
Diarium Romanum negotia pertractans quae ad reS civiles, 
religionem, commercia spectant. 


Catholicorum diariorum omnium in Italia maxime diffusum. 


Notitias quotidie sibi proprias accipit tum ex Italia, pro 
cuius provinciis peculiares, quotidie pariter, vulgat 
editiones, tum e praecipuis civitatibus orbis universi. 


Pretium annuae subnotationis est: 

VOX URBIS 

DE LITTERIS ET BONIS ARTIBUS COMMENTARIUS 



Rerum 

Sociis e( lectoribus Vox Urbis commentarii humanissimis. 
Philosophicae disputationes. — Modernistam inter et Thomistam de 
actus voluntarii dependentia erga actum rationis. 

De Tulliano sermone in usu latine scribendi. 

De re litteraria apud Subalpinos. — De eloquentia sacra. 
Sebastianus martvr in bonis artibus. 

Rheglnac post annum ruinae. 

Paroemiae sive adagia. — Diomedis et Glauci permutatio. 

Acta Pontificia. 



index: 

Ex Sacris Congregationibus Romanis sententiae novissimae se¬ 
lectae. 

Diarium Vaticanum. - Coram SSmo admissiones. - Pontificiae electiones. 
Annales. — De publicarum rerum vicissitudine anno mcmix. 

Per orbem. 

Librorum recensio. 

Aenigmata. 

Monita. 



Sociis et lectoris commentarii 11 URBIS Immanissimis 


Opus nobis assumentes, cpiocl abhinc annos treclecim vir egregius Romano se¬ 
mine ortus, Romano quidem ausu aggressus est, atque invicta constantia, magno 
sumptu, indefesso labore tot annos indesinenter est prosequutus, dum rei pondus 
sentimus, non alienum tamen a nobis invenimus. Qui enim societatem inivimus, 
ut Italicam regionem ephemeride ditaremus, quae ab Alpibus ad Africum mare 
civium animos uno animo, dissociatas vires uno agmine colligeret, quod Chri¬ 
stiana iura eademque humanitatis ab invadentibus undique oppressoribus vindi¬ 
caret.; brevi autem tempore, imo praeter ipsas cogitationes nostras, eam imposito 
nomini Corriere d’Italia apprime iam respondisse vidimus, oblatam invitationem 
reticeremus, collectis viribus, operam nostram per totum orbem sermone illo con¬ 
ferendi, quem, olirn universum, per Catholicam Ecclesiam unum et hodie, quibus¬ 
vis nisibus frustra contraria molientibus, nisi loquuntur, certe culti omnes populi 
intelligunt? Atqui latinmn hunc sermonem ad exprimenda omnia aptum et confor¬ 
matum Vox Urbis commentarii conditor et scriptores iam satis ostenderunt; restat, ut 
eius studium et usus, ablatis undique praeiudicatis opinionibus, latius latiusque 
diffundantur, magis magisque in dies augescant; ut denique formam illam eximiam, 
quam uti propositum prae oculis nunquam non tot clarissimi viri habuerunt, 
Ji tandem aliquando assequamur: ut doctorum saltem virorum omnium gentium la- 
ji tinum eloquium commune fiat. Hoc opus , hic labor! 

# 

Quae itaque ad obtinenda, quum voluntatem et opes nostras conferimus, po- 
f tius quam eos in nostram societatem adiimgamiis, nos in bene meritorum illo¬ 
rum societatem, qui tam diligenter in tanta tamqiie nobili re operam impenderunt, 
nos, inquam, accedimus. Nobiscum enim manebit Aristides Leonori,.commen¬ 
su tarii conditor; manebit primasque aget qui ipsis fere ab incunabulis rem est mo- 
















deratus, dr. Iosephus ille Fornarius, quem' e nobis nonnulli non sine ineundo ac 
suavi animi motu hodie salutamus, quippe qui etiam tum a pueris non excedentes, 
in ludis litterarum eius discipuli, universa ea latinitatis humanitate imbuti sumus, 
ad quam hodie tributum solvere gaudemus. Manebunt Franciscus Xaverius Reuss 
poeta exquisitus, et Ioannes Baptista Francesia, Subalpinorum scholae omnibus 
laudibus abundantis clarus et foecundus superstes, et Goritianus ille doctor, lati- 
horum scriptorum Austriacae civitatis Nestor, cuius verecundia — in hoc sane 
iniqua — a nobis repetiit ne eximii viri nomen aperiremus; ceterique omnes, qui 
usque ad haec tempora in rem incubuerunt ; quibus alii accedent, qui nobis pro¬ 
missione sese obligarunt, praesertim ut de philosophicis ac theologicis quaestioni¬ 
bus, tantum hodie agitatis, firmo ac tuto gressu sint in nostris paginis tractaturi.' 

Praesertim diximus; Vocis Urbis enim eadem sernper summa erit scripta edendi, 

« quae populos omnes aliquo modo attingant, a publica re ad bonas artes, a litteris 
ad historias, a philosophicis ad sociales quaestiones, a nunciis et significationibus 
ad simplices et facili stylo expressas descriptiones, narratiunculas, dramaticas actio¬ 
nes ; ab antiquitatis scientia ad dialogos vitae argumenta maxime communia tra¬ 
ctantes, unde colloquia latine inire atque alere detur; a doctorum virorum scri¬ 
ptis nondum vulgatis aut parum cognitis ad primas adolescentum exercitationes, 
quae incitamentum veluti in palaestra eorum conatibus, laude quidem amplissima 
dignis, conferant ; a Pontificiis denique documentis praecipuis ad i uris regulas in 
S. Congregationibus inductas; haec omnia ut quisque.vel ex dissitis regionibus, 
vel cultu, doctrina, animi proclivitate, artibus, alter ab altero difformis per com-' 
inentarium hunc explere desideria sua possit». 

Qui quidem commentarius inter Ivalendas et Idus cuiusque mensis prodibit; 
dumque in animo est bis in mense eum iterum edere, supplebimus interim,. si 
eventus maxime peculiaris momenti occurrerint, extraordinariis fasciculis, quum 
tamen, sub notationis pretium immutatum omnino permaneat;'quod est in Italia libet L 
sex; ubique extra Italiam libelli novem (Boli. 1,80; Sch. 7; M. 7; Rubi. 4; COron. 9). 
Quod si quis Italicum etiam nostrae Societatis diarium Corriere d’Italia sibi cupiat, 
cuius pretium annuae subnotationis est in Italia libell. 15, extra Italiam lib. 30; aut 
eius subnotator iam exstiterit, Vocem Urbis dimidiato pretio habere poterit. 

Quibus positis, vos, o socii et lectores humanissimi, ut fideles nobis persistatis 
non solum confidimus, at pro certo habemus incoeptum amplissimum in dies , 
magis vestro opere foecu udat uros. Ut enim Vox Urbis optatis plane respondeat, \| 
sitque apprime «radiationis centrum quod animos usque a remotissimis orbis \ 
partibus amice, cum Romae almae matris animo coniungere valeat», necesse (‘.st. , 
vos quoque ad eam scripta vulganda mittatis tum locorum vestrorum notitias, 
tum animi vestri firmum testimonium afferentia. Tirones praecipue apud collegia 
et seminaria in litteras et bonas artes incumbentes invitamus, iisque et sociis 
omnibus ’ singularia praemia constituimus, sub anni exitum assignanda, trium nu¬ 
mismatum argenteorum ex iis, (piae Pontifex Maximus quotannis in festo Apostolo- 
rum Principis cudi iubet, Sacro Purpuratorum Senatui, Romanae curiae, aulicisque 
pontificiis distribuenda. Quorum unum collegio, aut seminario, aut scholae illi 






tribuetur, unde plurima soluta oratione scripta cuiuslibet argumenti publicatione 
digna ad nos per annum pervenerint; reliqua duo sociis illis, quorum scripta pa¬ 
riter per annum in commentario vulgata, a doctorum virorum collegio, quod in pro¬ 
ximo numero enunciabimus, maxime fuerint commendata. 

# 

Haec pro Vox Urbis commentario in annum mcmx edicimus; haec ut perfician¬ 
tur, in vestra praesertim manu est, o socii et lectores humanissimi. 

Societas Romana Editrix. 


PHILOSOPHICAE PISPOTATIOHES 


Modernistam inter et Thomistam de actus voluntarii 
dependentia erga actum rationis. 

Modernista. — Id mihi periucundum advenit/ 
amice inter omnes charissime, quod te obviam 
hic habeam. Me etenim deprehendis lectioni vo¬ 
luminis recentius vulgati, tibi sane non ignoti ne¬ 
que etiam probandi, intentum, in quo id singula¬ 
rissimum comprobare nititur auctor, primatum om¬ 
nem inter facultates humanas appetitui rationa¬ 
bili seu voluntati competere, ceteras autem omnes, 
imprimisque intellectum, ipsi eidem subesse, quin 
. distinctionem solitam, quam vos Thomistae infertis, 
inferat, motionem inter, quae est per modum finis, 
qua intellectus voluntatem movet, et eam quae est 
, per modum agentis, qua voluntas intellectum im¬ 
pellit ad actum. 

Quam confusionem et indistinctionem philosophis 
passim antiquis, quorum tu te asseclam profiteris, 
comprobari non potuisse mihi satis patet. Nonnihil 
tamen negocii id mihi facessit quod pluribus ho- 
i diernis, -iisdemque doctis, imo et vetustioribus non- 
i nullis, non haereticis modo, sed et orthodoxis do- 
I etoribus aetatis mediae, arridere compertum sit 
\ praedictam « modernistarum », quos vocant, sen¬ 
tentiam quorum nonnulli, acerrimi ingenii quidem, 
eamdem et suam faciunt, et tuentur et propalant. 

Thomista. — Quare igitur, amice dilectissime, 
quum id certum teneas me huiusmodi doctrinis 
/peregrinis assentiri nullatenus posse, eo quod tum 
ratione mea philosophica, eademque serio inqui¬ 
renti, tum Summi Pontificis vetito prohibear, id 
gratum habes quod tibi occurram legenti et ebi- 
I benti modernistarum sententias? 

M. — Id gratum habeo, quia tu sententiam com- 
V munem tuam fecisti, egregieque calles, unde non 
minus egregie eamdem tu mihi, homini fidei bo¬ 


nae, enucleabis, ita ut alteram cum altera doctrina 
conferre penitius clariusque mihi in promptu sit, 
iudiciumque proprium efformare de hisce arduis 
sane argumentis: ego siquidem discipulus inquiro,- 
nullus autem magister doceo. 

T. —- Quam libentissime igitur pro posse tufs 
intentis faciam satis. At vero quum quaestio illa 
de primatu rationis et intellectus supra volunta¬ 
tem, actusque proinde rationis supra actum volun¬ 
tatis, qualem profitentur et propugnant plerumque 
Aristotelis discipuli, imo et philosophi Christiani, 
complexa sit et ambitu multiplex, hinc apprime in 
partes suas distribuenda erit, teque demum rogo 
ut argumentum colloquii sponte proponas. 

M. — Sit ergo pro ratione tua voluntas. Quum 
igitur id in volumine isto, non sine vehementi admi¬ 
ratione legerem, nempe vetus veterum et vulga¬ 
tissimum axioma « Nihil volitum, nisi praecogni¬ 
tum », et quod idem est, « Ignoti nulla cupido » non 
ubique et semper retinendum esse ut verum: quin 
potius voluntatem plerumque velle id quod minime 
ratio praecognoverit et eidem praemonstraverit, 
proindeque omnia primum e voluntate pendere, hinc 
a te rescire velim quid assertis istiusmodi respon¬ 
dere tibi videatur et occurrat. 

T. — Id utique fatendum est, axioma praedictum 
apud antiquos paucissimos non minus quam apud 
hodiernos quosdam negatum vel in dubihtn revo¬ 
catum ex parte saltem fuisse. 

M. — Ita prorsus ! Neque immerito! Siquidem pro¬ 
phetae, quibus et nos credimus, videntur voluisse 
et optasse, imo et odio damnasse, vel ex desiderio 
praenuntiasse, quae tamen nullimode nota prius 
habuerunt. 

Haud secus amor Dei extaticus, seraphicus, seu 
perfectissimus, in Deum tendere absque ulla praevia 
cognitione, et quidem per tenebras densissimas/vi¬ 
detur. Quod ceterum confitentur, et explicatius 
profitentur nonnulli aetatis mediae theologi, imo et 
doctores. 














VOX ORBIS 


Neque haereticorum, quales Montanistae et Quie- 
tistae fuerunt, auctoritates referam, etsi non ea 
omnia quae tenent haeretici, extemplo ut falsa re¬ 
probanda sint. 

T. — Axioma tamen omnino retinendum est, et 
quidem ut verissimum. 

Et primo sane, ut rationes a te significatas sta- 
tim amoveam, falsum oppido reputatur prophetas 
ea intendisse et prophetasse, quae nullimode co¬ 
gnoscerent, nisi velis omnes assimilandos esse asi¬ 
nae Balaam, quae tamen actum humanum, de quo 
agimus, nullatenus elicuit. Etsi enim concedatur, re§ 
a prophetis praenuntiatas in sua extensione forsan, 
ubi imprimis ageretur de mysteriis futuris, incom¬ 
plete perspectas fuisse, nullatenus tamen conceden¬ 
dum est incognitas remansisse, siquidem ex ipsorum 
eloquiis patet ipsos id intellexisse in suis sermonibus 
quod et nos intelligimus, Deo imprimis ipsorum 
intellectum fusius illuminante et scribenda dictante. 

Neque illi mystici doctores aetatis mediae, si 
qui reapse inter catholicos exstiterint, secus sentie¬ 
bant, quum assererent amorem perfectissimum per 
tenebras et mysticas ignorantias procedere, siqui¬ 
dem mystica illa ignorantia, quam invexit, descri¬ 
psit ac vulgavit Pseudo Dionysius, nihil aliud est 
quam Dei cognitio per negationem dicta, qua in 
Deo negantur omnes creaturarum imperfectiones 
et .limitationes, quaeque nedum ignorantiam suppo¬ 
nat ac significet, altiorem e contra Dei cognitionem 
subaudit, Deum videlicet tantum esse cui nullae 
insint, neque inesse possint imperfectiones et per- 
' fectionum limitationes, talesque inesse perfectiones 
quae creaturis vel nullimode, vel non nisi imper¬ 
fectissimo modo competant. 

De Montanistarum, Quietistarum et similium 
auctoritate nihil occurrit reponendum, siquidem 
auctoritas illa nulla prorsus est, neque validiores 
sunt eorum allatae rationes. 

M. — Quid tamen sentiendum de amore exta- 
tico, quo, ut aiunt, homo « extra se» ponitur, 
nempe extra propriam rationem, proprium intelle¬ 
ctus actum, unde nullae videntur subesse cognitio¬ 
nis partes ? 

T. — Falsa consequentia, amice charissime! 
Homo extaticus « extra se » poni dicitur, non quod 
extra cognitionem quamlibet seponatur, sed quod 
1 extra modum connaturalem cognitionis intellectualis 
seu rationalis, aut etiam sensitivae. 

Si vero asseratur usum rationis in proposito non 
esse liberum, hinc sequetur forsan amorem exinde 
ortum non esse liberum, non tamen coecum. 

Imo quo melius colliguntur potentiae subordina- 


tae ad eumdeiu actum potentiae nobilioris, eo per¬ 
fectius ista in actu proprio iuvabitur, saltem indirecte 
perfectiorque proinde asserenda erit cognitio eam- 
que subsequutus amor. 

M. — Quae omnia penitus intelligo, neque pa¬ 
rum exinde nutare videntur adversariorum argu¬ 
menta. Id tamen subobscurum mihi remanet, qua¬ 
re voluntas hominis in se et natura propria in bo¬ 
num nata et acta, in bonum ex se ferri nequeat, 
imprimisque in summum bonum, scilicet Deum, 
absque alieno rationis concursu, imo primatu. 

T. — Voluntas sane in se bona est et in boilum 
acta. Nullus inter nos id inficiabitur. Neque ta¬ 
men inde colligendum est ipsam in bonum proprium 
immediate, id est absque rationis mediante illumi¬ 
natione, seu in bonum incognitum, ferri: fertur 
omnino in bonum, sed in bonum connaturale, ra¬ 
tione scilicet cognitum, quum istud homini qua 
homini, qui animal rationale optime passim de¬ 
finitur et audit, solum congruere posse pateat, 
si ratione cognitum primo fuerit, ut quid nempe 
vel bonum seu conveniens appareat rationi, proin- 
deque contrarium seu malum ut quid disconve¬ 
niens. 

Ea est intrinseca ratio cur onmes plerumque 
doctores ab Aristotele ad nos usque veterem te¬ 
neant ac foveant sententiam, utpote naturae hu¬ 
manae, eidemque immutabili sibique constanti ma¬ 
xime congruam. 

Si qui hodiedum, Kantiani nuncupati, aliter sen¬ 
tiant, id evenit ex infantili nonnulla superbia, 
qua Kantius sese ut alterum Copernicum, et qui¬ 
dem altero maiorem, iactavit, imo et locum Ari¬ 
stotelis maiori profunditate, ait, occupare nisus fuit 
ut ipsemet innata vel ingenuitate vel fatuitate 
confessus est, indeque ut nos, quod solemnius pro¬ 
miserat, perspicaciores faceret, obiectum scientiae 
nostrae negando, coecos fecit. Ubi autem nonnul¬ 
lus Kantianus fuerit qui tantae fatuitatis fastigium i 
non ascenderit, doctrinas tamen praedictas tenuerit, 
is sane sibi fingit progressum, quem dicunt, cui 
omnes inhiare debemus, non nisi in evolutione per¬ 
petua et totali rerum et scientiarum consistere, ita 
ut non amplius quis investiget vetera utrum sint, 
vera necne, quibus, si vera sint, addenda fors*3|t 
nonnulla forent vera, sed ad nova quaecumque quasjl 
« a priori» sese praecipitem det, ubi praesertin» 
a philosophia et religione Christiana recedant, eique, Ij 
si diis placeat, contradicant. 

His adde nonnullos scientiae sacrae tirones, for- 
sanque nonnullos nomine Christianos, his doctrinis 
promptius adhaerere, quia hinc studium inutile 


\ 








vox rRivis 


prprsus evadit, ubi scientiae humanae obiectum 
vel nullum vel dubium remanet: quod ipsis in 
studiis non secus ac in ipsa fide, socordiae pro¬ 
priae emolumentum videtur. 

M. — Sed tamen omnes illi doctores tui eorum- 
que sequaces, etsi asserant necessitatem cognitionis 
praeviae ad actum voluntatis, absolutam necessita¬ 
tem minime innuunt et metaphysicam, sed tantum 
hypotheticam aut communem: unde ex ipsorum 
dictis non nisi vel subdubia vel imminuta conse¬ 
quentia elici poterit. 

T. — Id asserti oppido falsum et erroneum di¬ 
cendum est. 

Ipsi namque absolutam absolute sententiam suam, 
nullatenus autem hypothetice hypotheticam pro¬ 
ferunt : unde ipsorum terminis et dictis standum 
prorsus est, neque id iuris nobis competit ut illud 
ipsorum nomine tradamus hypothetice, quod iidem 
ipsi absolute tradiderunt. 

Quinimo ratio quam propriae sententiae fulcien¬ 
dae causa afferunt, absoluta prorsus est, neque 
exceptionem aut patitur aut pati potest. 

Quae idcirco sic se habet, nempe appetitum na¬ 
turalem inter et vitalem elicitum haec intercedit 
diversitas, quod ille quidem in bonum proprium 
tendit absque praevia cognitione, iste autem, sive 
sensitivus sit, sive intellectivus, in bonum suum 
ut cognitum fertur. Quia vero actus intellectivi 
appetitus, seu voluntatis, est quid vitale, et obie¬ 
ctum est bonum ratione cognitum, implicat autem 
potentiam tendere in obiectum non suum, seu in 
aliud quam in obiectum proprium, repugnat, iuxta 
praefatorum sententiam, voluntatem in bonum non 
cognitum sponte ferri. 

Inde etiam colligitur in angelis, quin etiam et 
in ipso Deo, voluntatem dari quia in ipsis datur 
bonum cognitum. 

, Inde rursus 'passim colligunt doctores Deum non 
posse appetitum intellectivum seu voluntatem mo¬ 
vere in bonum non cognitum, siquidem appetitus 
ille eo ipso non possit amplius dici intellectivus, 
ubi defuerit 1 actus intellectus. 

Hinc iterum eruitur bonum vel malum cuique 
. tribuendum esse ut meritorium vel secus, ea ra- 
j tioiie* qua praeit actus intellectivus, ita ut ille neque 
» laudetur neque vituperetur qui nihil in agendo prae¬ 
cognoverit. 

Hinc, denique, omnibus fatentibus, cessat volun¬ 
tas, cessante cognitionis actu, et e converso quo per¬ 
fectior fuerit intellectus actus, eo vehementior vo¬ 
luntatis adhaesio Vel repugnantia. 

M. Nonne tamen sufficiet cognitio habitualis, 


quin requiratur actualis, ad actum voluntatis eli¬ 
ciendum? 

T. Minime cognitio illa mere habitualis suf¬ 
ficere ad actum voluntarium dicenda est, siqui¬ 
dem obiectum voluntatis non fit eidem voluntati 
praesens nisi per cognitionem actualem, licet ta¬ 
men non requiratur cognitio distincta ad qualem- - 
cumque voluntatis actum. 

Id ceterum quotidiana patet experientia, quum 
nullus velit actu id de quo non cogitat actu, saltem 
indistincta cogitatione, ut siquis aliqua confusa 
cognitione valeat iter prosequi quod distincta co¬ 
gnitione ingressus est. 

Neque sat erit quod bonum in rerum natura 
reipsa exsistat ut voluntas in idem sese ferat, sed 
requiritur omnino ut appetitui vitali et elicitivo 
coniungatur, quod fit per cognitionem. 

M. — Sed iam «sat prata biberunt». Neque 
tamen omnibus titulis soluta remanet quaestio: 
quapropter iterum tibi et alias alia dubia tibi sol¬ 
venda afferre in propositis habeo. 

Nunc tibi gratias ago maximas, teque valere ex 
animo iubeo. 

I. I. B. 


De TulSiano sermone in usu latine scribendi 


Ille multum se 'profecisse sciat, 
cui Cicero valde placebit. 

'Quinctilianus. 

Quum multa a Tullio dicta praeclare, tum ma¬ 
xime quod scribit de libris pulcherrimum mihi vi¬ 
detur. Quemadmodum quum in sole ambulamus, 
etiamsi ob aliud ambulemus, fit tamen natura ut 
coloremur, ita doctorum libros studiosius, ut Dantis, 
Vergilii, legentes, licet non percipiamus, sentimus 
nostram quoque orationem quasi colorari. 

Quamquam enim rei exprimendae vel pertra¬ 
ctandae magister est suus cuique animus et intima 
vita, omnis tamen loquendi scribendique elegantia 
sumitur legendis optimis auctoribus: quo fit ut rei, 
sapienter cogitatae et alte perceptae egregia forma 
adhaereat. Itaque, qui optimum latine dicendi ge¬ 
nus assequi studet, exemplaria quaedam sibi pro¬ 
ponat necesse est, e quibus discere possit quid la¬ 
tine, quid ornate, quid apte congruenterque dicere 
sit; quae omnia qui melius est assequutus, quam 
Tullius, a quo sermo elegans omnis sumi potest ? 
Concinnitatem, elegantiam, simplicitatem, numerum, 

VOX URBIS 

et alia eiusdem generis unde melius didiceris, quam 
ex optimo latinitatis auctore ? 

Neque ita videamur latinae coarctare facundiae 
fines. Sit sane Tullianus vocabulorum index pars 
latinitatis minima: ad studium autem latinitatis 
grammaticus, seu philologus, aliter sese habet ac 
latinus scriptor, cuius est tectum sartumque ius 
artis servare. Praeterea, aut alium quemvis lati- 
num auctorem vel aetatem imitanda suscipiemus, 
aut undique collata membra ex omni aetate quasi 
in acervum congeremus. Si prius, videbimur quidem 
rem praestare admiratione dignam; sed non opti¬ 
mam secutis rationem scribendi illud aptari poterit: 

Video meliora proboque, deteriora sequor. 

Quis enim ignorat tertiam latini eloquii aeta¬ 
tem summa praesertim in Cicerone attigisse'? Aut 
quem latet, quavis de arte quaeratur, de absoluta 
et perfecta quaeri solere ? Latinus scriptor a co¬ 
gnitione universae latinitatis ne abhorreat, sed in 
ea, quasi in ornatu, sit usus Tulliani sermonis dis¬ 
positus, quo melius intellegatur eius praestantia, 
a quo et exempla petenda, et certae sermonis ele- 
gantioris regulae. 

Quod si, quidquid romana lingua exaratum est, 
quasi bonam suppellectilem congesserimus, novum 
inauditum, ac sine artifici stilo conficiemus sermo¬ 
nem ab Horatiano monstro parum dissimilem, et 
a lingua latina maxime abhorrentem, quae non 
arbitrio effingenda est, sed qualis exstat, referenda. 

Ergo, si seligendorum rationem verborum, at¬ 
que integritatem et elegantiam latinae orationis 
assequi voluerimus, auctore Tullio maxime utamur. 


Marius Cardinali. 



DE RE LITTERARIA APUD SUBALPINOS 


DE ELOQUENTIA SACRA 

Si nova aetas multos tulit errores, in iis prae¬ 
sertim quae ad rempublicam Christiana sapientia 
regendam pertinent, haud pauci inter nos adstite- 
terunt, qui nova quadam dicendi ratione innixi, 
securi et praeter omnium opinionem voce atque 
egregiis operibus editis laborantem ecclesiam ad- 
sCruerunt. 

Hi enim, Deo devoti, quum animum sanctis co¬ 
gitationibus exercerent, et toti essent in enucleanda 
Christi doctrina, haud poenitendam sibi temporis ia- 
cturam facere videbantur, quod in stilo recte figendo 
insumpsissent, quo melius ad animorum dilectum 


per aurium delectationem pervenirent. Quapropter, 
venustae et concinnae orationis studiosi, elegans 
atque politissiipum scribendi genus plerumque usur¬ 
pabant. Quin imo, suffragante' Carolo Alberto rege,- 
ad Supergam, qui mons est ad orientem Augustae 
Taurinorum, in cuius summo vertice templum de¬ 
dicatum hodieque testatur insignem victoriam a 
Subalpinis de Gallis relatam Aii die mens. Sept. 
an. mdccvi, ad provehendam sacrorum alumnorum 
disciplinam ephebeum apertum est, in quo lectissimi 
adolescentes ex unaquaque regni sui dioecesi, ele- 
gantioris ingenii atque virtutum praestantia cla¬ 
riores tuto et sine ulla offensione publice alerentur. 
Ut hi adolescentes pulcri sensui magis in dies ad- 
suescerent, atque ad maximorum doctorum con¬ 
suetudinem moremque deducerentur, adhibebantur 
nobilissimi doctores, sub quorum disciplina, maxi¬ 
mam inde doctrinae segetem hauriebant, quam 
postea cum civibus communicarent. 

Iuvabit in memoriam nostram Willielmum Au- 
disio revocare, cui munus demandatum, ut, prae¬ 
clarissimorum oratorum exemplo, sacram eloquen¬ 
tiam alumnos suos doceret, quo in munere obeundo, 
se ita navum atque industrium egit, ut clarum 
nomen consequeretur. Namque minime contempsit 
tamquam parva quae prius sunt discenda studia, 
quasi perfectos alloqueretur, omni alia genere doctri¬ 
nae relicto, summam tantummodo eloquentiae ma¬ 
num imponeret. Ipse vero acuto ingenio praeditus 
et multo rerum usu subactus, praecepta quae vel 
minima ad eloquentiam spectantia miro ordine at¬ 
que verissimis coloribus ad suos auditores referebat, 
quaeque insigni congesta eruditione compluribus 
voluminibus in vulgus edidit. 

Eius scribendi ratio in universum grandior est, 
elegans, pura, venusta, fluens aequabiliter; quae 
doctis adprobaretur atque indoctis. Ex eius disci¬ 
plina complures sanctissimi exempli sacerdotes 
exierunt, qui gentem nostram pietate excoluere 
atque sapientia: alii quoque ingenio clariores ac 
religione ad altiora ecclesiae munera fuerunt evecti. 
Inter optimos hominis discipulos eosdemque claris¬ 
simos suae aetatis scriptores posuerim Iacobum 
Margotti, domo S. Romulo apud Ligures, qui Pau¬ 
lum verborum fortitudine ac celeritate referens^ et 1 
aurea eloquentia ac sententiarum fluiditate, Ioan- 
nem Chrysostomum, ingenio atque studio rem Chri¬ 
stianam suis temporibus mirum in modum ac sub¬ 
dolum labefactam defendit atque a calumniantibus 
insigniter adseruit. 

Hic cum sancto Hieronymo prae ceteris esset 
componendus, qui, per triginta et amplius annos 

quotidie acerrimus catholicae professionis vindex, 
neque instantis necis periculo exterritus, non pau¬ 
corum prava audentium vafritiam timuit, nec in¬ 
conditae multitudinis clamores expavit, sed aequo 
animo firmoque a voluntate Pontificis Max. nun¬ 
quam dissensit, eumque italicae dignitatis et inco¬ 
lumitatis adsertorem libero ore est professus atque 
defendit. 

Ephemerides, queis ex Unitate Catholica no¬ 
mon adhaesit, primum scriptitavit atque strenue 
rexit, ut Christianorum nomen ab adversariorum 
factionibus acerrime vindicaret. Pie decessit pridie 
Id. Mai. an. mdccclxxxyi. 

Multi quoque apud nos exstiterunt, qui vel ipso 
saeculo decimo nono labente, in sacra eloquentia 
honorem sibi haud mediocrem compararunt. In qui¬ 
bus adnumerandus est Ioseph Tonso dominicianus, 
qui patrum memoria, pacatis Europae rebus, Au¬ 
gustae Taurinorum coram rege sacer orator fuit, 
atque eloquentis nomen acquisivit per ieiunium 
quadragesimale. 

Sed paulo post adstitit I. B. Giordano Tauri 
nensis, qui primas facile retulit inter sacros suae 
aetatis oratores. Hic acre ingenium ab adolescentia 
studio theologiae sic dedit, ut penitiora disciplinae 
pervaderet. Suavissimis moribus, pectore candidus, 
vix sacerdotio auctus, amplissimis muneribus na¬ 
viter et sancte perfunctus, ac benigno alloquio ita 
omnium animos vel in familiari consuetudine sibi 
devinxit, ut per civium ora atque advenarum vi¬ 
ctor pervolaret. Quum primum ad populum oravit, 
magnus ad eum hominum concursus fiebat, ut alii 
pietatem, cuncti flexanimam eloquentiam admira¬ 
rentur. Inter canonicos adlectus quibus est nomen 
a Corpore Dominii, opem suam ingeniumque erga 
egenos,, infirmos adhibuit. Sic pietate, doctrina, 
"integritate vitae bonis omnibus commendabat. Sed 
adversa usus valetudine, vacatione ab omnibus 
muneribus impetrata, ad umbratilem vitam se con¬ 
tulit. 

At vix convaluit, totum se ad eloquentiam co¬ 
lendam confidentissime convertit. Incredibile dictu 
est quot brevi retulit fructus. Augusta Taurinorum 
semel atque iterum celebris huius filii eiusdemque 
sanctissimi orationes admirata, nunquam ab eius 
ore discedere fastidiose videbatur. Egregium elo¬ 
quentiae praemium Bononiae, Mediolani, Neapoli 
obtinuit; atque vel ex humili suggestu, divino 
animarum actus desiderio, vel per ieiunium qua¬ 
dragenarium, vel aliud tempus, audientium mentes 
tenebat pectusque pervadere consuevit. Dolendum 
. sane quod antiquo iterum morbo implicitus, vix 


quinquagenarius, flebilis omnibus, placido, spiritu 
occubuit. 

Eius opera, plurimis voluminibus congesta et 
nunc doctorum manibus teruntur. 

Huic est equidem addendus Aloisius Nasi Tau- 
rinensis, pietate et modestia insignis. Sic eius ve¬ 
stigia est sequutus, sic morem quoque dicendi arri¬ 
pere visus est, ut fratres identidem appellarentur, 
et si ille Basilius quandoque videbatur, hic Grcgo- 
rius Nazianzenus, vel ob fluiditatem sermonis vel 
pectoris mansuetudinem. Dei amorem, religionis 
studium, ecclesiae muneribus posthabitis, cum per¬ 
petua in egenos liberalitate coniunxit. Aeterna 
spectans, vis ingravescente morbo, ne amicorum 
desiderio plus aequo obsisteret, edi passus est sa¬ 
cras quadragesimales orationes. Quas affabre con¬ 
fectas et suavitate quadam animi candoris spectan¬ 
das, cunctis etiam nunc lectoribus admirantibus, 
facile laudaveris. 


Subalpinus.. 



SEBASTIANUS MARTYR IN BONIS ARTIBUS 


Sebastiani, Christi martyris, gloriosa passio tan¬ 
tum populorum studium semper et ubique commo¬ 
vit, ut perpaucis ex universo sanctorum agmine 
simile aliquid contigisse videamus. Cuius rei cau¬ 
sas si quaesieris, varias eas quidem et multas 
procul dubio invenies; praecipuas, et viri incorru¬ 
ptam vitam eiusque castrensem virtutem. Quamvis 
enim tribunus insigni forma praestaret summaque 
iuventa, inter imperialis tamen domus blandicias 
et corruptelas integer semper et castus vixit: si¬ 
mul vero strenue militare officium inter praetorias 
cohortes exercebat, tantaque fide, ut Diocletiano Au¬ 
gusto semper carissimus fuerit; cui tamen vix at¬ 
que innotuit Christianae religioni eum esse addi¬ 
ctum, huiusmodi crimen adeo grave apparuit, ut nec 
diuturna quidem stipendia ullam reo veniam im¬ 
petraverint. Insano enim delendae Fidei nostrae 
furore praereptus, iussit eum Caesar in vincula 
coniici; mox Cappadociis militibus lentissima morte 
necandum tradidit. Cuius certaminis actio prae¬ 
clara nullum per aevum inter Christianam plebem 
commemorari desivit; imagines autem quae tan¬ 
tum facinus effingerent nulla pariter aetate cultu 
frequentissimo caruere. 

* * 

Itaque tum ipsa lentissimae necis ferocia, tum 
martyris virtus, tum denique populorum fidelis 

S. Sebastiani statua a Berninio insculpta. (Photographice expresserunt Fr. Alinari, Florentiae),, 


tra, antiquissima martyris imago, musivo opere 
expressa, eum barbatum et a pueris iam excessum 
repraesentat; barbatumque etiam, quamquam iuve- 
nem, insculpsit Berninius in perfectissimo illo signo, 
quod sub ara ipsi in suburbano templo dicata posuit. 

Neque Dominicus Zampieri, pictor eximius, secus 
gessit, tabulam fingens, quae in templo Urbano 
S. Mariae ab Angelis nuncupato asservatur, cuiusque 
musivum exemplar super altero ex altaribus Vati¬ 
canae Basilicae venerandum prostat. 

Inter pulcherrimas autem tabulas, quae iuvenili 
fetate summa florentem martyrem praeseferuni 


Verum, uti diximus, si paucos excipias, unus 
idemque fuit pictoribus aut sculptoribus singulis 
fingendi martyris modus, una consuetudo; ea ni¬ 
mirum, quae tribunum praefert arbori adligatum, 
iuvenem admodum, membris pulcherrimis, con¬ 
fixis hinc inde sagittis, cuius tamen in vultu acerbi 
cruciatus nullum fere vestigium apparet, sed quae¬ 
dam inest beata serenitas, et prope laetitia caelestis, 
veluti ac si quis, ipsa inter tormenta caedis, divi¬ 
nis perfrui gaudiis iam videatur. 

I. Antonelli. 


pietas artificum animos passim moverunt, ut qua ma¬ 
xima peritia essent, Sebastiani martyrium coloribus 
aut marmore effingerent. Huiusmodi operum cele¬ 
bratissima quaeque Christianarum gentium in tem¬ 
plis aut pinacothecis summa religione asservantur. 

Horum vero operum quum pleraque inspexeris, 
causam frustra quaeres cur praeclaris artificibus 
summo iuventutis flore pulcherrimum, imberbem, 
cincinnatum, flavum, Sebastianum fingere passim 
placuerit, tribunum militum; quod grave sane munus 
tam immaturae aetatis nemini committebatur. Con¬ 


ea profecto pulcherrima^ est, quam Guercinius 
depinxit ac modo Florentina regia pinacotheca 
custodit, quaeque genuflexum iuvenem, oculis in 
caelum elatis, sagittasque, martyrii symbolum, Deo 
offerentem exhibet. Ibidem vero non desunt aliae 
quoque martyris imagines a pictoribus celeberrimis 
depictae, quas inter et Sodomae et Pollaioli; quem¬ 
admodum asservant et Perusina civitas, et Me¬ 
diolanensis et Romana haec nostra, quae in Capito¬ 
lio Guidonis Reni tabulam illam custodit notissimam, 
passim apud omnes populos reproductam. 

RHEGINAE POST AIUM RUINAE 

Amplissimo viro Pascali Aldinio, 
studiorum curatori, Rhegii Iulii. 

Omnia strata iacent, desertaque litora ponti 
Squalent, et nudo luget arator agro. 

A Calabris Sicidos potuit seiungere montes 
Aspera vis otim: nunc ruit illa domos. 

Urbes ingentem vicique dedere ruinam, 
Infremuit rabie per vada Scylla truci. 

Non resonant dulci viridaria carmine blanda. 
Fugerunt nymphae; tristis Erynnis adest. 

Non fulget calabris antris Morgania Fata; 
Turbatum furiis horret adire fretum. 

Spectantur tumuli, praeruptaque tecta domorum: 
Infelix sparso sanguine terra rubet. 

Iam dilapsa iacent sine nomine corpora midta. 
Multaque sub foveis gaza sepidta iacet. 

Heu! cives lugent, et tristia funera ducunt; 
Pupilli matrem nocte dieque vocant. 

Agmina densa stipem coguntur quaerere passim; 
Ilinc alio migrant agricolae miseri. 

Eversas miramur opes, ac templa scholarum 
Diruta, dum puerum turba tenella vacat. 

Caedis inassuetos oculos nunc pascit inani 
Prospectu puer, et luctibus obruitur. 

Nunc age, Curator Studiorum, coge magistrosj 
Iam pateant pueris ostia sacra scholae. 

Afflictos recreant animos bona verba magistri; 
Rebus in adversis corda pusilla vigent. 

Heu! iuvenes, calabrae perierunt robora pubis; 
Grandia praeruptus contegit ossa lapis. 

Rara quidem superest pubes, spes una parentum. 
Custodes doceant, quidquid adest puerum. 

Agmina, clare Pater, patriae puerilia serva: 

Te duce, florescet Graecia Magna scholis. 

Radicenae in Calabris. 

Franciscus Sofia-Alessio. 


PAROE/AIAE J5IVE ADAGIA 

Diomedis et Glauci permutatio. 

Quae refertur apud Homerum Diomedis et Glauci 
permutatio, in proverbium abiit, quoties inaequa¬ 
lem commutationem significamus, hoc est, deteriora 
pro melioribus reddita, aurea pro aereis. Nani libro 



S. Sebastiani antiquissima imago ex musivo opere. 


Iliados sexto, poeta Glaucum quempiam inducit, 
Hippolochi filium, Lyciorum ducem, iactantiuscu- 
lum et ostentatorem magis quam pugnacem; con¬ 
tra, Diomedem vafrum callidumque. Duo hi con¬ 
grediuntur singulari certamine inter se dimicaturi. 
At Glaucus, rogatus a Diomede, quisnam hominum 
aut deorum esset, longa oratione natalium suorum 
seriem exposuit, patriam Lyciam, civitatem Ephy- 

ram indicavit. Mox Diomedes, utpote Graecus, ho¬ 
minis barbari stuporem ex orationis arrogantia in- 
telligens, illudendum magis ratus quam occiden¬ 
dum, respondit suis maioribus cum illius progeni¬ 
toribus vetus hospitium ac necessitudinem inter¬ 
cessisse, muneraque hospitalia, quae xenia vocant, 
inter ipsos ultro citroque data. Iamque defixa humi 
lancea, coepit hortari, ut omissa pugna maiorum 
suorum amicitiam inter ipsos renovarent, alterque 
alteri in Lycia, alter in Argo hospitem praestaret, 



Dominici Zampierl (abula marfvrium S. Sebasffani effingens. 

(Photographice expresserunt Fr. Alinari, Florentiae). 


simul atque incolumes in patriam redissent. Inte- 
rim, si quando forte fortuna occurrissent, armis in¬ 
vicem abstinerent, inter se dumtaxat religionem 
hospitii custodientes, in reliquos nihilo minus iure 
belli usuri. - Tu, ne id videamur, - inquit - proditiones 
magis quam hospitii observantiam facere, arma in¬ 
ter nos permutemus, quo reliquus exercitus intel- 
ligat, nos maiorum necessitudine devinctos esse. 
Quibus dictis, uterque ex equo desiliit, datis dextris 
ac fide pacta, veluti foedus quoddam hospitii san¬ 


xerunt, permutatis annis, sed admodum inaequa¬ 
libus : 

Iupiter hic stupidum spoliavit pectore Glaucum 
Qui cum Tydide mutavit protinus arma , et 
Aurea donavit, sibi reddenti aerea, centum. 

Bobus emenda daret demens, pro vilibus, atque 
Quae vix esse novem dicas redimenda iuvencis. 

Usurpatum est adagium passim a laudatissimis 
auctoribus. Plato in Phaedro faciens Socratem Al¬ 
cibiadi suo more respondentem, quod lucri cupidus 
formam corporis forma mentis meliore commutare 
vellet: « Et cum his - ait - quae vere aurea sunt, 
aereis commutare cogitat ». Quamquam interpres 
pro aureis vertit « aurichalcum ». Item Aristoteles, 
(V Moralium , libro de Iustitia): « Qui vero dat sua, 
quemadmodum Diomedi arma sua dedit Glaucus, 
ut dicit Homerus-... » etc. - Plutarcfius, adversus 
Stoicos scribens, eleganter huc torquet, ut dicat 
non admodum iniquam fuisse permutationem Glauci, 
propterea quod arma ferrea non minus usui sint 
pugnaturis quam aurea; sed qui corporis valetudi¬ 
nem anteponit honesto, aut virtutem relinquit ob 
bonam corporis valetudinem, is vere permutat 
aurea aeneis. - Cicero in Epistolis ad Atticum (li¬ 
bro VI): « Habes ad omnia non, ut postulasti, aurea 
aeneis, sed paria paribus respondimus». Utrum¬ 
que proverbium esse significat Cicero: «Par pari» 
de aequali pensatione; « aurea aeneis » de inaequali 
commutatione. - Plinius iunior in Epistolae ad 
Flaccum: «Respiciens epistolas steriles etsempli- 
citer ingratas, ac ne illam quidem solertiam Dio¬ 
medis in permutando munere imitantes ». A. Gel¬ 
lius (Noctium Acticarum lib. II) Caecilianam 
translationem cum ipso Menandro, quem verte¬ 
rat, componens atque expendens, ostendensque 
quantum a Graecanica venustate degeneret: «Dio¬ 
medis - iniquit - hercle arma, et Glauci, non dis- 
pari magis pretio aestimata sunt». - Fit denique 
huius adagii mentio etiam in prooemio Pandecta¬ 
rum iuris Caesarei hisce verbis: «Nostris tempo¬ 
ribus talis legum inventa est permutatio, qualem 
apud Homerum, patrem omnis virtutis, Glaucus et 
Diomedes inter se faciunt dissimilia permutantes. 
Nam ille significat pro relictis inutilibus ac fasti- 
stidiendis voluminibus, recepta tum meliora, tum 
breviora, hoc est permutationem factam vehementer 
inaequalem. Ergo conveniet uti, quoties officium 
aut munus longe impari munere pensatur, aut con¬ 
tra. Aut quoties aliquis rem pecuniariam auxit, 
sed dispendio famae; magistratum assequutus est, 
sed iactura bonae mentis; lautam fortunam repe- 
rit, sed amisit animi tranquillitatem ». 

Forfex. 

ACTA PONTIFICIA 

Per Apostolicas litteras d. xxvi mens. Iulii mcmix, 
sodalitas ab Infante Iesu Bethlehem erecta apud 
Fratres Scholarum Christianarum, archisodalitas re- 
nunciata est cum facultate aggregandi. 

— Per Apostolicas pariter litteras dat. d. xxxi 
mens. Iui. mcmix Confraternitas Immaculatae Con¬ 
ceptionis ac Defunctorum in dioecesi Nuscana 
titulo « archisodalitatis ad honorem » deco¬ 
rata est. 

— Item, sub d. xn mens. Augusti mcmix, 
Institutis religiosis Parisiensi, Versaliensi et To¬ 
losano Ancillarum Mariae indulgentiae ad se¬ 
ptennium concessae sunt, atque datum « ut in 
singulis oratoriis supradictarum dictae congre¬ 
gationis piarum domorum, unicum altare, vel 
si- plura exsistant, maius, apostolico Missarum 
privilegio ita polleat, ut quandocumque sacerdos 
aliquis saecularis, vel cuiuslibet Ordinis regu¬ 
laris Missam pro anima cuiuscumque ex prae¬ 
dictis Sororibus ibidem celebraverit, idem Sacrum 
ei piandae animae, pro qua celebratum fuerit, 
perinde suffragetur ac si foret ad privilegiatum 
altare rite litatum. » 

— Item sub d. xvii mens. Augusti mcmix, 
cathedrale templum Constantinopolitanum, Spi¬ 
ritui Sancto dicatum, a Pio PP. IX iam pro 
Vicariis apostolicis cathedralis titulo ornatum; 
et sub d. xxm eiusd. mens. Bonaerense tem¬ 
plum B. Mariae Virginis a Rosario, ad basilicae 
minoris dignitatem evecta sunt. 

— Item, sub d. vm mens. Septembris mcmix, 
novae Ordinis Fratrum Minorum S. Francisci 
constitutiones .approbatae et confirmatae sunt. 

— Item sub d. xvii mens. Septembr. mcmix, 

« inspecto prospero statu reique catholicae in¬ 
cremento » Praefectura Apostolica Delta Nili 
appellata, missionariis concredita Societatis Lugdu¬ 
nensis Missionum ad Afros, in Vicariatum Apo- 
stolicum erecta Cst. 

— Item, sub d. vn mens. Octobris, mcmix, in¬ 
dulgentiae perpetuae concessae piis sodalitatibus 
sub titulo « Missionis In venum, puellarum et patrum 
matrumque familiarum » in dioecesi Gurcensi erec¬ 
ti^ vel erigendis. 

— Per Apostolicas litteras d. xxn mens. No- 
vembr. mcmix datas instauratur Pisis, in seminario 
dioecesano, theologica facultas, et archiepiscopo pro 


tempore ius conferendi doctorales laureas et aca- 
demicos gradus in sacra theologia traditur. 

— Motu proprio d. xv mens. Decembr. mcmix, 
Institutum filiorum Sacrae Familiae unitur et in¬ 
corporatur congregationi Clericorum regularium, 
vulgo Theatinorum, ita ut Bonaventura Mullol, 
eiusdem Instituti praepositus, eiusque Consultores 
generales universosque ipsius Instituti sodqles dein¬ 
ceps sint veri legitimique filii S. Patris Caietani, 
veri legitimique alumni congregationis clericorum 
regularium vulgo Theatinorum, cum omnibus iuri- 


S. Sebastianus a Guercinio pictus. 

(Photog-Vfipliice expresserunt Fr. Alinari,- Florentiae). 

bus et privilegiis iisdem Clericis regularibus a S. - 
Sede concessis et concedendis. Iosephus autem S. 
R. E. Cardinalis Vives, hactenus Instituti Sacrae Fa¬ 
miliae protector, universae Clericorum regularium 
Theatinorum congregationi praeficitur, facta eidem 
potestate, ut Pontificia auctoritate, instaurationi et 
reformationi eiusdem congregationis ad nutum 
Sanctissimi, etiam in futurum providere possit, cum 
opportunis et necessariis facultatibus. 

-- 

EX SACRIS CONGREGATIONIBUS ROMANIS 

SENTENTIAE NOVISSIMAE SELECTAE 

Ex Congregatione Concilii. 

De abstinentia a carnibus in pervigilio Annuntiationis 
B. M. V. occurrente in feriam V in Coena Domini. 

— Quum festum Annuntatioriis B. M. V. hoc anno 
mcmx occurrat in feriam IV in Parasceve atque trans¬ 
feratur etiam cum feriatione in feriam II post Domini¬ 
cam in Albis tamquam in sedem propriam, quaesitum 
est utrum servanda sit lex abstinentiae a carnibus in 
pervigilio occurrenti in feriam V in Coena Domini, vel 
transferenda esset. Sacra Concilii Congregatio respondit 
affirmative ad primam partem ; negative ad secundam. 
- De onere certiorandi episcopum de legatis ad pias 
causas. 

— Omnes, sive sacerdotes sive laici, quorum fidei 
concredita sunt legata ad pias causas, tenentur de hoc 
quamprimum certiorem reddere Episcopum, qui ius 
habet vigilandi supsr administrationem et consulendi 
securitati eorundem legatorum (Ex decr. d. ix mens. 
Augusti momix). 

Ex Congregatione Concistoriali. 

De competentia Sacrae Congregationis Concilii super 
confraternitates et pias uniones post Constitutionem « Sa¬ 
pienti consilio ». 

— Competentia super confraternitates a Constitutione 
Sapienti consilio tributa sacrae Congregationi Concilii 
se extendit quoque ad confraternitates et pias uniones 
quae dependent ab Ordinibus et congregationibus reli¬ 
giosis, vel creatae sunt in eorum ecclesiis seu domibus. 
(Ex decr. d. x mens. Decembr. momix). 

De competentia sacrae Congregationis de Propaganda 
Fide super nonnullas Societates Missionum. 

— S. Congregatio de Propaganda Fide etiam post 
Constitutionem Sapienti consilio suam iurisdictionem 
exercere debet super societates, sive Lugdunensem pro 
missionibus ad Afros, sive Parisiensem pro missionibus 
ad exteras gentes, nec non super seminarium Me¬ 
diolanense S. Caloceri, seu Institutum Mediolanense 
pro exteris missionibus, denique super pontificium se¬ 
minarium SS. Apostolorum Petri et Pauli de Urbe 
ad exteras missiones,, praesertim quoad ea quae re¬ 
spiciunt eorum regulas, administrationem, atque op¬ 
portunas concessiones ad sacram alumnorum ordinatio¬ 
nem requisitas. (Ex decr. d. x mens. Decembr. momix), 
Ex Congregatione de Religiosis. 

De studiis complendis a votorum tum solemnium 
tum simplicium professis, antequam ad sacros Ordines 
admittantur. 

In articulo sexto decreti Auctis admodum, editi a 
sa. me. Leone XIII d. iv mens. Novembr. mdcccxciii, 
inter alia, haec statuuntur: « Professi tum votorum 
solemnium tum simplicium ab Ordinariis locorum ad 
sacros Ordines non admittantur, nisi, praeter alia a 
iure statuta, testimoniales litteras exhibeant, quod sal¬ 
tem per annum sacrae theologiae operam dederint, si 
agatur de subdiaconatu ; ad minus per biennium, si de 
diaconatu ; et quoad presbyteratum, saltem per trien¬ 


nium, praemisso tamen regulari aliorum studiorum cur¬ 
riculo ». Porro circa genuinum sensum huius articuli, 
varia dubia sacrae Congregationi negotiis Religiosorum 
Sodalium praepositae exhibita sunt, quibus in capita 
reductis responsum est prouti sequitur: 

I. Utrum Superiores Ordinum vel Institutorum re¬ 
ligiosorum praefatas testimoniales litteras licite dare, (d 
Ordinarii seu Episcopi licite acceptare possint, si anni 
de quibus agitur non fuerint completi, seu non vere 
academici ve reque scholares, sed potius abbreviati, non 
quidem ex incuria, sed quia vel omissae fuerunt vaca¬ 
tiones, vel horae lectionibus in schola tradendis multi¬ 
plicatae, veb alia quacumque de causa? — Resp'. Ne¬ 
gative in omnibus; et quaelibet abbreviatio studiorum 
abusiva omnino habenda est, et penitus illicita. 

II. Utrum studentes, expleto unius, duorum vel trium 
respective annorum curriculo theologico, possint statim 
ad subdiaconatum vel diaconatum vel presbyteratum 
item respective promoveri, ideoque inceptis vacationibus, 
in fine anni scholastici dari solitis, quin circulum duo¬ 
decim mensium complere teneantur ? — Resp. Affirma¬ 
tive, dummodo tamen complexus trium huiusmodi anno¬ 
rum saltem triginta tres menses integros comprehendat. 

III. Utrum iidem studentes, triennio theologico rite 
completo, teneantur adhuc per alium annum, seu per 
quartum annum scholasticum, theologicis studiis in scho¬ 
lis incumbere? — Resp. Affirmative, ideoque comple¬ 
xus quadriennii theologici, computatis vacationibus seu 
feriis, quadraginta quinque menses integros comprehen¬ 
dere necesse est. 

IV. Utrum verba eiusdem decreti Auctis admodum 
« praemisso tamen regulari aliorum studiorum curri¬ 
culo » respiciant tantum philosophica seu lycaealia stu¬ 
dia, vel etiam gymnasialia seu humaniorum etiam in¬ 
stitutionem ? — Resp. Respiciunt et philosophica seu ly¬ 
caealia, et humaniorum litterarum seu gymnasialia, et 
primaria studia. Ideoque haud legalia habenda sunt 
theologica studia, si alumnus cursum philosophicum seu 
lycaealem rite non expleverit; neque legalia erunt phi¬ 
losophica seu lycaealia studia, si alumnus humaniorum 
litterarum seu gymnasiale curriculum minime comple¬ 
verit ; neque valorem habebit humaniorum litterarum 
seu gymnasiale studium, si alumnus per primariam in¬ 
stitutionem rite habitam minime praeparatus fuerit. 
Porro ad legitimum transitum de scholis primariis ad 
gymnasiales, de gymnasialibus ad lycaeales, delycaea- 
libus ad theologicas, requiritur testimonium de bene 
superato periculo seu examine, a moderatoribus respe- 
ctivarum scholarum in forma authentica obtentum ; 
quod si gravi aliqua de causa haberi nequeat, suppleri 
potest per speciale examen, coram peritis magistris sub¬ 
eundum ante transitum ad superiorem gradum, seu 
scholam. 

V. Utrum studia philosophica seu lycaealia, huma¬ 
niorum litterarum, seu gymnasialia, et primaria neces¬ 
sario ante ingressum in novitiatum ex integro peragi 
debeant ? — Resp. Negative quoad studia philosophica 
seu lycaealia; affirmative quoad primaria et gymnasialia 
seu humaniorum litterarum. In casibus tamen specia¬ 
libus, accedentibus gravibus causis, permitti potest, ut 
ad novitiatum inter clericos admittatur, qui annum 

quartum gymnasialem seu humaniorum litterarum rite 
expleverit, clummodo; a) decimum quintum aetatis 
annum excesserit; b) statim post no vitiatum, et an¬ 
tequam ad studium philosophicum seu lycaeale adscen- 
dat, integrum curriculum omnium studiorum humanio¬ 
rum litterarum seu gymnasialium in scholis domesticis 
vel aliis rite ordinatis compleat; c) et finale periculum 
bene superet. Quod si agatur de ingressu in novitia- 
tum anno quarto non expleto recurrendum ad Sanctam 
Sedem. 

'VI. Utrum praefata studia, non publice in scholis 
rite ordinatis, sed privatim peracta, valorem habeant 
legalem, seu qui sufficiat ad licite dandas et licite 
acceptandas litteras testimoniales ad sacros Ordines ? 
— Resp. Negative. In casibus tamen extraordinariis, 
qui respiciunt particularem aliquem alumnum tantum, 
qui diligenter studiis incubuit, et in periculo seu exa¬ 
mine idoneus inventus fuerit, recurrendum ad sacram 
Congregationem pro convalidatione, exhibita iurata fide 
examinatorum, et de tempore transacto in studio pri¬ 
vatim peracto et de bene superato periculo ; nisi res 
sit, non de omnibus disciplinis unius anni scholaris, 
sed de una tantum vel altera disciplina accessoria, 
gravi de causa a particulari aliquo alunno privatim 
exculta; tunc enim, praehabita iurata fide examinato¬ 
rum, ut supra, convalidatio dari poterit a Superiore 
generali, accedente voto deliberativo sui Consilii. 

VII. Utrum ad valorem legalem studiorum theolo¬ 
gicorum, philosophicorum seu lycaealium, et humanio¬ 
rum litterarum seu gymnasialium sufficiat disciplinae 
principalis seu theologiae, philosophiae et linguae lati- 
nae'peritia, vel potius requiratur, ut in unaquaque 
schola tradantur etiam disciplinae accessoriae, iuxta 
normam in bene ordinatis seminariis regionis vigen¬ 
tem et saltem in substantialibus servandam ? — Resp. 
Negative ad primam partem ; affirmative ad secun¬ 
dam. 

VIII. Utrum et quanam ratione in litteris testimo¬ 
nialibus ad sacros Ordines authentice constare debeat 
de peractis ex integro, tum curriculo seu curriculis 
theologicis, tum philosophicis seu lycaealibus et huma¬ 
niorum litterarum seu gymnasialibus studiis, ut prae¬ 
fatae litterae licite dari possint a Superioribus, et licite 
acceptari ab Ordinariis seu Episcopis ? — Resp. Superio¬ 
res in litteris testimonialibus, expressis verbis, sequentia 
declarare debent et testari: 1° quoad curriculum theologi¬ 
cum, candidatum a tali anno, mense et die, ad talem 
usque annum, mensem et diem, et in tali schola studiis 
theologicis ad sacrum Ordinem, ad quem praesentatur, 
necessariis rite incubuisse, et in finali periculo seu exa¬ 
mine idoneum inventum fuisse; 2 0 quoad inferiora 
studia, eidem curriculo praemittenda : a) eundem can¬ 
didatum, rite peractis primariae institutionis studiis, 
humaniorum litterarum studia in tali schola, et per tot 
annos academicos seu scholares, ex integro explevisse, 
bene superato finali periculo; b ) praefatum candidatum, 
recte expletis humaniorum litterarum studiis, philo¬ 
sophicum curriculum ex integro in tali schola, et per 
tot annos academicos seu scholares, complevisse, et fi¬ 
nale periculum auspicato superavisse. (Ex decr. d. vii 
mens-. Septem.br. mcmix). 


De quibusdam postulantibus in religiosas familias 
non admittendis. 

— Nullimode, absque speciali venia Sedis Aposto- 
licae, et sub poena nullitatis professionis excipiantur, 
sive ad novitiatum sive ad emissionem votorum postu¬ 
lantes : 

1. ° qui e collegiis etiam laicis ob inhonestos mores 
vel ob alia crimina expulsi fuerint; 

2. ° qui a seminariis et' collegiis ecclesiasticis vel re¬ 
ligiosis quacumque ratione dimissi fuerint; 

3. ° qui, sive ut professi sive ut novitii, ab alio Or¬ 
dine vel congregatione religiosa dimissi fuerint; vel, si 
professi, dispensationem votorum obtinuerint ; 

4. ° qui iam admissi, sive ut professi sive ut novitii, 
in unam provinciam alicuius Ordinis vel congregatio¬ 
nis et ab ea dimissi, in eam dem vel in aliam eiusdem 
Ordinis vel congregationis provinciam recipi nitantur. 
(Ex decr. d. vii mens. Septembr. mcmIx). 

De religiosis Missionariis de « Marianhill ». 

— Religiosi Missionarii de « Mariannhill », ab Ordine 
Cisterciensium reformatorum absolute divisi, specialem 
Congregationem deinceps constituent. (Ex decr. d. ii 
mens. Febr. mcmix, vulg. d. xx Dec. eiusd. an.).' 

Ex Congregatione Rituum. 

De consecratione ecclesiae « coemento armato » con¬ 
structae. 

— Ecclesia constructa vel construenda ex materia 
quae coementum armatum nuncupatur, consecrari valet, 
adhibita forma ac ritu Pontificalis Romani, dummodo 
duodecim crucium loca, et postes ianuae principalis, 
sint ex lapide. (Ex decr. d. xii mens. Novembris mcmix). 


DIARIUM VATICANUM 


(Die xxi mens. Novembr.— d. xxxi mens. Decembr. mcmixj 

Coram SSmo admissiones. 

Praeter Purpuratos Patres, Urbanos Antistites aliosque 
viros, qui sui quisque muneris gratia Pontificem de more 
adivere, peculiari nota digni sunt iuxta admissionis diem: 
Pontificium Bohemorum Collegium, quod nuper vigesimum 
quintum annum explevit ex quo conditum est; catholicarum 
mulierum in Italia supremum consilium; Nicolaus Szecsen 
de Temerin dynasta, Austrorum Hungarorumque legatus 
apud Apostolieam Sedem; De Ritter de Grunstein dynasta, 
Bavarorum administer cum omni potestate apud Apostolieam 
Sedem; exemus vir Perez Caballero, exterarum rerum in 
Hispania administer; Pontificiorum equitum ab ense et chla¬ 
myde collegium, aulicique omnes omina et dona offerentes 
ob expletum feliciter a SSmo xxv Episcopatus annum; ca¬ 
tholicorum nautarum manus ex Anglica classi; tirones e Col¬ 
legio Urbano de Propaganda Fide ; De Bulow princeps eius- 
que uxor; Pontificium Urbanum Collegium ex Foederatis 
Civitatibus Americae Septentrionalis; collegium doctorum 
apud scholas Pontificii Seminarii Romani; Laelius Orsini, 
princeps Urbanus; Pontificii Collegi Gallici alumni; pueri 
ad quadringentorum numerum parentibus orbati ob terrae 
motum illum, qui die xxvm mens. Decembr. an. mcmviti 
Calabras Siculasque terras diruit, a Pontificia munificentia 

Romae atque in suburbano alti ; Sacer Purpuratorum Se¬ 
natus legatique omnes ex exteris nationibus omina offerentes 
tum ob episcopale Pontificis jubilaeum tum in novum an¬ 
num ; Urbanum Scotorum Collegium; Lampert eques tor¬ 
quatus, Friburgensis athenaei doctor; supremum Meliten¬ 
sium equituih consilium. 

Pontificiae electiones. 

Iacobus Anesagasti, metropolitanae Guadalascarensis 
ecclesiae canonicus, episcopus Campecoren.; et Iosephus 
Gusman, metropolitanae ecclesiae De Durango canonicus, 
episcopus Civitatis Victoriae seu Tamaulipan., renunciantur. 

— Fxcmus. vir Ioannes Starika, episcopus Leaden., ad 
ecclesiam tit. Antipadriden. transfertur. 

— R. v. Franciscus Cherubini alter a secretis Sacrae 
Congregationis Religiosorum dicitur. 

— Excmus. vir Hernestus Dubois, episcopus Virdunen, 
ad metropolitanam ecclesiam Bituricensem promovetur. 

— R. p. Fallon e Congregatione Oblatorum Mariae Im¬ 
maculatae episcopus Londonen.; et r. p. O’ Reillv, rector 
S. Antonii in urbe Minneapoli, episcopus Fargen. dicuntur. 

—- Excmus. vir Franciscus Nagl, episcopus Tergestin. 
et Iustinopolitan., coadiutor deputatur cum iure succedendi 
Emi. Card. Antonii Iosephi Gruscha, archiepiscopi Vindo- 
bonensis. 



ANNALES 


De publicarum rerum vicissitudine 
anno MDCCCCIX 

Consideranti sedulo atque repetenti publicas tum 
Europearum gentium tum reliqui orbis vicissitudines 
quae elapso anno contigerunt, facillime fore puto 
ut earum summa duas veluti in partes distincta 
appareat; quarum altera eventus complectatur ab 
anni ortu usque ad ver exactum, — graves eos qui¬ 
dem, et inquietos et minis multiplicibus densos; — 
altera, quae a veris limine ad anni usque obitum, 
planiores sane et pacificos magis ubique gentium. 

Vix enim inito anno Balcanicae res adeo sunt 
perturbatae, ut Serbos inter et Austros gravissimum 
bellum prope initum metuerimus. Attamen Austro¬ 
rum auctoritas valuit adeo, ut Bosniacae terrae 
adnexio iusta tutaque apud ceteras quoque gentes, 
frustra querentibus Serbis, habita sit. Nec ullus 
fuit qui Austros alia dare praemia coegerit, nisi quae 
Tureis aut Nigri Montis incolis ipsi sponte tradi¬ 
derint. Tum Bulgari inopino ausu Ferdinandum 
principem suum regis titulo auxerunt, qui sese 
igitur a reliqua omni Byzantini regis auctoritate 
indemnem atque solutum proclamavit. Non levis 
inde Turearum furor exarsit: qui quum impotes 
sese ad oppugnandos Bulgaros, occulto Austrorum 
auxilio confisos viderint, contra Graecos tamen si¬ 


milia Creta in insula audentes fortissime restitere. 
Optabant illi, capta temporis opportunitate, genti 
suae insulam palam addicere. Quamobrem Tureae 
prope ad arma confugere, atque parum abfuit quin 
novum bellum contra finitimos Helladis populos 
resumerent. 

Tantae aemulationi ceterarum gentium, maxime 
vero Germanorum Gallorumque, intercessio finem 
imposuit; quae suam auctoritatem interposuere, ut 
a bellicis consiliis utrumque populum cohiberent^ 
Annus vero i ani ad finem perrexit, quum nondum 
Cretensis illa disceptatio resoluta videatur. 

* ❖ 

Altera tamen anni pars, huiusmodi contentiones 
si dempseris, tranquilla satis pace diffluxit. Prae- 
terquamquod Mauritani imperii in oris breve id- 
que felix admodum ab Iberis bellum peractum 
est, ut inlatas sibi iniurias ulciscerentur. Nihilo¬ 
minus in ultimo oriente Iaponiorum, Sinensium, 
atque Russorum odia crebro renascentia Coreanae 
regionis pacem variis ausibus perturbarunt; quos 
inter atrocissima fuit Ito, ducis fortissimi atque sa- 
pientissimi, caedes, sicarii manu perpetrata. Inde 
vero Pacifici maris orae dum Iaponii persulcant in 
dies magis instructi, Australianae terrae civitates 
tanto periculo parare medelas feruntur. Quae igitur 
pacto foedere unam eamdemque esse sibi rempubli- 
cam constituerunt, unam classem, exercitum unum, 
atque lata lege iusserunt portus et sinus fretaque 
muniri quantocius, ne aut Iaponiorum aut Ame¬ 
ricanorum incursibus facilis praeda relinquerentur. 
Equidem Panamensis isthmus nunciatur fore ut brevi 
praecidatur; unde Americanis nautis hinc et inde 
facilis aditus universae classi cogendae patebit. 
Quumque eorum in ditionem Philippinae insulae 
iamdiu venerint, non leves inde sive Iaponiis sive 
Australiensibus impendent minae, quas illi, arma 
sibi comparantes, propulsare maturant. 

* 

Regalia funera nulla alia attulit annus, quam 
Leopoldi, regis Belgarum, viri ferme praeclarissimo 
ingenio ditati, qui diuturno regno rempublicam 
provexit adeo, ut Belgarum fortuna altius ascen¬ 
derit nunquam. Albertus, nepos eius, regno iam-.est 
potitus, civium universorum unanimi plausu, qui 
miram mentis sollertiam una cum praeclaris do¬ 
mesticis virtutibus felici connubio praelucere in 
rege suo demirantur. 

Poplicola. 

PER ORBEM 


Die xxii mens. Novembris mcmix, Romae in ca¬ 
tacumbis quinquagenarius annus ex quo S. Caeci¬ 
liae crypta fidelium cultui restituta est, sollemniter 
commemoratur. 

— d. xxiii, Monachii, fato concedit Norvegianus 
pictor Otho Sinding. 

— d. xxv D anorum rex privatus Vindobonam 
tenet. 

Budapestini, Aloisii Kossuth cadaver ad pro¬ 
prium mausoleum nuper erectum maxima pompa 
transfertur. 

— d. xxvi Russorum senatus decreto mulieres 
iurisprudentia laurea honestatae ab agendis publice 
causis prohibentur. 

— d. xxvii Schmend in oppido prima aeronavis 
apud Austros dirigibilis ad aera tollitur. 

— d. xxix Aloisius Maria e Borbonica gente 
princeps Nicaeae ad Varum vita fungitur. 

Russorum Caesaris decreto supremum Finlan- 
diae tribunal militare ab officio suo discedit. 

— d. xxx, Kreuth, Carolus Theodorus, Bava- 
riae dux, vir scientiae amore inter omnes notus, 
moritur. 

Die II mensis Decembris, Romae, administrorum 
collegium, praeside Giolitti, officium Italicae civi¬ 
tatis moderandae abdicat. 

Augustae Taurinorum Ioannis Berchet, clari il¬ 
lius Italicae libertatis poetae, ossa in virorum illu¬ 
strium coemeterium deportantur. 

Genevae supremum obit diem Leo Massol, athe- 
naei illius bacteriologiae doctor apud omnes popu¬ 
los maxime celebratus. 

— d. m, Romae, v de pace conventus inau¬ 
guratur. 

— d. iv Copenaghen in urbe vita fungitur Da- 
norum princeps foemina Valdemaro. 

— d. vi in Labraguensi aerodromo ad Antibum, 
Fernandez aviator ab aeroplano suo praecipitat 
misereque infringitur. 

— d. vm Hermannus Kaulbach, Bavaricus pic¬ 
tor, Monachii obit. 

— d. x novum Italicum administrorum colle¬ 
gium constituitur, praeside Sonnino. 

— d. xiii Marconius, Italorum gloria ob inven¬ 
tum a se telegraphum filis expertem, Stocolmae in 
urbe, quam Nobelium praemium accipiendi gratia 
petiit, magno populi plausu salutatur. 

— d. xv, Brunswick in urbe, princeps qui su¬ 
premi ducis nomine civiles res moderatur, uxorem 
ducit Elisabeth e gente Stolberg-Rossla. 

— d. xvi Henricus Giglioli, vir inter Italos sa- 
pientissimus, ab hominibus demigrat. 

Bernae, Helvetici foederis praeses in an. mcmx re- 
nunciatur Robertus Comtesse e regione Neuchatel. 


— d. xvn Leupuldus alter, Belgarum rex, late 
defletus magnum animum expirat. 

— d. xvm Cannes in oppido, Michael Michae- 
lovic, Russorum magnus dux, perit. 

— d. xix Olysippone regni administri omnes e 
muneribus suis recedunt. 

— d. xxi Danorum sapientum collegium ad rem 
constitutum declarat, ex allatis sibi a Cook, bo- 
realium regionum exploratore, documentis, minime 
coniici posse ipsum arcticum polum attigisse. 

— d. xxii Beiranus doctor Lusitanorum guber¬ 
nio praeficitur. 

— d. xxiii, Bruxellis, Albertus, mortui regis 
nepos ex fratre, Belgarum rerum potitur, suumque 
iusiurandum publice emittit. 

Ioannes Aicard, dramatum scriptor, inter « aca- 
demicos immortales» Lutetiae Parisiorum coop¬ 
tatur. 

— d. xxiv, Herrin in oppido Civitatum foederata¬ 
rum Americae Septentrionalis, carbonis fodina in¬ 
cenditur, pluresque cunicularii horrendam mortem 
oppetunt. 

— d. xxv navalis Sinensium legatio Romam 
pervenit. 

— d. xxvi a multis Hispaniae locis nuntius af¬ 
fertur ex inundationibus ingentia damna tum ae¬ 
dificiis tum agris procedere: 

— d. xxix, Londini, centenaria fit passim com¬ 
memoratio ab ortu Gladstonii, pubblicae rei viri 
illius peritissimi. 


— d. xxxi Turearum gubernio praeponitur 
Hakki Bey, civitatis suae apud Italos legatus. 



LIBRORUM RECENSIO 


P. Albers S. I. — Enchiridion historiae ecclesiasti¬ 
cae universae ad recognitam et auctam editionem Neer- 
landicam alteram in Latinum sermonem versum. — 
Tomus I. Aetas prima seu Christiana antiquitas: an¬ 
nis 1-692. — Tomus II. Medio-aevum: annis 692-1517. 
— Tomus III. Nova tempora: annis 1517 - hodier¬ 
num diem. — (Romae edid. Desclee et soc., mcmix). 

Si, quanti liber aliquis sit faciendus, ex eventu at¬ 
que exitu coniici licet, hoc profecto Enchiridion omnibus 
prorsus numeris absolutum esse videtur; operis enim 
totius, quod Neerlandica lingua primum in lucem pro¬ 
diit, non solum editio altera brevi conficienda fuit, sed 
conversio quoque in Gallicum, Italicum, Hispanicum ser¬ 
monem. At re quidem vera plurima ibi renident, quae 
in eiusdem generis libris iisque pervulgatis saepissime 
desiderantur; etenim cum rerum inest dispositio sub¬ 
tilis, tum ea potissimum pertractantur, quae ad inte¬ 
riora, aiunt, Ecclesiae incrementa pertinent, quaeque 
ad dogmatum, ad hierarchiae, ad haeresum rationem 
spectant. Ita fit, ut ex hoc velut armamentario haud 
mediocria tela depromi possint, quibus fallaces moderni- 

starum conclusiunculae captionesque discutiantur. Singu¬ 
lis autem capitibus eorum omnium nomina praetexta 
sunt, qui quid de quaque re insigne litteris mandarunt. 
Accedit index nominum et rerum, de quibus toto opere 
agitur, locupletissimus ille quidem atque ad usum opti¬ 
mus. Iis igitur praesertim, qui theologiae dant operam, 
gratum acceptumque hoc tam praestabile opus fore pro 
certo habemus. 

De Sancto Anselmo, varia 
Non alienum esse videtur eos nominatim persequi in 
commentario nostro scriptores, qui de Sancto Anselmo 
res memoratu dignas nuper ediderunt; octavo enim 
exeunte saeculo a sanctissimi eiusdemque doctissimi viri 
obitu, multa illius cum de moribus rebusque gestis tum 
de litteris praeceptisque praeclare scripta esse satis 
constat. 

I. — P. Enrico Rosa S. I. S. Anselmo d’Aosta, Arci- 
vescovo Cantuariense e dottore della Chiesa. Contri¬ 
buto storico alie feste delVottavo centenario. (Libr. 
Edit. Florentina, Firenze, 1909;. 

Auctor, qua doctrina instructus est, in vitam prae¬ 
sertim sancti Anselmi inquirit, cuius res optime gestas, 
ordine enarrat ornatque dicendo. 

II. — Dott. ViGNA, S. Anselmo educatore e viaestro. 
(Comm. Scuola Cattolica, mense Augusto, an. 1909). 
Quam Inulta homines huius aetatis invenisse se glo¬ 
riantur, quae iamdiu sancto Anselmo et ratione et usu 
penitus perspecta fuisse videmus! 

III. — P. Thone. L’ argument ontologique. (Comm. An¬ 
nales de philosophie chretienne, mense Iulio, an. 1909). 
Caput hoc esse Anselmianae philosophiae neminem 

fugit. 

— S. Anselmo e Rosmini. La dimostrazione di l)io a 
priori. (Comm. Rivista Rosminiana, an. III, n. YII 
et an. IV, n. II). 

De magna illa, quam diximus, et salebrosa quae¬ 
stione ibi etiam agitur. 

IV. — C. De Beaupuy. L’argument de Saint Anselme 
est «.a posteriori». (Comm. Revue de philosophie, 
mense Februario, an. 1909). 

Peracute quidem omnia hic scripta invenies; inter¬ 
dum tamen disputatione adhuc opus est. 

V. — Mario Brusadelli. La filosofia di S. Anselmo 
(Comm. Rivista di filosofia neo-scolastica, an. I, n. IV). 
De nonnullis libris, ubi de sancti Anselmi philosophiae 

res est, iudicium et censura iit. 

VI. — E. Buonaiuti. Un filosbfo della contingenza dei 
secolo XI. Roscellino di CompUgne. (Comm. Rivista 
storico-cvitica delle scienze teologiche, mense Martio, 
an. 1908). 

Quo in libro agitur etiam de controversia, quam Ro- 
'scellinus cum sancto Anselmo habuit; sed ex auctoris 
sententia novae exsistunt quaestiones nonnullaque in 
cum animadvertit I. M. Dario S. I. in comm. Etudes 
(t. 120, die XV mens. Iulii, 1909). 

VII. — P. Augustinus Daniels 0. S. B. Quellenbei- 
trcige und Vntersuchungen zur Geschichte des Gottes- 
bevveise im dreizelinten Jahrhundert mit besonderer 
Beriicksichtigung des Arguments im Proslogion des III. 
Anselmi (Comm. Beitrtige zur Geschichte der Philoso¬ 
phie des Mittelalters. N. I-II, vol. VIII). 


Opus sane et multi laboris et maximi momenti. 
VIII. — S. Anselmo di Aosta. Arcivescovo di Cantor- 
bery. Scritti varii pubblicati nell’ VIII centenario della 
morte. (Comm. Rivista storica Benedettina, an. IV, 
n. XV). 

Hoc volumen multa multorum scripta complectitur, 
qui unum id omnes sequuntur, ut Anselmi vitae, animi, 
doctrinae imaginem adumbrent. 

E. C. 



AENIGMATA 


a Iosepuo Wabner proposita. 

I. 

Iam iam grandaevae tale est mirabile nomen, 

Ut dicens retro rite nepos vocitet. 

II. 

Quae fluida est uvae pars est dulcissima semper; 
Utramque in partem nomen idem remanet. 

Ex sociis, qui utriusque aenigmatis interpretatio¬ 
nem ad D.rem IOSEPHUM FORNAR1, Commentarii 
moderatorem (Roma, via dei Governo Vecchio, 96) 
miserint intra menses duos, unus, sortitus, gratis 
accipiet I, B. FRAINCESIA opus, cui titulus : 

TARCISIUS 

actio dramatica versibus senariis conscripta 


Aenigmata an. XII, n. X proposita his respondent: 

l) Do-la-re ; 2) Ventl-lator. 

Ea rite soluta miserunt : 

Petrus Tergestinus — lac. Costa, Dumio. — Alois. Mommartz, Vaals. 
— Rich. Brondel, Brugis. — T. T. Chave, Ohicago. — Lud. Dubois, Mas¬ 
silia. — Alf. Martinez, Badaiocio. — Maxim. Wronski, Xowa Wi -s Xaro- 
dowa. — I. M. Meunier, Corbiniaco. — Lud. Goux, Bituricis. — Alois. 
Cappelli, S<mis. — Vine. Starace, Xcapol/. — Cient. Fiard, Curia Rhne¬ 
torum. — lac. Fernandez, Me.xico. - F. Correa, Emerita. — Mart. Dunne, 
Neo Eboraco. — Alb. Perraud, Lutetia Parisiorum. — Rich. Mulier, Bero- 
lino. 

Sortitus est praemium: 

Richardus Mullkr, 

ad quem missum est Petri Angelixi opus, cui titulus: 

DE POETIS ET NUMERIS LATINIS. 


MONITA 


Ob officiorum translationem atque novorum ty¬ 
porum pro VOCE URBIS commissorum adventum 
tardatum, fasciculus hic et fortasse qui sequetur se¬ 
cunda mensis parte prodibunt. 


Spatio hodie deficiente, ad proximum numerum : 
PETRI ANGELINI, Brevium ad Principes a secretis. 
LAUDATIO IN OBITU LEOPOLDI II, BELGARUM REGIS. 
(Dixit ob iusta funebria coram Pontifice habita in Xy- 
stino sacello, d. XVII mens. lanuarii MCJVIX). — DE 
SACRA THEOLOGIA, (Scripsit REGINALDUS FEI, athe- 
naei Friburgrensis doctor. COMMENTATIONES PHI- 
LOLOGICAE CARMINA FR. XAV. REUSS. - COLLO¬ 
QUIA LATINA lOCI - APPENDIX, etc. 


Sponsor: Ioannes Baptista Ciampi, iurisperitus 
Romae — Ex officina Societatis Romanae Editricis, 

LEOPOLDI II Belgarua Regis 

LAUDATIO 

HABITA IN AEDE XYSTINA CORA/A SS. D. PIO X 

A PETRO ANGELINI S. S. AB EPISTOLIS AD PRINCIPES XVI CAL. FEBRUAR. AN. ADCCCCX ^ 


De Principe Viro verba facturus, cuius nomen me¬ 
moria Belgicae gentis excidet nunquam, velim parem 
rei magnitudini et loci huius maiestati vim afferre di¬ 
cendi. Qua ingenii facultate etiamsi pollerem, nihilo¬ 
minus et consessus hic orbis terrarum nobilissimus, et 
augustus praesertim, Beatissime Pater, Tui praesentis 
adspectus nervos omnes virtutis eliderent. Verum eri¬ 
git cogitatio, honorificum id munus ab Eo mihi fuisse 
delatum, cuius in vivos benignitas haud minor est quam 
pietas in mortuos, et complorati Regis laudem impe¬ 
ritia dicentis extenuari non posse, quippe quae sua luce 
niteat, non mutuato fulgore, pateatque tam late, ut in 
ea deesse facundia nemini queat. In uberrima vero 
copia ad argumentum subiecta conabor summas attin¬ 
gere ac' sub uno veluti aspectu ponere, quam bene, ci¬ 
vilibus et sacris rebus tuendis, provehendis, Leopoldus 
rex de sua patria fuerit promeritus. 

Olirn, quum bella crebrius gererentur atque diutur¬ 
nius, populorum fortuna tota fuit in re militari posita, 
eratque prima regibus commendatio ad gloriam si qua 
ex bellicis rebus comparari potuisset. Nunc vero, po¬ 
sitis armis, aut certe ad pacis ornamenta delitescenti¬ 
bus', gratiora sunt ea quae ingenio ac ratione persequi¬ 
mur, quam quae viribus. Quapropter hodierna homi¬ 
num actio in commodis civitatis tuendis maxime cer- 

:' (1) Quod Magister clarissimus novo benevolentiae suae erga Vocem, 

grates referimus. 


nitur, omnisque agendi cogitandique solertia in eo 
versatur ut sit vita munitior, atque ut dando et acci¬ 
piendo mutuandisque facultatibus et commodandis nulla 
re indigeamus. Quia vero singulorum facultates et co¬ 
piae divitiae sunt civitatis, hinc maximo in honore ha¬ 
bentur et agrorum cultura et earum rerum, quibus 
abundamus, exportatio, quibus egemus invectio; mer¬ 
catura magna et copiosa, multa undique apportans mul¬ 
tisque impertiens; industriae omne genus ac studia 
maxime illarum rerum, quibus excultior fit hominum 
vita, ipsaque communitas potest singulorum civium vi¬ 
res ad suos usus adiungere. 

His bonis affluere Belgas compertum est omnibus, 
praesertim ab annis quinque ac viginti, ex quo rerum 
publicarum administratio per catholicos geritur ea feli¬ 
citate, ut vix gentem reperias quae cum hoc populo 
angustis finibiis circumscripto sit comparanda. Adeo 
parum firmamenti habent coniectae ab inimicis crimE 
nationes in eos qui causam agunt religionis et iustitiae, 
quasi scopulo adhaereant ab omnique adseensu huma¬ 
nitatis abhorreant! Iam, si ex florente populi statu licet 
aestimare principem, magna equidem Leopoldo pars 
est attribuenda laudis. Nec est quod occurratur, in li¬ 
bera civitate, in qua non unius dominatu omnia te¬ 
neantur, reges esse nomine magis quam imperio. Ne- 

Urbis testimonio concesserit, iit laudatio haec a nobis ederetur, amplissimas 

minem quippe latet quantum fuerit auctoritatis in Bel¬ 
gico rege ad civium voluntates quo vellet inclinandas, 
aut unde vellet deducendas. 

Dignus igitur suo populo princeps oblatus est Belgis, 
quem, et ad regiam animi magnitudinem natura finxit, 

. et ad cogitandi agendique solertiam assiduus labor 
conformavit. Ipsius enim regni diuturnitas, annorum 
quatuor supra quadraginta, nihil fuit aliud nisi ampli¬ 
tudinis reipublicae perpetua, sapiens, invicta defensio. 
Commeatus abundare; municipia, colonias patere; ma¬ 
ritima, augeri commercia; artes quae populi studia con¬ 
ciliant et pergratam utilitatem habent cum dignitate 
coniunctam promovere: haec omnia ad extremum vi¬ 
tae anhelitum eius menti animoque insederunt. Quod 
nisi modus in dicendo mihi quaerendus esset, possem 
rem persequi maximae molis, quae, ab exiguis pro¬ 
fecta initiis, auspiciis crevit usque ad invidiam felici¬ 
bus. Deductas, inquam, ad Congi regiones colonias, 
unde Belgicae genti multum fortunae ac dignitatis ac¬ 
cessit. Qua in re praeclara non desunt iudicia homi¬ 
num affirmantium, eo prudentiae et celeritatis Leopol- 
dum processisse in arduis consiliis ineundis perficien- 
disque, ut pauci eidem pares putentur: et, si latius 
imperium sortitus esset, magna pollere auctoritate in 
publicis Europae rebus potuisse. Scimus quidem, specie 
utilitatis, in republica peccari saepissime, ereptoque 
Regi obiectas fuisse regiones illas Africae ditissimas ad 
occidentem solem, sui, ut criminantur, commodi causa, 
exinanitas et exhaustas. Sed hi verbis augent exaspe- 
rantque incommoda, quae in magna procuratione vi¬ 
tari omnia non possunt. Qui si secum reputarent, -de 
huiusmodi negotiis quid historia doceat; quantum cae¬ 
dis et miseriarum secum tulerint, non dicam reperta 
America aut illata Indis humanitas, sed hac etiam ae¬ 
tate deductae ad barbaras plagas coloniae; quid ipsi 
denique obtrectatores in simili causa facturi essent; 
iam desinerent quaerere, cui bono id genus expeditio¬ 
nes fiant, intelligerentque, sacris tantum praeconibus 
relictum esse, ut suo, non alieno cruore, terras a se 
peragratas conspergant. Iis igitur, qui ex hoc numero 
non sunt, convenit fere divina Christi sententia: qui 
sine peccato est vestrum, primus... lapidem mittat (1). 

Ceterum suspicio abest ab homine, qui colonorum 
impotentiam sedulo inhibuit; qui animi magnitudine 
et comitate sic enituit, ut communis infimis, altior prin¬ 
cipibus videretur; qui in quovis negotio singulari pru¬ 
dentia ac temperatione se gessit resque summas absol¬ 
vit, non terrore belli, sed celeritate consilii; qui reipu¬ 
blicae rationibus ea sapientia et aequitate providit, ut, 
non solum Belgis merito esset carissimus, sed apud 
exteras gentes gratia et opibus valeret; qui suae testes 
liberalitatis habet profugos e Gallia complures, quibus 
maximo, in bello male mulcatis, afflictis, egenis regiam 
patere domum voluit suaque~pecunia opitulari. In ho¬ 
minem igitur ea natura comparatum, de quo~viri gra- 

(1) Io.-, VIII, 7. 


vissimi tot ac tam praeclara iudicia fecerunt, haec plane- 
non cadunt. 

Dixi Caesaris laudes. At vereor ne solemnia pieta¬ 
tis, habita in hac aede sanctissima, longe aliud exqui¬ 
rant. Dicam ergo de catholicae Ecclesiae filio, quo ma¬ 
xime nomine Belgae gloriantur. Belgae, inquam, «ge¬ 
nus hominum fortissimum », ut verbis utar a Grego- 
rio xvi prolatis, quum ei legationi futurum pontificem 
destinaret, Leonem xm; cuius populi, inquit: « Fi¬ 
des et amor erga apostolicam Sedem et erga suos prin¬ 
cipes multis rebus ac perdiu constitisset . Dignum 
sane praeconium, eventibus comprobatum qui postea 
sunt consequuti; quandoquidem, etiam per eos dies 
quibus Belgicarum rerum administratio in arbitrium 
cessit adversariorum, et quoties exstitit de religione ac 
libertate contentio, ne latum quidem unguem a maio¬ 
rum virtute Belgae deflexerint nec habuerint quidquam 
antiquius quam curam transmittendae ad posteros he¬ 
reditatis omnium pretiosissimae, avitae fidei. Mittam' 
singula persequi existimationis et benevolentiae testi¬ 
monia, quibus Romani Pontifices eorum in fide con¬ 
stantiam sunt prosequuti, ad recens usque tempus, quo 
expletum annum quinquagesimum ab adserto Virginis 
intaminato conceptu celebrarunt ea significatione pie¬ 
tatis, ut a Te, Beatissime Pater, meruerint magno¬ 
pere commendari, quod ceteris populis insigni incita¬ 
mento essent. 

Iam qui fleri poterat ut, cui alienus a religione ani¬ 
mus esset, in eaque re non idem cum populo sentiret, 
huic, non modo tranquilla et pacata omnia in imperio, 
essent, sed tantum admirationis et gratiae popularis 
accederet? Quod si scriptum in sacris litteris legimus: 
quum impii sumpserint principatum gemet populus; (1) 
contra, communis in Leopoldum amor et publicae res 
ad voluntatem fluentes indicia sunt regiae pietatis. 
Eiusmodi autem voluntatum conspiratio, ea studia in 
regem incensa, quum crebro dum vixit, tum vero maxime 
in obitu, incredibili quadam significatione declarata sunt. 
Quae privata domus, eo sublato, luctu et lacrimis caruit? 
Quae vox non desiderium eius memoriamque renova¬ 
vit? Quae viae Bruxellensis urbis exstinctum patriad 
lumen squalore suo non doluerunt ? Comploratus nempe 
rex est mente animoque Belgicus, adeoque catholicus, 
cuius vita omnis esset patriae devota, qualem se futu¬ 
rum spopondit in publica contione,' quum in patris re¬ 
gnum hereditario iure successit. 

Hanc vero, quam initio dederat, egregie praestitit 
fidem, non modo in iis quae ad humanioris cultus in¬ 
crementum, sed etiam quae ad religionem amplifican¬ 
dam pertinerent. Probe enim intelligens, in catholicae 
veritatis professione originem et fontem humanitatis 
inesse, impense studuit ut ea beneficia, non intra pa¬ 
trios fines continerentur, sed ad recens additos ditioni 
suae populos manarent; eiusque propagationis ipse 
auctor exstitit ac libens patrocinium suscepit;. Ex quo 

(1) Prov., XXXIX, 2. 

illud obtigit, ut Belgae complures, Regis in exemplum, 
ad nova studia catholici proferendi nominis per Afri¬ 
cam gentem statim exarserint. Hanc autem fuisse Leo- 
poldi voluntatem, ut inferendae humanitatis opus Re¬ 
ligioni crederetur, ostendunt tot sacrae phalanges ex 
variis religiosorum sodalium familiis conflatae, quae 
ipsius excitamentis erectae opibusque regia munificentia 
dignis adiutae, latissimos illos tractus ab errorum ca¬ 
ligine ad veritatis lumen deducendos gloriosam sibi 
metam constituerunt. Quod si tanta eum incessit cu¬ 
pido quaerendae salu¬ 
tis dissitarum gentium, 
iam coniici potest quam 
fuerit de domestica 
huius generis laude 
sollicitus. Quamquam, 
quid opus eSt conie- 
ctura, ubi licet regiae 
pietatis documenta in 
illustri posita monu¬ 
mento intueri ? Quid 
enim sibi vult moles 
illa, quae, in urbe Bel¬ 
gica principe in aedem 
succrescit sacratissimo 
Cordi Iesu dicandam, 
et cum gallico eiusdem 
tituli templo amplitu¬ 
dine ac splendore cer¬ 
taturam? Exstant Leo¬ 
nis XIII amantissimae 
Litterae, auctorem 
consilii actoremque 
praecipuum Leopol- 
dum laudibus exor¬ 
nantes. (1) Atque hoc 
loco non est praete¬ 
reunda vetus necessi¬ 
tudo, quae ipsi cum 
apostolica Sede inter¬ 
cessit-; cuius rei docu¬ 
mento sunt datae ac 
redditae utrimque litterae saepius. Non potuit quidem 
in libera civitate constitutus impedire quominus ad rei- 
publicae gubernacula illarum partium accederent homi¬ 
nes, quorum insanabile ingenium est praeiudicatis in 
Ecclesiam opinionibus detineri. Horum opera factum 
est olim ut vincula abrumperentur, quae Belgarum 
gentem cum Apostolica Sede coniungunt. Verum nec ea 
tempestate, rex de sua in Romanum Pontificem obser¬ 
vantia quidquam remisit: quin etiam constantis fidei 
significationes ab eo exhibitae speciem quamdam visae 
sunt habere praesagii, haud ita multo post felicissime 
comprobandi. 

Idem, quo aperto ac sincero animo erat, de religione 

(i) Ep. die xiu mens, Martii mdccciii. 


quid sentiret dissimulavit nunquam, haud sane oblitus 
acceptam ab Amelia Matre pientissima iuvenilem insti¬ 
tutionem. Qua vero constantia patriae suae prosperitati 
se applicuit, usque adeo, ut, vel quum animam ageret, 
novam legem de scribendis militibus mente agitaret 
eique subscriberet; eMem catholici viri officia usque 
ad exitum vitae retinuit. Ad quem se maturius compa¬ 
ravit quam fleri soleat ab iis, qui, dum viverent, indi¬ 
gnum suis curis duxerunt in supremum rerum dominum 
mentem animumque convertere. Itaque exitiali morbo 
correptus medicum 
obsecravit, si quid in¬ 
staret periculi, ne oc¬ 
culeret; velle se poe¬ 
nitentiae sacramento' 
admissa expiare et 
Christi Corpore vesci. 
Tum vero pie morien- 
tium subsidiis per cu¬ 
rionis aulici ministe¬ 
rium refectus, ac su¬ 
premis, Beatissime 
Pater, apostolicae 
Tuae potestatis et ca¬ 
ritatis muneribus per 
pontificium legatum 
auctus ac roboratus, 
postquam conceptissi¬ 
mis verbis atque ite¬ 
rato declaravit, se in 
catholicae Ecclesiae 
sinu atque in eiusdem 
communione, fidei, 
spei, caritatis velle de¬ 
cedere, adstantium se 
precibus commen¬ 
dans, in immortalis 
spem beatitatis con¬ 
quievit. 

Tam caro capite 
orbata nunc luget 
Belgica natio ; tanti 
viri fastigium concidisse dolent ceterae gentes; co¬ 
ram augustae mortis tropaeo studia partium contice¬ 
scunt. Historia testis et iudex de ipso paginam sculpit, 
quam nulla temporum fuga delebit. Verum cui solacio 
ista omnia esse putemus, si defletum super tumulum 
alma se non erigat Spes, iubeatque confidere, exorna¬ 
tum laudibus principem a terrestri hoc domicilio ad 
piorum sedes migrasse, fruiturum gloria sempiterna ? 
Arduum profecto regendi cuncta onus, et regia virtus 
eo pluribus est obiecta periculis, quo regni fortuna be¬ 
nignior. Quamobrem haud alienum ab humana infir¬ 
mitate putandum est, sive in usu potestatis sive in quo¬ 
tidiano vitae consortio, in multis offendere atque’ iden¬ 
tidem ab officii religione discedere. Si quae ab eo, 





i .. 

Leopoldus II, Belgrarum rex. 

cuius desiderio tenemur, admissa sint, eluat emun- 
detque tot exorata vocibus divina clementia, praesertim 
illorum, qui adeptam filiorum Dei libertatem ei debent 
acceptam referre, quo auspice ac duce nancti sunt 
salutis aeternae ministros. Ad sedes lucis et pacis adi¬ 
tum properet piaculare sacrum, quo summus Ecclesiae 
Sacerdos voluit supremum suae caritatis officium dilecto 
Filio exhibere. Est interea cur nobilissima Belgarum 
gens tristitiae modum imponat, revocetque animum ad 
illius Viri cogitationem, qui in regnum succedens, non 
tam hereditate acceptam, quam sua partam virtute cau¬ 
sam habet celebritatis' et nominis, in quo propterea 
salus civitatis et gloria maxime nititur. Supremum igitur 
vale defuncto Regi dicendum ne sit a voto seiunctum, 
quod pro Successoris incolumitate ac fortuna concipi¬ 
mus, quem et bonis omnibus carum, et, quo pollet 
ingenio, ad optima quaeque nitentem suavissima Christi 
religio informet roboretque; illa, inquam, religio, cui 
recenti serto redimitae cervices perinde sunt sacrae 
ac regales exuviae corollis aspersae funereis. 



Dc sacra Theologia 


Xeminem latet sacram Theologiam... 

* principem sibi locum vindicare. 

Leo XIII. 

Impossibile foret, ea omnia colligere quae desacra 
Theologia, circa sacram Theologiam, pro sacra Theolo¬ 
gia et etiam contra sacram Theologiam, nedum a Theolo¬ 
gis, sed etiam a laicis, qui « Theologi » facti sunt, ul¬ 
timis temporibus, edita in lucem fuerunt. 

Factum hoc ostendit, quam verissime Leo XIII scrip¬ 
serit (1> « In magna et multiplici disciplinarum copia, 
quae mentis veritatis cupidae obiicitur, neminem latet 
sacram Theologiam ita principem sibi locum vindicare, 
ut vetus sapientium effatum sit, ceteris scientiis et ar¬ 
tibus officium incumbere ut ei inserviant ac ancillarum 
more famulentur ». 

Spe confisi, ad sacrae Theologiae investigationem 
operam ferendi, in Voce Urbis circa sacrae Theologiae 
naturam, circa « scientificum », ut vulgo dicitur, eius¬ 
dem characterem, necnon illius obiectum, quaedam scri¬ 
bere placet. 

*. * 

Circa sacrae Theologiae naturam veteres et moderni I 
Theologi audiendi sunt. S.. Thomas (2) affirmat, Theo¬ 
logiam pertinere ad « sacram doctrinam » ; Theologia 
quae ad sacram doctrinam pertinet ; per sacram vero 
doctrinam intelligit vel ipsas veritates revelatas, vel fontes 
veritatum revelatarum uti est Scriptura, vel expositio¬ 
nem quamdam earumdem veritatum, scientifica methodo 
factam. Ita in priori significatione Angelicus scribit (3): 

« Quae sunt altiora hominis cognitione... sunt a Deo reve¬ 
lata... Et in his sacra doctrina consistit... Quia igitur 

(l) Litt. apost. «In Magna» 10 Dee. 1889. 

(•2) Sum. l. p. 1, i. 

(3) l. p. l,.l l. ad p. 3. in corpore et ad 2. 


sacra doctrina considerat aliqua secundum quod sunt 
divinitus revelata... omnia quaecumqUe sunt divinitus re- 
velabilia comprehenduntur sub sacra doctrina... Ea quae 
in diversis scientiis philosophicis tractantur potest sacra 
doctrina una existens considerare sub una ratione, in 
quantum scilicet sunt divinitus revelabilia ». 

In secunda significatione Angelicus ait (1): « Neees- 
sarium fuit... sacram doctrinam per revelationem ha¬ 
beri... Singularia traduntur in sacra doctrina non quia 
de eis principaliter tractetur, sed introducuntur tum in 
exemplum vitae... tum ad declarandum auctoritatem 
virorum per quos ad nos revelatio divina processit, su¬ 
per quam fuildatur sacra Scriptura seu doctrina... Per 
auctoritates sacrae doctrinae "disputamus contra haere¬ 
ticos... Convenienter in sacra doctrina tradunturmobis 
spiritualia sub metaphoris corporalium ». 

In tertia significatione Angelicus (2) ait: « Sacra 
doctrina est scientia, quia procedit ex principiis notis 
lumine superioris scientiae... Sacra doctrina proprissime 
determinat de Deo secundum quod est altissima causa... 
Unde sacra doctrina maxime dicitur sapientia... per 
studium habetur licet eius principia ex revelatione ha¬ 
beantur ». 

Iuxta igitur Angelici mentem, Theologia sacra est 
« scientia de revelatis » vel « scientia de fontibus reve¬ 
lationis » vel « expositio quaedam scientifica veritatum 
revelatarum ». 

Dionysius Petavius (1583-1652) S. I, quum aggressus 
fuisset « universam Theologiam mandare in libris y et 
quidem « elegantiorem et uberiorem » definit Theolo¬ 
giam « Scientiam quae in Dei et eorum, quae ad Deum 
quoquo modo pertinent contemplatione consistit ».• (3) 

Carolus Ren. Billuart (1685-1753) 0. P. circa Theo¬ 
logiae naturam scribit (4): « Theologia supernaturalis... 
describi potest: Doctrina rerum divinarum, ex princi¬ 
piis fidei immediate revelatis conclusiones deducens». 

Sed veniamus ad recentiores. P. Ianssens ait (5) 
« Theologia est doctrina sacra, ex revelatione hausta, 
qualem in Ecclesia catholica-docti viri scientifice exco¬ 
luerunt atque iugiter excolunt ». 

Iuxta P. Ermoni (6) « Theologia bene intellecta;, non 
est nisi conatus "quidam explicandi veritates dogmaticas, 
easdemque ad systemata reducendi ». 

Iuxta P. Prat (7) Theologia sensu generali accepta est 
« scientia religionis revelatae. » 


Post hanc definitionum sacrae Theologiae multipli¬ 
citatem, quisque videt, quam difficile sit novam Theo¬ 
logiae definitionem tradere. Dicamus igitur: « Theologia 
est cognitio firma ac stabilis de aliquibus virtualiter 
revelatis, sub divinae revelationis lumine, -ope ratio¬ 
cinii, ex articulis fidei habita, non excluso neque scientiae 
historicae neque criticae auxilio, referens nobis ipsam 
Divinitatem. » 

Dicitur a) Cognitio hoc est, interior manifestatio 

(1) l. p. 1, a. l, a. 2. ad 2, a. 8. a. 9. 

(2) l. p. 1. 2. a. 6 . ad 3. 

(3) Dogmata>Theol. vol. I, a. 1. 

(4) Cursus Theol. vol. 1. a, 1. 

(5) Praelationes de Deo uno I, do sac. TtieoK definitione. 

(6) Renui du Clergd: frangat* .15 Kev. 1904. - 

(7) La TMologia de S. Raul Introd. I. 















' 


VOX URBIS 



mentis :: firma et stabilis quia stabiles et firmae sunt 
praemissae ex quibus theologia procedit, atque firma 
et stabilis est methodus qua procedit. Praemissae siqui¬ 
dem Theologiae, articuli fidei sunt; methodus vero est 
' Conformis regulis rationis, scientiae historicae necnon 
criticae, b) De aliquibus virtualiter revelatis. De ali¬ 
quibus, idest, de praecipuis non de omnibus, quia Theo¬ 
logia agit de hisce quatuor praecipue, de Unitate, et 
Trinitate Dei, de Dei efficientia, necnon de Reditu re¬ 
rum creatarum in Deum. De virtualiter revelatis. Aliqua 
veritas dupliciter revelata dicitur, hoc est, immediate 
et formaliter, virtualiter et mediate. Est primo modo 
revelata, si clare et expresse enuntiata fuerit in sacra 
Scriptura et absque ullo ratiocinio innotescit, est se¬ 
cundo modo revelata, si in veritate iam clare revelata 
continetur, et ex hac, ratiocinii ope deducitur. Theolo¬ 
gia agit de secundis veritatibus; ex eo quod ex. g. Chri¬ 
stus est homo (revelatum immediate) deducit « opera¬ 
tiones humanas esse in Christo Iesu ». c) Sub lumine 
dibinae revelationis, quia sacra doctrina, ut verbis An¬ 
gelici utamur, (1) « auctoritatibus canonicae Scripturae 
utitur proprie et ex necessitate argumentando... Inni¬ 
titur enim Udes nostra revelationi Apostolis et Prophetis 
factae qui canonicos libros scripserunt, non autem re¬ 
velationi, si qua fuit, aliis Doctoribus factae», d) Ope 
ratiocinii; Theologiae enim necessaria est « et auctoritas 
et ratio. Sed ita tamen, ut auctoritas primas in Theo¬ 
logia partes obtineat, ratio vero habeat postremas ». (2) 

e) Non excluso auxilio scientiae historiae, siquidem Theo¬ 
logia, si vere scientia est, explicare debet causas, prop¬ 
ter quas aliquod Ecclesiae dogma, momento determinato 
temporis maiorem lucem, evidentiam distinctionemque 
'accepit, et evolutionem aliquam accidentalem habuit; 
quinam fuerint illius fautores et defensores, quinam ad¬ 
versarii eius existentiam negantes. Haec autem omnia, 
nonnisi per historiam et ab historia praestari possunt. 

f) Non excluso auxilio scientiae criticae. Theologia enim 
non quoslibet Scripturae sacrae textus, vel quaecum¬ 
que Sanctorum Patrum testimonia afferre debet in 
veritatibus catholicis probandis, sed textus et testimo¬ 
nia selecta, comparata, examini subiecta, ac suo loco 
posita, quae omnia praestare, proprium scientiae cri¬ 
ticae est- Si aliter faciat, Theologia merito vocatur a 
,M. Cano (3) «misera», quia « detracta Scripturae sa¬ 
crae auctoritate;' 'syllogismis contortis de rebus divinis 
philosophatur ». g) Ex articulis ficlei. Non conve¬ 
niunt Theologi, circa articuli fidei notionem, ita ut 
articulus fidei definiatur a nonnullis « veritas prin¬ 
cipalis in qua aliae veritates fundantur » vel « veritas 
in Symbolo Apostolorum contenta » vel « veritas reve¬ 
lata et ab Ecclesia definita ». (4) Iuxta S. Thomam (5) 
ad articulum fidei habendum tres conditiones necessa¬ 
riae sunt/ Prima conditio est; ut sit veritas coaptationem 
habens cum ceteris fidei veritatibus; secunda vero, ut 
sit veritas speciali modo non visa, obiectum siquidem 
fidei, aliquid non visum est.; tertia denique est, ut nos 
directe ordinet in vitam aeternam. Articulus igitur fidei 

(1) 1 p. 1. 9 ad 2. 

(2) M. Canus De Loc. Theol. 1. 1.' c. 2. 

(S) 1,. c. 1. 8. 1. 

(4) Cf. Vacant, Diclionnaire de Thdologie 2023 drticle de foi , 

(5) 2. 2“ c ir. 1. a, fi et 8. 


iuxta praedicta definiri potest: « Veritas revelata habens 
coaptationem cum ceteris fidei veritatibus, sed ab ipsis 
satis distincta, ac speciali modo non visa, nosque -in 
vitam aeternam directe ordinans. » Ex hisce fidei arti¬ 
culis Theologia procedit atque ab eis conclusiones suas 
deducit et statuit, h) Referens nobis ipsam Divinitatem. 
Theologia enim est sermo de Deo, est speculum Divi¬ 
nitatis, in quo speculo Deus repraesentatur sub qua¬ 
druplici adspectu: 1° prouti est « Unus et Trinus in se »; 
2° prouti est « Producens creaturas extra se »; 3° prouti 
est « Reducens creaturas a se productas ad se »; 4° prouti 
est « Perficiens creaturas a se productas atque ad se- 
reductas ». Hinc exurgunt Tractatus theologici de « Deo 
uno et trino »; de « Deo creatore »; de « Deo Salvatore »; 
de «Deo consummante» sive Tractatus eschatologicus.(l) 

* 

Circa quoque primam Theologiae divisionem, quae 
est in Theologiam « Scholasticam et Positivam » aliter 
sentiunt veteres, aliter moderni. 

Gregorius de Valentia1G03) S. I. haec scribit: 

« Dividitur Theologia in positivam et scholasticam... Po¬ 
sitiva dicitur, quatenus occupatur potissimum in expli¬ 
cando ipso Scripturae sacrae sensu, ad eumque elici¬ 
endum tum aliis adminiculis, tum praecipue auctoritate 
S. S. Patrum utitur. Quo ipso quasi principia firma 
aliarum conclusionum theologicarum ponit et ideo po¬ 
sitiva- videtur dicta, quia scilicet ponit et statuit ex 
Scriptura principia Theologiae firma. Scholastica vero 
Theologia vocatur, prout explicat et confirmat ac de¬ 
fendit uberius et accuratius fidei sententiam, subtiliter 
iis etiam rebus animadversis, quae vel ex fide conse- 
quentes sunt vel fidei repugnant et quorum perspicentia 
velut clarissimum quoddam lumen iuvat, ut tenebrae, 
quas haeretici suis fallacibus argumentis veritati • fidei 
nituntur offundere, facillime despici atque dispelli pos¬ 
sint ». (2) Iuxta Ioan. B. Gonet (-|- 1681) 0. P. Theolo¬ 
gia Scholastica illa est « quae artificiosa methodo, et 
syllogistice rerum divinarum notitiam tradit ». Positiva 
vero « quae fusiori stylo, et modo oratorio sacras litteras, 
et mysteria fidei exponit ». (3) 

Theologia, inquit Billuart (1. c.) exparte modi, di- 
vitur in positivam et scholasticam. Positiva est, quae, 
versatur circa s. Scripturas, traditiones, concilia, cano¬ 
nes, SS. Pontificum decreta, SS. Patrum opera, anti¬ 
quitatis facta historica et praxim, ea expendendo, pe¬ 
netrando, vera a falsis discernendo, sensum legitimum 
explicando, mysteria fidei et veritates revelatas ex eis 
eruendo, et ex veritatibus revelatis alias deducendo ; 
et haec omnia stylo fusiori, elegantiori et quasi orato¬ 
rio, atque regulis dialectices minus accommodato. Dicitur 
positiva, tum quia principia fidei ponit et supponit tan- 
quam theses et positiones, non probat; tum quia s. Scrip¬ 
turae, traditiones, concilia, canones etc., ex quibus 
procedit, sunt iuris positivi. Scholastica eadem omnino 
praestat, sed diversa methodo, nempe dicendi genere 
magis conciso, subtiliori et accuratiori, iuxta regulas 
dialectices, terminos exponendo, statum quaestionis ape- 

(1) Cf. Fei, Theol. Dog. V. 1, n. 2. 

(2) Summa 1. disp. l, q. l. 1. 

(3) Clypeus Theol. Tom, v. 1, de nat. Theol. §. i. 

riendo, definiendo, dividendo, syllogizando obiecta sol¬ 
vendo ; sicqne pariter posset dici positiva, cum et 
principia fidei supponat, non probet, et ex S. Scripturis, 
traditionibus, conciliis, etc., pariter procedat; sed dicta 
est scholastica, eo quod eius methodus usurpetur in 
scholis et academiis ». 

Theologia, scribit P. Prat, (1) dicitur Positiva quoties 
inventarium dogmatis (faire Vinventaire du dogme) facit 
simulque eiusdem dogmatis historicam evolutionem tra¬ 
dit. Dicitur vero Scholastica si coordinatis revelationis 
elementis, conclusiones rationales statuat ad vastum 
atque harmonicum aedificium construendum, in quo par¬ 
tes omnes ad invicem colligatae sunt. 

Pars Theologiae scholastica et pars positiva, ait Bel- 
lamy, (2) pariter necessariae sunt pro Theologia, si na¬ 
turam vere scientificam illius vindicare velimus. Chri- 
' stianismus complete sumptus 1° est factum quoddam 
magnum historiae, supponens documentorum studium 
atque eorumdem documentorum perfectam interpreta¬ 
tionem. Theologia Positiva hoc praestat. 2° Christia¬ 
nismus est rursus quaedam doctrina, cuius examen menti 
humanae necessarium est tum ad bases illius verifican- 
das, tum ad eiusdem valorem discutiendum, tum ad 
res in ea contentas ad systema aliquod reducendas, tum 
ad eius elementa coordinanda. Theologia Scholastica, 
munus hoc secundum praestat. 

Theologia positiva iuxta Tixeront (3) est scientia 
statuens dogmatis Christiani veritatem, per S. Scripturae 
necnon traditionis idonea testimonia, ita tamen ut non se¬ 
quatur dogmatis evolutionem diversis temporibus habi¬ 
tam, atque demonstratio, potiorem locum quam historia 
in ea habeat. Theologia vero Scholastica iuxta P. De 
Groot (4) probationem positivam ac philosophicam et 
systematicam totius doctrinae Christianae dispositionem 
atque tractationem coniungit. 

Nobis videtur conceptum Theologiae Positivae et 
Scholasticae in hisce consistere. Theologia positiva dog¬ 
matum veritatumque catholicarum existentiam probat, 
per S. Scripturae, SS. Patrum, Conciliorum atque Ec- 
, clesiae testimonia. Theologia Scholastica vero, suppositis 
articulis fidei, tamquam probatis ab exegeta per S. Scrip¬ 
turam, a Patrologiae studioso per P. P. testimonia, a 
colligente Concilia per Conciliorum auctoritatem; ope 
philosophiae praesertim Aristotelis, dogmata fidei alias- 
que veritates catholicas ratiocinando confirmat, coor- 
dinat, exponit, illustrat, defendit; novasque ex eis de¬ 
ducit veritates. 

S. Thomas ( Quodl . IV a. 18) satis indicare videtur 
Theologiae scholasticae naturam per verba: « Quaedam 
vero disputatio est magistralis in scholis non ad remo¬ 
vendum errorem, sed ad instruendum auditores ut 
inducantur ad intellectum veritatis quam intendit: et 
tunc oportet rationibus inniti investigantibus veritatis 
radicem et facientibus scire quomodo sit verum quod 
dicitur ». Satis indicare videtur naturam Theologiae 

(1) La TMologie de S. Paul Int. I. Cf. Turmel - Histoire de la Thdol. 
positive, Prtfface. Pro illo Theologia positiva est« Cette branche de la Science 
sacrae qui assigne a chacun des dogmes chrdtiens ses bases tant scriptu- 
raires que traditionelles ». 

(2) La 'Thdol. cath. au xix' sidcle chap. vm. 

(3) Histoire des dogmes - La Thdol. Antdnicdenne. Intr. p. 4. 

(4) Surmyia Apol. q. xxi a. l. - Pro aliquibus Scholastica est « Fides 
quaerens intellectum ». 


positivae per vepba: « Quaedam enim disputatio ordi¬ 
natur ad removendum dubitationem an ita sit; et in 
tali disputatione theologica maxime utendum est aucto¬ 
ritatibus, quas recipiunt illi cum quibus disputatur». 
Aliis verbis, iuxta S. Thomam, Theologia Scholastica 
ostendit quomodo sint verae veritates fidei; theologia 
vero Positiva quod sunt verae. 

Friburgi Helvetiorum. 


P. Reginaldus Fei, 0. P. 



MYANI DUO 


IN HONOREM 

S. Sophiae Vid. Martyris (*) 

I. 

Martyrem Christi Sophiam canamus, 
quae, trium mater pia filiarum, 
prole cum terna superavit astum 
vimque tyranni. 

Blandiens iudex: « Quia nomen », inquit, 

« est tibi clarum Sophiae, sophorum 
vive nunc ritu, sapiensque legem 
desere Christi. 

« Thura si nostrae dederis Minervae, 
vita ridebit tibi laeta; quod si 
spreveris iussum, moriere crudis 
caesa flagellis .» 

Fortis at martyr: « Neque me flagella, 
nec movent enses; mihi grande lucrum 
dura pro Christo tolerare; summum, 
fundere vitam. » 

(1) S. Sophia, matrona Romana, martyrium passa est 
anno a rep. sal. cxxxviii. Eius testum recoliturdie xxx m. 
Septembr. - Die i mensis Aug., celebratur festum Sanctarum 
Fidei, Spei et Caritatis, filiarum S. Sophiae, quae et ipsae, 
hortante matre, martyrium fortiter subierunt. Breviarium Ar- 
gentoratense, anno mcdlxxviii editum, tres istas commemorat 
sorores sub die x Maii, quo die earum Reliquiae in Alsatiam 
translatae fuerunt anno dcclxxvii. Eas nempe Adrianus 
Papa tradiderat Remigio episcopo Argentoratensi, quas hic 
dein monasterio, nuper a se fundato in pago Eschau, dono 
dedit, in ecclesia abbatiali servandas. 

0 feri victrix'mulier tyranni! 
impet i‘a nobis animum virilem, 
nulla quem possint ab amore Christi 
vellere bella. 

Laus sit excelsae Triacli, feracem 
quae vel imbellem dedit esse sexum 
martyrum palmis, rutilare visis 
omne per aevum. 

II. 

Dignis quis Sopliiam laudibus efferat, 
quae, fecunda parens, martyr el inclyla, 
Irinas promeruit gignere fdias, 

trinas edere martyres. 

Audit prima Fides: « 0 mihi luceat 
haec, inter tenebras, desuper emicans 
Fax, vitamque meam dirigat exsulem 
donec Patria fulserit !» 

Proles altera Spes: « Del que per arduam 
ad sedes Superum tendere semitam; 
constanti tribuat me pede currere 

ac deflectere nescio ». 

Propago Sophiae tertia Caritas: 

« Quae sit cura mei maxima pectoris; 
Christo surgat ibi fida, perennibus 

ardens ignibus, arida ». 

Une el trine Deus, splendida martyrum 
merces ipse, tud luce nitentium. 

Urbs te caelicolum laudet, et aetheri 
tellus assonet infima. 

Franc. Xay. Reuss. 



Ego ne immortalitatem quidem accipiendam, putarem 
contra patriam; et eos qui pro republica vitam reddiderunt, 
nunquam mortem potius, quam immortalitatem accepturos 
putari. 

Cicero. 

Libertate modice utendum: temperata ea salubris et sin¬ 
gulis et civitatibus est; nimia, aliis gravis et ipsis qui ha¬ 
beant effraenata et praeceps. 

Liv., XXXIV, 49. 


COMMENTATIONES PHILOLOGICAE 


De buciano. 

Venio nunc ad eum scriptorem, qui mihi, ex quo eum 
primo cognovi, semper in deliciis fuit, Lucianum. Cu¬ 
ius notitiam quod non maturius contraxerim — nam 
in academia quum versarer, ne nomen- quidem eius 
inaudivi — cum mihi, tum maxime doctoribus meis 
succenseo. Nam est hic scriptor, ut dicam quod sentio, 
omnium, quotquot Graeca Romanaque antiquitas scri¬ 
ptores ad nostram memoriam transmisit, unus lectu iu- 
cundissimus (loquor autem de genuinis Luciani scriptis, 
non de suppositiciis, quae multa sunt) et is, qui ad 
recentis aevi sensus proxime se applicet, ita quidem, 
ut lectori saepe succurrat exclamare: « De nobis fabula 
narratur ». 

Nec iniuria tantum laudis Luciano impertire nobis 
videmur. Nam sive argumentorum varietatem spectas, 
est ea sane multiplex et per omnes fere eos scientiae 
campos divagata, in quibus detineri solent hominum 
liberalium stuclia; sive rerum tractationem consideras,, 
summam elegantiam per omnia diffusam, lepore et sale 
vere Attico tamquam condimento perspersam depre¬ 
hendes ; sive denique dictionis formam et elocutionem 
intueberis, nisi plumbeus sis, Atticismum mirabere, 
qualis optimis temporibus fuerat, redivivum nec tani 
sola imitatione assimilatum, quam ingenii cognatione 
de radicibus suis denuo creatum. Haec omnia, quae 
dixi, tam suaviter legentis animum demulcent, ut in¬ 
ter eruditos homines vix inveniri putem, quin haud 
cunctanter Erasmi de Luciano iudicio subscribat, quo 
non facile illustrius de ullo scriptore encomium cogi¬ 
tari potest. 

Quod autem supra dicebam Luciani dictionem esse 
venere Attica ornatam: ne quis me ignorare putet esse 
nonnulla, in quibus Lucianus a prisco Atticismo reces¬ 
serit. Ea autem tam pauca tamque minuta sunt, ut 
vix in numerum venire possint, certe legentem nihil 
morentur, qui, si linguae Graecae satis peritus sit, sua 
sponte et tacitus in eiusmodi locis id, quod norma At- 
ticismi requirit,' substituet. Quem enim offendet parti¬ 
cularum quarundam a priore consuetudine discrepans 
usus, aut optativus in finali sententia pro coniunctivo 
positus, aut forma aliqua nominis aut verbi superiori¬ 
bus inusitata, aut denique novicium aliquod vocabu¬ 
lum, cuius apud antiquiores nullum, fortasse casu, exstet 
exemplum? Pusilli sunt isti naevi, vix memoratu digni 
et qui minime officere queant laudi Luciani, quo nemo 
inde ab Alexandrino aevo elegantius indolem Atticam 
repraesentasse reperitur praeter paucissima illa, quae 
a vitio sui saeculi traxit. Equidem quem hoc nomine 
cum Luciano comparem, fateor me habere neminem. 
Nihil ad eum Polybius, vulgari Graecitate usus, nihil 
vel Plutarchus, in quo etsi Attice scribendi voluntas et 
conatus manifestus est, tamen ita operose saepe et lan¬ 
guide procedit oratio, non raro illa quidem etiam La¬ 
tinis structuris interpolata, ut longe absit ab Attica 
elegantia. Neque vero quisquam Arrianum aut Dionem 
Chrysostomum iure comparaverit cum gratia' Xeno¬ 
phontea, nec Cassius Dio, quem Attica exemplaria, 

Thucydidem maxime', diligenter versasse apertum est, 
propter nescio quam morositatem et inaequalitatem 
adeoque obscuritatem orationis multum commendatio¬ 
nis habet. Unicus, quem, si vellet, proxime ad Atticos 
accessurum fuisse arbitror, est Dionysius Halicarnas¬ 
sensis. Qui cum accuratissima veterum Atticorum, im¬ 
primis oratorum, historicorum, philosophorum scientia 
instructus fuerit et acerrima ac saepe sagacissima de 
illis scriptoribus iudicia fecerit, sane mirari subit non 
' cavisse eum sibi a quibusdam aevi sui mendis sordi¬ 
busque', quas tamen evitare tam perspicaci critico fa¬ 
cile fuisset. Sed iam in viam redeo. 

Quum igitur Luciani scripta et rerum iucunditate et 
dictionis venustate mirifice se in animos lectorum in¬ 
sinuent, tamen a scholis nostris (loquor autem de di¬ 
sciplina Austriaca) exsulare ea videmus et vel philolo¬ 
gorum plerisque aut intacta esse aut non pro merito 
adamata. Cuius rei quae causa sit praeter minime pro¬ 
bandam inertiam, non intelligo. Nam mihi quidem per¬ 
suasum est, si quis primam cum Luciano notitiam iniens 
vel paucas paginas, verbi causa Timonis aut Charonis 
aut Icaromenippi perlegerit, eum « amplius » atque « am¬ 
plius » clamaturum nec prius quieturum, quam prae- 
stantissimos saltem suavissimi satirici libros devorave¬ 
rit. Tirones certe longe alacriori studio in Luciani le¬ 
ctione retinerentur quam in tractando aliquo horrido 
Platonis dialogo aut in aliqua Demosthenis declama¬ 
tione, cuius quae dotes et virtutes sint dubito an vel 
ex diligentissima magistri explicatione percipiant. Hinc 
illud in permultis Graecarum litterarum taedium, hinc 
adversarii nostri ad haec studia impugnanda arma, de¬ 
promunt. 

Sed accedit, quod etiam maioris momenti iudican- 
dum. est. Nam qui Platonis aut Demosthenis aetate in¬ 
ferior sit Graecus scriptor, nullus in scholas nostras rece¬ 
ptus est. Atqui quam* multos excellentis ingenii scri¬ 
ptores posteriora tempora tulerint, quid attinet dicere? 
Quorum unum saltem accuratius cognovisse utique ope¬ 
rae pretium fuerit, ut ne totum illud quadringentorum 
annorum spatium incognitum adolescentibus et ex omni 
parte praeclusum maneat. Cui consilio quis potest ac¬ 
commodatior esse quam Lucianus? Qui in ipsis con¬ 
finiis exspirantis antiquitatis et exorientis Christiani 
aevi collocatus, pristinae Graeciae omnes tamquam ra¬ 
dios in scriptis suis complectitur simulque antiquitatis 
senio confectae, labentis et ad interitum vergentis ima¬ 
ginem expressam ob oculos ponit. 

Quis enim luculentioribus exemplis quam Lucianus 
religionis, artium doctrinarumque et totius vitae civi¬ 
lis in deterius conversionem depinxit et illustravit? 
Quanto ille lepore non sine acerbitate aniles de vete¬ 
ribus deis fabulas, philosophorum illius aevi ineptias 
et morys abiectos, oratorum et historicorum perversi¬ 
tates, vitae domesticae, qua pauperum qua divitum, 
ridiculam actionem exagitavit! Quanta severitate et in¬ 
dignatione cuivis nequitiae et simulationi larvam deri¬ 
puit et vitia, ubicumque obvia essent, aequalium irrisui 
et despicatui obiecit! 

Hoc loco non alienum videtur Lucianum a quadam 
criminatione vindicare, ab illa scilicet opinione ab an¬ 
tiquis temporibus propagata et nostris quoque diebus 


hic illic recocta, fuisse Lucianum hostem nominis Chri¬ 
stiani. Quam opinionem diligentior rei pervestigatio 
ostendit nullo solido fundamento niti, sed potius pro 
fabula, ne dicam calumnia, esse habendam.. Est enim 
illa orta ex paucis quibusdam perperam intellectis lo¬ 
cis libellorum, quorum tituli sunt Peregrinus Proteus 
et Philopseudes. Sed quum per spatii angustias et huius 
nostrae scriptionis consilium nobis non liceat totam hanc 
quaestionem enodare, his, qui rem accurate cognoscere 
cupiunt, enixe commendamus, ut Sommerbrodtii prooe¬ 
mium, quod is Luciani editioni suae (1) praemisit, at¬ 
tente perlegere ne dedignentur, unde facile sibi per¬ 
suadebunt nullam esse causam, cur Christiani nomen 
Luciani abominemur. 

Ut rem brevi praecidam: Doctrina Christiana Lu¬ 
ciano paene tota ignota est aut certe admodum per¬ 
functorie cognita. Nusquam apud eum ullum de divino 
nostrae religionis conditore contumeliose dictum repe- 
ritur, Christianos autem ipsos commiseratur potius quam 
eis maledicit omninoque agnoscendum est Lucianum 
multo mitius quam alios scriptores antiquos de Chri¬ 
stianis iudicium fecisse, mitius videlicet quam Plinium 
minorem, qui eis « pervicaciam et inflexibilem obstina¬ 
tionem » obiectat, mitius quam Tacitum, qui eorum 
religionem « exitiabilem superstitionem » nominat. Quos 
' tamen scriptores nemini adhuc in mentem venit ut e 
scholis nostris expellendos'censeret. Tantum igitur abest, 
ut Lucianus inimicus Christiano nomini fuerit, ut de 
primordiis Christianismi melius, quam plerique credunt, 
meritus sit eo, quod veteres commenticios deos de sede 
Olympica in omne aevum deturbavit eoque, quamquam 
inscius, nostrae religioni viam munivit. 

Sub finem commentationis nostrae non reticendum 
putamus non posse Lucianum cum vero fructu legi et 
penitus intelligi nisi ab eis, qui in priscae Graeciae 
scriptoribus bene multumque versati sint. Nam innu¬ 
merabiles illorum loci a Luciano respiciuntur aut ci¬ 
tantur partim addito partim suppresso auctoris nomiue, 
ut plurimae eiusmodi allusiones eum, qui quo eae re¬ 
ferantur ignoret, necessario effugiant. 

Sed iam tempus est, ut aliquando peroremus et hanc 
disputationem concludamus. Hunc igitur, inquam, ta¬ 
lem scriptorem agite, invenes, legite studiose. Credite 
mihi quovis pignore contendenti nunquam fore, ut vos 
operae in Luciani lectione consumptae poeniteat. Ego 
quidem, si mihi in exsilium ire iusso optio daretur, ut 
unum tantummodo scriptorem pro meo arbitrio dele¬ 
ctum mecum auferrem, quo solitudinem consolarer, ni¬ 
hil cunctabundus Lucianum arriperem, qui mihi instar 
omnium librorum esset et unicus totam antiquitatem, 
tum Graecam tum Romanam, quantum quidem pro re¬ 
rum statu fieri posset, compensaret. 


(1) Berolini, apud Weidinannos, 1888. 



In proximum numerum: 


AD GOLGOTA/A 

Sacra actio dramatica J. B. Francesia versibus se¬ 
nariis conscripta. 

VARIA 


Do velustafe seminis; frumenti. 

Quum -abhinc annos unum ferme et quinquaginta aci 
, Cairum aperiretur antiquissimum monumentum, seu 
sarcophagus, condita ibi cum caelavere exsiccato reperta 
est certa quaedam copia spicarum frumenti. Novem 
lmiusce frumenti grana terrae mandavit cloctdr rei agra¬ 
riae tradendae. Haec autem grana post trium millium 
annorum spatium exaruerant adeo, cleformataque erant, 
vix ut eorum agnosceretur natura nec posse fleri vi¬ 
deretur, ut germen essent editura. Atqui inter cetera, 
quae in rerum natura contingunt, illud fuit admiratione 
dignum, quod, teste uiio e sodalibus arvalibus Com- 
piendiensibus, caudex crastitudine par cannae prove¬ 
nit ; frondes tria latae erant centimetra; spicae indi¬ 
scretae similitudinis,, quae vicenae in singulis combibus 
numerabantur, grana habebant lectissima, quatuor in 
ordines compacta; non pauca itaque granorum, quae 
sata fuerant, multiplicata bis millies usque esse cense¬ 
bantur. Specimen liuiusmodi frumenti, quod fortasse 
pertinuit ad Sesostris aetatem, certe Cleopatrae, soda¬ 
libus arvalibus, quos supra diximus, exhibitum fuit 
simul et cespites duo metra alti. 

T. C. 

COLLOQUIA LATINA 

Deliberatio de lusu. (b 

Donatus. — Facta est itaque hodie nobis ludendi 
copia, Romulde ? 

Romuldus. — Id tu nosti scilicet. 

D. — Novi enimvero; ab ipso audivi magistro, 

R. Agedum, quolibet te provoco lusus genere. 
D. — laciamus funda lapides ad scopum. 

R. — Plus huic lusui discriminis quam voluptatis. 
D. — Quo nos igitur lusu oblectabimus? 

R. — Mihi quidem sphaeris lubet ludere per annu- 
lum ferreum. 

D. — Hoc lusu nimium quantum me superas. Scio 
quam valido sis brachio; undecumque globos 
feris, ut metam transeant, undecumque recta 
mittis per annulum. 

R. — Velim esse vera quae de me praedicas. 

D. — Globis missilibus nos exerceamus potius. 

R. — Neque viribus, neque arte tibi concessero : 
ita torquebo globos, Donate, ut si tormentum 
meum foret brachium. 

D. — Periclitabimur tamen. 

Theodorus. — Trahit sua quemque voluptas, amici. 

Mihi placet venatio a meridie. 

R. — Placet et mihi, rerum o dulcissime, qui ac- 

(1) Ex dialogorum libro Antonii Van Torre S. I. Antuerpiae ed. 
an. mdolvii. — Passim retractavit I. E. 


ccptus maxime apud nos venis. Sod ubi canes ? 
ubi venabula? ubi casses? 

T. — Valeant apri et vulpes, nos insidiabimur cu¬ 
niculis. 

D. — At ego ranas captabo. 

T. — Humile id venationis genus. 

D. — Sed tamen lucundum. 

T. — Quo ranas astu, decipis? 

D. — Aliis atque aliis modis: interdum, ex linea 
pendula de vimine aut arundine suspendo fru¬ 
stulum panni rubri; ipsum in aquas dimitto: 
avide id glutiunt ranae et adhaerescunt:. illico 
ex aquis extraho. 

T. — O lepidum venatorem! 

D. — Iuterdum aliter ranis imposui. 

T. — Quomodo : reti ? 

D. — Non, sed arcu. 

T. — Novum piscandi genus. 

D. — Ah! non iniucundum! Habeo ballistam mo¬ 
dicam, sed longo manubrio ; nervo affixum est 
telum ferrea cuspide, praeacuta et recurva. 
Manu teneo funem, item nervo annexum: tum 
autem sicubi ranam undis eminentem aspicio, 
iaculum admoveo quam possum proxime: ner¬ 
vum adduco, mox impetu remitto in praedam, 
ut cuspis per ventrem emineat aut femora. 

T. — Equidem malo insidiari piscibus. Est mihi ha¬ 
mus elegans,, arundo et linea piscatoria ex Setis 
equinis torta. 

D. — Sed unde parabis escam? 

T. — Lumbricorum ubique magna est copia. 

D. - Est, si sibi velint prorepere e terra. 

T. — At ego mox efficiam ut sexcenti prosiliant. 

D. — Quo pacto? 

T. — Talpam simulabo. Hoc ligone terram treme¬ 
faciam, quasi si talpa lumbricis infestissima lili¬ 
num moliretur: extemplo exibunt foras... Hem! 
observa paullisper... Vides emergentes. 

D. — Rem prodigiosam video. 

T. — Sed quid si potius certemus nucibus? 

D. — Nuces admodum pueris relinquamus: nos iam 
sumus grandiusculi, et quibus lubitum est lu¬ 
dere nucibus, iisdem non indecorum ludere par 
impar, equitare in arundine longa. Num et hic 
tibi ludus, Theodore, allubescit? 

T. — Nequaquam. At vos praescribite lusus genus: 
sequar quocumque vocaveritis. 

R. — De lusu a meridie conveniet. Hora prima 
ad urbis moenia conveniamus. 

T. —- Stricte adero. 

D. — Et me non expectabitis. Valete interim in 
horam primam. 

EX SACRIS CONGREGATIONIBUS ROMANIS 

SENTENTIAE NOVISSIMAE SELECTAE 

Ex Congregatione Consistoriali. 

Decretum servandum ab omnibus locorum Ordinariis, 
qui S. Congregationi de Propaganda Fide subiecti non 
sunt. 

A remotissima Ecclesiae aetate repetenda lex et con¬ 
suetudo est, qua singuli Episcopi, statis temporibus, 
Urbem petant, ut sanctorum apostolorum Petri et Pauli 
limina venerentur, suaeque statum dioecesis exponant 
Apostolicae Sedi: cuius rei illustria monumenta vete¬ 
res Ecclesiae annales suppeditant. Eiusmodi autem facti 
ratio in ipsa Ecclesiae natura et constitutione nititur, 
atque a sacro Petri primatu necessario fluit, cui cliri- 
stiani gregis universi commissa custodia est, per divina 
illa praecipientis Domini verba: pasce agnos, pasce oves. 
In utroque autem munere, quum visitationis sacrorum 
Liminum, tum relationis de statu dioecesis, debitae 
Petro eiusque successori submissionis et reverentiae 
continetur officium. Verum, quamvis unum et alterum 
huius legis caput tot antea saeculis viguerit, serius ta¬ 
men hac de re certior invecta est disciplina. Est enim 
Xysto V tribuendum, quod is, Constitutione edita die 
20 mensis Decembris 1585, cui initium Romanus Pon¬ 
tifex, congrua ratione determinaverit, quibus tempori¬ 
bus et qua lege visitanda sacra Limina essent et red¬ 
denda ratio Summo Pontifici de pastoralis officii imple¬ 
mento a Patriarchis, Primatibus, Archiepiscopis et Epi¬ 
scopis: quibus etiam prospexerunt encyclicae litterae 
sacrae Congregationis Concilii, datae die 16 mensis No¬ 
vembris 1673. Abbatibus autem nullius dioecesis cau¬ 
tum est per Constitutionem Benedicti xiv, datam die 
23 mensis Novembris 1740, quae incipit Quod scmcta. 

Haec obtinuit ad nostros usque dies disciplina. Ve¬ 
rum, effectis hodie multo facilioribus ac tutioribus dioe¬ 
ceses inter et Sanctam Sedem commerciis, iam prae¬ 
sentis aevi conditionibus haud respondere visa sunt 
ea, quae in memoratis Constitutionibus decreta fuerunt 
circa visitationes ad sacra Limina ac dioecesum re¬ 
lationes, ad Apostolicam Sedem. Re mature agitata in 
coetu Eminentissimorum Virorum Pontificio Iuri in unum 
corpus redigendum praepositorum, conclusa ab iisdem,, 
SSmi. D. N. Pii Papae X iussu, ad S. Congregationem 
Consistorialem delata sunt, eidemque commissum iudi- 
cium, utrum et quomodo eius coetus consilia publici 
iuris fieri atque in usum deduci possent, etiam ante 
promulgandum ipsum Codicem. Nunc vero, omnibus 
diligenter perpensis, iisque inhaerens quae a memorato 
coetu PP. Cardinalium deliberata sunt, S. Congregatio 
Consistorialis, de mandato SSmi. Domini nostri, Eoque 
adprobante, die xxxi mensis Decembr. mcmix decrevit 
quae sequuntur: 

Can. I. — Abrogata lege temporum, quibus hacte¬ 
nus visitanda fuerunt sacra Limina et relatio Sanctae 
Sedi exhibenda de statu dioecesis, omnes locorum Or¬ 
dinarii, quibus dioecesani regiminis onus incumbit, 
obligatione tenentur referendi singulis quinquenniis ad 
Summum Pontificem de statu sibi commissae dioecesis 


ad normam canonum infra positorum et novi Ordinis 
praesenti decreto adiecti. 

Can. II. — § 1 . Quinquennia sunt fixa et commu¬ 
nia, incipientque a die 1 mensis lanuarii anno 1911. 

§ 2. In primo quinquennii anno relationem exhi¬ 
bebunt Ordinarii Italiae, et insularum Corsicae, Sardi¬ 
niae, Siciliae, Melitae, aliarumque minorum adacen- 
tium. 

§ 3. In altero, Ordinarii Hispaniae, Lusitaniae, Gal¬ 
liae, Belgii, Hollandiae, Angliae, Scotiae et Hiberniae,, 
cum insulis adiacentibus. 

§ 4. In tertio, Ordinarii imperii Austro-Ungarici, 
Germanici et reliquae Europae cum insulis adiacenti¬ 
bus. 

§ 5. In quarto, Ordinarii totius Americae et insu¬ 
larum adiacentium. 

§ 6. In quinto, Ordinarii Africae, Asiae, Australiae, 
et insularum his orbis partibus adiacentium. 

§ 7. Et ita per vices continuas singulis, quae se¬ 
quentur, quinquenniis. 

Can. III. — § 1. In prima cuiusque Ordinarii rela¬ 
tione ad singula quaesita, quae in adiecto Ordine con¬ 
tinentur, distincte responderi debet. 

§ 2. In relationibus quae sequentur sufficit ut Or¬ 
dinarii ad quaesita in singulis articulis contenta dicant, 
utrum novi aliquid habeatur, nec ne. Adiicient vero 
quomodo et quo fructu ad effectum perduxerint mo¬ 
nita et mandata, quae S. Congregatio in sua respon¬ 
sione ad relationem significaverit. 

§ 3. Relatio latina lingua est conficienda. 

§ 4. Subsignanda autem erit, praeterquam ab Or¬ 
dinario, ab uno vel altero ex conv is itator ibus, qui de 
statu dioecesis magis conscii sunt et de ea testificari 
possunt. Ipsi vero circa ea quae ex relatione noverint, 
si publici iuris non sunt, gravi secreti lege adstrin- 
guntur. 

Can. IV. — § 1. Omnibus et singulis pariter prae¬ 
cipitur ut, quo anno debent relationem exhibere, bea¬ 
torum apostolorum Petri et Pauli sepulcra veneraturi 
ad Urbem accedant, et Romano Pontifici se sistant. 

§ 2. Sed Ordinariis, qui extra Europam sunt, per¬ 
mittitur ut alternis quinquenniis, id est singulis de¬ 
cenniis, Urbem petant. 

§ 3. Huic obligationi Ordinarius, vel ipse per se, 
vel per Coadiutorcm aut Auxiliarem Episcopum, si 
quem habeat, satisfaciet; vel, iustis de cqusis a S. 
Sede probandis, per idoneum sacerdotem, qui in ea¬ 
dem dioecesi stabilem commorationem teneat. 

Can. V. — Si annus exhibendae relationi adsigna- 
tus, ex toto vel ex parte, inciderit in primum bien¬ 
nium ab inito dioecesis regimine, fas erit Ordinario ab 
exhibenda relatione, et a visitatione sacrorum Limi¬ 
num peragenda pro ea vice, abstinere. 

Can. VI. — § 1. Proximo anno 1910 Ordinarii, qui 
relationis et visitationis obligatione tenentur, ex beni¬ 
gna SSmi. D. N. venia eximuntur. 

§ 2. Annis autem 1911 et 1912 a relatione et visi¬ 
tatione abstinere licebit Ordinariis, de quibus in §§ 2 
et 3 can. II, qui anno 1909 iuxta veterem temporum 
periodum legi satisfecerunt. Qui vero de statu suae 

dioecesis referent, lii ad normam'novi Ordinis a S. Sede 
statuti huic muneri satisfaciant. 

Can. VII. — Denique quum sacrorum Liminum vi¬ 
sitatio et relatio dioecesana ad Apostolicam Sedem non 
sint confundendae cum lege de visitatione pastorali 
dioecesis, idcirco vigere pergunt rescripta a Concilio 
Tridentino, sess. xiv, cap. III de reform., his verbis 
expressa: «Propriam dioecesim (Episcopi) per se ipsos, 
aut, si legitime impediti fuerint, per suum generalem 
Vicarium aut Visitatorem, si quotannis totam propter 
eius latitudinem visitare non poterunt, saltem maio¬ 
rem eius partem, ita tamen ut tota biennio per se vel 
Visitatores suos compleatur, visitare non praetermit¬ 
tant ». 

(Sequitur Ordo se>'vandus in relatione de statu Ecclesia¬ 
rum sexdecim capitulis dispositus, quorum titulus — praeter 
Prooemium Relationis, — est prouti sequitur: 1 . Generalia 
de statu materiali. — 2 . De fide et de cultu divino. — 3 . De 
iis quae ad Ordinarium pertinent. — 4 , De Curia dioece¬ 
sana. — 5. De clero generatim. — 6‘. De capitulis. — 7. De 
parochiis earumque rectoribus. — 8 . De Seminario dioe- 
cesano et de Seminario interdiocesano seu regionali. — 
9 . De institutis religiosis virorum. — 10 . De institutis re¬ 
ligiosis mulierum. — 11 . De populo generatim. — 12 . De 
iuventutis institutione et educatione. — 13 . De piis soda¬ 
litatibus aliisque religiosis consociationibus. — 14 . De piis 
legatis et eleemosynarum collectionibus. — 15 . De operibus 
piis et socialibus. — 16 . De editione et lectione librorum 
et diariorum). 

Ex Congregatione de Religiosis. 

Declaratio circa studia a Religiosis peragenda. 

Nonnulli Superiores Generales Ordinum et Institu¬ 
torum Sacrae Congregationi Negotiis Sodalium Religio¬ 
sorum praepositae humillime exposuerunt difficultates, 
quas parit immediata executio recentiorum Declaratio¬ 
num circa studia, d. d. vn mens. Septembris mcmix 1 ); 
sive quia alumni in propriis illorum Collegiis degentes, 
qui ad Novitiatum ingrediendum iam existimabantur 
sufficienter apti, in Collegiis ipsis, ad statum curricu¬ 
lum studiorum perficiendum adhuc permanere debent; 
sive quia ipsae no vitiorum domus per aliquod tempus 
claudendae erunt, quum haud facile sit reperire alum¬ 
nos ad tramitem Declarationum undequaque instructos. 
Ideoque supplices preces dederunt, ut, quousque iuxta 
placita ipsius' Sacrae Congregationis res apprime ordi¬ 
nentur, praefatas Declarationes benigniori quadam ra¬ 
tione interpretari fas esset. 

Sanctissimus autem Dominus Noster Pius Papa X, 
cui haec omnia Cardinalis S. Congregationis de Reli¬ 
giosis Praefectus retulit in audientia diei xxi mens. De¬ 
cembris mcmix, rem mature. perpendere dignatus est 
aequa lance cum expositis difficultatibus bona librando, 
quae ex immediata executione dictarum Declarationum 
Ordinibus et Institutis provenient, quae quidem bona 
non potest esse, quin cedant in utilitatem ipsius Eccle¬ 
siae Universae. Et sane, hisce praesertim difficillimis 
temporibus, aequali ac Sacerdotes saeculares debent 
scientia pollere Sacerdotes Regulares, quorum consilia 
Fideles non minori sane fiducia expetere constat; scientia 
veris vocationibus nedum adimat, potius confert stabilita- 

(1) Cfr. Vox Urbis, an. xtn,,n. I, pag. 12. 


tem; quod si nonnullos abuti contingat scientia, Ordinis 
vel Congregationis sumptibus acquisita, et ante ingres¬ 
sum in Novitiatum discedere, melius est illos abire, quos 
ex hoc ipso patet non habuisse propositi constantiam, imo 
nec amplectendae vitae religiosae animum vere since¬ 
rum ; longe minor est Ordinibus et Institutis timenda 
iactura, si minus frequentati, vel prorsus vacuae per 
aliquod tempus novitiorum domus existant, quam si 
plenae Sodalibus non adaequate institutis;’praestat se¬ 
lectus numerus alumnorum stabilium, quam magnus 
praetereuntium, integre summopere curandum, ut id 
quod numero erit inferius, spe reddatur uberius. 

His igitur aliisque permotus argumentis, idem San¬ 
ctissimus Dominus Noster minoris faciens difficultates 
expositas, supplicibus precibus haud annuendum, idque 
omnibus Superioribus Generalibus Ordinum et Institu¬ 
torum in normam et regulam significandum duxit. 

Dubia circa professionem Religiosorum. 

A Sacra Congregatione Negotiis Religiosorum Soda¬ 
lium praeposita sequentium dubiorum solutio expostu¬ 
lata fuit, nimirum: 

I. Quidam Religiosus, dimissus, ab una Domo 
Ordinis, de consensu Superioris Generalis, in alia Domo 
eiusdem Ordinis ad Novitiatum admissus fuit ante De¬ 
cretum d. d. 7 mens. Septembris 1909, (1) quod incipit 
« Ecclesia Cjhristi », sed post eiusdem Decreti publi¬ 
cationem, professionem votorum simplicium emisit, non 
implorato Induito Apostolico. Quaeritur, utrum valida 
sit professio, an vero sanatione indigeat. — Resp. Ne¬ 
gative ad primam partem; Affirmative ad secundam. 

II. Quidam Religiosus dispensatus a votis emissis 
in alio Ordine, Congregatione vel Instituto, ad Novi¬ 
tiatum in diverso Ordine admissus fuit ante publica- ■ 
tionem supradicti Decreti. Quaeritur, utrum ad profes¬ 
sionem votorum simplicium indigeat Induito Apostolico, 
an vero absque Induito valeat professionem emittere. 
— Resp. Affirmative ad primam partem; Negative ad 
secundam. 


(Ex decr. d. iv mens. Ianuarii mcmx). 



DIARIUM VATICANUM 


(Die i mens. Ianuarii — d. i mens. Februarii mcmx) 

Coram SSmo admissiones. 

Praeter Purpuratos Patres, Urbanos Antistites aliosque 
viros, qui sui quisque muneris gratia Pontificem de more 
adivere, peculiari nota digni sunt iuxta admissionis diem: 
Belgicae, Borussieae, Columbianae, Argentinae, Bavaricae, 
Monacensis et Russicae civitatis administri cum aulicis suis; 
Urbani principes Giustiniani-Bandini et Lancellotti eorum- 
que familia; Thurn Comes e Valsassina, optimatium Au- 
stiuaci coetus legatus; Pignatelli d’Angi 6 Cavaniglia prin¬ 
ceps, eiusque uxor; Pontificium Lusitanorum Collegium; 
Ioachim Caso, Boliviensis civitatis administer cum omni po¬ 
testate apud Apostolicam Sedem; Bonearenses alumni e 
Pontificio Collegio Pio Latino Americano; Rumenorum ad¬ 
ministrorum consilii praeses; Anglici et Beda Urbani Col¬ 
legii alumni; Urbanum Canadiense Collegium; Boissarie 
doctor Lapurdensis; De Benomar Comitissa eiusque fami- 
(l) Confr. Vox Urbis, an. xm, n. I, pag. 13. 

lia; Othorimis Gentiloni Comes; Marius de 'Carpegna Co- 
mqs, eiusque uxor; Belgica legatio Pontifici sollemniter 
nuncians Alberti I, novi regis, in civitate sua adventum ; 
Gilbertus Broin, historici Batavi Instituti moderator ; Go- 
thofridus Ivurth, historici Belgarum Instituti praefectus eius- 
que collegae ; Carolus Bratli, historiae magister ex Dania. 

Pontificiae electiones. 

— Anastasius Rossi, Vicarius generalis Papiensis, archie- 
piscopus Utinen.; Carolus Liviero, Archipresbyter et pa¬ 
rochus Agneu. Patavinae dioecesis, episcopus Tifernateri.; 
Augustinus Laera, canonicus parochus et provicarius gene¬ 
ralis Aequaviven., episcopus Oleastren.; et Ioannes Iosephus 
Rice, parochus S. Petri de. Northbrige episcopus Burlin- 
gtonen., renunciantur. 

— Petrus Respighi, Cardinalis in Urbe Vicarius, Sacrosan¬ 
ctae Lateranensis Eeclesiae Archipresbyter a SSmo dicitur, 
loco Purpurati Patris Francisci de Paula Satolli, vita functi. 

— Excmus. vir Franciscus Leo Gauthey, episcopus Ni- 
vernen. ad metropolitanam ecclesiam Bisuntinensem; et 
exetnus. vir Nilus Mac Neil, episcopus S. Georgii de Terra 
Nova, ad metropolitanam Vancuveriensem promoventur. 

— Excmus. vir Sylverius de Souza, archiepiscopi S. Se- 
bastiani Fluminis Ianuarii coadiutor, ad dioecesim Adaman¬ 
tinam transfertur. 

— Excmus. vir Corradus Busch, episcopus Spiren. inter 
episcopos Pontificio solio adstantes adsciscitur. 

— Post obitum Tusculani Suburbicarii Episcopi Francisci 
Card. Satolli, Administrator Apostolicus ad illam diocesim 
mittitur r. v. Alexander Lupi, in scholis Seminarii Romani 
doctor. 

Vita functi viri clariores. 

Die vii mens. Ianuarii mcmx, Romae, Purpuratus Pater 
Franciscus de Paula Satolli, S. Congregationis studiorum 
praefectus, vir divinarum humanarumque rerum cognitione 
insignis. Natus erat in oppido Marsciano Perusinae archi- 
dioecesis die xxi mens. Iulii mdcccxxxix, in Sacrum Sena¬ 
tum cooptatus d. xxix mens. Novembr. mdcccxov. 



ANNALES 


Cretensis quaestio. 

Quae nunc apud omnes Cretensis quaestio ap¬ 
pellatur et est de conatibus, quibus illius insulae 
cives a Turearum iugo se subtrahere tandem ali¬ 
quando student, currentis quoque anni exordia ite¬ 
rum conturbavit. 

Haec autem novissimae controversiae summa. 
Administrorum collegio, cui Mauromikalis praeerat, 
in Graecia a munere recedenti ob militaris foede¬ 
ris favorem sibi ablatum quum alterum esset suf¬ 
fectum, praeside Dragoumis, id praesertim novi ad¬ 
ministri sibi proposuere, ut foedus militare sponte 
solveretur, eius consilio sequuti, nationis coetum 
« constituentem » convocandi. Tum Cretenses, qui 
iam legatos suos deputandi apud quemlibet coetum 
qui Athenis cogeretur, ius repetebant, eo maiore 
vi institerunt, ut facultas legatorum mittendorum 
sibi esset illuc, ubi maiore auctoritate de, rebus 


decerneretur quae fundamenta pubblicae rei effici 
possent. 

Hisce affectationibus Turearum gubernium com- 
motum, nationes, quibus quasi tutela Cretensis in¬ 
sulae commisa fuerat, certiores fecit, inde belli 
casum facili oriri posse. Intclligcns vero iudici.um 
sanaque mens nunc etiam vicit, ipsaque Graecia 
de consiliis suis prudentibus atque pacificis Tureas 
confirmavit, pro certo edicens constituentis coetus 
coitionem fortasse usque ad anni finem iri dilatum, 
atque ita fore ut et congruum maturi consilii ca¬ 
piendi tempus Cretensibus detur, ac tutoribus 
populis commode providendi occasio. 


Sic nubila nunc etiam fauste ac feliciter eva¬ 
nuerunt, pacisque sol, universum orbem radians, 
clarissime iterum emicuit. 



PUBLICI PER ORBEM COETUS 

legibus ferendis 


In Anglia nova comitia habita inter «unionista- 
rum >> et « liberalium » factiones maxime agitata; 
quae tamen prope viribus aequales ex agmine dis¬ 
cesserunt. 

In Borussia Germanici imperii cancellarius von 
Bethmann Hohveg rogationem legis de comitiorum 
ratione innovanda legatorum coetui proposuit. 

In Gallia post’ confirmatam legem de institutione 
liberorum omni partium vinculo soluta, rationes ex¬ 
pensarum pro bello in disceptationem vocatae. 

In Germania civilis coloniarum ratio et commercii 
foedus cum Lusitania rata habita. 

In Hispania Moret eiusque collegis administro¬ 
rum munere abdicantibus, novum suffectum colle¬ 
gium, cui Canalejas praepositus. 

In laponia nova coetus sessio Katsura et Komura 
administorum orationibus inaugurata. 

In Italia Sonnino, gubernii praeses, proposita 
sua eiusque collegarum fusa oratione exposuit. 

In Norvegorum regno contendentium factionum 
compositae res per novum administrorum colle¬ 
gium, cui Konow praefectus. 

In Russia votum a legatorum coetu emissum 
pro exilii poena non in Siberiam modo, sed in 
quamvis imperii regionem, abolenda. 

In Turearum imperio Hakkius, novus gubernii 
praeses, administrationem ex integro renovandam 
in aditiali oratione sua protulit. 


ARRAE GORGONIAE 

« Vox Urbis» commentarii'appendicein, vid. in pag. 32. 

Die ii mens. Ianuarii mcmx, Romae in Capitolio, 
Shackleton, australium regionum explorator, pu¬ 
blice cohonestatur. 

— d. in, Missolungi, centenaria dies commemo¬ 
ratur ex quo Syron poeta primum Graeciam te¬ 
nuit. 

— d. iv, Voisvius in oppido ad Burdigalam, Leo 
Delagrange, audax ille aeronauta, cum aeroplano 
suo in terram praecipitat, miseroque fato occumbit. 

— d. A r , Athenis, necopinato incendio regiae do¬ 
mus pars absumitur. 

— d. vi, ad Tuticum, curruum series vapore acta 
e ferreis saxibus egrediens pluribus viatoribus mor¬ 
tem aut vulnera apportat. 

— d. ix, Petropoli, aedes Nicolai Nicolajevic, 
magni Russorum Ducis, igni vastantur. 

— d. x, Rubino, Italicus administer, et Millerand, 
administer Gallorum, Tenda in colle conveniunt, 
ad novum ferri viae iter constabiliendum, quod 
amicos duos populos denuo coniungat. 

— d. xiii, Los Angelos oppidi in aerodromo Pau¬ 
lliani aviator ad passus mille et quingentos cum 
machina sua tollitur. 

— d. xviii, Constantinopoli, aedes publici coetus 
legibus ferendis flammis omnino vorantur. 

— d. xix, Forocornelii moritur Andreas Costa, 
publicorum legatorum e socialistarum factione in 
Italia princeps. 

— d. xxii, Lutetiae Parisiorum, Sequana flumen 
e limitibus suis excedens, urbem inundat, atque 
immensa damna procurat. 

Matriti magnis honoribus excipiuntur milites ex 
Africano bello reduces. 

— d. xxiii, Romae, novae iustitiae tribuendae 
aedes forensi conventu inaugurantur. 

— d. xxv, Neapoli, vehementi maris motu oppo¬ 
sita fluctibus'per urbem moles heic illic delentur. 

— 1 d. xxix, Grasse in oppido vita fungitur Ed uar- 
clus- Rod, Helvetiorum scriptor praeclarus. 


DO.^ESTIC^ 

Dum hic « Vocis Urbis » numerus prelo mandatur, 
cl. Dr. I0SEPHUS F03MRI Antoniam filiam yix decennem 
iethali morbo correptam sibi videt. 

Dilectissimi Commentarii nostri Moderatoris immensi 
luctus participes, ex ipsius desiderio piacularia ab sociis 
omnibus animae dulcissimae invocamus. 

I)ie xvii mens. Febr. mcmx. 


LIBRORUM RECENSIO 


De duabus hnmanistarnm orationibus 
nuper editis 

Non dubito quin huius Commentarii lectoribus, eiusdem, 
italicae gentis praesertim, gratum facturus sim, si pauca eos 
de duabus humanistarum orationibus nuper editis, edoceam. 

Qui eas effodit, is est Dr. Carolus Miillner', vindobonen- 
sis, (1) qui nonnullis annotationibus instructas, ad varias 
scilicet codd. lectiones pertinentibus, quibusdam autem 
praemissis, in lucem evulgavit. Altera in codice Ottobon. 
1153, fol. 115 bis 117 invenitur; altera in coti. 39 bibi. Gadd. 
plut. 90 sup., fol. 34 a bis 45 a . Ambae vero cuiusdam pon¬ 
deris et momenti sunt, quippe quae confirment ac validio¬ 
ribus ferme argumentis evincant quae iam de iis diiudicare 
consuevimus qui saec. xv et xvi latine soluta oratione usi 
sint. / 

Altera sic inscribitur: Ludovici Carbonis oratio ad illu¬ 
strissimum Marchionem et praestantissimum ducem Borsium 
Estensem petentis ut excellentissimo oratori ac poetae Gua- 
rino Veronensi, magistro suo, succedat in legenda rhetorica 
et poetica. Altera autem: Oratio Marcelli Virgilii habita in 
principio lectionis, cui titulus: « nihil admirari ». 

Illa, elegantissime quidem scripta et quasi verborum flo¬ 
ribus conspersa, admonet nos auctorem peradulescentem, 
sui ingenii viribus fretum seque nimis extollentem, eloquen¬ 
tiae cathedram a duce Estensi petivisse, quod Guarinus . 
Veronensis, « homo doctissimus atque eloquentissimus, et 
praeceptor observandissimus », legendae rhetoricae ac poe¬ 
ticae laborem, aetate iam ingravescenti, abiecisset, Videtur 
enim sibi occasio oblata esse, qua ingenium suum possit 
ostendere. Quis enim iustius Giiarino succedat quam Gua- 
rini discipulus? Pergit auctor sua in litteras merita intol- 
lerantius iactare et testimonia nonnulla proponit de se bene- _ 
existimantia. Se enim affirmat unum esse, cui eloquentiae 
palma tribuenda, cui studia humanitatis commendanda, cui 
oratorum, poetarum, historicorum et Graecarum litterarum 
lectio committenda sit, quod litteras graecas ab homine « om¬ 
nium excellentissimo » Theodoro (scii. Theod. Gaza) didicerit. 
Ut autem eorum obiurgationes refellat, qui fortasse graviorem 
et constanti orem aetatem ad id munus suscipiendum requi¬ 
rant, quaedam affert exempla, ab antiqua historia deprom¬ 
pta, e quibus elucet iuvenes saepe in republica admini¬ 
stranda, in consiliis dandis, in imperio recreando ac resti¬ 
tuendo optime se gessisse. 

Non desunt iuventutis elogia, Cicero, Hortensius in me¬ 
dium. affertur, Homerus quoque comparationes suppeditat: 
his demum precibus oratio terminatur ne qui, ex omni ho¬ 
minum memoria eloquentissimus esse videtur et dignus certe 
oratoris nomine, humanissima studia negligere,' aut- elo¬ 
quentiae facultatem minus quam ceteras bonas artes colere' 
velit. 

Secunda autem oratio, cui titulus Horatianum illud: ni¬ 
hil admirari, haud caret dicendi apparatu et quoddam re¬ 
dolet artificium. 

Ad Florentinos auctor conversus, post praeloquium plus 
nimio productum in quo, «antecessorum» fortuna comme¬ 
morata, utpote qui ex temporum tranquillitate iucundissiinos 
securitatis suae sensus capientes ingentes fructus aucta re 
Latina reliquerint, quum nihil autem supersit quod gratum 
simul et novum apud audientes fiat, nonnullisque praeterea 
supervacaneis additis, exponere aggreditur quae fuerit et 
quae futura sit ex his studiis, scii, bonarum artium, utilitas. 

(1) Vide News von den italitinischen Hilmanistm, in Iahres-Berioht 
des K. Slaats-Gymnasiums im VI Besirke von Wien fur das Schitljahr 
1908-1909. 










30 


VOX URBIS 


Causa enim disserendi hac sententia innititur: « omnia 
nostri animi vitia nullam habere aliam maiorem communio¬ 
rem ve, causam quam aut nimiam aut falsam admirationem 
.fugiendarum et expetendarum rerum, quarum altera nos 
ad alia pigros, altera ad alia temerarios efficit, nec esse 
item aliud, in quo maiora felicitatis nostrae fundamenta 
iacere possimus, quam aut nullam, si fieri possit, aut iu- 
stam saltem rerum admirationem ». Quam in rem longe late- 
que argumenta expressa affert. 

De falsis hominum iudiciis queritur, solidiores Aegy¬ 
ptios dolet fpedis animalibus honores constituisse, quos 
apud cani vel thorus in templo sterneretur; ex ignorantia 
fieri admirationem monet, nihil timere, fortunam tolerare, 
iniurias ferre, in exiliis bono animo esse oportere, minime 
divitias amissas aut nunquam possessas, quae a fortuna 
« precariae» accipiantur, dolere. Multiplici et varia fere 
rerum omnium cognitione quaerenda est animi tranquillitas 
abigendusque rerum omnium metus et inanis fortuitorum 
agonia... Felices profecto nimium quibus ex cognitione cau¬ 
sarum maiestatem naturae contingit non admirari! Fuerunt 
qui crederent navigia retineri adhaerente tantum pisciculo 
semipedali! Stultos ! quorum negligentia culpanda sit! Non 
. tarditatis causa pisciculus est, sed nautarum inscitia quae 
longo itinere patitur navigiis subereseere paulatiin algam, 
muscum etiam et spumarum lentorem quibus inhaerentibus 
adsunt iam conchae illae et echeneides quae spuma pascun¬ 
tur. vivuntque illic ceu in pascuis suis. 

Postremum auctor docet potentiam Dei non esse timen¬ 
dam, quod natura illi sit benefacere et gratis beneficia 
dare, fervidisque verbis huiuscemodi studiorum annonam 
ad amplissimos patres commendat. 

Vidimus iam quid sibi hae duae orationes proposuerint, 
quave causa ortae sint: nunc pauca de auctoribus addenda 
censemus. Ludovicus Carbo, natus Ferrariae, iam inde ab 
adulescentia iri litteris bonisque artibus eruditus, optimis 
clarissimisque sane illius temporis praeceptoribus usus est, 
Guarino Veronensi et Theodoro Gaza, ut ipse nos admonet. 
Quum Guarinus, aetatis causa, abdicare se ab institutione 
coactus est, is annum vigesimum quartum tantum agens, 
ut eius in locum supponeretur, petivit, et a. 1456 in Fer- 
rariensem Universitatem accitus est ad rhetoricam' poeti¬ 
camque legendam. Multas orationes peregit, inter quas 
eminet quam ad Guarini funera habuit quamque in Iieden 
unci Briefen itui. Ilum. Wien 1899 a Miillnero insertam 
videmus. - 

Marcellus autem Virgilius Adriani, vel potius M. Virgi- 
lius, ut se vocari cupiebat, vir totus in antiquorum scri¬ 
ptorum cognitione versatus, parum sermonis italici amans, 
verborumque magis quam rerum studiosus, florentinus, Lan- 
dini ac .Politiani discipulus, ab a. 1497 ad 1502 magna curii 
laude eloquentiam professus est. 

Hoc quoque familiariter Machiavellius usus, una cum eo 
reipublicae scribae munere functus est; quin immo ex illius 
consuetudine haud parum eruditionis, optimis sane exem¬ 
plis nutritae, in suum dicendi genus derivavit: hinc igitur 
sermonis nitor prudentiaque bene ac venuste sententiarum 
perdifficilium expromendarum, originem ducunt. 

Orationes et de medicina libros scripsit plurimos, Dio- 
Scpridemque diligentibus commentariis illustravit et vertit. 

Iam tum non deerant qui humanitatis studia pro re vili 
habentes, molestum et inutile quoddam impedimentum iu- 
ventuti existimarent: Adrianus pro his, incredibili quodam 
ardore, ad populum vocem misit et singillatim adversario¬ 
rum crimina refellit (1). 

(l) Qui plura de M. VirgUio scire voluerit, adeat Villari lib I, 320 
(Machiavelli etc.); Tommasim (La vita e gli scrilti di V. M., Roma, 1883); 
W. Budiobr, M. V .Adrianus aus Floranz, Halle, a. 8., 1897; D. Barbaran, 
Latiare dal('A. a Xiccolo Valori (Padova 1880). 


Ut qliae supra diximus colligamus, his verbis concludi 
potest: Ex his duabus humanistarum orationibus nuper editis, 
longe patet nimia ingenii doctrinaeque iactantia, ac ver¬ 
borum ampullae quibus maxime ii tunc temporis delecta¬ 
bantur. Verum, ut res optimo iure diiudicemus, Lud. Car¬ 
bonis oratio, quamquam brevior, purior esse videtur, in 
qua sermonis ornatus et copia quaedam ciceroniana, elu¬ 
ceat; Virgilii autem, ut pro argumento, intemperantibr, 
barbaris quibusdam vocibus inspersa et haud semper labore 
limae perpolita inanique elocutione abhorrens. 

Marcus Galdi. 

P. Sichirollo. Nomenclatura tomistica nella teoria dei 
miracolo, con 1’appendice : I miracoli e i modernisti. 
(Rovigo, 1909). 

Specimen hoc est operis magni ponderis, quod cl. 
auctor adgressus est, ut Thomisticam doctrinam expla¬ 
naret apprime atque defenderet. Quod si licet parva 
componere magnis, non est ferme dubium quin optimo 
cum fructu opus idem venturum sit; siquidem cum fructu 
paginae nunc vulgatae leguntur; quibus appendicis 
modo accedit examen circa miraculi doctrinam a Le 
Roy et Blondel in Annalibus Christianae philosophiae 
exhibitam. 

P. Ios. Gredt O. S. B. Elementa philosophiae Aristo- 
telico-Thomisticae, vol. I, Logica, Philosophia Natu¬ 
ralis. (Edid. Herder, Freiburg, 1909). 

Operis clarissimi philosophi nunc in Urbe doctoris 
editio haec altera quae emendata dicitur, potius reno¬ 
vata appellanda est, eaque quae scholis maxime acco- 
modata prostet. Ibi enim praecipue styli nitor, prae¬ 
cisio diligens, lucidus ordo, et continua tironibus exer¬ 
citatio, qui tum Aristotelis tum Thomae Aquinatis ipsa 
verba sub ■ oculis indesinenter habent. Locus quoque fit 
philosophicis argumentis his diebus maxime in disce¬ 
ptationem vocatis, quae auctor clarissime enodat atque 
solvit. 

W. James, Precis de psycologie traduit par P. Baudin 
et G. Bertier. (Paris, Rivifcre, 1909). 

Iamesii docendi ratio sapientibus satis nota est; is 
enim suum peculiare fecit, difficillimas quaestiones in 
maximam simplicitatem reducere, ut scientifico - prout 
vulgo dicitur - apparatu exutae, debiliores animos ad 
se tollant eosque ad illas cognoscendas impellant. Huius- 
modi novo huic Anglico operi tribuendae laudes, at¬ 
que simul Baudinio et Bertierio, qui in Gallicam lin¬ 
guam idem optime transtulerunt. 

A. C. Seward, Darvin and Modern Science. Essays. 
(Cambridge, Univ. Press., 1909). 

Darwinii nomen id est, ut etiamnunc sapientum men¬ 
tes occupet; haud igitur mirum hoc anno, in quo iubilaris 
eius commemoratio celebratur, multas de homine eius- 
que doctrina commentationes fuisse vulgatas. Haruiti 
aliquot collegit Seward, eas praesertim, quas eius col¬ 
legae in naturae mysteria investiganda incumbentes, 
ad rem scripserunt. Quamquam earum certe nonnullis 
assentire ullo modo nequimus, non tamen negare pos¬ 
sumus a Sewardiana collectione Darwinismi in saeculi 
XIX cogitatorum certa satis scientia motum conici li¬ 
cere, 

I. F, 

LIBRI RECENS DONO ACCEPTI 

imi Sociorum et lectorum in mentem revocamus, libros 
recens editos atque ad nos missos, ut in Voce Urbis 
eorum notitia detur, neque hoc ipso a nobis commendari, 
neque apud administratorem nostrum, nisi contra aperte 
declaretur, venumdari. Si quis alterum eorum sibi cupiat, 
petat necesse est ab editore, quem semper indicamus. 
Mons. L. Schuller. Repertorio per le istruzioni popo- 
lari sulla Confessione sacramentale. Opus SS. D. N. 
Pio PP. X dicatum. Perutile sacris oratoribus atque 
catechistis. Tribus indicibus iisque copiosis pluribus- 
que narrationibus et exemplis ex historia deprom¬ 
ptis locupletatum. — Editio m - Romae edidi Desclee 
et soc. (Ven. lib. 4). 

Orazio Premoli, Barnabita. Fra’ Battista da Crema. 
Opus iuxta documenta inedita ad historiam religio¬ 
sam saec. xvi magis magisque enucleandam redac¬ 
tum. — Indidem. (Ven. lib. 1,75). 

Carri. Alfonso Capkoelatro. La nostra Religione stu- 
diata nella vita della famiglia, delta Cixiesa e delta 
civiltd. — Indidem. (Ven. lib. 0,30). 

Giulio Baudot. II Breviario Romano. Breviarii Romani 
origo et historia his paginis describitur. — Indidem. 
(Ven. lib. 1,80). 

Fr. Alexius M. Lepicier 0. S. M. De stabilitate et pro¬ 
gressu Dogmatis. Editio altera ampliata — Indidem. 
(Ven. lib. 5). 

Rene-Mahie de la Broise. La Santissima Vergine. 
Indidem. (Ven. lib. 2). 

Georges Goyax. Santa Mei an ia (ccclxxxiii-cdxxxix). — 
Indidem. (Ven. lib. 2). 



IOCI. 

Pius II Pontifex Anconae quum versaretur, audiret- 
que illic adesse proxenetam quemdam Senensem, virum 
intelligentem, et, ut putabatur, supra omnes aetatis suae 
perspicacem, eum, ut qui talibus ingeniis delectaretur, ad 
se acciri iussit. Post aliquantum colloquii voluit Pontifex 
eiusdem annos cognoscere. — « Urium et sexagesimum sum 
natus » inquit. Hic quum Pontifex dubitare videretur, nu¬ 
davit ille caput et canos suos ostentavit. Admiratus Papa 
quomodo non etiam barba incanuisset, sed vix quadrage¬ 
narium eum demonstraret: — «Ne mireris — audivit —, 
Pater sanctissime, quandoquidem capilli amplius viginti 
annos barba seniores sunt». 


Quum audivisset Erasmus docentem Baptistam Pium, 
cuius oratio mOnstrosa et inusitatis verbis erat referta, in¬ 
terrogatus ab amico, quid iudicaret: — «Longe—• respondit 
— vicit opinionem meam ». — « Quidnam?» subiecit ille. — 
«Quia — inquit — antea ineptum esse radicavi; nunc pror¬ 
sus insanum esse comperio». 


Apud avum nescio quis nepos felices ac beatos praedi¬ 
cabat usurarios, quippe quibus res sua vel dormientibus 
augeretur et cresceret. Tum ille : — « Ergo tu miser et 
infelix es, qui vigilans rem tuam imminuis». 


Sigisrnundus imperator in Concilio Constantiensi a Car¬ 
dinali Piacentino notatus est violatae grammaticae. Tum 
ille: — « Si nos sumus supra- leges, cur non etiam simus 
super grammaticam ? » 

Hebraeus cum Christiano contendens affirmabat plure.s 
Iudaeos esse in caelis sanctos quam Christianos. Paciscuntur 
ergo ut uterque suos singillatim recenseat et ad unumquod¬ 
que nomen alteri pilum e barba revellat. Incipit Hebraeus: 
nominat Abrahamum, et ex pacto pilum Christiano vellit. 
Christianus nominat S. Petrum, ideinque facit. Pergunt hoc 
modo. Tandem pertaesus Christianus: — « S. Ursula — cla¬ 
mat— cum XI millibus virginum!» et in barbam Iudaei 
invadens, totam simul diripit. 

Vir ngbilis cum servo secundo fluvio devehebatur. Quem 
quum somnus urgeret, eidem servo mandavit, ut quum ad 
vorticem, locum periculosum ventum esset, sese expergefa¬ 
ceret. Servus dominum videns placide consopitum et iucun- 
dam eius quietem interrumpere nolens, dissimulavit. Evigi¬ 
lat dominus, et: — « Num prope vortigem sumus ? — Atqui 
— ait servus — iam eum transivimus» Hic ille iratus: — 
« Pessime — inquit. — Te sic negligere mandata mea? Si 
sic dormiens submersus neriissem, istac te manuballistula 
confodissem ». 



AENIGMATA 

a Iosepho Wabner proposita. 


I. 

Est aliquid, quod v.olt imitari bestia quaedam. 

Si facis hoc, facti bestia nomen habet. 

II. 

Est instrumentum, quo occulte vulnera dantur; 

Et pars corporis est, mortiferum illud huic. . 

Ordine perverso si stabit nomen utrumque, 

Terra erit, incolae ubi, ex inore, priore necant. 

Ex sociis. Qui utriusque aenigmatis interpretatio¬ 
nem ad Doetorem UOSEPHUiVl FORN4RI, Commentarii 
moderatorem (Roma, via dei Governo Vecchio, 96) 
miserint intra menses duos, unus, sortitus, grratis 
accipiet ALEXII M, LEPICIER opus, recens editum, cui 
titulus: 

De stabilitate et progressu Dogmatis. 


Aenigmata an. XII, n. XI proposita his respondent:' 

l) Humus ; 2) Cicer - o 

Ea rite soluta miserunt: 

Guitelmiis Sehe.nz, Katisbona. — Petrus Tergestinus. — Ilugo Kelly, 
Tallainorj. — Rich. Miiller, Beroltno. — Maxim. Wronski, 'Xoiva Wies 
Xarodowa. — Alb. Perraud, I.utetia Parisiorum. — Alex P. Gest, Tren- 
tonio. — Rich. Brondel, Brutjis. — Lud. Dubois, Massilia. — I. Wabner, 
Varsavia Polonorum. — J. M. Meunier, Corbiniaco. — Alex Fasztusz, 
Szatemar. — Mart. Dunne, AVo Eboraco. — Alois. ©appelli, Senis. — Clepi.' 
Fiard, Curia Rimatorum. — F. Correa, Emerita. — Vine. Starace, Xea* 
'poli. — Fr. (inerra, Aletio. — F. Amori, Mediolano. — lac. Fernandez;, 
Mcxico. — Lucius Rhaetus, Bucarestino. . 

Sortitus est praemium: 

Ludovicus Goux, 

ad quem missa est 

1QANNIS BATTAXII 
Antholouia parva Urakco-Latina. 

Sponsor: Io annes Baptista Ciampi, iurisperitus 


Romak — Ex ‘officina Societatis Romanae Editricis. 

VOX URBIS 


ARRAE GORGONIAE 


I. 

Vigilia aderat iam noctis tertia: undevicesimani ca¬ 
stra penes Bructerios, inter Amitiae fluminis fontes me¬ 
diumque Luppiae fluminis cursum, (ibi enim ad Bruc- 
. terios prospiciendos muniri legionem Quinctilius Varus 
consul iusserat) decuria comitante optio circumlustrabat. 

Dormientibus castris omnis armorum strepitus per 
altam noctis quietem silebat, nisi quem properantes 
circa vallum alterni vigilum gressus ederent: sed hirta 
circum atque densissima nemora, quae undique ex 
oppido ad imum castra cingebant, late ululabant vehe¬ 
menti vento quassata. Imminente nitido Iulii mensis 
novilunio, stellis sine numero splendebat caelum, at nul¬ 
lum per densa silvarum galeae vel cuspides vigilum 
remittebant lumen. Exiguum agmen alia post aliam 
adventare primum, modo discedere excubiae animad¬ 
vertebant: nec alius sonitus tandem superfuit, nisi 
silvarum vento frementium, quo interdum consedente, 
lenis murmur ex ima valle aquae fluentis strepebat. 
Profecto, Luppia, flumen non magis quam biscentum 
ab aggere passibus Rhenum versus defluebat, cuius 
argenteas spumas tremulis splendoribus tacitae stellae 
lingebant; at Naiadum Driadumque nocturnas choreas 
densissimae arbores a custodibus undevicesimanis invi¬ 
dae prohibebant. 

Repente vero, per summam quietem repetiti sagit¬ 
tarum sonitus circa vallum septentrionale auditi: ac 
simul altus equi nitri tus ungula quatientis viam. Mox 
additus ramorum strepitus, quos properantis impetus im¬ 
pelleret, avelleret, atque frangeret sensim. Tunc igitur 
excubia prima, quae pro porta principali ad velitum 
tentoria vigilabat, (Lucanus quidem erat tirunculus, nec 
unius quidem anni stipendia meritus) pilum arripuit, ac, 
turbato licet animo ob insolitum media nocte equitis 
adventum, per silvae limen, ubi iter ad flumen hiabat, 
concito pede ultro se obtulit. Nondum vero decimo 
gressu processerat, quum equus e silva erupit, hirtis 
crinibus, fumanti anhelitu, oculisque terrore insigni mi¬ 
cantibus ita ut per ipsam noctem splendescerent. 

Miles autem contra belluam prosiliens nihil territus 
laevam in fraenum dedit, hinnientem ac frementem totis 
viribus retinuit, iamque equitem elata cuspide petens: 

— Recita signum — obiurgavit — aut statim feriam ! 

At ille, morae impatiens, irata voce redarguit: 
— Eques Romanus sum, solve lora — atque in his, ad¬ 
moto calcare, belluam concitavit, quae, extollens sese ac 
vibrans cervicem, retinentem pene subvertit. Pedes vero, 
mordicus fraeno haerens, altius vicissim increpuit: 

Custodiam ago, aedepol, da signum, aut vivus non 
procedes! 

— Martem obtestor! — retulit ille — duriorem 
bardum inveni nunquam: iamque indigere te sentio 
ut crasso capiti ense medear! Imperatoris e castris 
venio; vestrum' signum qui sciam? 


Mox novo equi concussu iactatus: — Abeamus — 
addit — cito, tiruncule: audisne quam frequens mors 
circumvolitet ? 

Dum enim uterque sub vallo disputat, stridere tela 
undique ac prosilire ex opposito nemore audiebantur 
et propius et longius tenebras noctis ferire. Repugna¬ 
bat autem contumax adhuc pedes, quum hinnitus altis- 
simus et quasi ululatus equi ex ore prorupit, seseque 
excussit bellua tanta vi, ut quasi expulsatum follem 
equitem prope deiecerit. 

Hic tamen lora retinens genibus ac poplite calci¬ 
trantem compescuit, iamque calcar rursus tentabat, quuiu 
clamavit statim tanta voce, ut vulneratum extemplo 
alter crediderit: 

— Mala te pestis perdat!... ecquid miserrimo mihi? 

— Habesne? — rogavit inferior — quid clamas? 

— Non ego, hercle, non ego: at anima mea Pega¬ 
sus. Age, palpa, tiro, habet miser in latus! 

Prosilierat ex ephippio interea eques atque ipse vulnus 
palpabat cruentamque excutiens equino sanguine manum 
peditis attonitam faciem irrorabat. Qui, licet causae in¬ 
scius, qua equi vulnus tam vehementer illum afficeret, 
flexit animum tandem. Tunc sustinentes utrinque frae¬ 
num ad stationem ambo progrediuntur. Eos vero seque¬ 
batur ululans prae dolore bellua, quam herus anxie per 
tenebras blandiebatur, voculisque iteratis nitebatur fru¬ 
stra placare. 

Hac ratione quum portam attigissent, facularios ob¬ 
viam accurrere viderunt, quos centurio excubiarum mi¬ 
serat, ut clamoris insoliti causam explorarent. Ex qui¬ 
bus decurio progressus statim pediti imperavit: 

— Quid est, Macci, quid clamas? 

— Haud ego clamo, at hic... 

— Sat est — intercepit eques, tuque, decurio, cau¬ 
dicem hunc lauda’ qui a me, Varianis e castris veniente, 
signum quaerit, quousque Pegasus vulneraretur. Ad¬ 
movete, quaeso, taedas, ut carissimae belluae vulnus 
videam ! 

Admota facula lustratur equus, visumque in latere 
telum defixum sanguisque e vulneris labiis continuo pro¬ 
siliens in humum. Erat autem bellua statura procera ac 
nobilissima forma, cuius oculi, fletu prae dolore suffusi 
humano veluti ictu micare ac precari videbantur. Nec 
eques minore cruciatu affectus apparebat, qui modo 
belluae suaviter blandiebatur, modo decurioni conque¬ 
rebatur, modo tirunculo furens imprecabatur. 

At decurio tandem morae impatiens sistere militem 
se coram iussit sciscitavitque: 

— Quis es atque unde mitteris? 

— Ancus Atilius Vibenna nominor, qui meo equo 
stipendia facio: Vari Imperatoris ad Caecilium legatus 
veni. 

{Ad, proximum numerum ). 

a. nenx 


URBIS VOX ego sum, Quirina, proles, 
annos ante decem duosque nata. 
Numquam muta fui: Leonis olim 
virtutes cecini diesque festos, 
et Te nunc Decimum cano Piorum. 

Canto; namque dies ter auspicata 

Iosephi rediit, viri Mariae, 

cuius grande geris piumque nomen. 

Plaudit Roma, Pater; Tibique longum, 
curis quod T n.cet, ominatur aevum. 
Plaudunt purpureis togis amicti 
Patres, Pontificum sacer Senatus; 
plaudit (densa cohors in Urbe) quisquis 
vestem fert amethystinam sacerdos; 
plaudit nobilium phalanx virorum 
et fidus vigilaxque Vaticani 
custos: Helvetius Quirisque miles. 

Omnis plaudit item sub axe caeli 
tellus, unde ferax epistolarum 
imber depluit usque gratulantum. 


. GjlD 

Quod si nulla tuas in orbe laudes 
gens aut lingua tacet, tacere numquid 
VOX URBIS poteram, latina cantrix? 
Nequaquam: pereo, silere iussa. 

Ergo Te cecini, quaterque fudi 
denos Hendecasyllabos, Catullo 
caros. Vive diu, supreme Pastor, 
dilectus Superis Gregique sancto, 
cui Tu pascua pandis a venenis 
tuta, et pervia nec lupo voraci, 
nec vulpi, spoliis opertae ovinis. 
Instaurata Tibi videre fas sit 
in Christo male firma ubique regna. 
Discat Gallica gens suos tyrannos 
et latas, Satana iubente, leges 
eiurare, scholis Deo reclusis. 

Antiquis redeat regenda Roma 
Romanis; Sinaim petant Hebraei!..... 

At ne garrula sim, Pater, loquaces 
trunco versiculos, Valeque dico. 

Dictante Voce Urbica scripsit 

PRANC. X. REUSS. 
























SOCIIS ET LECTORIBUS 

Commentarii Nostri humanissimis 

Proposita nostra, quae in fasciculo lanuarii men¬ 
sis enunciavimus, quanto cum favore accepta sint, 
litterae, adhortationes et consilia ad nos undique 
missa luculentissime evincunt. Animo itaque eo 
magis forti atque erecto in itinere pergimus, id pro 
certo habentes, non verbis tantum sed re tot so¬ 
cios et amicos - quibus amplissimas gratias pu¬ 
blice referimus promissis mansuros: -res autem 
et subnotationes sunt et laborum participatio, ad 
quam iterum socios omnesque, athenaeorum alum¬ 
nos praesertim, quibus latina humanitas cordi est, 
etiam atque etiam invitamus, collegium clarorum 
virorum hodie proferentes, qui pcaeritia argenleo- 
mmt niimismalum iuxta regulas, quas ediximus, pro 
meritis suo tempore attribuent. 

Quod quidem collegium constitutum est prouti 
sequitur : 

1) Caesar De Angelis S. I. 

2) Fr. Xav. Relss C. SS. R. 

:■)) I. I. Berthier 0. P. 

4) Thomas Vignas S. P. 

5) Iosephus Fornari, a secretis; 

ad cuius domicilium (Romam, Via dei (rovemo 
Vecchio, Mi) scripta mittenda erunt. 

S. R. E. 

DE EXPEDITA DISCENDI 

RATIONE 

Quum anno superiore in hisce paginis aliquid scri¬ 
berem, illud, si meministis, inter alia contendebam (1) in 
optimis studiis lente quidem esse festinandum; nec stu¬ 
diosae iuventuti quiequam esse perniciosum magis, aut 
inimicum, quam paucissimis annis gravissimarum di¬ 
sciplinarum studiis immorari, quae multum et temporis 
et laboris omnino requirunt. Ex quo argumenti genere 
non defuerunt qui apud me occasionem obtrectandi ar¬ 
ripuerint: quasi vero, proposita hac tanta studiorum 
difficultate, iuvenes ab suscepto eorumdem cursu retar¬ 
dari et magnos illos, quos ad litterarum ludos attule¬ 
rant, animos despondere contingat. Quorum opinio ta¬ 
metsi et ratione et communi experimento refutari facile 
possit, quum compertissimum sit, quae obvia et uni¬ 
cuique exposita maxime sunt, homines ea negligerc 
atque contemnere; ad illa vero, quae ardua et multo 
difficillima, eos fortiter aggredi et, maiori studio et vo¬ 
luntate duci: malo tamen mitiori eiusmodi hominum 

(p Cfr. Vox-h-Ms an. xn n. x-xi 


ingenio indulgere, quam erga ipsos durior, aut parum 
officiosus videri. Temperabo itaque austeram illam di¬ 
cendi rationem, et molliori suscepto argumento, tyrones 
milites, si qui forte severitatis metu a nobis olim di¬ 
lapsi sunt et in fugam coniecti, ad musarum castra 
hodierno die revocare conabor. Quare aditus quosdam 
breves admodum et expeditos cupidae litterarum iuven¬ 
tuti hodie indicare statui, per quos, si velit, propere 
possit ad veram doctrinae laudem pervenire. 


Duo sunt omnino, quantum ego intellego, quae cum 
in omni vita, tum praesertim in bonarum artium studio 
plurimum valere maiores nostri semper existimarunt, 
amor nimirum et diligentia. Quorum alter animum ex¬ 
citat, et sublectis vel uti facibus ad agendum inflammat: 
altera vero facit, ut id, quod eximium et laude dignum, 
homines magno conatu summoque labore assequantur. 
Ilis quidem ducibus ad optimas disciplinas iter facile 
et expeditum maioribus nostris semper patuit; hane 
unam illi brevem et rectissimam ad litterarum studia 
viam nobis tritam reliquerunt. 

Putant nonnulli, et falso quidem, aetatis nostrae in¬ 
genia tardiora esse atque hebetiora, quam antiquorum 
fuerint. Putant effoetam iam esse naturam, et magno¬ 
rum ingeniorum semina penitus interiisse. At haec, si 
vera essent, liceret utique nobis de natura .gravissime 
conqueri, quod erga nos non parentem egisset, sed 
novercam; quodque illorum mentibus ingenii florem 
instillasset et succum, nobis autem quisquilias et por¬ 
riginem reserva,sset. Quum vero ex multis, quae hoc 
nostro tempore longe subtilius inventa sunt, aut quae 
ingeniosius quam antiquis temporibus pertractantur, 
facile sit intelligere, non tardiora nunc esse, quam 
olim fuerunt ingenia; quum insuper et plura et ube¬ 
riora nobis quam illis praesto sint ad discendum sub¬ 
sidia, quid aliud tandem in caussa esse -dicemus, nisi 
quod nos non eodem amore, neque eodem, quo olim, 
studio honestissimas disciplinas prosequamur? Et qui¬ 
dem incredibile ac prope immensum semper fuit 'sa- 
pientum in perscrutanda veritate desiderium; atque 
adeo inexplebili sciendi cupiditate conflagrarunt, ut 
nihil tam arduum, nihil tam alte positum, ad quod eo¬ 
rum diligentia et industria non pervaderet. Nihil est 
enim, ut M. Tullius affirmat, quod studio et amore 
effici non possit, nihil tam arduum, tam eminens, quo 
amor eniti non valeat. 


Quanta vero fuerit eiusmodi vis amoris, quantaque 
cupiditate homines sapientissimi ad optimarum artium 
possessionem aspiraverint, nullo sane luculentiori argu¬ 
mento dignosci posse crediderim, quam ut videamus 
diligentiam prope incredibilem, qua. eosdem doctrinae 
assequendae caussa usos fuisse ex annalium testimonio 
accepimus. Quum enim probe perciperent, inane esse 

ac perridiculum illud sciendi desiderium, quod cum 
.summa industria ac diligentia minime eon i ungeretur ; 
nulla erat difficultas, nulla vis, nullum incommodum, 
quo ipsi ab instituto studiorum cursu retardarentur; et 
(luominus perpetuos dies noctesque scriberent, aut sese 
immensis lectionibus occuparent. Quamobrem ('icero 
ipse ad Atticum scribens de se ipso testatus est, incre¬ 
dibile esse omnino quantum scripserit die, quin etiam 
noctibus. Nihil enim, inquit, est somni. 

At nostra aetate iuvenes, qui non labori, sed otio, 
non vigiliis, sed somno, non libris, sed ludis libentis¬ 
sime vacant, lttteras tamen se amare et in deliciis ha¬ 
bere profitentur. Imo, quae incredibilis amentia est, 
quum laborem et industriam fugiant ut nihil supra, ita 
tamen sibi de suo ingenio blandiuntur, ut viros per- 
quam doctos et litteratos se posse fieri sibi met stultissime 
persuadeant. Enimvero nobis etiamsi suadeant, ut ait 
Comicus,, non persuadebunt. Nam quae maior excogitari 
potest temeritas, quam oscitanter et quasi per otium i(l 
velle assequi, ad quod obtinendum eos qui clarissimi 
evaserunt tot labores suscepisse videmus ? 

At dicet aliquis: non pauci iuvenes praeceleri prae¬ 
diti sunt ingenio, et memoriae vi multa pollent. Quasi 
vero maiores homines natura tardi atque ingenio hebetes 
fuerint. Quem autem unquam invenias, qui cum Pytha¬ 
gora, cum Platone, cum Aristotele, cum M. Tullio 
aliisque plurimis ad nostram usque aetatem eius disci¬ 
plinae viris sit ingenii praestantia et amplitudine con¬ 
ferendus? Quam ergo illi sibi sapientiae' laudem diu 
multumque laborando compararunt, hanc tu homo inge¬ 
niosior minimo negotio, vel etiam, si Diis placet, pau¬ 
cissimis diebus referes ? 0 ridicula capita ! 0 stultitiam 
singularem ! 

» 

Sed longius iam, quam par erat, progressi sumus. 
Ut finem dicendi faciam, ad vos quotquot legitis, in- 
'-genui Adolescentes, se convertit oratio mea: vos ma¬ 
gnopere hortatur atque obsecrat. Si maiorum gloriam 
aemulamini, si dignitatem litteratorum hominum, quod 
sane praeclara vestra indole dignissimum est, praeop¬ 
tatis- eorum pariter in discendo ardorem, eorum labo¬ 
res et studium, eorum diligentiam atque industriam 
imitari velis remisque contendite. Breve profecto vobis 
atque expeditum patebit ad doctrinam iter, si eorumdem 
vestigiis insistere vos minime pigeat. Magnum, quidem 
et arduum negotium suscepistis: non id inficior. Sed 
illud primo cogitate: nihil esse amanti difficile, nihil 
impervium. Volat, ut aiunt, amor, si quo aliter perve¬ 
nire non possit. Deinde tantam esse sciendi voluptatem, 
ut omnis studiorum labor suavissimus fiat; atque etiam 
saepe, licet sit revera durus et diuturnus, minime ta¬ 
men sentiatur. 

P. Lucensis. 

Imperare sibi maximum imperium est. 

Sen., Ep. CXIII, 24. 


PHILOSOPHICAE PISP0TM10HES 

MODERNISTAM INTER ET THOMISTAM (1.V 


Actus voluntatis pendere immediate nequit 
ab actu cognitionis sensibilis. 

Modernista. — Mihi de rebus in ultimo nostrum 
colloquio inter nos disputatis plenius cogitanti intelli- 
gere prorsus videor Neo-Kantistarum, quos' vocant, 
sententiam de primatu absoluto voluntatis, cum sensu 
communi atque quotidiana experientia minus cohaerere, 
imo penitus pugnare. Inde ab obiectionibus supersedeo, 
si quae forsan remanent, afferendis: quae ceterum non¬ 
nisi leviores apparent, atque ex infra disputandis sane : 
corruent, nisi potius propria natura evanescant. 

Id igitur ut ratum sartumque tenemus, videlicet 
hominem nihil velle nisi praecognitum, ut vulgatum 
fert axioma, ne contendamus hominem, ubi actum 
quemcumque voluntatis exerit, primo insanire, defi¬ 
ciente intellectus seu rationis actu, etsi postmodum 
aliquatenus sui compos et rationalis evadat, dum non¬ 
nullas qualescumque disquisitiones de his quae prius 
voluit, imo et fecit, ratio instituit. 

At vero, quum duplex a vobis asseratur in homine 
o (>gni tio, al i a v i delicet sensibilis, al i a intellectualis/edisse¬ 
rendum remanet quaenam ex hisce duabus ad voluntatis 
actum promovendum necessario requiratur. Ubi statue¬ 
retur ad actum huiusmodi sufficere cognitionem- sen¬ 
sibilem, longe facilius promptiusque Thomistas inter 
et ceteros, praesertim hodiernos philosophos, pax et 
concordia iamdiu turbata instauraretur. Quid igitur tibi 
de hisce statuendum videtur? 

Thomista. — At nos Aristotelis et Aquinatis asse¬ 
clae cognitionem sensibilem minime ad impellendam 
voluntatem per se sufficere reputamus atque enixe do¬ 
cemus. 

Cuius sententiae momenta ac rationes haud aegre, 
nisi vehementer fallamur, patent. Id. imprimis quam 
attentissime pensandum est, scilicet in homine qua ho¬ 
mine, nullam dari cognitionem mere sensibilem, neque 
dari posse: quod si semel comprobatum erit, extemplo 
id sequetur, voluntatem non moveri cognitione mere 
sensibili^ quae reapse in natura deest. 

Rem vero ita se habere absque negotio patet. In¬ 
tellectus quippe dum excitatur in actum secundum 
eumdemque proprium, ut naturalis causa in actum 
eumdem exit. 

Ipse autem ex natura sua sensu excitatur, ita ut 
sensus nihil prorsus cognoscat, neque cognoscere valeat, 
quin intellectus simul de eodem nonnihil cognoscat et 
cogitet. 

Atque rursus e converso impossibile est intellectum 
humanum, in statu nostro praesenti et connaturali, ali¬ 
quid cognoscere, quin vicissim ad phantasmata sese con¬ 
certat: unde ligatis sensibus ligatur et intellectus actio. 

Ex quibus principiis experientiae consonis, id im¬ 
primis eruitur, nullam prorsus cognitionem humanam 
mere sensibilem, vel mere intellectualem dari, aut dari 
posse, dum anima sensibus unita, eosdemque informans 
remanet. 

Hinc aliquando istud statuit Angelicus, post varias 
utrinque adductas comprobationes, tum nempe, « quod 
anima per intellectum cognoscit corpora cognitione im¬ 
materiali, universali et necessaria », tum « quod impos¬ 
sibile est intellectum secundum praesentis vitae statum, 
quo passibili corpori coniungitur, aliquid intelligere in 
actu nisi convertendo se ad phantasmata » (1). 

. Cuius explanationes et argumenta tibi qui legas et 
perlegas omnino suadeo. Id tamen sedulo nota, intel- 
, lectum nempe dum corporalia intelligit, non per simili¬ 
tudines materiales, sed per similitudines immateriales 
intelligere. 

Quae conclusio, ut sane vides, amice dilectissime, 
id iam primo ad responsionem infert, voluntatem de 
facto non moveri nec moveri posse ex cognitione hu¬ 
mana mere sensibili, siquidem ista non existit. Ubi 
igitur sensus nonnihil percipit et cognoscit ut amabile, vel 
secus, extemplo de eodem indicat ex natura propria 
intellectus per intellectionem, cuius erit obiectum volun¬ 
tati ut amabile, vel secus, proponere. 

Ceterum alia asserti praedicti ratio hic addenda vi¬ 
detur. Uterque scilicet hominis appetitus, sensitivus 
nempe et intellectivus seu voluntas, nonnisi proportio- 
nata eademque praevia cognitione moveri potest et debet: 
secus enim effectui non assignaretur ratio sufficiens. 

Sed vero cognitio mere' sensibilis nullatenus appe¬ 
titui intellectivo proportionatur, ut patet. Istius enim 
obiectum propriam est bonum ut bonum absolute, sub 
cuius ratione formali movetur et vult quodcumque 
vult: huiusmodi autem bonum sensus neque attingit 
neque attingere potest sub eadem formali ratione, prop¬ 
ter naturarum diversitatem, siquidem- ex natura pro¬ 
pria sensus non attingit nisi bonum particulare et sen¬ 
sibile. Unde dispar prorsus est cognitio mere sensibilis 
ad excitandum appetitum intellectivum seu voluntatem, 
immediate, per se, ex propria natura. 

Intellectus enim primo res sensibiles quasi ad se in 
specie intelligibili trahit, quasi puriores facit, rei es¬ 
sentiam sub elementis materialibus percipiens ac di¬ 
scernens, atque postmodum voluntati exhibens. 

Neque exinde quis obiiciat ex cognitione sensibili 
oriri posse actum appetitus intellectivi, non secus at¬ 
que ex eodem oritur actus intellectionis, qui sane di- 

(1) I» q. 84, a. 1, 7. 


versus natura est. Neque enim eadem est intellectus 
et voluntatis indoles in agendo; siquidem intellectus 
res ad se actu proprio quasi trahit, accipiendo imma- 
terialiter res materiales, siquidem quidquid recipitur 
ad modum recipientis recipitur: unde intellectus, prout 
immaterialis immaterialiter recipit. Voluntas-e contra 
ad res ipsas tendit seseque iis conformat: unde ad 
ipsius propriam operationem quae spiritualis est obie¬ 
ctum proponi debet quod sit in se spirituale, videlicet 
ab ipso intellectu purificatum a conditionibus sensibi¬ 
libus erutum et exemptum, quum istud per se praestare 
nequeat voluntas. 

Ratio nempe edit iudicium, aut verum, iuxta rei 
veritatem, aut falsum contra eamdem, ubi, v. gr. fa¬ 
cilius approbat vel reprobat practice ea quae sensibus 
sapiunt: ex quo iudieio se se movebit voluntas, sicut 
ipsamet eadem voluntas non movet sensum nisi praevio 
nonnullo sensus quasi iudieio. 

M. — Quae omnia perspicua mihi satis videntur. 
Nonnulla tamen mihi quaerenda remanent, quorum 
explanationem a philosophia tua enixe peto, rogo. Id 
clarius fusiusque mihi edisseras velim quo modo vo¬ 
luntas velle potest quod sensui arridet, reprobante ra¬ 
tione, quin statim inde sequatur voluntatem nonnun- 
quam non obsequi rationi ipsi, sed sensibus parere, 
quod tamen ut impossibile iam pronuntiasti. 

T. — Ea igitur penitius investiganda nobis sunt, 
inchoando ab ipsamet hic proposita difficultate. Potest 
utique voluntas sensibus obsequi idque appetere quod 
rationi alicui prorsus repugnat. Experientia quotidiana 
et nostra et aliorum id testatur, nos videre meliora 
probareque, at deteriora sequi. Quod tamen nullatenus 
fit absque aliquo rationis iudieio. 

Ratio nempe quaedam approbat aut reprobat tlieo- 
retice ut legi superiori consona vel contraria: dum e 
converso damnare practice poterit ea quae theoretice 
approbavit, vel approbare quae damnavit, respectu ha¬ 
bito ad passiones humanas, vel ad bonum aliquod par¬ 
ticulare verum aut apparens, quod melius sibi esse hic 
et nunc indicat, errando practice, quam bonum supe¬ 
riori legi conforme. Etiam peccando voluntas aliquod 
iudicium sequitur, illud nempe iudicium quo homo 
falso iudicat sensibus et passionibus hic et nunc ob¬ 
temperandum esse. Quinimo utrumque iudicium, tlieo- 
reticum nempe et pr acti cum; cohaerere simul debent, 
nisi velis omne vel meritum vel demeritum evanescere. 
Ratio iudicat, et quidem theoretice, legi necessario ob¬ 
sequendum esse, dum practice iudicat hic et nunc ob¬ 
sequendum, quod erit meritum et bonum, vel non obse¬ 
quendum, quod erit demeritum et peccatum. 

Quae doctrina praedicta penitiori investigatione com¬ 
probari sane potest. 

Voluntas scilicet non vult neque velle, potest nisi 
bonum sibi rationis imperio iussum, siquidem ad im¬ 
perium pertinet omnes facultates hominis, ut animalis 
rationalis, ad actum secundum movere, exercitium amo¬ 
ris et operis iubere. 

Imperio autem praest electio, quum imperii obiectum 
non sit nisi bonum electum, verum aut apparens, quod 
electio ut magis amabile hic et nunc approbat. 

Electioni demum praeit iudicium, discernens bonum 
inter et bonum, quodnam scilicet sit hinc et nunc 
amore dignius. 

Quae omnes operationes sane nonnisi ab intellectu 
seu ratione esse possunt, quum ad sensus nullimode 
pertineat bonum simpliciter cum bono conferre, proin- 
deque eligere et imperare. Voluntas igitur humana a 
sensuum actibus non movetur directe et immediate. 

His adde voluntatem ut dominam et liberam im¬ 
perare sensibus iure proprio, istisque obtemperare vel 
secus pro libitu posse. Unde sensus voluntati simplici¬ 
ter obnoxius et servus est, neque dominari ex se potest. 

Quae omnia, ubi recte pensabuntur, assumptum pe¬ 
nitus demonstrabunt, voluntatem moveri cognitione non 
quidem sensitiva, sed intellectiva. 

M. — Optime quidem! Sed tamen inde erui et sequi 
videtur cognitioni sensitivae nullas in movenda volun¬ 
tate partes competere: quod absonum videtur et om¬ 
nium dictis et experimentis contrarium. 

T. — Imo partes egregias sortitur liuiusmodi co¬ 
gnitio, non solum quia principium quadamtenus est 
intellectivae cognitionis, dum allicit intellectum agen¬ 
tem, ipsique exhibet quasi materiam circa quam agat; 
sed etiam quia quo vividior fuerit, eo vehementius in¬ 
tellectum impellit, indeque saltem mediate, volunta¬ 
tem humanam. 

M. — Quaestio, fateor, mihi sufficienter elucidata 
remanet de ineptitudine cognitionis sensitivae ad mo¬ 
vendum immediate ac per se voluntatem humanam, 
quae motio ad cognitionem intellectivam sane competit. 

Nihil tamen hucusque disputatum a nobis est de 
eiusdem indole, conditionibus et partibus, de quibus 
omnibus alias sermonem, si tibi libuerit, faciemus. 

Gratias interim tibi ex corde pro dictis et explana¬ 
tis refero, idque saltem mercedis percipe quod, me fa- 
tente, sine invidia communicaveris ea quae sine fictione 
didicisti. 

I. I. B. 


Spatio hodie deficiente, ad proximum numerum: 


FAROEMIAE SIVE ADAGIA 

Anagyrum commoves. 

in eos, qui sibi ipsi malorum auctores sunt; qui¬ 
que in suam ipsorum perniciem quempiam irritant. 
— Unde ducta sit paroemia varie narratur ab au¬ 
ctoribus. Alii ad frutici» naturam referunt, cuius me¬ 
minit in tertio libro Dioscorides, quem quidam ma- 
gyrum, quidam anagyrum appellant; nonnulli aco- 
pon, medicamentis quidem efficacem, verum odore 
maiorem in modum gravi, maxime si manu tera¬ 
tur: cuius fructus gustatus vehementem vomitum 
promovet. Unde vel ab odoris molestia, quae car¬ 
pentem consequitur, adagium ductum videri potest, 
quandoquidem et acopi vocabulum indidem apparet 
repertum, vel a concitandi vomitus efficacia. Me¬ 
minit huius et Plinius (lib. XXVII, c. IV). Sunt qui 
dicant Anagyrum locum fuisse in Attica, qui ad 
tribum pertineret Erechteidem, auctore Stephano, 
ubi frutex quidam gravissimi odoris plurimus pro¬ 
veniret; ut Anagyrum pro frutice non secus acci¬ 
piamus, quam Anticyram pro elleboro. Rursum alii 
Anagyrum genium quemdam existimant, qui propter- 
violatum sacellum suum, vicinos omnes funditus 
everterit. Atque huius adagii mentionem fieri apud 
Aristophanem in Lysistrata. Et sane apud Aristo¬ 
phanem locus sic habet: «Unde advenit? Ab Ana- 
gyro; ergo per Iovem Anagyrus esse motus ap¬ 
paret mihi». 

Stultus stulta loquitur. 

Euripides in Bacchis atque totidem prope verbis 
Esaias habent: « Stulta stulti oratio est». Seneca 
ad Lucilium: «Apud Graecos - inquit - in prover¬ 
bium cessit: Talis hominibus fuit oratio, qualis 
vita ». Hoc cuiusmodi fuerit parum liquet, nisi quod 
tale quoddam carmen exstat Graecis celebratum, 
latine sonans: « Hominis figura oratione agnosci¬ 
tur ». Democritus philosophus apud Laertium ora-. 
tionem vitae simulacrum quamdamque velut um¬ 
bram esse dicebat. Qua quidem sententia nihil dici 
poterat verius. Nam nullo in speculo melius expres- 
siusque relucet figura corporis, quam in oratione 
pectoris imago repraesentatur. Neque secius homi¬ 
nes ex sermone, quam aerea vasa tinnitu digno¬ 
scuntur. 

Forfex. 


DE SYLLABI F1I FF. X 

PROPOSITIONE XXVII 

. (Scripsit P. Regunaldus Fei, catholici Friburgensis 
athenaei docto r). 


Non ob ea solum incommoda quae eveniunt improbis, 
fugiendam improbitatem putamus; sed multo etiam magis 
quod cuius in animo versatur, nunquam sinit eum respirare, 
nunquam acquiescere. 

Cie.-, De fu., I, 16. 

AD GOLGOTHA/A 

Sacra actio dramatica I. B. FRANCESIA versibus senariis conscripta 

-— 


PERSONAE 

Barbaat, 

Il DAS A IvERIOT 
Nicodemus 

IOSEPII AB ArIMATIIAEA 

Pontifex Maximus 

Naassox 

Araam 

SALOM 

PttARISAEUS 

Umbro loquens 

I T oc6s internae 

Sacerdotes, Pharisaei, Scribae, Hebraei, discipuli cum adver- 
, sariis I. Christi, Populus, Milites 'Romani, Umbrae. 


Scena est vertex apud Calvendum. In ima parte est collis, 
facilis adseensu, ad dexteram pronaum cum porta, hinc inde 
ruinae, palmae ad imum collem, et sepulcra. 


PROLOGUS 1 ' 1 

Senariis placet referre versibus 

Fuit quae civitas passa Ierusalem, 

Bonus quum ducitur Christus ad Golgotham. 
Adest Eius magna doctrinae soboles, 

Fatale crimen nunc suorum perdolens, 

. Magistrum manibus reddere vult liberum. 

- Eo nam totis tendit nervis et studet *, 

Voluntas obstat ipsa sed Dei Patris, 

Cupit quae cunctos homines redimere. 

Sic inimica surgit e contrario 
Malorum turba, multa quae congerit, 
Pravisque verbis murmurat et reprobat.... 

Ut Iesum tollat, pellat in perniciem ! 

Adest et ipse Servatoris proditor ! 

Quot lancinatur conscientiae morsibus, 

Quot contumeliis adstantium tunditur ! 

Pati supremam credit is iniuriam. 

Venit superbus illusurus Satanas, 

Eum que trudit se suspendat laqueo ! 

Quod alter numeris italis prodidit, 

Actumque est maxima omnium dulcedine, 
Plautinis edere tentavi versibus ! 

Suo consensu feci quod liberior. 

Hoc scripsi, ut memorans quot Iesus pertulit, 


Humanam gentem redimat ut sanguine, 

Obrutus munerum sic homo pondere, 

In bonam conferat frugem se denuo, 

Volens sibi iure Iesum dicat principem, 

Eique totam servitutem serviat. 

Quod felix, faustum, fortunatumque auspicium ! 

SCENA I. (Doctrina). 

IOSERTI AB ArIMATHAEA, NaASSON, ArAAM, SALOM, 
nonnulli Hebraei. 

Ioseph (stans in ruderibus docet. Naasson, Araam et nonnulli 
Hebraei eum conglobatim ad dexteram auscultant). 
Salom (ciliique sinistrorsum sine ordine curiosius introspi¬ 
ciunt). (Nonnulli Hebraei colloquentes in inferiore pcirte 
deambulant).) 

Ios. (elata voce). Si eos amatis pulchre qui vos diligunt, 
Erit quid meriti vobis pro munere ? 

Ipsos amate vos et adversarios, 

Iisque, gratias ferte pro viribus, 

Vobis quamvis nullum sit inde praemium. 

Magister placita nobis haec tradidit, 

Sequi nos ultro quae debemus alacres. 

Suo si indulget ingenio dulciter, 

Eius vocari quis potest discipulus ? 

Ar. Sed impiis noster magister linquitur, 

Ut ipsum possint pertractare duriter ? 

Na as. Sumus sed iuvenes.... 

Arii. Vigentes sanguine. 

Ar. (ad alios) Gestamus pectus, iuvenes, fortissimum'. 
Naas. (elatius). Hanc rem promitto vobis bene succedere. 
Ios. Tun’ ? Es qui vades validus prae enoteris ? 

Naas. Eamus ergo! tentare prodest viam. 

Omnes vos cives annis nunc accurrite. 

Proh ! dolor ! ipse cur se se illa abdidit die, 

Cur olim nostro restitit desiderio ? 

(Omnes qui sunt in extrema parte ei se comites addunt) 
Foret nunc civitas in tuto posita, 

Suoque imperio nos ipse regeret. 

Ius nobis durius nec Romani darent, 

Nec nostra templa profanarent amplius, 

Nec impii sancta deriderent sabbata; 

Probris nec millibus latis a Syria, 

/Egypto, Persia, iungeret nec dedecus 
Suum quae dicitur Regina gentium. 

Ios. Minus sed ipse nostris favet civibus ! 

Ar. (et alii) Romanis forte? 

Ios. 


(1) Naasson erit Prologus. 


Nil! sed omnibus ! 





Naas. (et alii) At Israel? 

Ios. Cives nos terrarum sumus ! 

Naas. (et alii) Eum volebamus nobis regem dicere.... 

Ait. (et alii, excepto Nicodemo) Ita est! Ita! nobis iura de 

[volentibus. 

Ios. Quid ? Esse Eum regem nescitis gentium ? 

Enim venit ipse pro peccatoribus, 

Prius pro gentibus, pro nobis postea. 

Eum nos urbibus nostris expulimus, 

Eum nec novimus Messiam publice, 

Palam res docuit quas ipse viderat. 

Et Ipse audiverat... sed illi traditam 
Sibi doctrinam recusarunt credere ! 

At ipsa signa, quibus frequentissime 
.Egri sanantur, hi vertunt in dubium, 

Quae quidem fecerat in conspectu gentium. 

Sui nec cives hunc faventes audiunt, 

Imo discruciant, in ipsum murmurant.... 

Quare iure dixit: Honos haud in patria 
Datur prophetae, nec suis in aedibus. 

An. loseph Arimathaea, carus qui es Deo, 

Nosti nos sanctam Christi doctrinam sequi.... 

Ios. Verum dicis, Araam, sanguis Esron inclyti, 

Et tu, Naasson, praestantis Aminadab, 

Mihi praebetis aures qui nunc dociles; 

Suis in verbis credidistis optime, 

Et ipse lucem vobis est pollicitus. 

Naas. Quid ergo moramur ? 

Ait. (et alii) Surgamus fortiter ! 

Ios. Res ardua et nimis plena periculis, 

Sumus nunc pauci, pauciores crastino.. 

Naas. Heic adesse cunctos nos condiximus, 

Hac necte fontis Betzaidae prope porticum, 

Venire diximus omnes compositi. 

Araam, audisti ? 

Ai:. En totus, Naasson, sum tuus! 

Stare nam promissis semper est placitum ! 

Salom. ('introrsum vernus semper ad laevam respiciens cum 

[nonnullis Hebraeis) 

Quae virorum turba exit ab Ierusalem ! 

(Hominum globus, qui circa loseph stabant, rumpitur, 
et ad sinistram proficiscitur. Omnes circumspicere student; 
alii ascendunt super maceriem, alii aliis adhaerentes: fit 
rumor. Haec scena sit in primis vivax) 

An. (et alii) Popellum vides multis cum militibus? 

Naas. (idem) Puelli, mulieres. 

Ai!, (idem ) Urgent, se se premunt ! 

Sal. Senesque. 

Ios. Sacerdotes, (pausa) 

Sal. Romani equites. 

Naas. Viri stipatim celeres carpunt viam. 

Ios. Duo simul vincti ducuntur funibus.... 

An. Latrones certo nuper damnati crucis ! 

Ios. Post haec quae circum turba! Qui rumor gentium! 

(Omnes certatim introspicere student. Excessum devita: 
fastidium generat. Murmur sensim in ipsis ita crescit, ut 
dialogus pergere videatur vel post verba losephi. Pausa. Si¬ 
lentium in interno : multitudo hominum fingitur adhuc longe ). 
Na'\s. (hoc temporis momento is strepitus auditur ut vocem 
aliquantum superet) Cur illa vir-um turba se cal¬ 
cantium ? 


Sal. (id.) Student cur illi certatim prae se ponere? 

Ios. (cum aliis) Omnes sunt anxii, videndi omnes cupidi. 

Miser.quis aegre lento procedit gradu? 

Naas. Ehu ! plectitur! 

An. (id. ) Urgetur barbaro milite. 

Sal. (secum elata voce) Urgetur ! 

Ios. Ipse procedit onustus cruce. 

(Pausa. Magnum silentium. Sistunt. Murmur ut supraj. 
Sal. (ut supra) Viribus- elm ! deficit! 

An. Linquitur spiritu ! 

Naas. (id.) Pedes offendit. 

Ios. Pellitur. 

Sal. Procubuit. 

Naas. Humi innocentem pepulere barbari. 

Ios. (elatius) Magister ! 

Omnes. Ipse! 

Ios. Venit qui de Nazareth. 

Omnes, (elate et simpliciter ) Nazarenus ! 

Naas. (quo melius videat, graditur super maceriem) 

Deus nos adiuvet! Percutiunt eum, 

Quo velit terris citius resurgere. (Murmur ut supra) 
An. (ut supra) Eum conculcant! 

Sal. Capillis eum trahunt! 

Naas. ( horrore perculsus) Eum tigres credunt ehu! duris 

[fustibus. 

Ios. En ipse ! En ipse ! 

An. Proh dolor ! . 

Omnes. Totus fluit 

Cruore. 

Naas. (post pausam, dum diffunditur denuo tenuis murmur, 
clamitat) 

Curro ut ipsum saltem liberem, 

Modo vel potius pereamus simul. 

Omnes, (praeter Iosephum violenter) 

Eamus ! (Introeuntibus fit obvius Nicodemus, qui 
intrat ex ima parte ad laevam). 

SCENA II. (Historia). 

Nicodemus cum nunnnllis Hebraeis, et dicti. 

Nic, Filii, quo furentes ruitis? 

Naas. ( cum aliis) Eius nam causa.... 

Nic. Tuue salvum facies ? 

Naas. Utique! Prohibere quisnam mihi potest? (progre¬ 
diens cum aliis) 

Nic. Siste! nescis quibus abreptus viribus 

Custodia truditur ! 

Naas _ Plebis? 

Nobiles 

Israelitae, sacerdotes vigilant 

Fortiter, turbae qui dederunt nummulos, (progre- 

[diuntur) 

Ios. ( lente ad latera Nicodemi sistit). 

Naas. ( cum aliis) Armis’ adgrediendum nunc Synedrion ! 

Ipsum, ipsum Ius tum damnavit capitis ! 

Nic. (violentius) Ipsum adcusavit: damnat lex lata a Caesare, 
Suique milites latrones protegunt, 

Eum qui tristes ducunt ad supplicium. 

Omnes ( maximo dolore) Nihil agemus ? 

Nic. Nil! Nos urget placitum 






40 


V 0 X U R B I S 


Divinum nulla dissoluendum manu, 

Trahit quod rigidum, atque in aeternum stabit, 
Dum Filius Dei calicem-biberit, 

Doloris usque vel ad faeces ultimas, (omnes canto re¬ 
cinunt) 

Modo sed Ipse libertatem respuit.... 

Cum ludas proditor, Simonis' filius, 

Alumnus unus qui fuit de duodecim. 

Daturus ipse proditionis osculum, 

Hoc namque signum nefandus dederat. 

Furens in Placidum turba prosiliit, 

Ut in latronem.... Petrus qui Simon dicitur, 

Ferit mucrone Malchum Caiphas servulum.... 

Iesus quid autem dixit? Pone gladium, 

-Petre ! qui gladio Caedere nam solent 
Peribunt gladio.... Tu vero pervelim 
Putes, precari posse Patrem me docilem, 

Dabit qui praesentes ordines Cherubim, 

Suo semper adsunt sancto conspectui ! 

Qui possunt sancta compleri carmina, 

Ex quibus ipse dura deberet pati ? 

Tibi, Naasson, Aminadab qui es filius, 

Haec diceret: Nam prophetarum placitum, 

Trahit quod rigidum, atque in aeternum stabit, 

Ut olim Moyses in deserto colubrum 
Levavit.... Filius sic levandus Hominis, 

Ut ad caelestes omnes perduci queant 
Suam qui perfectius doctrinam compleant. 

(Magna fit hominum perturbatio, quae crescit eundo usque 
ad finem. Nulla sit intermissio : unusquisque loquatur quam 
citissime) 

Naas. Turbae quae nuper clamitabant gloriam 
Hosanna Filio David?.... 

Alii Faustissima 

Tibi sint, venis qui in nomine Domini ? 

Nic. Crucifige! Crucifige, perfidae nunc clamitant! 

- Omnes (elate) In ipsum ? 

Nic. (pergens ardenter) In ipsum! Pilatus in vestibulo. 

Praetorii tulit eum fluentem sanguine.... 

Alii Flagellis caesum.... 

Nic. Cinctum spinis tempora, 

Caput quae lacerant et ossa lacerant. 

Naas _ <altius semper) Enim flagellis caesus non fuit satis ? 

Nic. Imo Pilatus cum vellet incolumem 

E more quemdam, populo proposuit.... 

Ios. (et nonnulli alii) Et ipse? Quem? Quem? 

Nic. (altissime) Barabbam voluit 

Omnes (horrescentes) Barabbam ? Ehu ! 

Nic. (brevi post silentio levat dexteram solemniter et voce na¬ 
turali) Eos excaecavit Dominus! 

Eorum pectus induravit Dominus! 

Ut impleretur Prophetarum sententia. 

. {Omnes maesti, dolore perculsi, caput in sinum socii re¬ 
clinant) 

Naas. (plangit flectens caput in Iosephi humerum) 

Nunc est precandi, fratres, nunc necessitas... (Osten¬ 
dens portam ad dexteram, et cum Iosepho solatur Naasson. 
Hi tres primi transeunt, alii honoris causa hinc inde stant, 
postea lento gradu subsequuntur inter se colloquentes... Multa 
in omnibus maestitia). 


SCENA III. (Conscientiae stimulus b 
Ludas, (solus). 

Iudas. (introgressus e sinistra parte perterritus quasi ab 
aliquo insectatus, dentibus frendens) 

Proditor! Auditur semper haec vox, proditor! 
Tristemque vocem dat aer per compita, 

Hanc Semper vocem cuncta quae me territant. 
(deambulat in circulum inter se nonnulla mussitans) 
Proditor! (progreditur et sistit) 

Et lingua, quamvis ipse resciam, 

Clausis vocem turpem labellis iterum 
Ultro mihi suggerit tacite spiritus, [restem stringit 
ad pectus). 

En ipsa vox! En late impetu diffunditur.... 

Per omnes venas torridus serpit eruor 
En ipsa! En ipsa! (claudit violenter labia, manibus 
consertis, nititur eam tenere, rugit, denique vi coactus, 
manus aperit tremens et voce interclusa exclamat) 

Proditor ! 

[Cadens sedit in macerie ad dexteram. Est /assus, 
pausat, postea oculis obstrictis) 

Fac citius 

Mihi quid vis! (heee verba Christi memorat voce 
longe petita) Bolum miser sumpsi et exii! 

(se se excutit) Hac ipsa nocte, Simon Ionae filius 
Negat fuisse Petrus se discipulus. 

Lacobus Zebedaei, Mathaeus fugit, 

Eumque caeteri fugiunt Apostoli. 

(Ab irato) Ipsi vocandi nec proditores erunt? 

( Voce longinqua) Arnen, amen, dico, de vobis aliquis 

Me tradet! (voce naturali) Aliquis? Egon? Me forte 
autumas ? 

(Ore solemni) Tu dixisti! Graves ardens interea 

Intorsit oculos.... (voce quasi longe petita ) Oportet 
procul dubio 

Ut male Filius mulctetur Hominis, 

Sic ipsum Patris tulit desiderium, 

Ei sed omne malum postea decidet, 

Fuit qui causa! (ab irato) En sum ludas qui perdidi, 
Eum suorum manibus qui tradidi 
Ad occidendum! (crescens) pro triginta nummulis, 
Eis et unum prodidi per osculum! 

Cum non novissent eum virum milites. 

(Pausat) Amice, cur venisti? (Ore dulci) 

Clemens et placidus 
Ut agnus et vox similis symphoniae ! 

(Singultim) Maestoque questui! (breviter pausat;postea len¬ 
tus et tremens infert manus inter capillos, et quatiens caput, 
exclamat) Sed, sed, Tu proditor! (se se elevat). 

(Ad proximum numerum). 


Naturane nobis hoc datum dicam an errore quodam, ut 
quum ea loca videamus, in quibus memoria dignos acceperi¬ 
mus multum esse versatos, magis moveamur, quam si quando 
eotum ipsorum aut facta audiamus, aut scriptum aliquod 
legamus ? 

Cic., De Fin., V, I. 

DE RESURRECTIONE CHRISTI 

Dum nobis gratulamur nos de Christi ad vitam re¬ 
ditu, festoque ritu illum quotannis diem distinguimus, 
alii homines aliis moveri solent adfectionibus. Alii nihil 
unquam acceperunt, cur tanta illo die opus sit laetitia; 
alii reliquendas nobis esse dicunt istius generis fabulas; 
postremi non reliquendas, censent, sed argutiis mentis 
.bene sanae atque acumine errorem, antiquas nugas per¬ 
niciosam humani generis labem e cerebris 
esse delendam. Priores utinam possimus 
quam primum nostrae felicitatis habere 
participes ! De altero hominum genere 
doleamusne nescio, qui vel ob oculos vel 
in auribus callosiores pingui agunt, ut 
aiunt, Minerva; cum postremis autem bre¬ 
viter colloquamur. Quis enim nostrum eo¬ 
rum victus rationibus tam erit antiqui¬ 
tatis amator, ut veram habeat antiquam 
fabulam? Vestram, vestram sequemur par¬ 
tem, si nostram errare domonstrabitis. 


venditur studio ! quorsum versatur atque torquetur! sin 
adversus vos est locus: mendacium dicitis, .nterposi- 
tum, intrusum clamatis, etiamsi nulla subsit alia ratio 
quam ante concepta opinio. 

Mortuum esse Christum dicunt milites, quum nol¬ 
lent frangere crura mortui, fractis vivorum cruribus; 
dicit Pilatus, qui Iosephi Arimathaei precibus permisit 
corpus, postquam a centurione rescivit mortuum; di¬ 
cunt ipsi pharisaei, quorum ardentissimum fuerat stu¬ 
dium mortem ei consciscere, quibus alias tantam ha¬ 


Non ergo, quaerimus, non surrexit 
Christus ? Fabulamne nos vel anile com¬ 
mentum paschali ornamus pompa? Sed 
dicam vobis antequam vestris capiamur 
retibus, cur nobis tam diu et tam strenue 
persuasum fuerit surrexisse Christum a 
mortuis vere: valde enim vereor, ne no¬ 
strae rei inscitia opinionem vestram ve¬ 
ram esse credatis, quum aut nos aut vos 
in errore versemur. Neque nunc multa 
cogitatione praecipio, ne illud quidem: 
quidquid est, a mortuis Christus non re¬ 
vixit; eam enim scientiam, qua cogitandi 
atque concludendi servetur libertas, a vo¬ 
bis dilaudari saepe accepi. Id tamen com¬ 
mune nobis esse debet in hac re quasi 
solum, ut logicae artis rudimenta domi 
nobis sint et ut vera habeamus, quae 
historia- atque scientia cognoverimus. 

Christum igitur ad vitam redisse vos 
negatis, partim, quod ne mortuus quidem 
esset; partim, quod mortuus nullam vitam receperit. 
Nos contra statuimus et esse mortuum et revixisse; 
et utrumque comprobamus. Mortis igitur testes sunt 
omnes qui de Christo scripserunt, iis exceptis solis, 
qui Christi corpus non verum fuisse finxerunt, sed aerea^ 
quaedam humani corporis lineamenta, quae utique morti 
occumbere non potuerunt. Permagnae, libere vobis dico, 
est audaciae de tam facili re tot omnium aetatum homi¬ 
num persuasionem vel errorem declarare, vel etiam turpe 
mendacium habere. Si vel unum vestrarum opinionum 
apiscimini in aliquo vetustiore libro vestigium, quanto 


Christi resurrectio, quam SODOMA effinxit. 

(Tabulam in Senensibus Municipum aedibus asservatam photographice expresserunt Fr. Ali- 
nari, Florentiae). 

bere soletis fidem, qui custodiam petunt, ne corpore 
clam ablato a discipulis circumferretur rumor ipsum 
revixisse; dixerat enim seductor vivus tertia die ad 
vitam se esse rediturum. Neque cuiquam mirum esse 
potest Christum esse mortuum tot tantisque enecatum 
cruciamentis, post latus lancea fossum, quum corpus 
Iudaico more ita sit involutum atque delibutum un¬ 
guento, ut vel particula vitae suffocata et exstincta esset. 
Oleum perderem et operam, si quid huc adderem ut 
credatis vos; historiam enim vos aliquando ponitis in 
exstruendis mentis vestrae desideriis, non in rebus ge- 

stis a scriptoribus traditis, et estis promptiores ad ne¬ 
ganda scripta, quam ad mittendum propriae indolis 
commenta. 

Scio esse inter vos qui mortuum quidem Christum 
facile dent; a morte autem rediisse nullo pacto addu¬ 
cantur ut credant. 

Sed km percipite quid dicat historia. Non semel, 
-non bis, sed decies Christum introducunt scriptores 
post mortem vivum. Potueruntne hoc vere dicere? Et 
si potuerunt, volueruntne dicere? Quid? Si debuere 
dicere? Pono: potuisse certo dicere eos, qui memoriae 
prodiderunt; Quid enim praetermisit Iesus redivivus ad 
fidem faciendam? Ostendit se viris et mulieribus, sin¬ 
gulis et coetibus, saepe, vario tempore, vario loco, pro¬ 
pinquum; loquitur denique panemque comedit et om¬ 
nem timoris et dubitationis causam a discipulis aufert. 
Quae quamdiu in eorum animis inhaerebat! Nos exspe¬ 
ctaveramus Israeli eum esse salutem adlaturum, non 
antea morte praepediri; furtive esse ablatum putat 
Magdalena, delirae videntur discipulis mulieres nimis- 
que credulae, quum retulerunt vivum, quem scierunt 
esse mortuum; umbram se videre opinantur quum ipse 
accedat, ilioque res adducitur, ut Thomas, qui fuit ex 
discipulorum numero, se crediturum esse neget, nisi 
et manus et latus ipse videret atque adeo tangeret. 

Quaero igitur: Potueruntne discipuli Christi post tan¬ 
tam signorum nubem dicere surrexisse ad vitam ma¬ 
gistrum ? 

—« At nolebant verum profiteri: decipiebant alios ». 

0 vocem inconsideratam! Quid, quaeso, si Christus 
ad vitam non reverterat, quid eos pepulit dicere: Re- 
pente revertit? Poenane? Nulla erat proposita; neque 
divina, quem enim Deus puniet quod, id quod verum 
non est non divulget? neque humana; quam enim gra¬ 
tum fecissent Iudaeis, si tacuissent! An praemium sti¬ 
mulavit? Magnum sane tulissent a Deo mendaces mu¬ 
nus singularemque habuissent pharisaei et scribae gra¬ 
tiam, quod cum vivere mentiti essent, cuius ne fura¬ 
rentur corpus, custodiebant sepulchrum, .quem quum 
vivum renuntiabant, filium Dei a Iudaeis occisum'af¬ 
firmabant. Quid tandem appulit ad tantum mendacium, 
tam impium, tam periculosum viros simplices? Nulla 
poena, nullum praemium: contra deterruit Iudaeorum 
odium, vitae periculum, ipsius mendacii desperata te¬ 
meritas. Quonam igitur modo vos garritis non surrexisse 
Christum, quum ipsi discipuli dicant: surrexit? Aut 
illi errant,, aut vos erratis. Illi oculis viderunt vivum, 
illi manibus tetigerunt: vos nihil vidistis: malumus 
igitur errare cum illis, quam verum sentire vobiscum. 
In qua nos voluntate vehementer confirmat, quod di¬ 
scipuli in hac re ne potuerint quidem mentiri. Quid 
enim? Potuissent ablato corpore dicere: Vivit; auferre 
autem corpus quis'docuit timidos? quis 'persuasit eis, 
qui in coenaculum fugientes se incluserunt? quis, in¬ 


quam, docuit corruptam amovere custodiam? Nemo. 

- Ergo vere Christus a morte ad vivos revertit. Vide- 
tisne rectissime sentire nos? Hoc quasi quoddam fun¬ 
da,mentum est paschalis nostrae laetitiae, vestri doloris. 

* 

* * 

Nunc, quia inclusi estis, aut date iam quod tenebi¬ 
mus ratione ducti, etsi non detis, aut ad artem vestram 
vos recipite: iam parati sumus audire vestrum: «si 
ista interpolata non essent,... si facta, non ficta essent,., 
vicissetis ». Respondeo breviter hodie; longius aliquando 
quum erit otium: Quid est causae, quod, quae de Christo 
sunt, tanta a multis contentione negentur? Conscripsit 
Caius Caesar belli Gallici et belli civilis commentarios: 
nemo dicit mentitum esse. Scripserunt homines non im¬ 
probi, id quod viderant, Christum esse mortuum, sed 
tertio a morte die vivum ex sepulchro prodiisse, totus 
grex doctorum, qui dicuntur, hominum clamat menti¬ 
tos esse. Neque tamen omnes, qui negant revertisse 
Christum omnem negant scriptoribus fidem: sed cata¬ 
pultas disponunt adversus ea quae supra retulimus. Age 
ex tuto portu firmissimaque specula fluctuantem classem- 
paullulum contemplemur. Explodunt illud: « Nemo vidit 
egredientem ex. sepulchro Christum, non ergo recte 
dici potest egressum esse». Quid? Nemo te vidit hoc 
mane egredientem ex lectulo: plenum fac argumentum 
ipse. Impudentem me nominas? At sum te imitatus. 
Vides enim recte dixisse discipulos mortuum ad vitam 
ex sepulchro abiisse magistrum, quem, quum , posuis¬ 
sent illic mortuum, postea viderunt vacuo sepulchro 
egressum. 

— « At pluribus se debuit ostendere vivum, maxime 
suis adversariis». Non est satis, quod ad quingentos 
homines eum viderunt simul? Adversarii credidissent, 
opinor, necem nefariam nunc essent confessi. 

— « At solus Mathaeus commemorat sepulchri cu¬ 
stodiam ». Ergo istam rem reliqui tacuerunt. 

— « At ipsi scriptores contraria referunt ». 

Quis vero negat vivum, id quod nos hic agimus ? 
Quis scriptor addidit se dicere quaecumque facta sunt? 
quis se eadem describere pollicetur, quae alius antea 
edidit? Si. fortiora non adfertis, nihil cedimus. Neque 
enim est quidquam, quod vel fraude, vel mortis aliqua 
similitudine, vel halucinatione inventam esse dicitis 
repetitam Christi vitam, atque propagatam,, quippe quae 
ipsi non credatis. Nuda rerum scientia magna vi. te¬ 
statur-Christum, quem vestris commentis atque nugis 
tantum abest ut ab animis nostris auferatis, ut continuo 
in reprimendo scelesto conamine maiore gloria, maiore 
laude, maiore charitate respondeamus.- 


Mocdling ad Vindobonam. 

P. Andre as. Habere. 



ARRAE GORGONIAE 

« Vox Urbis » commentar i i appendicem, viil. iiipag. 48. 

EX SACRIS CONGREGATIONIBUS ROMANIS 

SENTENTIAE NOVISSIMAE SELECTAE 

Ex Congregatione Concilii. 

Circa interpretationem decreti « Cum recenter » ci 
Congr. 8. R. et U. Inquisitionis lati d. 5 mens. De- 
cemhr. 1894 de ieiuniis. 

I. Quinam sint dies in quibus Episcopis liceat vi 
decreti Cum recenter, dispensare super lege ieiunii, 
quum facultas eodem decreto contenta ad ferias sextas 
et sabbata tantum extendi videatur, et hi ipsi dies in 
illo decreto excipiantur, si sint ieiunio consecrati? — 

11. Nunquam. 

II. Quum praeiaudatum Decretum sic de nundinis 
loquatur : «Eadem anticipandi seu etiam gravissimis 
de causis dispensandi potestate uti possunt pro diebus, 
quibus nundinae extraordinariae, magno item populo¬ 
rum concursu habeantur » nec dies nundinarum distin¬ 
guat, quaeritur: Utrum liceat Episcopis occasione nun¬ 
dinarum, quae fiant cum magno populi concursu anti¬ 
cipare vel dispensare ieiunium et abstinentiam, vel 
saltem solam abstinentiam, ieiunii observantia retenta, 
quacumque die hae nundinae habeantur, etiam in vigi¬ 
liis ieiunio consecratis, praesertim si iidem Episcopi 
certo sciant ex parochorum testimonio a plerisque ab¬ 
stinentiam non esse servandam? — R. Negative in om¬ 
nibus. 

III. Utrum liceat Episcopis occasione solemnita- 
tum religiosarum, vel nundinarum, quae fiant cum ma¬ 
gno populi concursu diebus ieiunii, vel solius absti¬ 
nentiae, extra ferias sextas et sabbata, ieiunium et ab¬ 
stinentiam anticipare, vel gravissimis de Causis dispen¬ 
sare? — R. Negative. 

IV. Utrum Episcopi in Lusitania ad tramitem me¬ 
morati. decreti Cum recenter, facultate polleant dispen¬ 
sandi a lege ieiunii populum alicuius civitatis, oppidi, 
paroeciae vel loci, aliosque illuc confluentes, quando 
aliqua solemnitas vel nundinae cum magno populi con¬ 
cursu celebrantur in sabbatis per annum, quae iuxta 
Indultum Apostolicum generale ab abstinentiae lege 
libera essent, sed in quibus ieiunatur ratione tantum 
vigiliae, quae illo anno in sabbatum incidit? — R. Ne¬ 
gative. 

V. Et quatenus negative ad iv, seu quoad legem 
ieiunii, utrum eadem facultate uti possint Episcopi in 
iisdem memoratis adiunctis quoad solam legem absti¬ 
nentiae? — R. Negative. 

VI. Utrum iisdem Episcopis liceat super lege sal¬ 
tem solius abstinentiae dispensare in relatis adiun¬ 
ctis, -feriis sextis et sabbatis per annum in quae inci¬ 
dunt, vigiliae, vi Indulti quadragesimalis in Lusitania 
iam ab abstinentiae lege immunes? — R. Provisum in 
praecedenti. 

VII. Utrum iidem Episcopi vi decreti Cum recenter 
et in adiunctis in n. IV expressis, possint licite dispen¬ 
sare, quando vigilia, in Induito quadragesimali excepta, 

sabbato, coincidit in quo lex abstinentiae et ieiunii ser¬ 
vanda est ratione solius vigiliae? — R. Negative. 

VIII. Utrum ad mentem decreti Cum recenter, Epi¬ 
scopis in Lusitania liceat super lege abstinentiae ge¬ 
neraliter populum alicuius loci ratione festivitatis di¬ 


spensare in sabbatis, pro quibus .Nuntiatura Apostolica 
in Lusitania, privatis familiis ac personis Indultum con¬ 
cedere solet? — R. Regula pro statuenda facultate, quam 
Episcopi habent circa has dispensationes concedendas, 
non est desumenda ex praxi Nuntiaturae Apostolicae, 
quae alia habet indulta aliasque facultates, sed ab ipso 
decreto, seu ab eius' terminis. — (Ex decr. Bracaren. 
d. 11 Decembris 1909). 

Ex Congregatione Consistoriali. 

Circa competentiam relate cui matrimonia mixta. 

Sacra Congregatio S. Officii litteris diei 27 Martii 
1909 a S. Congregatione Consistoriali formalem decla¬ 
rationem petiit circa competentiam relate ad matrimo¬ 
nia mixta. Itaque proposito dubio in terminis ab ad- 
sessore S. Officii statutis, hoc est: (1) «quae sit com¬ 
petentia S. Officii relate ad matrimonia mixta, sive 
inter catholicos et acatholicos, tum circa praxiin, id 
est pro concessione dispensationum, tum circa ius, id 
est quoad resolutionem dubiorum, quae in hac re sur- 
gere possint, etiam propter recens decretum Ne temere », 
Emi. Patres respondendum censuerunt: «Competen¬ 
tiam S. Officii se extendere ad omnia quae sive directe 
sive indirecte, in iure aut in facto se referunt ad Pri¬ 
vilegium Paulinum et ad praefatas dispensationes. Et 
ad mentem, quae est : supplicandum SSmum. ut sta¬ 
tuat ac decernat ut quaelibet quaestio circa praefata 
matrimonia deferatur Sacrae Congregationi S. Officii, 
salva huic Sacrae Congregationi potestate, si ita cen¬ 
seat et casus ferat, quaestionem ipsam remittendi ad. 
aliud S. Sedis officium». Atque SSmus., audita rela¬ 
tione Cardinalis Secretarii S. Congregationis Consisto- 
rialis, resolutionem ratam habuit et confirmavit, man- 
davitque ut in posterum quaelibet quaestio circa ma¬ 
trimonia mixta deferatur S. Congregationi S. Officii 
iuxta petita, sub lege tamen ut firma semper et in om¬ 
nibus maneat dispositio decreti Ne temere in art. xi, 
n. 2° et 3° statuta. — (Ex Actis Apostolicae Sedis an. n, 
n. 2, d. 15 Februarii 1910, pag. 56). 

Circa relationem 8. Sedi exhibendam ab alumnis col¬ 
legii Io&ephini in civitate Columbus. 

Proposito dubio, utrum veteres alumni Collegii Io^ 
sepliini civitatis Columbus in America adhuc teneantur 
quolibet anno relationem S. Sedi exhibere, iuxta iura- 
mentum ab iis emissum, SSmus. Dnus. Noster in au¬ 
dientia concessa Emo. Cardinali Secretario S. Congrega¬ 
tionis Consistorialis die 21 mens. Iannuarii currentis anni 
1910, attenta nova rerum conditione inducta a Const. 
Sapienti Consilio, benigne dignatus est alumnos me¬ 
morati Collegii dispensare et eximere ab annua rela¬ 
tione peragenda. 

Ex Congregatione de Religiosis. 

Declaratio circa decretum d. die 7 mensi Septem¬ 
bris 1909 « de quibusdam postulantibus in religiosas fa¬ 
milias non admittendis ». 

Dispositiones Decreti Sacrae Congregationis de Re¬ 
ligiosis dati d. 7 mens. Septembris 1909, De quibusdam 
postulantibus in Religiosas Familias ilon admitten¬ 
dis -(2), ad mulierum quoque Religiosas Familias in po- 

(1). Dubium propositum est Italica lingua; nos latine reddidimus. 

(•2) Cfr. Vox Urbis, an. xm, n. 1. 

sterum extenduntur. Icleoque, absque speciali venia Se¬ 
dis Apostolicae et sub poena nullitatis professionis, non 
excipientur sive ad Novitiatum, sive ad emissionem 
-votorum, postulantes: 

1° quae, propria culpa, e collegiis etiam laicis, 
gravi de causa, expulsae. fuerint; 

2° quae a scholis domesticis, in quibus puellae spe¬ 
ciali cura in spem amplectendae vitae religiosae edu¬ 
cantur, quacumque ratione dimissae fuerint; 

8° quae, sive ut professae, sive ut novitiae, ab alio 
Ordine vel Congregatione religiosa dimissae fuerint; 
vel, si professae, dispensationem votorum obtinuerint; 

4° quae iam admissae, sive ut professae, sive ut 
novitiae in unam provinciam alicuius Ordinis vel Con¬ 
gregationis et ab ea dimissae, in eamdem vel in aliam 
eiusdem Ordinis vel Congregationis provinciam recipi 
nitantur. (Ex decr. d. 4 mens. Ianuarii 1910). 

Ex Congregatione Rituum. 

De-offertorio in Missis cantatis. 

Ab hodierno Rmo. Dno. Episcopo Curiensis dioecesis 
proposito dubio: « An sustineri possit consuetudo quae 
in_ multis Ecclesiis minoribus Curiensis dioeceseos ab 
immemorabili tempore invaluit, ut nempe in Missis 
cantatis, exceptis quibusdam solemnioribus, celebrans 
Symbolum intonet, hocque recitato, immediate pergat 
ad Offertorium illudque conficiat, dum a Cantoribus 
Symbolum decantatur ? » Sacra Rituum Congregatio, 
audito etiam Commissionis Liturgicae suffragio, respon¬ 
dendum censuit « Negative , et serventur Rubricae et 
Decreta». (Ex decr. d. 11 mens. Decembris 1909). 

Dubia circa quasdam 'peculiares consuetudines in Of¬ 
ficio, in Missa aliisque sacris functionibus. 

I. Utrum tolerari possit longaeva consuetudo ad¬ 
hibendi in expositione insignis reliquiae S. Crucis D. N. 
I. C. nonnullos ritus qui servari debent coram SSmo. 
Sacramento solemniter exposito, scilicet genuflectendi 
utroque genu ante eam transeundo, illam incensandi a 
celebrante genuflexo et illam obtegendi velo violaceo si 
concio habeatur ; vel potius standum sit decretis iam 
latis N* 2324 Brixien. 15 Septembris 1736, et 2727 Lu- 
cionen. 23 Maii 1835 ? Et quatenus negative ad primam 
partem, an consuetudo illa servari possit saltem in fe- 
ria vi Parasceve, non obstante decreto N. 3201 Montis 
Regalis 20 Martii 1869, ad vii? R, Standum decretis. 

II. In choro adest consuetudo recitandi flexis geni¬ 
bus, quocumque anni tempore, Antiph. Salve Regina 
cum versiculis et oratione Omnipotens sempiterne Deus, 
post antiphonam finalem de tempore, expleta hora pri¬ 
ma, vel, si chorus non interrumpitur, expleta hora ter¬ 
tia ante Missam conventualem. Petitur, utrum servari 
possit ista consuetudo etiam quando Antiphona finalis 
de tempore est Salve Regina, ita ut bis repetatur; et qua¬ 
tenus affirmative, an semper dicenda flexis genibus 
etiam diebus Dominicis et tempore paschali ? — R. Ne¬ 
gative ad utrumque. 

III. Utrum chorus genuflectcre debeat quando ce¬ 
lebrans in Missa solemni vel in Vesperis incensat 
SSmum. Sacramentum solemniter expositum ? — R. Ne¬ 
gative. 


IV. An pulsari possint organa quum canuntur lec¬ 
tiones matutini in Officio Defunctorum et in Missa pro 
Defunctis, quando chorus silet ? — R. Negative ad pri¬ 
mam partem; et Negative ad secundam, iuxta Caere- 
moniale Episcoporum lib. i, cap. xxvm, n. 18. 

V. Utrum in Missa solemni Benedictus _ cani possit 
ante elevationem, vel standum sit praescriptioni Cae- 
remonialis Episc. lib. ii, cap. viii, 70-71? — R. Stan¬ 
dum Caeremoniali Episcoporum. 

VI. Utrum in benedictione quae datur cum Reliquiis 
Sanctorum geuuflectendum sit in choro vel standum? 
Et quatenus affirmative ad primam partem, utrum etiam 
a Canonicis ? — R. Genuflectendnm est ab omnibus. 

VII. Missam soleum em in Cathedra!i celebrans, 
quando est Canonicus, induit paramenta in aula capi¬ 
tulari et ministri sumunt vestimenta in sacristia. Quid 
de hoc? Standumne consuetudini, an decretis N. 2703 
Recineten. 16 Martii 1833,-et N. 3937 Urgellen. 11 De¬ 
cembris 1896 ? — R. Standum Decretis. (Ex decr. Ce- 
phaluden. d. 16 mens. Decembr. 1909). 


DIARIUM VATICANUM 

(Mense Februario mcmx). 

Coram SSmo admissiones. 

Praeter Purpuratos Patres, Urbanos Antistites aliosque 
viros, qui sui quisque muneris gratia Pontificem de more 
adiverunt, peculiari nota digni sunt iuxta admissionis diem: 
Mauritius Erdod, Comes, a consiliis legationis Austro-Hun- 
garicae apud Apostolicam Sedem; Ruspoli, Urbanus prin¬ 
ceps, Sacri Hospitii Magister ; Callori, Comes; Incisa de S. 
Stephano, Comitissa, eiusque familia; Stanislaus Medolago 
Albani, Comes; Iosephus Toniolo, Pisani athenaei doctor ; 
Boggiano doctor, popularis Catholicorum Unionis in Italia 
praeses nuper electus; Sanctae Severinae Dux ; Patri zi Mon- 
toro, Marchio, S. R. E. signifer; Sven Hedin, Sueticus 
explorator; Maria Aloisia Annuntiata d’ Isembourg ex Au- 
striaco archiducum genere; Di Bomarzo, Urbanus Dux eius¬ 
que familia; Quintella de Sampavo doctor, res pro tempore, 
agens Lusitani regni apud Apostolicam Sedem; Ioannes 
Grosoli Pironi, Comes; Boncompagni-Ludovisi, Urbanus prin¬ 
ceps, eiusque uxor; Apponvi et Testeticz Comites, ex intimo 
consilio Imperii Austro-Hungarici; Albertus Blancas doctor, 
Argentinae civitatis administer cum omni potestate apud 
Apostolicam Sedem, Bruxellas translatus; De Ojeda y Per- 
pinan doctor, Hispaniae legatus apud Apostolicam Sedem ; 
Maria ex Urbanis Ducibus Salviati. 

Pontificiae electiones. 

— Ioannes Martinus Ianiz, dioec. Corduben. in America, 
episcopus S. Iacobi de Estero ; Abel Bazan, dioec. Corduben. 
in America, episcopus Paranen.; Ioannes Gulielmus Shaw, 
episcopus tit. Castabalen. et coadiutor revmi. episcopi S. An¬ 
tonii in Civitatibus Foederatis Americae Septentr.; Dionysius 
0’Donaghue episcopusLudovicopolitan.; Emmanuel Marteau, 
dioec. Parisien., episcopus Melden.; Ioannes Ieremias La- 
voler episcopus tit. Hermopolitan. et coadiutor revmi. episcopi 
S. Pauli de Minnesota; Apollonius Maggio dioec. Vicenti- 
nae, episcopus tit. Sistren.; Augustinus Cattaneo, vicarius 
generalis Cremen., episcopus Guastallcn.; Ioannes Nilan 
dioec. Bostonien., episcopus Hartfortien ; Petrus Zanolini, in 
Seminario Patavino theologiae moralis doctor, episcopus Fa- 
brianen. et Mathelicen. renunciantur. 











VOX URBIS 


45 


— Rnms. d. Iosuphus Sirhulte, dioec.es. Paderbonen. epi¬ 
scopus Paderbonensis confirmatur. 

— Illino, et revmo. v. Beda Cardinale episcopo Come¬ 
tam ad sedem tit. Laodicensem translato et in coadiutorem 
revini. episcopi Perusini deputato, ad ipsam sedem Corne- 
tanam et Centumcellarum administrator Apostolicus mitti¬ 
tur r. v. Humbertus Fiodo, domus Pont. Max. Antistes. 

— Laurentius Lauri, in collegio do Propaganda Fide 
doctor,substitutus dicitur Cancellariam Apostolicam regentis. 

— Purpuratus Pater Marianus Rampolla dei Tindaro Ro¬ 
manae Academiae a S. Thoma Aquinate' praeficitur. 

— Excmus. vir Dominicus Taccone Gallucci, archiepi- 
scopus Costantien., inter Consultores Pontificiae Commissio¬ 
nis ad ius canonicum in unum corpus redigendum adle- 
gitur. 


ANNALES 

Borussici motus. 

Germania, atque praesertim Borussia, factum 
insolitum his diebus vidit; populum scilicet in tu¬ 
multus procedentem. Causa, rogatio legis fuit de 
comitiorum ratione innovanda. Quae quidem, quum 
iamdiu sollemniter in regia oratione promissa ut 
latissima esset; re autem in eam condicionem pro¬ 
duceretur, quae fabulam parturientis montis in 
mentem facile revocaret, optimam praebuit socia- 
listis occasionem plebis animos inflammandi, quae 
pluribus in urbibus (Berolini,Halle, Koenigsberg,Dui- 
sburg, Neumuenster) ac praesertim Francufurti tam 
insolenter sese extulit, ut vim vi repellere necesse 
fuerit. Proculdubio administrorum collegium mo¬ 
tibus hisce minime solvetur; at certum est pariter, 
indicia haud satis tranquilli status haec esse, eum- 
que ad auferendum inveniri compromissum aliquod 
oportere. 

* 

Cretensis quaestio. 

Cretensium contra aestuatio, a civitatibus in¬ 
sulae quasi tutelam gerentibus ad eorum guber¬ 
nium datis monitoriis litteris, statim deferbuit; ne¬ 
que* de legatis Athenas mittendis verbum aliud 
dictum est. Interim in Graecia coetus « constituens » 
ad Septembrem mensem edicitur iri convocatum. 
Tum fortasse militare foedus resolvetur; hucusque 
enim nullum id faciendi argumentum obtulit; imo 
vero arrogantiae suae nova specimina. 

“Quod ad Turearum imperium attinet, id ut ad 
diverticulum aliquod procederet, in Bulgarorum 
finibus velitationes instituit. 

Ex infima America. 

Dum Brasiliensis civitas Ilermetem de Fonseca, 
castrorum praefectum, magnis suffragiis Praesi- 
clem sibi eligit, Panamensis reipublicae Praeses 
Qbaldia vita fungitur, atque Mendoza, alter a Prae- 
side, imperium pro tempore assumit. 


PUBLICI PER ORBEM COETUS 

legibus ferendis 

In Anglia regali oratione publici novi coetus 
sessiones inchoatae. Rogatio legis edicitur ad tu¬ 
tanda ipsius coetus iura, eaque cum exceptione 
statuenda circa res quae ad aerarium spectant. 

In Austria de militum delectu disceptatio incoepta. 

In Gallia rationibus acceptorum et expensarum 
absolutis, nova comitia parantur. 

In Germania Udo Stolberg, coetus praesidi, vita 
functo, Schwerin Comes suffectus. 

In Hispania populi legatorum coetus dimissus. 

In Hungaria Ioannes Zichy Comes publicae institu¬ 
tioni atque cultui praefectus est-. 


In Russia damna ob recens bellum ab aerario 
contracta, discussa tandem nunciantur. 



PER ORBEM 


Die i mensis Februarii mxcx, Miehael Martins 
de Antas, Lusitaniae legatus apud Apostolicam Se¬ 
dem, Romae obit senectute confectus. 

— d. iii orientalis Asiae explorator Sven Hedin 
itinera sua magno cum plausu Romae pubblice 
narrat. 

— d. v Effon, seditiosa illa Russorum foemina, 
Lutetiae Parisiorum sibi mortem consciscit. 

— d. vi, Lutetiae Parisiorum pariter, Edmundi 
Rostand, Gallici poetae clarissimi, novum drama, 
cui titulus Chantecler, diu exspectatum, primum 
agitur. 

— d. ix Angelus Maiorana doctor, Italici iam 
praefectus aerarii, iuvenis adhuc - natus enim erat 
die ix mens. Decembris mdccclxii, - Catanae in 
patria fato concedit. 

Apud Majoricam insulam vectoria Gallica na¬ 
vis General Chcm.zy naufragium improvisum facit. 
Ex viatoribus centum et quinquaginta novem, unus 
tantum sospes evadit. 

— d. x Madriti vita fungitur De Tattenbach Co¬ 
mes, Germanorum apud Hispanos administer. 

— d. xi Ioannes Baptista Charcot ab altero in 
australes terras itinere redux, ad Arenas promon¬ 
torium appellit. 

— d. xvi Aprutiorum Dux, e Sabaudica gente 
princeps, de peragratis a se ob scientiae amorem 
Karacorum montibus Augustae Taurinorum civi¬ 
bus refert in theatro, cui a Victorio Emanuele 
rege nomen. 

Budapestini obit Samuel Ronna, dermatologiae 
doctor praeclarus. 

— d. xix a Cardif' doctore recognitus dicitur 
omnibus hucusque ignotus cometes, et a Curie phj- 

'sices magistra, quae cum marito, iam anuum vita 
functo, radium invenerat, nunc elementum novum 
a quibusdam metallis esse tractum, ob agentes 
dotes sibi proprias radio potentius, quod polonium 
vocavit. 

— d. xx, Cairo in urbe, Bontros Pacha Ghali, 
administrorum praeses, nefarie a scelesto iuvene 
interimitur. 


— d. xxiv, Florentiae, Hugo De Lerry, Ger¬ 
manicus pictor eximius, se ipsum misere interimit. 



LIBRORUM RECENSIO 


Iosapit Laiiitton, chanoine honoraire, docteur en theo- 
logie, professeur de dogme et d’histoire ecclesia¬ 
stique. — L% Vocatiou sacerdotale. Traite theorique 
et pratique des seminaires et des recruteurs de pre- 
\ tres. — (Paris, Lethielleux). 

Ad ceteras huius libri summas utilitates haec quo¬ 
que opportunitas adiungatur, quod eius editio in id 
ipsum tempus inciderit, quo omnes fere catholicorum 
Antistites plurimum habeant sollicitudinis et negotii ad 
idoneos Ecclesiae ministros deligendos; qua quidem in 
re quo maior est eorum, qui in sortem Domini vocati 
sunt, nobilitas et excellentia, eo vigilantius cavendum, 
ne huius tanti officii onus cuiquam temere imponatur. 
Primo igitur auctor inquirit studiose,.quinam divinitus 
ad sacerdotium ministeriaque Ecclesiastica vocari cen¬ 
seantur. Quam ob rem, Catechismo Romano fretus, in¬ 
credibiles quasdam falsasque opiniones necnon quibus¬ 
dam locis penitus vel Cliristifidelium animis insitas, 
evellere-conatur eamque ex sacrosancti concilii Triden- 
tliii doctrina optimam statuit esse iudicandi regulam, 
quinam haud perperam ad ordines sacros accedant, eos 
a Deo vocatos dici, qui a legitimis Ecclesiae ministris 
vocentur. Spiritus quidem, ubi vult, spirat estque ali¬ 
quid profecto animos quorumdam ad rerum divinarum 
studium et contemplationem natura impelli; sed quo¬ 
nam pacto evincetur hoc potissimum indicio divinam 
semper electionem patefieri? Num quando ipse Spiritus 
Sanctus ita se unicuique adfuturum promisit ? Haec 
certe nova est in Ecclesia Dei opinio, nec quidquam 
tale vel Concilia vel Patres vel Doctores tradidere. — 
Tum auctor docet, quid agere quidve spectare debeant, 
quotquot sive in interno, ut aiunt, sive in externo foro 
aut eos admonent, qui sacris initiari volunt, aut de il¬ 
lis sententiam suam dicunt. Haec si, quorum maximo- 
pere interest, et recte cognorint et constanter fecerint, 
aut nunquam aut perraro fiet, ut quis nisi ostio in Ec¬ 
clesiam introeat, id est nisi a Deo legitime vocatus Ec¬ 
clesiastica munera suscipiat. 

E. C. 

A. Fargss. La Libertrl e il dovere. Versione sulla IV e- 
dizione francese dei can. C. Boni. — Edid. Senis, of¬ 
ficina libraria S. Bernardini, 1909. 

AI herbis Farget propugnator eximius est Christianae 
ill ius philosophiae, quae doctrinam et vitam nostris diebus 
renovabit, pacemque animis veritatem sitientibus resti¬ 


tuet. Qui quum septem voluminibus de «realisino phi¬ 
losophico» iudcx competentissimus disputasset, octavo 
hoc in campum ethicae theisticae prodit atque oppor¬ 
tuna rationis novitate solidisque argumentis Christianae 
philosophiae certitudinem in quaestionibus etiam circa 
inores solvendis luculentissime vindicat; quum ex adverso 
demonstret scholas omnes philosophicas extra eam im¬ 
pares omnino fuisse doctrinae morum super fundamento 
immutabili, efficaci exque omni parte absoluto consti¬ 
tuendae. Ex quibus facile deducitur maximi momenti 
hoc opus esse, quod lectoribus nostris libenter commen¬ 
damus. 

1’. A. Gardeil O. P. Tvi dogme revele et la theoldgie. — T 
Edid. Lutetiae Parisiorum Lecoffre, 1909. (Ven. lib. 
3,50). 

Clarissimi Dominiciani istius doctoris proprium est 
optime atque perspicue exponere quae intellectu diffi¬ 
cillima videntur, atque scite profundaque analysi ab in¬ 
sectatoribus veritates defendere, quae necessaria pars 
fidei nostrae sunt. Quae quidem laudes novissimo et 
huic operi tribuendae, quod gravissimum tributum affert 
ad studium finium illorum, qui inter philosophiam ac 
theologiam intercedunt, de quibus nostris praesertim 
diebus tam acriter disceptatum est atque disceptatur. 

E. TiiiSERANT. Ascension d’Isaie. Traduction de la ver- 
sion ethiopienne. — Lutetiae Parisiorum apud Le- 
touzey et Ane. 

Libri apocryphi de Ascensione Isaiae novam hanc 
Gallicam versionem auctor comparavit, ut Christianarum 
originum historicis adiumento foret, quum in eo notitiae 
et de martyrio B. Petri, de Ecclesia, de ultimorum tem¬ 
porum exspectatione, de doctrina Incarnationis atque 
Trinitatis inveniantur. Versioni historicae notae praece¬ 
dunt ; sequitur graeca narratio illa fabulosa, quae, ab 
O. von Icthardt primum vulgata, pro certo a textu aethio- 
pico Ascensionis Isaiae manavit. Nec desunt relata ad 
Dillmanni et Charlesii editiones, acutaeque animadver¬ 
siones, quae magis magisque opus probabile reddunt. 

A. Masi. De virtute Fidei, cum prolegomeno de virtu¬ 
tibus in genere et oboedenticiecclesiae debita. — Edid. 
Augustae Taurin. off. Marietti, 1909. 

Doctrinae securitas atque argumentorum lata cognitio 
dotes sunt, quae in hoc opere Seminarii Bellunensis doc¬ 
toris maxime elucent. Non vero ob eas tantum tironibus 
- quibus maxime scriptus est-liber commendatur, sed 
etiam ob refutatos errores quibus Fidei virtutem infensi 
ecclesiae homines hodie passim aggrediuntur. 

F. E. Gigot. Compendio di storia dei Nuovo Testamento. 
Traduzione italiana di F. B. C. M. — Romae edid. 
Ferrari, 1910, (Ven. lib. 3,50). 

Neoeboracensis doctoris in hoc opere concinnando 

mens fuit, ut historica elementa ex scriptis Novi Testa¬ 
menti desumpta in ordinem redigeret, non quidem ut sa¬ 
crum textum substitueret, sed quo eius sensum ad faci¬ 
lius cognoscendum induceret. Id autem sobrie, perspicue 
satis ac diligenter exequutus est, quamquam passim for¬ 
tasse verborum vis, in quibusdam praesertim affirma¬ 
tionibus, ultra modum excessit. Hisce cautelis liber non 

a theologiae studiosis tantum sed a quovis' 1 oblicarum 
rerum amatore cum utilitate, recipi potest. Italica ver- 
sio laudanda est. 

E. Bodrero. Eradito. Testimoniancr e framrnenti. — 
Edici. Fr. Bocca, Augustae Taurin., 1909. — (Ven. 
lib. 4). 

Parvo in hoc volumine Heracliti fragmenta quae su¬ 
persunt, sive authentica sunt, sive dubia aut adulterina 
epistolaeque pseudo-horacliteae continentur. Adde de 
Graeco illo philosopho antiqua testimonia et praesocra- 
■ticae-doctrinae specimen, et prooemium, quod, candide 
fatemur, curae quacum opus confectum est minime re¬ 
spondero nobis videtur. Vitium hoc si exceperis* liber 
diuturni laboris fructus apparet, neque ceteris, quos de 
Graecis cogitationibus (II pensiero ijrecoj editor Tauri- 
nensis vulgavit indignus. 

J. Ude. Der Darwinismus und sein Einfluss auf das 
moderne Geistesleben. — Graz und Wien, « Styria, » 
1909. 

Opusculum et hoc,- pag. 172 constans, ob «Danvi- 
nianum iubilaeum » editum est. In prima eius parte 
Darwinii figura, ut ita dicam, instruitur; in altera, eius 
doctrina de humana stirpe et naturali selectione studiose 
perpenditur; in tertia denique nefastus influxus Darwini- 
smi in religionem, in psychologiam, in mores ostenditur. 

Haec scribens Ude Wasmanii doctrinae cie polyphi- 
logenesi assentiri videtur. 



IOCI . 


Iter faciebat mercator ditissimus, quem comitabatur fa¬ 
mulus, genere Aethiops. Hic noctu quum pervenisset in 
oppidum quoddam, ad cauponem divertit, cui secundum 
coenam (‘dixit, ne sineret ipsum ad multum diem quiescere. 
Deinde ubi cubitum discessit, statim illuni via fessum, ar¬ 
ctior, quam solebat, somnus complexus est. Tum nactus op¬ 
portunitatem invenis quidam e plebecula inticetissimus, ri¬ 
sus amicis eliciendi, sumpsit illud sibi, ut dormientis os 
nigro colore inficeret. Caupo, albescente caedo, quod iussus, 
fecit. Expergefactus igitur mercator, antequam lotione ute¬ 
retur, recta perrexit ad speculum, in quo os atratum intui¬ 
tus, questus est de caupone quod heri loco Aethiopem, il¬ 
lius famulum, somno excitasset! 

Attuli olus ob furta patrata in ius vocatur. Quum vero 
eius defensionem suscepisset Hortensius, actor summus cau¬ 
sarum, a culpa abesse iudicatus est atque omni poena li¬ 
beratus. Itaque victoriam inclamans homo integer vitae sce- 
lerisque purus, non dubitavit ab Hortensio petere, uti se 
in famulatum adscisceret. At ille: — « Apage te, — inquit, — 
nec enim quisquam, nisi insanierit, furem suam.in domum ad¬ 
mittet». Haec ubi audivit cliens, amarulento risu percon¬ 
tatus est defensorem: — « Tune idem es, qui modo tam bene 
mihi dixisti ? » . 

Paterculus magisterio fungens in schola primordiorum 
prima, puellum ceteris segniorem ad discendum excutere si 
posset, quum inultis artibus; tum allato sui ipse exemplo co¬ 


natus est. — « Ego, Caire, quum eadem, qua tu, essem aetate, 
librum repente oculis meis subiectum cursim, ut aiunt, le¬ 
gebam non secus atque antea evolvissem ». Ad haec can¬ 
dide' puellus: — « Fuerit sane quod dicis; tamen arbitror te 
usum esse praeceptore magis quam meus est, idoneo ». 


Titus Cuhzius. 



EPISTOLARUM COMMERCIUM 


Cl. v. Pauco R.... Auximum. —- Ob carmina tanta cum 
humanitate ad me missa gratias refero et habeo. Antequam 
vero edere possimus aliquantum exspectabis: susceptis enim 
antea oneribus satisfaciendum est. 

Cl. v. Valentino B. Tarvisium. — Ex iis quae Paulo 

II. superius diximus, facile tibi erit petitam responsionem 
deducere. 

Cl. v. Bensdicto G. Ad Calagurrim. — Tibi inorem 

gerere in proximo numero studebimus. 

Cl. v. Cakolo F ., Noviodunum. — Spatio omnino.de-, 

fleiente, Helveticas tuas litteras edere nequivimus. Sufficiat 
igitur de illo viro mentio, quam in superiore numero fe-- 
ciinus. 


A Secretis. 



AENIGMATA 


i. 

Parte priore rogare soles; sed parte secunda 
Monstrare aut lentam carpere segnitiem. 

Utraque mista quid est? Divi suprema voluntas, 
Quae regit et terras, et regit astra poli. 

II. 

Te certum maneo, frustra fugis, imo propinquas, . 
Visentes olim fata docebo tua. 

Ex sociis, qui utriusque aenigmatis interpretatio¬ 
nem ac! Doctorem IOSEPHUM FORN4 lRI, Commentarii 
moderatorem (Roma, via dei Governo Vecchio, 96) 
miserint intra menses duos, unus, sortitus, gratis 
accipiet opus, cui titulus: 

Alolsii Ciasii lusos pastorales. 

(Latine vertit Io annes Battani). 


Aenigmata an. XII, n. XII proposita his respondent: 
l) Os-iris ; 2) Do-mus 
Ea rito soluta miserunt: 

F. Artiori; A. Tonelli, Mediolano — Petrus Tergestinus — Guilclmus 
Sehenz, Raiishona — P. Antonino (lalla Veuezia, Ven Miis — Alois.'Cap- 
pelli; (L Ciani, Sana — Alex. Piutauro; F. Starace, Neapoli — I. 'VVabncr, 
Varsavia Polonorum — Lueius Rliactus, Bucarestino — 1. Ciollt, Papia — 
Alex Fasztusz, Szdlmar — Eug. Dolmar, Chicai/in e — M. Scarpini, Roma 
Aut. Masia, Tarrayona AH». Cattoau, Lugduno — Tae. Menendez, Ma- 
drito — Allj. Knin; Ant. YVhitosid e,iBublino — Er. Guerra, Alelio — lac. 
Fernaiuloz, Mxcico — Rieli. Mulier, Serotino — Raim. Silvan, Londino 
— Rieli. Brondel, Brngte — Alb. Perraiul, Lutetia Parisiorum — Lud. 
Dubois, Massilia — Mart. Duune, XJot Eboraco — F. Correa, Emerita — 
Clcm. Fiard, Curia Rhaelorum — Arcli. Magliano, Genua — 1. Ortiz, 
Morelia — Lud. (ibux, Bituricis — 1. Costa, Dianio — Er. Xav. Gliioi}, 
Ostunio — Ios. Martius, Philadelphia — Iae. Cordara, Parentio' — Sic. 

Sortitus est praemium : 

Eranciscus Correa, 

ad quem missa est 1. U. FRAXCESIA actio dramatiea, vermibus senariis 
.conscripta, cui titulus: 

TAR0IS1US. 


Sponsor: Ioannes Baptista Ciampi, iurisperifrus 
Romae — Ex officina Hoc ielatis Romanae Editrkh . 

ARRAE 


GORGON IAE 

(Cfr. muri, sup.) 

- 


— Litteras habes? 

— Habeo — volumenque e sago protulit — sed Cae¬ 
cilio tantum tradendas. 

Volumen inspexit decurio, quumque vidisset integris 
vittis ac signis undique munitum: 

— Eamus ad legatum — praecepit. 

— Bene est — addidit eques — at obsecro, ut Pe¬ 
gasum meum tuis militibus curandum committas, donec 
ego regrediar. 

, — Audistine, Scaure? — ita decurio ad militem, qui 
facem gestabat — vulnus donec redeamus aqua saltem 
collinies: iamque trade faculam; tuque, eques, sequere. 

Tum, alius alium sequutus, inter media equitatus 
tentoria ad praetorium processerunt. Stabant hinc inde 
vivo quasi aggere alarum e qui funibus devincti.Inde unus 
aut alter, quamvis somno opprimeretur, praetereuntium 
strepitu excitabatur atque oculos reserabat: modo subita 
taedae luce perculsus, claudebat iterum, terramque in¬ 
quieto pede scalpens, abeuntes micanti pupilla longius 
sequebatur. 

Pervenerunt milites ad praetorii custodiam; dataque 
tessera redditaque, centurio ex iis, qui rogum circum¬ 
sedebant, surrexit, adventum decurionis sciscitavit com- 
pertaque rei causa, equitem ad legati tentorium adduxit. 
Tunc vero foris eum sistere iubens, ut rem nunciaret, 
ingreditur; momentoque post audita est Caecilii vox 
imperantis: 

— Eques, adeas. 

Qui ingressus est statim et ipse cito pede, ac de¬ 
misso manu osculo legatum salutans, volumen laeva ob¬ 
tulit. Quumque legatus, ut illud acciperet, vultum' ma¬ 
numque extulisset, conspicere illum equiti licuit. Erat 
viri adspectus rudis: vultus diu acta militia fatigatus, 
sole adustus, rigidum supercilium, et quamvis haud 
procero ferme corpore, latis tamen humeris turgidisque 
lacertis pugnacis corporis vires oculos percellebant. Qui, 
dum centurio egreditur, iterum in castrensi lectulo se¬ 
dit, ut oblatas litteras legeret, ac simul volumen a se abie- 
cit, cuius iuveni legere tituli prima verba vix datum 
est: Ptriclis orationes... 

— Philosophum ducem habemus — tunc secum 
ipse mussitavit — dedatque Pallas armipotens parem 
sapientiae virtutem. 

Interea Caecilius volumen evolverat illudque gemi¬ 
natum inveniens alterum deposuit, alterum legit statim. 

Huius vero in lectura quo ulterius progrediebatur, 
eo subridentior vultu flebat, oculosque saepe attollens, 
stantem coram se equitem perscrutabatur. Illustrabat 
enim iuvenem adversae lucernae lumen, nitebantque au¬ 
dax licet subfuscus vultus, nigri oculi, nigrique capi- 
li. Barbae vix primus pubescebat flos in genis, sed 
statura corporis procera, valentia membra et agilia per¬ 


spiciebantur. A galea vero loricaque usque ad gladium 
ibericum atque tibialia summa cura perpolita singula 
arma emicabant, at laevum femur sanguinis guttulae 
madefaciebant; attamen ex omni habitu quaedam nota 
superbiae, romani equitis propriae, eminebat. 

Indicia huiusmodi pleraque Caecilius, qui erat vi¬ 
ros perscrutari peritus, facile animadvertit, at tandem, 
dum ultimum voluminis cincillum evolvit, aureum quid, 
abditum ibi involutumque, inopinato vidit, arripuit, 
admovit ad lumen, curioseque hinc inde inspexit. 

Tunc oculos in iuvenem, qui rem vix notaverat, 
figens: 

— Insperati, hercle, eventus advenisti nuncius, — 
ait; deinde aliquantum moratus: 

— Qui vocaris? — rogavit. 

— Marcus Atilius Vibenna — firma voce ille remi¬ 
sit, quippe qui nunciorum, quae attulisset, nulla cu¬ 
riositate teneretur. 

— Memini — perrexit simulata incuria legatus — 
Vibennam patrem tuum nobis cum Marci Bruti copiis 
ad Philippos vulneratum, at post cladem nullibi ei oc¬ 
curri. 

— Obiit namque — tum ille terram intuens — vul¬ 
neribus rursus hiantibus paulo post in Campanis. 

— Audio ; at Plautilia Scribonia mater ? 

— Mater? — tunc ille, contracto tristi memoria 
supercilio pia voce docuit. — Mater quoque superiore 
anno rure mortua, paulo ante quam miles conscriberer. 

— Ecquis tibi nunc praefectus? 

— Aulus Aufidius Coruncanius. 

— Benevolus ne? 

— Haud supra quam decet, legate. 

— Eccur te igitur, — addidit quasi haerens animo 
Caecilius, — ad me misit, qui patris tui hoc tibi donum 
traderem ? 

Quae dum recitat, aureum illud, quod mox repererat, 
dextera porrexit. 

Tenuit Atilius; at vix propius admovit oculis, pal¬ 
lore novo novoque stupore perculsus stetit. Armilla 
erat taeniae ad instar aureis contexta ansulis ac pur¬ 
pureo distincta coralio, ex quo pala quoque efficta fim¬ 
briae adfixa, quae Medusaeum caput tam miro artificio 
insculptum habebat, ut micare oculos et anguineos vibrare 
dixeris capillos. 

Pallescentem severe redarguit legatus: 

— Mulierculam libens credam, eques, quem tam 
pavidum video ut prorsus dicam omni virtute destitu¬ 
tum, quae romanum militem et facere et pati fortia 
iubet. 

(Ad proximum numerum). 

I. A. COSTAGGINI. 









Ann. XIII. 


Romae, Mense Aprili MCMX 


Num. IV. 

DE LITTERIS ET BONIS ARTIBUS COMMENTARIUS 



Rerum index: 


Do Svllabi Pii PP. X propositione XXVII. 

Do ro litteraria apud Subalpinos. - De iiirispruclentia. 

Friderici Chopenii commemoratio. 

Colloquia latina. Pilare certamen. 

Ad Golgotham. Sacra actio dramatica I. B. Fraxcesia versibus se¬ 
nariis conscripta. 

Vaticana muralis pictura Costantinum Imperatorem effingens 

Dc Syllabi Pii PP. X 

propositione XXV1S 

«Evangelio non crederem, nisi me catho¬ 
licae Ecclesiae commoveret auctoritas.» 

S. Augustinus. 

Errores qui sub Leone XIII, moclo latenti serpebant, 
incredibili velocitate sub Pio X inter catholicos diffusi 
sunt, atque a modernistis acriter defensi fuere. Quam¬ 
vis errores isti, prima fronte sparsi velati atque invicem 
seiuncti 'videantur, tamen extra dubium est omnium 
haereseon contectum efformare. 

Ne igitur, per huiusmodi errores, fides corrumpe¬ 
retur, Pontifici Pio X placuit, Officio S. R. et Univer¬ 
salis Inquisitionis committere, ut praecipui inter eos 
« notarentur et reprobarentur». Sacra Congregatio man¬ 
dato Pontificis obediens, examen instituit atque De¬ 
creto quodam generali 65 propositiones reprobavit ac 
proscripsit. Hoc foria iv die 3 Iulii 1907 factum est. 
Sequenti vero feria v die 4 eiusdem mensis et anni, 
fficta de his omnibus SSmo. D. N. Pio PP. X accurata 
relatione, Sanctitas Sua decretum Emorum Patrum ad- 
probavit et confirmavit atque omnes et singulas supra 
recensitas, propositiones ceu reprobatas ac proscriptas ab 
omnibus haberi mandavit. Itaque publici iuxis factum 
est Decretum Lamentabili sane exitu, cui a nonnullis, 
propter similitudinem cum Syllabo Pii IX, recte nomen 
« Syllabi Pii X » tributum fuit. (1) 

Inter propositiones damnatas, duodecim prop6'sitio- 
nes (27-38) inveniuntur, Divinitatem, Ministerium, De¬ 
nominationes, Doctrinam, Scientiam nccnon Resurre¬ 
ctionem Iesu Christi respicientes. Innixi Augustini (2) 
verbis: « Ego vero Evangelio non crederem, nisi me 

(1) Cfr. Do Valero Syllabi (P. Fki). Frijburgi Helvetiorum 0,50. 

(2) Episl. Manii:!)., 0. 


catholicae Ecclesiae commoveret auctoritas », in Voce 
Urbis examini subiicimus Propositionem 27 am , quae so¬ 
nat : « Divinitas Iesu Christi ex Evangeliis non pro¬ 
batur ; sed est dogma quod conscientia christiana e no¬ 
tione Messiae deduxit. » 


Propositio haec, quasi ad litteram desumpta fuit ab 
ipso Loisy (1) dum scribit : La Divinite du Christ est 
uii clogme qui a grandi dans la conscience chretienne, 
fnidis qui n’avait pcis ete expressement formule dans l’E- 
vangile; il existait seulement en germe clans la notion 
du Messie fils de Dieu... La Divinite cie Jesus n’'estpas 
un fciit de Vhistoire evangelique. Per recensitam Syllabi 
propositionem reprobatur 1° error dicentium: « Divini¬ 
tatem Iesu Christi ex Evangeliis non probari » ; 2° as¬ 
sertio dicentium: «Christus est Deus quia Messias Iu- 
daeorum, est utique a Deo electus, consecratus, spiri¬ 
tuque Dei donatus, sed. manet homo, ideoque etiam 
Christus, homo purus est». 

In primo errore invenitur Renan (2) dum rhetorice 
scribit: «Nunquam intentio Christi fuit, se esse ipsius 
Dei quamdam Incarnationem; silent : Evangelia Synop- 
tica, ac in solo S. Ioannis Evangelio hoc indicatur. IesuS 
Ipse doctrinam hanc reiecit, dum (Math. xix, 17) ait: 
« Unus est bonus Deus » ; Iesum esse Deum vel aequalem 
Deo calumnia quaedam Iudaeorum est. Ipse se minorem 
Patre declaravit, quamvis Iesus Christus maior homine 
sit, infinite tamen a Deo- distans est ». Idipsum docet 
A. Harnack (3) scribens: « Apostoli Pauli speculationi 
debetur fides, qua creditur Deum fuisse in Christo et 
Christum naturam quamdam caelestem habere. Propo- 

(1) Autour d'im petit livrJ. LMrs a an archjveque sur la Divinite de 

J. C. I. 

(2) Vie de Jesns c. xv. 

(3) Das Wes.m des 1 Christ.intnms p. 32 et 116. 

sitio « Ego sum Filius Dei » non est a Christo, et si in 
Eyangelio ponatur, aliquid Evangelio additur». Haec 
omnia ab ipso Loisy confirmantur in alio suo opere (1) 
damnato, cuius verba gallice nobis transcribere placet: 
Lti Ciirist est le president de Ia socidte des eius... Le ti- 
tre de Fils de Dieu... appartient d Jesus ; non d raison 
de ses dispositioris intimes. 

. *. 

Praedictorum errorum critica habetur, si ex Novo 
Testamento Divinitas Iesu Cliristi appareat. Apparet • 
vero : 

I; Ex parabola de vinitoribus homicidis quae in 
S. Marco (xn, 1-12) legitur: « Vineam pastinavit homo,... 
et locavit eam agricolis, et peregre profectus est. Et 
misit ad agricolas in tempore servum ut ab agricolis 
acciperet de fructu vineae. Qui apprehensum eum ce¬ 
ciderunt, et dimiserunt vacuum. Et iterum misit ad il¬ 
los alium servum: et illum in capite vulneraverunt, et 
contumeliis affecerunt. Et rursum alium misit et illum 
occiderunt: et plures alios: quosdam caedentes, alios 
vero occidentes. Adhuc ergo unum habens filium dia¬ 
lissimum ; et illum misit ad eos novissimum dicens : 
Quia reverebuntur filium meum ! Coloni autem dixe¬ 
runt ad invicem: Hic est haeres! venite, occidamus 
eum ! 'et nostra erit haereditas ! Et apprehendentes eum, 
.occiderunt; et eiecerunt extra vineam ». 

Modo quid sub velamine huius parabolae latet ? 

a) Filius illn « charissimus, unicus, haeres patris, 
dominus vineae » est Iesus Christus, qui propter suam 
aeternam nativitatem, supra omnes filios adoptivos Dei 
constituitur. 

b) Servi missi, occisi, vulnerati atque calumniis 
affecti, Prophetae Veteris Testamenti ac Sancti Israel 
sunt, qui ante Christum missi fuere. 

cj Missio filii charissimi, unici atque haeredis, mis¬ 
sionem necnon Iesu Christi adventum pro generis hu¬ 
mani salute significat. 

d) lura Patris sUnt iura Filii, ideoque Christus iu- 
ribus Patris gaudet; et quemadmodum Pater, ita et 
Ipse, dominium universale mundi possidet, supra mun¬ 
dum regnat, non quidem regis humani more, sed uti 
Deus. Aliis verbis, per hanc Christi parabolam, divinae- 
Filiationis et consequenter Divinitatis Iesu Christi, tres 
statuuntur characteres: 1") exaltatio Christi supra omnes 
Prophetas, aliosque Dei servos Veteris Testamenti ra¬ 
tione suae nativitatis; 2°) iura Christi extensa ac plena, 
sicuti iura Dei Patris; 3°) exinanitio voluntaria Christi 
ad formam servi, quum tamen « in forma Dei esset ». (2) 

II; Apparet ex confessione Christi, relationes suas 
ad Patrem determinantis. Legitur (Math. xi, 25, 27): * Ie¬ 
sus dixit : Confiteor tibi, Pater, Domine caeli et terrae, 

(1) L’Kvangile et Tltyltes ]>. 53-57. 

(2) Cf. Rosfi, Eludes sur las Evangiles (p. 201) ch. 6, II: Le fond mys- 
lerieux de Jdsus cient en/in d la lumUre; celte personnalitd, qui, sous le 
lilre de /iis de l’homine, Iratdillail sans delat, sileneiensetnenl et lenternent 
d Voeucredu, royaume dis cieux, ose revsndiquer des honneurs tels qu’ils 

..eonvmoivnt d u% /iis nd de Dieu, les droils' memes de Dieu. 


quia abscondisti haec a sapientibus, et prudentibus, 'et 
revelasti ea parvulis... Omnia mihi tradita sunt a Patre 
meo. Et premo novit Filium, nisi Pater: neque Patrem 
quis novit, nisi Filius,- et cui voluerit Filius revelare ». 

In hisce versiculis, fit sermo: 

a) de rebus absconditis quae a S. Ioanne (III, 12; 

« caelestia » vocantur, quaeque aliud non sunt, nisi re¬ 
gni Dei mysteria; 

b) Asseritur, neminem comprehendere, quid sit, 
velit, discernat Pater; et Christum haec omnia scire 
et nosse. Ex alia parte solummodo Pater cognoscit 
et novit Filium, ita ut Filius adaequet Patrem, et Pater 
Filium, et inter Patrem et Filium existat vera « Cir- 
cumiiisessio » uti a theologis dicitur, qua Pater est totus 
in Filio, et Filius totus in Patre. (1) 

c) Consequenter, Christus cognoscit, uti Deus Pa¬ 
ter cognoscit: potest ea, quae Deus Pater potest. Et 
quia in Deo cognoscere est esse eius, ideo Christus, 
cuius cognoscere est cognoscere Patris, habet idem esse, 
eamdem naturam ac Pater. Neque A. Harnack audien¬ 
dus est, arbitrarie explicans divinam Iesu Christi Filia¬ 
tionem (2). 

Ex allatis igitur testimoniis, tria iure inferimus: 
1", quod Filiatio divina Christi praeexistens est, atque 
temporalem nativitatem eius praecedit; 2°, quod Cl|i‘i- 
sto, omnia a Patre tradita sunt, quia est Filius Dei; 
3°, quod Christus, quia Filius Dei, habet modum divi¬ 
num cognoscendi ipsum Patrem, qui quidem modus co¬ 
gnoscendi, eamdem divinam Patris naturam importat 
in Christo. Ex Evangeliis synopticis, post dicta, pro fi¬ 
liatione divina Iesu Christi ita arguimus: Iesu Christo 
ea filiatio tribuenda est, qualis in Evangeliis synopticis 
exprimitur et manifestatur. .Modo in tribus Evangeliis 
synopticis, uti hucusque vidimus, exprimitur et mani¬ 
festatur filiatio divina, exigens eamdem naturam Patris, 
eadem atque identica Patris iura. Ergo filiatio liuius- 
modi divina Iesu Christo tribuenda est, ideoque Ipse 
ex Evangeliis Deus est. 

III; Apparet ex affirmatione, qua Christus in Evan¬ 
geliis se dicit « esse Deum ». Absque dubio, factum 
historici necnon critici consideratione dignum est, quod 
Iesus Christus, toto vitae suae terrenae decursu, con¬ 
tinuo atque constanter affirmaverit «\se esse Deum, 
unice Deum, supra angelos hominesque constitutum, 
iuribus divinis non limitatis sed infinitis, non acquisitis 
sed naturalibus praeditum, haeredem universalem om¬ 
nium bonorum Patris, mundi Dominatorem, non qui- 

(1) Cf. Fki De Deo imo, Vol. 1. n. 185. 

(2) Prof. Rak. Mariano (llass. Sazionale Dic. 1902. p. 111, 12) ha:c con¬ 
tra Harnack scribit: Doce il concello cero di Dio e dei (.' risio fosser quelli 
che l’Harnack se n'6 formali,... non reslereWs ultra via di uscita dalla pro¬ 
fanda antinomia se non di ammellere Hecessarianiente, che.il Crislianesi- 
mo... anne gid franleso e svisato sin dagli Apostoli e dai cristiani pritui -<■ 
lici., e sin da Paolo e da Qiovanni, e poseia via via, in proporzioni mag- 
giori, per opera di tuita ia formazione dogtrtalico-ecclesiastica posteriore. 
SiccM processo storico A 4 ('ristianesimo e perturbasione, digehera;ione 
continuata, ' universale, progressiva e crescente di sua essenzai sarebbero 

| equivalenti. 

dem more regis temporalis sed more Dei. Modo, peti¬ 
mus nos, affirmatio haec constans atque ininterrupta' 
Christi, factum hoc unicum atque insolitum, quomodo 
explicari potest? Unum ex duobus est eligendum. Vel 
dicendum est, Christum illusum fuisse, vel Christum 
reapse esse Deum. Nequit vero primum affirmari, idest 
Christum illusum fuisse, quia homo illusus dignita¬ 
tem vel missionem quam non habet, sibi tribuens, 
1°) aliquando de dignitate necrion missione sua dubium 
patitur, atque .rursus illusio eius facile dignoscitur; 
2°) difficultatibus circumventus fatetur « deceptionem 
-suam »; 3°) illusio quaelibet ad tempus perdurat, neque 
cum Vita plane admirabili conciliari potest; 4°) non fer¬ 
tur desiderio ad ardua et magna. Contra Iesus Christus, 
nec momento aliquo, de Divinitate propria dubium pas¬ 
sus est, neque deceptionem suam fassus est, quamvis 
difficultatibus discipulorum ac civilis potestatis undique 
circumventus; imo coram morte amarissima, et usque 
ad mortem et in ipsa morte, ea quae affirmavit, forti 
confirmavit animo. Rursus, rationalistis ipsis sponte fa- 
tentibus, vita Christi terrena plane admirabilis, caele¬ 
stis, divina, sine exemplo fuit. Igitur ex affirmatione 
qua Christus in Evangeliis proclamavit se esse Deum, 
Christus Vere Deus est (1). 

■*"* 

IV.) Denique apparet ex modo quo Christus in Evan¬ 
geliis Filiationem divinam sibi tribuit. Christus enim 
non una, sed infinitis vicibus vocat se « Filium Dei », 
tribuit sibi divinam Filiationem. Porro modus iste filia¬ 
tionem hanc sibi tribuendi, extraordinarius, inexplica¬ 
bilis est, consortium naturae divinae in Christo Iesu 
necessario exigit. Siquidem Christus vocat se, a) Filium 
unicum, naturalem Dei, eadem ac identica privilegia 
Patris habentem, universorum haeredem, omnium crea¬ 
torem. b) Fatetur se dignitatem inaccessibilem habitare, 
ad quam nunquam ullus hominum pervenire poterit, 
atque ita ab hominibus distare, ut inter homines et 
Ipsum, Angeli intercedant, c) Differentiam inter filia¬ 
tionem suam naturalem- ac filiationem acquisitam disci¬ 
pulorum statuit, quumque illis praecipiat ut oratione quae 
« Pater noster » vocatur, orent, Ipse « Patrem suum 
orat,», d) Indicat gradum quem occupat, per S. Mar¬ 
ci ixni, 32) testimonium: « De die autem illo, vel hora 
nemo scit, neque angeli in caelo, neque Filius nisi 
Pater» et Ipse est, apud Patrem, in Patre, in sinu Patris. 

Fas est ergo concludere contra Modernistas: Ex pa¬ 
rabola de vinitoribus homicidis, ex Christi confessione, 
ex Christi affirmatione, necnon ex modo quo Christus 
Filiationem divinam sibi tribuit, Christus est vere Deus, 
ideoque Divinitas Iesu Christi ex Evangeliis probatur . (2) 
Friburgi Helvetiorum. 

P. Reginaldus Fei, 0. P. 

(l) Cf. Rosu I. c. xx, 20*2. Qui de hac affirmatione Christi ait: Vesf <v- 

Imtion sans exempte et sans prdeddent: elle n'a pas dtd reprise, et elle sol- 
' Urite la mdditation de V histoni en et Au critique. 

(i) Cf. Frci Theol. Docj.\ De Christo' Vol. 3, n. 81. 


DE RE LITTERARIA APUD SUBALPINOS (1) 


De jurisprudentia. 

Iurisprudentiam omnibus temporibus et apud 
omnes gentes in honore semper fuisse facile con¬ 
stat. Ipsa enim potissimum homines ad munera 
publica nituntur. Atque adeo maxima iurisconsul- 
torum copia apud nos pervenit, qui id ingenii 
acumen in aliorum sententiis dispiciendis osten¬ 
tarunt, et in enucleandis legibus posuerunt, ut 
aliquando cum exteris in contentionem de iurispru- 
dentiae primatu venerint. Ad haec nostri, ut sibi 
gloriam, regno subsidium compararent, principes, 
compositis rebus, huic studio maxime faventes, do¬ 
ctissimos undique viros maximis propositis praemiis 
ornamentisque ad docendum invitarunt. Ad scri¬ 
bendi genus quod attinet, aperte dicam : neque in 
illorum operibus orationis nitor plane desideratur; 
etiamsi nondum ad veram germanamque eloquen¬ 
tiam adsurgant. Quum vero primum nova tempora 
effulserunt, complures et in hac disciplina primas 
obtinere videntur. Vim enim et quasi flammam ora¬ 
toris alit ius, unicuique datum, de iis libere dicendi, 
quae ad civium commoda, atque ad reipublicae in¬ 
columitatem potissimum pertinent. Et ipsi doctores, 
deposita quoddammodo severioris iustitiae gravitatis 
persona, quum de legibus apud discipulos actita¬ 
bant, summo studio ad eloquentiam nitebantur, ut 
ad nutum atque arbitrium auditorum volunta¬ 
tes se fingerent atque accommodarent. Hos inter 
adnumerandus est Matthaeus Pescatore, in vico 
a S. GLeorgio dicto in Salassis humili loco natus, 
qui vi ingenii, studiorum amore, iurisperitorum sui 
temporis doctissimus salutatus est. Ipse enim in 
ipso aetatis flore, facilis atque acerrimus orator, 
ius in Archigymnasio Taurinensi tradidit, et multis 
operibus conscriptis, patriae lumen adstitit atque di¬ 
sciplinae suae ornamentum. Ex multa eruditione, ex 
pluribus artibus, et omnium rerum scientia exun¬ 
dat et exuberat eius admirabilis eloquentia. Quum 
vero lege cautum esset ut latino sermone in scholis 
quisque professor uteretur, hic ita scitus atque ele¬ 
gans videbatur, ut cum electissimis latinae linguae 
cultoribus decertare posset. 

Omnia quae in schola de iure tradebat, in vulgus 
italico sermone exarata mox edenda curabat. Tunc 

(1) Cfr. an», xm, n. I. 







/e>nimvero, cum propter assiduitatem in dicendo et 
industriam, tum propter exquisitius et minime vul¬ 
gare orationis genus, animos lectorum ad se scri¬ 
bendi novitate convertit. Et externi libros eius sa¬ 
pientes atque ad severitatem compositos legere cum 
admiratione consueverunt. Nam sive de iuris scien¬ 
tia scribat, sive de reorum causis inspiciundis, hisce 
prorsus virtutibus elucet, quod stilum prudenti ra¬ 
tione rebus hominibusque accommodare videatur. 

Ac propterea nil mirum si ipse ad suprema 
reipublicae munera pervenerit, senator Regni ad- 
scitus, novissime in suprema Curia Romana advo¬ 
catus Fisci et praeses sit dictus, atque omnibus ho¬ 
noribus sit auctus. 

Quod honoris gratia de Papiniano dicebatur, ei 
merito passim aptandum videtur: hiris asylum 
et doctrinae legalis thesaurus. 

Multi alii praeterea apud nos iuris studio dediti 
fuerunt, quorum opera, labentibus annis, iurispru- 
dentia, plurimis quotidie inventis additis, novum 
quasi vultum induit. Qua de causa iuriscon- 
sulti tot honorum insignibus fuerunt honestati, ut 
nihil iis ad dignitatem deesse videretur. .Satis sit 
Fridericurn Sci opis Comitem a Salerano memorare, 
cuius arbitrio fuit olim demandatum certamen in¬ 
ter Angliam atque Americanam gentem Septen¬ 
trionalem; qui sua gratia, sapientia atque auctoritate, 
prohibuit, omnibus undique populis admirantibus, 
quominus fortissimae illae nationes ad arma convo¬ 
larent. 

In medium quoque referam I. Mattirolo , qui 
Matthaei Pescatore, immortalis magistri, vestigiis 
. insistens, de universo i ure conscripsit, atque ita 
Subalpinorum nomen non modo apud omnem ita- 
licam gentem renovavit, sed et apud exteras iurispru- 
dentium familias. Hic enim universum italici iuris 
codicem in unum corpus congestum miro ordine ac 
perspicuitate enucleavit in omnium utilitatem, ita 
tamen, ut nemini fas sit ad praestantiam quamdam 
adsurgere quin illud resciat. Iurisconsultorum mo¬ 
res et ingenium reddit, qui legum carmen et con¬ 
cepta verba mordicus tenere consueverunt. Horum 
nomina non obscurabit oblivio, etsi aetas alios aliis 
rebus doctiores ferat, et virorum sapientium famam 
sapientiorum ingenium supergrediatur et superet. 

Subalpinus. 

■Labifur acculte, fallitque volubilis aetas. 

Ov., Am., I, 8. 


FRIDERIC! CHOPENII 

COMMEMORATIO 

Quemnam, sin minus musica, at nomen certe 
latet Friderici Chopenii, cuius patria eadem est - 
atque mea, Polonia, in qua ante annos centum 
lucem vitae conspexit et quae haud ita multo 
ante, extrema parte elapsi mensis Februarii, intra 
dies assidui luctus, quem ei sors tristis apportat, 
serio laeta tota sollemniter huius nobilissimi filii 
ortus commemorationem celebravit? Nam xxn a 
die eiusdem mensis centum anni effluxerunt ex quo 
is natus est, qui Poloniae nomen insolito ingenio et 
arte nobilitavit; et quidem quanam arte ? quae, 
quamquam non verbis, sed mutis tantum vocibus 
et sonis utitur, hominum tamen animos distincte al¬ 
loquitur. Quid dico distincte ? — distinctius etiam, 
quam verbis; nam non solum intellectum ample¬ 
ctitur, sed et sensus, quos vult, excitat animosque 
movet, hilarat, tranquillat, contristat. Musica enim 
est, quae non rationem solum, sed mentem quoque 
penetret, cuius linguam sonantem non solum in- 
telligamus, sed etiam sentiamus. Qua re mihi etiam 
poesi praestare videtur, quod poesis ars est, qua 
suus tantum populus, ex alienigenis autem linguae 
poetae particeps et gnarus tantum delectavi po¬ 
test isque non semper, nam \\er den Dictiter 
ioill verstelien, muss in Dichters Lande gehenA ); 
musica autem magis «internationali» vi et pote¬ 
state est exornata ita, ut. quae loquitur et expri¬ 
mit, omnium gentium homines exculti intelligere 
sentireque possint, scilicet si ars perfecto, probo, 
non depravato ingenio fulcitur, ut communem ho¬ 
minum naturam non laedat. 


In huiusmodi artificum ingeniosissimorum nu¬ 
mero iure meritoque habetur Fridericus Chope- 
nius noster, quam ob rem non Polonum modo eum 
sed « omnigenum » eumque clarissimum artificem 
musicum appellare audeam, id quod exteri etiam 
gravi iudicio critici probasse videntur. Nam quid 
scimus exclamasse Germanum Robertum Schuman- 
num, quum Chopenii non plus quam duodeviginti 
annorum iuvenis opus ii (Variationes, eg: «I)on 
Juan ») in ephemeride « Xeue Zeitschrift fur die 
Musik » vidisset? « Ilui ab, meine llerreh! Ein 
Genie!» — « Aperite caput qui adestis; ingenium 
sublime salutetis! » 

Quam opinionem postea et alii celeberrimi viri, 
ut Mendelsohnus, ut Marmontelus communicasse 
cum eo dicuntur. Tam igitur divina potestate, tam 

(1) I. e,: « Qui poetun vult intelligere, eius patriam adeat ueeesse 
est ». 

sublimi arte iam 'iuveriis Chopenii musica percel¬ 
lebat hominum animos et mentes! 

'Sed quid praecipue est in hoc ingeniosissimo ge¬ 
nere musicae Chopenii, quod tam valide animos et 
mentes concutit, permulcet, allicit, ineffabilibus 
deliciis afficit? 0 honestissimum fontem inflamma¬ 
tionis ! o castissimum patriae amorem! Tu tres 
Polonorum poetas, Mickiewicium, Krasinskium, 
Slocoaekium, celeberrimos 
reddidisti, quorum pri¬ 
mus etiam proprie poeta uni¬ 
versae humanitatis et frater¬ 
nitatis est existimandus; 
tute et Chopenii artem exor¬ 
nasti illa admirabili vi cari¬ 
tatis humanae, quae ex do¬ 
lore et moestitia iniusta vi op¬ 
pressorum nasci solet. Ita est: 

Chopenii artis venustas, paene 
dicqm, fascinatio invicta ea¬ 
dem ratione, qua et trium illo¬ 
rum poetarum, maxime ex eo 
hausta est dolore, quo om¬ 
nium eorum teneros animos 
calamitas et desiderium pa¬ 
triae, qua usque ad mortem 
in exteris nationibus carue- 
runt, opprimebat et torque¬ 
bat. Quam opinionem haud 
ita niulto ante ex ipsis Russis 
quidam (heu! nominis miser eum oblitus,), quum 
et is commemorationem Chopenii celebraret, ita 
illustravit: — Stutgardii morabatur Chopenius, 
iuvenis, quum Varsavia a Paskewicio est expu¬ 
gnata: quo doloroso nuntio accepto creavit opus 


(proprie tria erant: Ktude C-mol, Praeludi a A-mol 
et D-mol, n. a), quod, quamquam dolorem, quere¬ 
lam, desperationem atque iram adversus patriae 
hostes in se continet, tamen delicias, ut omnibus, ita 
nobis quoque parabat et usque parat. — Nempe 
tam divina, tam honesta arte affectus omnes 
reddit. 

Et quod praeterea maxime est mirandum, Cho¬ 
penius omnia opera sua 
adeo polono habitu vestie¬ 
bat, ut, qui Polonorum na¬ 
tionem quoquo modo cogni¬ 
tam habet, statim artificem 
Polonum recognoscat, id quod 
Schumannus idem aliquoties 
iam commemoratus etiam in¬ 
dicavit, quum diceret opera 
Chopenii habere zu spezielle 
sarmatische Phijsioguoruie, 
hoc est « indolem Sarmaticam 
nimis », et optaret, ut magis 
loeltburgerlieh (cosmopolita- 
nus) fieret. 

Utcumque est, Chope¬ 
nius weUbdrgerlich factus, 
est et Poloniam patriam ubi¬ 
que per orbem terrarum 
honestavit ita, ut liceat mihi 
cum quadam superba volup¬ 
tate exclamare: Io ! trium¬ 
phe, Friderice Chopeni; utinam caelum plus tibi 
gaudii et beatitudinis condonet, quam terra do¬ 
navit! 

Varsaviae Polonomm, mense Martio mcmx. 

Iosephus Warner. 



COLLOQUIA LATINA 

Pilare certamen. 

Petrus. —■ Eia, sodales, tempus labitur; hoc ve¬ 
spere deambulationi dabimus operam per duas ad 
minus horas et loquendi desiderium explere pote¬ 
rimus... 

Antonius. — Quid hoc sibi vult? ut paulisper lu¬ 
damus ? 

P. — Id ipsum intendebam significare flibetne,? 

A. — Quod ad me attinet, quamprimum; dudum 
enim de hocce cogitabam; hic vero Ioannes, si 
sermonem arripiat... 

Ioannes. — Miserum Ioannem! tu unus loquax 
hic... ut si ceteri garrire non amaverint! 

P. — Age, mi homo; iniuriam non puto adeo 
gravem ut sic irascaris. 


I. —Mene irasci? nihil minus... Eamus ludere. 

P. — Optime, sed quo ludo? 

L — Pila ludemus, si placet. 

A. — Cunctis placet, namque id ludi, saepe Mo¬ 
derator noster inquit prodesse omnibus; et ego certo 
scio eum libentissime exspectare dum nos ludamus. 
Eo pilam ut afferam. 

Feedinandus. — Et in hoc verum dicit Antonius. 
Cernatis Moderatoris supercilium quum, tempore 
recreationis, nos sedentes aspicit. Abhinc paucos 
dies eramus Sylvester et ego vere quieti, illic, 
iuxta parietem horti, dixitque, obiurgans, nos se¬ 
nes videri. 

I. — Senes videri? et quid istuc? 

F. — Quid, rogitas ? Quoniam illa nostra tranquil¬ 
litas tantummodo licebat invalidis senibus, quibus, 
ut nobis, cursitare atque salire usque non datur, 

P. — Numne ab eo saepissime audisti, ludum non 
amare indicium esse non satis commodae valetu¬ 
dinis ? 

F. — Sibique displicere tristes pueros, quantum 
arrident semper hilares ut usquequaque gar¬ 
rientes ? 

I. — Concedi quidem potest hoc ut simus semper 
hilares; garrire vero usquequaque... 

F. — Iam tenetur, mi bone, quum tempus est 
garriendi. Sed ecce Antonius redit cum pila. 

A. — En affero duas: ex his eligite quae magis 
placeat. 

I. — Haec melior quae maior est. 

P. — Sine videam ut resilit... Oh! valde mollis 
est; tentabo alteram... Hanc meliorem puto, nam 
quamvis aliquantulum minor, durior est resilitque 
melius. 

F. — Istac igitur ludemus. Agite, bini contra 
binos. Quis mihi adhaeret? Sjmgulatim quatuor fere 
aequaliter ludimus. Tu, Petre, et ego collusores eri¬ 
mus. 

P. — Optime. Mittatis vos primi concedimus. 

L — Minime; nullam admittimus condicionem, 
quae nobis faveat; haec, si victus fueris, tibi erit 
excusationi. 

P. — Recte dicis; iaciamus ambo pilam, et qui 
proprius ab linea eam resilire faciat, sit ille pro- 
lusor. 

I. — lacio igitur. Imperite iactum intendi; 

steti longe fere ulna. 

P. — Huc incidit; locum indicemus aliquo signo. 

I. — Movete ocius; quid signo opus est? (Iacit 
Petrus) Fecisti bene, Petre; in mediam lineam in¬ 
cidit... Nihil refert; vos estis prolusores. Retro eamus, 
Antoni, nos ex opposito collocati; accinge te operi. 
Tu illic, tuere sinistram; ego dexteram tenebo. 

P. — Paratine ? 

I. —- Equidem; quum velis, mitte... Hem! sustine 
paullisper. (Sylvestrum videns). Ecce Sylvester 
illic; vocamusne ut rationem habeat punctorum 
iudexque sit in controversis? 

F. — Non opus est; bonae conscientiae sumus: 
attamen, si aliud videtur, fac quod lubeat. 

I. — Heus, Sylvester, in pilae ludo concertavi¬ 
mus; libetne rationem habere punctorum et con¬ 
troversias dirimere si forte oriantur? 

Sylvester. — Si sententiis meis stare promit¬ 
titis, non est valde operosum vobis hoc officium 
praestare. 

F. -— Sane ; de istoc minime dubitandum. Uni 
verbo tuo omnes assentiemur. 

I. — Sed cura ut in neutram partem volunta¬ 


tem inclines; nemini faveas... semper-quod iustum 
sit sententia tua.... 

S. — Negotium meum hoc ; l scio munera indicis. 

I. — Festina ludere, Petre. 

P. — Facio igitur... Magis retro vobis ire opor¬ 
tet. 

I. — (Ad collusorem suum) Sine me percutere... 
(Vitium facit) Ilorcle! oblique reflexit; aliter 
enim... 

P. — Primum tantum nostrum est; unum contra 
nullum; bene incipimus. 

A. — Sed quot punctis ludimus? Iam multa 
verba fecimus et de hoc nihil concertavimus. 

F. — Duodecim punctis, ut mos est; si ad no¬ 
vem aut decem aequalitas fiat, aliquantulum ludum 
producere poterimus. 

•P. — (Mittens Herum) Hanc etiam tibi, Ioannes. 

A. — (Ad collusorem Ioannem) Mea est... abi tu 
intro, ultra lineam... vicimus... Narra, Sylvester. 

S. — Aequales estis; cuique unum. 

A. — {Ad Ioannem) Prope ab muro te retine, ubi 
facilius resistere poteris; hic ero ego citra lineam, 
nam quum Petrus iacit, remissio est ardua valde. 

I. — Bene dicis; ita enim longe mittit, ut ad re¬ 
torquendum firmo ientaculo munire se oporteat. 
Quidnam tibi videtur: vincemus? 

A. — Fieri potest; at non est praecinenda victo¬ 
ria; eniti prius omni opera necesse est. 

I. — Istic Petrus valde certus ludit, nec in unum 
vitium incurrit. Ego... nescio, sed hoc mane for¬ 
tuna iuvare recusat. 

A. — {Ad Sylvestrum ) Quotum, ais, nos agere 
punctum, Sylvester ? 

S. — Vos quartum; hi sextum, dimidiam ludi 
partem. 

I. — Crederem illos quintum tantum egisse. 

S. — At non crederes bene; sextum dixi. 

I. — Sit ergo sextum, non dubito. Nunc meum 
est ludere; videamus an missio nobis faveat aliquot 
calculis. 

F. — {Ad Ioannem qui oblique misit) Heus, tu ; 
hocce non valet. 

I. — Qua de causa? non intra lineam incidit? 
Fors fuit ut non resiliret; et id mihi obvenit ali¬ 
quando ; ergo patiens esto: patientia vobis neces¬ 
saria est. 

(Ad proximum numerum). 


B. Gabara 0. S. A. 

« Vox Urbis » commentarii appendicem, vid. in pag. 64. 

AD GOLGOTHAA 

Sacra actio dramatica I. B, FRANCESIA versibus senariis conscripta 

(Cfr. irim. sup.). 

-- 


SCENA IV. (Ludibrium). 

Barbaal ( daemon) et Iudas. 

Barb. (ingressus petulo ante, brachiis super pectus consertis, 
eum circumspexit, postea irridens) 

Ehus! Iuda e Keriot, tu mente desipis? 

Iud. (se se excutit tente, pergit ad laevam haud ridens Barbaal). 
Fortassis ! 

Barb. Te gravis tenet tristitiae 

Causa? decoxisti? vel te illusit quis dolis? 

Iud. Missa istac face! haud placent! me iocas! 

Barb. locaris, Iuda, tu: gravitati ego deditus. 

Ingenio placet hilari me vivere, 

Placet quidem, nosti... Magis sed si lubet... 

Iud. Et pergis? 

Barb. ( progrediens ) Galilaeus!... 

Iud. (extemplo) Ne dicas, tace ! 

Barb. Ipse est qui turbat res tuas! Id nempe aio ! 

(irridens) Erat telonium tibi percommodum, 

Erat semper tibi grande marsupium.... 

Sed mensa rumpitur, solvuntur socii.... 
Marsupium.... 

Iud. Vah ! spiritus perditissime ! 

Barb. ( prompte ) In illo erat tuus totus nempe spiritus! 

In illo tibi cuncta prospera. (ludas transilit) Sine! 
Sine dicam! pravo vixisti indicio ! 

Erat marsupium tibi.... Res commoda ! 

Unde exspiscari pecuniam poteras, 

Tuosque digitos argenteos reddere. 

Eum de causa sequebaris unica ! 

Cur os tu falso flectis in maestitiam, 

Quod vendidisti illum? Dic potius 
Eum quod parvo vendidisti pretio!... (violenter haec 
dicit) 

Iud. J excruciatus ) Bonos tu mores, Barbaal, mi praedicas? 
Barb. Potius quae pulcra sunt libenter suggero. 

Iud. Auctor rei fuisti mihi quam reprobas. 

Barb. Modo sacerdotum obtuli propositum. 

Tibi, fac, dixi? 

Iud. Rem pinxisti roseam ! 

Barb. ( raptim ) Tuis ipse oculis reddidisti huiusmodi ! 

Iud. Verbis me fregisti plenis dulcedine.... 

Barb. Non ipse*, vicerunt triginta nummuli. 

Iud. Tute ! Per te modo Magistrum prodidi! 

Barb. Eum non amabas! Adisti pedibus, 

Non ad sequendum, sed ad lucrandum potius. 
Iud. Tibi quis haec dixit ? 

Barb. Tibi ipse saepius ! 

Iud. Quid rescis, tu magistrum si amaverim ? 

Barb. Nunquam ! Tu amabas effigiem Caesaris, 

Super quae videtur fulgere denariis. 

Tuus fuit semper totus horam amor ! (Hic ludas 
terga ei vertit et ascendit, dum alter ironice et gravi 
supercilio) 


Iuda, fili Keriot, magni consilii 
In adquirendis undique, pecuniis, 

Aptam vidisti rem tibi perutilem. 

Ob id secutus es magistrum Nazareth ! 

Est ille totus fixus in caelestibus, 

Totus tu, Iuda, fixus in terrestribus. 

Erant pol equidem decernenda munera ! 
ludas, vir magni .consilii, cupidus 
Rerum, nimis sagax unguentorum venditor ! 
Leprosi in aedibus Simonis explicat 
Malignos oculos cavos sicut lacus 
Genezareth: ex alabastri vase iudicat 
Assyrio nardi pleno pretiosissimi, 

Trecentos posse prendere hinc denarios. 

Maria Magdali struit sacrilegium 
Profecto, rupit cumprimum vasculum, 

Aroma spargens Galilaei super caput! 

Enim tuum fulsit tunc parsimoniae 
Ingenium! Nam totum unguentum vendere 
Cum fores impotens, modestus, ut tuus 
Mos est, remansit quod magistri in capite 
Pol vendidisti, superaddens ipsum caput. 

Eius saltem partem servasti decimam, 

Fuit quod optimum, ne totum perderes. 

Iud. (stetit in extrema parte eum observans brachiis con¬ 
sertis, amare). 

Idem tuas possem laudes exponere, 

Tibique debitum pro factis cudere... ( introgreditur 
Sacerdos Maximus cum turba) 

Iuvat tamen silentium. 

Barb. Nil prohibet. 

En audiat qui adest opportuno tempore. 

Iud. (observat indignabundus sacerdotes et procedit) 

Hoc fato cautum, pro poena certum mea, 

Ut hos inveniam per viam gradiens, 

Vel Nazaraeiun, demum vel te, Barbaal, 

Hos nisi ego offendam mea pernicie. (Barbaal longe 
flectit procedens in imam partem et introgreditur). 

SCENA V. (Obiurgationes). 

Iudas, Pontifex Maximus, Pharisaeus, Scriba, Saducaeus. 
Sacerdotes, Pharisaei, Scribae, Saducaei 
et postea Nicodemus. 

Pontifex Max. (introgressus quasi ad numerum Barbaal, 
sistit cum aliis introspiciens, interloquens et digitis 
ostendens, deinde in se conversus) 

Iuda de Keriot, heic qui te invenio ? 

Iud. (subtristis atque abstractus) Ipse equidem scio quo va¬ 
dam forsitan ? 

(Hi obvius) Verum, sacerdos, magna si stat ratio, 
Cur tu mireris, dicam confidentius, 

Ad latus Iesu adesse te putarem bonum, 

Illic est locus tuus, non iam alibi! 

Pont. Eum praecedo ! 

Irn. ' territus) Istac ipse pertranseat? 

M. Sao. (ad laevam signans) Illae. Enim, si haec est bre¬ 
vior via, 

Angustior trames... Cuncta Ierusalem 
Eum persequitur. Tandem antiqua civitas 
In se recessit... 

Nic. rc limine) Hoc modo vos creditis 

Qui estis de, Synedrio. 

Pont. Tuque credis admodum! 

Nic. Tibi si dixero neutiquam credere? 

Phar. Enim re vera haud erat ad Praetorium. 

Omnes (de turba) Ita est! Ita, est! Nobiscum minime, ipse erat! 
Phar. Eis prorsus favet partem qui contrariam 
Sequuntur, inque sacerdotes mussitant! 

Pont. Levis quae factio ! 

Nic. (gravis) Sumus pro iustitia ! 

Pont, (exagitatus) At pauci omnino sumant ut de populo 
Caiisam! 

Nic. 'S? Ius nobis centum est pro militibus 

-S t Vir unus iustus est nobis pro populo! 
Pont. M. Js * Quid? Ius inane clamitat! 

Nic. « Y Et obtinet! 

| I Modo debetur esse si iustitia! 

Pont. M. §, ( Erit nam qui iudex? 

Nic. Deus! 

Pont. Pro lege erit! 

Et ipsa stabit quidem pro nobis usque lex ! 

Nic. Ei favet lex, contra ipse pro lege stat! 

Vobis? ludas favet modis nequissimis, (anxius) 
Pont. <Pliarisaei, scribae, et saducaei, quasi uno orej 
Nihil nobis illo est commune eum viro! 

Icd. (procedens) Nihil fecistis sine ausu meo et manu! 
(Magna contentio Pharisaeorum ete. in Nicodemum et ludam) 
Nic. (stat manibiis consertis eos tacite observans) 

Pont. Quid ipse dixit? Imputet factum sibi. 

Icd. Dementes admodum, vultis qui vinculum, 

Quod omnes adligat, manu nunc rumpere! 

Pharis. Est nullum nobis conventum cum pessumo! 

Icd. Vester quidem totus sum per flagitium, 

Et vester propter animam quam perdidi! 

(auditur rumor) Quid vos absconditis manum, furciferi? 
Lapis fui si ego, sed estis funda vos; 

Lapis si fateor, vos estis brachium, 

Estis vos crimen quod conflastis subdoli! 

Latens officina estis vos nequitiae; 

Ex vestra crimen totum mente prodiit! 

Phar. Nihil commisimus nos in abscondito. 

Ei, magistrum vocant quem discipuli, 

Sumus locuti in templo confidentius! 

Icd. Silete! Eratis in templo vos pallidi 
Modo timescentes eius praesentiam. 

Phar. Eius sed crimen alte conquesti sumus! (aliis dicit) 
Omnes. Ita est! Ita est! Crimen nos conquesti sumus! 

Iud. Vos ipse in templo damnavit et synedrio! (murmur) 
Phar. Momordit magnis hic nos contumeliis! 

Icd. Abite, dixit, vos, abite hypocritae! 

Et me venistis tentaturi perfidi! 

Pont. Quid? Ad Pilatum recta nos contulimus! 

Iud. Ad me primum! 

Pont. Quid? ad te nos descendere! 

Iud. Mali ad Barabbam descendistis pessumi (murmur 
indignationis) 

Pont. Sed non 'ad te! Rem tuam modo recepimus! 
Omnes. Ita est! Ita est! Nihil magis recepimus! 

Iud. Ut testarer tamen dedistis pretium! 


Pont. Sic voluisti, ut esses testis... Pecunia 
Data est tibi. 

Iud. Falsum! Sed professus fui... 

Pecunia at vestra sit vobis! Nam cruciat! (longe a 
se marsupium iniicit) 

Pont. Tu videris! (cum aliis) Nam cogitanda erant prius... 
Phar. Tibi, tibi videndum cum tuis dedecus. 

Pont. Erat amicus lectus in discipulos! 

Omnes. Ita est! E duodecim fuit! 

Pont. Nobis enim 

Hic adversarius fuit et iustitiae! 

Omnes. Ita est! 

Icd. Quid? Proh pudor! 

Pont. Fuit ius! Lex at sanxerat! 

Omnes. Crucifige! Crucifige ! 

Pont. Haec traditio 

Tua est recta! solus sed ipse proditor. 

Omnes. Ita est! unus est ipse solus proditor! 

Iud. (impetum in ipsos faciens voce grandiore) Hoc equi¬ 
dem verbo pelli a vobis potui! 

(Omnes territi vagantur, levis susurrus, deinde silentium 
altissimum) 

Vestrarum testis ego cur turpitudinum? 

Probe ego adversum Nazarenum prodii! 

Meum fuit sed dedecus? Qui nam modo? 

Vos estis, Scribae, Pharisaei hypocritae, 

In me qui fertis omne nunc flagitium! 

Eum dilexi nunquam! Opus nec credidi 
Vobis propositum. Servator minime 
Promissus! In quibus vestrum consilium 
Meo par est! Eum haud ego tradidi, 

Sed ipse nos: Haec dixi: et dixistis mihi. 

Reum mihi esse duxi mortis, et tradidi 
Vobis... Nihil commune cur vos dicitis 
Cum nobis? Cuncta cum sint communia? 

Meum nam crimen est vestro cunctissimum! 

Eius quis nostrum consilium noverit? 

Totus sed orbis Israelem pertinet;, 

Haud Romam Israel! In monte Sinai 
Sunt legis tabulae, Hic aureus vitulus! 

Potens hic nostrae gentis vis, dominium, 

Sibique cunctos reputavit populos. 

Sibi? Qui est parvo genitus tugurio, 

Suam promittit gloriam post obitum. 

Non est ab istoc mil;i potestas saeculo! 

Suaque scripsit ipse tunc poenam manu. 

Et illic est, nec flet, ad mortem ducitur. 
(Omnibus). Hic, hic, manus cuncti debemus ponere! 

Est namque falsi vox fictique nuncia, 

Sonat laetitiam, dum plangit spiritus. 1 
Rugit mens vestra, rugit peccato mea, 

Ipse vobiscum conviciis obruor. 

Nic. Ad ipsum redi, te recipiet denuo. 

Iud. Ad ipsum adire? Nunquam! Gehennae faces • 
Eius me praefocant, me lancinant oculi, 

Eius vox fulgur ut me semper territat, 

Aciesque semper luminum me alliciunt, 

Vox personat, clangor ut tubae Ierici. 

Omnes modo me me tradent ad posteros, 

Eius quid ore damnationis exiit. 

Nic. Quid? potius velim dicas tu veniae. 

Iud. (stat) Erit damnationis mihi! Quid veniae? 

(subindens iturus ) Vah ! 

Nic. Ad necem recto te rapit superbia. 

Iud. (intro) Quid? Esto! 

(Ad proximum numerum). 

VATICANA MURALIS PICTURA 


COSTANTINUM IMPERATOREM EFFINGENS BAPTISMATIS FONTE REGENERATUM 


Vaticanarum aedium celeberrima ea pars est, 
quae vulgo « Raphaelis conclavia» appellatur, quon¬ 
dam Nicolai V diaeta. Xystus IV artificibus suae 
aetatis -maxime notis, Petro della Francescct , Bra- 
m an tino, Bartholomaeo della Galla , Lucae Signo- 
rellio aliisque pingenda ea commiserat; quum vero 
Sanctius Romam venit, Iulius II iussit tabulas illas 
eradi in earumque locum ab Urbinate novas sub¬ 
stitui, una tantum, suadente ipso Raphaele, excepta, 
in quodam fornice, a Petro Perusino, eius magistro, 
efficta. 

Aularum prima a Constantino Imperatore nomen 
accepit, quod gesta eius vitae memoratu maxime 
digna depicta illic fuerunt. Heic igitur muralis 
pictura conspicitur, quam lectorum oculis hodie sub- 
iicimus, et est de lavacro novae et caelestis rege¬ 
nerationis per Sylvestrum Papam a Constantino 
accepto in Lateranensi, prout creditur, basptisterio, 


quod ita repraesentatum est, quemadmodum illo 
tempore exstabat. 

Notabilis inter omnes in hac splendidissima ta¬ 
bula nobilis cuiusdam viri figura, nigris sucCincta 
vestibus, more exeuntis saeculi xv, in qua putatur 
Balthasaris Comitis Castiglione, litteratissimi illius 
aetatis hominis, imago ad fidem fuisse expressa, 
non aliter atque in ceteris hisce muris alios viros 
et seipsum Urbinas delineavit. 

« Delineavit », diximus; parietem enim hanc 
udo colore illinivit Franciscus Penni Florentinus, 
Sanctii discipulus, ac deinde cum Iulio Romano eius 
haeres ex testamento; qui ita a magistro habebatur, 
ut saepe ab ipso ad opera sua exsequenda delige¬ 
retur; quod quidem «actoris» (il Fattore) ei co¬ 
gnomentum procuravit. 

Forfex. 

ACTA PONTIFICIA 

Pontificiae litterae ad Archiepiscopos et Episcopos Mexicanae 

civitatis ob saecularia solemnia ab instituta republica. 

Venerabiles fratres, salutem et apostolicam bene¬ 
dictionem. — Per solemnia saecularia quae mox istic 
agentur ob memoriam institutae reipublieae, vestrum esse 
consilium accepimus celebres supplicationes indicere, 
quibus et debitae Deo omnipotenti grates persolvantur 
ob collata usque adhuc civitati beneficia, et divina in 
posterum benignitas imploretur. Optimum sane consi¬ 
lium, planeque dignum vestro vel studio divinae glo¬ 
riae, vel amore erga communem patriam: quod Nos 
videlicet non possumus quin laudemus vehementer et 
probemus. Sed, quum vos illud exsequamini, nolumus 
praetermittatis occasionem, quae se vobis dabit prae¬ 
clara ad "excitandos vestrorum populorum Christianos 
spiritus. — Etenim bonorum omnium caput, quorum 
gens Mexicana, divino munere, compos est, in Chri¬ 
stiana fide sapientiaque consistit; quae, quum viam 
muniat homini ad salutem sempiternam, tum ad civi¬ 
lem ipsam prosperitatem, quod ipsa eloquitur historia, 
affert momenta maxima.. Hanc vestrates, traditam sibi 
a maioribus hereditatem, ut incorruptam servent, vo¬ 
bis nimirum est, uti debet esse, curae. Servabunt au¬ 
tem eo diligentius, quo magis cognitam habuerint. Ita¬ 
que velimus, non solum ut per istas ferias sacrae ubique 
habeantur conciones de praeceptis institutisque Fidei, 
sed etiam ut perpetua quaedam constituantur Opera, 
per quae Christianae consulatur institutioni populi, prae- 
cipueque iuventutis. Equidem in causa tanta non vos 
defecturos vestris partibus, pro certo habemus. Verum 
ante omnia curabitis, ut vestri cives summa semper 
pietate colant magnam Dei Matrem; quam quidem, po¬ 
tissimum in templo Guadalupensi, tam praesentem et 
benignam experiri consueverunt. Nam quae a Patribus 
Concilii plenarii Aiuericae Latinae merito praedicatur 
« Nutrix atque educatrix populorum istorum in fide di¬ 
lectissimi Filii sui » in ipsius patrocinio intelligant per 
vos- Mexicani summum sibi esse praesidium ad retinen¬ 
dam avitam fidem. — Praeterea, quoniam satis non est 
Christianam profiteri sapientiam nisi ei professioni vita 
moresque congruant, opportunum fuerit in iis supplicatio¬ 
nibus, quas estis indicturi, dare operam, ut, implorata 
piacularibus precibus divina venia de peccatis populi, so- 
lemnis quaedam, omnium nomine, sponsio fiat, sanctis¬ 
simis Dei legibus obedienter obtemperandi, nominatim 
quod ad religiosam observantiam dierum festorum at¬ 
tinet. Iam vero ad recte sancteque vivendum mirifica sub¬ 
sidia suppetunt Christianis in augusto Eucharistiae Sacra¬ 
mento, quo ipse fons continetur Christianae vitae. De illo 
quisquis sitienter haurire solet, fieri non potest quin 
sensim evadat melior, meliusque in dies ipsius Iesu 
Christi imaginem referat. Vos igitur, si vultis vestros et 
privatim et publice Christianis florere virtutibus, eos ad 
frequentandam rite sacratissimam Eucharistiam hortari 


non cessabitis. Nec vero negligetis ea nostrorum insti¬ 
tuta, quae beneficam Ecclesiae sanctae virtutem expli¬ 
cant in omnes ordines civium, praesertim tenuiorum: 
quin imo vestra auctoritate instantiaque fiat, ut' istic 
etiam illa exsistant ac vigeant, in primisque Opera 
quibus multiformis beneficentia ministratur Christianae 
•caritatis. Quo autem facilius in officio contineatis opi¬ 
fices, tutosque ab insidiis Socialismi praestetis, iis ma¬ 
gnopere auctores eritis, ut, coniungendo inter se vi¬ 
res, Religione auspice et magistra, rationibus suis ipsi 
consulant. Quod reliquum est, quoniam mores infinita 
scribendi licentia et spectaculorum corruptelis depra¬ 
vantur maxime, vos non satis habere debetis utrumque 
denuntiare periculum, sed contendere a catholicis, ut 
iis tantum suffragentur in utroque genere qui pudici¬ 
tiam custodiant Religionemque observent. Ac de diariis 
el libellis, ut aiunt, periodicis, .utinam omnes boni sibi 
suadeant, omni ope curandum ut scripta id genus vere 
catholica catholicis suppeditent: certe nihil est quod 
hodie pluris interesse putemus. — Haec, Venerabiles 
Fratres, admonere vos habuimus hoc tempore: quae si 
vos, pro vestra pastoralis officii diligentia, studueritis 
adducere ad effectum, non ista civitatis Mexicanae so¬ 
lemnia carebunt optimis fructibus. Nos interea, caele¬ 
stium auspicem munerum, ac benevolentiae Nostrae te¬ 
stem, vobis et universae genti Mexicanae apostolicam 
benedictionem peramanter impertimus. 

Datum Romae apud S. Petrum, die xxili Februarii 
mcmx, Pontificatus Nostri, anno septimo. 

Pius PP. X. 


— Per Apostolicas litteras d. d. xiv mens. Fe¬ 
bruarii mcmx districtus Pao-Ting-Fou separatus est a 
Vicariatu Apostolico Ce-li Septentrionali, exque eo no¬ 
vus erectus est Vicariatus Apostolicus Ce-li Centralis 
appellatus. 

— Per Apostolicas litteras d. d. xxiv mens. Februa¬ 
rii mcmx Dioecesis Akcrensis ab Amadiensi Chaldaeorum 
disiuncta est et ita separata ac divisa prori socie et ad 
interim administrationi concredita est Patriarchae Ba- 
bylonensi pro tempore. 


EX SACRIS CONGREGATIONIBUS ROMANIS 

SENTENTIAE NOVISSIMAE SELECTAE 


Ex Congregatione Concilii. 

De induito quadragesima!i Bullae Cruciatae in Hi¬ 
spania quoad pauperes. 

— Pauperes ut fruantur in Hispania induito qua- 
dragesimali Bullae Cruciatae non tenentur ad eleemo¬ 
synam elargiendam; tenentur autem si frui velint aliis 
privilegiis Bullae Cruciatae. (Ex decr. Geruuden. d. 
xxiii mens. Ianuarii mcmx). 

Ex Congregatione Consistoriali. 

De Sacerdotum Potoriorum admissione in clerum clioe 
cesanum Statuum Foederatorum Americae Septentrio- 
nal is. 

— Anno, proxime elapso, Episcopus. Supefiofensis 
quaesivit a S. Congregatione Consistoriali utrum instruc¬ 
tio data a S. C. de Propaganda fide die 25 Februarii 
189G ad Revmos. Ordinarios Statuum Foederatorum Ame¬ 
ricae Septentrionalis post Constitutionem Sapienti con¬ 
silio adhuc in suo vigore maneret itecne. — Citata in¬ 
structio ita se habet: « Nullus sacerdos, vel ad statum 
ecclesiasticum candidatus, ex Polonia oriundus, etiamsi 
ex Italia vel alia dioecesi mediate migraverit, in cle¬ 
rum dioecesanum admittatur, nisi testimoniales litteras 
exhibeat huius S. C. quibus de legitima discedendi a 
dioecesi faqultate, de immunitate a censuris, necnon de 
bonis moribus praesentantis plane constet». —Propo¬ 
situm itaque fuit in S. C. hoc dubium solvendum : 
« Utrum post Const. Sapienti consilio adhuc vigere di¬ 
cenda sit instructio S. C. de Propaganda Fide diei 
25 Februarii 1890 relate ad clericos polonos in Status 
foederatos Americae Septentrionalis migraturos. — Re 
autem mature perpensa Emi. PP. in generali conventu 
diei 9 Decembris 1909 respondendum censuerunt: « Post 
Const. Sapienti consilio standum decretis S. C. Conci¬ 
lii». Decreta autem de quibus mentio fit in hac reso¬ 
lutione sunt: a) Decretum 14 Novembris 1903 de cle¬ 
ricis in Americani et ad Insulas Philippinas profecturis. 
— b) Decreta 20 Iulii 1898 et 24 Novembris 1906 de 
clericorum et laicorum excardinatione et sacra ordina¬ 
tione. — c) Decretum 22 Decembris 1905 de semina¬ 
riorum alumnis. 

De insula S. Honorati. 

— S. Honorati insula, nulla prorsus admissa immu¬ 
tatione, dioecesi Foroiuliensi ut. antea servabitur, eius- 
demque dioecesis uti pars perpetuo habebitur. (Ex decr. 
d. xxii mens. Februarii mqmx). 

Ex Congregatione Indicis. 

Ex decreto d. vii mens. Martii mcmx damnantur, 
proscribuntur et in Indicem librorum prohibitorum re¬ 
feruntur opera quae sequuntur: 

Iosrph Turmel, Histoire de la theologie positive, de- 
puis Vorigine jusqu’au concile de Trente. (Paris, Ga- 
briel Beauchesne et C. ie ). 

— Tertallien. (Paris, Bloud et C. i0 ). 

— Saint Jerome. (Ibid.). 

Axgeu Pulido Fernandez, Espcinoles sin patria y la 
raza se far di. (Madrid, E. Teodoro, 1905). 

Luis Gambara, La sociologici; manual para estudicm- 
tes de derecho, de filosofia y de bachillerato y de cultura 
general. (Barcelona, casa editorial, 1909). 

— Sociologia criminat; manual parci abogados, me¬ 
dicos forenses, estudiantes ile derecho y de medicina y de 
cultura generat. (Ibid., 1909). 

— Antropoloyici criminal: especial para abogados, 


medicos,-, estudiantes de derecho y de medicina y de 
cultura general. (Ibid., 1909). 

— Psicologici y aittropologia criminat; curso dado en et 
salon doctoral de launiversidad ile Barcelona. (Ibid., 1909). 

Icsephus Turmel et Fortunatus Russo, Decreto S. 
Congregationis edito die 5 Iulii 1909, quo quidam libri 
ab eis conscripti notatUel in Indicem librorum prohi¬ 
bitorum inserti sunt, laudabiliter se subiecerunt. 

Ex Congregatione Rituum. 

Dubia circa Ecclesiae et altarium consecrationem. 

I. — In consecratione Ecclesiae consecratum fuit 
altare, cuiuS mensa habebat sex cruces, nempe quatuor 
in angulis, quintam in medio et sextam supra lapidem 
quo clauditur sepulchrum reliquiarum. Signatae porro 
sunt cum aqua primae quinque cruces,' at cum sacris 
oleis tantum primae quatuor et sexta, omissa quinta. 
Quid in casu faciendum? — llesp. Orator seu conse¬ 
crans in casu acquiescat. 

Hinc quaeritur : 

II. — An signandae et ungendae sint primae quin¬ 
que cruces, an primae quatuor et sexta ? — llesp. Af¬ 
firmative ad primam partem; negative ad secundam. 

III. — An responsum huic quaestioni valeat etiam 
pro altaribus portatilibus ? — llesp. Affirmative. 

IV. — An in consecratione altarium portatilium 
Episcopus consecrans debeat ipse omnes cruces pro¬ 
pria manu ex incenso formare et candelas impo¬ 
nere ; an his in actionibus a sacerdotibus adiuvari pos¬ 
sit? — llesp. Episcopum consecrantem in praedictis 
actionibus posse adiuvari a sacerdotibus. (Ex decr. Brn- 
nen. d. xiv mens. Ianuarii mcmx). 

De benedictione partis tantum sacrorum oleorum. 

— Postulato limae. Curiae Episcopalis Mantuanae 
ad Sacrani Rituum Congregationem pro opportuna de¬ 
claratione transmisso sub die 24 Ianuarii 1910 circa 
consuetudinem antiquam etiam immemorialem benedi¬ 
cendi Feria v in Coena Domini tantum partem Sacro¬ 
rum Oleorum, eamque immediate miscendi cum oleis 
non benedictis, Sacra Rituum Congregatio d. xxvinmens. 
Ianuarii mcmx respondendum censuit: Servetur- Decre¬ 
tum n. 2883 Patavina 7 Decembris 1844, ad 9, non 
obstante enunciata consuetudine. 

De machina « Grcimmophono » in sacris functionibus. 

— In Missa solemni’ et aliis functionibus, in Eccle¬ 
siis, quibus est carentia magistri organi vel cantorum 
etiam laicorum minime licet uti machina vulgo dicta 
Grammofono pro cantu, stricte liturgico gregoriano, 
partium variabilium Missae sollemnis, hymnorum et alio¬ 
rum canticorum. (Ex decr. Squillacen. d. xi mens. Fe- 
bruariii mcmx) . 

Dubia circa Missam votivam SS. Apostolorum Petri 
et Pauli, Festa Titularis et dedicationis Ecclesiae catlie- 
dralis et lectiones l. 1 Nocturni in Festis S. Frcmcisci 
Xaverii, 8. Antonii Patavini et S. Aloisii .Gonzagae, 

quando pro ipsis recurrendum sit ad Commune Confes- 
‘ sorum. 

I. — Utrum ad Missam votivam Officio votivo San¬ 
ctorum .Apostolorum Petri et Pauli respondentem, in Vi¬ 
gilia Omnium Sanctorum sub die 30 vel 31 Octobris, 
tertia Oratio debeat esse Concede nos famulos tuos de 
Beata Virgine, au potius Deus, qui corda Fidelium de 
Spiritu Sancto, quae ad Missam ipsius Vigiliae uti se- 

' eunda praescribitur? — Resp. Affirmative ad primam 
partem; negative ad secundam in casu proposito. 

II. — Utrum Festum Titulare Ecclesiae Cathedralis 
cum sua Octava extra ipsam Cathedra!em, habendum 
sit tamquam Festum primarium vel secundarium ? — 
Resp.' Affirmative ad primam partem; negative ad se¬ 
cundam, iuxta Decretum Generale n. 3810, diei 27 Au¬ 
gusti 1893 ad I. 

III. — Utrum Festum Dedicationis Ecclesiae Cathe¬ 
dralis cum sua Octava, extra ipsam Cathedralem,, sit 
aestimandum tamquam festum primarium, an vero ceu 
Festum secundarium? — Resp. Affirmative ad primam 
partem; negative ad secundam, iuxta Decretum Gene¬ 
rale. n. 3863 Celebrationis Festorum Patroni loci, De¬ 
dicationis ac Tituli Ecclesiae, diei 9 Iulii 1895 ad II et 
III, ubi Ecclesia Cathedralis dicitur omnibus e Clero 
propria aut ratione beneficii, aut ratione subiectionis, 
etiam pro Regularibus. 

IV. — Utrum in festis Sanctorum Francisci Xaverii, 
Antonii Patavini et Aloisii Gonzagae, si pro Lectionibus 
I Nocturni recurrendum sit ad Commune Confessorum, 
Lectiones sint sumendae e primo, an potius e secundo 
loco? — Resp. Negative ad primam partem; affirma¬ 
tive ad secundam. (Ex decr. d. xvi mens. Februarii 
,MCMX). 

— Per decretum Parentin. et Polen. d. xxm mens. 
Februarii mcmx confirmatus est cultus ab immemora¬ 
bili tempore praestitus Servo Dei Iuliano Cesarello de 
Valle, Sacerdoti Professo Ordinis Minorum S. Franci¬ 
sci, Sancto et Beato nuncupato. 

— Per Decretum Meliten, d. eiusd. signata est Com¬ 
missio introductionis Causae Beatificationis et Canoni- 
zationis Servae Dei Adelaidis Cini, Fundatricis Hospitii 
a S. Corde Iesu, Melitae. 

— Per Decretum Sinorum d. eiusd. signata est Com» 
missio reassumptionis Causae pro canonizatione Beati 
Ioannis a Triora, Martyris, Sacerdotis Professi Ordinis 
Minorum S. Francisci. 

— Per Decretum Aurelianen. d. eiusd. signata est 
Commissio reassumptionis Causae pro canonizatione Bea¬ 
tae Ioannae de Arc, Virginis, Puellae Aurelianensis. 
Ex Congregatione de Sacramentis. 

Circa dispensationes ab impedimentis matrimoniali¬ 
bus concedendas regibus et regiae stirpis principibus. 

Dispensationes a quibusvis impedimentis matrimo¬ 
nium sive dirimentibus sive impedientibus, quae regi¬ 
bus ac regiae stirpis principibus erunt concedendae, 
Sedi Apostolicae* speciali modo sunt reservatae, ita ut 


ab huius potestatis usu excludantur Ordinarii omnes et 
alii quilibet, in quavis dignitate constituti; eademque 
potestas in facultatibus cuilibet et quavis forma conces¬ 
sis, nullatenus est comprehensa. (Ex decr. d. vii mens. 
Martii mcmx). 



DIARIUM VATICANUM 

(Mense Martio mcmx). 


Coram SSmo admissiones. 

Praeter Purpuratos Patres, Urbanos Antistites aliosque 
viros, qui sui quisque muneris gratia Pontificem de more 
adiverunt, peculiari nota digni sunt iuxta admissionis diem : 
Newton Iames Moore, administer primus atque aerarii cu¬ 
stos in Occidentali Australia; Heber Iaekson, administer 
cum omni potestate UrugUaianae civitatis apud Apostoli- 
cam Sedem; D’Ondes Reggio, dynasta; D’Erp. dynasta, 
Belgarum administer apud Apostolicam Sedem; De Meram, 
Comes, ex intimo Consilio Imperii Austro-Hungarici; Ca¬ 
millus Rospigliosi, princeps Urbanus; 1’. Kasprzvcki, prae¬ 
positus generalis Congregationis a Resurrectione D. N. I.; 
P. Blum, eodem munere fungens apud Congregationem a 
Divino Verbo; P. Marechaux, Abbas generalis Ord. S. Be¬ 
nedicti a Monte Oliveto; P. Schuler, administer generalis 
Ordinis Fratrum Minorum Unionis Leonianae; De Gonza- 
les marchio, Hispanicae legationis apud Apostolicam Se¬ 
dem consiliarius; Pontificium Collegium Leonianum de 
Urbe; Ting-Fang Princeps, Sinensium Imperatoris admini¬ 
ster ; Austrorum Hungarorumque manus Romam peregre pe¬ 
tentium; Pontificii Instituti Bibliqi doctores et alumni; 
Loflwitz Princeps, Bohemiae mareschallus; Dietrichstein 
Princeps; De Meiningen, Comes; Sacer Purpuratorum Se¬ 
natus, Coetus Legatorum ex omnibus civitatibus apud Apo¬ 
stolicam Sedem, Aulicique omnes omina et vota offerentes 
in diem Pontificis nominalem; Marinus Saluzzo e Corigliano, 
Comes; Consilium Ordinis S. Benedicti ex Brasilia; Wur- 
tembergenses, Bavari et Austriaci peregrini; peregrinatio 
adulescentium Austriaeis Hungaricisque scholis vacantium. 

Pontificiae electiones. 

— Angelus Alfonsus Maria Ettinger, monachus O. S. B. 
archicoenobii Montis Casini, abbas nullius SSmae. Trinita¬ 
tis Cavensis dicitur. 

— Excmus. vir Augustinus Iosephus Callier, episcopus 
Harlemen., inter Episcopos adsciscitur Pontificio Solio ad- 
stantes. 

— Patritius Ricardus Heffron, rector Seminarii archie- 
piscopalis S. Pauli di Minnesota, episcopus Vinonensis in 
Civitatibus Foederatis Amerieae Septentrionalis; Carolus 
Augustin, canonicus ad honorem ecclesiae cathedralis Vra- 
tislaviensis, episcopus tit. Diocaesarien. et auxiliaris Emi. 
ac Revmi. Episcopi Vratislaviensis; Iosephua Alves Mar- 
tins, canonicus archidiaconus ecclesiae cathedralis Loan- 
dae, episcopus S. Iacobi Capitis Viridis renunciantur. 

— Purpuratus Pater Beniaminus Cavicchioni Sacrae 
Studiorum 'Congregationi praeficitur. 

— Inter indices Sacrae Congregationis Concilii cooptan¬ 
tur excmus. vir Petrus Alfonsus Iorio, archiepiscopus tit. 
Nicomedien., r. p. Vital e Societate Iesu et r. d. Dantes 
Munerati e Congregatione Salesiana Ven. Ioannis Bosco. 

Varia. 

Die xxvn mens. Martii, Dominicae Resurrectionis Fe¬ 
stum, SS. D. N. in Xvstino Sacello sacra litat, ciboque 
eucharistico reficit fideles ad trecentorum numerum, ex exte¬ 
ris gentibus maxime. 

ANNALES 

Balkanicac res. 

Balkanica quaestio, nullo quamquam, fausto au¬ 
spicio, belli metu, civilium moderatorum praeser¬ 
tim mentes, proximis etiam diebus, occupavit. Ru¬ 
mor enim primum manavit Balkanicos inter populos 
foedus proxime iri constitutum; quod vero impos¬ 
sibile, nunc saltem, plerisque visum est, tum ob 
nimias adhuc inter illas gentes dissensiones, tum 
Turearum favore deficiente, tum denique quod te¬ 
meraria in Austrorum H ungar orumque imperium 
provocatio passim id foedus haberetur. Ceterum ad' 
disceptationes huius generis omnino dirimendas, tum 
compositio opportune intervenit inter Austros ipsos 
et Russos de communibus agendi rationibus vulgata, 
— ex cuius documentis facile innotuit, gubernia illa 
de « statu quo » in Balkanica regione minime inno¬ 
vando plane simul consentire —; tum etiam pro¬ 
pinatio, qua Russorum Caesar Serborum regis, qui 
Petropolim adivit eum visitandi gratia, turgidis ver¬ 
bis respondit; non ea certe, quae spem aliquam 
inflaret de Balkanicis rebus vel minime innovandis. 

In Graecia. 

Neque ex Graecia inopinatos ac deplorabiles 
eventus intercessuros sperare licet; siquidem, regio 
edicto renuntiato de « constituente » coetu habendo 
die xiv futuri mensis Septembris, militare foedus, 
quod campum ipsum publicae institutionis invase¬ 
rat, tandem resolutum est, aperte hoc actu decla¬ 
rans exercitum ad militaria unice intendere debere. 
Quod iamdiu erat in votis! 

Finis Finlandiae. 

Iamvero etiam de iuribus huius nordieae Euro¬ 
pae regionis propriis, praedicanda est finis. Recen¬ 
tibus enim edictis, omnia fere circa leges ferendas 
capita, liuc usque coetui Abo in urbem convenienti 
reservata, ad Petropolitaniim coetum delata sunt; 
atque simul Finnorum participatio ad gubernii con¬ 
silium valde reducta. Non est dubium quin huius- 
modi constituta rata a Petropolitanis legatis habean- 
' tur; neque Finnicis civibus reliquum erit, — iamque 
id dictitant — quam renixum novis legibus hoc 
ritu sanctis opponere; quod quidem proculdubio 
causa perturbationum facile erit heu! futurum. 

, Nihil est virtute amabilius, nihil quod magis allidat ad 
diligendum, quippe quum propter virtutem et probitatem 
etiam eos, quos nunquam vidimus, quodammodo diligamus. 

Cic. — De am., VIII. 


PUBLICI PER ORBEM COETUS 

legibus ferendis 

In Anglia nova nomina tum exercitui tum classi 
comparata. 

In Austria leges ad aerarium spectantes in di¬ 
sceptationem vocatae rataeque habitae. 

In Borussia nova comitiorum ratio tandem pro¬ 
posita ; cum immutationibus vero iis, quas catholico¬ 
rum et « conservatorum » factiones poposcerant. . 

In Gallia dum nova comitia parantur urgetque 
opus ut legis rogationes a gubernio propositae om¬ 
nes probentur, graves de repetundis accusationes 
in bonorum a religiosis Congregationibus erepto¬ 
rum gestores inlatae. 

In Germania a Cancellario tum de internis tum 
de exteris rebus optimae condiciones relatae. 

In Hungaria sessio ferendarum legum, ab anno, 
mdccccv inchoata, absoluta est post probrosos tu¬ 
multus a Justhi factione factos; in quibus admini¬ 
strorum praeses Khuen-Hedervary et agriculturae 
administer Sereny leviter vulnerati sunt. 

In Halia administrorum consilio, cui ►Sidney-Son- 
nino praeerat, a munere recedenti, novum suffectum, 
praeside Luzzatti. 

In Russia rationes de internis rebus in discepta¬ 
tionem vocatae, refectionesque libenter recognitae 
tum de statu generali civitatis, tum de publica se¬ 
curitate. 


PER ORBEM 

Die vm mens. Martii mcmx, Humebutell, in op¬ 
pido Germaniae, aeronavis, cui nomen Huthanburg , 
in terram praecipitat et frangitur. 

— d. x, Vindobonae, late defletus obit Carolus 
Lueger, civitatis administer primus, Catholicorum 
propugnator. 

— d. xii, Ligurni, bellica Graecorum navis Ave-' 
rof in mare fauste ac feliciter immittitur. 

— d. xiv Romae, in Pantheon, post iusta fune¬ 
bria Humberto I, Italorum regi, persoluta, eius se¬ 
pulcrum inauguratur. 

— d. \v, Vindobonae, vita fungitur Helfert dy¬ 
nasta, civilium et historicarum rerum scriptor insi¬ 
gnis. 

— d. xxi Bethmann Holweg, Germanici imperii 
cancellarius, Romam advenit. 

— d. xxii Ferdinandus, Bulgarorum rex, 'eiusque 
uxor Constantinopol-im appellunt, Turearum Caesa¬ 
rem visitaturi. 

— d. xxiii in Apulia flumina limites passim 
exsuperant atque ingentia damna procurant; Aetne 

autem, Siciliae mons, novis ex improviso apertis 
hiatibus liquefacta saxa evomit, quae sata laeta 
comburunt op.pid.aque circum destruere minitantur. 

— d. xxiv, Lutetiae Parisiorum moritur Euge- 
nius De Vogue, litteratus vir praeclarus. 

— d. xxvli, Florentiae, aviationis certamen 
initur. 

Ockoriti, Ilungariae in oppido, ’ dum in horreo 
quodam populares choreae aguntur, incendium exo¬ 
ritur; quumque effugii via non satis suppeditet, 
trecenti et ultra ex iis qui aderant flammis crude¬ 
liter absumuntur. 

— d. xxix Theodorus Roosevelt, ex ferarum 
venationibus redux, quas per Africam egit, Cairi 
urbis in athenaco de animo viriliter instituendo 
orationem habet. 

— d. xxxi, Saint Mand6 in oppido Galliae, quar¬ 
tum supra quinquagesimum aetatis annum agens, 
supremum vitae diem explet Ioannes Moreas, Fran- 
co-Hellenicae, quae vulgo appellata est, poeticae 
scholae magister. 



LIBRORUM RECENSIO 


Victor Cathrein S. I. — Die katholische Welianschau- 
ung in ihren Grundiinien, init besonderer Beriick- 
sklitigung der Moral ., (Friburgi, Herder, 1909). 

Vix post annos duos, ex quo notissimi scriptoris 
opus primum venit in lucem, en altera editio novis pa¬ 
ginis et capitibus locupletata. Quae quidem tum po¬ 
puli favoris apertum indicium sunt, tum etiam demon¬ 
strant indefessum auctoris laborem, ut opera sua om¬ 
nibus ex partibus absoluta reddat. Et sane librum de 
quo agimus ita perfecit, ut non amplius desiderari queat 
ab homine qui dubia enodare velit, solidam fidem sibi 
constituere animumque ad bonum praetexere. Generis 
humani origo et finis; Christi ecclesia; virtutes colen¬ 
dae; officia exercenda: haec voluminis praecipua argu¬ 
menta, apud quae agitatae magis hodie quaestiones (ex, 
gr. « evolutio » — Christi divinitas eiusque resurrectio — 
Ecclesiae characteres, etc.) suum locum inveniunt, in 
disceptationem vocantur, persolvuntur. Ecquando in 
Gallicum et Italicum sermonem, ad nostrorum iuve- 
num maximam utilitatem, Cathrein etiam hoc opus con¬ 
versum videbimus ? 

P. B. Meistermann 0. F. M. — Nouptau guide de Terre- 
Sainte. 

Id. Guide du Nil au Jourdain par le Sinat et Petra, 
sur le trcices d’ Israel. (Lutetiae Parisiorum edid. Pi- 
card, 1909). 

In libris hisce scribendis auctor sibi proposuit via¬ 
toribus, iis praesertim qui religionis caussa per terras 
a Christo habitatas eiusque sanguine cruentatas pere¬ 


grinantur, brevibus iisque claris paginis offerre quae 
pro certo hodie magis habentur de locis biblieis et me¬ 
moriis ad ea attinentibus. Ita non modo geographicum 
atque historicum opus confecit, sed quod pietati etiam 
satisfaceret; quin etiam — homo apprime pragmati¬ 
cus — et vitae'usui atque commoditati viatorum pro¬ 
spexit, siquidem non desunt praecepta et consilia cui¬ 
que regiones illas peragranti non solum utilia, verum 
etiam interdum necessaria. Accedunt tabulae plures et 
diagrammata ad textum magis magisque explanandum. 

Pensees de Joubert. Keproduction de 1’edition origi¬ 
nale, avec la notice historique du frere de Joubert. In- 
troduction et notes par Victor Giraud. (Lutetiae Pa¬ 
risiorum edid. Bloud, 1909). 

Joubefti Cogitatione.s, rogante moralis illius exqui¬ 
siti philosophi uxore, collegit ediditque primum Clui- 
teaubriand anno mdcvcxviii ; sed quae sequutac sunt (‘di¬ 
tiones saepe immutatae passimque variatae fuere. Girau- 
dius ad Chateaubriandi rationem rediit, quippe quae ipsi 
visa sit per unitatem simul atque concisionem auctoris 
mentem integram offerre. Id in operis prooemio novus 
hic Iouberti Cogitationum recognitor contendit; sequi¬ 
tur Chateaubriandi praefatio, cui vero historica notitia 
praecedit, parum cognita eaque magni pretii, quam 
Aniaudus Joubert fratris memoriae sacravit. 

P. Sisto Scaglia O. C. R. — I « novissimi » ne i mo¬ 
numenti primitivi della Chiesa. (Edid. Romae Pu- 
stet, 1910). 

Clarissimum auctorem Christianae antiquitatis abun¬ 
de peritum iam lectores nostri noverunt, siquidem 
scientiae suae specimina non semel in Voce Urbis ob¬ 
tulimus. Novissimo hoc Opere Christianae antiquitatis 
monumenta is repetiit, unde doctrina quam maiores no¬ 
stri de futura vita professi sint, facilius deduci posset. 
Equidem eam invenit, qua Catholicae Ecclesiae fidei 
immutatio omnino confirmetur. Disquisitio in.sex capita 
distribuitur: 1) Animae sors post mortem (Magni mo¬ 
menti heic occurrit, quod in epigraphia Christiana verba 
reperiantur, quae in « Missae canone » apud « memento 
mortuorum » leguntur). — 2) Communio Sanctorum — 
3) Animae indicium particulare — h Corporum resur¬ 
rectio — 5) Universale indicium — (?) Immediata re- 
muneratio. Quum satis in aperto sit monumenta non 
mimis quam documenta in theologiae positivae, prouti 
dicitur, studio adhibenda esse, nemo non videt P. Xysti 
librum, summa cum diligentia exaratum, ab eo qui 
;< novissimorum » doctrinam ex omni parte velit expe¬ 
dire necessario adeundum esse. 

P. Antonio Vicent S. I. Conferendas pronunciadas en 
el prirner curso social, en el Centro cie defensa so- 
cial. — Madriti, ex off. Commentarii de Archivis 
(liivista de Archivos), 1909-. 

Non cogitationum singulare acumen, aut novarum 
rerum studium in quatuor hisce orationibus quaesieris, 
sed eruditionem hodiernae vitae usui accomodatam atque 

denotationum messeni satis copiosam, tum circa « quae¬ 
stionem socialem» 'atque Leonis XIII de re doctrinam, 
tum de consociationis iure, atque ideo de mutuo auxilio 
inter opifice^ promovendo, de societatibus coopera¬ 
tionis more aut publica auctoritate sive statuendis sive 
'statutis; siquidem eiusmodi notitiae tum de Hispania, 
tum de exteris populis ad argumenta confirmanda af¬ 
feruntur. 

A. Gemelli I 'funerali di un uomo e di una dottrina. 
(In morte di Gesare Lombroso) — Ex off. editrice 
Florentina, 1909. (Ven. lib. 1). 

Orationis huius, quam clarissimus auctor magno cum 
plausu per Italiam habuit, nunc autem in lucem edidit, 
ea fuit propositi summa, ut vana omnino ostenderetur 
doctrina, quam Caesar Lombroso eiusque asseclae « ve¬ 
teri eidemque Christianae metaphysicae » obiicere conati 
sunt; idque optime perficitur Lombrosum ipsum pro¬ 
ducendo ut fuit homo, scientiae cultor, philosophus, 
eiusque cogitata praecipua « de homine sive malefico sive 
geniali» acuti? destringendo. Velim ut has paginas iu- 
venes, praesertim qui in athenaeis atque in scholis su¬ 
perioribus versantur, iterum itreumque perlegant. 

I. F. 

LIBRI REGENS DONO ACCEPTI 


Sociorum et lectorum in mentem revocamus, libros 
recens editos atque ad nos missos, ut in Voce Urbis eo¬ 
rum notitia detur, neque hoc ipso a nobis commendari, 
neque apud administratorem nostrum, nisi contra aperte 
declaretur, venumdari. Si quis alterum eorum sibi cu¬ 
piat, petat necesse est ab editore, (piem semper indi¬ 
camus. 

Abbe Georgex Fremont. La grande erreur politique 
des Catholiques francais. — Lutetiae Parisiorum edid. 
Bloud et Soc., 1910. 

‘ Card. Alfonso Capecelatro, Arcivescovo di Capua 
e Bibliotecario di S. R. C. Una promessa di Gesii . — 
Romae edid. Desclce et Soc. (Ven. lib. 0,20). 

Cani Dott. Giovanni di Coceo. Vade mecum dei pre- 
dicatore dei Meae di Maggio. — Indidem. (Veii. lib. 0,50). 

Finx Francis. Claude Lightfoqt. Racconto americano. 
Traduzione dairinglese di Fanny Cencelli. — Indidem. 
(Ven. lib. 2). 

Fonksagrives. L’ educazione della purezza. Consigli 
ai genitori e ai maestri. l a traduzione autorizzata su la 
15 a francesc di Paolo Cesare Rinaudo. — Indidem. (Ven. 
lib. 2). 

L. Beurlier. II mondo giudaico al tempo di Gesii 
Cristo e elegii Apostoli. — Indidem. (Ven. lib. 1,20). 

Indulgenze concesse a tutti i Fedeli dai Sommi Pon¬ 
te fici dalTAgosto 1898 al Dicembre 1909, con aggiunta 
delle concessioni posteriori lino a tutto Febbraio 1910. 
'Con approvazione della Suprema S. C. dei S. Offizio 
. (Sezione Indulgenze). — Romae apud Ferrari et Ca¬ 
stello, 1910 (Ven. lib. 1,50). 


EPISTOLARUM COMMERCIUM 


Cl. v. Iosepiio W...., Varsaviae Colonorum. — Non fa¬ 
cile, mihi crede, eiusmodi dolores mitigantur!.... Doctoris 
titulo in iure ab an. mdcccxc ; in litteris autem ab an. 
MDCCCXOII sum honestatus.— Novum domicilium tuum pla- 
nene intellexi ? 

Cl. v. Andkeae' H., Alodling aci Vindobonam: — De’ 

humanissimis verbis plurimas tibi ago gratias; de commu¬ 
tata destinatione gaudeo coque etiam quod facilius uobiscum 
deinceps communicare poteris. 

Cl. v. Ioaxxi P. Dertusae; L. Laur.' S. I., Can- 

terbury. — Scripta collegiorum vestrorum magno cum de¬ 
siderio exspectamus. 

Cl. v. Adolfo B...., . Goritiae: — Ecquid iamdiu taces? 

Cl. v. I. R., S. Francisci. — Ad proximum uiunerum. 

A Secretis. 


AENIGMATA 


i. 

Tota volat par aquas. Truncor si vertice , mellis 
Dona dabo in oriens; aera possideo., 

Bis me si minuis, tua quae sit, redde, voluntas! 

Sed q-uuin ter minuar , lector, abire voles. 

II. 

Est caput in Divis, cui sacra est integra virgo. 
Effugiat caudam, qui timet invidias. 

Ex sociis, qui utriusque aenigmatis interpretatio¬ 
nem ad Doctorem IOSEPHUJVV FORNARI, Commentarii 
moderatorem (Roma, via dei Governo Vecchio, 96) 

miserint intra menses duos, unus, sortitus, gratis 
accipiet opus, cui titulus: 

VINCENTII LANFRANCHI 
D E O R A T O RIB U S R 0 M ANIS 
ACROASIS. 


Aenigmata an. XIII, n, I proposita his respondent: 


l) Ava ; 2) Succus 


Ea rite soluta miserunt: 

R. Richi, Traianopbli. — M. Scarpini, Roiiu 
— ilern. Forgeot, Xicasacad Varam. — Nie. Lt 
nelli; F. Arnori, Mediolano. — I’. Prado, Vei 


. —lac. Cordara, Parmtixr 
gumina, Panormo. — A. To- 
;tiis. — Petrus Tergestinus. 


— Arch. Magliano, Ornum. — G. Giani, Sonis. — I. AI. Memiier, Corbi- 
niaco. — I. Oiolli, Papia — Frane. Baturewicz, Zi/idthiria. — Alex. Pili, 
tauro-; F. Staraee, Neapoli. —F. X. AL, Propono. — Eug. Dolinar, Ckicar 
ginc. — Alex Fasztusz, Szapnar. — Aut. Masia, Tarragona. — F. Correa v - 
Emcrila. — I. Ortiz , Marcii a. — Alb. Catteau, Lugduno. — A. Bonnin, 
Aureliano. — Alb. Perraud, Pariti i is. — lac. Alenendez, Madrito. — Ant. 
Whiteside; Alb. Kain, Publino. — Raim. Silvan, Londino. — Iae. Fer- 
nandez, Mcxipo. — Fr. Guerra, A lolio. — Ricli. Brondel, Jirttgis. — Lud. 
Dubois, Massilia. — Oleni. Fiard, Curia Rhosiorum. — Rich. AluUeiv 
Serotino. — Alart. Dunne, Neo Eboraco. — Ios. Martius, Philadelphia. — 
I. Orti z, Morelia. — Fr. Xav. Ghion, Ostunio, — 1. Costa, Dumiq. — Lud. 
Goux, Bituricis. 

Sortitus est praemium: 

Iacouus Cordara, 


ad quem mif 
conscripta, t 


ost I. B. FR ANO ESI A actio dramatica. a 
i titulus: 

TARCIS1US. 


sibus Senariis 


Sponsor: Io annes,Baptista CIampi, iurisperitus 

Romar — Ex .officina .Societatis Ilo,nana.; Edilriris. , 

ARRAE GORCONIAE 

(Cfr. num. sup.) 

__ - ,•_ 


Sastulit ille caput, contractoque ore, licet voce sub¬ 
missa : 

— Iure obiurgas, — inquit — legate; at, dic, rogo, 
quis haec ad te miserit, cuiusque epistola sit? 

Tunc ille aperto sermone: 

— Haud sunt ferme recens nuptae characteres; sed 
Domitii Afranii patris eius. 

— Recens nuptam, dicis? — anxie petiit iuvenis 
subito gressu procedens. 

At ille lenta voce: 

— Tua ne mente excidat coram legato te esse: 
audi igitur quieto animq. Afranii litterae sunt ad Quin- 
ctilium Varum, qui ad me, quem patris tui Contuber¬ 
nalem novit, te earum latorem misit subscripsitque ut 
reni nunciarem amice. Res sunt Luciae Domitillae, Do¬ 
mitii tiliae, nuptiae cum Quinto Aulo praetore. Puellae 
mandato arrae tibi remittuntur, quas ei olim dedisti. 

Dum haec verba brevi et quasi neglecta voce Cae¬ 
cilius profert, pallor vicissim atque rubor iuvenis os 
rapida vice occupabat, et represso vix fremitu, eius 
pectus concutiebatur. Mox caput demisit detixis in so¬ 
lum oculis, dum ille pergit mutata voce: 

— Ad giterum veniamus igitur, sintque ea nuptia¬ 
libus nunciis laetiora. 

At vix alteram devolvens membranam oculos in 
eam coniecit, statim e lectulo prosiluit, atque attoniti 
iuvenis prorsus oblitus, e tentorio erumpens magna 
voce centurionem advocavit. 

. Quem extemplo ingressum — eratque ei athletae 
quasi corpus, — rogavit concitis verbis: 

— Balbe, ecquid novi ab extremis excubiis? 

— Nihil, quod sciam. 

At institit legatus: 

— Barbarorum copias instare, aggredi, conspici in 
silvis ? 

— Minime quidem — firma voce ille respondit. 

— Quieta igitur omnia? 

— Puto; adventum si exceperis equitis huius. 

— Proh verum est! — clamavit tum Caecilius, pal¬ 
maque frontem percutiens, ad Atilium conversus: 

— Dic tu igitur — rogavit. — Barbaris ne occurri¬ 
sti?... Age... tibi dico, eques, audisne? 

Atilius enim videbatur quae circum essent non 
videre ; adeo attonitis oculis lucernae flammulam de¬ 
mirabatur. At centurio silentis excussit brachium: 

— Audi, eques, quid legatus rogitet? Barbaris oc¬ 
curristi ? 

— Barbaris? — tunc ille quasi e somnio excitatus. 
— Me immemorem! Occurri equidem, etsi re non vi¬ 
derim; sed sagittas audivi sensim in me coniectas. 

— Ubinam? — sciscitavit anxie Caecilius. 

— In silva, nec longe a castris, Pegasumque meum 
carissimum vulneratum,.. 


— Martem obtestor! — intercepit Caecilius. — 
Abite statim ambo — iussit; — canite tuba, advocate 
tribunos!... Abite, hercle, in crucem! — Quumque duo 
illi prae stupore nutarent adhuc, ipse cingulum ex 
clavo arripuit, seseque festina manu succingens c ten¬ 
torio erupit. 

II. 

Atilius vero demisso arroganti capite media per ten¬ 
toria contrariam arripuijt viam. Dum ille tamen quasi 
ebrius incerto ac nutante gressu properat, canebant pro¬ 
cul tubae, quae tribunos centurionesque ad concionem 
vocabant. Mentem vero iuvenis animumque veluti fe¬ 
brilia somnia occupabant, dissitae maxime a castren¬ 
sibus rebus species, solaque in auribus verba legati 
vehementer insonabant, quae Luciae Domitillae nuptias 
significaverant. Manet enim saepe unumquemque nostrum 
decretoria quaedam vitae hora, qua vel incautis cuiusquam 
dictis, vel nutu inopino, aut ictu oculi male ominato, 
aliave levissima causa, omnes adulescentiae spes adeo 
velociter dolabuntur, ut exactam simul iuventutem, ini- 
tamque maturiorem aetatem momento temporis expe¬ 
riamur. 

Hae dum iuvenis inconscio in animo succedunt species, 
rectum iter sequutus, is ad portam praetoriam paulatim 
rediit, occurritque custodiae militibus, qui, defixa 
humi facula, iacenti equo galeam aqua plenam admo¬ 
vebant. Qua re perculsus, statim ab internis curis rediit 
Pegasumque iaccntem agnovit. 

Procumbit igitur, galeam ipse abripit, ac sustentans 
laeva belluae nares in os aquam immittere conatur. 
Bellua contra arcte obseratis dentibus et languentibus 
oculis planctu suffusis, tota infremuit. Aderat eius vulneri 
constricta loris vitta; frustra tamen; nam alternante 
anhelitu, sanguinis fluctus vulnere erumpebat ac late 
circum cruentabat terram. 

Brevi autem ne caput quidem erigere bellua valuit 
amplius, recubuitque in sanguine suo, clistentisque cru¬ 
ribus, auctoque membrorum tremi tu, mortis angore ob¬ 
stringi apparuit. Palpabat equum iuvenis et anxie blan¬ 
diebatur tanto vocis moerore, ut nunquam eum diceres 
maiore luctu fuisse correptum: tantus erat vultus pal¬ 
lor tantusque ex oculis fletus vix cohibitus erumpebat. 

— Pegase, gloria nostra, dominae nostrae deliciae... 
intuere herum, ne me tu quoque, deseras, quem infida 
domina iamdiu fefellit... 

At quoniam lacrymis non licet instaurare vitam, 
quum miserrimus ille morientis caput iterum sustinuis¬ 
set, supremus mortis fremitus belluam concussit, cuius 
caput equitis manu effugit; mox altissimo hinnitu, pul¬ 
sans vanum ungulis aerem, iners bellua iacuit. Concidit 
in caxlaver Atilius suumque ipse caput percutiens: > 

(Aci proximum numerum). I. A. Cortaggini. 

FIDEI DIVINAE CONCEPTUS 


Fede e sustanzia di cose sperate, 

. Ed argomento delle non parventi; 

E questa pare a me sua quiditate. 

(Dante, Par. xxiv, 65). 

Leibnitius philosophus (1647-1716) in quadam epi¬ 
stola (1) olim scribebat, « saeculum philosophicum oriri, 
.quo cura acrior veritatis extra scholas, etiam in viros 
reipublicae natos diffundatur; his nisi satisfiat, despe¬ 
ratam religionis veram propagationem esse: magnam 
conversionum partem fore palliatam; nihil efficacius 
esse ad confirmandum atheismum, aut certe naturalis- 
mum invalescentem, et subruendam a fundamento apud 
multos et magnos sed malos homines religionis Chri¬ 
stianae fidem ». 

Nulli aetati, sicuti aetati nostrae, quae magna « crisi » 
fidei laborat, et in qua «fides et scientia» continuis 
agitantur conflictibus, verba Leibnitii tam apprime con¬ 
veniunt. Neque de hisce conflictibus, neque de tam ma¬ 
gna «fidei crisi», nobis mirandum est; haec omnia si¬ 
quidem explicantur 1°, per verba Lutheri scribentis: 
« Ardua res est fides, quae non facile et cito discitur 
et apprehenditur » (2); 2°, per S. Thomae (3) verba, 
dum scribit: «Sublata fide nihil remanet in homine, 
quod possit esse utile ad salutem aeternam... Fides 
enim est vita animae ... Sicut ergo sublata vita corpo¬ 
rali, omnia membra et partes hominis a debita dispo¬ 
sitione recedunt; ita sublata vita iustitiae, quae est 
per fidem, apparet inordinatio ». 

Exponamus igitur, quinam sit fidei divinae con¬ 
ceptus penes « Protestantes », aliosque errantes « Mo- 

(1) Lettre a Arnauld 167, 1. 

(2) In Gal. ii, 187. 

(3) 2, 2“° p. 12, a. 1. ad 2. 


dernos et Modernistas », nec non penes S. Paulum, 
S. Thomam, atque catholicam Ecclesiam. 

* 

* * 

Neque clare, neque satis apparet, quinam fuerit 
conceptus fidei penes Protestantes saeculi xvi, et qui¬ 
nam sit huiusmodi fidei conceptus penes Protestantes 
recentiores. Lutherus circa fidem, sequentia contradi¬ 
ctorie scribit (1): « Cum fides sit recta et bona opinio 
de Deo, opinio autem quaelibet per se solam hominem 
trahat in opera, non est dubitandum, quin omnia opera 
faciat qui fidem habuerit... fides est firma opinio... Quod 
habent (Papistae) somnium, opinio et ratio naturalis 
non fides est... fides est firmus assensus, quo Christus 
apprehenditur... 

Fides nihil aliud est quam obedientia spiritus... 
Verbum credendum est nihil aliud, quam Christus est 
mortuus et resurrexit... Fidem offerre (hoc est) fidu¬ 
ciam veram rerum non apparentium... Fides autem esse 
nullo modo potest, nisi sit vivax quaedam et indubi¬ 
tata opinio, qua homo certus est super omnem certitu¬ 
dinem se placere Deo, se habere propitium et igno¬ 
scentem Deum in omnibus, quae fecerit aut gesserit: 
propitium in bonis, ignoscentem in malis. Quid enim est 
fides, quae non est talis opinio?... Fides est firma opi¬ 
nio constansque conscientia iustitiae et salutis ». 

Calvinus post distinctionem « fidei historicae, fidei 
miraculorum, fidei promissionum» definit fidem (2): 
« Fides est divinae erga nos benevolentiae firma certa- 
que cognitio, quae gratuitae in Christo promissionis 
veritate fundata, per Spiritum Sanctum et revelatur 
mentibus nostris et cordibus obsignatur». Melanchton 

(1) Cf. Denifle, Luther tmd Luthertum Mainz 1904, p. 590, 694 et seq. 
Lutherus Melanchtoni scribebat: « Siindige ivacker, aber vertraue noch fu- 
ster ». Cf. Humbertclaude Henei, Erasum et Luther, p. 137-138. 

(2) Cf. Prat, La Thdologie de Saint Paul 1908, p. 255; IIebert, LY- 
volution de la foi catholique, chap. vn. 

scribit (1): « Principio credo offendi vos, cur Lutherus 
ubique scribit iustificari nos sola fide... Cum docet nos 
iustificari fide, non vult fidem esse simplicem historiae 
cognitionem, ut cum Livio aut Salustio credo, sed esse 
fiduciam, quod Christus, in quem credo, omnia quae de 
eo dicunt Scripturae, mihi donaverit remissionem pec¬ 
catorum per iustificationem... Assensus seu fiducia in 
promissionem divinam, quod Christus pro me datus 
sit, quod Christus mea deleat peccata, quod Christus 
vivificat me, haec fides est illa Evangelii quae sola iusti- 
ficat, i. e. haec sola reputatur nobis a Deo pro iustitia: 
opera quantumvis videantur bona, pro iustitia non 
reputantur ». 

Non aliter ac antiqui, divisi sunt circa fidei con- 
ceptum recentiores Protestantes. Non est dubium, scri¬ 
bit Beyschlag (. Neutest. Theol., 1 2 3 t. ii, 178), notionem 
fundamentalem fidei in fiducia consistere, iuxta verba 
Pauli (I. Cor. 13, 7) « Charitas... omnia credit ». 
B. Weiss (Lehrbuch der bibi. Theol. des N. T. 6 , pag. 
321-323) coniungit simul fiduciam et adhaesionem in¬ 
tellectus, nomineque fiduciae intelligit « eam fiduciam 
quae coram Deo testificatur, dum verbo illius credimus ». 
Baur ( Paulus der Apostel I. C., 1845 p. 545) sumpta 
fide tamquam iustificationis principio, definit eam « per¬ 
suasionem supra Iesum Christum fundatam per quam 
est id quod est?» Pfliderer (Dei' Paulinismus, 1874, 
p. 166) vocat fidem « plenam voluntatis divinae adim¬ 
pletionem, non quidem voluntatis imperantis, sed vo¬ 
luntatis quae se dat». Uti quisque videt, fidei conce¬ 
ptus penes recentiores Protestantes existens, indeter¬ 
minatus, quasi inintelligibilis est. (2) 


Pro Hermesio, nonnullisque aliis theologis Germa¬ 
niae saeculi elapsi, fidei conceptus est de rebus visis 
atque scientifice demonstratis ab intellectu humano, qui 
« suis naturalibus principiis ad dogmata fidei scienter 
tractanda» idoneus effici potest. (Denz. 1527). Iuxta 
Fideistas, fides non aliquid intellectus et voluntatis est. 
A conceptu fidei, actus quilibet rationis est excluden¬ 
dus, cum Deus, naturali lumine rationis humanae certo 
cognosci non possit, neque divina revelatio externis 
signis credibilis fiat, cumque neque fieri, neque certo 
cognosci possint miracula, neque ad divinam religionis 
Christianae originem rite probandam valeant. Fides est, 
quae ad omnia valet; ipsa remota, nihil certi a nobis 
sciri potest. (Cf. Denz. 1653-1659-1660). Huic «Fidei- 
smo * adscribuntur a nonnullis Loisy eiusque asseclae, 
cum penes illos « Christus sit Deus per fidem, per fi¬ 
dem sit immortalis, per fidem Ecclesia ab eo instituta 
recognoscatur, per fidem numerus septenarius Sacra¬ 
mentorum appareat ». (3) 

(1) Denifle, 1. c., p. 6D5-696. 

(2) Cf . Notiones Jidei Ritschl el Fricke penes Prat La ihdologie de 
Si. Paul, p. 256. 

(3) Autour d’un petit livre, p. 155, 117, 120, 174, 160, 180. 


Iuxta modernos aliquos, placitis systematis de « Im¬ 
manentia » et « Rationalismi » plus minusve addictos, 
fides est quidem « sensus » Deum percipiens, dum ocu¬ 
lus tamen Deum non videt; vel melius est sensus qui¬ 
dam omnino « dynamicus » et significat fiduciam, amo¬ 
rem, spem. Fides, non est actus cognoscitivus, cum per 
semetipsam ac in seipsa nullam visionem sive directam 
sive indirectam veritatis habeat. Fides oritur ex qua¬ 
dam indigentia, vel ex quadam inquietudine, vel ex 
quodam desiderio, vel ex moralibus dispositionibus ani¬ 
mae. (1) Fides vel in indigentia quadam essentiali na¬ 
turae nostrae fundatur; vel in hominis definitione, vel 
in operationibus intellectus eiusdem est inclusa; credi¬ 
mus eo praecise modo quo respiramus. Fides, quaedam 
lex organismi nostri moralis vel intellectualis est; (2) 
est obedientia vel impulsus quidam spiritus, (3) vel 
quidam motus caecus animi sine motivo aliquo credi- 
bilitatis; et si motivum aliquod credibilitatis habeatur, 
ad veritatem fidei Christianae evidenter credibilem red¬ 
dendam, non valet. (4) 

Conceptus fidei penes Modernistas pulchre in Epistola 
Pii X Pascendi exponitur. « Religio, - inquit - sive ea 
naturalis est, sive supra naturam... explicationem aliquam 
admittat oportet. Explicatio autem... extra hominem 
inquiritur frustra. Est igitur in ipso homine quaerenda: 
et quoniam religio vitae quaedam est forma, in vita 
omnino hominis reperienda est. Ex hoc immanentiae 
religiosae principium asseritur. Vitalis porro cuiusque 
phaenomeni, cuiusmodi religionem esse iam dictum 
est, prima veluti motio ex indigentia quadam seu im¬ 
pulsione est repetenda: primordia vero, si de vita pres¬ 
sius loquamur, ponenda sunt in motu quodam cordis, 
qui sensus dicitur. Eam ob rem, cum religionis obie- 
ctum sit Deus, concludendum est, fidem, quae initium 
est ac fundamentum cuiusvis religionis, in sensu quodam 
intimo collocari debere, qui ex indigentia divini oriatur... 
Coram... incognoscibili... indigentia divini in animo ad 
religionem prono, nullo, secundum fideismi scita, prae- 
vertente mentis iudicio, peculiarem quemdam commovet 
sensum... Est porro hic sensus quem modernistae fidei 
nomine appellant, estque illis religionis initium ». 

* * 

Circa fidei conceptum, audiantur modo S. Paulus, 
S. Tliomas, Vaticanumque Concilium. Ne mireris, si spe¬ 
cialis sermo fiat de fidei conceptu penes Apostolum 
Paulum; ipse enim inter scriptores inspiratos, qui de 
fide loquuti sunt, primatum quemdam tenet. Conceptus 
fidei, qualis in S. Pauli Epistolis apparet, multiformis 
est. Iuxta Apostoli mentem, quatuor in fide distinguere 
possumus, videlicet: virtutem fidei, fidei obkctum, fidei 
genesim ac principalitatem. 

(1) Cf. Annales de Philos. Chrdt., 1909 Sept. v p. 597.Noveml). 1908, pa 
gina 183, p. 504. 

(2) Cf. BrunetiiSre, Liscours de Combat. Le besoin de eroire. 

(3) Bremo.nd, Psychologie de la foi, p. 311, 312, 313. Loss and Gain 
(Newman) chap. v, p. ii. 

(4) Cf. Cone, Vaticanum Lens. (1639-1640). 

Virtus fidei, est obedientia quaedam, quaedam in¬ 
tima persuasio, fiducia in fide nonnisi secundarium lo¬ 
cum obtinet. In hunc sensum legimus (Rom. i, 5) : 
« Per quem accepimus gratiam et apostolatum ad obe- 
diendum fidei»; {Rom. xvi, 26): «Secundum praece¬ 
ptum aeterni Dei ad obeditionem fidei »,; (Rom. x, 16): 
« Sed non omnes obediunt Evangelio ». Item (n Co- 
rinth. x, 5): «In captivitatem redigentes omnem in¬ 
tellectum in obsequium Christi ». De fide Abraliae Apo¬ 
stolus (Rom. iv, 21) ait: « Plenissime sciens, quia quae¬ 
cumque promisit, potens est et facere ». Virtus fidei 
igitur, concludit P. Lemonnyer, (1) penes Apostolum est 
« quaedam cordis obedientia, status quidam convinctio¬ 
nis, firma quaedam persuasio cordis ». 

Obiectum fidei, iuxta Pauli mentem, complectitur 
Iesum Christum, Deum, sanguinem et virtutem propi- 
tiatoriam Iesu Christi, Dei potentiam, Christi resur¬ 
rectionem, aliasque Evangelii veritates. In hunc sensum 
legimus (Rom. iit, 22): « Iustitia autem Dei per fidem 
Iesu Christi... qui credunt in eum », et (Galcit. n, 16): 
« Nisi per fidem Iesu Christi; et nos in Christo Iesu 
credimus ». Item (Philip, m, 9): « Inveniar in illo, non 
habens meam iustitiam, quae ex lege est, sed illam quae 
ex fide est Christi Iesu»; (Rom. iv, 3): «Quid enim 
dicit Scriptura? Credidit Abraliam Deo: et reputatum 
est illi ad iustitiam», (Rom. m, 25): «Quem pro¬ 
posuit Deus propitiationem per fidem in sanguine ipsius »; 
(Colos, ii, 12): « Resurrexistis per fidem operationis 
Dei, qui suscitavit illum a mortuis »; (Rom. x, 9): « In 
corde tuo credideris, quod Deus illum suscitavit a 
mortuis», et (I CormtU., xv, 1); « Evangelium, quod 
praedicavi vobis, quod accepistis, in quo et statis». 

Genesis externa fidei, quomodo videlicet aliquis ad 
fidem externe perveniat, invenitur in Epistola S. Pauli ad 
Romanos, (x, 14 et seqq.)': « Quomodo credent ei, quem 
non audierunt? Quomodo autem audient sine praedi¬ 
cante? Quomodo vero praedicabunt, nisi mittantur?... 
Ergo fides ex auditu, auditus autem per verbum Chri¬ 
sti ». Genesis vero interior fidei, quomodo nempe ali¬ 
quis interne credat, iuxta Pauli Apostoli mentem in hoc 
consistit, quod credere sit simul actus liber hominis, 
idest actus intellectus et voluntatis, donumque Dei. 
Actus intellectus et voluntatis, (I, Thess. iv, 13): Si enim 
credimus quod Iesus mortuus est, et resurrexit », et 
(Rom. x, 9): « Quia si confitearis in ore tuo Dominum 
Iesum, et in corde tuo credideris. quod Deus illum su¬ 
scitavit a mortuis, salvus eris ».(2) Donum Dei (II Thes. 
3, 2): «Non enim omnium est fides». 

Principalitas vero fidei apparet, dum Apostolus (Rom. 
xiv, 23; I Thess. 1, 3; II Thess. 1, 12) continuo re¬ 
petit, fidem esse primum evangelicae praedicationis ef¬ 
fectum, per fidem nos accessum habere ad Deum, in- 

(X) Epiir.es de S. Paul — Premi6re Partie — Aux Romatns, 1, 17. 

(2) Dans ce dernier exemple animadvertit Prat ( La Thdologie de 
S. Paul p. 235 n. 1) il n’y a pa,s a objecter le mot « coeur »; on sait assez 
.que dans la psychologie biblique le coeur est le sUge despensties aussi bien 
que des sentiments ». Cf. Rom. iv, 20; II Thess. 2, 12-13; Coi. ii, 12; I Cor. 
15, 2. 


corporari Christo, fidem esse necessariam conditionem 
ad iustificationem animae, esse vitae regulam. Animad¬ 
vertere placet cum P. Prat (1) Apostolum Paulum in 
fidei conceptu nobis tradendo, neque uti metaphysicum 
procedere, neque metaphysicam analysim adhibere. 
Quamvis ipse fidei vocabulo, diversas tradat significa¬ 
tiones, in fide tamen duo ubique determinat, actionem 
nempe fidei, quae est credere, diversaque obiecta eius¬ 
dem fidei. 

Iuxta Angelicum, fides catholica, quae origine di¬ 
vina est, habet tamquam materiale obiectum (quod ma¬ 
terialiter cognoscitur) Deum et multa alia « quae habent 
aliquem ordinem ad Deum». Obiectum. hoc in se. con¬ 
sideratum est aliquid simplex (aliquid incomplexum); 
sed quia humanus intellectus nonnisi componendo vel 
dividendo veritatem cognoscit (iudicium affirmativum 
et negativum) ideo obiectum fidei respectu credentis 
« est aliquid complexum per modum enuntiabilis »; enun¬ 
tiatur videlicet per iudicium vel propositionem aliquam. 
Ratio formalis huius iudicii, vel obiectum formale fidei 
(formalis ratio obiecti) idest, id per quod materiale 
obiectum cognoscitur, est Veritas prima, quia in fide 
ideo assensus veritati praebetur, quia est a Deo reve¬ 
lata; aliis verbis, obiectum fidei est Deus, vel Veritas 
prima revelans se, aliasque veritates. (2) 

Auctoritas divina per quam fidei inerrantia habe¬ 
tur, non praebet visionem evidentem terminorum veri¬ 
tatum fidei, uti fit in principiis atque conclusionibus de¬ 
monstrativis scientiae. Impossibile est igitur, quod eadem 
veritas sub eodem respectu considerata, pro eodemque 
intellectu sit simul fidei scientiaeque obiectum; quamvis 
fieri possit, ut eadem veritas sit ab uno scita et ab alio 
credita, qui nempe neque per intuitionem neque per 
demonstrationem intimum illius nexum percipit. Ex. g. 
existentia Dei et unitas Dei « numerantur inter cre¬ 
denda » non quia ab omnibus et ab unoquoque credi 
debeant, sed quia « praeexiguntur ad ea quae sunt 
fidei » quamvis veritates, communiter omnium fidei pro¬ 
positae, sint extra scientiae obiectum (non scitum) at¬ 
que sub fidei dominio cadant. (3) 

Verum etsi fides cognitionem « scientificam » dogma¬ 
tum excludat, exigit tamen laborem praeambulum in¬ 
tellectus ; credere enim est cum assensione cogitare. Ne¬ 
que credens crederet, nisi videret esse credendum, sive 
persuasio haec proveniat ab evidentia miraculorum, sive 
ab aliis motivis, uti sunt prophetiae, necnon conversio 
populorum ad doctrinam Christianam tam difficilem et 
arduam. (4) 

Motiva haec non valent ad propositiones fidei pro¬ 
prie demonstrandas; valent solummodo ad easdem evi¬ 
denter credibiles reddendas, ita ut intellectus credentis 

(1) Li c. p. 234. 

(2) Summa Theol. 2-2 M . 2. 3. C. Gent. i, 5 - De Veritate 14,10 in corp. 
2-2“ e . 1. 1. in corp.; 1. p. q. 16 a 2.; 2-2“ e . 1. 2.; 2-2 ae 1. 1. 

(3) 2-2 ao . 2. 10; q. l. a. 3; q. l. a. 4.; q. l. a. 5. ad 4, et ad 3, et in corpore. 

(4) 2-2 ae , 2. 1.; q. 1. a. 4 et 2. C. Gent. i, 6. 

qui sub gratiae motione, veritatibus divinitus revelatis 
atque ab Ecclesia edoctis libere adhaeret, nulla evi¬ 
denti demonstratione ad adhaerendum cogatur. In li¬ 
bertate hac, meritum fidei consistit; 1 quod quidem me¬ 
ritum a motivis credibilitatis minui vel augeri, nun¬ 
quam supprimi potest; minuitur si quis recusat vel 
differt credere, augetur si credens amore fidei, nova 
motiva inquirat. (1) 

Actus fidei triplici formula, quae est « credere Deo, 
credere Deum, credere in Deum » exprimitur. Prima 
formula « credere Deo » obiectum formale fidei, Deum 
veritatem primam se revelantem indicat; secunda « cre¬ 
dere Deum » obiectum materiale fidei, Deum videlicet, 
aliaque respectum ad Deum habentia exprimit; tertia 
« credere in Deum » significat intellectum credentis a 
voluntate motum tendere in Deum summum bonum. (2) 


Veniamus tandem ad fidei conceptum a Concilio Va¬ 
ticano nobis clare solideque traditum, quique conceptui 
Apostoli Pauli necnon S. Thomae conformis est. Fides 
iuxta Cone. Vaticanum ( Cap . 3 de fide Denz. 1638) est: 

a) « Humanae salutis initium... virtus supernatu- 
ralis, qua Dei aspirante et adiuvante gratia, ab eo re¬ 
velata vera esse credimus, non propter intrinsecam re¬ 
rum veritatem naturalis rationis lumine perspectam, sed 
propter auctoritatem ipsius Dei revelantis, qui nec falli, 
nec fallere potest». Concil. Tridentinum ( Sess . 6. c. 8 
Denz. 683) iam vocaverat fidem « humanae salutis ini¬ 
tium, fundamentum et radix omnis iustificationis ». 
Initium quidem dicitur, ait Toletus (3) « quia ipsa prae¬ 
cedit ; nisi enim peccator peccasse se contra Deum, et 
per Christum sibi iustitiam oblatam credat, nec sperat 
nec diligit, nec peccasse dolet; fides ergo initium est. 
Fundamentum autem dicitur, quia ipsi cetera innitun¬ 
tur; ablata namque fide cetera corruunt nec subsistere 
possunt; ceteris vero ablatis non continuo fides de¬ 
struitur, sicut ablato fundamento aedificium ruit, non 
autem e contrario, aedificio destructo, fundamentum 
eruitur. Radix autem dicitur quia ad ceteras producen¬ 
das ipsa concurrit, non quod necessario consequantur 
fidem, nec quod sola fides sine adiutorio supernaturali 
eas inducat, sed quod ex parte ad actus tales produ¬ 
cendos concurrat una cum auxilio divinae gratiae ». 

b) « Est assensus intellectus, non caecus, sed ra¬ 
tioni consentaneus ». Dantur enim pro intellectu cre¬ 
dentis « externa revelationis argumenta, facta scilicet 
divina, atque imprimis miracula et prophetiae quae 
cum Dei omnipotentiam et infinitam scientiam luculen¬ 
ter commonstrent, divinae revelationis signa sunt cer¬ 
tissima et omnium intelligentiae accommodata ». (4) Iam 

(1) C. Gent. i, 18; 2-2“. 2. 9. 10; 1 

(2) 2-2«. 2. 2. Cf. Theol. Heitz (Revue de Sciences philosophiques et 
tMolog. Avril 1909 p. 244) « La Philosophie et la Foi chez S. Thomas 
d’Aquin ». 

(3) In Epist. ad Rom. iii, 21. 

(4) Ib. c. 3 Denz. 1639. 


antea Pius IX (Ad Patr. Primates etc. d. 9 Nov. 1846 
Denz 1498) scripserat: « Quis ignorat vel ignorare po¬ 
test, omnem Deo loquenti fidem esse habendam, nihil- 
que rationi ipsi magis consentaneum esse, quam iis ac¬ 
quiescere firmiterque adhaerere, quae a Deo, qui nec 
falli, nec fallere potest, revelata esse constiterit ? » 

c) « Est assensus, non sine sed cum actione su¬ 
pernaturali Dei moventis ad fidem. » Nemo enim « evan- 
gelicae praedicationi consentire potest, sicut oportet ad 
salutem consequendam, absque illuminatione et inspi¬ 
ratione Spiritus Sancti, qui dat omnibus suavitatem in 
consentiendo et credendo veritati». (1) 

d) « Est supra rationem, non contra rationem ». 
Supra rationem: «Divina enim mysteria suapte natura 
intellectum creatum sic excedunt, ut etiam revelatione 
tradita et fide suscepta, ipsius tamen fidei velamine 
contecta et quadam quasi caligine obvoluta maneant, 
quamdiu in hac mortali vita peregrinamur a Domino: 
per fidem enim ambulamus et non per speciem ». (2) 
Non contra rationem, quia idem est Deus « qui myste¬ 
ria revelat et fidem infundit » et qui « animo humano 
rationis lumen indidit » ; Deus autem « negare seipsum 
non potest, nec verum vero unquam contradicere ». (3) 

e) « Fides et ratio opem sibi mutuam ferunt ». 
Quia « recta ratio fidei fundamenta demonstrat, eius- 
que lumine illustrata rerum divinarum scientiam exco¬ 
lit »; fides vero « rationem ab erroribus liberat ac tue¬ 
tur, eamque multiplici cognitione illustrat ». (4) , 

f ) « Fidei divinae obiectum constituitur per ea, 
quae in verbo Dei scripto vel tradito continentur, et 
ab Ecclesia sive solemni iudicio sive ordinario et uni¬ 
versali magisterio tamquam divinitus revelata credenda 
proponuntur ». (5) 

* * 

Haec omnia scripta sunt, occasione Operis (6) nec¬ 
non conversionis Professoris Alberti von Ruville, circa 
quam, in Germania universa, multi scripserunt. Quibus 
omnibus perpensis, fas sit nobis repetere: « Ardua res 
est fides, quae non facile et cito discitur et apprehen¬ 
ditur ». 

Friburgi Helvetiorum. 

P. Reginaldus Fei 0. P. 

(1) Denz. 1640. 

(2) Ib. c. 4. Denz. 1644. 

(3) Ib. Denz.'1645. 

(4) Denz. 1646. 

(5) Denz. 1641. 

(6) Zurucli zur heiligen Kirche. 


Spatio deficiente, ad proximum numerum: 

PHILOSOPHICAE DISPUTATIONES 

MODERNISTAM INTER ET THOMISTAMl 

ACTUM VOLUNTATIS NON PENDERE A SOLA APPREHENSIONE : 
SED A IUDICIO EODEMQUE « PRACTICO » CIRCA FINEM, ET A 
DISCURSU CIRCA MEDIA STATUITUR. 

DE PICTURARUM IN CATACUMBIS INTERPRETATIONE 

UNIVERSALIS RATIO (1) 2 3 


Picturarum interpretatio Christianae antiquitatis di¬ 
sciplinae difficillima pars est, quum a fontibus littera¬ 
riis pendeat, in quorum investigatione vel summi ar- 
chaeologi errarunt. Ut mihi videtur, ex monumentorum 
indole eorumque inter se analogia investigatio ista ini¬ 
tium capere debet; de ea igitur primum loquendum. 

Auctores, qui de picturarum Christianarum stilo 
tractarunt, mire in eius indole determinanda dissen¬ 
tiunt. Raoul-Rochette nihil omnino in Christiana arte 
invenit, quod proprium huius artis diceret, omniaque 



adumbrationem sive imitationem plus minus fidelem esse 
artis ethnicae asseruit. (2) Cuius quidem sententiae ratio 
non solum ex praeiudicatis opinionibus illius auctoris 
repetenda est, verum etiam ex eo quod, initio saeculi 
elapsi, quum hac de re quid sentiret exposuit, haud 
fideles figurarum tabulas sub oculis habuerit. Contra 
hanc sententiam non semel in suo opere Roma sotter- 
ranea locutus est I. B. De Rossi, qui certam quamdam 
concedens arti ethnicae partem in coemeterialibus pi¬ 
cturis, quippe cuius stilus fere vitari non posset, mul¬ 
tarum tamen figurarum Christianae vindicat arti ori¬ 
ginem. Verum visus est, nostris praesertim temporibus, 
nimis complexa involutaque symbola in picturis cata¬ 
cumbarum deprehendere voluisse. 

Eius aequalis, doctissimus Pater Garrucci, antiquam 
Bosii aliorumque opinionem renovavit, quatenus fere 
omnia in Christianis sepulcris symbolica esse debe¬ 
rent, (3) ac nonnulli Lutheri Calvinique assectatores ex 
Garruccianae interpretationis abusu occasionem arripue¬ 
re omne prorsus in praefatis monumentis negandi dog¬ 
maticum signum. Inter hos Victor Schultz eminuit, qui 
optime quidem de inventis monumentis meritus, omnia 
'tamen eo sensu interpretatus est, ut ipsis quaedam si¬ 

(1) Quod editor et clarissimus auctor, novi huius operis « de symbolis et 
picturis coemeterialibus» specimen Voci Urbis vulg-andum dederint, gratias 
publice referimus. 

(2) Raoul Roohette. Discours sur Uorigine des types imitatifs qui con¬ 
stituent, Vart du christianisme (1834) et Mdmoires sur les antiqui tds chret. 
des catacombes (1838), ap. Mdmoires de 1’Acad. des Inscr. et Belles-Lettres, 
t. XIII, pp. 93-169, 170-265, 529-788. 

(3) (tarrucci, Storia delVarte cr.istiana; praesertim vol. i, 


gnificaretur popularis philosophia, fidei resurrectionis 
innixa, sed nihil aliud. (1) 

Victoris Schultz opinionem Sybel nostris temporibus 
plus minus amplexus est, qui in omnibus et semper 
ethnicam omnino cernit artem, artem vero Christianam 
affirmat ultimam esse ethnicae artis formam, sicut Chri¬ 
stiana relligio ultimum antiquarum relligionum evolu¬ 
tionis (ut hodie dicitur) signat gradum. Praeterea, ex 
eius sententia, picturae defunctum semper spectant, 
quatenus ad eius destinationem alludant, aeternam vi¬ 
delicet beatitudinem in Deo; Christus autem non inter¬ 
venit nisi ut mediator, ut salvator mundi humanique 
generis liberator, cuius gratia et auxilio ad convivium 
caeleste aditus patet. Auctori igitur picturarum finis 
eschatologicus, ut hodierno utar vocabulo, prorsus 
est, (2) quod quidem C. M. Kaufmann (3) aliique iam 
ante illum arbitrati erant. 

Iosephus Wilpert in pluribus suis operibus cum 
doctis illis viris quidem consentit in eo quod ad de¬ 
functos picturas catacumbarum referendas putet, sed 
praeter eschatologicum, etiam paraeneticum sensum in 
iis deprehendit; nempe picturae non ea tantum quae 
beatitudinem significant, verum etiam supplicationes ac 
preces continent, quae, ut defuncti anima cito beatitu¬ 
dinem consequeretur, a superstitibus solvebantur. 

Equidem non aliter atque egregius hic auctor te¬ 
nendum arbitror, cuius nempe sententiam, ita quoad 
genus consideratam, solummodo post plures in monu¬ 
mentis examinandis annos transactos veram deprehendi, 
eamque in praesenti libro mihi demonstrandam propono. 

Quantum autem sit veri in eorum sententia, qui 
omnes Christianas figuras in sepulcralibus picturis ex 
aliquo prototypo ethnicae repetunt artis, satis ex tabulis 
quas heic proponim s, intelligitur. 


Monumentum ethnicum. Monumentum Christianum. 

Exempla istiusmodi ab H. Leciercq producta sunt 
in suo Manuali archaeologiae Christianae, (4) sed quid 
probent videat studiosus. Equidem, praeterquamquod 
inter Christianas et ethnicas formas non tantam invenio 
congruentiam artis, multum mihi dubium est quin Chri- 

(1) Schultz, Archaelogische Studien, Leipsig, 1880; Die Katacomben, 1882. 

(2) Ludwig von Sybel, Christliche Antike. Einfuhrung in die altchri 
Stliche Kunst, Marburg, N. G. Elwert, Erster Band, 1906, pag. 808. 

(3) Kaufmann (C. M.), Handbuch der christlicheh Archtteologie, Pader- 
born, 1905. 

(4) H. Leclerc.7, Manuel d’arch. chrdt. t. premier, pag. 140 sq. 

stianae figurae ab ethnicis prototypis stricte adeo, ut 
iactatur, pendeant; nec enim hinc et illinc stili com- 
positionisve aequalitas, vultus eadem species, vel par 
vestimentorum quoad sinus dispositio; sed, ad sum¬ 
mum, fortuita quaedam levisque, inter communiora ac 
magis materialia, similitudo dumtaxat deprehenditur, 
quae vitari omnino nequibat. Si egregius Leclercq se-‘ 
mei tantum per Romanum agrum transiisset, nostris 
etiam temporibus plura pastoris quiescentis viva exem¬ 
pla et ubique conspexisset, eodemque fere habitu atque 
in Christianis passim picturis apparet. Quod autem de 
pastoris, item de orantis figura dicatur. Cotidie enim 
Christianis artificibus sub oculis eiusmodi exempla 
versabantur, praesertim in liturgicis congregationibus; 
quid ergo opus erat ut Romana signa imitarentur ? (1) 
Sed nunc ad inceptum redeamus. 

Licet recentiores plerique auctores in pluribus inter 
se dissentiant, in hoc tamen concordes sunt, ut fune¬ 
rariam vindicent picturis catacumbarum indolem. Id 
prorsus excludit quod vel a I. B. De Rossi, non nimis 
tamen explicite, admittebatur, ut scilicet picturae qui¬ 
dam fuerint modus neophytos in relligionis dogmatibus 
instruendi, ideoque quoddam theologicarum notionum 
corpus constituerint. Si ita res se habuisset, quaerere 
liceret curnam non omnia relligionis dogmata signifi¬ 
cata sint. Quod quidem picturae sepulcrales relligionis 
'mysteria, vel sublimiora, neophytos docere potuerint, 
immo et ipsis fidelibus in mentem revocare quod maxime 
ad salutem aeternam obtinendam referret, nemo dubi¬ 
tabit. Etenim quot res quodlibet potest monumentum 
commemorare! Verum, in hunc finem picturas sepul¬ 
crales directo et ex proposito elaboratas fuisse, nisi 
gratis id asseri non potest. Quaenam nempe hucusque 
huius rei allata fuit ab auctoribus ratio? Prorsus nul¬ 
la. Nemo unquam explicavit cur, exempli gratia, ut 
eucharistia quid esset neophytus intelligeret, figuris 
depictis opus esset. Sed etsi hoc daretur, qua re in pa¬ 
rietibus sepulcrorum? qua re non in communi, etiam 
si placeat subterraneo, ad hoc destinato loco ? Sicut 
enim ulteriora docuerunt studia, catacumbae unice uti 
coemeteria habitae generatim fuerunt, in quibus potue¬ 
rit funeraria quidem liturgia celebrari, sed quam ra¬ 
rissime, atque extrema impellente necessitate dumtaxat 
ordinarius cultus. Porro quisnam crederet privatam 
personam, in proprio familiarique decorando sepulcro, 
de docendis mysteria neophytis cogitasse, quasi parietes 
hypogei, saepe perangusti, parietes quodammodo essent 
scholae, atque ad orandum pro defunctis natura ac deco- 
ratione sua non potius et aptius invitarent superstites ? 

' E contra, ad funerariam picturarum nostrarum in¬ 
dolem demonstrandam nobis argumentum suppetit pa¬ 
ritas, quae inter diversa monumentorum sepulcralium 

• (1) - Sono semplicemente da leggersi con compassione — ait egregius 

Wilpert — i tentativi fatti dai dilettanti per ricondurre a tipi classici al- 
cune rappresentazioni (per esempio, la Epifania a scena dei culto cibelico, 
il sacrificio d’Abramo a quello di I/igenia, Giona ad Endimione etc.); essi 
non meritano seria considerazione — (Le pitt. delle eat. rom, textus, p. 53, 
not. 2, 


genera certo viget. Si enim in coemeteriorum epitaphiis 
generatim orant superstites, ut defuncti cito beatitudi- 
nem ingrediantur, vel eos iam declarant beatitudinem 
possidere, si eiusmodi cogitationibus et symbola titulis 
incisa plane respondent, atque idem exhibent quod in 
liturgicis funerariis precibus legere fas est, ut scilicet 
proficiat defunctis id quod crediderunt ac speraverunt; 
si denique symbola non pauca communia cum picturis 
habent; omnis est ratio concludendi picturas eandem at¬ 
que epitaphia indolem habere. Neque id quod defuncti 
sperarunt ac crediderunt totum potuit in sepulcris 
describi; monumentorum quoque naturam animadver¬ 
tamus oportet, ceteraque adiuncta, tempus praesertim. 
Vidimus enim epitaphia potissimum Christum respicere, 
fidem in eum, spem in eius sponsiones aeternamque 
beatitudinem ; deinde sacramenta commemorari de¬ 
prehendimus praecipua, quibus scilicet homo fit Chri¬ 
stianus et pignus, ex Christi promissis, accipit beatae 
immortalitatis ac resurrectionis; liturgiae funerariae 
eadem quoque sacramenta commemorant. Atqui pictu¬ 
rae in hoc a liturgiis et epitaphiis minime differunt. 
Patet igitur quam frustra in picturis quaereremus quod 
neque eiusdem temporis epitaphia, neque ipsae litur¬ 
giae hodiedum usurpatae exhiberent. 


P. Xystus 0. C. R. 



MICHAEL RUA 


Postridie nonas Aprilis hoc ipso anno labente, Deo 
defixus mortalem vitam cum beata immortalitate 
placide commutavit Augustae Taurinorum Michael 
Rua sacerdos, eximium virtutum exemplar, et pri¬ 
mus, post Ioannem Bosco patrem legiferum, Sale- 
sianorum Magister. 

Lamentabili autem casu, qui me amico suavis¬ 
simo, multos optimo Patre orbavit, adeo sum af¬ 
fectus, ut nunquam antea meminerim, me tantum 
capere animo dolorem. 

Incredibile quoque dictu est et memoratu di¬ 
gnissimum, quot viri omniumque ordinum et ipsa 
regia Soboles luctuosum eius obitum graviter illa- 
crymaverint. 

Et ego, qui cum ipso, vel a prima aetatula, 
eam amicitiam Contraxeram, quae nunquam po¬ 
stea fuit dissociata, a vobis veniam peto, quam 
facile me esse consecuturum spero, si paucula de 
eius vita vel obiter delibavero. 

Hic Augustae Taurinorum humili loco natus 
est anno saeculi elapsi septimo et trigesimo. Paene 
puer, amisso patre, domestica matris consuetudine, 
et sanctissima Christiana disciplina altus est atque 
excultus, Vix decennis, quum olim divinitus ei 

obviam fuisset Ioannes Bosco, praeclarum iam re¬ 
ligionis exemplum, ita se illi benevolentia et ob¬ 
sequio addixit, ut nunquam exinde ab eius insti¬ 
tutis praeceptisque discederet. 

Quo factum est, ut, si Ioannem Bosco Philip¬ 
pum Nerium Taurinensem iure appellaveris, Mi- 
chaelem Rua facile cum Caesare illo Baronio com¬ 
posueris, qui scriptis atque virtutibus Parentem 
omnimode laudavit, et eius egregia facinora nedum 
memoriae posterorum mirum in modum prorogare 
studuit, sed opere 
firmavit, re et con¬ 
silio auxit. 

Michael Rua, 
experrecto a na¬ 
tura ingenio dona¬ 
tus, adolescens in 
scholis primas sem- 
per referre consue¬ 
vit, et ea celeritate 
profanas primum, 
deinde saCras disci¬ 
plinas arripuit, 
eosque fructus sa¬ 
pientiae adquisivit, 
ut, vel ex eo tem¬ 
pore, quo tandem 
esset evasurus, om¬ 
nes facile coniec- 
tura assequi pos¬ 
sent, et maiora ei 
in dies verbis por¬ 
tendere. 

Verum, sub pru¬ 
denti Ioannis Bosco 
disciplina, iuventu¬ 
tem castissime 
transegit. In eius- 
modi igitur schola, 
ita rerum humanarum fuit pertaesus, ut florenti 
adhuc aetate, mortalibus omnibus muneribus spretis, 
ad caelestia alacriter contenderet. 

Sacerdotio auctus, abhinc annos quinquaginta, pa¬ 
tris consilium unice sequutus, cuius vestigiis a pue¬ 
ritia fuerat ingressus, totum se ad iuventutis com¬ 
modum atque salutem animo convertit. 

Quo autem maiorem profectum in muneribus 
sibi propositis reciperet, ex patris praescripto, ipse, 
qui alienum a cupiditatibus animum exhibuerat, 
difficillimis aetatis nostrae temporibus, solers atque 
impiger politioribus litteris operam dedit, ita tamen 


ut primum gymnasii inferioris magister, dein su¬ 
perioris extra ordinem cunctisque suffragiis, in Ar- 
chigymnasio Taurinensi, professor salutari mere¬ 
retur. 

Et ita de. studiorum disciplina sentiebat, ut 
summa ope niteretur, labentibus annis, ne italica 
iuventus recentiorum doctrinarum portentis adlecta, 
ab optimis exemplaribus recederet. 

Verum ad caelestia atque immortalia spectans 
mortalia contempsit, et munerum dignitatem vir¬ 
tutibus cumula¬ 
vit. 

Quo tempore 
Ioannes Bosco 
Piam Religiosam 
Societatem insti¬ 
tuit, cui a S. Fran- 
cisco Salesio est 
nomen inditum, 
princeps cum pau¬ 
cis adnumeratur 
qui nomen ei dede¬ 
runt. 

Mirum sane 
quot egregia opera 
fecit, quot mentes 
perculit. Quum po-, 
stea pater legifer 
e vivis excessit, 
omnium sermone 
percrebuit, ipsum 
prae ceteris in Mi- 
chaele’effigiem ani¬ 
mi sui reliquisse. 

Primum vicaria 
potestate univer¬ 
sam Salesianorum 
familiam sub patris 
consilio' prudentia, 
alacritate, diligentia rexit, et novis usque ac¬ 
cessionibus insigniter auxit. Ad eum qui praeest 
pertinere reputans suos identidem invisere, alloqui, 
adiuvare, diversas Europae regiones peragravit, 
ubi essent Salesianorum domus. Ad haec veluti cu¬ 
mulus accessit recentiorum gentium cognitio lin¬ 
guarum. 

Namque quo commodius cum illis gentibus rem 
ageret, apud quas domum pueris alendis educan- 
disque aperuisset, optimum factu reputabat earum 
linguam arripere, ut sic ad se magis eas gentes 
sororio veluti vinculo adstringeret. Quo facto si cum 



MICHAEL RUA 

(Ex rccentissima imagine photographicc expressa) 

Gallis agendum erat, gallico eloquio utebatur, si 
cum Hispanis, hispanico; atque ita comiter, ele¬ 
ganter, polite, si dicere fas est, ut e matris ore tot 
linguas didicisset. Ad haec, ita quoque Germano¬ 
rum sermonem arripuerat atque Anglorum, ut le¬ 
viter quidem, sed peramanter mentem suam expro¬ 
meret. Quod quidem mirifice inserviebat ad eorum 
animum sibi acquirendum. Haec omnia praeter 
ordinem, quum ipse plane singularis esset multis 
rebus distractus, negotiis variis implicitus atque 
difficilibus, laboribusque paene obrutus. Defuncto 
Patre legifero, omnibus sociorum suffragiis solus ad 
societatis gubernacula sedit. Utinam vero in labore 
atque in vigiliis remissior fuisset! 

Turbulentissimo tempore impotentem factiosorum 
audaciam Christiana patientia fregit, parem atroci¬ 
bus rebus animum in promptu habuit, et negotiorum 
publicorum prudentiae laude continuo inclaruit. 

Ita tamen in magistrum oculos coniecit, ut hoc 
imprimis habuerit in deliciis, ad hoc maxima am¬ 
bitione contenderit, ut omnes agnoscerent unum 
sibi proposuisse in exemplum. Alumnus, socius, 
successor, suus omnino fuit, neque ab eius con¬ 
silio ne tantillum quidem discedendum putavit. Con¬ 
silio, lenitate, industria, ita mordicus magistro ad¬ 
haesit, ut, ipso defuncto, nec mortuus esse diceretur, 
sed tunc maxime vivere. 

Praeses in Salesianorum societate administranda 
maxima rerum et hominum prudentia eluxit. 

In rebus adversis constans, in quietis ita se 
aequum praebuit, ut nobis atque alienis fuerit insi¬ 
gnis patientiae, fortitudinis, victoriae monumentum. 

In omnibus exemplum aderat. 

Pius, integer vitae, laboris patiens laudem ab 
omnibus promeruerat. Societatis supremum munus 
annos xxn gessit et singularem diligentiam et mo¬ 
derationem professus, quum infirmo corpore, vegeta 
autem mente ad septuagesimum tertium annum 
pervenisset, laetus ad maiora semper tendebat, et 
quupi patris decori minime defuisset, tanto sibi 
exposito exemplo, eniti videbatur multo diligentius. 

Ad nos adventantem laetitia gestientes diem 
expectabamus, quo ipse sacrum quod aureum vo¬ 
cant, celebraret, quum, omnibus ingemiscentibus, 
post diuturnam valetudinem quam fortiter est per¬ 
pessus, memorabilis constantiae exemplum nobis 
relinquens, communem laetitiam mors intercepit. 
In uno mille fuerunt funera! Quo enim die eius 
feretrum per urbem translatum est summa pompa 
atque incredibili civium advenarumque concursu, 
honoris gratia, dum undique innumera devotorum 
multitudo effunditur, alii virum insignem laudant, 
pium virtutibusque clarum, alii insolabiliter sacer¬ 
dotem sanctissimum ac poenitentem admirantur, 
omnes una voce benignitatem eius et mansuetudi¬ 
nem ad caelum praedicant. 


Tu vero, suavissime Pater, nos in contemplatione 
virtutum tuarum tantummodo conquiescentes, e cae¬ 
lestibus identidem respice. 

Vale, anima dulcissima, et Deus misericors, quem 
sanctissime in terris coluisti, beatas tibi reseret cae¬ 
litum sedes. 

Ave, et vale in pace. 

I. B. Francesia. 



VALLIS AARIANA 


VALLIS MARIANA ( Marienfhal) sita est in Alsatia in¬ 
feriori, prope oppidum Hagenau; quam regionem omnem, 
in praesenti amoenissimam, occupavit olim silva immensa, 
etiamnum ex parte superstes. Ante Francorum irruptionem, 
habitabant ibi tribus Celticae, quarum sacerdotes, Druides, 
haud raro victimas humanas immolabant. 



Hodiernum (emplum B. M. V. in valle Mariana. 


Urbis Argentinae ( Strassburg ) episcopus fuit S. Arboga- 
stus qui, saeculo vn natus, in memorata silva vitam soli¬ 
tariam aliquandiu egerat; quod et S. Deodatus fecit, alii¬ 
que viri pietatis studiosi. Quare vulgo silva haec appellata 
•est Sancta. 

Ineunte saeculo xm, Albertus, civis Hagenoensis, e no¬ 
bili gente de Wangen, vitam sanctiorem acturus, in eam 
silvae partem secessit, quae deinceps Vallis Mariana dicta 
est, cella sibi atque oratorio exstructis. Is peculiari cultu 
prosequebatur Deiparam Virginem sub titulo Perdolentis, 
quam sculptor coaevus repraesentfirat demortui Filii corpus 
ulnis excipientem. Cui imagini alia accessit paulo recen- 
tior, quae Deiparam refert gaudiis caelestibus perfusam, 

Quum vero solitarium sacellum meta fleret multorum visi¬ 
tantium neque iis capiendis sufficeret, anno mccxxv am¬ 
plum ibi aedificatum est templum ab eremitae propinquis, 
Burchardo a Wangen eiusque uxore Ida a Finstingen. 

Ex eo tempore ad nostram usque aetatem, sacra haec 
aedes inter sanctuaria Mariana Alsatina principem semper 
obtinuit locum. Nec tantum vulgares eo peregrini confluere 
solent, sed etiam illustrissimi quique, ordinis sive ecclesia¬ 
stici, sive saccularis. 

Inter hos memoratur saeculo xvm, rex Poloniae Stani- 
slaus Leczinski eiusque uxor, ac filia Maria. Quae postrema, 
nupta dein Galliae regi Ludovico xv, splendida misit do¬ 
naria, hac adiecta inscriptione : 

MARIAE CAELI TERRAEQUE REGINAE 
MARIA HVMILLIMA ANCILLA 
DIE XXV MARTII MDCCXXVII. 

Saeculo xvi et sub finem saeculi xvm, Valli Marianae 
calamitosi quidem dies exorti sunt: quo tempore, sacrae 
Imagines aliquandiu delituerunt. Nostro tamen aevo, vetus 
Sanctuarium novo splendore refulsit, ex quo, anno mdccclxiv 
vastius ibi ac splendidius inauguratum est templum, ad- 
stante frequenti praesulum etiam purpuratorum corona, et 
piorum spectatorum multitudine paene innumerabili. 

Haec volui revocata ad maiorem carminis quod sequitur 
intelligentiam: 

Salve, MARIAE VALLIS, amoenior 
qua nulla tellus! hortus amabilis, 
Christi Parenti quem dicavit 
Alsatiae pietas avita. 

0 cara sedes! o memorabiles 
experta casus! dum cita volvitur, 
fastos resignans Alsatinos, 
aligerum rota saeculorum. 

tjt me, latini Tibridis hospitem, 
sed rure - natum Lusa (*) quod alluit, 
ut' me iuvat, formosa Vallis, 
visere- te, tibi ferre carmen! 

Heic vasta, lustris plena reconditis, 
horrebat olim silva, latescere 
quae vidit, Argentina felix, 
grande tuum decus, Arbogastum. 

Viditque flexo poplite supplicem 
accensa Christo vota profundere, 
edocta summos, thus ut igni 
impositum, penetrare caelos. 

(i) Dusa ( Dusenbach) rivulus est Alsatiae superioris, 
qui e Vogesi montibus decurrit. 


Res mira! nigri tum 
liquere lucos praecipiti fuga 
arasque, diro quas cruore 
imbuerat Druidum machaera. 

Nequivit Orcus ferre potentiam 
caelestis Agni, quem pius immolat 
Christi sacerdos, Golgothaeum 
dum recolit renovatque ritum. 

Mox Sancta cunctis audit, et omnium 
per ora fertur silva; precantibus 
quae trita turbis, sacra miscet 
carmina carminibus volantum. 

Accede nunc et rebus inanibus, 

Alberte, missis, heic tibi rusticum 
compone tectum, sempiternae 
usque memor sitiensque vitae. 

Non te supellex aurea, divitem 
nuper clynastam, stipat; inhospitum 
nil limen ornat, praeter, altae 
fixa cruci, pia membra Iesu; 

praeterque divae Matris imaginem, 
Natum prementis (iam sua gaudia, 
nunc heu! atroci morte caesum) 
complicitis trepidanter ulnis. 

Amat, labores passa gravissimos, 

Maria nostras tergere lacrimas; 
id sensit Albertus, brevique 
sensit item legio gementum. 

Silvestre templum iam petit Isarae (*) 
Rhenique dextri cultor, ed accola 
ripae sinistrae; nec Mosellae 
rarus adit Vogesique civis. 

Magnes et alter suaviter agmina 
trahit piorum: prodiit aemula, 
cui laeta frons ornata gemmis, 
virgineae Genitricis eixiov, 

( l ) Hic non Gallicus rivus Is&re, sed Bavaricus Isar in- 
telligitur. 

Doler e Virgo docta, doloribus 
auferre nostris novit aculeos; 
regnique compos ter beati, 
corda beat radiante vultu. 

Millena templi vos anathemata! Q 
largam Mariae dicite dexteram, 
seu cura quem terrestris angit, 
seu vitiis animus laborat. 


veticos Meili et Roguin. Anno proximo coetus Madriti 
conveniet; atque ideo praeses electus fuit Hispanicus 
civis De Olivart marchio, professor cathedraticus in 
catholica universitate Madritensi. Quod felix bonum 
faustumque siet! 

Lutetiae Parisiorum, mense Aprili mcmx. 


Monteluccius. 



COLLOQUIA LATINA 


Narrate foedis, vota nitentia, 
purgata passirn pectora moribus, 
messemque de virtute partam, 
qua sterilis fruticdrat aera. 

Morbos fugatos, salvaque dicite 
quovis ab atro funere corpora, 
ac rura late, vel sereno, 
vel pluvio recreata caelo. 

0 Alsatinis perge clientibus, 

Virgo, patronam prodere te piam; 
fac, ne terat fruges procella, 
nec caries populetur uvas. 

Arce, quocl error mentibus inserit 
scelusve, tabum: perniciosior 
quo nulla pestis; tanta clades 
Alsaticis procul absit oris. 

Fr. Xay. Reuss. 

0) Anathema cum e longa donum votivum significat; 
anathema cum e brevi, rem exsecrabilem. 


EX GALLIA 

Parisiensis conventus de pace inter gentes 
procuranda 

Sub initio huius mensis Aprilis Institutum qui di¬ 
citur luris Gentium, ad vitanda aut saltem minuenda 
belli mala adque iustitiam et pacem inter gentes pro¬ 
curandam, conditum anno mdccclxxiii, Lutetiae Pari¬ 
siorum convenit, disputationesque inivit de submarinis 
ballistis, de hospitio seu asylo navibus concedendo, 
quae a classe belligerantium in neutralium portus con¬ 
fugerent ; de « ludi exceptione »; de « ordine pubblico » 
etc Inter Italos insignes, qui conciones in huiusmodi 
coetu pronuntiarunt, digni sunt qui memorentur Pa¬ 
schalis Fiore et Buzzati; inter Gallos Renault, Fauchille, 
De Montluc; inter Anglos Westlake, Halland; infer Hel- 


Pilare certamen. (1) 

F. — Omnibus est; nunc vero patientia non agi¬ 
tur. Mitte rigide; nam, contra facere, parum libe- 
ralitatis arguit. Quum pila retorquetur, eam iacere 
quoquomodo permissum est, ad dextram vel ad 
sinistram, magis vel nimis altam dummodo supra 
lineam; sed semper et ubique rigide est mittenda. 

I. — Recte dicis; ludi leges nosti; id in memoria 
habere curabo; nam, licet aliquantulum praecella¬ 
mur, nobis generositas arridef. 

F. — Iam videbimus. 

I. — Videbitis, fidem do. Hanc tibi, Petre ( Mit¬ 
tens pilam). 

F. — (ad Petrum). Percusissses in aere melius; 
etenim videbatur in solum humidum incidere, ne¬ 
que fore ut resiliret. 

I. — Facta est aequalitas; novenum cuique. 
Protrahimus ad decimum sextum? 

P. — Esto (Ad Ferdinandum collusorem). Audi, 
Ferdinande: quum plurimum retorques Antonium 
versus, fac ut ad Ioannem remittas, et sinistro 
versus, nostraque certo victoria. 

F. — Bene; sed post remissionem, cura ut pone 
me te habeas, ne quando pila e manibus labatur; 
nam saepe Ioannes ita iacit alte, ut, interdum, 
etiamsi ex volatu enitar retorquere, impossibile sit 
eam attingere. 

P. — Ita faciam; sed tu fac quod dixi et cito cer¬ 
nes virtutem consilii mei; ad Ioannem et oblique, 
versus augulum; illic saepe pila haeret, et, si resi¬ 
liat, sinistra percutienda est. 

I. — Non prorsus ita res, Petre; conversa subito 
fortuna est. 

P. — Est cur ita loquaris; primo raro vitium 
faciebam, nunc vero... Quomodocumque est, nos 
animo frangi minime oportet. Hoc punctum ulti¬ 
mum amisimus quia dextra manu percutere para¬ 
tus, pila oblique reflexit ad sinistram, et quum 
animadverti, attingere iam non valui. 

(1) Cfr. num. sup. 

I. — Decimum quartum agimus pro duodecimo. 
Valde laborare videris, Ferdinande. 

F. — Omnes laboramus et quandoque frontem ex¬ 
tergemus ; ne te victorem iactes adhuc. 

I. — Credo quod quidquam conatus vobis evadet 
inutile. 

P. — Quid? nonne antea vobis praestitimus 
tribus punctis et aequalitas advenit postea ? Et nunc 
potest sic fieri. 

I. — Verum est; sed neque negare licet excel¬ 
lentiam, ad finem ludi, potiorem esse quam initio. 

P. — Res indicabit: mitte. (Mittit locmnes) 
Credo te vitium fecisse. 

I. — Et mihi valere visum est; ni visus me fe¬ 
fellerit, citra lineam incidit. 

P. — At non est mihi tam hebes oculorum acies, 
et propius ad aspiciendum steti....; quippe qui, e- 
tiamsi potui, nolui pilam remittere manuque cepi. 
Fidem rogo, Sylvester: nonne extra lineam incidit ? 

S. — Extra incidit, propemodum duobus digitis 
ab linea. Hic repercussit (locum indicans); signum 
cernere fas est. 

I. — Bene, mi homo; nobis verbum tuum sat est. 

S. — Aequales estis; pro utraquaque parte pun¬ 
ctorum quindecim. 

A. — Protrahimus tribus aut quatuor amplius ? 

F. — Nullo modo; lusioni finem demus; sunt 
enim qui exspectant lusuri; decimum sextum sit 
ultimum; videamus cui fortuna iuvet. 

P. — (Mittens) Eccum in medio sphaeristerio; 
ne dicatis nos non esse liberales. 

I. — Estis quidem. Neque ego intendi esse 

minus; et hac de causa in vitium incidi; ita enim 
alte remisi pilam ut in tectum iacerem, unde, ut 
videtur, frustra cadere exspectamus. 

P. — Vicimus: at indubium est nos omnes pro 
suis quemque viribus certasse, et, donec vos prae¬ 
cellamus dimidio, dimidia ex parte punctorum dici 
nequit plenam esse victoriam. 

I. At istuc nunquam fiet. 

P. —- Quis novit ? 

I. — Quis novit, inquis ? Ego novi. Iam iterum 
ludemus, at, quum hoc hodie non detur, cras alia 
evenient. 


Ex collegio S. Millan de la Cogolla ad Calagurrim in 
Hispania. 


B. Gabara 0. S. A. 


ARRAE GORGONIAE 

« Vox Urbis » commentarii appendicem, vid. in pag. 80. 


EX HELVETIA 

Euripidem et Plautum apud Genavenses 
in scenam prodire 

Audentes Fortuna iuvat. Etenim quamquam perdif¬ 
ficile est, praesertim his temporibus, fabulas antiquas 
Graece et Latine agere, id tamen temptaverunt Gena¬ 
vae, proximo mense Martio, discipuli collegii, ut ita 
dicam, classici; qui, quum multas scenas inter se con¬ 
nexas ex Medea Euripidis et Plauti Amphitryone excer¬ 
ptas in scenam induxissent, tanta arte ludicra usi sunt, 
ut etiam atque etiam a spectantibus revocarentur. Nam 
non solum versus discitu haud faciles memoriter pro¬ 
nuntiabant, sed etiam gestus vultusque cum re mire 
accommodatos proferebant. 

Praesertim ii qui Medeae ipsius eiusque nutricis 
partes sustinuerunt, cum urbanitate arteque elegantis- 
sima Graecorum agere seque moveri ostenderunt, ma- 
gnamque excitaverunt spectantium admirationem. Ma¬ 
gnifice Medeae furentis et impetu conscelerato efferatae 
persona; quum autem in exitu tragoediae, ex postsce- 
nio clamores et eiulatus flebiles liberorum a matre 
amente trucidatorum audivimus, horrore illo contre¬ 
muimus quo, iam abhinc annorum prope duo milia, 
Athenienses certe agitati sunt. 

Plautus contra, vi comica et quasi aestu imprimis 
fervidi diverbii, semel atque iterum risum immensum 
nobis excussit. Sosia, quum aedes heri intrare a Mer¬ 
curio prohiberetur et omnibus artubus contremisceret, 
coronae plausus vociferationesque maximas sibi procu¬ 
ravit. Itaque, tametsi ab iis quae a Plauto scurrilius 
interdum scripta sunt, gesticulationibus, ut meam sen¬ 
tentiam candide aperiam, non satis actores temperabant, 
tamen id quod voluerunt consecuti sunt, ut qui ade¬ 
rant oblectarent, et pulchrae illius linguae latinae admi¬ 
rationem refricarent maioremque redderent. 

Ceterum, sive Graece sive Latine iuvenes illi ege¬ 
runt, de litteris et liberalibus artibus optime meriti 
sunt. Quare iis ex animo gratulamur. 

Novioduni Helvetiorum, d. iv mens. Apr. mcmx. 


Carolus Favez. 



QUAESTIONES INTER SOCIOS PROPOSITAE 

Abhinc annos aliquot huiusmodi caput in Commen¬ 
tario nostro instituimus, quod si pluribus mensibus in 
honore fuit, sensim tamen deinde obsolevit. Proximis 
vero diebus, I. Rainer, ex Americana urbe S. Francisci 
quaestionem nobis solvendam proposuit, quam referi¬ 
mus et volumus quasi praefati capitis instaurationem 
constituere. Dum autem ipsi ex nostra parte respondi¬ 
mus, explanationi eius ad satisfaciendum magis, item- 
que ad alias quaestiones inter socios proponendas, quae 
praesertim vehementer eos alliciant, lectores omnes in¬ 
vitamus. 

Sit igitur 

Quaestio I 

Unde celeberrimum il lud effatum: « Memento mori?» 
Locutio haec verene est latina? Potuit Cicero aliusve Ro¬ 
manus eruditus illud legens interpretari sine dubio quo 
valeret? C. B. 

R. — Lugubrem hanc considerationem cum simili¬ 
bus puto apud eos invaluisse, qui solitaria ac veluti 
umbratili vita in Thebaide pallescebant. Ceterum dictum 
et quasi tessera facta est Trappistarum sodalium, quo¬ 
rum Congregatio condita an. mcxl, reformata fuit 
anno mdclxiv ab abbate illo Armando Ioanne Le Bou- 
thiller de Rance, qui, vir quondam mundanus, deinde 
in coenobium cum nobilibus multis e Gallica gente 
secessit, opusque edidit de monasticae vitae sanctitate 
et officiis. Huiusmodi, inquam, sodales iuxta suas re¬ 
gulas, ut prae oculis mortem imaginis haberent, illud 
memento mori sibi invicem repetere debebant. 

Ceterum et verba Memento novissimorum in Sacris 
libris invenimus ( Eccles . xxxvm) et scimus eorum con¬ 
textum passim in nonnullis usibus revocari solitum. 
Sic apud Aegyptios in epulis feretrum circumferebatur; 
Russorumque Caesari, quo die imperiali corona cinge¬ 
batur, mos, erat offerendi lapidum specimina aliquot, 
unde eos deligeret, quibus eius monumentum aedifica¬ 
retur. Quis proinde ignorat verba illa ab Ecclesia « Ci¬ 
nerum die » cuique fideli proposita: « Memento homo, 
quia pulvis es et in pulverem reverteris » ? Atqui ex 
libro Geneseos haec verba ad amussim detracta sunt. 
(Cap. ni, v. 19). 

Apud Ciceronem denique de mortis memoria ante se 
habenda haec inter alia leguntur: « Moriendum certe 
est, et id incertum an eo ipso die ( Cat . mai.) — Ne¬ 
mini exploratum potest esse, quomodo sese habiturum 
sit corpus, non dico ad annum, sed ad vesperum. (De 
finib., 2) — Quis est, quamvis sit adolescens, cui sit 
exploratum se ad vesperum esse victurum? (Cat. mai) 
— Mortem omnibus natura proposuit. (Philipp., 4) — 
Necesse est mori (Tusculan., 2) — Moriendum est om¬ 
nibus: (Tusci 1) — Est tibi moriendum quia homo na¬ 
tus es. (Famil., 4) — Quae potest esse in vita incun- 
ditas, quum dies et noctes cogitandum sit iamiam esse 
moriendum? (Tuscul., 2). 

Forfex. 


ACTA P ON TIFICIA 

MOTU PROPRIO 

de Goncessionibus Indulgentiarum 
a Suprema S. Congregatione S. Officii recognoscendis 

Quum per Apostolicas Nostras Litteras De Ro¬ 
mana Curia quae incipiunt « Sapienti Consilio », 
m Kal. Iui. an mdcccciii datas, universam rem 
de indulgentiis, ideoque et curam circa rectam et 
prudentem earum moderationem et onus invigi¬ 
landi super earumdem publicatione et impressione, 


uni Supremae Sacrae Congregationi Sancti Officii 
devolutam voluerimus; ad praecavendas dubita¬ 
tiones quascumque quae ex concessionibus hac in 
materia aliter quam per praefatam Sacram Con¬ 
gregationem forte obtentis facile oriri possent, ut- 
que omnibus plane constet de earumdem authen- 
ticitate et efficacia, Suprema Nostra Autoritate, 
motu proprio atque ex certa scientia, declaramus 
et decernimus: 

1. Indulgentias quascumque, sive generales 
sive particulares, quae non respiciant ipsas perso¬ 
nas petentium tantum, a supradicta Suprema Sadra 
Congregatione Sancti Officii esse recognoscendas; 

2. Idem dicendum de facultatibus concessis 
quibusvis sacerdotibus cuiuscumque gradus et di¬ 
gnitatis benedicendi pia obiecta eisque adnectendi 
indulgentias et privilegia pro quocumque vel qui 
buscumque Christi fidelibus; 

3. Concessiones indulgentiarum et facultatem, 
de quibus supra, vim habere tantum postquam Sa¬ 
cra Congregatio Sancti Officii illas authentice re¬ 
cognoverit ; 

4. Quoad praeteritas, demum, concessiones, 
eas efficaciam tantum habituras, si intra sex men¬ 
ses ab huius Nostri Decreti publicatione eidem 
Sacrae Congegationi exhibitae ab eaque recognitae 
fuerint; 

5. Idcirco impetrantes posthac huiusmodi con¬ 
cessiones teneri, sub poena nullitatis gratiae ob¬ 
tentae, exemplar earumdem dictae Supremae Sa¬ 
crae Sancti Officii Congregationi exhibere, ut rite 
recognosci ac ratae haberi possint. 

Haec edicimus, declaramus, sancimus, contrariis 
quibuscumque, etiam speciali et individua mentione 
ac derogatione dignis, non obstantibus. 

Praesentibus perpetuis futuris temporibus vali¬ 
turis. 

Datum Romae, apud S. Petrum sub annulo Pi¬ 
scatoris, die vn Aprilis mcmx, Pontificatus Nostri 
anno septimo. 

Pius PP. X. 


Per Apostolicas litteras d. d. vm mens. Martii mcmx 
consociatio precum pro Scandinavorum conversione 
impetranda erigitur in abbatia S. Mauritii Claraval- 
lensis, in dioecesi Luxemburgensi, cum facultate inscri¬ 
bendi socios ubique terrarum, et cum indulgentiis con¬ 
suetis 

DIARIUM VATICANUM 

(Mense Aprili mcmx). 


Coram SSmo admissiones. 

Praeter Purpuratos Patres, Urbanos Antistites aliosque 
viros, qui sui quisque muneris gratia Pontificem de more 
adiverunt, peculiari nota digni sunt iuxta admissionis diem: 
Paulus Alexandrovich, e Russorum regali genere Ma¬ 
gnus Dux cum Russico administro apud Apostolicam Se¬ 
dem ; Duthoit doctor; manus Italicorum invenum in athe- 
naeis studiis vacantium; Lapurdensis hospitii Sodales; Aloi- 
sius Boncompagni, Princeps Urbanus, cum Paulo, eius 
filio ; Caisotti de Clusano, Comes 5 Italici peregrini Terram 
a Christi sanguine purpuratam petentes; Paulus Macchi, 
Comes, eiusque familia; Radzivill Princeps, eiusque uxor; 
Belgarum diariorum scriptorum manus a Belgarum admini¬ 
stro apud Apostolicam Sedem coram adducta; Hungarici 
cives, qui Romam advenerunt ut sollemnibus interessent 
dedicationis in Lateranensi basilica faciendae monumenti 
Sylvestro II Pontifici; Pastor doctor, Austrorum historici 
instituti in Urbe praefectus; De Rotenham dynasta, iam 
Borrussiae legatus apud Apostolicam Sedem ; Consilium ge¬ 
nerale Ordinis Eremitarum S. Augustini excalceatorum; 
Praschma Comes, eiusque uxor; Potocki, Comes; Italici 
peregrini e Pisaurensi dioecesi; Polonorum peregrindrum 
manus ; Teutones peregrini e Terra Sancta reduces a Pur¬ 
purato Patre Huberto Antonio Fischer, Archiepiscopo Co- 
loniensi, coram adducti; Ainericae Septemtrionalis pere¬ 
grini pariter ex Terra Sancta reduces ; S. Caeciliae Latialis 
Societas ad sacram musicen provehendam ; Helveticorum 
peregrinorum manus; Maria Anna Friderica, Hessensis 
«langravii » vidua, ex Borrussica regali stirpe Princeps 
foemina; De Bothner, dynasta. 

Pontificiae electiones. 

— Bernardinus Slaku, 0. F. M., episcopus tit. Tiberien. 
et Coadiutor cum futura successione rmi: episcopi Pula- 
tensis in Albania; Eugenius Massi, 0. F. M., episcopus 
tit. Ioppensis et Vicarius Apostolicus de Scian-si Sept. in 
Sinis; Ioseph Busch, rector Missionariorum S. Pauli, epi¬ 
scopus Leaden. in Civitatibus foederatis Americae Septem- 
trionalis ; Iosue Signori pro-Vicarixis dioecesis Bergomensis, 
episcopus Fossanen. ; Georgius Gusmini, parochus S. Ale¬ 
xandri Bergomensis, episcopus Fulginaten.; Nicolaus Cola, 
canonicus ecclesiae Cathedralis Camerinensis, episcopus 
Marsorum creantur. 

— Excmus. vir Aloisius Ermini, episcopus tit. Hama- 
then., ad sedem Sarsinaten. transfertur. 

— Iosephus Alberti, canonicus theologus cathedralis ec¬ 
clesiae Aquaependen. inter Auditores S. Romanae Rotae 
adsciscitur. 

— Purpuratus Pater Benedictus Lorenzetti,. Sacrae Con¬ 
gregationi de Propaganda Fide pro rebus Orientalibus ad¬ 
dicitur. 

Vita functi viri clariores. 

Romae, die xxix mens. Aprilis, senectute confectus, Gu- 
lielmus Pifferi, ex Ordine Eremitarum S. Augustini, epi¬ 
scopus Porphvreonen., in Pontificia Domo Sacrorum prae¬ 
fectus. Natus erat Aculae, die xxiv mens, Maii mdcccxiv. 


ANNALES 

Albanensis seditio. 

Arnautarum gens in Albanensi Turearum re¬ 
gione est, a vectigali quovis solvendo iam antiquitus 
exempta. Quae quidem sublatum sibi a gubernio 
huiusmodi privilegium videns, ad arma ex impro¬ 
viso, ineunte superiore mense Aprili, profugit re¬ 
bellionemque publice indixit. Missa in eos acies, 
ad Pristinam urbem ingenti clade versa retro est. 
Tum imperii summa Chefket imperatori commissa, 
qui instructo optime exercitu atque virtute sua fa¬ 
cile seditiosos subigere visus est; brevi tamen, 
quum hi cum quadraginta hominum millibus bel¬ 
lum renovarunt, montesque Cianikasc occupantes, 
ferriviam a Neskuel urbe ad Monastir a circuitione 
sua continuerunt, impedieruntque quominus com¬ 
meatus‘ad Turearum agmina apportarentur. Rei 
igitur status difficilis satis apparet, isque ut admi¬ 
nistris virtute magna fortique opus sit. Prospere, 
cetera Europae gubernia unanimi consilio sentiunt, 
nisi a Turearum imperio invitata fuerint ut Balka- 
nicam omnem regionem tueantur, nullimode in hoc 
discrimine interfutura, quod brevi iri solutum — 
quidquid futurum fieri possit — vehementer spe¬ 
ramus. 

Cretensis quaestio. 

Cretensis quaestio iterum his diebus promi- 
cuit, Turearum emissis protestationibus ne liceat 
Christianis legatis in Cretensi coetu, qui proxime 
conveniet, iuramentum fidelitatis Georgio, Graeco^ 
rum regi, proferre. Quum frustra nationes tutelam 
insulae gerentes obiecerint id speciem ac formam 
vanam tantum constituere, aliasque idem pacifice 
esse factum, Turcaeque contra institerint, inde vio¬ 
lationem status quo oriturum esse affirmantes, non 
plane deducere fas est, quomodo Byzantina mens 
cum legatorum Cretensium conciliari queat. Even¬ 
tus itaque exspectamus. 



PUBLICI PER ORBEM COETUS 

legibus ferendis 


I 11 Anglia quaestiones supremo coetui proponen¬ 
dae de utriusque coetus praerogativis, Hiberniae le¬ 
gatis administrorum concilio faventibus, adprobatae. 

In Austrla de vectigalibus reformandis instituta 
disceptatio. 

In Etorussia nova indicendorum comitiorum ratio, 
frustra socialistarum factione obstante, rata habita. 

In Gallia novorum popularium legatorum electio 
favorabilis gubernio evasit. 

In Germania rationes acceptorum et expensarum 
perpenduntur. Inchoata simul disquisitio de com¬ 
modo opificibus, sive senectute sive alia de causa 
labori impotentibus, concedendo. 

In Hispania publici coetus legati dimissi, nova¬ 
que comitia indicta. 

In Italia fusa oratione Luzzatti, novus admini¬ 
strorum praeses, concilii sui proposita exposuit, 
suffragiaque plurima a legatis obtinuit. 


In Russia rogatio legis sancta de militari disci¬ 
plina ab omnibus civium classibus pro tempore 
capessenda. 



PER ORBEM 


Die ii mensis Aprilis mcmx, Roosevelt, quon¬ 
dam Civitatum Foederatarum Americae Septen¬ 
trionalis praeses, ab Africanis venationibus redux, 
Italiam appellit. 

Di San Giuliano marchio, novus in Italia ad 
exteras gentes administer, Bethmann Hollweg, Ger¬ 
maniae Cancellarium, Florentiae convenit. 

— d. m Leblond, Gallicus aviator, cum abro- 
plano suo ad S. Sebastiani in scopulos praecipitat 
misereque frangitur. 

— d. iv novae aereorum itinerum victimae ad 
Ruegen insulam lugentur, inter quas Delbrueck, 
Germanici popularis coetus legatus. 

— d. v in vitreariis officinis ad Muranum in¬ 
cendium gravissima damna comparat. 

— d. vm subaqueus novus Gallorum linter ad 
Cherbourg feliciter in mare immittitur. 

— d. ix in monte Olivarum ad Hierosolymam 
Teutonum amplissimum nosocomium aperitur. 

— d. xv aviationis campus ad Chalons atra 
procella vastatur. 

Capetown, in Transvaaliana regione, nudis ocu¬ 
lis Halley cometes optime primum conspicitur. 

— d. xvi Romae, in Lateranensi basilica, ad- 
stantibus Hungariae civitatis principibus, episcopis 
civibusque, atque ipsius Francisci Iosephi, Austro¬ 
rum Imperatoris et Hungariae regis, legato, mo¬ 
numentum ab Hungaris Sylvestro II Pontifici dica¬ 
tum sollemniter Emo. Card. Urbis Vicario traditur. 

— d. xvm, Chang-Sha, in Sinis, ob gravis an¬ 
nonae metum, tumultus fiunt. Gubernator interi¬ 
mitur, exteraeque gentes fugam capessere coguntur. 

— d. xx Halley cometes ad perihelium perve 
nisse computatur. 


Ex Serbia flumina e limitibus excessisse nun- 
ciantur immensasque iacturas tum hominum tum 
rerum attulisse. 

— d. xxn vita fungitur Marcus Twain, litte¬ 
rarum et philosophiae magister Americanorum pe- 
ritissimus. 

— d. xxm Venetiis IX pulcrarum artium ex 
omnibus orbis gentibus exhibitio; Bruxellis univer¬ 
salis omnium rerum expositio inaugurantur. 

— d. xxvi Lutetiae Parisiorum fato concedit 
Bjoernson Bjoernstierne, poeta Norvegorum maxi¬ 
mus. 

— d. xxvii Borussorum Princeps Germanici 
regni haeres eiusque uxor, e Terra Sancta redu¬ 
ces, Romam privati tenent. 


— d. xxviii Paulhan aviator aereum iter a 
Londino ad Manchester feliciter conficit. 



LIBRORUM RECENSIO 


Prof. Luigi Profumo S. I. — Corso di filosofia demen¬ 
tare pei licei. Vol. 1 Psicologia (Edid. Augustae Tau¬ 
rinorum Marietti, 1910). 

Doctrina quam cl. a. evolvit illa est quam maiores 
docuerunt; vestis autem ea, qua nostris diebus prodire 
oportet, quum praesertim pro iuvenibus scribatur, qui¬ 
bus publica pericula facienda sint. Haec satis, ut pe¬ 
culiares huius libri dotes quisque plane ex se conficiat. 

Andre a Ferrato S. I. — Cronologia Costantiniana e 
dei Papi S. Eusebio e S. Milziade. (Sampierdarena, 
ex off. Salesiana, 1910). 

Criticum hoc opus solidis argumentis tempora statuit, 
quibus nonnulli Constantiniani regni eventus contige¬ 
runt. Inde igitur scimus primum eius imperii annum 
fuisse cccv; Diocletianum regno an. ccciv depulsum 
esse thermasque quae ab eo nomen deduxerunt post 
huius depositionem inauguratas, scilicet ipsius anni die 
xx Novembris; primum libertatis edictum pro Christia¬ 
nis die xxx Aprilis an. cccx datum; Maxentium d. 
xxvii Octobris cccv imperium adivisse supremumque 
diem an. cccix obiisse; Constantinum per aliquot tem¬ 
pus tamquam Caesarem absque Imperatoris titulo re¬ 
gnasse, hunc autem honorem accepisse quum Faustam 
uxorem duxisset, exeunte mense Martio cccvi. Ita au¬ 
ctor procedit in tempora Maximiani et Licinii incum¬ 
bens, unde ad relationes transit, quae inter dies hisce 
imperatoribus tuto appositas atque Miltiadis et Eusebii 
Summorum Pontificum intercedunt. Praeterea circa in¬ 
scriptionem quamdam Damasianam disceptatione insti¬ 
tuta ut ad Liberiana tempora potius transferatur, quae¬ 
stiones de Liberio papa relate ad Ariani doctrinam 
fuse atque recto iudicio examinantur. 

P. Orazio Premoli B. — Fra Battista da Cremona se- 
condo documenti inediti. Contributo alia storia reli¬ 
giosa dei secolo xvi (Romae edid. Desclee et Soc., 
1910). 

Baptistam Cremonensem alii ita nobilitarunt ut tam¬ 
quam sanctum sint etiam venerati; alii contra ita abie- 
cerunt ut haereticum habuerint eiusque cineres disperdi 
voluerint. Hodiernus auctor plurimis documentis suf¬ 
fultus veritatem constituere nititur atque viri famam 
vindicare, qui Sanctorum Antonii Mariae Zaccaria et 
Caietani a Thiene animi moderator exstitit. 

La Tour du Pin la Charge marchio. — Aphorismes 
de politique sociale . (Lutetiae Parisiorum, Nouvelle 
librairie nationale, 1909). 

Centum paginis concreta in hoc volumine doctrina 
continetur, quam auctor iam in opere cui titulus Vers 
un ordve social chretien late declaravit ad quaestionem 
tum opificum tum agrariam solvendam; illam ad cor¬ 
porationum regimen redeundo, hanc agricolas per oppor¬ 
tunas leges a tributis liberando, quae eorum fatigato- 
ribus solvere debent. Quamquam cl. auctor Christianae 
doctrinae assecla omnino sit, nobis tamen videtur, 
quum ad civitatum, vel potius civitatis suae, guberna¬ 
culo aptanda a se vindicata principia devenit, nimia 
cum exceptione iis uti. 

Leon DUsers. — L’ Mucation morale et ses conditions. 
(Lutetiae Paris, apud Lethiellieux, 1909). 

Continentur in hoc opere orationes octo educatrici¬ 
bus Christianis dicatae, quae muneris sui sensum ap¬ 
prime intelligant; omnesque sunt de puerorum institu¬ 
tione. Clarum sacerdotis D6sers nomen satis est ut li¬ 
ber eius iis quos spectat valde commendetur. 

I. F. 


IOCI. 

Index postquam adolescentulum, furti, invitus quidem, 
damnavit, eum mollioribus verbis increpabat: — « Siccine 
stultus fuisti, ut tantam infamiam tibi inureres furtulo tri¬ 
ginta obolorum? » — « Triginta omnino — reus lacrimans 
— inveni, praterea nihil, quod auferrem ». 


Arcadius Lysippo per litteras quaerenti filiusne eius ad 
magnas pecunias pervenisset, rescripsit: — « Habeo sane, 
quod laeter; filius enim meus primum praefectus aerarii 
Municipii, deinde curator publici nosocomii sumptibus coer¬ 
cendis, iam appulit in Americam». Ad eum nuntium, Ly¬ 
sippus gratulatus est Arcadio schedula salutatoria, cuius 
hoc erat exemplum: — « O fortunate pater, qui filium effu¬ 
gisse carcerem videris! » 

Titus Curzius. 



AENIGMATA 

i. 

Sum verbum? Raucam vocem designo caninam. 

Sum nomen? Fuge me, ne spoliere bonis! 

II. 

Pabula significo, quae iactat vel levis aura. 

Rho mihi subnectas: collo dependo tauri. 

F. P. 

Ex sociis, qui utriusque aenigmatis interpretatio¬ 
nem ad Doctorem IOSEPHUM FORNARI, Commentarii 
moderatorem (Roma, via dei Governo Vecchio, 96) 
miserint intra menses duos, unus, sortitus, gratis 
accipiet opus, cui titulus: 

S. AMBROSII DE OFFICIIS LIBRI TRES 
- (Edid. I. Tamiettius) 

LIBRI RECENS DONO ACCEPTI 


Sociorum et lectorum in mentem revocamus, libros 
recens editos atque ad nos missos, ut in Yoce Urbis 
eorum notitia cletux, neque hoc ipso a nobis commendari, 
neque apud administratorem nostrum, nisi contra aperte 
declaretur, venumdari .. Si quis alterum eorum sibi cu¬ 
piat, petat necesse est ab editore, quem semper indicamus. 

Prof. Dott. Gusta vo Pecsi. Crisi degli assiomi clella 
Fisica moderna. Riforma delle scienze naturali. Ver- 
sione Italiana dei Prof. Pilippo Trucco. — Romae edid.. 
Descl6e et Soc., 1910. (Ven, lib. 5)'. . 

Fr. Alex. M. Lepicier. Appendix ad secundam edi¬ 
tionem operis de stabilitate et progressu dogmatis. — 
Indidem. (Ven. lib. 1). 

Giovanni Ascani. Posizione giuridica clella Chiesa 
nel Diritto italiano. — Indidem. (Ven. lib. 0,40). 

Notiones archaeologiae Christianae disciplinis theolo- 
gius coorclinatae, auctore P. Syxto O. C. R. — Vol. II. 
p. II; Sgmbola et Ficturae coemeteriales. — Indidem, 
(Ven. lib. 6), 


Aenigmata an. XIII, n. II proposita his respondent:, 
l) Canis ; 2) Cor - sica 

Ea rite soluta miserunt: 

I. Costa, Dumio. — Petrus Tergestinus. — Alex. P. Gest, TrentonioF 

— I. Rainer, S. Francisco. R. Richi, Traianopoli. — Hem. Forgeot, Ni- ' 
caeae aci Varum. — P. Praelo, Venetus. — G. Giani, Senis. — E. X. M., 
Drepano. — Ant. Masia, Tarragona. — Alb. Catteau, Lugduno. — lac. 
Menendez, Madrito. — Raim. Silvan, Londino. — Rich. Brondel, Bru- 
gis. — Rich. Mulier. Berolino. — I. Ortiz, Morelia. — Lud.Goux, Bitu¬ 
ricis. — lac. Cordara, Parentio. —Nic. Lagumina, Panormo. —F. Arnori; 
A. Tonelli, Mediolano. — Areh. Magliano, Genua. — I. Ciolli, Papia — 
F. Starace, Neapoli• — Fr. Xav. Ghion, Ostunio. — Ios. Martius, Phila¬ 
delphia. — Eug. Dolmar, Chicagine. — F. Correa Emerita. —A. Bounin, 
Aureliano. — E. Ricci, Florentia. — Alb. Perraud, Parisiis. — Ant. AVlii- 
teside; Alb. Kain, Dublino. — lac. Fernandez, Mexico. — Barth. Ferra- 
ris, Augusta Taurinorum. — Fr. Guerra, Aletio. — Lud.Dubois, Massilia. 

— Mart. Dunne, Neo Eboraco. — Carni. Zlinczky, Cracovid — Frid. 
Horwath, Vindobona. — Clem. Fiard, Curia Rhaetoncm. -7- Paulinus a, 
S. Iosepho, Barcinone. 

Sortitus est praemium: 

Augustus Bounin, 

ad quem missum est ALEXII M. LEPICIER opus, cui titulus. : 

DE STABILITATE ET PROGRESSU DOGMATIS. 


Sponsor: Ioannes Baptista Ciampi, iurisperitus 
Romae - Ex officina Societatis Romanae Editricis. 

ARRAE GORGONIAE 

(Cfr. num. sup.) 


- — Hoc — furens clamavit, —r dum laeva furatur 
amoris pignus Fortuna, dumque arras sponsae dextera 
infida reddit, lioc iam infernis manibus caput devoveo. 

Extrema haec tubarum clangor intercepit, simulque 
concurrentium undique per castra militum strepitus, 
divulsa tentoria, armorum fragor. Vicit obedientiae con¬ 
suetudo angorem, surrexitque extemplo iuvenis, scu¬ 
tumque, quod penes equum posuerat, sustulit, ga¬ 
leam induit, circumspexitque. Equorum solvebantur ag¬ 
mina, centuriones decurionesque discurrere ad impe¬ 
rata purpurea crista, faculariis post terga equitantibus, 
discernebantur, cohortiumque multiplex gressus, sese 
iam in agmen cogentium, sonabat undique. In his re¬ 
pente succussus equorum adventavit hinniensque turma 
progressa est. Advenientibus alarum magistri occurre¬ 
runt, Caeciliique vox statim audita: 

— Conscendite, equites, perque portam praetoriam 
abite. 

Tubae iterato signo, arma insonuerunt simul quin¬ 
gentorum militum prosilientium in equos. Eorum iter se- 
quutus equitabat legatus, rapido intuitu singula lustrans 
agmina, fraenis, ephippiis, phaleris praefulgentia. Iam- 
que venerat ad portae limen, quum retinuit subito lora: 
Pegasus iacebat humi demersus cruore, cuius ad latus 
stans Atilius vibrata cuspide Caecilium salutavit. 

Tunc abducto supercilio legatus : 

— Dic iam tu, eques, novae ruinae nuncius, cuius¬ 
nam opera pedes es factus ? 

— Sagittarius certe barbarorum abditus in silvis 
Pegasum iam iam vallum attingentem telo percussit. 

— Eccur non dixisti?... 

— Dixissem plane, si post male ominata nuncia spa¬ 
tium loquendi fuisset; at... 

— Optime! — Tunc ad turmam quae sequebatur 
conversus: — Age iam, Sifax; equum militia mutatum 
non sua culpa cede; — dumque Numida obtemperat: 
— Tu vero tolle, Vibenna, veteris meae cum patre tuo 
coniunctionis signum, recentisque doloris solatium. Hoc 
tibi donum esse volo, auspiciumque duco ut gorgonium, 
quod abdis, amuletum victorem, vivum te sospitet. — In 
his abiit. 

Vibenna ob imperii reverentiam tacitus, at acuto re¬ 
novati vulneris morsu percitus, porrectum a lixa fraenum 
tenuit. Bellua erat africana fulvo colore, membris in¬ 
gens, naribus infremens. Sed revocaverant imperatoria 
verba ea, quae in tam subita profectione memoria diffu¬ 
gerant. Tum Atilius convertit rursus oculos circum, 
atque iacere in sanguine aliquid vidit. Sustulit; armilla 
erat sponsalis: labiis cruore stillantem admovit, osculo 
detersit quasi signo imposito fracti amoris, fractae spei. 

Sed iam iterum cecinerat buccina: ala omnis in 
agmen instructa progrediebatur: ipseque tunc in ephip¬ 
pium prosiliens ultimus est sequutus. 

Per praetoriam, per decumanam, per principalem 


portam inde alae, hinc cohortes, pedites aliunde ef¬ 
fluebant. Tremulus atque interruptus taedarum ordo 
viam cuiusque agminis notabat. Germanorum vero au¬ 
xiliaris equitatus, suo praeeunte magistro, toto cursu 
reliquas copias antecellebat, quo, uti erant locorum 
magis experti, viam sequentibus collustrarent. Eorum 
faces iam alia post aliam silvarum tenebris demergi 
videbantur a longe, veluti quum supremae rogi favillae 
cineris cumulo restinguuntur. 

III. 

Tacitum per tenebras iter, raris tantum ducum voci¬ 
bus, equorumve hinnitu turbatum erat. Milites enim, non, 
ut quum sub dio properant, garruli atque cantantes, sed 
demissis verbis, tum somno pleni, tum ignoto quodam 
metu anxii, quem per tenebras divinarent, procedebant. 

— Quonam, Furie, vacuo ventre gravique capite 
currimus? Haec extremum decurionem rogari a milite 
qui una equitabat Vibenna audivit. 

Cui miles: 

— Ad inferos puto, quo tandem dabitur tutum Mor¬ 
pheo tradere caput.. 

— Et quomodo — tunc ille irridens — ita somnicu¬ 
losus Charontis scapham ingredieris ? , 

— Quid quod? Natatu vadam, atque ineptas huius- 
modi argutias Acheronteis in fluctibus non audiam 
amplius. 

— Laudo sane te ea commoda transnatandi despi¬ 
cere, quae nec uno quidem obolo emere poteris. 

— Potero quidem, si spatium fuerit senem nautam 
tuis his versutiis tesserario ludo vincere. 

Funerea disceptatio apta ferme locis aptiorque inti¬ 
mae menti iuveni visa. Equorum enim similiter cadens 
gressus ad cruciatus novos eum totum reduxerat. Qui 
dum dextero lacerto gorgoniam taeniam praecingit, sub¬ 
misse, statutum olim iuxta nexum, haec adprecabatur: 
« Te, Anguicrinitam Erinnysque dilectam obtestor deam, 
tu furiis ultricibus infidam foeminam plecte, meque sa¬ 
cram tibi victimam libens accipe ». 

Sed ecce talia obsecrantis rumor pervenit ad au¬ 
res, fragorque praevalidus turgentium fluctuum gur¬ 
gitisque rapide spumantis, veluti si malefico prodi¬ 
gio ipsae revera adessent lividae aquae Acherontis. Ve- 
" rum nitida nox errorem brevi fugavit, stellisque desu¬ 
per, ac facibus iuxta collucentibus Lippae fluminis 
splenduerunt undae; iamque Germani exploratores, qui 
praeierant, calcare pontem ligneum videbantur. Pon¬ 
tem, apto loco, ima in valle, acclinibus ripis, atque silva 
dilatata circum, militibus ut' struerent legatus ipse im¬ 
peraverat, quo cum imperatoriis castris tutius commer¬ 
cium esset. 

(Ad proximum numerum). 

I. A. COSTAGGINI. 

Philosophicae disputationes Modernlstam inter et Thomistam. — 

Actum voluntatis non pendere a sola apprehensione; sed a iudicio 
eodemque « practico » circa finem, et a discursu circa media statuitur. 

Grunvaldensis victoriae laus. 

Paroemiae sive adagia: Malo nodo malus quaerendus cuneus. — 
Cretensis mare. — Ululas Athenas mittere. — Principium dimidium 
totius. — Talaria induere. 

DE QUATTUOR CONDICIONIBUS 

QUIBUS 

LATINAE DISCIPLINAE PERCEPTIO CONTINETUR 

Ad Americanos Magistros linguae Latinae. 

Legenti nuperrime ephemeridem quandam men¬ 
struam, quae de latinis rebus graecisque per annum 
i scholasticum in Universitate Chicaginiensi editur, su- 
I biit mihi sententia, non defensoribus et doctrina apud 
Americanos egere rem latinam, verum potius doctori- 
bus et asseclis. Nec equidem de maioribus tantum 
collegiis academiisque hoc affirmarim, sed de omnibus 
fere scholis. Quippe in scholis publicis, quas superiores 
appellamus, non cuilibet patet licentia latina tradendi, 
sed eis qui et studio haud mediocri exculti et examine 
satis rigido probati fuerunt. Professores vero ipsarum 
universitatum et principes disciplinae latinae vel cum 
doctissimis - aliarum artium cultoribus merito compo¬ 
sueris. Tamen fortasse ex hac ipsa re minus late patent 
! studia latina, minus popularia sunt, arctioribus finibus 
sese includunt. Etenim si eorum tantum esse videtur di¬ 
sciplina latina, qui altius subtiliusque ibi versari decre¬ 
verunt, paucorum erit res latina et eodem ferme loco 
collocabitur, quo epigraphica studia, quo hebraica, quo 
sanscritica; quod contra oportebat latinae linguae no¬ 
titiam aliquam non pro speciali ac proprio paucorum 
studio haberi, sed pro communi quam plurimorum fun¬ 
damento adhiberi. Non deest doctrina praeceptoribus 
Americanis, non deest studium rerum latinaram, non 
hercle deest opportunitas docendi: vix ullam scholam 
superiorem reperias quae quadriennium latinum non 
praebeat. Sed quoniam optio studiorum ipsis discipulis 
dari consuevit et fructus latinorum studiorum cum ce¬ 
teris disciplinis, nec pares efficiuntur, nec pares effici 
posse existimantur, utilitas latini sermoni vulgo non 


agnoscitur et plerique discipuli scholarum paene ab 
ipsis latinae linguae magistris ad alia studia, unde 
uberiora proveniant, traduci videntur. Qua de re dum 
universim disputo condiciones docendi, quibus latini 
sermonis perceptio contineri mihi videtur, quattuor 
puncta vel considerationes revocare decrevi, quae sunt: 
a) scientia docentis; b) aetas, sive captus discentium; 
e) indoles ipsius sermonis; d) finis docendi, sive be¬ 
neficia inde sperata. Quibus omnibus perspectis atque 
perpensis, certa quaedam principia sive axiomata rei 
latinae administrandae tum generalia, tum specialia 
concludere licebit. 

I. 

Primum igitur omnium, scientiam docentis conside¬ 
remus. Non nimis humiliter, opinor, de secta nostra me 
. sentire arbitrabimini, si nemini nostrum talem tribuero 
linguae latinae scientiam, qualis in vulgaribus sermo¬ 
nibus requiri solet. Etenim ex libris, non ex communi 
vita latinum sermonem petimus. In librorum autem 
lectione nullius sermonis integritas cernitur, neque ve¬ 
tusti neque recentioris norma quaedam, ad quam ce¬ 
terae figurae scribendi et loquendi vel iudicemus (si 
quas ab aliis accepimus), vel ipsi pro viribus efformare 
tentemus. In vulgari quidem sermone si quid opus est, 

. hoc abunde supplebit confabulantium consuetudo: in 
latinis, quotiescumque ea desideramus quae in litteris 
optimis aut non exstant, aut nobis fortasse nondum in¬ 
notuerunt (id quod saepissime accidat necesse est), non 
ex aliqua olim nobis ad paucos annos in nescio quo 
Latii concessa latine inter sese colloquentium recorda¬ 
tione opem petere licet, sed ad nostras nobiscum me¬ 
ditationes adque analogiae usum creberrimum confu¬ 
giendum est. Quod si alios consulere placet, non om¬ 
nes idem comprobare videmur, sed alios alia sibi in lati- 

nitate permittere, quum tamen nemo omnia licere putet, 
neque alienis iudiciis stare velit. Illud enim praetereo, 
quod nemo nostrum per omnia sibi constat, sed pro re et 
tempore novarum licentiam locutionum variare consuevit. 

Quae quum ita sint, primum sequitur ut ad latini¬ 
tatem generaliter quidem a scriptoribus classicis tradi¬ 
tam, sed a nobis ad nostros usus varie pro arbitrio 
exauctam et translatam tot accedant scribendi et lo¬ 
quendi species quot hominum ingenia; deinde ut aliena 
intellegere nihil aliud sit quam pernix quaedam animi 
divinatio, non tam oculis auribusve percipientis, quam 
viribus strenuis discernentis ignota, iudicantis, confe¬ 
rentis, ad sententiamque redigentis; quae operatio an 
vera confabulatio sit viderint psychologi. 

Scientia igitur docentis in rei latinae administra- 
tione duas omnino agendi vias invenit, quarum alte¬ 
rutram sibi eligere cogitur: aut enim in sola antiqui¬ 
tate versabitur magister et nihil pueris tradendum pu¬ 
tabit quod in veterum libris scriptum non legerit, inte¬ 
gritatis sermonis depulsa omni spe, aut non omnia re- 
centioris latinitatis subsidia aspernabitur, sed paulo 
latius evagabitur atque ad pleniorem linguae latinae 
notitiam suos perducere studebit, etiamsi aliquid puri¬ 
tatis vel negligat vel prudens sciensque perdat, hac tamen 
lege ut ab antiquis exemplaribus longius ne discedatur. 

Apud Americanos in iis scholis quae publica aucto¬ 
ritate reguntur, omnes latinae disciplinae moderatores 
in sola antiquitate rei latinae elaborant; non tamen 
eodem modo omnes agunt. Sunt enim qui aliquid ma¬ 
gnificentius perficere studeant. Exemplum notabile est 
in schola Roffensi Neooboracensium illa Res Publica 
Romana. Videlicet liberae reipublicae Romanae tem¬ 
pora et mores redivivos proponere instituerunt. Consu¬ 
les creantur, senatus habetur, honores petuntur, de re 
publica disceptatur; omnia autem formulis carmini¬ 
busque antiquitus usitatis peraguntur. 

At cuius tandem doctrina huic rei par est? Ecquis 
nostrum mores et instituta veterum adeo cognita habet 
ut, summota quavis novitate, ea demum cogitare et 
effari sciat, quae nihil sapiant nisi antiquitatis inteme- 
ritatem, veritatem? Aliud sane erit in veterem Roma¬ 
norum sermonem inquirere et veteres cogitandi et elo¬ 
quendi figuras ad nostras res transferre atque ac¬ 
commodare : aliud Romani hominis mores induere 
atque Romane sentire, cogitare, imaginari! Hoc non est 
linguam latinam docere et ad litterarum studia pueros 
erudire, sed urbis historiam mere politicam scenice re¬ 
ferre. Merito dubites ecquidnam in scientia usuque 
linguae latinae pueri proficiant. Plausus vero laudesque, 
quibus huiusmodi consilia ubique excipiuntur luce cla¬ 
rius ostendunt quantopere apud nos emendatiores atque 
utiliores docendi rationes desiderentur atque quaeran¬ 
tur. Sed haec hactenus. 

(Continuabitur). 

Chicagine, Nonis Maiis. 

Theo. F. Chave. 


PHILOSOPHICAE PISPOTATIOHES 

MODERNISTAM INTER ET THOMISTAM (1) 


Actum voluntatis non pendere a sola apprehensione; 

sed a iudicio eodemque “ practico ,, circa finem, et 

a discursu circa media statuitur. 

Modernista. — Fateamur ergo cognitionem sensi¬ 
bilem prorsus imparem esse quae voluntatem ad actum 
moveat. Nec tamen inde quaestio ex integro enucleata 
et soluta videtur. Quum etenim vos, Aristotelis magi¬ 
stri vestri asseclae, in confesso teneatis non unam dari 
intellectus operationem seu cognitionem, sed praeter 
apprehensionem, alios actus eiusdem, compositionem 
seu iudicium nempe et discursum, asseratis, a te, egre¬ 
gie et carissime Thomista, rescire velim a quanam, te 
iudice, intellectus operatione pendeat voluntatis actus. 
Nisi quippe errem vehementer, nonnulli ex vobis a sola 
apprehensione, seu a sola rei prima idea, non kanti- 
stico, sed scholastico sensu habita et accepta, pendere 
faciunt; nonnulli autem a iudicio et discursu. Quid 
igitur de his tibi decernendum videtur? 

Thomista. — Praedictos philosophos, qui actum vo¬ 
luntatis a sola rei apprehensione, in qua nec error 
nec falsitas insit, pendere sentiunt, a vero prorsus de¬ 
lirare strenue pronuntio. 

Id tamen fatendum est, eosdem quandoque verbis 
potius quam re errare, siquidem illi in ipsamet appre¬ 
hensione iudicium includunt, dum pronuntiant in ipsa 
apprehensione apparere rationem boni et mali, seu 
convenientis et non convenientis, dum nos e converso 
contendimus rationem boni et mali non haberi nisi ex 
aliquo iudicio, seu sententia circa convenientiam vel 
disconvenientiam rei quae prius ut ens simpliciter in¬ 
notescit. 

At vero longe distinctius perspicatiusque tenet An¬ 
gelicus sententiam diversam, dum ita, nisi fallat me¬ 
moria, pronuntiat, nempe imaginationem quae sine 
aliqua boni aut mali aestimatione sit, imparem rema¬ 
nere quae appetitum sensitivum moveat: haud secus 
intellectum, nisi practice addatur iudicium de bono vel 
malo, imparem esse qui voluntatem ad actum perducat. 
Cuius ratio ista est, potentiam non ferri nisi in pro¬ 
prium obiectum: obiectum vero voluntatis esse bonum 
cognitum, proindeque eamdem hanc non ferri nisi in 
bonum ut cognitum, seu in obiectum cognitum qua 
bonum et non solum qua ens: bonitas autem, seu con¬ 
venientia non apparet per simplicem apprehensionem, 
sed ex aliquo iudicio de convenientia vel non conve¬ 
nientia explicite vel implicite. 

M. — Nonne tamen tenent plures scholastici aucto¬ 
res voluntatem ferri posse in malum ut malum, proin¬ 
deque eiusdem obiectum formale non esse bonum co¬ 
gnitum, atque vanam remanere fictionem de composi¬ 
tionis iudicio circa convenientiam habito? 

T. — Fatendum est nonnullos, eosdemque tamen 
paucissimos doctores ita sensisse videri. At vero ipso¬ 
rum sententia nonnisi ut absona et falsa habenda est. 

Voluntas quippe non fertur in malum, nisi quia in 
bonum cognitum tendit, sicut non refugit morbum vel 

(1) Cfr. an. xni, n. m. 

penuriam, nisi quia prius et sanitatem et abundantiam 
novit ratio. 

His adde solum Deum naturae auctorem esse, eum- 
demque Maximum Optimum, a quo proinde natura in 
malum inclinata procedere nequit, nisi Deum mali 
auctorem facias. 

Denique repugnat omnino facultatem sibi nocumento 
ex natura esse, seu propriam ruinam aut malum suum 
ex natura intendere, quod tum experientia tum ratione 
quam facillime ostenditur et patet. 

Voluntas igitur, etsi praedicta forsan analysis ubi¬ 
que et extemplo non appareat, non tendit nisi in id 
quod iudicio compositionis comprobatum est esse bonum. 

Ubi autem quis re vel nomine philosophus contende¬ 
rit mordicus per ipsam apprehensionem bonum proin- 
deque malum dignosci posse, unde moveatur et volun¬ 
tas in actum, advertat tamen simplici praedictae ap¬ 
prehensioni addi virtualiter iudicium compositionis aut 
divisionis, quo habetur ens esse vel conveniens vel dis¬ 
conveniens, seu bonum aut malum. Unde quadamte¬ 
nus nobis consentire dicendus est. 

Nullus ceterum unquam ex nostris tenuit iudicium 
illud esse necessario actuale aut formale, seu proce¬ 
dere hic et nunc ex aliqua discussione, etiamsi complexa 
forsan apprehendat. Haud secus Deus et Angeli sim¬ 
plici intellectus actu rationem convenientis aut discon¬ 
venientis habent, licet non sit pura simplicium appre¬ 
hensio : ita et homo non componit necessario formali iudi¬ 
cio, dum etiam complexa percipit, quum, v. gr. vel 
intellectus perpicacia, vel praeteritarum apprehensionum 
revocata memoria, praesertim circa communissima et 
transcendentia, videt uno eodemque actu praedicatum 
subiecto vel convenire, vel secus non convenire. 

M. — Sed tamen bruta animalia per simplicem ap¬ 
prehensionem ad appetendum moventur, quin tamen 
iudicium ferant, siquidem unum cum altero minime 
conferunt. Curnam et homo ex simplici apprehensione 
vel in obiectum tenderet, vel idem refugeret? 

T. — Bruta sane iudicium proprii nominis nulli- 
mode ferunt, et hoc quidem demonstratur ratione a 
a te allata. Iudicium tamen imperfectum ferunt, siqui¬ 
dem non appetunt nisi id quod iudicant esse bonum, 
aut refugiunt nisi quod ipsis habetur ut malum. 

M. — En igituf statuis ac profiteris voluntatem non 
moveri nisi obiecto quod bonum appareat et iudicetur. 
Quare ergo tenent doctores tui voluntatem non peccare 
primum nisi ex iudicio falso. 

T. — Tenent sane doctores mei voluntatem non 
peccare nisi ex iudicio falso, quod tamen non sit iu¬ 
dicium primum. Imo id docent atque profitentur, sci¬ 
licet voluntatem primo peccare non posse nisi amando 
bonum verum, utile vel delectabile, sed tamen absque 
ordine et mensura, unde enascitur error et iudicium 
falsum, non tamen primum. 

M. — Quum tamen nullam inducas distinctionem fi¬ 
nem inter et media, a te quaero utrum sententiam tuam 
teneas de fine eamdem et de mediis. Imo, nisi fallar 
vehementer, eadem sententia utrinque admittenda vi¬ 
detur. 

T. — Imo diversitas non minima interest. Boni 
scilicet, et finis, qui cum bono idem est, amor adeo 


insitus homini est, ut iste simplici atque immediato 
iudicio proponat voluntati amandum et prosequendum, 
ut ex ipsismet terminis quandoque notum. Res vero 
secus circa media sese habet. Quum etenim in hisce parti¬ 
cularibus multa appareant et incerta et dubia, sive in se, 
sive inter se, requiritur exinde consultatio, disquisitio, 
collatio, ut ex amore finis procedat rectus amor medio¬ 
rum. De hisce igitur iudicium nonnisi per discursum 
fiet, seu per iudicium discursivum, atque dicendum 
erit non immerito mediatum, quum amor unius propter 
amorem alterius hic habeatur. 

Quae diversitas, etsi modalis, sane a philosopho at¬ 
tendenda omnino est, eo imprimis quod etsi nullimode 
erretur circa finem seu bonum in communi, errari 
potest circa media, plus minusve vera aut solum appa¬ 
rentia. Amor finis seu boni in communi erit quasi 
maior propositio in syllogismo, quae universalior et 
clarior plerumque erit; amor autem medii seu boni 
particularis, tamquam propositio minor, circa quam maior 
et attentior cautela habenda cuique est, ne in fallaciam 
incidat. 

M. — Quae omnia a te dicta difficultatem, fateor, 
vix patiuntur. Videtur ergo sufficere iudicium appre¬ 
hensioni additum, quo voluntas quasi instructa, in 
actum proprium sponte processura sane erit. 

T. — Si ita opinaris, carissime, errare vehementer 
potes. Iudicium requiri ex dictis perspicuum mihi vide¬ 
tur ; nec tamen omne iudicium sufficere dicendum erit. 

Iudicium quippe non unius indolis et naturae est: 
aliud siquidem speculativum erit, aliud practicum. Illud 
quidem res quasi in universali respicit, proportionem¬ 
que finem inter et media investigatur et asserit, quin 
perducere in actum intendat; istud autem hic et nunc 
idem praestat, sed in particulari et circa quidpiam hic 
et nunc agendum. . - 

Illud iudicium sufficere, saltem ad velleitates et 
fruitiones promovendas nonnulli asserunt, aliis, et qui¬ 
dem communissime, refragantibus. Cum hisce ultimis 
ego opinor. 

Intellectus enim speculativus res in sua entitate 
considerat, sive res istae sint mere speculabiles nullo¬ 
que modo factibiles, ut siquis consideret triangulum tres 
habere angulos duobus rectis aequales. Iudicium illud 
nihil vel appetendum vel fugiendum decernit, unde 
voluntatem neque movet neque movere per se potest. 

Imo intellectus speculativus ea considerare potest, 
quae per se sunt vel amanda Vel fugienda, sed tantum 
in universali et speculative, absque ullo ordine seu ap¬ 
plicatione ad operandum, unde habetur et iudicium 
speculativum circa agibilia. 

Merito igitur veteres philosophi distinguenbant inter 
iudicium speculativum ex obiecto, quod scilicet termi¬ 
natur ad ens ut ens est prius bono, neque formaliter 
agibile, et iudicium speculativum ex modo cognoscendi 
obiectum, quod in se agibile est, neque tamen ut hic 
et nunc bonum et agibile, sicut si quis considerat Cae¬ 
sarem hisce aliisve mediis victoriam fuisse relaturum. 

Cuiusmodi utrumque iudicium voluntatem non mo¬ 
vet neque movere potest, quum non applicet ad agen¬ 
dum, quod solummodo iudicium practicum praestat. 
Utrumque enim iudicium obiectum ut ens considerat, 

non autem ut bonum seu ut finem moventem ad agen¬ 
dum. 

Unde rursus colligebant veteres in scientia mathe¬ 
matica conclusiones demonstrari solum per causam for¬ 
malem, non autem per causam finalem aut agentem, eo 
quod illa terminetur ad ens, ut prius bono, seu quae 
agentem ad agendum exinde nullimode moveat, prout 
abstrahens ab appetibili, in quo ratio boni consistit. 
Bonum e contra est obiectum formaliter practicum mo¬ 
vens ad operandum, vel saltem ad sui amorem et com¬ 
placentiam. 

E quibus eruitur hanc esse vel falsam vel sibi con¬ 
trariam opinionem iuxta quam intellectus ex obiecto 
practicus movet voluntatem sive ad amorem sive ad 
velleitates seu ad fruitionem: falsa, inquam, erit, si 
supponatur apprehensionem boni esse speculativam ; vel 
sibi contradicens, quia asserit voluntatem moveri posse 
ab eo quod non apprehenditur ut bonum, dum verbis 
secus tenet et asserit. 

Quantum vero ad intellectum speculativum ex modo, 
qui operabilia quidem, sed in communi solum consi¬ 
derat, certum est ab ipso non moveri voluntatem, nisi 
ad particulare se se applicet... 

M. — Sed, amice carissime, excusatum me habeas 
quod ulterius non procedat hodiedum oratio : siquidem 
multa iam enucleavimus, quae meditari et mente vol¬ 
vere intendo : unde supersedendum videtur, ut dispu¬ 
tatio alias instauranda remaneat de quaestione hac iucun- 
dissima non minus quam maxime necessaria. 


I. I. B. 



««ENSIS VICTORIAE 1/111$ 


O/ cara mater nostra, Polonia, 

Iam quina tu per saecula nobili 
Ornaris et fulges corona, 

Quam meruit tibi fausta pugna. 

Semper virescit laurea vivida. 

Serta ex Slavorum frondibus arboris, 

Grunvaldus optatam salutem 
Cui genuit peperitque certam. 

Cuncti in Slavorum finibus, in quibus 
Conglutinatur rem populus sciens. 

Insigne cives extulerunt 

Hoc opus et meritum Polonum. 

■ (*) Ladislaus Iagello ex recens tum baptizata stirpe 
Magnorum ducum Lithuaniae, iuvenili Polonorum regina 
Hedvige in matrimonium ducta, et ipse eorum rex factus, 
Crucigerorum ordinem mense Iulio an. mccccx apud Grunval- 
dum fregit. Huius victoriae centenariam commemorationem 
Poloni illo animi aestu celebrare parant, cuius specimen 
a carmine quod sequitur, a clarissimo socio nostro I. Wabner 
conflatum, offertur. 


Heu! esset acta tunc misere, Slavi, 

Sors quamque cunctos nunc premeret gravis, 
Ingrata vis non fracta si esset 
Alaque nigra vorasset albam! 

Ut viperam, quam frigoris alta vis 
Compescuit, vir quidam animo pio 
Confovit et pro gratia illa 
Vulnera perfida pectori dat, 

Illi cohorti cum cruce pallii 
Germanae et omni tum peregenae ope 
Sedes Polonorum dedit dux 
Auxilio hospitioque iunctas. 

Ingrata serpens convaluit brevi 
Et vulnerare saepius ausa iam 
Viro truci mitem patronum 
Constituit iugulare prorsus. 

Si primus inter tunc populos Slavum 
Fraudi rapaci succubuisset, heu! 

Nunc nec Polonos nec Slavum ullos 
In numero populorum haberes. 

Ladislai vis regis et ars pia 
Cavit peritque tunc cruciger latro, 

Res unde iam crevit Polona 
Gloria et est et erit Slavorum. 

Caeli iuvabant; tuque Poloniae 
Superne Tutor, magne Stanislae , (1) 

E nube nostrates fovebas; 

• Inde Deo sit honor perennis. 

Yarsaviae Polonorum. 

Iosephus Wabner. 

f 1 ) Haec est populi Polonorum traditio atque rerum 
scriptorum, quam etiam ingens illa proelii Grunvaldensis 
tabula, a praestantissimo artifice I. Matejko picta et Cra- 
coviae urbi dono data, imitata est. 

EAROE/AIAE SIVE ADAGIA 


Malo nodo malus quaerendus cuneus. 

S. Hieronymus ad Oceanum: « Interim iuxta 
vulgare proverbium, malo arboris nodo malus cu¬ 
neus requirendus est. » Adagio licebit uti, quoties 
malum simili malitia retundimus. — Sumptum a 
sectoribus roborum, qui, si quando durior in ligno 
nodus inciderit, nolunt in eo periclitari securim, 
verum cuneum quemquam durum magis quam bo¬ 
num inserunt. Congruit huic illud Sophoclis apud 

Pliitarchum: «Remedio amaro bilem amaram di¬ 
luunt ». 

Cretensis mare. 

(Subaudiendum «nescit» aut «metuit»). Hanc 
paroemiam refert atque exponit Strabo ( Geograph. 
lib. 10) scribens olim Cretenses navigandi peritia 
rerumque maritimarum usum tenuisse; atque hinc 
antiquitus increbuisse proverbium: « Cretensis mare 
nescit » in eos qui nescire fingerent quod egregie 
callerent. Equidem qui consentaneum est Creten¬ 
ses, quum sint insulares, ignorare, quo cinguntur 
undequaque ? — Usus est adagio Aristides in Pe¬ 
ricle; Zenodotus autem scribit aphd Alcaeum ex¬ 
stare. — His affine est quod habet Horatius in 
epistola ad Octavium : 

Ipse ego qui nullos me affirmo scribere versus, 
Invenior Parthis mendacior. 

Quod Parthi tum maxime pugnarent, quum fu¬ 
gam simularent. 

Ululas Athenas mittere. 

Convenit in stultos negotiatores, qui merces eo 
comportant, ubi per se magis abundant; at venu¬ 
stius ad res animi metaphora trasfertur, ut si quis 
doceat doctiorem, carmina mittat poetae, consilium 
det homini consultissimo. Aristophanes et Cicero 
paroemia usi sunt. Usurpavit quoque, imo eam expo¬ 
suit Lucianus in Epistola ad Nigrinum. Porro 
paroemia inde fluxit, quod in Attica plurima est, 
ei regioni quasi peculiaris. Fertur autem versari 
in Laureo Atticae loco, ubi auri metalla sunt: unde 
et Laureoticae noctuae vocantur. Haec avis Athe¬ 
niensium populo quondam erat gratissima, ac Mi¬ 
nervae’ sacra habebatur propter oculos caesios, 
quibus etianr in tenebris perspicit, quae vulgus 
avium non videt. Unde et auspicata consiliis cre¬ 
debatur, id quod indicat proverbium: « Noctua 
volat». 

Dictum est et illud de Minerva, quod Athe¬ 
niensium male consulta in bonum exitum verteret. 
Daemon autem apud Aristophanis interpretem exi¬ 
stimat, non ob id solum dici « noctuas Athenas », 
quod Athenis noctuarum sit copia, sed quod in 
nummis etiam tum aureis, tum argenteis Athenien¬ 
sium noctua inscalpi soleret, una cum facie Mi¬ 
nervae. Proinde absurdum videbatur noctuam Athe¬ 
nas deportare, quum illic passim omnia noctuis 
abundarent. De huiusmodi numismate Athenien¬ 


sium testatur et Plutarchus in vita Lysandri, quum 
de servo meminit, qui de domini sui furtum aenig- 
rhatice indicans, ait, multas sub tegulis cubare 
noctuas; ostendens illic abditas pecunias noctuis 
insignitas. 

Principium dimidium totius. 

Hoc adagio significatur, maximam difficultatis 
partem in aggrediendo negotio sitam esse. Hemi¬ 
stichium est Hesiodi, citante Luciano in Ilermotimo. 
Refertur et ab Aristotele ( Politic ., lib. v). Plato (De 
legibus, vi) habet: «Nam in proverbiis quidem 
initium totius facti dimidium dicitur; atque illud ni¬ 
mirum recte cepisse, omnes undique laudibus feri¬ 
mus. At istud, ut mihi quidem videtur, plus est 
quam dimidium. Nec quisquam hoc, ubi recte fit, 
satis pro merito laudarit ». Suidas haec ex Marino 
quondam refert: « Fuit autem nobis initium illud, 
non tantum initium, neque iuxta proverbium dimi¬ 
dium totius, sed ipsum in solidum totum ». Ari¬ 
stoteles item (Moral., i): «Principium enim plus 
quam dimidium totius esse videtur ». Horatius 
(Epist. ad-Pis.) : « Dimidium facti qui cepit habet; 
sapere aude ». Ausonius: « Incipe, dimidium facti 
est cepisse; supersit dimidium, rursum hoc incipe, 
et efficies ». Plutarchus denique in libello, cui titu¬ 
lus Quo pacto sint audiendi poetae, citat ex So¬ 
phocle carmen, quod latine sonat: «Negotii cuius¬ 
que, si bene ceperis, et finem item bonum fore, 
probabile est ». 

Talaria induere. 

Exstat apud Tullium proverbialis allegoria: « Ta¬ 
laria induere », pro eo quod est: « Fugam ador¬ 
nare » et quasi velle quopiam avolare. Sic enim 
scribit ad Atticum (lib. xiv): « Nemo est istorum, 
qui otium non timeat. Quare talaria induamus ». 
Sumptum ab Homero, qui Mercurium avolaturum 
aliquo frequenter adornat talaribus, cuiusque verba 
Vergilius interpretari visus est (Aen., iv): 

Et primum pedibus talaria nectit 
Aurea, quae sublimem alis, sive aequora supra, 

Seu terram rapido pariter cum flamine portant. 

Itaque « talaria induere » dicemus eos qui pa¬ 
rant aufugere. Nam hoc ipsum «avolare» et 
« revolare » apud Ciceronem pro « fugere » et 
« redire » frequens est. 

Qui sis, noh unde natus sis, reputa. 

Liv., XLI. 

AD GOLGOTHA/A 

Sacra actio dramatica I. B. FRANCESIA versibus senariis conscripta 

(Cfr. num. IV). 


SCENA VI. (Teterrimus error). 

Iidem praeter Iudam et Barbaal 

Nic. ( oculis prosecutus ludam) Traxistis ipsum falso vos 

[latere, 

Eum vobis magis reddidistis improbum. 

Pont. M. Ut Iesus ipse Nazarenus loqueris. 

Nic. Eius verba accepi: Ei sum discipulus. 

Pont. M. Ei credidisti? tu? Et sapiens diceris? 

Nic. Equid? 

Pont. M. Non equidem nos: legum qui sumus 

Depositarii! Quas tu si perlegas 
Videbis vatem Galileae genitum. 

Omnes. Haud ipse Christus expectatus omnibus. 

Pont. M. Sic! Ipse carus semper peccatoribus. 

Est ausus quicum dulces cibos sumere, 

Sanare aegrotos veneficiis sabato. 

Eius discipuli polluunt sabatum, 

Diebus nec servant datis ieiunium. 

Eum si diutius sinebas vivere, 

Brevi universum pervertisset populum. 

Quo facto Caiphas dixit rectissime: 

Mori pro populo hunc necessarium, 

Ne moreretur cuncta forte natio. 

Nic. ( gravis) Non ipse vates: dedit vaticinium, 

Locutus est ipse vatum sententias, 

Putans suas idem proferre in medium. 

Si Moysi creditis, nunc verba accipite. 

Enim hunc fusius posteris tradidit, 

Quot in deserto mira fecit arido, 

Eius redundant clarum in testimonium. 

Venisse a Patre profitentur genitum 
Quot coram nostris multa fecit opera! 

Ut Pater mortuos ad vitam revocat, 

Ut Pater gerit, dicitur qui Filius 
Dei : semper Ipsius sed discipuli 
Non ieiunant! Cur? si sunt ipsis in nuptiis! 
Enim cum sponso versantur! Ieiunii 
Erit dies eis, sponsus cum discesserit. 

Eum vos in crucem vultis nunc trudere, 

Ut auferatis populi de medio... 

Trahet sed omnes si exaltatus fuerit. 

Pont. M. Sed ipsa nos docet lex Christum vivere 

iEternum: quomodo Christus hic nobis erit, 

Iste si tollendus de terris est homo? 

Nic. Refulsit lux vobis, renuistis eam. 

Phar. Apage istud a nobis iugum quo premimur! 

Omnes. Nobis et ferocis Romae dominatio. 

Phar. En quod sumendum sibi munus erat. 

Apage a nobis haec turba, quae non Israel 
Vetusta denuo potentia populo 
Erat danda, ipsum regem nam reddiderat. 
Omnes. Ut tandem gentis qui deleret maculam, 

Infert quam a saeculo Romana servitus. 

Pont. Erant de templo propellendi barbari! 

Omnes. Hi, recte, modo profani, hi procul impii. 

Pont. ( omnes voce superans) Recte iudicatis. 

Nic. Prodivit veritas 

Ab ore vestro sacerdotes integra. 

Hi prorsus Templi sunt osores perfidi! 


Adest nam turba festis nostris maxima 
E gentibus cunctis, excepto Israel! 

Quid nobis restat? demeris si ingenium? 

Erat quod Israel in primis proprium? 

Heic immundae Gomorrhae est occasio, 

Ibique Sparta, Marsilia, Capua, 

Unitis odiis blasphemant Iehova. 

Deum scelestis improbantes orgiis: 

Hic est cum gentibus dilectus populus. 

Omnes. ( excepto Nicodemo) Huic auxilium nec Ipse contulit. 
Nic. (in omnes) 0 caeca gens! Et amens! Ergo vos creditis 
Ad hoc venisse ut excitaret mortuos, 

Patrum potentiam, vatum praesagia? 

Ut seculorum quae praecedunt series, 

Hoc prae se ferrent prodigium dummodo, 

Ut haec ab imis instauretur civitas? 

Oh sinite mortui sepeliant mortuos, 

Servos qui dominis comparavit suis, 

Decus qui foeminae sanavit pristinum, 

Omnes nos strinxit vinculo sororio, 

Ab uno patre docuit nos genitos, 

Dei ipse Filius! Hauch redemit Israel ? 

Omnes suum gentes caput de sordibus 
Levabunt, primum lenis cum diffunditur 
Eius doctrina: venit Ipse gentibus... 

Tulit quae praecepta cunctis pro populis. 

Nec gravis potius vel Hebraeis commoda, 

Ad omnes ipsa proferuntur proflua, 

Prius quae possent Israel convertere. 

Phar. Erit Messias descendat si de cruce! 

Omnes. Modo potentia sua se liberet... 

Nic. Eos excaecavit Deus ne videant, 

Nec corde, intelligant. (introgrediens) Sic salvi re- 

[deant! 

(Haec novissima verba dissipantur. Rumor gentium adpro- 
ximat, et Pontifex Max. aliique procedunt). 

Phar. (descendens e colle) In summo trepidae sistunt iam 

[Golgotha 

Turbae, et Nazarenum praecingunt languidum. 
Pont. Eamus hinc intro, (euntes) 

Phar. Ne quid prodigii... (intro) 

Omnes. Modo si advenerit... Credemus tunc ei. (intro) 

SCENA VII. (Tentatio). 

Iudas, Turbae suo tempore , Barbaal. 

(Rumor eo crevit, ut complures voces exaudiantur, pri¬ 
mum inconditae, distinctae postea. Hebraei, varia aetate et 
conditione introgrediuntur sinistrorsum, dextrorsum, montem 
adscendunt, simul concitato modo colloquentes. Voces fiunt 
paullatim distinctae atque elatae. Clamores atque convicia 
adgrediuntur ludam, qui intrat maxime furore agitatus, ter¬ 
ritus, turbatus. Turbae irrumpunt in scenam eiulantes et mi¬ 
nitantes) Ehu! malum sit tibi! ehu malum, proditor! (Pergunt 
haec dicere donec longe sint a cavea et montem ascendant. 
Voces fiunt interea indistinctae donec rumor fit inconditus, et 
tandem evanescit. ludas se se abscondit terrificus in sinistram 
partem ante spectatores. Cessant voces et Hebraeorum tran¬ 
situs. ludas se se erigit, et circumspiciens sic loquitur:) 

Et ipsi, et ipsi proditorem me vocant! 

Solus cur proditor prae cunctis nominor? 

Minus cur ipsi nunc proditores erunt? 

In lege scribitur Christus plectendus neci... 

Fui quidem magni vir ego consilii, 

Quod ipse statuit sapienter Deus. 

Ubi ergo crimen? In me? Quomodo initium? 

Enim quod criminor? Fui discipulus! 

Eius sed verba me turbarunt minime. 

Quid istuc criminis? Sin moverunt pectora? 
Scrutor meas cordis et mentis latebras, 

Nullius invenio me culpae conscium, 

Mihi sed ipsa mens recte crimen tribuit... 

Fuit si forte consilium nequius 
Et opus, solus cur reus monstror digito ? 

Modo scrutor mentis fibras et pectoris, 

Nec omnis criminis gravat nunc onere. 

Tamen flagitiis sponsor nunc videor. 

Quis ergo proditor, ni mens adstitisset mea ? 

Forte alter! Esse sed tunc volui probe ! 

Fuisset alter. Cunctis sed intentio 
Erat; sumpsisset mortis qui consilium ? 

Ego et fui! Cudendum uni flagitium, 

Et incidit vox illa in me nequissima 
Omnis, quae populo per orbem murmurat, 

Reum mortis et ipse videor mihi. 

Barb. ( progreditur pone ludam,) 

Unus tu vilis ! 

Iud. ( conversus ad eum ) Tu ? 

Barb. Vilis vir utique ! 

Sed una mors solvat tui culpam criminis. 

Potes sic veniam sperare a populis, 

Honorem potius! Tempus nam venerit, 

Quo tu istoc pessimo colaris crimine, 

Tibi graves et gentes videbunt bovem , 

Feret qui te suis ovantem cornibus. 

Nunc solve debitum tua crimen nece. 

(.Exauditur procul murmur gentium) 

Iud. Nece? ( humeros vertens Barbaal et stans) 

Barb. Istoc modo! 

Iud. Fortassis... 

Barb. Ehu! Dedecus! ( sepa¬ 

rantur aliquantulum. Itidas stans cogitat. Per aerem 
exauditur mallei ictus in trabe clavum configentis. 
Sint ictus lentiores longioresque ). 

SCENA VIII. (Crucifixio). 

Nicodemus, mox Naasson anxius, Araam, Iosephus, 
Salom, aliique. 

Nic. ( introgrediens oculis inspicit ad laevam partem, atque 
auribus auscultat. ludas angitur) 

Silentium ! Audite! ( perdolens ) 

Nec ipsum funibus 
Ligant, sed clavis ferreis confodiunt, 

Velut trabem super trabe! {omnes intuentur pleni 
terroris, et alii alia dicunt) 

0 ludas, accipis? 

Nec in te cuncta vertuntur haec verbera? 

Cruor qui sanctus defluit de manibus, 

De lassis manibus non oculos territat ? {Eum ma¬ 
nibus rapit tenetque ad laevam partem, ut vel invitus 
videat) 

Naas., Araam, Salom {humeris eum obstringentes) 

Illuc intuendum! Modo sic inspicies 
Tuis quod scelestis patrasti manibus. 

Nic. En frontem candidam, ut Libani verticem, 
Cruorem vide qui salus nobis erit, 

Tibi sed dedecus! Nullus in posterum 
In terris vixerit, qui nomen audeat 

Tuum referre infandum cunctis saeculis. {Eum si¬ 
nunt abire) 

Iud as. {humi oculis defixus ad laevam progreditur. Ipse totis 
artubus contremiscit. Mallei ictus haud cessant) 
Naas. {montem ascendens) Adest mulier ! 

Araam. {eum sequens) Multae prosequuntur simul. 

{Ioseph ascendit, Nicodemus Salomi loquitur: alii transeun¬ 
tes ipsis se comites addunt) 

Naas. Sed illa ceteris nititur quae perdolens? 

Nic. {et ipse ascendens) Mater. 

Omn. Mater! 

Ioseph. Martyr et ipsa perfluens 

Cruore et lacrimis. 

Omn. Mater! 

Iud. {Nicodemus redit) Usque horreo ! 

Quot ictus lacerant pectus ! Ehu sufficit! 

Nic. Miser, tu verberas, tu clavos iniicis ! 

Ehu curre, clama, malleum vos cedite ! 

Ego adsum qui recte nominor ipse carnifex ! 
Eiusque mensae tu sedisti, et lateri, 

Fuisti, fratrem te vocabat saepius... 

Vidisti, fecit quae portenta plurima... 

Suisque adesse veritatem labiis. 

Amorem magnum foverat in populum, 

Et hunc tu, perfide, tradidisti in necem. 

Vah ! apage a nobis, vah ! proditor ! {introgreditur) 
Omn. Vah, proditor ! {exeunt). 

SCENA IX. (Horrendum facinus). 

Iudas et Barbaal. 

Iud. ( nimio terrore perculsus) 

Et ipsi! et ipsi! Idem semper in me proferunt. 
Cur tu venisti ? Cur te cognovi ? Melius 
Erat mihi lucem si vidissem nullibi, 

Si quis me extinxisset ab annis teneris ! 

Malum mihi! 

Barb. {paullo ante se se appropinquaverat) 

Vivis, aurasque captas adhuc ? 

Iud. {vertens se se) Et ipse ! 

Ab ipsis habitus nuper superbius, 
Queis servisti servitutem commode, 

Tuis a sociis expunctus turpiter, 

In odium cunctis... 

Haec a te tolero ? 

Mihi tu suggeris ? Proh pudor maximum ! 
Receptus tibi nullus, nec in aedibus 
Nec in silvis ! Vix ipsa tellus sustinet. 

Te sequitur terror, te praecedit, Circuit, 

Perussit frontem proditoris ferculum. 

Hic quisquis perleget tuum flagitium: 

Siccatur herba, pestilenti spiritu 
Aer afflatur, geris quo vestigium. 

Tuo nam diffluit sanguis e crimine. 

Et sanguis veniam dat ullam nuspiam. 

Iud. {stat haerens miser terrore percitus , mox se se recipit, 
et tremens manibus apprehendit Barbaal, eumque fi¬ 
xis oculis intimis exclamat.) 

Malum ! Quis es ? faris mihi qui huiusmodi ? 

Barb. (se se rudis extricat , caputque detegens ait) 

Inspice me, stulte ! Me non novisse dixeris ! 

Iud. {eum agnoscens exclamat) 

Tu tenebrarum spiritus, tu perfide? {Fugit appre¬ 
hendens cingulum, quem circa latera gerit, collum¬ 
que torquet, currens ad dexteram partem posteriori 
loco. Fit obscurum). 

(Ad proximum numerum). 


Barb. 

Iud. 

Barb. 

LONDINENS1A MONUMENTA 


Eduardi VII, Anglorum regis, obitus et insta eius 
funebria Londini immenso cum civium concursu per¬ 
soluta, nonnullorum monumentorum mentionem re¬ 
novarunt, quae sub oculis lectorum ponere nonnul- 
lisque verbis illustrare non absonum ab opportunitate 
duximus. 

Buckingham palatium est, quod de more Anglorum 
reges inhabitant; ibi quoque extremum spiritum edidit 
Eduardus, cuius cadaver in regianl aulam a throno ap¬ 


pellatam, ditissimam ferme omnibusque admirandam, 
translatum primum est, exteris regibus, principibus, le¬ 
gatisque invisendum. 

Quum vero civibus omnibus facultas suae pietatis 
officia defuncto regi persolvendi data est, a regia domo 
longe, in aula quadam popularium oratorum aedibus 
adnexa, Eduardi corpus in feretro compositum iacebat. 
Sunt huiusmodi aedes ad Tamesim flumen per nongen¬ 
tos et quadraginta pedes productae, quarum gothicae 
architecturae tenorem splendidiorem ornamenta reddunt 
ubique effusa, columnae, statuae, insculpti lapides, tur¬ 
res ; quarum praecipua, ad meridiem versus, Victoriae 



ARRAE GORGONIAE 

« Vox Urbis ■» commentarii appendicem,~vid. inpag. 96. 


nomine distincta, in altitudinem trecentos et quadra-, 
ginta pedes tollitur; solum autem septuaginta conqua¬ 
dratos pedes occupat. Aedium diaetae centenae nume¬ 
rantur ; mesaulae inter se coniunctae chiloinetrorum 
plurium summam conficiunt. 

Windsorii, denique, castrum, in quo regis exuviae, 
compositae ad ultimum sunt, una vix itineris hora Lon- 
dino distat. Guilelmus, cui triumphatoris cognomen, 
condidit; quum autem qui sequuti sunt reges aliquid 
aedificio addiderint, immutaverint, instauraverint,, atque 
interdum etiam egregiis operibus ditaverint, id factum 
est, quod invisentes non artis delectamenta ab eo es¬ 
sent detracturi, verum etiam historiae magnam erudi¬ 
tionem. Turris et hic miranda 
potissime, mole ingenti, forma 
rotunda, in circuitu per centum 
sese volvens metra, in altitudi¬ 
nem ad octoginta erecta. Verum, 
ut pleraque mediae illius ferreae 
aetatis tristia oppida, tristia multa 
parietes enarrant. Iacobus I, deinde 
Scotorum rex, duodeviginti annos 
captivus inibi mansit, et reges An¬ 
glorum plurimi in eius caveis re¬ 
conditi sunt, inter quos Ilenri- 
cus VIII, Carolus I et Carolina 
regalis generis foemina, cuius sar¬ 
cophagus mira arte praelucet. Hosce 
vita nuper functus rex, inter lacri¬ 
mas subditorum, — quos tam late 
per orbem sunt diffusi, ut iure me¬ 
ritoque dicatur id esse Anglicum 
imperium, apud quod sol occidat 
nunquam, — est sequutus, aeter¬ 
nam resurrectionem exspecta¬ 
turus. 



EX BATAVIA 


De certamine poetico Hoeufftiano 

Accepimus, et libenter edimus: 

Prid. Id. Mart. huius anni mcmx in consessu Or¬ 
dinis litterarii iudices de xxxix carminibus ad se mis¬ 
sis hunc in modum rettulerunt. 

Septemdecim carmina nimis exilia visa sunt sta- 
timque seposita, quae gradatim enumerabimus : Aeneas, 
Fraternitas generis humani, Laus Humanismi, Ad di¬ 
scipulum adulescentem, Prima aetas generis humani, 
Pater Patriae, Balmesiana lux, Ad Podotrochum, Bea- 
titudo, Omnia celeriter fluunt, Novem carminum Syl- 
loge, De Quaestione sociali, In obitu Iosue Carduccii 
epicedion, Carmina nuptialia, Vis. mentis, Rusticatio, 
Brembus. 



“ Throni aula ,, in palatio Buckingham, Londini. 























VOX URBIS 


89 



Sequuntur novem carmina, quae propter formam 
laude non carebant, nec tamen digna visa sunt quae 
ederentur. Fuerunt haec: Aeris dominatio, Scylla et 
Charybdis, Vallis Mariana, Sacellum ad Tres Spicas, 
Messanae terrae motus, Sancta Oda, Messana terrae 
motu funditus eversa, Terrae motus ad fretum Sicu¬ 
lum, Fine orbis appropinquante. 

His longe praestabant sex carmina: California, Ope¬ 
rariorum seditio, In simiae amatores, Helena, Vera 
fraternitas, Non est mea neptis mortua. Haec tamen 
carmina obscurantur insigni praestantia septem carmi¬ 
num, quae iam sola restant. 

Ex his praemio dignissimum est pulcherrimum car- 


tur, quatenus poetae schedulam aperiendi veniam tunc 
dederint. 

Ad novum certamen cives et peregrini invitantur 
his legibus, ut carmina latina non ex alio sermone 
versa nec prius edita argumentive privati nec quin¬ 
quaginta versibus breviora nitide et ignota iudicibus 
manu scripta, sumptu suo ante Kal. Ianuarias proximi 
anni mcmxi mittant Hermanno Thomae Karsteh, ordinis 
litterarii Academiae Ab-actis, munita sententia, item 
inscribenda schedulae obsignatae, quae nomen et domi¬ 
cilium poetae indicabit. Ceterum iudicibus gratum erit, 
si poetae in transcribendo portabile prelum Britanni¬ 
cum (typeior iter) adhibere velint. 


Popularium oratorum aedes, Londini. 


men, quo egregius poeta eximie Cecinit Pomponiam 
Graecinam. Huic aureum praemium tribuimus, et aperta 
schedula apparuit nomen poetae: Ioannis Pasooli Bo¬ 
noniensis. 

Itidem digna visa sunt quae prelo subicerentur sex 
carmina, quorum agmen ducit Oasis, cuius auctorem 
se professus est Eduardus San Giovanni Brooklynien- 
sis; deinceps Cervisia Alexandri Zappatae in urbe 
Ancona, Ecloga Zanclaea quam cecinit Vincentius Us- 
sani Panhormitanus, De Siciliae et Calabriae excidio et 
Comoedia, quorum auctores nobis nondum innotuerunt; 
denique De agrorum cultura fovenda ad Italos, quod 
misit Alfonsus Casoli Venetianus. Haec igitur car¬ 
mina propediem Legati Hoeufftiani sumptibus eden- 


Praemium victoris erit nummus aureus quadringen¬ 
torum florenorum. Carmen praemio ornatum sumpti¬ 
bus ex legato faciendis typis describetur eique subiun- 
gentur alia laude ornata, quando schedulae aperiendae 
venia dabitur. 

Exitus certaminis in consessu Ordinis mense Martio 
pronuntiabitur (1); quo facto schedulae carminibus non 
probatis additae Vulcano tradentur. 

P. D. Chantepie de la Saussave. 

Ordinis Praeside.. 

Amstelodami. 

(1) Vulgabitur in diariis Italicis: Gazzetta ufflciale dei Regno , Bollet- 
tino ufflciale, Tribuna, Vox Urbis, La Nazione. 

ACTA PONT IFICIA 

Constitutione Apostolica Apostolicae Roma¬ 
norum Pontificum sollicitudinis d. d. xv mens. Apri¬ 
lis mcmx, firmo manente iure constituto de optione 
et nominatione Patrum Cardinalium ad suburbi¬ 
carias dioeceses, iisdem Suffraganei Episcopi adii- 
ciuntur, hisce legum capitibus positis: 

I. Cardinalis, ad Sedem suburbicariam promotus, 
ipse verus est Episcopus dioecesis, cuius possessionem 
inibit eadem ratione qua ceteri episcopi residentiam 
habentes. 

II. Disciplina quae huc usque viguit ut Emis. Epi¬ 
scopis Sabinensi et Veliterno adiutor daretur suffraga- 
neus Episcopus, ad omnes extenditur Cardinales Su¬ 
burbicarios, quibus idcirco singulis suus erit in poste¬ 
rum suffraganeus Episcopus cum sefie titulari. 


III. Suffraganeus a Summo Pontifice nominabitur et 
sui officii possessionem capiet, litteras nominationis 
exhibendo Episcopo Cardinali. 

IV. Cardinalis Suffraganeo adtribuat, et vi praesentis 
Constitutionis irrevocabiliter adtribuisse praesumitur, 
omnia ad regendam dioecesim necessaria, ita ut uni 
Suffraganeo sint in dioecesi gubernanda eadem iura et 
officia ac Episcopo residenti, quae hisce litteris contra¬ 
ria non sint. 

V. Suffraganeus dioecesim gubernat nomine et vice 
Cardinalis. 

VI. Cardinali vita functo, vel renuntiante, vel ad 
aliam dioecesim translato, Suffraganei iurisdictio non 
cessat, sed ipse dioecesim tunc regit nomine Sanctae 
Sedis ad instar Administratoris Apostolici. 

VII. Ipse debet quotannis de statu dioecesis etiam 
oeconomico ad Cardinalem referre. 


VIII. Ubi fieri poterit, pars aedium episcopalium a 
Sqncta Sede destinabitur Suffraganeo et Curiae. 

IX. Ad unum Cardinalem pertinent solemnes oleo¬ 
rum benedictiones et pontificalia in festis anni maio¬ 
ribus, prout in Ccieremoniali episcoporum descripta sunt; 
nisi forte Cardinalis ipse velit ea Suffraganeo commit¬ 
tere. 

X. Cardinalis debet Missam, sicut ceteri episcopi 
residentes, pro populo applicare. 

XI. Insigne tantum Cardinalis domui episcopali, 
cathedrali aedi, aliisque templis, piisve de more locis 
et actis Curiae apponatur. 

XII. Solium in dioecesi et nomen in canone Cardi¬ 
nali uni competit. 

XIII. Cardinalis, etiam absens, facultate pollet per 
universam dioecesim largiendae indulgentiae dierum 
biscentum. 

XIV. Uni Cardinali, quo tempore in dioecesi com¬ 
moratur, ius est pontificalia in 
eadem peragendi aut permittendi. 

XV. Beneficia Capitulorum sive 
cathedralium sive collegialium et 
beneficia parochialia Sanctae Sedi 
non reservata, nequeunt a Suffra¬ 
ganeo, servatis servandis, conferri 
absque Episcopi Cardinalis con¬ 
sensu. 

XVI. Cardinalis ius est vigi¬ 
landi dioecesim, et, si opportunum 
duxerit, etiam lustrandi, ne quid 
fides aut ecclesiastica disciplina 
detrimenti patiatur. 

XVII. Potest in sua dioecesi 
Cardinalis matrimoniis assistere et 
reliqua sacramenta ministrare om¬ 
nia. Candidati tamen ad tonsuram 
et ad ordines doctrinae periculo 
subiiciantur et probentur a Suffra¬ 
ganeo ; cui ceterum non licet ordi¬ 
nes conferre, aut conferendos alii 
committere absque venia Cardi¬ 
nalis. 

XVIII. Synodus haberi nequit 
sine consensu Cardinalis; eiusque 
nomine convocanda est. Synodi 
autem decreta antequam promulgentur, Cardinali cogno¬ 
scenda deferantur, eiusque nomine promulgari debent. 

XIX. Beneficia etiam parochialia in dioecesi ne 
uniantur, dividantur, dismembrentur, inaudito Cardi¬ 
nali. 

XX. Idem Cardinalis audiri debet, antequam Semi¬ 
narii rector, professores, oeconomus nominentur. 

XXI. Vita functo Suffraganeo, vel renuntiante, vel 
ad aliam dioecesim translato, Cardinalis per vicarium 
dioecesis administrationi providebit, donec a Sancta 
Sede nominetur successor. 

XXII. Vita functo Cardinali eadem debentur iusta 
funebria quae Cardinali Episcopo residenti. 


Motu proprio SSmi. d. d. x mens. Aprilis mcmx, 
confirmatur consociatio S. Cordis Iesu, Romae, ad 



Windsorii castrum, ad Londinum. 

Scholam Piam, atque « Aula Pia » concreditur cu¬ 
stodiae et curae Sodalium Marianorum a Miseri¬ 
cordia, quibus cura et gubernatio Scholae Piae 
demandata est et praefata Consociatio iuvenum cu¬ 
randa, regenda administrandaque in perpetuum 
traditur. 

Per Apostolicas litteras d. d. vi mens. Aprilis 
mcmx Sodalitium sub titulo « Missae Reparatricis » 
in Archisodalitatem pro universa Helvetia erigitur, 
cum facultate aggregandi et cum communicatione 
indulgentiarum. 

— Item, sub die v mens. Iulii mcmix (edit. d. 
xv mens. Maii mcmx), Capellanis Basilicae Lapur- 
densis, dioecesis Tarbiensis, insignia choralia con¬ 
ceduntur. 

— Item, sub die ix mens. Aprilis mcmx, Con¬ 
sociationi Sacerdotum in honorem SS. Cordis Iesn 
conceduntur plenariae et partiales indulgentiae in 
perpetuum. 

— Item, sub die xm mens. Aprilis mcmx, Ec¬ 
clesia parochialis pagi vulgo Bonsecours, dioece¬ 
sis Tornacensis, titulo Basilicae Minoris decoratur. 

Die xxvi mens. Maii mcmx Litterae ency- 
clicae vulgantur ob sollemnem Caroli Borromei 
commemorationem, ante annos ccc a sa. me. Pau¬ 
lo PP. V in Sanctorum album relati (1). . 

(1) Spatio hodie deficiente, de ipsis fusius in proximo numero refe¬ 
remus. 


EX SACRIS CONGREGATIONIBUS ROMANIS 

SENTENTIAE NOVISSIMAE SELECTAE 


Ex Gongregatione Consistoriali. 

De competentia concedendi facultatem celebrandi tres 
Missas Nativitatis Domini in sacellis publicis et eccle¬ 
siis. 

Proposito dubio « utrum post Constit. Sapienti Con¬ 
silio spectet ad S. Congr. de disciplina Sacramento¬ 
rum concedere facultatem legendi tres Missas Nativita¬ 
tis Domini, noctu, in sacellis pubblicis et Ecclesiis, 
quae ad hoc privilegio apostolico indigent, cum distri¬ 
butione SSmae Eucharistiae; an potius hoc tribuendum 
sit Sacrorum Rituum Congregationi », Emi. Patres sa¬ 
crae Congregationi Consistoriali praepositi, re mature 
considerata, respondendum censuerunt: « Affirmative 
ad primam partem, negative ad secundam». (Ex de- 
cr. d. xiv mens. Martii mcmx). 

Ex Gongregatione de Religiosis. 

Declaratio et extensio decreti « Quum minoris » diei 
xv mens. Iunii mcmix editi. (1) 

Quum in aliquibus Congregationibus et Institutis 
Religiosis non habeatur professio votorum perpetuo¬ 
rum, sed^tantum vel temporalium, vel etiam merum 

(1) Cfr. Vox Urbis an. xii, n. ix, pag. 139. 


iuramentum perseverantiae, aut peculiares quaedam 
promissiones, quibus alumni, peracta probatione, In¬ 
stituto vel Congregationi ligantur; et quum decretum 
S. C. de Religiosis d. d. xv mens. Iunii mcmix, qub 
nonnullae praescribuntur clausulae, rescriptis saecula- 
rizationis perpetuae vel temporaneae ac dispensationis 
votorum inserendae, expresse respiciat sacerdotes et 
clericos, in sacris constitutos, qui professionem voto¬ 
rum perpetuorum emiserunt; hinc dubium exortum est, 
utrum eisdem clausulis servandis teneantur sacerdotes, 
et clerici in sacris constituti, qui non quidem profes¬ 
sionem votorum perpetuorum, sed vel temporalium tan¬ 
tum, vel iuramentum perseverantiae, vel peculiares 
quasdam promissiones, ad normam suarum Constitutio¬ 
num ediderant et ab eisdem dispensationem obtineant. 
— Resp. est: Affirmative, si Religiosi votis tempora¬ 
neis, vel iuramento perseverantiae vel supradictis pro¬ 
missionibus per sex integros annos ligati fuerint. (Ex 
decr. d. v mens. Apr. mcmx). 

Ex Congregatione Rituum. 

Monita ad editores librorum liturgicorum. 

I. In rubricis Generalibus Breviarii Romani tit. ix, 
n. 6, post Festum Nativitatis B. M. V. inseri debet 
Septem Dolorum, Dominica tertia Septembris. 

II. In parte hyemali Breviarii Romani in festo S. 
Thomae Aquinatis, die 7 Martii, ubi legitur: « Lectio 
IX, de Homilia, etc. », substituantur verba: « In Qua¬ 
dragesima, Lectio IX, de Homilia et comm. Feriae ». 

III. In Rubrica Breviarii et Diurnalis quae inve¬ 
nitur die xvi Septembris in festo SS. Cornelii et Cy¬ 
priani Mm. et quae incipit: « Si festum SS. Cornelii et 
Cypriani occurrerit Dominica, etc., » et concluditur in I 
Vesp. et Laud. tantum, verba I Vesp. et deleantur. 

IV. In Missali Romano, tum in Festo SS. vn Fun¬ 
datorum, tum in Missa Intret de Communi plurim. Mart, 
1 loco, ad Graduale legendum: « in generationem et 
generationem », prouti legitur in textu S. Scripturae, 
Eccl. lxiv, 14. 

V. In Rituali Romano, Benedictio novae Campanae, 
quae ad usum Ecclesiae, sive Sacelli, inserviat, adpro- 
probata per Decretum S. R. C. 22 Ianuarii 1908, po¬ 
natur inter benedictiones reservatas in appendice, ante 
benedictionem simplicem novae Campanae, quae tamen 
ad usum Ecclesiae non inservit, nuper reformatam. 

VI. Item in Rituali Romano, Benedictio Officinae 
Librariae et machinae Typographicae. nuper adprobata 
Decreto 12 Maii 1909, inseratur inter benedictiones non 
reservatas, in appendice, ante benedictionem domus 
Scholaris noviter erectae. — (Ex decr. d. ix mens. 
Mart. mcmx) . 

Ex Congregatione de Sacramentis. 

Circa praesumptionem de morte coniugis post cladem 
a terraemotu editam Messanen. et Rheginen. 

— Expendendi sunt ab Ordinario casus particulares 
iuxta Instructionem « Matrimonii vinculo » a S. C. 
Sancti Officii datam an. mdccclxviii. —• (Ex decr. Mes¬ 
sanen. seu Rheginen. d. xii mens. Martii mcmx). (1) 

(1) Instructio de qua agitur refertur cum ipso decreto apud Acta Apo- 
stolicae Sedis an. II, n. 5. 

Ex Commissione de Ke Bibiica. 

De auctoribus et de tempore compositionis psalmo¬ 
rum. 

I. Utrum appellationes Psalmi David, Hymni Da¬ 
vid, Liber psalmorum David, Psalterium Davidicum, 
in antiquis collectionibus et in Conciliis ipsis usurpatae 
ad designandum Veteris Testamenti librum cl psalmo¬ 
rum ; sicut etiam plurium Patrum et Doctorum sen¬ 
tentia, qui tenuerunt omnes prorsus Psalterii psalmos 
uni David esse adscribendos, tantam vini habeant, ut 
Psalterii totius unicus auctor David haberi debeat? — 
Resp. Negative. 

II. Utrum ex concordantia textus hebraici cum 
graeco textu alexandrino aliisque vetustis versionibus 
argui iure possit, titulos psalmorum hebraico textui 
praefixos antiquiores esse versione sic dicta lxx viro¬ 
rum; ac proinde si non directe ab auctoribus ipsis psal¬ 
morum, a vetusta saltem iudaica traditione derivasse? 
—f Resp. Affirmative. 

III. Utrum praedicti psalmorum tituli, iudaicae tra¬ 
ditionis testes, quando nulla ratio gravis est contra eo¬ 
rum genuinitatem, prudenter possint in dubium revo¬ 
cari ? — Resp. Negative. 

IV. Utrum, si considerentur Sacrae Scripturae haud 
infrequentia testimonia circa naturalem Davidis peri¬ 
tiam, Spiritus Sancti charismate illustratam in compo¬ 
nendis carminibus religiosis, institutiones ab ipso con¬ 
ditae de cantu psalmorum liturgico, attributiones psal¬ 
morum ipsi factae, tum in Veteri Testamento, tum in 
Novo, tum in ipsis inscriptionibus, quae psalmis ab 
antiquo praefixae sunt; insuper consensus Iudaeorum, 
Patrum et Doctorum Ecclesiae, prudenter denegari pos¬ 
sit praecipuum Psalterii carminum Davidem esse au¬ 
ctorem, vel contra affirmari pauca dumtaxat eidem 
regio Psalti carmina esse tribuenda? — Resp. Nega¬ 
tive ad utram que partem. 

V. Utrum in specie denegari possit davidica origo 
eorum psalmorum, qui in Veteri vel Novo Testamento 
diserte sub Davidis nomine citantur, inter quos prae 
ceteris recensendi veniunt psalmus n Quare fremue¬ 
runt gentes; ps. xv Conserva me, Domine; ps. xvn 
Diligam te, Domine, fortitudo mea; ps. xxxi Beati 
quorum remissae sunt iniquitates; ps. lxviii Salvum 
me fac, Deus ; ps. cix Dixit Dominus Domino meo ? — 
Resp. Negative. 

VI. Utrum sententia eorum admitti possit, qui te¬ 
nent, inter psalterii psalmos nonnullos esse sive Da¬ 
vidis sive aliorum auctorum, qui propter rationes li¬ 
turgi cas et musicales. oscitantiam amanuensium alias ve 
incompertas causas in plures fuerint divisi vel in unum 
coniuncti; itemque alios esse psalmos, uti Miserere mei, 
Deus, qui ut melius aptarentur circumstantiis histori¬ 
cis vel solemnitatibus populi iudaici, leviter fuerint 
retractati vel modificati, subtractione aut additione 
unius alteriusve versiculi, salva tamen totius textus 
sacri inspiratione? — Resp. Affirmative ad utramque 
partem. 

VII Utrum sententia eorum inter recentiores scri¬ 
ptorum, qui indiciis dumtaxat internis innixi vel mi¬ 
nus recta sacri textus interpretatione demonstrare co¬ 
nati sunt non paucos esse psalmos post tempora Esdrae 


et Nehemiae, quinimo aevo Macliabaeorum, composi¬ 
tos, probabiliter sustineri possit ? — Resp. Negative. 

VIII. Utrum ex multiplici sacrorum Librorum Novi 
Testamenti testimonio et unanimi Patrum consensu, 
fatentibus etiam iudaicae gentis seriptoribus, plures 
agnoscendi sint psalmi prophetici et messianici, qui 
futuri liberatoris adventum, regnum, sacerdotium, pas¬ 
sionem, mortem et resurrectionem vaticinati sunt; ac 
proinde reficienda prorsus eorum sententia sit, qui in¬ 
dolem psalmorum propheticam ac messianicam perver¬ 
tentes, eadem de Christo oracula ad futuram tantum 
sortem populi electi praenuntiandam coarctant ? — 
Resp. Affirmative ad utramque partem. 

Die autem 1 Maii 1910, in audientia utrique Rmo 
Consultori ab actis benigne concessa, Sanctissimus prae¬ 
dicta responsa rata habuit ac publici iuris fieri man¬ 
davit. 

Fulcranus Vigouroux P. S. S. 

Laurentius Ianssens 0. S. B. 

Consultores ab actis. 



DIARIUM VATICANUM 

(Mense Maio mcmx). 


Coram SSmo admissiones. 

Praeter Purpuratos Patres, Urbanos Antistites aliosque 
viros, qui sui quisque muneris gratia Pontificem de more 
adiverunt, peculiari nota digni sunt iuxta admissionis diem: 
De Salm-Salm princeps foemina eiusque liberi; Salviati, 
Urbanus Dux; Lancellotti, Urbanus princeps; De Merode 
comitissa; Teutonum manus in Americis. residentium Ro¬ 
mam peregre profectorum; Romanus coetus Societatis mu¬ 
lierum catholicarum in Italia; Subalpinorum peregrinorum 
manus; Anna, Borussiae princeps foemina, una cum Vincke 
dynastis; Paula e ducum Meklemburgensium familia; Olga 
e Comitibus Mocenigo; De Grpmer Klett dynasta; Nicolaus 
Szecsen de Temerin, Comes,. Austrorum .Hungarorumque 
legatus apud Apostolicam Sedem ; De Peralta doctor, Co- 
staricensis civitatis ad minister cum omni potestate apud 
Apostolicam Sedem; Ioannes Borghese, Urbanus princeps. 
Pontificiae electiones. 

Ioannes Bernardus Mac Ginley, e dioecesi Philadelphiensi, 
episcopus ecclesiae cathedralis de CAceres; Vincentius Kluc- 
zynski, e dioecesi Vilnensi, archiepiscopus Mohiloviensis ; 
Augaistinus Losinski, canonicus poenitentiarius metropoli- 
tanae ecclesiae Mohiloviensis, episcopus Kielcensis; Maria¬ 
nus Rvs, parochus loci Wierzbica, episcopus Sandomirien- 
sis; Longinus Zarnowiecki, rector academiae ecclesiasticae 
Petropolitanae, episcopus tit. Mosynopolitanus et in suf- 
fraganeum episcopo Luceoriensi et Zytomeriensi deputatus; 
Timotheus Corbet, rector cathedr. eccl. Duluthensis, epi¬ 
scopus Crookstoniensis; Vincentius Vehrle 0. S. B. episco¬ 
pus Bismarckiensis; Iosephus Petrelli, a secretis Delega¬ 
tionis Apostolicae in Philippinis insulis, episcopus Lipensis; 
Paulus Singzon, vicarius generalis episcopi Cebuani, epi¬ 
scopus Calbayoganus; Ioannes Arturus Chollet, doctor in 
athenaeo Insulano, episcopus Virdunensis; Adolphus Ma- 
nier, vicarius generalis episcopi Augustodunensis, episcopus 
Bellicensis; Petrus Chatelus, in civitate Lugdunensi parochus, 

episcopus Nivernensis; Emmanuel Virgilio, vicarius generalis 
episcopi Venusini, episcopus Oleastrensis ; Gabriel Vettori, 
parochus in civitate Florentina, episcopus Tiburtinus; Iose- 
plius Gross, decanus Falkenariensis, episcopus Litomeri- 
censis; Thomas Valeri.0. F. M. archiepiscopus Brundusinus 
cum perpetua administratione episcopalis sedis 0'stunensis, 
creantur. 

— Exemi, viri Ioannes Baptista Gorordo, episcopus tit. 
Nilopolitan., ad cathedralem ecclesiam Caebuanam ; Gaspar 
Felicianus Cvrtowt, episcopus tit. Castorien., ad ecclesiam 
cathedralem Samogitiensem; Antonius Karas, episcopus tit. 
Dorylens., ad cathedralem ecclesiam Augustoviensem ; Ber- 
nardus Pizzorno, episcopus tit! Comanen., ad ecclesiam me- 
tropolitanam Turritanam cum administratione dioecesum 
Ampuriensis et Templensis ; Pacificus Fiorani, episcopus tit. 
Charystien., ad cathedrales ecclesias unitas Cornetanam et 
Centumcellarum; Arthurus Marchi, episcopus Regien. in 
Aemilia, ad metropolitanam ecclesiam Lucanam transfe¬ 
runtur. 

— Exemi, viri Salvator Scanu, episcopus S. Marci et 
Bisiniani, in Administratorem Apostolicum dioecesis Cassa- 
nensis ad nutum S. Sedis durante sedis vacatione; et Apol¬ 
lonius Maggio, episcopus tit. Lystren., in Administratorem 
Apostolicum dioecesis Asculanae in Piceno deputantur. 

— Exemi, viri Iosephus Altenweisel, episcopus Brixinen., 
et Iosephus Doubrava, episcopus Reginae-Gradacen., inter 
episcopos Pontificio solio adstantes referuntur. 

— Inter « Consultores » S. C. de disciplina Sacramen¬ 
torum adnumerantur Fridericus Fofi, Canonicus Regularis 
Lateranensis; Ioannes Willemsens, in Lovaniensi athenaeo 
quondam doctor; Placidus Angelus Rey Leinos 0. F. M.; 
Carolus Maria Iosephus Lotter, e Congne. SS. Redemptoris; 
Arthurus Curotte, dogmaticae doctor in Seminario Romano; 
Iosephus Civra Ord. Serv. B. M. V. 



ANNALES 


Eduardi VII, Anglonam regis, obitus. 

Qui Eduardum VII regem, imperatorem, quum 
matri succedens Transvaaliano bello finem impo¬ 
suit, « Principem pacis » ex hisce paginis ominan- 
tes salutavimus, iisdem verbis nunc ei vita egresso 
extremum vale cum omnibus gentibus dicimus. 
Cui vero civili laudi aliae multae accesserunt: 
non enim facile virum inveneris, qui immenso im¬ 
perio praepositus legibus, institutis, moribus mul¬ 
tiplici, tam aequo animi sensu sese gesserit, ut 
populorum omnium sibi subiectorum studium in se 
maximum excitaverit; quinimo et Europaearum 
ipsarum nationum universum atque perpetuum con¬ 
sensum erga se conciliare valuerit. Non igitur mi¬ 
rum quod ad eius funera tot reges et principes 
undique convenerint, quot nemo antea vidit un¬ 
quam, luctusque Anglorum cuiusque ordinis in 
omnem formam concesserit. 

Eduardo Georgius filius, huius nominis ordine 
V" 8 , quinque supra quadraginta annos natus, suf¬ 


ficitur, non levi quidem in discrimine; omnibus 
enim constat apud Anglos inter popularium lega¬ 
torum coetum legibus ferendis et nobilium curiam 
dissensiones agitari, quae non facile explanari 
posse videntur. Fas igitur nobis vota expromere, 
novum regem, virum gravem atque prudentia prae¬ 
ditum, eundemque politicae arti sub patris magi¬ 
sterio insuetum, concordiam illam brevi restitutu¬ 
rum, sine qua — meminerint Angli — res, licet 
maximae, dilabuntur. 

* 

*• * 

Albanensis seditio, 

Quamquam Turearum gubernium iterum ite- 
rumque nunciaverit Albanensium seditionem om¬ 
nino esse domitam, re quidem vera ignis minime 
restinctus apparet. Ut enim praetereamus Arnau- 
tarum victorias in Vetere Serbia habitas contra 
Chefket Torgut Pacha, atque frustra per Albanen¬ 
sium coetus legibus ferendis legatos tentatam dis¬ 
criminis compositionem, certum id est, discessum 
cum magnis copiis ad pugnandum ipsius bellicae 
rei administri, qui si Turearum armorum sortes ad 
meliora vertit, non tamen definitivam, si dicere 
licet, sententiam, pronunciare valuit adhuc, omni¬ 
bus persuasisse, ad seditionem delendam aut qua¬ 
draginta hominum millibus saltem opus esse, aut 
ad negociationes esse recurrendum, compromisso 
sanctas, quibus Albanenses de controversiis pla¬ 
centur, quae huiusce rebellionis causa fuere. 

* 

Cretensis quaestio. 

Cretensis etiam quaestio plus minusve acris per¬ 
durat. Populares enim Christiani legati non solum 
in iureiurando Georgio, Graecorum regi, publice 
proferendo perstiterunt, sed convicia in Tureas 
iecerunt, hos impedire conati quominus protesta¬ 
tiones suas contra iuramentum idem emitterent. 
Tureae itaque ad nationes insulae tutelam haben¬ 
tes provocarunt, quae Fabii illius cunctatoris agendi 
rationem non oblitae, hinc inde politicis armis nunc 
etiam luserunt. Interim coetus sessiones intermissae, 
voxque manavit, novum ut antea procuratorem sive 
praefectum Creta in insula iri constitutum. 



PUBLICI PER ORBEM COETUS 

legibus ferendis 


In Anglia novo regi fidelitatis iuramento prae¬ 
stito, Coetus sessiones ad incertam diam dilatae. 

Iri Ausfria de vectigalibus reformandis disce-, 
ptatur. 

In Belgssa nova comitia ad publicorum orato¬ 
rum certum numerum renovandum, non obstanti¬ 
bus summis adversariorum conatibus, catholicae 
parti favorabilia adhuc evaserunt, 

In Dania administrorum collegio, cui Zahle prae¬ 
erat, a munere abdicanti, novum suffectum, prae¬ 
side Neergardt. 

In Gallia habitis novorum totius publici coetus 
legatorum electionibus Combesii factio ad minimum 
redacta. 

In Germania publici totius nationis coetus ses¬ 
siones usque ad Novembrem mensem suspensae. 

In Hispania nova comitia gubernio, cui Canalejas 
praeest, faverunt, tum « conservatorum » tum « se- 
paratistarum » partibus late imminutis. 

In Italia maritimae conventiones ad tempus ad- 
probatae. 


In Russia leges ad Finnoniae libertatem infir¬ 
mandam acriter producuntur. 



PER ORBEM 


Die i mens. Maii mcmx per orbem universum 
«laboris festum » pacifice agitur. 

■ — d. iv Carthago urbs, in Americana regione 
Costarica, terrae motu vastatur. 

— d. vm Victoria Aganoor, Italorum poetria 
insignis, iuvenis adhuc fato concedit. Eius maritus, 
Guido Pompili, Perusinae civitatis legatus apud 
coetum legibus ferendis, iamque alter ab admini¬ 
stro exterarum rerum, dolore victus miseram sibi 
mortem ad uxoris cadaver conciscit. 

Mediolani obit Hieronymus Rovetta, fabularum 
Milesiarum ac dramatum scriptor late celebratus. 
Natus erat Brixiae an. mdcccl. 

— d. x Romae, senectute confectus, supremum 
diem explet Stanislaus Canizzaro, inter primos che- 
micae artis doctores totius orbis iure habitus. 

— d. xn carbonis fodinae ad Anglicum oppi¬ 
dum White Haven incenduntur. Cunicularii centum 
et nonaginta igni heu! absumuntur. 

— d. xm, Lugduni, Gallicus aviator Michelin 
cum agronavi sua in terram praecipitat, ac mo¬ 
ritur. 

— d. xv Peary, arctici poli detector, felix iter 
suum ad septemtriones Romae coram Italiae rege 
ac regina enarrat. 

— d. xvi Florentiae vita fungitur Fidelis Ro¬ 
mani, litterarum cultor valde apud Italos proba¬ 
bilis. 

— d. xx Londini iusta funebria Eduardo vn 
Anglorum regi vita functo sollemniter persolvuntur. 

— d. xxn Iulius Renard, Gallicus Milesiarum 
fabularum scriptor, Lutetiae Parisiorum a vivis 
cedit. 

— d. xxv « Turearum invenum » legatio Ita¬ 
liam eiusque instituta fabricasque praecipua visi¬ 
tans, Romam advenit. 

— d. xxvi subaqueus Gallorum linter ; cui Plu¬ 


viose nomen, cum militibus omnibus a pyroscapho 
quodam in Britannico fretu sibi incurrente submer¬ 
gitur. 

— d. xxviii Badensi in urbe Robertus Koch 
doctor, cuius nomen ob singularem bacteriologicae 
disciplinae peritiam multum in omnibus locis erat, 
ab hominibus demigrat. 

— d. xxx Budapestini lethali morbo lxi vitae 
suae anno conficitur Colomannus Mikszath, Hun- 
garorum scriptorum nostrae aetatis facile princeps. 



LIBRORUM RECENSIO 


Bruno Albers, Benedettino Cassinese. — Manuale di 

propedeutica storica. — Romae edid. Pustet, 1910. 

Quum omnes scientiae, tum historicae disciplinae 
ultimis lustris elapsis, ex quo Leo Pp. XIII memora¬ 
bili illa Encyclica « Saepenumero » d. d. xvm mens. 
Augusti mdccclxxxiii, uberrimos bibliothecae Vaticanae 
et archivi Pontificii thesauros aperuit et omnes ubique 
terrarum doctos ad eos effodiendos et publicandos in¬ 
vitavit, mirum in modum florere coeperunt. Quare certe 
nemo inconveniens et supervacaneum putabit, quod 
homines litterati et investigatores diligentissimi etiam 
aliis hos thesauros aperiunt atque viam et rationem 
scientiae historicae ostendunt, qua studiosi procedentes, 
artem recte investigandi, bene discernendi et dilucide 
disserendi de gestis et factis praeteritorum temporum 
discant. Quod qui docet opus utilissimum praestiterit. 
Hoc auctorem libri supra memorati fecisse, nemo ne¬ 
gabit, qui eundem attente legerit. Ibi enim inveniet 
optima praecepta de tractandis et disquirendis fonti¬ 
bus ; clare et breviter in summa capita palaeographiae, 
epigraphiae, chronologiae et diplomaticae inducitur, nec 
de heraldica, sphragistica et numismatica notiones ne¬ 
cessariae desunt. Quod si quid adhuc est in votis, fas 
sit illud innuere. Nos enim desideramus, ut jd etiam 
demonstretur, quomodo singula facta et fata, per heuri- 
sticam seu investigationem inventa, per criticam rite 
discreta et selecta, ad lapillorum instar et tessellarum 
in opere musivo, in narratione historica artificiose com¬ 
ponantur et disponantur, ut et legentes instruantur si¬ 
mul et delectentur. Quod optime paucis praeceptis et 
regulis et aliquibus exemplis appositis facile fieri po¬ 
test; et, uti speramus, in secunda editione fiet. Tunc 
illud Horatii de hoc libello valebit: Omne tulit punctum, 
qui miscuit utile dulci. 

I. B. Pighi. — Institutiones Historiae Ecclesiasticae. 

(Vol. m). — Edid. Veronae Cinquetti, 1910. 

Non pauci sunt liberalibus artibus eruditi, qui do- 
leant, quod latina lingua nostris diebus non sicut olim 
in cunctis disciplinis tradendis adhibeatur. Lingua enim 
Tullii et Livii forte et suave vinculum erat, quo homi¬ 
nes culti in universa doctorum republica uniebantur 
et singulorum opera et labores per totum orbem divul- 
| gabantur, Nunc temporis vero vel optimi scriptores vix 

ultra suae patriae fines leguntur, nisi forte eorum libri 
per versiones aliis aliarum linguarum nationibus acces¬ 
sibiles fiant. Quod quidem rarius et non sine magna 
temporis, laboris et pecuniae iactura evenit. 

Hanc unionem animorum disciplinae theologicae 
usque ad nostra tempora servarunt et servant, ita ut 
libri latini de ipsis tractantes quandam universalis Ec¬ 
clesiae imaginem repraesentent. 

Ex illis disciplinis forsan historia ecclesiastica pro- 
pterea maiori obnoxia est difficultati, quod ad res gestas, 
imprimis recentiores enarrandas, atque ad notiones et 
ad moderna cogitata exprimenda saepissime vocabulis 
novis et sententiis a Tullio non adhibitis opus est. Quis 
propterea iure auctorem vituperet, dummodo, quantum 
fieri potest, clare, subtiliter eleganterque rem disserat 
et exponat ? 

k Quae modo exposuimus, in « manuali » quod supra 

I indicavimus, bene observata sunt. Dictio latina omnino 

clare'et facile fluit, neque etiam humanistarum modo 
sermonis figuris et flosculis narratio obruitur et obnu¬ 
bilatur, quin modesto ornatu careat. Quod quivis li¬ 
brum perlegens primo quasi adspectu videbit. 

Illud etiam nemo negabit res gestas generatim sine 
ira et studio expositas esse, et, remota omni iniusta 
benevolentia vel malevolentia, neutri parti plerumque 
favendo, ita ut quivis veritatis amans fidelem Eccle¬ 
siae tum antiquorum, tum recentiorum temporum ima¬ 
ginem et conspectum ex eo acquirat. 
r Ut quaedam capita, quae sunt maioris momenti al¬ 

tius infigantur, singulis periodis disputationes, addun¬ 
tur aptissimae ad exercenda studiosorum ingenia; inter 
quas disputatio de S. Petri adventu et episcopatu Ro¬ 
mano, de lapsu Marcellini et Liberii, de causa Vigilii 
et Honorii, de Bonifatio VIII, de Urbano VI et de- 
schismate occidentali optime exaratae videntur. 

Nihilominus facere non possumus, quin quaedam 
minus probemus, imo, ut aequi iudicis est, aperte vi¬ 
tuperemus. Ita auctor noster aliquando nimis conatur 
id excusare, quod reprobandum est. Ut exemplis uta- 
I mur, vitia in personis ecclesiasticis interdum, si non 

velantur et reticentur, tamen non satis apparent, aut 
etiam nimis minuuntur et excusantur. 

Atqui omnia quae obici et opponi possunt, et ab 
adversariis etiam obiciuntur, in scholis non silentio 
transeunda, sed examinanda, et quae sunt reprehensi¬ 
bilia, non velanda, non excusanda, imo vero ingenue 
arguenda esse puto; secus adversariis arma contra nos 
paramus. Memores simus in agro Ecclesiae usque ad 
diem messis triticum cum zizaniis esse permixtum, et 
defectibus humanis, quae sunt in Ecclesia, nunquam eius 
divinam indolem affici et obnubilari posse. 

Quod ad disputationes attinet, nos illas passim ab¬ 
breviandas censemus (ex. gr. de Societate Iesu eiusque 
suppressione 42 paginae, de Gregario VII, 28 p.), et 
nonnisi unam alteramve per singula puncta fusius mi- 
nutim explicandam, ceteras tantum per summa capita 
exponendas, ut et magister habeat, quod addat et am¬ 
plificet, et discipuli quod profundius examinent et elu¬ 
cubrent. 

Illud vero vel in primis vituperandum videtur, quod 
materiae tam variae diversis temporibus, semper eodem 

I 


modo per centurias tractantur et iisdem septem ca¬ 
pitibus dividuntur, quae sunt haec: 1. Romani Pon¬ 
tifices. — 2. Fidei Christianae propagatio. — 8. Vita 
interior Ecclesiae. — 4. Haereses et schismata. — 5. Con¬ 
cilia. — 6. Scriptores rei ecclesiasticae. — 7. Adiuncta 
externa Ecclesiae (historia "politica). Qua partitione evi¬ 
tari non potest, quin languenter et taediose sermo pro¬ 
cedat, ut materiae connexae violenter et monstruose 
discerpantur et separentur, ut quaedam facta diversis 
in locis iterentur et iniucunde repetantur, aliae res non 
suo loco tractentur (ut controversiae thomistarum et 
molinistarum inter haereses et schismata). Quamquam 
haec divisio illis qui sine magistris, ut autodidacthe, di-; 
scunt, forsitan aliquid commodi praestat, tamen in schola 
et magistro et alumnis plus difficultatis 'et damni affert. 
Et quamvis pro sua quisque indole in docendo aliter 
procedat, tamen nemo ignorat, quam diversa sint sin¬ 
gula tempora, ut minime semper eodem centum anno¬ 
rum spatio circumscribi et eisdem capitibus compre¬ 
hendi possint. Experientia magistra docet, quanta com¬ 
moda et subsidia ad dispendunt bona dispositio afferat, 
ut res graviores suo loco ob oculos positae altius ani¬ 
mis infigantur et tenacius memoria teneantur. 

Hoc modo (si, quod valde exopto, editio altera emen¬ 
dabitur) fore opinor, ut hic liber multis ex partibus 
egregius, tam interna virtute quam elegantia externa 
magis commendetur et probetur. 



AENIGMATA 


i. 

Coquum diu voco, coquus vocantem me 

Coquit; inde coctum devorat, coquit rursus. 

II. 

Urbes, rura, pagos habitat, sub lege tenetur. 
Procerum et glaucum flumina lambit amans. 

F. X. B. 

Ex sociis, qui utriusque aenigmatis interpretatio¬ 
nem ad Doctorem IOSEPHUIVi FORN4RI, Commentarii 
moderatorem ( Roma, via dei Governo Vecchio, 96) 
miserint intra menses duos, unus, sortitus, gratis 
accipiet opus, cui titulus: 

THOMAE VALLAURI 
DE RE EPIGRAPHICA 
ACROASIS 


Aenigmata an. XIII, n. III proposita his respondent: 

l) Num - en ; 2) Monumentum 

Ea rite soluta miserunt: 

I. M. Meunier, Corbiniaco. — Call. Amalberti, Albio Intemelio. — Pau- 
linus a 8. Iosepho, Barcinone. — Nic. Lagumina, Panormo. — Fr. Xav. 
Ghion, Ostunio. — Petrus Tergestinus. — F. X. X., Drepano. -- Alb. 
Catteau, Lugduno. — A. Tonelli, Mediolano. — F. Correa, Emerita. — 
A. Bounin, Aureliano. — Alb. Kain; Aut. Whiteside, Dublino. 

Sortitus est praemium: 

Albertus Kain, 

aci quem missum est opus,, cui titulus: 

ALOISII CLASII LUSUS PASTORALES. 

(Latine vertit IOANNES BATTANI). 

Sponsor: Io annes Baptista Ciampi, iurisperitus 
Romae —, Ex officina Societatis Romanae Editricis. 

ARRAE GORGONIAE 

(Cfr. num, sup.) 


Longa vero ad pontem ducta est mora, quum vix 
singulos equos latitudo eius pateretur. Equorum agmen, 
quasi transversa flumini facularum tenia vel ignitus 
anguis in oppositam ripam descendebat. Equites, qui 
ultimi venerant, constiterunt: id enim legatus praece¬ 
perat, quem non latebat quam iniquum inter oppositos 
montes iter hiaret. Haec fuerat causa qua equites Ger¬ 
manos praemittendos curaverat. 

Sed Atilius quae circum strepebant aut flebant, non 
aliter quam si prodigia conspiceret, vanis oculis demira¬ 
batur. Absens enim animus per remotas toto caelo oras 
volitabat. Turbabant mentem amoris memoriae, crucia¬ 
tus, desperatio. Quid iam boni ei reliquum in futura 
vita erat? Nonne, tertio iam anno, inter Martis ludos 
absumpto, una virginis imago, una recordatio veluti 
fastigium alta mente repositum steterat? Eccur nam 
Cypria Dea sibi admodum iuveni, vixque pubescen¬ 
tibus genis, lectissimam mulieris formam obtulerat? 
Heu quam praesens adhuc infaustae diei memoria! 
Primo adhuc vere Parilia in Vestiniis celebrabantur. 
Rusticans ipse in fundo paterno buccinae voce sequu- 
tus ad montanum compitum pastorales ludos specta¬ 
tum ascenderat. Iamque cogebantur in iugis reduces 
hiemalibus ex pascuis greges, albescens undique sub 
nigris ilicibus multitudo. Stabat compitum ad fontem, 
ligneum templum vetustate et fumo obfuscum, rudibus 
fultum saxis, araque rustica petris congesta. Gemini 
Larae nymphae nati ligneo pariter simulacro bifrontem 
faciem, sub compiti tecto, atque caprinum rictum osten¬ 
tabant. 

At . feriatae diei purissimum ipsa Pales caelum obdu¬ 
xerat. Vestini pastores compitum, positum ab atavis, 
quercuum frondibus vestiverant, aram verbenis obvela¬ 
verant, fractos vomeres, ligones, bidentes, iuga, quae 
multa usque ab aetate ex columnis voto, pendebant, 
floribus contexerant, foeni et stipularum acervum in 
prato congesserant. 

Tunc inter greges late albescentes, inter rusticam pa¬ 
storum multitudinem satyrorum more hispidis indutam 
villis, chorus puellarum ima ex valle exauditus, lenis 
primum, mox paullatim auctus. Extemplo canentes in¬ 
ter nemus apparuerunt; canephorae binae, diuturna 
pompa, albis stolis succinctae, verbenis et rosis prae¬ 
cinctae procedebant. In primo agmine quae gradieban¬ 
tur sacrificales afferebant agnellos, ex opimis selectos, 
roseo ore balantes, quasi de imminenti neque merita 
clade ingemerent. Reliquae tepentis adhuc lactis vasa, 
casei metas, candida arietum spolia, pascuorum primi¬ 
tias Deae litandas gestabant. 

Virgineae supplicationi obviam maturarunt iuvenes, 
quumque propius occurrisset Atilius, repente, quasi 
portentum conspexisset, restitit. Auricoma puella, rosis 
coronata, manibus sustentans agnum, mortalium ad 
ferias nympha an dea descenderat? Numne ipsa lu¬ 
cifera Aglaia germanas Charites dereliquerat, ut sacris 


adesset? At quum, conversis repente oculis, proxi¬ 
mum iuvenem virgo adspexisset, gelu quodam mortis 
rigescere sibi sanguinem ille credidit vitamque penitus 
restingui. Tunc fabula, quam olim ludis in Orphicis 
peragi viderat, in mentem ei rediit, seseque gorgonio 
ipso fascino, quod et Mercurium alipedem numen vicerat, 
obligari credidit. Nullius enim mulieris flavi crines tam 
vivo auro quam Medusae Phorci filiae refulsissent, nullius 
oculi tanto splendore valuissent, nisi certe Medusae vir¬ 
ginis, cui fatale erat Palladis donum, ut uno obtutu ad- 
stantes in lapidem converteret. 

Pompa ad compitum stetit: arvalia carmina agre¬ 
stis avenae modo duplici ritu ingeminata, multum ef¬ 
fusum in aram lac, mactati innocentes agnelli, eorum 
sanguine verbenae adspersae, quorum ex adustis visce¬ 
ribus ad Palem deam propitiandam niger fumus ad- 
scendit. Pastores, puellae, pueri agrestibus cibis cir¬ 
cum epulabantur, at nil laetum amplius volebat, nil 
dulce cogitabat Atilius, quam flavam intueri virginem, 
aut momentum, quo daretur eam adloqui, toto animo 
auspicari. 

Obstabat enim sacrorum ritus, ne ante occasum 
alienae rei cura haberetur. Tandem vero, quum ve¬ 
spere facto, acervus foeni incensus est, flammaque fu¬ 
musque nitidum aer vibrarunt, structo agmine alius 
post alium transilire rogum pastores coeperunt. 

Tunc crepitantem circa stipulam choreae consertae 
ab omnibus, tuncque puellam incerto quidem gressu 
ac trepido animo iuvenis adiit. Quibus eam vocibus adlo- 
quutus est?... Profecto nec ipse novit satis, nec dein¬ 
ceps recordatus est unquam. Paullatim vero, aucto 
animo, nomen pandit, sciscitavit ab ea quaenam es¬ 
set ; novumque amorem, qualem iam sentiret, non tam 
labiis aperuit, quam oculis. Domitia erat Lucii Afranii 
filia, quae lustrum tertium vix supergressa, cum patre 
in Vestinis rusticabatur. A villicis rogata, ut sacra die 
pompae adesset, ad compitum ascenderat inscia se Atilii 
fato decretoriam horam parare... 

IV. 

Haec dum Atilius repetit, transierant omnes pedites 
flumen, atque in adversam ripam appulsi iter medias 
per silvas ingrediebantur. Intactae enim a saeculis den¬ 
sissimae arbores abruptos undique montes ita vestie¬ 
bant, ut properantes sub illis cimmerias noctis tene¬ 
bras se ingredi crederent. Exercitum in Arduennam sil¬ 
vam ad Quintilium Varium iuxta imperata accurrentem 
hians invitabat inter iuga via, angusta tamen et de¬ 
torta, quam fauces rectius dixeris. Imminebant hinc 
inde iniquissimo loco praerupti scopuli silvis hirti ac 
dumetis, quercubus, ilicibus per impervia latera atque 
per vertices coronati. Mox eae fauces, post peditum 
omnes cohortes, equorum alas, superato ponte, ultimo 
ordine hauserunt. 

{Ad proximum numerum), 

I. A. COSTAGGINI. 

“SACRAE THEOLOGIAE DIVISIONES' 11 ,, 

Praeter divisionem sacrae Theologiae iam recensi¬ 
tam, in Theologiam videlicet Scholasticam ac Positivam, 
novae Theologiae divisiones adnumerantur, nti sunt 
Theologia Patristica , Biblica, Historica, Apologetica , Pa¬ 
storalis. Harum s. Theologiae divisionum Notiones 
modo tradantur, atque ex Notionibus hisce veritates 
nonnullas praeclaro illi documento Pii X « Pascendi » 
consonas, educere postea licebit. 

* 

* iv 

Per Theologiam Patristicam vel intelligitur «Com¬ 
plexus dogmatum sacrorum ex mente sententiaque Pa¬ 
trum, inde ut cognoscatur, quo pacto veritas religionis 
Christianae conservata semper sit in ecclesia ac propa¬ 
gata » (2); vel Theologia Patristica, et ipsa Patrologia, 
quae de scriptoribus unice agunt qui « Patres » appel¬ 
lantur ita comparandae sunt, ut Patrologia vitis Pa¬ 
trum det operam, scripta eorum recenseat, eorumdem 
librorum aulhenticitatem discutiat, ac de diversis Ope¬ 
rum editionibus sermonem faciat, aliis verbis exteriora 
Operum Patrum principaliter consideret; Patristica vero. 
Patrum doctrinas exponat atque examinet, earumdem- 
que doctrinarum thesauros prodat. Animadvertendum 
tamen est cum ipso Bardenhewer (3) vocabulum « Pa¬ 
tristica » hucusque in sensu « Patrologiae » adhibitum 
fuisse, et si quando « Patristica » et « Patrologia» se¬ 
parantur, disciplinas intime ad invicem connexas esse. 

Theologia Biblica - inquit P. Prat, (1) - sectio quae¬ 
dam Theologiae Positivae est. Cum duo dentur revela- 

(1) Cfr. Vox Urbis mens. Febr. mcmx* p. 20. 

(2) Bardenhewer. Patrologia Einleitung. 

(3) TrxfeROXT. Histoire des dogmes — La Theol. Antenieeenne. Intr. 

]). 4. 

(4) TMologie de S. Paul lntr. I. 


tionis divinae fontes, Scriptura nempe et Traditio, Theo¬ 
logia Biblica solummodo Scriptura utitur, atque eius¬ 
dem scopus est: Scientiae exegeticae labores colligere, 
iuxtaponere, comparare, eisque proprium locum in re¬ 
velationis historia assignare, atque Theologiae Schola¬ 
sticae basim securam idoneamque materiam praebere. 

Uno verbo, Theologia Biblica fructus exegeseos si- 
mulque Scholasticae germen vocari potest. Theologia 
haec in Theologiam biblicam Xovi Testamenti ac Ve¬ 
teris Testamenti dividitur, prouti Veteri vel Novo Te¬ 
stamento operam impendit. (1) 

* * 

Placuit quibusdam distinctionem facere inter tria 
haec, Historiam dogmatum, Historiam Theologiae, Theo¬ 
logiam historicam. Obiectum Historiae dogmatum con¬ 
sistit in exponendis laboribus intellectus circa primi¬ 
tiva revelationis documenta, quibus laboribus median¬ 
tibus, documenta illa perfectius possidentur, illuminan¬ 
tur, foecundantur, evolvuntur atque in scientificum 
harmonicumque systema coordinantur. Obiectum Hi¬ 
storiae Theologiae reponendum est, tum in expositione 
progressus doctrinarum quae ab Ecclesia receptae ac 
definitae sunt, tum in expositione originis ac progressus 
systematum necnon sententiarum quae speciales et pro¬ 
priae Theologis fuerunt. (2) 

Obiectum denique Theologiae historicae est demon¬ 
strare a) quomodo doctrinae Christianae quae actualiter 
retinentur, solido nitantur fundamento; b) quomodo 
praesentium fides cum fide apostolica colligetur, quo¬ 
modo Christiani aetatis nostrae discipulorum Iesu Christi 
haeredes legitimi sint. 

(1) Cfr. Pcnte des Sciences Philos. et Thdol. .Tanvier 1907 n. 1 p. 130-33. 
Ibi sequentia habentur, I. MatUre et objet de la Theologia biblique. II. La 
place de la TMologie dans Vorganisme de la TMologie. III. Vobjel de la 
TMologie biblique distingui de celui de Vhistoire d’Israel et de celui de 
UArcMologie biblique... IV. Sourcas. 

(2) Tixeroxt, 1. c. 

















Ab hisce notionibus dissentit P. Jacquin 0. P. (1), 
pro quo, denominationes « Historia doctrinarum, Histo¬ 
ria Theologiae , Theologia Positiva » a scriptoribus con¬ 
fuse adhibentur, imo eo fine, ut Opera sub historiae 
specie, atque solius historiae eademque methodo scripta, 
novo titulo donentur. « Historiae dogmatum » denomi¬ 
natio, Protestantismum sapit, aequi vocatione laborat, 
nimium restringitur; dum denominatio « Historia Theo¬ 
logiae » illam historiae partem indicat, cuius scopus est, 
phases successivas laboris scientifici circa Christianismi 
doctrinas effecti sive ante, sive post dogmaticas defini¬ 
tiones, exponere. 

Denique, expressiones « Theologia Positiva, Theolo¬ 
gia Historica » quia eamdem prae se ferunt significa¬ 
tionem, inter se conveniunt, nisi datis (resultats) cri¬ 
ticae theologicae primam denominationem tribuere veli¬ 
mus, secundam vero synthesis effectui. (2) 

In hac opinionum varietate, tria haec, Theologiam 
historicam, bibi icam, atque pcitristicam, ita inter se 
comparare libet, a) Theologiae historicae munus est 
ostendere quo tempore, quomodo, quibus in circum¬ 
stantiis, per quos adversarios, quosve defensores, dogma 
aliquod Ecclesiae explicite vel implicite revelatum ma¬ 
iorem lucem claritatemque accepit, b) Theologiae bi- 
blicae munus est, ope philologiae, criticae necnon 
historiae auxilio, textus tum ex Novo, tum ex Veteri 
Testamento Theologo praebere,' qui textus veritates ca¬ 
tholicas reapse probant, c) Theologiae patristicae tan¬ 
dem munus est, Patrum testimonia per sanam criticam 
examinare, eaque eligere ac theologo tradere, quae 
veritatibus catholicis reapse favent. 

Apologistae recentiores dissentiunt circa « Theologiae 
Apologeticae » notionem, ita ut dicatur vel « Ars defen¬ 
dendi Christianam religionem contra eius adversarios », 
vel « Scientifica defensio Christianismi per argumenta 
in quibus Christianismus fundatur », vel « Demonstratio 
et defensio religionis Christianae», vel «Pars Theolo¬ 
giae quae de iustificatione necnon fidei Christianae de¬ 
fensione scientifice agit ». (3) Theologia Apologetica - 
ait P. Gardeil (4) - est doctrina supernaturalis in suo 
principio non secus ac Scholastica 'Theologia, eius tamen 
scopus apologeticus est, theologia supernaturalis exten¬ 
sione fit apologetica. Est quaedam Theologiae pars 
contra fidei adversarios arguens. Positiva dicitur, si 
revelationis thesauros manifestet, polemica, defensiva, 

(1) Revue des Sciences philo sophiques etc. Janvier 1907 p. 99. In nota 
legimus « L’essai tente par le savant auteur (Tixeront), de trouver un 
objet determine pour chacun d’eux, laisse place encore & des incertitudes 
a des equivoques. Lui-meme n’y 6chappe peut-etre pas dt;s la premifere 
page de son livre, qui porte comme titre « Histoire des dogmes » et en 
sous-titre « Thdologie antdniceenne ». Mgr. Batiffol intitule ses travaux 
historiques, Eludes d'hisloire et de Thdologie positive (Cfr.' Bulletin de 
Littdrature historique. Juin 1906 p. p. 170-171); et d’autres, (Shedd, Fischer, 
Bethune-Baker) parient A'Histoire de la doctrine chrdlienne (History of' 
Chrislian doctrine). 

(2) Cfr. Lemonnyer - Revue du Clergd franrjais, 1903. 

(3) Vacant. Dictionnaire p. 1511. 

(4) La CrddibiliU et l’Apologdtique 1. 3 ch, 3, in nota, et chap. 3. 


negativa vocatur si contra suos adversarios Christianis¬ 
mum defendat. 

Animadvertenda est cum Professore Kuhn (1), dif¬ 
ferentia inter Apologiam et Apologeticam. Proprium 
Apologiae est ostendere quam rationabiles atque in ve¬ 
ritate fundatae sint tum doctrinae tum institutiones Chri¬ 
stianae quae ab incredulis impugnantur; Apologeticae 
vero proprium est, Christianismi veritates scientifice 
defendere, vel argumenta tum veritati religionis Chri¬ 
stianae, tum veritati Ecclesiae faventia systematice 
exponere, ad utrasque defendendas; ita ut Apologetica 
sit: « Scientia theologica » et praecise: » Scientia Apo¬ 
logiae Christianismi ». 

Remanet Theologia Pastoralis, quae nonnisi instru¬ 
ctio quaedam scientifica est, ad munus pastorale catho¬ 
licum per animarum ministros sub Spiritus Sancti in¬ 
fluxu exercendum, ad Dei gloriam necnon ad hominum 
sanctificationem. Vel est: « Pars quaedam Theologiae 
illius: quae « practica » dicitur, connexa tamen cum 
principalioribus disciplinis, sive disciplinae sint histo¬ 
ricae, sive ad Theologiam systematicam pertineant». 
Vel est: « Scientia muneris pastoralis in Ecclesia circa 
animas exercendi ad imaginem boni pastoris, qui est 
Christus Iesus ». (2) 

* 

* * 

Ex notionibus traditis, necnon ex muneribus Theo¬ 
logiae tum Scholasticae tum Positivae tributis deducere 
licet: 

a) errare Theologos, qui dum Theologiam Positi¬ 
vam nimium extollunt, Theologiam Scholasticam sper¬ 
nunt. Siquidem, prouti Angelicus animadvertit (3), 
« si nudis auctoritatibus magister quaestionem deter¬ 
minet, certificabitur quidem auditor, quod ita est, sed 
nihil scientiae vel intellectus acquiret, sed vacuus ab¬ 
scedet». Praeterea utraque pars, Positiva nempe ac 
Scholastica Theologiae aequali modo necessaria est, si 
verae scientiae naturam sibi vindicat. Ambae enim si¬ 
mul coniunctae mutuo se adiuvant, mutuoque se com¬ 
plent atque perficiunt, dum e contra ad invicem sepa¬ 
ratae, non parvi momenti inconvenientiis viam adape¬ 
riunt. Divisio Theologiae in positivam et scholasticam 
- inquit ad rem Bainvel (4) - etsi possit esse utilis 
practice, non tamen ita urgenda est ut separari utraque 
possit. Minus autem probari potest divisio in schola¬ 
sticam et criticam, quippe quae falsum conceptum im¬ 
portet. Scholastica est fides quaerens intellectum. 

b) Errare Theologos, qui dum Theologiam Scho¬ 
lasticam nimium extollunt, Theologiam Positivam sper¬ 
nunt. Theologiae enim Scholasticae affirmationes absque 
Theologiae Positivae documentis solido non nituntur 

(1) EncyMopedie und Methodologie der Theologie 1I,Theil11 Absehn., 
1. kap. Apologetik. 

(2) Cfr. Kuhn 1. c. I. Pastoraltheologie Schuck Handbuch der Pastordl 
Theologie, A ligem . Einleit ung §. 3. 

(3) Quodl. 4, 18. 

(4) De Magisterio vivo etc, c, 4 de scientia fidei et theologia 171. Bel- 
LAMY, 1. C. C. VIII. 

fundamento atque arbitrariae videri possunt. Non im¬ 
merito M. Canus (1) hosce theologos « ascriptitios » vo¬ 
cat, cum « universas quaestiones theologicas frivolis 
argumentis absolverint » deque eorum libris ait: « Et 
cum in his sacrorum Bibi iorum testimonia rarissima 
sint, conciliorum mentio nulla, nihil ex antiquis san¬ 
ctis oleant, nihil ne ex gravi philosophia quidem, sed 
fere ex puerilibus disciplinis; scholastici tamen, si su¬ 
peris placet, vocantur, nec scholastici sunt, nedum 
Theologi, qui sophismatum feces in scholam inferentes, 
et ad risum viros doctos incitant, et delicatiores ad 
contemptum ». 

1 c) Theologiam Scholasticam ac Positivam mutuo 
foedere consociandas esse; proprium siquidem Theolo¬ 
giae Scholasticae est in Theologia Positiva fundari, at¬ 
que ex Theologiae Positivae documentis veritates theo¬ 
logicas deducere, deductasque rationis momentis con¬ 
firmare. Scholastici Theologi meminerint « ea quae in 
sacris literis et Apostolorum traditionibus abdita con¬ 
tinentur, ea in lucem quasi e tenebris » Scholasticam 
eruere. Colligit - inquit Canus (2) - Theologus ex prin¬ 
cipiis fidei a Deo revelatis conclusiones suas, atque in 
principiis ipsis implicitas per argumentationem naturae 
consentaneam explicat ». 

Audiatur Pius Papa X in Epistola sua « Pascendi » 
die 8 Sept. 1907, ita Episcopos atque Archiepiscopos 
Ecclesiae alloquens: « Eos etiam dignos videri, qui in¬ 
columi reverentia erga Traditionem et Patres et eccle¬ 
siasticum magisterium, sapienti iudicio catholicisque 
usi normis (quod non aeque omnibus accidit) theolo¬ 
giam positivam, mutuato a veri nominis historia lumine, 
collustrare studeant. Maior profecto quam antehac po¬ 
sitivae theologiae ratio est habenda: id tamen sic fiat, 
ut nihil scholastica detrimenti capiat, iique reprehen¬ 
dantur, utpote qui modernistarum rem gerunt, quicum¬ 
que positivam sic extollunt ut scholasticam Theologiam 
despicere videantur ». (3) 

d) Deceptos esse Modera istas, qui dum inter veram 
faisamque Scholasticam, inter veros falsosque Schola¬ 
sticos confusionem ingerunt, de Scholastica theologia 
aC de theologis Scholasticis rident, atque utrumque in 
despectum peneS indoctos ponunt. (4) Irrationabile enim 
est ex defectibus supervenientibus rei alicui, circa 
ipsam rem mdicium ferre. Modo Scholastica methodus 

(1) I)e Locis Theol. 1. 8 c. l. 

(2) . C. c., c. 2. 

(8) Xon aliter Bkll.ymy (1. c.): » Sans la Seholastique, la methode po¬ 
sitive ue serait guerc antro chose qu’un vaste repertoire de faits et de 
textes, un catalogue plus ou moins aride de documents, qui n’offri- 
rait a 1’esprit humain qu’une satisfaction mediocre et un interet secon- 
daire... Sans la positive, la seholastique serait insuffisante, surtout k une 
epoque comme la notre, oii la critique jouo un role si capital... merite- 
rait alors le reproclie que lui faisait itenan, de ressembler « a une oa- 
thedrale gothique » dont. elle aurait « la grandeur, les vides immenses et 
le peu de solidite ». 

( t) Cfr. Programma dei Modernisti p. 88. Zixo Zini, (II Pentimento e 
la Morale Ascetica ecc. Prefazione p. ix-x) de operibus Scholasticorum 
scribit: « Sono falangi interminabili di libri, cattedrali di sillogismi d’una 
complicata architettura, minuziosainente eostrutte, tutt’un’opera artifi¬ 
ciosa, paziente e inutile... non hanno aggiunta una sola idea alio spirito 
uinano. » 


bona est, neque vitio illius tribui potest, si temporum 
progressu, theologi quidam, Scholasticae Theologiae 
corruptores extiterint; non ab hisce hominibus genuina 
Theologiae Scholasticae natura est inferenda, sed a Theo¬ 
logis qui revera « Principes » Scholasticae fuere. (1) 
e) Prae magistrorum catholicorum oculis sint verba 
Leonis XIII (Litt. Aeterni Patris 4 Aug. 1879): « Si 
quid a doctoribus scholasticis vel nimia subtilitate quae¬ 
situm, vel parum considerate traditum, si quid cum 
exploratis posterioris aevi doctrinis minUs cohaerens, 
vel denique quoquo modo non probabile : id nullo pacto 
in animo est aetati nostrae ad imitandum proponi ». 

Friburgi Helvetiorum. 

P. REGIN ALDUS M. Fei 0. P. 

(1) Pallavicixi. ( Storia dei Cone, di Trento 1. 7) optime ait: « La Sco- 
lastica e la piii nobile e la piu difficile di tuite le diseipline. Molti se ne 
arrogano Pattitudine, pocliissimi 1’hanno: questi sono stabilmente aimni- 
rati, gli altri con processo di tempo chi negletto, clii ignoto, clii scher- 
nito; » 



EAROEAIAE SIVE ADAGIA 


Serere ne dubites. 

Rusticanum adagium, quo monemur, ne quando 
pigeat eiusmodi rerum aliquid moliri, a quibus ni¬ 
hil omnino dispendii, plurimum emolumenti possit 
proficisci, si non in praesens, certe in posterum; 
si non nobis, at saltem posteris. Columella (De re. 
rustica, xn): « Quare - inquit - vulgare illud de 
arborum positione, rusticis usurpatum “ Serere ne 
dubites Nam aedificatio nonnunquam exhaurit 
fructus; negotiatio pendet a fortuna, neque paucis 
male cessit. Eundem ad modum, ex aliis aliud, 
atque aliud est vel incommodi, vel periculi; sed 
ex arboribus conserendis plurimum capitur com¬ 
moditatis, neque magno tamen impendio constat ». 
Eandem sententiam Vergilius, addita figura, sic 
extulit ( Georg., ii) : * 

Et dubitamus adhuc serere, atque impendere curam? 

Fortes fortuna adiuvat. 

Admonet adagium, fortiter periclitandam esse 
fortunam; his plerumque res prospere cedere. 
Proptereaquod id genus hominibus fortuna quasi 
faveat, infensa iis, qui nihil audent experiri, sed 
veluti cochleae perpetuo latent intra testas. — Ci¬ 
cero ( TuscuL quaest.; ii) : « Fortes enim non modo 
fortuna adiuvat, ut est in veteri proverbio, sed 
multo magis ratio». — Citatur alibi ex Ennio; 
usupatur in Aeneide Maronis, atque adeo passim 
ab omnibus. Ovidius \Fast., ii): Audentes forsque 
Deusque limat. Idem adlusit: Audaces adiuvat ipsa 
Venus. 

Ubi timor, ibi pudor. 

Proverbialis sententia, quam Suidas indicat esse 
Epicharmi, similis est Terentianae illi: « Omnes 
deteriores sumus licentia. Et maxima pars homi¬ 
num formidine fustis a malefactis temperat». Plato 
(De leg., v): «Audacia vero patit impudentiam ». 
Item in Eutyphrone citat ex poeta quopiam; est 
enim hemistichion carminis heroici, quod latine 
sonat: « Ubi enim timor, et pudor illic ». 

Fures clamorem. 

Fures clamorem (subaudiendum: timent, aut 
senserunt). Quadrabit in eos, qui, sibi conscii, me¬ 
tuunt ne deprehendantur; aut qui peracto maleficio 
fugitant, pavitantque. Habet autem hoc cum omnis 
malefacti conscientia, tum praecipue furti, ut ho¬ 
minem trepidum reddat, ac lucifugam. Huc adlusit 
Vergilus: 

Et cum clamarem , quo nunc se proripit ille, 

Tityre coge pecus, tu post carecta latebas. 

Carcini Strobilis fortunatior. 

Ironia proverbialis in infelicem et improbum. — 
Carcinus poeta quispiam fuit, cuius filii dicti sunt 
Strobili ab Aristophane, quos etiam dulcicervicos 
nominat. locus autem sumptus est a nominum ad- 
lusione. Nam Graece Carcinus cancrum, Strobili 
cochleas significant: utrumque genus distortum et 
foedum. — Adagium recensetur apud Suidam et 
Zenodotum; exstat apud Aristophanem in Pace. 

Ex umbra in solem. 

Ex umbra in solem educere, est rem prius ab¬ 
ditam et otiosam in publicum et communem vitae 
usum deducere. — Translatum ab athletis, quibus 
mos solis et pulveris patientia confirmare corporis 
robur; delicatorum autem est in umbra latitare. 
Venustius fiet si ad animi rem torqueatur; veluti 
si quis dicat, philosophiam a Socrate ex umbra in 
solem esse productam. — Exempla passim apud 
scriptores obvia. 

Barbae tenus sapientes « 

Ita dictum, quod praeter barbam et pallium ni¬ 
hil philosophi haberent. Usurpatur aliquoties apud 
Plutarchum in Symposiacis. Huc adlusit Horatius,, 
quum ait: 

Tussit sapientem pascere barbam. 

Lucianus item iocatur in philosophorum pro¬ 
fundam barbam; et Martialis: 

Propendet mento nec tibi barba minor. 


SACELLUM AD TRES SPICAS 

NARRATIO SIMPLEX (') 


Quae iusla, caelo vindice, 
flcigella nobis inim i> ici/ f, 
amat Maria , sontium 
suprema spes, avertere . 

Millena nos id edocent 
exempla; quae ne congeram, 
hoc, lector, unum testibus 
ab A Isatin is accipe. 

E monte, qui Cotmariam ( 2 ) 
prospectat, insidens equo 
vir , Ditericus nomine, 
vallem petebat proximam. 

Illuc, in oppidi forum 
frequens arator triticum, 
quo Ditericus indiget, 
ve nat e comportaverat. 

Declive vix ut hic iter 
ingressus est, fit obvia, 
affixa vastae quercui, 

Icon eunti fictilis. 

Refert Imago flebilem 
Christi Parentem, mortui 
dum scissa membra Filii 
suis in ulnis excipit. 

( l ) Sacellum ad Tres Spicas inde ab anno Mceccxem aedi¬ 
ficatum est. — Ditericus ille, in carmine memoratus, co¬ 
gnomen habebat Schbre, eratque incola pagi montani Orber, 
ubi artem fabri ferrarii exercebat. — Alter pagus in valle 
situs, quo Ditericus triticum empturus se conferebat, appel¬ 
latur Nieder-Morschweiler. — Media fere inter utrumque 
pagum surgit, vastis circumsepta silvis, Aedes Marialis.— 
Huc, ex oppido vicino Tiirkheim, per multas ambages lata 
ducit sed ardua via, quam ab aliquot annis ampli terunt 
currus, vi electrica acti. — Eorum, qui Tres Spicas pietatis 
causa invisunt, numerantur quotannis triginta circiter mil¬ 
lia. — Calente aestate, alii etiam illuc confluunt advenae, 
quos gratum dumtaxat trahit frigus, et aeris puritas, ac 
montanae silvestrisque regionis varietas et magnificentia. 

(-) Id est Colmar , Alsatiae superioris urbs princeps. 









Sistit viator, asperum 

Matris dolorem cogitans, 
quum (mira res!) stat, aethere 
delapsa. Diva cominus . 

Quid plura ? suregit illico, 
qua sacra quercus eminet, 
templum, piamque flosculi 
ornant facesque Imaginem. 

Quae mox, stupentem comiter 
affata, dixit: « Nuntius 
i tu meus; dic incolis, 
iram Dei ne provocent. 

Sil vestris ille et invius 
repente mons orantium 
scatet catervis, arduas 
laetis subire sem itas; 

« Audi tonantem Vindicis 
vocem; vide, quot emicent 
(quae continere vix queo) 
ferire prompta fulmina /'» 

laetis, canendo, Virginem 
laudare, quue si cantica 
reiectat echo, penniger 
silenter adslupel 'chorus. 

Sic fata, duram grandinem 
manu sinistra; dextera 
spicam trisulcam porrigit, 
granis referiam turgidis. 

Nec, saeculis tabentibus, 
labascit Aedis gloria; 
aetate nostra, vidimus 
viam pedere regiam; 

his usa verbis: « Grandine 
signatur atra sontibus 
parata clades; ditia 
arista signat praemia. » 

in qua vapore perciti, 
vel igne rapti fulgurum, 
currus volant, effundere 
turmas piorum fervidi. 

Turbatus emptor nundinas 
adit, brevemque tritico 
saccum replet, nec hiscere 
ausus suo de nuntio. 

0 rore dio largiter 
perfuse, Mons sacerrime, 

(piem planta pressit candida 
i ‘egen l is astra Virgin is! 

In terga vero sarcinam 
ut vult equina tollere, 
moles fit ingens 'sacculus, 
nuitis movenda nisibus. 

Te montium, te vallium 
visat, revisat incola, 
compos futurus omnium, 
quae postularit, munerum. 

Frustra vir alter, tertius 
quartusque leniat pondera; 
frustra quaterna viribus 
conata iunetis innovant. 

Agris feraces impetret 
spicas; amanlior tamen 
frugis piae, caelestia 
cui destinantur horrea. 

Tum Ditericus denique 
mandata pandens credita, 
invitat adstantes, sita 
ut quisque menda corrigat. 

Patrata, cunctis arbitris, 

Nec te viator obterat 
profanus, audax lubrica , 
dum fervet aestas, gaudia 
almis sub umbris carpere. 

portenta plebem moverant; 
fides loquenti, moribus 
ad reda versis, additur. 

ARRAE GORGONIAE 

« Vox Urbis » commentarii appendicem, vid. in pag. 112. 

AD GOLGOTHAA 

Sacra actio dramatica I. B. FRANCESIA versibus senariis conscripta 

(Cfr. num. sup.). 


SCENA X. (Dubium). 

Barbaal solus. 

Barb. (eum oculis prosequitur usque ad extremam partem : 
sistit laetus) 

Sic, sic... En ille laqueo suspenditur ! ( vertit se ad 
laevam et inspicit intro). 

At iste ? Torqueor quibus molestiis! ( pausat, pro¬ 
greditur lente cogitabundus). 

Estne Messias ? Nazarenus dicitur, ( sistit iterum ) 
Olim venturus ex iEgypto peregre, 

Eum dicunt passim Davidis filium... 

Sed ipse princeps noluit sqlutarier ! 

(pausat) Gravis Sane res, tricis at plenissima! 

Si esset Messias ?... Cur ei contrarii 
Adsunt Pharisaei, Scribae? Non parcit eis: 

Imo conviciis mordet perpetuis. 

(elata voce) Abite viperarum vos progenies... 

(submisse) Fuit sed dulcis Samariae feminae, 

Fuit Sydonia quae colebat numina... 

Et illi Magdalo fuit quae scandalum. 

Verbis ipse utitur modo novissimis, 

Legi sed omnibus perfecte consonis. 

Eius, verum est, lex nova, aequalis veteri... 

Ubi sit dispar sacerdotes nesciunt, 

Eamque carpunt, vocant et blasphemiam. 

At obrui saxis volunt adulteram... 

/ Ut ipsa sancta voluntas exigit... 

Esto : Sed ille pellat primus lapides 
Cui non istud imputetur criminis. 

Cadunt tunc lapides cunctis e manibus. 

Hic est Messias, annon? Atrox dubium ! 

In eremo prius tentavi perperam 
Et mox in templo, montis super vertice: 

Haud imperare voluit lapidibus, 

Dedit de monte nec se se praecipitem, 

Neque adorare me superbe voluit. 

Mirum patrare certe tunc debuerat... 

Potens erat sed noluit! Sin’ potius 
Fuisset impotens? (Pausat indignabunchis) Adesset 
Aetas supernis fatis aeternis posita... [forsitan 
Et esset ipse desiderium gentibus? (Pausat iterum, 
atque molestia interna agitatus, se se paullatim 
extollit propemodum submisse) 

Nequaquam posset hoc ultro contingere, 

Ad me nam genus nunc humanum pertinet! 

Dedi triumphans ius ei per saecula, 

Opus vici primum creatoris optimum, 

Quod et torquetur saeculorum pondere. 

Prior Heva, mox Cainus, mox caeterae 
Gentes, quas perdidit Deus diluvio. 

Noemus adstitit, Chamum sed impuli... 

Babelemj Ninivem, Gomorram, Sodomam. 

Bovem in deserto sustuli post aureum, 

Dathan, Abiron, Saulem in superbiam... 

Post Salomonem tenui impudicitia 
Suosque filios; infractus Israel 
Divisus est cunctis abreptus gentibus. 

Meus late cultus gentes obtinuit... 

Romae nunc imperat: Deus mox Abraham 


Erit de gentibus depulsus omnibus, 
lehova, te vici: mundus mihi subditus! 

(2 tumor auditur). 

SCENA XI. (Prophetiae) 

Barbaal, Voces atque Umbrae 
(Scena obscura, terra movetur, Umbrae progrediuntur, 
vagantes, et mox introgrediuntur) 

Barbaal. (primum stupet, turbatur, deinde, citato gradu 
ascendit, et in medio monte sistit) 

Voces ( longinque) Obiit! Obiit! Erat Christus et periit! 
Barb. (elata voce) Ehu! me. En prophetiae! Victus sum 
Si vero vicit ipse, nunquam me domuit. [denuo 
Portas inferni reserasti, lehova, 

Eas adaperiet crimen sed maximum. 

Tui quis salvabit gentes immemores ? 

Voces : Amor ! 

Barb. Qui posset perfidos hos iterum 

Eum spernentes amantem convertere ? 

Voces : Eius Cor ! 

Barb. Esto! certamen paratur novum. 

Lucis imperium grande inter et tenebras 
Adversum denuo surget ab inferis, 

Recentibus fulgens quinque late radiis 
Sidus, quod Romae rursus armis domitae, 

Dabit mihi cultum, laudabit Satanam. 

Super meum regnum, quid vox posset tua? 
Voces: Ruet! ( Non exauditus ipse disparet). 

SCENA XII. (Pinis) 

Rumor hominum longe loquentium mox mox appropinquan¬ 
tium. Hebraei turbatim descendunt, introgrediuntur ex 
omni parte pallentes timore ac terrore. Omnes, exceptis 
Iuda et Barbaal. 

Nic. (ruit praeceps respicit, brachia movens atque introver¬ 
sus, dicit: Venite! Adeste! descendunt Sacerdotes, Scri¬ 
bae, Pharisaei, Sadducaei, tristes, silentes) 

Hebr. Consummata nunc res est! 

Nic. (Christum manu signans) Adspicite ! 

Voces (intus) Qui velum Templi scinditur! 

Nic. (aci Pharisaeos) Audite? Velum prophetarum transiit! 

Vos quod condigno indicio' insimulat! 

Voces: Deo vos ipsi sacras intulistis.manus ! 

Nic. Omnis vos orbis una voce incriminet, 

Dei venit Verbum, corpore circumdatum, 

Iis novi ordo saeculi renascitur, 

Colunt qui Christum crucifixum candide : 

Eius Cruor cadit vobis in perniciem, 

Super vos et super filiorum caput. 

Umbra (Ex summo montis vertice) Haudquaquam cadet 
cruor in perniciem ! 

Refraena pectoris sensus inconditos, 

Adest Hic Iesus spei nostrae specimen ! 

Amor per orbem regnet unus, imperet! 

Voces mysticae: Amor! Amor! — Tonitrua et fulgura. 
Hebraei cum Nico demo, more patrio, colunt, declinantes 
caput, brachiis extensis humi. Nicodemus, stans bra- 
' chiis, elevat oculos ad caelum. Sacerdotes, Pharisaei, ad 
sinistram sunt tristes, silentes. Umbra tenet brachia 
extensa adversus Hebraeos; aulaeum tollitur lentissime. 
Finis. 

COLLOQUIA LATINA 

Dies remissionis. ‘) 

Polycarpus. — 0 dies Io vi sacra, credibile non 
est quam optata et cara illuxeris, ut alias in hebdo¬ 
madas singulas. Celebritatis venustatisque plena es! 

Ignatius. — Pernovi cogitationes tuas. Quia lu¬ 
surus es, idcirco tam amice salutas praesentehi diem. 

P. — Vellem alternis reverteretur; non conti¬ 
nens biduum nauseabundus tracto litteras. 

I. — Votum asinorum; qui, si loquerentur, op¬ 
tare -se dicerent cum Polycarpo meo, ut alternis 
tantum dorsa onerati inciderent. 

P. — Non ego hoc solus, Ignati; complures 
mecum desiderant. 

I. — Nempe sic est profecto ut dicam tibi: 
multi tecum magis amant catellos suos, quam stu¬ 
dia bonarum artium, creduntque sibi dormientibus 
omnia confecturum Deum. 

P. — Dum latine loqui sciam modo, Aristote¬ 
lem et Euclidem tibi et aliis relinquam. 

I. — At tu, ne latine quidem aliquando dices, 
si audiendi, legendi, loquendi, scribendi quamdam 
perseverantiam non adhibeas. 

P. — Quorsus haec tetrica et incunditatis omnis 
expertia, ut Catones aliqui fabulamur? Hodie in¬ 
signiter ludendum esse aio, instaurandasque vires, 
quas labor tam longus delassavit. 

I. — Nec Ignatius ludum quietemque necessa¬ 
riam recusaverit; quin paratus sum hac ipsa hora 
tibi colludere; nulla tibi, hoc quidem in negotio a 
me difficultas erit. Remissiones crebras et extraor¬ 
dinarias odi, siquidem honestis moribus optimarum- 
que artium studiis detrimentosae sunt. 

P. — Tu fac et senti quod collibuerit; mihi indul¬ 
gentia vacationum nihil potest contingere gratius. 
Magistri viderint quid, quibus, quando indulgeant; 
nostrarum partium esse statuo, quod conceditur 
non invitos accipere, quotiescumque conceditur. 

I. — Olim cognosces te nimium lusisse. 

P. — Et tu perspicies olim te nimium studuisse, 
quando, inquam, oculi- caligabunt, ventriculus ci-' 
bum male concoquet, corpus totum pallor et ma¬ 
cies obsidebunt. Nimia omnia nimium exhibent ne¬ 
gotium hominibus. 

I. — 0 falsidicum vatem! Haud ita me intem- 

(1) Ex Iacobi Pont axi opere, cui titulus Progymnasmata latinitatis, 
passim retractavit I. F, 


peranter ingurgito litteris, ut istas praedictiones 
formidare oporteat. Audivi etiam eruditos plurimos, 
ad decrepitam aetatem aevum extendisse, quum 
assidue in libris litterisque essent volutati. 

P. —- Ipse Thales ad sapientiam tuam merus 
nugator est. Desine philosophari: haec lux hilari¬ 
ter consumenda est. 

I. — Qua tandem ratione consumenda est? 

P. — Visne in prata virentia concedamus, ibi- 
que pila experiamur palmaria? 

I. — Volo sane: utile et ineundum est hoc lu¬ 
dendi genus. Ascende e vestigio in conclave, et 
defer amborum pallia cum pila. 

P. — Ubi est pila? 

I. — In pluteo, aut certe in capsa ductili sub 
mensa. 


P. — Eo ut afferam. 

I. — Actutum redi; hic te exspectavero. 
P. — Illic sum, atque hic sum. 



EX ITALIS URBIBUS 


Guidoni Monacho Pomposae in oppido monumentum 
dicatum 


III 0 Non. Iun. currentis an. mdccccx, Pomposae 
in oppido ad Ferrariam, sollemni ritu monumentum 
Guidoni illi monacho positum est, qui musica signa 
invexit. Eventus memorabilis mihi visus est, ob 
monumenti ipsius praesertim inscriptionem, quam 
Ioannes Pascoli, scriptor Italicae non modo, sed 
Latinae etiam linguae nostris diebus facile prin¬ 
ceps, dictavit. Iudicent commentarii nostri lectores, 
quibus rem non ineundam fore existimavi poeti¬ 
cum hunc florem offerens: 

Anni iam sunt mille: mihi sata pascua villae 
mei erat et vinum, fruges et textile linum, 
grex satur in caulis, erat altilis omnis in aulis. 
Mugitusque boum iubar explorabat eoum; 
dumque mea cura fluitant fiorentia rura, 
ipsa dabam sanctum semper Pomposia cantum.: 

UT proscissa bonos REdamarent arva colonos, 
MItisque liaec victu, FAcilis quoque vita relictu, 
SOL laetus laetis, LAbor hic foret arra quietis. 
Haec prius: alterno torpebam deinde veterno, 
cum terrae matri decessit vomis aratri. 

Amissis rastris, ego mansi sola sub astris. 

Tum mihi squalenti cecinerunt undique venti 
atque iracundae tantum procul aequoris undae, 

Tum Manes multos monachorum rite sepultos 
voce queri maesta nox audiit intempesta. 

Nunc priscae famae meminerunt denique lamae; 
nunc rident orae foliis herbisque decorae. 

Quod fuit est': lentam stupeo remeare inventam; 
has segetes laetas longissima ventilat aetas. 

Hic mihi cum fido monachus canit agmine Wido. 

Anno sed. MCMX die III Iunii Sodales Musicologi 
Fer rari enses pon. cur. 


I< ) ANNES Fer Ii A RI ENSI S. 



EX P O L O INI A 


Grunvaldensis triumphi V centenaria commemoratio. 

Appropinquant Idus Iuliae, festus ac solemnis dies 
populi Poloni! Quintum enim iam saeculare in hunc 
annum incidit, ex quo Poloni apud Tannenbergum ac 
Grunvaldum praeclaram ab equitibus cruciferis repor¬ 
taverunt victoriam atque immortalem sibi gloriam pe- 
pererunt. Quam memoriam universi Poloni sollemni 
ritu atque ingenti paratu celebrabunt. Magna est me¬ 
moria; nam et res parva non fuit. Grunvaldensis vi¬ 
ctoria lucet et per se splendet; est enim omnium xv 
saeculi factorum nobilissimum praestantissimuinque: 
Poloni Christianorum, sicut consueverant, more iustum 
bellum paraverunt eodemque modo in victos ac sub- 
iectos consuluerunt; Grnnvaldensi victoria regnum 
Polonum in Europa facile princeps factum est, poten¬ 
tiaeque gloriam est consecutum; proelium illud « Teu¬ 
tonici Ordinis » latrociniis finem fecit; plaga autem 
Grunvaldensis letalis fuit, quia vulnus nullo medica¬ 
mento sanum fieri quivit. 

A Conrado duce adversus Borussos advocati et prope 
Vistulae ostia collocati equites Ordinis Teutonici, qui¬ 
bus vulgo cruciferorum nomen, statim de magnis bellis 
consilia inire et cum ensiferis Livoniae equitibus con- 
iuncti Poloniae arma intentare omnique nomini Polono 
imminere coeperunt. Miseros Borussos ad Christi do¬ 
ctrinam igni ferroque traducebant et, ut eos in officio 
continerent, crudelissime iis imperabant. Quod autem 
pro Christo militare videbantur, non solum multarum 
civitatum, sed etiam ipsius Poloniae auxilium concilia¬ 
bant. Sed ille vetus bellandi finis paulatim omnino eva¬ 
nuit et mox proprium Teutonicum ingenium apparuit. 
Cruciferorum civitas procul dubio Germanorum agmen 
primum facta est et Polonos ad certamen provocavit, 
quamquam Poloni eos donaverant atque adiuverant. 
Conradus dux id fore non est suspicatus eorumque in¬ 
genium ac dolum sensu praecipere non potuit. Cruciferi 
enim adeo simulandi ac dissimulandi periti erant, ut 
non solum Poloni, sed etiam in ceteris civitatibus pro¬ 


bissimi ac prudentes viri insano studio affecti atque in¬ 
censi rem Polonam iniustam haberent, et Polonos gen¬ 
tem praedatoriam impetum in pios quietosque equites 
facere eosque, quominus pium Dei opus in hoc mundo 
conficerent, prohibere arbitrarentur! xiv demum et 
ineunte xv saeculo omnes Europae incolae cognoverunt, 
quam metuendus eques ille Teutonicus cum signo cru¬ 
cis in pectore, cum gladio in manu, calliditate autem 
in animo esse posset, quamque perverse simulationem, 
perfidiam cum vi atque iniuriis coniungere sciret. 

Tales erant cruciferi, quibuscum pugnandum erat. 

Pege Ladislao Iagellone regnante, iam minime la¬ 
tebat Con radi ducis imprudentiam nonnisi maxima to¬ 
tius civitatis Polonae fortitudine redimi posse. Poloni 
enim illo tempore minus valebant, quam qui ferocibus 
equitibus resistere possent. Itaque se cum Lituanis con- 
iunxerunt, et propter hanc coniunctionem magnam in 
Europa potentiam nacti sunt. Quae res cruciferis in¬ 
gentem iniecit timorem. Saevire coeperunt equites, cum 
primum compererunt Lituanos iam a Polonis ad reli¬ 
gionem Christianam adduci atque ad humanitatem in¬ 
formari coeptos esse. Uno igitur die Ordo equitum Teu¬ 
tonicorum ingentem praedam, quae in eorum manus 
ventura erat, finemque, cuius causa huc venerant, ami¬ 
serunt: superfluos se iam esse viderunt. Sed feliciori 
aemulatori sponte cedere nimia Ordinis superbia eos' 
non est passa: ad bellum igitur consurgendam iis erat. 
Nulla illis temporibus in Europa civitas cum Ordine 
sine clade ac magno detrimento confligere potuit; nam 
dissolutus feudalis nexus disciplinam militarem debili¬ 
tabat et comminuebat. Omnes reges ex suorum subdi¬ 
torum arbitrio pendebant, Polonis tantummodo et equi¬ 
tibus exceptis: hi enim clientes, qui fundos beneficii 
iure possiderent, non noverant. Quia autem iam centum 
fere annos ad atrocissimum atque acerrimum proe¬ 
lium praeparabant, ita se constituerunt, ut tempore dato 
omnia in discrimen ponerent vitaeque periculum adi¬ 
rent. 

Apud Grunvaldum duae potentissimae Europae par¬ 
tes, universi Germani, quibus equites Teutonici prae¬ 
erant, cum universis fere Slavis, in quibus Poloni pri¬ 
mum tenebant locum, primum proelio decertaturi erant. 
Ipse magister Ulricus de Iungingen equitum copiis 
praeerat, quae ex omnibus in occidentem spectantibus 
terris ei auxilio venerunt. Sed et regis Ladislai lagel- 
lonis signa praeter nobilium cohortes secuti sunt fortes 
et clari Poloni milites, qui in alienis civitatibus fortis¬ 
simos se praestiterant. Dum Ladislaus rex Deum in¬ 
vocat Eique supplicat, Lituanorum milites cum cruci¬ 
feris confligunt pedemque referunt. Quo facto Poloni 
carmen patrium « Boga Ilodzica » vociferantes signa in¬ 
ferunt. 

Utrimque acriter pugnatur, sed aequo Marte res du¬ 
citur. Iam delectae cruciferorum copiae victoriae mo- ' 
mentum facturae sunt, cum Polonorum subsidia, quia 
ultimi discriminis tempus adventare vident, in hostem 

vehementissime impetum faciunt plurimosque occidunt. 
Ipse Ulricus de Iungingen una cum nobilissimis ac 
fortissimis equitibus occubuit... Omnibus cruciferorum 
signis Poloni potiti sunt. 

Hoc memorabili die virtus et superbia Ordinis fracta 
est et domita; hoc die cognitum est, utrum Ordo Teu¬ 
tonicus, an Poloni in Europa, maiorem auctoritatem 
essent habituri. Haec clades universam Europam fu¬ 
tura Germanorum servitute liberavit servavitque. Sed 
Poloni id, quod sane dolendum est, ex hac victoria 


reciperent; Poloni autem nonnisi Dobrinum, Lituani 
Samogitiam retinerent. 

Parvus erat igitur fructus prae tanta victoria; sed 
maior alibi est quaerendus. In proelio Grunvaldensi 
Ordo ingentem suarum virium gloriam amisit; opes 
eius fractae sunt: nam eum vinci posse apparuit. Iam 
nunquam post hanc cladem se erexit: languescere et 
paulatim cadere coepit. Quanto autem equites vires 
deliciebant, tanto Polonis crescebant. 

Cum defectione virium dies fortunae adversae, de- 



Grun valde usis pug-na. (Ex tabula I. Mateiko, Cracoviae asservata). 


iustum ac meritum fructum capere nesciverunt. Non 
erant enim acres in rebus gerendis ; celeriter quidem 
inflammabantur, sed mox languescebant; maximam par¬ 
tem propriae erant utilitatis cupidi et magnam in for¬ 
tuna ac victoria fiduciam collocabant. Quibus rebus 
factum est, ut fructuum capiendorum occasionem de 
manibus amitterent, Ordinem autem se ex timore re¬ 
cipere, auxilia contrahere, Mariaeburgum — quod erat 
crucigerorum civitatis caput — acerrime ac pertinacis¬ 
sime defendere bellumque ducere sinerent. 

Anno MODxi prope Thorunium pax est inita, qua 
convenit, ut, quidquid in Borussia occupatum, equites 


decoris et infamiae venire coeperunt. Inexorabilis enim 
omnium manifestorum atque occultorum facinorum dea 
vindex non passa est eum honesta, dulci et gloriosa 
morte in proelio ad Grunvaldum perire posse. Nemesis 
iussit eum aliter perire, iussit eum foedissima, ignomi¬ 
niosissima turpissimaque morte interire, odio ac pro¬ 
ditione suorum civium ! 

Cracoviae, mense Iunio mcmx. 

Lad. Lud. Podobinski. 


Ut semel emissum est, volat irrevocabile verbum. 

Hok. Ep. I, 18. 


. 













106 


VOX URBIS 


ACTA PONTIFICIA 


SS. D. N. Pii PP. X litterae encvclicae ob sollemnem Garoli Bor- 
romei commemorationem, abhinc annos CCC in Sanctorum 
album relati. 

YENERABILIBVS FRATRIBVS 
PATRIARCHIS PRIMATIBVS ARCHIEPISCOPIS EPISCOPIS 
ALIISQVE LOCORVM ORDINARIIS 
PACEM ET COMMVNIONEM CVM APOSTOLICA SEDE HABENTIBVS 

PIUS PP. X 

VENERABILES FRATRES 

SALVTEM ET APOSTOLICAM BENEDICTIONEM 

Editae saepe Dei ore sententiae et sacris expressae lit¬ 
teris in hunc fere modum, iusti memoriam fore cum laudi¬ 
bus sempiternam eundemque loqui etiam defunctum (1), 
diuturna Ecclesiae' opera et voce maxime comprobantur. 
Haec namque sanctitatis parens et altrix, iuvenili robore 
vigens ac Numinis afflatu seinper acta propter inhabitantem 
spiritum eius in nobis (2), quemadmodum iustorum sobolem 
nobilissimam ipsa una gignit, enutrit, ulnisque complectitur 
suis, ita materni amoris instinctu de ipsorum retinenda me¬ 
moria atque honore instaurando se praebet apprime sollici¬ 
tam. Ex ea recordatione superna quadam suavitate perfun¬ 
ditur et a mortalis huius peregrinationis miseriis contuendis 
abducitur, quod beatos illos caelicolas gaudium suum et 
coronam esse iam cernat; quod in ipsis eminentem agnoscat 
Sponsi caelestis imaginem *, quod novo testimonio suis filiis 
antiqua dicta confirmet: diligentibus Deum, omnia cooperan¬ 
tur in bonum, iis qui secundum propositum vocati sunt 
sancti (3). Horum autem praeclara facinora, non modo sunt 
ad commemorandum iucunda, sed etiam ad imitantium il¬ 
lustria, -et magnus virtutis excitator est concentus ille san¬ 
ctorum Paullinae resonans voci: imitatores mei estote sicut 
et ego Christi (4). 

Ob haec, Venerabiles Fratres, Nos, qui vixdum suscepto 
pontifieatu maximo, propositum significavimus enitendi con¬ 
stanter ut « omnia instaurarentur in Christo »; datis primum 
encyelicis litteris (5) impense curavimus ut Nobiscum omnes 
intuerentur in apostolum et pontificem confessionis nostrae, 
... in auctorem fidei et consummatorem Iesum (6). At quo¬ 
niam ea fere est infirmitas nostra, ut tanti exemplaris am¬ 
plitudine facile deterreamur, providentis Dei numine, aliud 
a nobis est exemplar propositum, quod quum Christo 
sit proximum, quantum humanae licet naturae, tum aptius 
congruat cum exiguitate nostra, Beatissima Virgo Augusta 
Dei Mater (7). Varias denique nancti occasiones recolendae 
memoriae sanctorum caelitum, communi admirationi obie¬ 
rimus fideles hosce servos ac dispensatores in domo Domini, 
et, prout suus cuique locus est, Eius amicos ac domesticos, 
qui per fidem vicerunt regna, operati sunt iustitiam, adepti 
stmt repromissiones (8), ut illorum exemplis adducti, iam 
non simus parvuli fluctuantes et circumferamur omni vento 
doctrinae, in nequitia hominum, in astutia ad circumven¬ 
tionem erroris; veritatem autem facientes in charitate, cre¬ 
scamus in illo per omnia qui est caput Christus (9). 

Altissimum hoc divinae Providentiae consilium in tribus 
maxime viris perfectum fuisse docuimus, quos magnos pa¬ 
stores eosdem que doctores diversa quidem aetas tulit, sed 
aeque propemodum Ecclesiae calamitosa. Hi sunt Gregorius 
Magnus, Ioannes Chrysostomus et Augustanus Anselmus, 
quorum saecularia solemnia celebrari contigit per hos annos. 

(1) Ps. exi, 7, - Prov. x, 7: - Hebr. xi, 4. —' (2) Rom. vni, 11. — 
(3) Rom. viii, 28. — (4) I Cor. vi, 16. — (5) Litt. Encycl. « E supremi » 
die iv m. Octobr. mcmiii. — (6) Hebr. iii, l; - xii, 2-3. — (7) Litt. Encycl. 
«Ad diem illum», die n m. Februar, mcmiv. — (8) Hebr. xi, 33, —(9 ) Eph. 

V, U seq,. 


Binis praeterea Encyclicis Litteris datis iv Idus Martias 
anno mcmiv et xi Calend. Maias mcmix, doctrinae capita et 
Christianae vitae praecepta, quotquot opportuna cadere in 
haec tempora visa sunt, e sanctorum exemplis monitisque 
decerpta, fusius evolvimus. 

At quoniam persuasum Nobis est, ad impellendos homi¬ 
nes, illustria Christi militum exempla longe magis valitura 
quam verba exquisitasque disceptationes (1); oblata feliciter 
opportunitate libentes utimur saluberrima instituta ab alio 
pastore sanctissimo accepta commendandi, quem huic aetati 
propiorem iisdemque paene iactatum fluctibus Deus exci¬ 
tavit, Sanctae Romanae Ecclesiae Cardinalem Mediolanen¬ 
sium Antistitem, ante annos ccc a sa. me. Paulo V in 
sanctorum album relatum, Carolum Borromeum. Nec id 
minus ad rem; siquidem, ut memorati Decessoris Nostri 
verba usurpemus: « Dominus, qui facit mirabilia magna 
« solus, magnificavit novissime facere nobiscum, ac miro 
« dispensationis suae opere statuit super Apostolicae petrae 
« arcem grande luminare, eligens sibi e gremio sacrosanctae 
« Romanae Ecclesiae Carolum, sacerdotem fidelem, servum 
« bonum, formam gregis, formam Pastorum. Qui videlicet 
« multiplici fulgore sanctorum operum universam decorando 
« Ecclesiam, sacerdotibus et populo praeluceret quasi Abel 
« in innocentia, quasi Enoch in munditia, quasi Iacob in 
« laborum tolerantia, quasi Moyses in mansuetudine, quasi 
« Elias in ardenti zelo, quique imitandum exhiberet inter 
« affluentes delicias Hieronymi corporis castigationem, Mar- 
« tini in sublimioribus gradibus humilitatem, Gregorii pa- 
« storalem sollicitudinem, libertatem Ambrosii, Paulini ca- 
« ritatem, ac demum videndum ac perspiciendum ostenderet 
« oculis nostris, manibus nostris contrectandum hominem, 
« mundo maxime blandiente, crucifixum mundo, viventem 
« spiritu, terrena calcantem, caelestia iugiter negotiantem 
« et, sicut officio in angelum substitutum, ita etiam mente 
« et opere vitam angelorum in terris aemulantem » (2). 

Haec Decessor ille Noster exactis quinque lustris ab 
obitu Caroli. Nunc vero, expleto anno tercentesimo ab im¬ 
pertitis eidem sacris honoribus, « merito rfepletum est gau- 
« dio os nostrum et lingua nostra exsultatione in insigni die 
« solemnitatis nostrae, ...in qua... Carolo S. R. E., cui, 
« auctore Domino, praesidemus, Presbytero Cardinali sacris 
« decernendis honoribus, unicae Sponsae suae nova impo- 
« neretur corona, ornata omni lapide pretioso ». Communis 
autem cum Decessore Nostro fiducia Nobis est, ex con¬ 
templatione gloriae sancti Viri, multoque magis ex eiusdem 
documentis et exemplis, debilitari posse impiorum proter¬ 
viam, et confundi omnes qui «gloriantur in simulacris er- 
« rorum » (3). Itaque renovati Carolo honores, qui gregis ac 
pastorum huius aetatis exstitit forma, sacraeque disciplinae 
in melius corrigendae impiger fuit propugnator et auctor 
adversus novos homines, quibus, non fidei morumque re¬ 
stitutio proposita erat, sed potius deformatio atque restin¬ 
ctio, quum solacio ac documento erunt catholicis universis, 
tum iisdem stimulos addent, ut in opus, cui tam impense 
studemus, instaurationis rerum omnium in Christo, strenue 
conspirent. 

Exploratum profecto vobis est, Venerabiles Fratres, per¬ 
petuo exagitatam Ecclesiam deseri . a Deo nunquam omni 
consolatione destitutam. Eam namque Christus dilexit... ei 
semetipsum tradidit pro ea, ut illam sanctificaret et exhibe¬ 
ret ipse sibi gloriosam Ecclesiam, non habentem maculam 
aut rugam, aut aliquid huiusmodi, sed ut sit sancta et im¬ 
maculata (4). Quin etiam, quo effusior licentia, quo acrior 
hostilis impetus, quo erroris insidiae callidiores afferre illi 
supremum videntur exitium, usque adeo, ut filios non pau- 

(1) Encycl. «E Supremi», — (2) Ex Bulla « Unigenitus » an. mdcx, 
Cal. Nov, — (3) Ex eadem Bulla « Unigenitus ». — (4) Eph, v, 25 sqq. 

cos do gremio- eius avulsos in vitiorum et impietatis gur¬ 
gitem transversos agant, eo praesentiorem experitur tute¬ 
lam Numinis. Efficit enim Deus ut error ipse, velint nolint 
improbi, in triumphum cedat veritatis, cui custodiendae 
Ecclesia advigilat; corruptio in incrementum sanctitatis, 
cuius altrix ipsa est atque magistra; vexatio in mirabilio¬ 
rem salutem ex inimicis nostris. Ita fit ut, quo tempore Ec¬ 
clesia profanis oculis videtur saevioribus iactata fluctibus 
ac paene demersa, tunc nempe pulchrior, validior, purior 
emergat, maximarum emicans fulgore virtutum. 

Sic Dei summa benignitas novis argumentis confirmat, 
Ecclesiam opus esse divinum; sive quod in causa susci¬ 
piendi doloris maxima, ob irrepentes in ipsa eius membra 
errores et noxas, ei det superandum discrimen; sive quod 
ratum efficiat Christi verbum: Portae inferi non praevale¬ 
bunt adversus eam (1); sive quod eventibus illud comprobet: 
ecce ego vobiscum sum omnibus diebus usque ad consumma¬ 
tionem saeculi ( 2)5 sive denique quod arcanae virtutis testi¬ 
monium perhibeat, qua promissus a Christo, maturo huius 
in caelum reditu, alius Paraclitus in ipsam iugiter effundi¬ 
tur, ipsam tuetur et in omni tribulatione solatur; spiritus, 
qui cum ipsa maneat in aeternum; spiritus veritatis, quem 
mundus non potest accipere, quia non videt eum nec scit 
eum, quia apud vos manebit et apud vos erit (3). Hoc ex 
fonte vita et robur Ecclesiae derivatur ; hinc quod eadem, 
ut Concilium Oecumenicum Vaticanum habet, manifestis 
notis instructa et « tamquam signum levatum in nationes », 
a quavis alia societate secernitur (4). 

Nec sane absque divinae potentiae prodigio fieri potest 
ut, diffluente licentia et passim deficientibus membris, Ec¬ 
clesia, quatenus est corpus Christi mysticum, a doctrinae, 
legum finisque sui sanctitate nunquam desciscat; ex iisdem 
rerum causis pares consecutiones et utilitates derivet; ex 
complurium filiorum fide ac iustitia fructus capiat salutis 
uberrimos. Nec minus perspicuum haustae a Deo vitae ha¬ 
bet indicium, quod in tam foeda pravarum opinionum col¬ 
luvie, in tanto perduellium numero, in errorum facie adeo 
multiplici, constans et immutabilis perseveret, columna et 
firmamentum veritatis, in unius professione doctrinae, in 
eadem communione sacramentorum, in divina sui constitu¬ 
tione, in regimine, in disciplina morum. Idque eo plus habet 
admirationis, quod ipsa, non solum resistit malo, sed etiam 
vincit in bono malum, nec bene precari desinit amicis atque 
inimicis, de eo tota laborans idque assequi cupiens, ut et 
communitas hominum et seorsim singuli Christianis insti¬ 
tutis renoventur. Est enim hoc proprium eius munus in ter¬ 
ris, cuius beneficia vel ipsi eius inimici sentiunt. 

Mirabilis hic Dei providentis influxus in instaurationis 
opus ab Ecclesia provectum luculenter apparet ea maxime 
aetate, quae ad" bonorum solacium dedit Carolum Borro- 
meum. I 11 eo dominatu cupiditatum, omni fere perturbata 
et offusa cognitione veritatis, perpetua erat cum erroribus 
dimicatio, hominumque societas in pessima quaeque ruens, 
gravem videbatur sibi conflare perniciem. Inter haec su¬ 
perbi ac rebelles homines consurgebant, inimici Crucis 
Christi... qui terrena sapiunt... quorum Deus venter est ( 5). 
Hi non moribus corrigendis, sed negandis Fidei capitibus 
animum intendentes, omnia miscebant, latiorem sibi aliisque 
muniebant licentiae viam, aut certe, auctoritatem Ecclesiae 
ductumque defugientes, pro lubitu, corruptissimi cuiusque 
principis populive, quasi imposito iugo; doctrinam eius, con¬ 
stitutionem, disciplinam in excidium petebant. Deinde, iniquo¬ 
rum imitati morem, ad quos pertinet comminatio: Vae qui 
dicitis malum bonum et bonum malum ( 6 ), rebellium tumul- 

(1) Mattii, xvi, 18. — (2) Mattii, xxviii, 20. — (3) Ioan. xiv, 16 sqq. 
- 26, 59; - xvi, 7 sqq. — (4) Sessio iii, c. 3. — (5) Philip, m, 18, 19. — 
(6) Isai, v, 20, 


tum et illam fidei morumque cladem appellarunt instaura¬ 
tionem, sese autem disciplinae veteris restitutores. Re tamen 
vera corruptores extiterunt, quod, extenuatis Europae per 
contentiones et bella viribus, defectiones horum temporum 
et secessiones maturarunt, quibus uno velut impetu facto, 
triplex illud, antea disiunctum, dimicationis instauratum est 
genus, a quo invicta et sospes Ecclesia semper evaserat; 
hoc est, primae aetatis cruenta certamina; domesticam su¬ 
binde pestem errorum; denique, per speciem sacrae liber¬ 
tatis vindicandae, eam vitiorum luem ac disciplinae ever¬ 
sionem, ad quam fortasse nec aetas media processerat. 

Decipientium hominum turbae Deus opposuit veri no¬ 
minis instauratores, eosque sanctissimos, qui aut cursum 
illum praecipitem retardarent ardoremque restinguerent, aut 
illata inde damna sarcirent. Quorum labor assiduus et mul¬ 
tiplex in restituenda disciplina eo maiori solacio Ecclesiae 
fuit, quo graviori haec premebatur angustia, comprobavit- 
que sententiam: Fidelis Deus, qui... faciet etiam cum ten- 
tatione proventum ( 1 ). Iis in adiunctis laetitiam Ecclesiae 
cumulavit oblata divinitus Caroli Borromei singularis navitas 
vitaeque sanctitas. 

Fuit autem in eius ministerio, Deo sic disponente, pro¬ 
pria quaedam vis et efficientia, non solum' ad infringendam 
audaciam factiosorum, sed etiam ad erudiendos Ecclesiae 
filios atque excitandos. Illorum namque et insanos cohibebat 
ausus, et inanes criminationes diluebat, eloquentia usus 
omnium potentissima, suae vitae et actionis exemplo; horum 
vero spem erigebat, alebat ardorem. Atque illud in ipso 
fuit plane mirabile, quod veri restauratoris dotes, quas in 
aliis disiunctas cernimus atque distinctas, ab iuvenili aetate 
in se omnes recepit in unum collectas, virtutem, consilium, 
doctrinam, auctoritatem, potentiam, alacritatem, effecitque 
ut in commissam sibi catholicae veritatis defensionem contra 
grassantes errores, quod idem erat Ecclesiae universae pro¬ 
positum, singulae conspirarent, intermortuam in multis ac 
paene restinctam excitans fidem, providis eam legibus insti¬ 
tutisque communiens, collapsam disciplinam restituens, cleri 
populique mores ad Christianae vitae rationem strenue re¬ 
vocans. Sic, dum partes instauratoris tuetur omnes, haud 
minus mature servi boni et fidelis fungitur muniis, ac deinde 
sacerdotis magni, qui in diebus suis placuit Deo et inventus 
est iustus; plane dignus in quem cuiusvis generis homines 
tum e clero tum e populo, divites aeque ac inopes, tamquam 
in exemplar intueantur; cuius excellentiae summa in epi¬ 
scopi atque antistitis laude continetur, qua, Petri Apostoli 
dictis obtemperans, factus est forma gregis ex animo (2j. Nec 
minus movet admirationem quod Carolus, nondum exacto 
anno aetatis suae vicesimo, summos honores consecutus, 
magnis ac perarduis Ecclesiae negotiis tractandis adhibitus, 
ad perfectam cumulatamque virtutem, per contemplationem 
rerum divinarum, qua in sacro secessu animum renovaverat, 
in dies magis contenderet, eluceretque spectaculum... mundo 
ei angelis et hominibus. 

Tum vere Dominus coepit, ut memorati Decessoris 
Pauli V verbis utamur, mirabilia sua in Carolo pandere; 
sapientiam, iustitiam, divini honoris et catholici provehendi 
nominis studium flagrantissimum, in primisque curam in¬ 
staurandae Fidei Ecclesiaeque universae, quod opus in 
augusto illo Tridentino Consilio agitabatur. Cuius habiti 
laus ab eodem pontifice ab omnique posteritate sic tribuitur 
Carolo, quasi viro, qui non ante illius exsequutor exsti¬ 
terit fidelissimus quam propugnator acerrimus. Nec enim 
sine multis eius vigiliis, angustiis, laboribus omne genus, 
res est ad exitum perducta. 

Haec tamen omnia nihil erant aliud nisi praeparatio 
quaedam vitaeque tirocinium, quo et pietate animus et 

(1) I Cor. x, 13. - (2) I Petr. v, 3 . 

mens doctrina et labore corpus exercerentur, ita ut modestus 
invenis ac de se demisse sentiens instar esset argillae in ma¬ 
nibus Domini eiusque in terris- Vicarii. Hanc scilicet ratio¬ 
nem ineundae viae novarum rerum fautores illi contemne¬ 
bant eadem stultitia qua nostri, minime secuin reputantes, 
mirabilia Dei ex umbra et silentio parentis animi pieque, 
precantis in apricum proferri, in eaque exercitatione ger¬ 
men futuri adscensus, haud secus ac in semente spem colli¬ 
gendae messis, includi. 

Nihilominus, quod paullo superius attigimus, auspicata 
tam faustis initiis vitae sanctitas et actio tum se maxime 
explicuit effuditque fructus uberrimos, quum, « urbano 
« splendore et amplitudine relictis, bonus operarius in mes- 
« sem quam susceperat (Mediolanum), discedit, ubi partes 
« suas in dies magis implendo, agrum illum, malitia tem- 
« porum, vepribus turpiter deformem ac silvescentem, in 
« eum restituit nitorem, ut Ecclesiam Mediolanensem, prae- 
« clarum exemplum redderet ecclesiasticae disciplinae ». II , 
Tam multa tamque praeclara is est consequutus confor¬ 
mando instaurationis crpus ad normas a Concilio Tridentino 
paullo ante propositas. 

Enimve.ro Ecclesia, probe intelligens, quam sint sensus 
et cogitatio humani cordis in malum prona ( 2 ), cum vitiis 
et erroribus dimicare nunquam destitit, ut destruatur corpus 
peccati et ultra non serviamus peccato 13). Qua in conten¬ 
tione, quemadmodum ipsa sibi magistra est et impellitur 
gratia, quae diffusa est in cordibus nostris per Spiritum 
Sanctum ; ita cogitandi agendique normam sumit a Doctore 
gentium, aiente: Renovamini spiritu mentis vestrae. (4) Et 
nolite conformari liuic saeculo, sed reformamini in novitate 
sensus vestri, ut probetis quae sit voluntas Dei bona et bene¬ 
placens et perfecta (5). Quam quidem se metam contigisse 
Ecclesiae filius atque instaurator non fictus existimat nun¬ 
quam ; ad eam tantummodo niti profitetur cum eodem apo¬ 
stolo ; quae retro sunt obliviscens, ad ea vero quae sunt 
imiora extendens meipsum, ad destinatum persequor, ad 
bravium supernae vocationis Dei in Christo lesu '6). 

Inde consequitur ut et nos cum Christo in Ecclesia con- 
iuncti crescamus in illo per omnia, qui est caput Christus, 
ex quo totum corgms... augmentum facit in aedificationem 
sui in charitate (7), et Ecclesia Mater in dies magis efficiat 
ratum sacramentum divinae voluntatis, hoc est, in dispen¬ 
satione plenitudinis temporum instaurare omnia in Christo (8). 

Ad haec animum non intenderunt auctores illi redinte¬ 
grandae suo marte fidei ac disciplinae, quorum conatibus 
restitit Borromeus; nec ea nostri melius vident, quibuscum 
strenue nobis, Venerabiles Fratres, est dimicandum. Nam 
et hi Ecclesiae doctrinam, leges, instituta subvertunt, ha¬ 
bentes in lingua promptum cultioris humanitatis studium, 
non quod eo de negotio valde laborent, sed quo titulis ad 
ostentationem paratis pravitatem consiliorum queant facilius 
obtegere. 

Quid autem re agant, quid moliantur, quod iter affectent, 
neminem vestrum fugit, eorumque consilia denuntiata per 
Nos fuerunt atque damnata. Proposita namque ipsis est 
communis omnium ab Ecclesiae fide ac disciplina secessio, 
eo vetere illa deterior quae Caroli aetatem in discrimen 
adduxit, quo callidius in ipsis fere Ecclesiae venis delite¬ 
scit ac serpit, et quo subtilius ab absurde positis extrema 
deducuntur. 

Utriusque pestis origo eadem; inimicus homo, qui ad 
humanae gentis perniciem haud sane exsomnis, ' superse¬ 
minavit zizaniam in medio tritici (9); idem abditum iter ac 
tenebricosum; eadem progressio, idem appulsus. Etenim, 

(1) Bulla « TJnigentius ». — (2) Gen. vm, 21. — (3) Rom. vi, 6. — (4) 
Ephes. iv, 23. — (5) Rom. xn, 2. — (6) Philip. lix, 13, 14. — (7) Ephes. iv, 
15, 16. — (8) Ephes. i, 9, 10. — (9) Matth. xiii, 25. 


quemadmodum prior illa olim, qua fortuna rem daret eo 
vires inclinans, optimatium partes aut popularium alteram 
adversus alteram concitabat, ut utramque tandem ludifi¬ 
caret atque pessum daret; sic recenti or ista clades mutuam 
exacuit invidiam, egentium ac locupletium, ut sua quisque 
sorte non contentus vitam trahat usque miserrimam luatque 
poenam iis irrogatam, qui non regnum Dei et institioni 
eius quaerunt, sed caducis his rebus fluxisque adhaere¬ 
scunt. Atque illud etiam graviorem facit praesentem con¬ 
flictationem, quod, quum superiorum temporum turbulenti 
homines e doctrinae divinitus revelatae thesauro certa quae¬ 
dam et fixa plerumque retinerent, hodierni non ante quie¬ 
turi videantur quam excisa omnia conspexerint. Everso 
autem religionis fundamento, et ipsam civilem coniunetio- 
nem disrumpi necesse est. Luctuosum sane spectaculum in 
praesens, formidolosum in posterum; non quod Ecclesiae 
incolumitati timendum sit, de qua dubitare divina promissa 
non sinunt, sed ob impendentia familiis gentibusque peri¬ 
cula, maxime quae pestiferum impietatis afflatum aut im¬ 
pensius fovent aut ferunt patientius. 

{Ad proximum numerum). 

Motu proprio SSmi. d. d. ix mens. Iunii mcmx de 
indulgentia « Portiunculae » liaec currenti anno tantum 
valitura, ob occasionem septimi ab instituto Fratrum 
Minorum Ordine saeculi expirantis, statuta atque de¬ 
creta sunt: 

« Firmis, scilicet, de memorata Indulgentia antea 
quomodocumque factis, quae nondum expiraverint, con¬ 
cessionibus, facultatem facimus omnibus et singulis 
locorum Ordinariis unam aut plures, pro rei opportu¬ 
nitate, in quovis propriae ditionis loco ecclesias aut 
publica vel semipublica oratoria designandi, ubi fideles 
rite confessi et Sacra Synaxi refecti ac devote inxta 
Nostram intentionem orantes, a vesperis diei primae ad 
solis occasum diei secundae mensis Augusti anni cur¬ 
rentis toties quoties ea visitaverint, haud secus ac si 
aliquam Ordinis Minorum ecclesiam visitassent, Indul¬ 
gentiam Plenariam, animabus etiam quam purgatorius 
ignis emundat, applicabilem, lucrari possint ac valeant. 

Hanc vero eamdem Indulgentiam, iisdem sub con¬ 
ditionibus eademque ratione lucrifieri posse concedimus 
a fidelibus utriusque sexus communem vitam agentibus, 
qui propriam ecclesiam vel, si careant, proprium do¬ 
mesticum oratorium, ubi Ssma Eucharistia asservatur, 
ut supra, visitaverint. 

Ne cui demum, praestantissimo hoc spirituali bene¬ 
ficio, ob peculiaria fortassis rerum adiuncta, fruendi 
copia desit, benigne indulgemus iisdem locorum Ordi¬ 
nariis ut ad supradictam Indulgentiam lucrandam sta¬ 
tuere possint tam pro in saeculo quam pro piis in com¬ 
munitatibus viventibus fidelibus loco diei secundae Au¬ 
gusti, Dominicam proxime insequentem, a vesperis 
Sabbati ad solis occasum ipsius Dominicae, hac tamen 
sub lege ut nequeat quis eadem concessione bis frui. 

Optamus autem vehementer ac summopere commen¬ 
damus ut in ecclesiis oratoriisve, ut supra, designatis, 
die ad Indulgentiam lucrandam statuta speciales pu¬ 
blicae ad - Deum supplicationes pro Summo Pontifice, 
Ministris Sanctuarii universaque militante Ecclesia per¬ 
agantur; eaeque, praemissa invocatione Seraphici Pa¬ 
triarchae ac Litaniis Sanctorum, Benedictione Eucha¬ 
ristica absolvantur ». 

DIARIUM VATICANUM 

(Mense Iunio mcmx). 

Coram SSmo admissiones. 

Praeter Purpuratos Patres, Urbanos Autistites aliosque 
viros, qui sui quisque muneris gratia Pontificem de more 
adiverunt, peculiari nota digni sunt iuxta admissionis diem: 
E. ]). Le Floch, Rector Pontificii Seminarii Gallici de Urbe 
una cum r. p. Frey a Pontificia Commissione de re biblica 
doctor in S. Scripturis creatus; De Leiningen, Comes; Clii- 
sius, Princeps Urbanus, eiusqueuxor; Bkunensthil, Comes; 
Stanislaus Medolago Albani, Comes; Christina Giustiniani 
Bandini, Princeps foernina, cum supremo consilio mulierum 
Catholicarum in Italia; manus puellarumrex Agro Romano; 
peregrinorum Berolinensium manus; Supremi Ordinis Meli¬ 
tensis Magister Maximus; Camillus Rospigliosi, Princeps 
Urbanus, Nobilium Stipatorum cohortis apud P. M. prae¬ 
fectus ; peregrinorum manus ex Civitatibus Foederatis Ame¬ 
rican Septemtrionalis; Lusitanorum legati munere fungens 
apud Apostolicam Sedem; Saenz Pena doctor, Argentinae 
civitatis praeses nuper electus, eiusque familia; Horatius 
Marucchi, eques torquatus, eiusque uxor; manus catholico¬ 
rum iuvenum scholis secundi ordinis Romae vacantium. 

Pontificiae electiones. 

Patritius Finegan, vicarius gen. Alladen., episcopus Ivil- 
moren.; Carolus Curier, e dioecesi Baltimoren., episcopus 
Zamboangen. in Insulis Philippinis; Mauritius Foley, e 
diocesi Bostonien., 'episcopus. Tugnegaraonen. in iisdem 
insulis, renunciantur. 

— Purpuratus Pater Franciscus Cassetta inter Iudices 
adlegitur Supremi Tribunalis Signaturae Apostolicae. 

— R. P. D. Carolus Bertuzzi, episcopus Fulginaten., ad 
sedem metropolitanam titularem Dioeletianain; et Apollonius 
Maggio, episcopus tit. Lystren., ad cathedralem sedem Au- 
sculanam in Piceno transferuntur. 

— Thomas Heylen, episcopus Namurcen., inter episcopos 
Pontificio solio adstantes adnumeratur. 

Varia. 

Quod felix, bonum, faustumque siet, die II mens. Iunii 
mcmx SS.- D. N. Pius PP. X quintum supra septuagesimum 
vitae annum feliciter explet. 


— dic xxvni, sub vespere, Pontifex in Vaticanam basi¬ 
licam descendit, .sepulcra SS. Petri et Pauli veneraturus. 



ANNALES 


Cretensis quaestio. 

De quaestione Cretensi, una sane quae ad « po¬ 
liticam internationalem » (prouti vulgo dicunt) his 
diebus spectet, profecto affirmari potest, quo magis 
eam volutari, eo magis eamdem rem esse et ap¬ 
parere. Dum enim Cretense gubernium alias litte¬ 
ras ad nationes insulae tutelam habentes mittit, ut 
suam fidem in adnexione cum Graecia confirmet, 
Turcicum vicissim litteras mittit, quae deside¬ 


rium solvendi discrimen aperiant, non ita tamen 
ut insula a Turearum ditione auferatur. Qui vero 
hasce litteras receperunt imprimis curant ut dis¬ 
sensiones inter Christianos Turcasque populi lega¬ 
tos dirimantur, utque illis liceat publici coetus ses¬ 
sionibus interesse, quum tamen inviti ad iuramen- 
tum praestandum fidelitatis Graecorum regno, ab 
his per fas et nefas ’ requisitum, non cogantur. 
Quid inde si istiusmodi conatus inutiles fiant? Non 
Gallici gubernii propositum praevalebit, reducendi 
iterum curae supremi cuiusdam praefecti Cretae 
insulae procurationem; at Anglici potius, alias bel¬ 
licas naves mittendi, quae firmam Europae volun¬ 
tatem aperte asserant. 

Dum tamen haec magna cum difficultate cau¬ 
teque agitantur, en ex improviso factum novum 
intervenit ad negotium amplificandum: Turearum 
dicimus populi iras et impetus in Graecos homines 
et Graeca commercia, quae omni vi prohibentur. 
Neque Turcico gubernio ea potestas est, - ut ab¬ 
hinc annos decem in Austriacos - quae huiusmodi 
imprudentias coercere valeat ac libertatis regimen 
possit restituere. 

Franci ci Iosephi Imperatoris iter in Bosniam. 

Hisce controversis opponere iuvat triumphale 
iter quod per Bosniacam gentem recens sibi sub¬ 
ditam Franciscus Iosephus, Austrorum Imperator 
Hungarorumque rex, peregit, ac facile ostendit ma¬ 
gnum progressum ab iis populis intra annos tri¬ 
ginta factum humanitati regni illius, cuius nunc 
partem constituunt, unice tribuendum esse. Itaque 
non est dubium quin iter idem ab Augusto illo 
sene susceptum, id, ad quod tendebat, fuisse con- 
sequutuin, civium antiquorum scilicet et novorum 
animos in unum devincire. 

* * 

Albanensis seditio. 

Nihil aliud in Albanensi regione peractum est, 
ex quo sanguis iterum manaret; ut tandem ali¬ 
quando concludere liceat publici coetus legatorum 
sollicitationes et bona officia, tardius licet, at tamen 
vicisse. Malimud-Chefket, bellicarum rerum apud 
Tureas administer, Constantinopolim rediit, ubi 
navalium quoque administrationem suscepit. 



In dolore maxime est providendum, ne quid abiecte, ne 
quid timide, ne quid ignave, ne quid serviliter muliebriterve 
faciamus. 


• Cio., Tuscu/., XXIII, 2. 

PUBLICI PER ORBEM COETUS 

legibus ferendis 

In Borussia Moltke, civilium rerum administer, 
et Von Arnim, agriculturae praefectus, muneribus 
suis se abdicarunt. In eorum locum suffecti Dal- 
levitz et Schorlemer, Rhenanae provinciae prae¬ 
sides. 

In Gal!ia habita diu de gubernandi ratione di¬ 
sceptatione, Briand, administrorum praeses, propo¬ 
sita sua arcte confirmavit plurimaque suffragia 

tulit. 

In Hispania, novis legatis sibi devotis confisus, 
Canalejas, administrorum praefectus, sub libertatis 
specie, in catholicorum vero detrimentum, decreta 
circa constitutionis interpretationem emisit, roga¬ 
tionesque legis discutiendas nunciavit. 

In Hungaria nova comitia favorabilia omnino gu¬ 
bernio cesserunt, tum Just, tum Kossuth factioni¬ 
bus fractis. 

In Italia rogatio legis de infima schola provin¬ 
ciae avocanda acriter disputatur. 

In Lusitania novum administrorum collegium con¬ 
stitutum, praeside Texeira Souza, e « conservato¬ 
rum » parte, qui nova comitia iudixit. 

In Norvegia sancta a rege nova lex, qua ius suf¬ 
fragii circa civitatum administrationem mulieribus 
quoque conceditur. 

In Russia constitutum ut in Provinciarum con¬ 
ciliis Russici cives numero praepolleant. 


In Serbia iuris suffragii demutatio rata habita. 



PER ORBEM 


Die ii mens. Iunii mcmx Rolls aviator Britan¬ 
nicum fretum bis feliciter pertransit. 

— d. m subaqueus Gallorum linter Pluviose, 
die xxvi mens. Maii cum militibus omnibus in 
Britannico fretu submersus, undis extrahitur. 

— d. v Rhemensis regio in Gallia improvisis 
imbribus late vastatur. 

— d. vn Samnium terrae motu quatitur, magna 
domorum itemque hominum ruina. 

1 — d. xi Iosepha e Borbonica gente princeps 
foemina, octuagesimum tertium aetatis annum a- 
gens, Neuilly in oppido Galliae moritur. 

— d. xm Lucernae lacus redundans fertur in 
arva furens atque immensa damna procurat. 

— d. xv Bruxellis antiquae artis exhibitio sol¬ 
lemni ritu inauguratur. 


— d. xviii Saenz Pena, Argentinae reipublicae 
apud Italos administer, civitatis suae praeses re- 
nunciatus, ab Urbe proficiscitur. 

Neo-Eboracum e longo itinere redux appellit 
Theodorus Roosevelt, Statuum Foederatorum Ame- 
ricae Septemtrionalis quondam praeses. 

— d. xxn Richardus de la Vega, dramatum 
scriptor apud Hispanos celebratus, Madriti obit. 

— xxxiii Bonearensi ex urbe discedit Ferdi- 
nandus Martini, qui, Italici gubernii legatus, saecu¬ 
laribus sollemnibus interfuit in Argentina. repu- 
blica a die vm a. Ival. Iun. per integram hebdo- 
madem peractis ob annos centum feliciter actos, 
ex quo civitas illa sui se iuris fecit. Inter ho¬ 
spites exteros tum etiam adnumerati sunt Elisa- 
beth, Alfonsi xm, Hispanorum regis, amita, et Pe¬ 
trus Montt, Chilenae reipublicae praeses. 

— d. xxiv Tortonae in nrbe, senectute atque 
pastoralis officii laboribus confectus, vita fungitur 
Michael a Carbonara, Ord. Min. S. Francisci Ca¬ 
pulatorum, praefectus apostolicus Erythraeensis. 

— d. xxvi Cattaneo, italus, Rhemensi in urbe, 
ex abriae velocitatis certamine victor excedit. 

Navalia ad Massiliensem pharum igni absu¬ 
muntur. 

— d. xxvii Eduardus Albertus, Georgii V An- 
glorum regis primogenitus, Valliensis principis ti¬ 
tulo atque insignibus, Londini, sollemni ritu deco¬ 
ratur. 

— d. xxix Wilmbleton, in Angliae oppido, ab 
hominibus demigrat Ferdinandus Maria, Alenconii 
Dux, Nemourcensis ducis ex Aurelianensi regia 
stirpe filius alter, Neuilly natus die xii mens. Iu- 

lii MDCCCXLIV. 


LIBRORUM RECENSIO 

Ioseph Wabner. — Skladnici giamatyczna jezyka la- 
cinskiego [Syntaxis linguae latinae] (Edid. Varsaviae 
Polon. E. Wende). 

Quinam fleri potuit, ut tota latinae linguae foecunda 
et in omnibus flexibus mentis et cogitationis animi hu¬ 
mani tam subtiliter exarata syntaxis in tam exiguo vo¬ 
lumine contineatur? Rem nobis ipse auctor in prooemio 
aut potius introductione illustrat. Quamquam, - inquit - 
ratio logica una eademque est omnium hominum (aut 
certe esse debet), unaquaeque lingua aliud sibique pro¬ 
prium, plus aut minus arctum cum lingua latina vin¬ 
culum syntacticum habet. Unde fit, ut, quo propior 
quaeque lingua est linguae latinae hac parte, eo bre¬ 
vior genti necessaria est eius syntaxis. Cui bono enim 
enucleare ea, quae in utriusque linguae syntaxi sunt 
praevia ? 

Qua adnotatione auctor nobis est persuasurus lin¬ 
guae polonae syntaxim valde linguae latinae propin¬ 
quam esse, id quod facile ei consentimus, quum repu¬ 
tamus Polonos prius latine, quam polonice, scripsisse; 
prima enim eorum opera historica et litteraria lingua 
latina sunt confecta, ita ut si sub xvi 1 seculi initio 
(a. 1505) Nicolaus Rej, poeta eorum clarissimus, qui 
iam exculta lingua polonica praeclare est usus, cum 
iurgio exclamavit: « Poloni non anseres; suam linguam 
habent, recte dixerit; sed linguam, quae naturam structu¬ 
ramque syntacticam linguae latinae tot saeculis ante 
funditus exsorbuit. 

Ita quidem perfecte intelligimus, quare syntaxis la¬ 
tina Polonis a Polono sua via et ratione scripta multo 
brevior, quam aliis nationibus, esse, possit, et tamen 
omnibus iis, quae ratione logica et litteraria postulan¬ 
tur, satisfaciens. 

Omnibus, quae supra diximus, quid, ut addamus, 
restat? 

Si lingua latina tam propinqua est linguae polonae 
hac gravissima parte, structura nempe syntactica; si 
studium linguae latinae ita facile reddunt instrumenta, 
ut I. Wabneri liber; si, id quod maximi est momenti, 
primitiva antiqua monumenta et opera gentis latine 
sunt scripta et tradita: quae natio plus linguae latinae 
studendum esse censere debet, quam Polonorum ? 

Modo ne terreat novitas viae et rationis eos, qui 
Germanos imitantes veteri «rutinae» docendi sunt as¬ 
sueti ; quare studium et cognitionem suis reddunt dif¬ 
ficiliorem. 

W. K. 

St. De Baoker S. I. — Institutiones metciphysicae spe¬ 
cialis. Vol. iv : Theologia naturalis. (Edid. Beau- 

chesne, Parisiis). 

Clarissimus huius de Theodicea operis auctor, in Lo- 
vaniensi collegio doctor, apprime tempora sua cogno¬ 
scere se demonstrat; quod quidem maxime tum ex la¬ 
titudine qua argumenta de Dei existentia tractantur 
(pag. 10-1)8), tum ex confutatione pantheismi (pag. 151- 
17(1) facile elucet. Nec itaque timet ut per diligentem 
analysim in 'enodando atque ad suum valorem redu- 
cendo-causalitatis principio diutius moretur (pag. 27-47).. 
Haec quae enunciavimus prima libri pars continet, ne¬ 
que est dubium quin magni habenda sit; plurisque 
vero haberetur, si disceptatio quoque de novis theo¬ 
riis ab « immanentiae» doctrina manantibus addita 
esset. 

Praestat deinde tractatio de scientia divina (pag. 177- 
215), ubi auctor decretis « praedeterminantibus » recte 
sane, ac sobrie adversatur. Neque ab eo dissentiendum 
est quum denique de ratione cognitionis circa « futu- 
ribilia » agens, inter oppositas propensiones cum Mer- 
cier, philosopho illo Purpurato Patre, Belgarum decore, 
concludit, ignorantiam nostram de re confiteri satius 
esse. 

G. T. 


A. Puccini. ITagnosticismo, ossia il fondamento degi i 
errori moderni. — (Edid. Pustet, Romae). 

In memorabilibus illis encyclicis litteris Pascendi, 
quas Pius PP. X de « modernismo » dedit, agnosticis- 
mus quasi fons ac principium errorum hodiernae phi¬ 
losophiae iure indicabatur. Atqui hoc ipsum facili stylo 
atque concinne Puccinius in parvo hoc libro demon¬ 
strat, qui non scientiae 'opus scribere praesumpsit, sed 
ita vulgare, ut prae manibus omnium esse possent, quae 
temere passim nostris diebus a quibusdam, qui sapien¬ 
tiam affectant, de re affirmantur, ne falsa inde opinione 
decipiamur. Inceptum profecto utile, idque laudabiliter 
satis exactum. 


I. F. 



AENIGMATA 


i. 

Haerentem mihi non Aquilo, non Eure potestis; 

Impete sed potis es tollere, Phoebe, tuo. 

II. 

Thessaliae sum mons Musis sacratus. Omitte 
Litterulam; nemoris sum decus usque virens. 

Ex sociis, qui utriusque aenigmatis interpretatio¬ 
nem ad Doctorem IOSEPHUiVL FORNARI, Commentarii 
moderatorem (Roma, via dei Governo Vecchio, 96) 
miserint intra menses duos, unus, sortitus, gratis 
accipiet opus, cui titulus: 

VINCENTII LANFRANCHI 
DE POETIS EPICIS ROMANORUM 
ACROASIS 


Aenigmata an. XIII, n. IV proposita his respondent: 
l) Navis - Avis - Vis - Is; 2 ) Vesta - lis. 

Ea rite soluta miserunt: 

I. M. Meunier, Corbiniaco. — Alb. Ivain; Ant. Whiteside, Dublino. — 
Ioan. Biava, Bergomo. — E. Amori; A. Tonelli, Mediolano. — A. Bounin, 
Aureliano. — F. Correa, Emerita. — F. X N., Drepano. — Nic. Lagu- 
mina, Panormo. — Guil. Schenz, Ratisbona. — Ben. Sayio; Barth. Fer 
rarjs, Augusta Taurinorum. — Paulinus a S. Iosepho, Barcinone. — Fr. 
Xav. Ghion, Ostunio. — Alb. Catteau, Lugduno. — Petrus Tergestinus. 

I. Costa-, Dumio. — I. Rainer, S. Francisco. —Ios. Martins , Philadelphia. 

— Eug. Dolmar, Chicagine. — lac. Fernandez, Mexico. — Mart. Dunne, 
Xeo Eboraco. — R. Richi, Traianopoli. — Hem. Forgeot, Nicaeae ad Va¬ 
rum. — P. Prado, Venetiis. — G. Giani, Senis. — Ant. Masia, Tarragona. 

— Clem. Fiard, Curia Rhaetorum. — Frid. Horwath, Vindobona. — Liid. 
Dubois, Massilia. — lac. Menendez, Madrito. — Rich. Brondel, Brugis. — 
Raim. Silvan, Londino. — I, Ortiz, Morelia. — Rich. Miiller, Berolino. — 
Lud. Goux, Bituricis. - lac. Cordara, Parentio. — Arch. Magliano, Ge-. 
nua, — F. Starace, Neapoli. — I. Ciolli, Papia. — E. Ricei, Florentia: — 
Alb. Perraud, Lutetia Parisiorum. — Fr. Guerra, Aletio, — Carm. Zlinczky, 
Cracovia. 

Sortitus est praemium: 

Eugenius Dolmar, 

ad quem missum est opus, cui titulus: 

VINCENTII LANFRANCHI 
DE ORATORIBUS ROMANIS 
ACROASIS 


Sponsor: Ioannes Baptista Ciampi, iurisperituB 

Romae — Ex officina Societatis Romanae Editricis, 

ARRAE GORGONIAE 

(Cfr. num. sup.) 


Atilius suam post turmam equitans arctum ve¬ 
stigium et ipse ingressus est atque ita horridum, ut 
iam omnes equites ignota suspicione correpti, late si¬ 
lerent, dum frondes ramique humi strata equorum sub 
ungulis crepitant. Iuvenis tristem locum aliquanto cir¬ 
cumspexit, at brevi, graviore qua erat correptus cura, ad 
memorias rediit praecisae fortunae suae. 

Viderat enim infidam virginem inter Florae deae 
pompas, saginationes Maianas, Arvales supplicationes; 
inter ferias denique quae, rusticationis tempore, itera¬ 
tae erant. Succensus crebris colloquiis utriusque amor, 
tandemque profecta puella ad urbem. Sed haud multo 
. post in Brutiorum litore, Afraniae genti gratissimo rure, 
adstante Atilii patruo sponsalia solemni ritu inita. Tunc 
vero ecquis deus horas reddidisset per renidentem si¬ 
num deductas, dum ipse remex factus desponsatam vir¬ 
ginem per canescentes fluctus cymba circumducit ? 
Eheu tamen! Vespere quodam, dum navicula, laxatis 
remis, auraeque blandienti permissa, innatat undis, 
malo ferine suadente fato, armillam auream e sinu to¬ 
gae ipse protulit. Aurea tenia erat, cuius in fimbria, 
coralio insculptum, Gorgonium caput renidebat. Nihil 
enim aptius censuerat veteri memoriae Parilium, ni- 
liilque puellae pulchritudini conveniens magis capite 
divino; flavae enim illius comae, orta iam nigricante 
ex aequore luna, non aliter quam purissimum aurum 
micabant. At quum ille dilectae puellae enarraret ri¬ 
dens quomodo novam similitudinem animo instituisset, 
nesciebat plane quam fatale omen Gorgonia illa facies 
futuris utriusque diebus pararet. Nam per lunare tem¬ 
pus cantiunculae, adflante vento, insonuerunt piscatoriis 
ex lintris redeuntibus in portum, quorum taedis re¬ 
missa per liquidam maris faciem ignita vestigia ad flu¬ 
ctus motum tremebant: at his super errantibus splen¬ 
doribus stellarum fulgor sine numero e caelo gemina¬ 
batur. 

Dulcissima haec dum mente revolvit eques, sustulit 
revera oculos per nocturnum aera, ut stellas easdem 
praesentis luctus obtestaretur. Ecquid autem ? Falle¬ 
bant ne eum veteris vestigia memoriae ? Equites om¬ 
nes, hinc et inde ad iuga montium resupinas defixisse 
facies videbantur, aiebatque decurio comitanti equiti: 

— Numquid exploratores haud praeiverunt agmini? 

G — Utique plane ! Ipse ego quum castra moveren¬ 
tur, Caecilio occurri Germanicum equitatum iubenti 
millibus passibus praeire. 

.. V— Neque nostri simul missi equites? 

— Quid mirum? Nemo nostrum loca tam optime 
callet, ut per haec, quae circum imminent, montium 
abrupta tutum fecisset iter. 

— Cuius sunt igitur noctilucae, quae paulo post 
ingressas fauces indesinenter nos sunt comitatae? 

— Ecquis tute dicat? Germani sunt forte sagittarii, 
qui silvae tenebras perscrutantur sibique nobisqueviam 
taedis collustrant. 


Revera rubescentes, iique ephimeri, veluti lampyri¬ 
dum tum bini, tum terni, modo heic, modo illic, dextra 
levaque per nigra silvarum iuga splendores apparebant, 
movebantur, restinguebantur, iterumque eminebant e te¬ 
nebris quasi agmen taedarum, quas qui gestarent, in 
valle progrediens constanter agmen sequerentur. 

Attamen non idem esse omnibus de re indicium 
decurio credidisset, si murmur illud submissum, si du¬ 
bitantes oculos militum melius considerasset. Unum 
vero incuriosum vidisset, Atilium, qui rursus iam re¬ 
clinato capite ad veteres memorias cogitabundus re¬ 
dierat. Nam uno vix post nuptias mense, delectu ad 
Germanicae legiones iterum habito, beatitudo brevis 
fracta est. Quintilius Varus legatus, auspice Augusto, 
novas offensiones in Cheruscos, in Bructerios, inque 
reliquos barbaros circa Rhenum flumen tumultuantes 
parabat. Atilius, ut erat equestri ordine, cooptatur in 
tirones alarum, atque iussus est proficisci in Galliam.. 
Extremum colloquendi spatium in hortulo Vestino iuxta 
crepidinem in mare prospicientem mane datum. Hespe- • 
ridum ex arboribus, flante circum zephyro, odores sua¬ 
vissimi effundebantur. Momentum vicissim valedicendi, 
non secus ac vitae suprema hora tristissimum ! Quum 
advenit famulus omnia nuncians ad profectum parata, 
digressi sunt sponsi ad viam in litore maris, Comitan¬ 
tibus ad salutationem Afranio ipso, et Domitillae sorore, 
et ancillis. Tunc advenit ecce rapide quatiens campum 
equus, quem famulus conscenderat, altus, fremens, agi¬ 
lissimus. Obstupescenti iuveni: Hoc tibi — ait puella —, 
donum et memoria nuptiarum et gloriae auspicium 
sit: sed cognomine ego Gorgonia virgo, cuius fatalem 
pulchritudinem meae adsimilasti, Pegasum belluam 
esse volo. Tu, Pegase, dominum moerenti sponsae in¬ 
columem redde. Ego heic te sola maneo, te cogito, te 
spero: tu, quum redieris, fidelem me praemium victo¬ 
riae habebis. 

Verax profecto auspicium, constans mulieris animus, 
sacraque verba! Pegasus cruore suo demersus ipsa 
nocte occubuerat; armilla nuptiarum pignus data, ca¬ 
rissimis ipsis divulsa manibus ad sponsum ignarum red¬ 
dita ; hic utrum ad proelium, an ad mortem prope¬ 
raret incertus, per fatalem noctem desperato animo pro¬ 
cedebat. 

V. 

In his vox ex uno in alterum equitem per agmen 
remissa succrevit: « Marcum Vibennam legatus vocat 
ad se. » 

Qui quum seaudivit a legato accersiri, incitans 
equum media per agmina, quo citiore cursu arcta 
via militibusque densa sinebat, processit. Pervenit tan¬ 
dem ad ducem, qui cum tribunis alarum cohortiumque 
concitata voce disputabat. Adstitit, retinuitque lora;, 
dumque vibrata hasta salutat: 

(Ad proximum numerum). 

I. A. COSTAGGINI. 









Ann. XIII. 


Romae, Mense Augusto MCMX 


Num. VIII. 

DE LITTERIS ET BONIS ARTIBUS COMMENTARIUS 


Rerum 

De condicionibus quibus latinae disciplinae perceptio conti¬ 
netur. 

Philosophicae disputationes Modernisfam infer et Thomistam. 

— Quid involvat iudieium praeticum quo voluntas ad actum mo¬ 
vetur. 

Paroemiae sive adagia: Tricae. — Apinae. 

Fine orbis appropinquante.... 

Passio Christi in scenis acta ad Oberammergau. 
lacobi Balmesii centenaria commemoratio. 

Acta Pontificia: SS. D. N. Pii PP. X litterae encyclicae ob sollemnem 


index: 

Caroli Borromei commemorationem, abhinc annos ccc in Sanctorum 
album relati. 

Diarium Vaticanum. 

Annales. — Hispanici gubernii cum Apostolica Sede disewimen. — Cre¬ 
tensis quaestio. — In inferiore America. 

Publici per orbem coetus legibus ferendis. 

Per orbem. 

Librorum recensio. (G. Fremont). 

Libri recens dono accepti. 

Aenigmata. 


DE CONDICIONIBUS 

QUIBUS 

LATINAE DISCIPLINAE PERCEPTIO CONTINETUR (*) 


II. 

De prima docendi condicione, quae est scientia do¬ 
centis, disputavimus; nunc alia venit consideranda, 
quae est discentium aetas, sive captus. Eandem enim 
linguam eisdem de causis susceptam idem doctor non 
eodem semper modo tractabit, sed pro eorum quos 
erudit aetate, h. e. prout hac vel illae gregis sui captui 
viribusque institutionem suam accommodare tentabit, 
aliter in aliis discipulis aget. Ilaec docendi condicio, 
quum nunquam non agnita sit, tum nostris temporibus 
vel maximi est momenti facta, quia aliae disciplinae, 
eaeque plurimae, locum sibi merito vindicant, ita ut la- 
tinus praeceptor quasi eligere atque pacisci cogatur 
quonam potissimum annos pueriles ad suae linguae 
studia trahere velit. Scilicet non omnis ambitus anno¬ 
rum scholasticorum huic rei dari potest, sed circiter 
anni quattuor: ceteros discendi annos alia studia ne¬ 
cessario occupant. 

Universus cursus institutionis Americanae a primis 
elementis usque ad universitatem duodecim annis sive 
gradibus (quos vocamus) plerumque continetur. Ex his 
octo gradus (qui totidem annis vulgo absolvuntur) ad 
inferiores scholas, quattuor ad superiores pertinent. In 
superioribus autem scholis (quae alio nomine praepa¬ 
ratoriae saepe appellantur) latina studia habentur. Et 
quoniam in plerisque regionibus Americae lege sanci¬ 
tum est ut a sexto anno pueri publice erudiri possint, 
sequitur ut quadriennium latinum ab anno quarto de¬ 
cimo incipi soleat. Hos igitur annos, hanc aetatem, 

(1) Cfi\ num. vi. 


hunc denique intellegendi captum viresque plerique 
apud nos linguae latinae moderatores ob oculos habere 
consueverunt. 

Ego cum his doctoribus de temporis spatio nullus 
contenderim. Mihi satis fit, si per eos qui concessi sunt 
annos prudenter agatur. Etenim et suum cuique rei lo¬ 
cum dandum puto et eam aetatem aptiorem latinis stu¬ 
diis esse existimo, quae ad hodiernum statum sermonis 
latini propius accedit. Antiquis quidem temporibus do¬ 
mesticus fuit sermo latinus et a nulla aetate alienus: 
iam vero neque domesticus est neque puerilis, sed quam 
maxime virilis; qui qualis olim saeculis praeteritis ma¬ 
tribus, nutricibus puerisque Romanis fuerit ne imagi¬ 
nari quidem valemus. Tamen ad eum probe discendum 
et memoria firma opus est (quae in parvulis maxime 
viget) et iudicii aliqua subtilitate, ne ultra modum, 
immo ne ultra id quod fieri potest, memoria discentium 
gravetur. Iudieium autem grammaticum in parvulis 
nullum omnino est; incipit tamen esse in ea aetate, 
quae in superioribus scholis reperitur, vel paullo antea. 
Quae quum ita sint, ipse latinus sermo suadere nobis 
videtur, ut hanc aetatem exspectemus et exspectatam 
et iam praesentem scite strenueque pro opportunitate 
suscipiamus, erudiamus, excolamus. Sufficiat igitur no¬ 
bis, magistri doctissimi, quod nostrum est; aliarum 
professores artium in amicorum ac sociorum numero 
retinere studeamus; ad nostram quod attinet partem, 
in emendandis atque perficiendis docendi rationibus 
spem ampliorum fructuum constanter ponamus. 

III. 

De tertia condicione docendi (quae est natura et in¬ 
doles ipsius sermonis), et olim in Voce Urbis me dispu¬ 
tare memini et hoc libello in iis, quae supra de aetate 
proposita sunt iterasse sententiam meam videor. Ta¬ 
men quaedam subici placet. Scilicet virilem esse lati¬ 
num sermonem usu, statu, litterarumque monumentis 

demonstravi; sed absque omni respectu usus et aetatis 
(nisi forte nutricibus rem latinam permittere atque soli 
memoriae confidere velimus) illud ab initio usque et 
per omnia agendum nobis est ut declinandi figuris con¬ 
structionibusque syntacticis providentissime atque am¬ 
plissime consulamus. In recentioribus linguis differre 
grammaticas leges saepius expedit et litterarum formis 
sonisque cognitis a lectione tabularum faciliorum initia 
docendi facere: nostris discipulis nulla certa via ad la¬ 
tina patet, nisi ea quae exempla plurimis substernat 
praeceptis. Exempli gratia, praepositiones latinae sine 
quibus vix ulla sermocinatio fieri potest, casuum flexus 
postulant; casus autem ad declinationum varietatem 
quintuplicem statim ferunt. Atque si quis praeceptor, 
omissis ad breve tempus praepositionibus casibusque, 
simpliciores locutiones tradere velit quales sunt: ignoro 
hoc vocabulum , praeceptor, et quid est hoc? nemo di¬ 
scipulorum, dum cupit proprio Marte huiusmodi dictio¬ 
nes coniungere, et dicere ignoro, praeceptor, quid hoc 
vocabulum sit soloecismum evitabit. Non enim suspi¬ 
cabitur legem esse qua Indicativus modus in Subiun- 
ctivum transeat; sed illico sistendus atque morandus 
est, donec obliquarum interrogationum quaedam prae¬ 
cepta acceperit. His difficultatibus occurri posse non 
nego, immo vero, si quid est in me facultatis, eas quo¬ 
dammodo solvisse mihi videor: sed quoquo modo haec 
res se habet, illud unusquisque nostrum fateatur ne- 
cesse est, indolem grammaticam linguae latinae non 
mediocriter determinare quomodo magistris agendum 
et qualis via ad proposita nostra munienda sit. Sed de 
hac re iam satis. 

( Continuabitur). 

Chicagine, Kal. Iuliis. 

Theo. T. Chave. 


PHILOSOPHICAE PISPOTATIONES 

MODERNISTAM INTER ET THOMISTAM 


Quid involvat iudicium practicum quo voluntas 
ad actum movetur. 

Modernista. — Diutius quam par est, amice caris¬ 
sime, de argumento inter nos hucusque disputato silui¬ 
mus. Dum igitur feriarum otia Deus nobis facit, collo¬ 
quium nobis prosequendum, silubeat, iudico, eo imprimis 
quod etsi plurima iam discussa fuerint, longe plura 
tamen enucleanda, ni fallor, supersint. 

Id ergo tu colloquio proxime ultimo colligebas, iu- 
dicio mere speculativo sive ex natura, sive ex modo, 
nullatenus moveri voluntatem, sed requiri iudicium 
omnino practicum, sese ad particularia applicans, im¬ 
perans hic et nunc agendum esse, vel secus. 

Quod sane libenter ego et teneo et concedo. Neque 
tamen, ut fatear, perspicio qua ratione ad particularia 
sese applicet iudicium speculativum ex modo, de quo 


hic solo agendum nobis est, quum iudicium ex natura 
speculativum naturam propriam evadere nequeat, ne¬ 
que practicum ullimode fieri possit. 

Qua in quaestione plurimas difficultates involvi mihi 
videre videor. 

Thomista. — Ita sane, amice carissime. Et ego col¬ 
loquium iamdiu incoeptum alacri animo resumendum 
puto, ne disputatio nostra ut res infecta dimittatur. 

Ex praedictis ergo id colligendo retinemus, scilicet 
intellectum speculativum, qui ens ut ens contemplatur, 
abstrahere a bono, seu a ratione convenientis, id est a 
fine et ab omni agendi ratione, proindeque imparem 
remanere qui voluntatem ad actum moveat: unde re¬ 
quiritur prorsus intellectus practicus qui esse ut bonum 
sub ratione boni respicit hic et nunc prosequendi, et 
proinde contrarium amovendi et respuendi rationem 
praebeat. Nondum tamen quaestionum et tricarum hic 
finis. 

Quod quo clarius appareat, en exemplum totius rei 
explanandae, quod, duce Aristotele et Aquinate, non¬ 
nulli analysi, quam dicunt, subiiciendum duco. 

Non male arguit, qui ita arguit: « Bonum est fa¬ 
ciendum : Atqui eleemosynam pauperi erogare est bo¬ 
num : Ergo pauperi eleemosyna est eroganda ». 

Quo in syllogismo prorsus practico tres proppsitio- 
nes, non secus ac in speculativo occurrunt. 

Singula autem argumentationis propositio undenam 
habeatur inquirendum nobis est. — « Bonum esse facien¬ 
dum » proindeque « malum, ut bono oppositum, vitan¬ 
dum » dictat aliqua facultas humana, quam nullus, 
neque ipsemet Deus, infringere potest in homine, ita 
nempe ut creatura rationalis agere velit id quod sibi 
nullimode convenit. 

De huius facultatis nomine nullatenus disputandum 
videtur, dummodo res ipsa omnino retineatur, iuxta 
experientiae dictamina. 

Veteres synderesim dixere, definiveruntque habi¬ 
tum, seu melius intellectum primorum eorumdemque 
universalium iuris principiorum. Hodierni et rem et 
nomen insulse derident et tradunt. At parvi res nobis 
refert, dummodo facultas illa retineatur, neque cum 
conscientia aut etiam cum lege naturali male et con¬ 
fuse permisceatur. 

Huiusmodi autem facultatis dictamen sic imprimis 
compendio tradi potest: « Bonum est faciendum, proin¬ 
deque malum vitandum ». Illa igitur est facultas quae 
nobis maiorem propositionem praedicti syllogismi eius- 
demque practici et exhibet et tuetur. 

Id muneris ex natura sua praestat synderesis. 

Minor autem propositio, scilicet: «Atqui eleemosy¬ 
nam pauperi erogare est bonum », undenam habetur? 
Ex rationum pensatione, quae erunt vel ordinis superni, 
ut, v. gr. Deum iubere ut eleemosyna pauperi eroge¬ 
tur, quasque attingit ratio sic dicta superior per sa¬ 
pientiam ; vel erunt ordinis subalterni et inferioris, ut 
v. gr. ne pauper famem passus ferocior in societatem 









VOX URBIS 


115 


liat, quas per scientiam ratio sic dicta inferior re¬ 
spicit. 

Unde minorem praedictam sapientia aut scientia 
praestabit. 

Remanet autem propositio tertia,, seu conclusio ar¬ 
gumentationis quae haec est: « Ergo eleemosyna pau¬ 
peri. est eroganda ». Quae conclusio praemissas propo¬ 
sitiones de bono in omnibus, vel saltem in pluribus 
distributo, applicat ad bonum particulare hic et nunc 
agendum. 

Cuiusmodi propositio nulla prorsus foret, nisi habe¬ 
rentur praemissae universales seu communes, in quibus 
quasi continetur, quaeque in conclusione ad factum 
particulare applicantur, sicut et praemissae inutiles re¬ 
manerent quoad praxim, nisi per conclusionem appli¬ 
carentur. Quae applicatio per conscientiam Iit, sive de 
praeterito, sive de praesenti et futuro. 

M. — Nonnihil tamen contradictionis involvere as¬ 
sumptum tuum videtur. Dum namque prius tu statuebas 
iudiciis speculativis non moveri voluntatem, huc tu 
iterum in voluntatis motionem propositiones universales 
adducis et inducis, quae tamen a speculativis differre 
vix asseri possunt. 

T. — Attamen, amice carissime, propositiones uni¬ 
versales, seu iudicia universalia huc inducta vehemen¬ 
ter a propositionibus seu iudiciis speculativis differunt, 
quibus superius negavimus voluntatem moveri. Ista 
quippe respiciunt bonum in se et in universali, ut nempe 
abstractum a singularibus; illa autem bonum respiciunt 
et contemplantur ut in omnibus vel saltem in pluribus 
singularibus distributum: unde alterum ab altero quam 
maxime differt, ut cuique intuenti patet. 

M. — Tu cum philosophia tua difficultates egregie 
solvis, gratiasque ago maximas. Hanc igitur iterum 
solve, quae mihi sponte occurrit, videlicet non apparere 
primo intuitu quomodo conclusio, quae est iudicium 
particulare, deduci immediate possit ex universalibus. 

T. — Et reapse iudicium particulare non immediate 
et per se ex universalibus deducitur, et per unicum 
syllogismum, sed mediate, id est mediante alio syllo¬ 
gismo, ita ut v. gr. in exemplo superius allato ad con¬ 
clusionem practicam revera non deveniam, nisi post 
conclusionem praedictam: « Ergo eleemosyna est ero¬ 
ganda », subsumam: « Atqui panem vel pecuniam 
huic pauperi hic et nunc erogare, est eleemosyna: 
Ergo panis vel pecunia huic pauperi hic et nunc ero¬ 
ganda est ». 

Unde apparet, ni fallor, quomodo iudicium conscien¬ 
tiae sit conclusio particularis de actibus humanis vel 
exequendis, vel omittendis. 

M. — Quae quasi rerum in partes dissectio maxime 
mihi arridet, et plurimam rebus ipsis lucem adducere 
videtur. 

Quatuor exinde habentur, te iudice, operationum 
nostrarum principia, videlicet synderesis, sapientia, 
scientia, conscientia: quorum tria priora universale 


quid enuntiant, dum e contra quartum singulare con- 
notat. 

T. — Oppido sane! Id ceterum probe advertatur 
oportet, egregiam exinde apparere similitudinem, seu 
melius consonantiam speculabilia inter et operabilia, 
quam notant nostri veteres. Sicut enim nobis in specu¬ 
labilibus indita sunt a natura principia quaedam, im- 
primisque contradictionis principium, sine quibus om¬ 
nes notitiae prorsus ruunt, cum quibus e contra discur¬ 
ritur ad consequentias, haud secus indita nobis a na¬ 
tura sunt in operabilibus quaedam principia, quorum 
habitum vocamus synderesim, quandoque etiam legem 
naturalem, quaeque ad particularia mediantibus aliis 
principiis quasi descendunt ut motivum simul et re¬ 
gula. 

Sicut iterum in speculabilibus principium contradic¬ 
tionis, sic enuntiatum: « Impossibile est idem simul 
esse i et non esse, sub respectu eodem», omnibus sive 
sapientibus sive insipientibus (exceptis, ut ipsi volunt, 
nonnullis partium Borealium non attendendis philosophis) 
inest natura, et quidem immutabile, idem semper et 
ubique sibi constans, haud secus in operabilibus sum¬ 
mum ex natura habetur principium, videlicet: « Bo¬ 
num esse faciendum, malum vitandum », quod omnibus 
semper et ubique inviolate inditur sapientibus ‘ et insi¬ 
pientibus, ita ut nonnisi ex aliqua mala phantasia aut 
mala philosophia quis sese propter malum in se agere 
fingat, non autem propter aliquod bonum verum aut 
apparens. 

Quae principia non deducuntur ex aliis principiis, 
sed ex terminorum enuntiatione patent, indeque evi¬ 
dentia dicenda sunt, eoque certiora et immutabiliora 
apparent, conclusionesque ex se ipsis deductas, in opera¬ 
bilibus sicut et in speculabilibus, exhibent atque diri¬ 
gunt: imo et ipsam syllogismi sive speculativi sive prac- 
tici maiorem propositionem per se constituunt. 

Cetera autem principia minus communia, quae in 
practicis, ut in practicis sistamus, sapientia^ et scientia 
audiunt, quasi priorum conclusiones habenda utique 
sunt: plus tamen minusve aut excellere, aut effulgere, 
aut offuscari in mente hominum possunt, prout minus 
aut magis a prioribus elongantur, prout mens hominum 
vel ingeniosior, vel cultior, vel hebetior fuerit. Inde 
videmus plures circa praedicti syllogismi eiusdemque 
practici propositionem minorem vel errare, vel incer¬ 
tiores remanere. 

Id tamen adverte, et quidem attente, per principia 
minus communia, seu sapientiam et scientiam conclu¬ 
sionesque ex istis habitas, nihil moveri voluntatem, nisi 
amor boni in communi, indeque odium mali in com¬ 
muni habeatur et applicetur; eo quod nempe bonum 
particulare in communi bono continetur, vel proinde 
malum particulare bono communi contraire perspi- 
ciatur. 

Exinde iterum collige principia quibus regitur pro¬ 
positio maior in syllogismo practico, esse communis- 

sima; principia autem quibus regitur minor propositio 
minus communia saltem quoad subiectum esse. 

M. — Mihi te quam libentissime audienti, carissime 
magister et amice, occurrit dubitatio de conscientiae 
natura et indole. 

Tu sane cum tuo Doctore retines ac profiteris con¬ 
scientiam secus ac synderesim, sapientiam, scientiam, 

' quae habitus sunt, non esse nisi actum intellectus, nul- 
limode autem voluntatis. 

Quid igitur tibi videtur de variis aliorum doctorum 
sententiis, contendentium ac profitentium conscientiam 
'mox esse substantiam extra nos exsistentem, sive com¬ 
munis sit omnium hominum sive propria singulorum, 
quamque modernistae passim « subconscientiam » vo¬ 
cant; mox ex conscientia importari duplicem actum, 
alium nempe ad intellectum, alium ad voluntatem; vel 
duos habitus innominatos, quorum unus ad intellectum 
spectat, alius ad voluntatem. 

E. — Ego utique, ut recte suspicaris, cum maioris 
auctoritatis et antiquioribus sentio: conscientiam nihil 
aliud esse quam actum rationis humanae sese ad actum 
exerentis circa bonum particulare exsequendum, vel 
proinde circa malum particulare vitandum. 

Quae sententia experientiae quotidianae consonat 
prorsus. Ceterae autem definitiones vel mera phantas¬ 
mata sunt, vel « postulata» non hypothetica solum, 
sed et absurda, quibus conscientiae munus nomine re¬ 
tinetur, re tamen tollitur. 

Actus vero conscientiae multiplex erit pro variis 
Officiis: dum enim praeterita acta respicit, mox ap¬ 
probat, accusat, testificatur, remordet, excusat; dum 
autem praesentia vel futura, obligat, inducit, instigat, 
prohibet, et sic deinceps. 

M. — Siste paulisper, amice carissime. Dum enim 
tu modernistarum pragmatismum vehementer impu¬ 
gnas, ut audienti patet, eiusdem simul fautor mihi vi¬ 
deris ; tu enim, modernistarum more, arbitrio conscien¬ 
tiae omnia credis, quae omnia pro libitu, ut lex quasi 
suprema, iudicat, iubet, prohibet ad nutum. Quod et 
tu ceterum concedere debes, nisi velis conscientiam 
libertate sua destitui. 

T. — De ista iudiciorum conscientiae libertate fu¬ 
sius infra dicturi sumus, unde a dicendis hic super¬ 
sedeo. Id tamen contendendum omnino est, scilicet 
conscientiam non ad libitum iudicare, imperari, prohi¬ 
bere, sed e converso maxima determinatione appro¬ 
bare, vel reprobare, iuxta universaliorum principiorum 
dictamina, quae ab ipsa nihil pendent, sed ipsi sunt 
norma et regula. 

Neque huiusmodi determinatio libertati officere re¬ 
putanda est, siquidem voluntas, iudicio conscientiae ob¬ 
sequi vel non obsequi potest, propter alia motiva, quid¬ 
quid dictet hic et nunc conscientia. Ceteras aliunde 
rationes infra adferendas hic omitto. 

M. — Quid ergo statuendum tibi videtur de variis 
dictionibus quibus passim designatur conscientia ab 


nonnullis primi subsellii auctoribus, qui eamdem tra- - 
dunt non ut actum sed ut potentiam aliquam, vel ut 
legem naturalem, ut intellectum ipsum, ut ipsam syn¬ 
deresim, etc. ? 

T. — Denominationes huiusmodi nonnisi aliqua ana¬ 
logia traduntur. Dicitur enim quandoque synderesis, 
quia ex synderq^i tamquam ex principio summo dedu¬ 
citur actus qui est conscientia; quandoque lex natu¬ 
ralis audit, quia legem naturalem ad particularia ap¬ 
plicat; imo obiectum ipsum vocatur conscientia, ubi 
aperire conscientiam dicimur; demum vocatur intel¬ 
lectus, eo quod sit intellectus actus, prout importat 
intellectus iudicium de particularibus vel admittendis, 
'vel respuendis. Etsi autem dicatur potentia, habitus, 
obiectum, principale tamen significatum nihil aliud est 
quam actus, qui est conclusio practica particularis circa 
actus humanos. 

Id aliunde, si magis libeat, nobis pro intento nostro 
hic sit satis quod iudicium in practicis bifariam divi¬ 
ditur, in universale nempe et particulare, ita ut iudicium 
universale minime sufficiat ad voluntatem humanam 
movendam, sed requiri omnino iudicium particulare 
quo applicantur ad particularia notitiae universales. 

Sed colloquio nostro hodie finem imponamus, infra 
dicturi de iudicio libero vel non libero, ubi Deus id con¬ 
cesserit. 

I. I. B. 



PAROE/AIAE SIVE ADAGIA 


Tricae — Apinae. 

Tricas et Apinas vulgo res futiles ac nugatorias La¬ 
tini dicebant; unde et tricari idem ac « nugas agere », 
est apud Ciceronem (Ad Atticam, lib. xv). Adagium 
ab eventu natum. Nam Tricam et Apinam oppida fuisse 
quondam Apuliae demonstrat Plinius (Hist. nat. m, 11; 
referens Europae sinus.: « Diomedes - inquit - ibi de¬ 
levit gentes Monadorum Dardorumque, et urbes duas, 
quae in proverbii ludicrum vertere, Apinam et Tri¬ 
cam ». — Stephanus ostendit Tricam urbem fuisse Thes¬ 
saliae, id nominis sortitam a Trica, Penei lilia. — No¬ 
nius Marcellus tricas impedimenta et implicationes in : 
terpretatur a pilis quibus involvuntur pulli gallinacei; 
unde dictum sit extricare et intricare. — Lucilius apud 
eundem Tricones appellat, qui nugis homines remoren- 
tur; et Tricinus quaestus pro tardo, seu sicco. — Ce¬ 
terum quamvis non negaverim in voce adlusum ad 
pilos, ab oppido dictum proverbium, vero propius est. 


Spatio deficiente, ad proximum numerum: 

De Syllaba Pii PP. X 

propositione LVI 

Scripsit R. Fei. 

FINE ORBIS APPROPINQUANTE... 


Haud frustra quondam sancti cecinere prophetae: 

“ Illa dies veniet, mundus qua cardine praeceps 
‘Decidet ac demum procumbet maxima moles 
Sustentata diu, stabitque caligine caelum 
Ignibus exstinctis atra, lapsuque inopino 
Et polus et tellus, quidquid mortale peribit... 

Sidera sideribus concurrent; ignea pontum 

Jlstra petent, celeres circum flammaeque micabunt... 

Hinc violentus enim Boreas erumpet ab antris, 

Turbidus hinc auster diffundet ab aethere nimbos. 

Talia dum accedant divini signa furoris, 

Parcite litigiis, humanas spernite curas. 

Contemerare manus nolite, Deus vigil alto 
Praemia magna piis tribuet scelerumque ministros 
Mulctabit poenis, tenebroso in carcere claudens. 

Hinc vos noxarum pigeat, longoque dolore 
Plorantes, veniam cuncti prope limina templi 
jdssiduis precibus, mortales, poscite Numen. ,, 

Turba tremit dictis, pallescunt ora, salutem 
jdeternam quisquis meditans sua gaudia linquit... 

Quid secum fingit? pavidus quid praevidet illis 
i Vocibus ? horrescit quaenam praesagia mortis ? 

Iam cernit trifidos elisos nubibus ignes, 
fflethera concussum nimbis, et gurgite aquarum 
‘pes cunctas rauco permixtas murmure circum... 

Saecla tamen fugiunt, tenebras lux excipit alma: 
Tristibus e sulcis succrescunt germina vitae; 

Villicus incurvo glebas exercet aratro, 

Falceque discindens flaventia frugibus arva 
Rure suo gaudet, gnatis et coniuge fida. 

Quando ruet mundus, tota compage soluta? 

Sidera sideribus concurrent quando? voracis 
jdestibus et flammae tellus consumpta iacebit? 

Ultima iamque dies miseris mortalibus instat, 

Ingruit heu toti tempestas horrida mundo! 

Scriptum est -— haud possunt vates nunc dicere falsa — 
Alite cum cursu fugiet millesimus annus, 

Horaque bis quinae aetatis suprema sonabit, 

Machina divulsi desistet motibus orbis... 

Tunc matutinas aevi candere sequentis 
Poscida non poterit gradiens Aurora per umbras: 

U\C° n s ol auricomus lucem diffundere ab axe, 

Pfon hominum, longe non vox resonare animantum. 
Omnia mors etenim crudeli funere merget. 

Vindex ira Dei deformia spectra ferarum, 


Grandineos imbres, morbos et tortile fulmen, 
ffellaque, perniciem celso demittet Olympo. 

Heu, heu, mortales, gemitus advolvite caelo, 

Sint procul illecebrae, fraudes, turpisque voluptas: 
Spernite divitias, funestaque commoda vitae, 

'JKCollitiem, luxum, ardentes et fronte pyropos. 

Qui fuerit simplex, tantum caelestia adibit 
Limina, quique dies casula traduxit egenus. 

Templa manent, sacras confestim currite qd aedes: 

Hic superum sator, Omnipotens, ieiunia poscit, 

Vota, precesque, pios sensus, suspiria, fletus. 

Quae mora tanta tenet? cur non instantia fata 
Terribilesque minas lacrimis avertere vultis? 

Tum vero egelidus mixto sudore per artus 
It tremor, et pulsae saliunt sub pectore venae: 
pullus in ore color, rigidi stant vertice crines. 
Flebilibus clamant homines, puerique, puellae 
Vocibus, inque viis marmor ceu quisque rigescit... 
Tempus adest, vatum iam iam praedicta sacrorum 
Implentur, celeri et cursu decreta supernis 
Pernicies aulis concrescit spicula vibrans. 

Quid fit? spernuntur nummi titulique superbi, 

Templa petunt omnes, nigris sub vestibus, atque 
jdcribus exercent stimulis et verbere membra. 

Iamque negant somnum multi sibi, stragula, mensas, 
Dulce quid immodice captabant faucibus ante. 

Et cinere aspergunt fusos sine lege capillos. 

Sunt qui magnificas linquant, formidine victi, 

Aedes et surdi precibus votisque suorum 
Effugiant procul, in rupes nemorumque recessum. 

Hunc iuvat aut saetis aut aspro includere villo 
Corpus et insomnes solidae per tempora noctis 
Invigilare, solo summisse poplite fixo. 

Deducunt alii pompam comitante caterva 
Funeream populi; passim simulacra feruntur 
Per vicos, camposque, vias; altaria thure 
Fumant et donis amplis ornantur in horas. 

“ O Deus Omnipotens, nostris illabere votis : 

Siste minis, in nos meditatae parce ruinae. 

Improba mens ausa est - miserum! - tua temnere iussa 
Et leges violare tuas; peccata, fatemur, 

Fecimus, heu fratrum temerata est sanguine dextra ! 

Tu tamen, aeternus Genitor, nos eripe morti, 

Daree tuis famulis, mitisque orantibus adsta. ,, 

Talia fata, secat demens sua tergora flagris 
Turba; comis vulsis nigros discindit amictus 

Infectisque genis tristi pallore Vagatur, 
ffluri sunt autem donent qui pondera templis, 
Gemmarum textus, quidquid complectitur arca. 

Invidet en locuples misero, laudatur egestas, 

Culcita pervili mutatur plumea strato. 

Quidne iuvant nummi, quid lata palatia prosunt, 

Si mors impendens componet cuncta sepulchro ? 

Felix paupertas! cui pax delapsa per auras 
Sidereo semper perfundit nectare vitam!... 

His iter ingressus dives Florentius ille 
Sensibus, aulaeis cuius penetralia fulgent, 

Coenobium pergit, saxoso vertice structum. 

Mox ubi pervenit, conspersus pulvere crines, 

— {Barba senilis erat, propexa ad pectus, et orbes 
Luminis humentes, facies contractaque rugis; 

{ftfpdoso incumbit baculo, persquallida vestis 
‘Protegit et saccus curvis dependet ab armis — 

Sic tremulis labiis loquitur conversus ad almum 
Flector em, senium vires cui corpore servat: 

“ O venerande pater, divini iussa magistri 
Qui sequeris Christumque foves in pectore Iesum, 
Supplex en adsum, clemens succurre labanti. 

Multarum rerum dominus, castella per urbes 
Possideo quotquot cernis, gemmantia prata 
‘Ruraque, sublimes tectis regalibus aedes 
Marmoreis ubi vasta nitent coenacula crustis. 

Complures parent famuli, mandata facessunt, 

Me gens patricia veneratur origine cretum... 
jdst ego divitias, torques gemmasque relinquo, 

Ut liqui dulces natos et tecta parentum. 

Cuncta tibi dono, pater, haec mea: sume benignus 
Sospitet o utinam, magna properante ruina, 

Mle summus ‘pector caelique admittat ad aulam ! ,, 
Dixerat et dextra pulsavit pectus anhelum. 

Tunc pater ad superas auras sua brachia tendens, 

Huc illuc oculos volvit suspensus et errat: 

Iam modo prolixae deflectit vellera barbae, 

Iom modo suspirans trahit imo pectore vocem ; 

Denique complexu cingit colloque lacertos 
Dat miseri, nondum effuse qui flere quiescit. 

“ Sospes eris, fili, patienter et accipe sortem. 

Grata Deo superisque nimis quae sponte dedisti. 

Ffc timeas, inquit, vitam commissa luendo 
Caelesti in patria dabitur tibi carpere laetam... ,, 

His fidens dictis surgit Florentius inde, 

Laetitia exsultat, dextrae patris oscula figit 
Inclinansque caput sancto discedit ab ore. 

Sic ultro pauper factus ditissimus, ecce 
Fusus humi et stipulas inter proiectus agrestes, 

— Heu heu ! cui stat scabra silex supposta iacenti! — 
Decumbit luctuque trahit sua tempora vitae. 


Ille plagas vero securus inambulat altas, 

Affigitque polo mentem sensumque sequacem, 
Atque animae vegetas per amica silentia vires. 

Hoc tenet exemplum complures: sordida egestas 
Eligitur, longique dies labuntur eremo. 

Tunc homicida latens silvis raptorque cruentus 
Abstinet insidiis, furtis, linquitque cavernas. 

Quos animos atrox feritas duraverat ante, 

Relligio flectit, pietas et reddit amicos. 

Mutantur mores: regnat clementia tantum. 

Sontibus et iugulo dignis ignoscitur ultro, 

Non locus est odiis, bellum pax Marte tremendum 
Iam premit ac sociat varias concordia gentes. 

Sic inter querulas voces moestumque timorem 
Ecce dies mundi perituri summa propinquat... 

Vesper adest, tristis properant iam fata diei. 
Ingeminat voces populus, clamatque gemitque. 
Miscentur lacrimae, tunduntur membra flagello. 
Heu nostri miserere Deus, diverte periclum! 

E casulis, campisque viis it clamor ad astra. 
Congesti in plateis, homines se voce salutant 
Extrema, nutant oculis, frendentque manentque 
Ossea spectra velut tabidaeque simillima morti. 


Nox tandem venit et tenebrae densantur opacae, 

Ultima nox — miserum! — qua caelis astra micabunt! 
Non somnum suadent tenebrae, non umbra quietem, 

Non oculi languent fessi victique sopore. 

Dulce reflant aurae, rutilum vehiturque per axem 
Delia, fulgentemque implet longinquior orbem. 

“ Finis adest, longe graditur iam crassa caligo: 

Auster agit pluvia foetas tonitruque procellas... 
Commorimur! quisquis tacito sic corde volutat... ,, 
Interea lunae tremulis iubar ignibus ardet, 

Per noctem blandis spirant efflatibus aurae 
jdstraque caeruleo volvuntur lucida mundo. 

Hora fugit, vigiles et nox abitura labores 
Iam vocat: en vasto tollens se gurgite Phoebus 
Terrarum caelique plagas illuminat omnes... 

Num tellus collapsa ruit? num decidit orbis? 
Horridaque et monstris alte patuere barathra? 

Heu timor! heu falsis per inania somnia capta 
Mens hominum misereque superstitiosa figuris! 

Ipsa suis haeret tellus radicibus et stat 
Mole sua fundata: polus dispandit et ipse 
Numina stellarum laetis splendentia flammis 
Deliciasque suas praebet Natura creatrix. 

Hinc, homines, animi pavidas dimittite curas 
Derque dies nullis stimulis mens conscia pungat. 

Marcus G-aldi. 

Passio Christi in scenis acta ad Oberammergau 


Trans Monachium, Bavarorum urbem caput, meri¬ 
diem versus, trium horarum itinere ab urbis moenibus, 
Oberammergau oppidum prima Alpium iuga, in Amber 
fluminis valle, circumeunt. Incolae montani plerumque, 
moribus integerrimi, viribus praevalidi, bis millia nu¬ 
merum nondum attingunt; domus, quas inhabitant, 
humiles, complanato tecto, ingentibus heic vel illis saxis 
compresso, laetis, vel sacrarum imaginum, vel agre¬ 
stium, coloribus renident. Lignea sculptilia oppidanis 
fere omnibus ars, qui cruces, sacras imagines, Rosarii 
granulos indesinenter, mira calliditate, effingunt sedu- 
laque patientia scalpunt. Chronicon exstat, tribus fere 


abhinc saeculis redactum, anno videlicet 1620, quo iam 
Oberammergau incolae, proutr arte scalpendi ligna pe- 
ritissimi, magnis laudibus cumulantur. Quae quidem 
pietatis obiecta, simplici atque ingenua arte efficta, 
mercatores in Austriam atque in Tirolenses deferunt, et, 
non sine lucro, venalia faciunt. Contigit inde rusticis 
diffusa laus; at eorum fama minus late ferme inso¬ 
nuisset, absque sacro Passionis mysterio (Passionsspiel) 
quod ipsis in decennium solemne est, et his diebus agi¬ 
tatur. 

Rei antiquitas minus abest quam quis forte credi¬ 
derit ; origines contra notissimae sunt hisque praesertim 
diebus cuique compertae. Anno 1633 teterrima pestis 
lues Bavariam depopulabatur. Oberammergau oppidum, 
montibus circum occlusum, nullum adhuc morbi detri¬ 
mentum expertum fuerat, neque extraneum ullum suis 
in finibus morari hac de causa tolerabat. Accidit autem, 
inopinato, ut die dedicationi oppidani templi sacro 
(Kermesse) operarius quidam e finitimis gentibus, de¬ 


torta via, sese in portas immiserit, ut feriis adesset. 
Vir autem morbi tabe correptus, eam statim civibus 
communicavit, quorum brevi quatuor et viginti, dira 
morte confecti, occubuere Tunc votum Deo universa 
rusticorum plebs vovit, ut flagellum a suis finibus ar¬ 
ceret, sese filios nepotesque, in ultimum usque aevum, 
publicum ludum quotannis habituros, in finitimorum 
bonum exemplum. Excepit benigne Deus supplicum 
preces, qui inde per quadraginta annos, ad annum 
usque 1680, promissa fidelitate exsolverunt. 

Attamen, ob ingentem pecuniam quam ad solemnes 
ferias impendere opus erat, decimo quoque anno eas 


haberi deinde constitutum est; immo anno 1780 Bava- 
riae, qui dicebatur, Elector oppidanis privilegio adscri- 
psit, ut, reliquis omnibus civibus exclusis, ipsis tantum 
ius earum solemnitatum esset. Confirmavit haec Iosephus 
rex, anno 1810, iterumque Ludovicus I et II, qui ei 
successere, quorum alter regionis solitudinem carissi¬ 
mam habebat, et Linderhof palatium decem millia pas¬ 
suum ab oppido sibi constituerat. 

At longe vetustiores libri, qui scenicam actionem ad 
amussim describunt; quorum alterum manu scriptum 
in Nationali Monachiensi bibliotheca Hartmann doctor 
reperiit, hoc titulo Tragedj auss der heyligen Schrifft, 
von dem Leyden and Sterben, auch die Aufferstehung 
unseres Herren Iesu Christi , quod est Tragoedia e Sa¬ 
cris Scripturis deprompta circa passionem et mortem et 
resurrectionem Domini nostri Iesu Christi. Est alter a 
quodam Sebastiano Wild sarcinatore conflatus, quem 
Augsburgenses cives in ludimagistrum deinde, atque 
in cantorum suae civitatis collegium adsciverunt, ita ut 

(A. Lang, qui Christi partem agit, in officina sua fictili operi intentus). 


plane intelligatur qna de cansa eius sermo versibus 
distinguatur more cantorum descriptis, qui media ae¬ 
tate floruerunt. 

Has vero versiones aliam cum alia in Ettalico mo¬ 
nasterio Patres a Societate Iesu composuerunt, atque 
vulgarunt, etsi deinde, quoties iterata actio est, toties 
multa revisa, multa addita, dempta atque immutata 
fuerint. 

Praecipuam revisionem operis tradunt a Ioanne 
Aelbl sacerdote peractam, qui primus hominis animam 
cum Iesu colloquentem invexit. Saeculo autem xvm 
Ferdinandus Rosner e Societate Iesu « exhibitionem » 
addidit, sive viventes, uti aiunt, tabulas ex Antiquo 
Testamento depromptas, itemque sex geniorum chorum, 
quem choripheus moderabatur. 

Dubia et quaestiones, saeculo xvm delabente, circa 
sacras huiusmodi actiones excitata, multa praecidi abra- 
dique expostularunt, quousque anno 1811 et 1815 Ott- 
mar Weiss, Ettalii parochus, rem radicitus reformavit, 
Rocho Sedler oppidi ludimagistro adiuvante, qui mu¬ 
sices concentus in volumine adnotavit. Fuit autem prin¬ 
ceps Weissii consilium, ut Christi passionem per sce- 
nicas actiones exhibens, iuxta Evangelii dicta ad unguem 
faceret, tabulasque ex Vetere Testamento excerptas sin¬ 
gulis praemitteret, quas geniorum chorus gestu et vo¬ 
cibus commentaretur. In sermone autem soluta oratio 
antiquis versibus suffecta est, atque huiusmodi revisio, 
etsi Deisenberger parochus nonnulla et ipse innovave¬ 
rit, integra tamen vel hodie exhibetur. 

Sunt autem in textu pulcherrima multa, sunt et me¬ 
diocria itemque inepta, de quibus libelli innumeri dis¬ 
seruere. At immutationum eius historiam, religionis pie¬ 
tatisque sensus, prouti in montanis illis populis diutis¬ 
sime viguere, perbelle comitantur, qui a decennio omnes 
incumbunt, maxima fide ac studio, ut sacrae actioni 
sese, moderantibus parochis, praeparent, sacrorumque 
librorum spiritu imbuant. 


Theatrum immane quatuor millia spectantium multi¬ 
tudini patet. Scena, ad decimi octavi saeculi stilum ex¬ 
structa, quinque in partes dividitur, quarum media, 
velario occlusa, cum circumstantibus componi brevi 
potest; sunt autem ad latera Pilati et Caiphae domus. 
Proscenium latissimum choro et multitudini sternitur; 
Alpium denique candidi vertices, nitidumque caelum, 
parietem ultimam scenae praebent. 

Actio a nona usque hora ad decimam septimam pro¬ 
ducitur, vix mora unius horae ad meridiem intermissa, 
et quatuor in partes distinguitur, in decem et octo 
actus divisas, quibus et duplex prologus adiicitur. Prima 
ex ingressu Domini in Ierusalem usque ad capturam in 
Gethsemani, secunda usque ad examen coram Anna 
Pontifice, tertia usque ad Christi mortem res comple¬ 
ctitur, quarta a resurrectione ad ascensionem. 

Laudaverunt multi quanto studio quantaque diligeh- 
tia Bavarorum rustici suis personis gerendis intendant, 
qui iam sese existimare videntur haud quidem fideles 
tantum votum maiorum explentes, sed veluti electum 
quemdam populum inter incredula atque impia saeculi 
scelera ad fidei missionem gerendam vocatum. Inde 
quicumque tum ex veteris, tum ex novi orbis regioni¬ 
bus ad Oberammergau hoc tempore advenerint, sive 
fideles sunt, sive increduli, Passionis huiusmodi indele¬ 
bilem memoriam asservant. 

IACOBI BALAESII 

CENTENARIA CO/AflE/AORATIO 


Vici, clarorum virorum natalis humi, quinto 
kalendas Septembres anni millesimi octingentesimi 
decimi, primae limina lucis Iacobus Balmesius iniit. 
Primo ergo t exeunte saeculo a nativitate viri, qui 
maximi philosophi firmique sacrae Religionis vin¬ 
dicis nomen iure meritoque sibi acquisivit, ipsum, 
brevi licet spatio, commemorare in hoc bonarum 
artium commentario, opportunum duxi. Quae enim 
pro tuenda Religione sacra suffultus fide ac recta 
innixus ratione exquisite ille edidit; quae circa di¬ 
stinctos humanos ordines gradusque ingeniosus scri¬ 
psit; quae adversus homines illos qui Deum popu¬ 
losque noxiis doctrinis suo praesertim tempore pe¬ 
tebant, irretorquenda logica, veritatis gratia ma¬ 
nifesto in lumine pandendae typis mandavit, aere 
perennius monumentum ei exegerunt. 

*• 

* * 

Diversae ius opera, quae in varias translata lin¬ 
guas patulum percurrunt orbem, perlegat quisque, 
et quod vocetur recte victor mentium, ignis ef¬ 
fulgens, Doctor humanus, Sanctus Pater recen- 
tiorum temporum.... sibi satis suadere proprio fa- 
cilique labore poterit. Animorum namque instinctum 
penetrare dexter vimque mentalem, in philosophi¬ 
cis rebus, moralibus atque civilibus scholarum pe¬ 
rennes is colligit plausus, dum ab ipso, sidereo splen¬ 
dore comitante, inducta norma studium ubique 
mirifice pascit, et sublimiori intelligentiae, quem 
sibi potenter attrahit, magnae est admirationi at¬ 
que amori. Hinc philosophia eius elementaris et 
fundamentalis; hinc criterium, a quodam prae¬ 
claro Ecclesiae Praesule « codex recti iudicii » 
iuste nuncupatum; hinc innumerabilia scripta su¬ 
per, rebus ad civilia communiaque pertinentibus, 
quae e studiosae multitudinis manibus, et Statuum 
rectorum, vera qui rectaque amant, excident nun¬ 
quam. 

* 

* * 

Novatores, caeca captos superbia, licentia in¬ 
domita favente, a saeculo abhinc decimo septimo 
praecipue, sacratos mitesque populorum mores fun¬ 
ditus perdere, Communitatis ordines delere cunctos, 
atque alteram, Superni hostem, gentibus mille sua¬ 
dere dolis normam conatos fuisse cuique optime 
cognitum est. In hisce rerum adiunctis, vecors hae¬ 
reticorum fides, malignitatis pondere nimis gravis, 
partum exsecrandum in populos, quos Latinos vo¬ 
cant, eiicere ita pro viribus nisa est, ut nonnisi 


121 


Agnosticismo, multiplici contexto errore, eosdem 
populos universasque gentes nefando impetu sibi 
vindicatura videretur. In hos Balmesii maxima' 
praesertim eaque victrix contentio. 

Namque, aliis praetermissis, quae ad illorum tem¬ 
porum historiam pertinent, solvas precor, praeclare 
lector, cogitationis habenas, dilates intellectus fim¬ 
brias et describas apud te in animo excellentiam, 
egregiosque effectus aeterni Balmesii libri, cui ti¬ 
tulus : Catholicismus cum Protestantismo compa¬ 
ratus, et indubitanter aeterna grati animi signifi¬ 
catione insignem scriptorem Vicensem recoles, at¬ 

que ingenium perenni laude insigne amore dignum 
libenti animo perpetuo agnosces. 

Fulgentissimi enim solis instar, quas tarta- 
reus furor mentibus suffundere nitebatur devii er¬ 
roris tenebras Balmesianus repellit fulgor, ac fatale 
Reformatorum monstrum comminus obterit, insi¬ 
gni atque scientifico splendore in tenebrosa regna 
profligatum. Ita enim Vicensis corusca stella, face 
irradians perenni, comminata tot mala longius pro¬ 
fundit, ita calore eius sapientium turbae pertrahun¬ 
tur, ita splendore suo, nullis nubibus cedente, 
recti dotibus propriis ornato, pulchri iuris decus, 
aequa Fides atque potestas praelucent, ut nonnisi 

- tetra tenacitas, spreta veritate, procax audeat ac 
possit. 

Unde iure merito Balmesii ingenii acumen 
miris elatum est laudibus; ecce cur ultro ipsum, 
lumen eximium assiduo daturum, dicunt grata Fi¬ 
des ac Scientia; ecce cur ipsum iura dantem pe¬ 
renni laude populi ferent. 

Quae quum ita sint, nemini mirandum non ac¬ 
colas tantum divino quasi eius afflatu duci, sed om¬ 
nes etiam litteras studiis colentes; ita ut longos 
communi consensu cumulare festinent honores ad 
splendidius festum centesimi anni nativitatis primi 
apologistae saeculi decimi noni agendum, et ad 
philosophi Vici, per antonomasiam vocati cele¬ 
brandam excellentiam. Debitae suffragaturus laudi 
humanissimi Magistri, cuius memoriam nulla tem¬ 
porum fuga delebit, Coetus Apologeticus ex omni¬ 
bus Universi partibus, ab initio creatus est. Ad 
cuius quidem conventus, a die septima ad undeci¬ 
mam usque Septembris mensis celebrandos, dignio¬ 
rem splendorem consequendum, plurimorum Episco¬ 
porum adhaesiones atque opportunissimae litterae, 
quae doctrinae amatoribus magno incitamento fue¬ 
runt, eximium patrocinium favoremque praestitere; 
cui propterea illustrissimi viri Urbis et orbis no¬ 
men iam laetissimi dederunt. 

Dum denique a solis ortus cardine ad ultimum 
usque terrae limitem, populorum debitas laudes ac 
meritos honores erga virum exposcimus, qui ipsis 
inextinguibili lumini est, tum circa Religionem, 
tum circa Scientiam, tum etiam circa res publicas; 
vindici Fidei ac morum, sideri veritatis radios 
semper vibranti, almae pacis satori, firmissimo 
item ac dulcissimo sacerdoti, aeternae gloriae hym¬ 
num ipsi nos praecinimus. 

Scrib. Vici Ausetanorum. 

I. Fonts. 



ACTA PONTIFICIA 


SS. D. N. Pii PP. X lilterae encvclicae ob sollemnem Caroli Bor- 
romei commemorationem, abhinc annos GCC in Sanctorum 
album relati. 

(Cfr. num. sup.) 

In hoc tam nefario stultoque bello, cui commovendo dila¬ 
tando socii et adiutores potentes accedunt interdum vel ipsi, 
qui Nobiscum facere Nostrasque tueri res deberent prae 
ceteris; in forma errorum adeo multiplici vitiorumque ille¬ 
cebris tam variis, quibus utrisque haud pauci etiam e nostris 
blandiuntur, capti specie novitatis ac doctrinae, aut inani 
spe ducti, Ecclesiam posse cum aevi placitis amice componi, 
plane intelligitis, Venerabiles Fratres, nobis esse strenue 
obsistendum, iisdemque nunc armis excipiendum impetum 
hostium, quibus olim usus est Borromeus. 


Primum igitur, quoniam ipsam, veluti arcem, impetunt 
fidem, vel eam aperte denegando, vel impugnando subdole, 
vel doctrinae capita pervertendo, haec a Carolo saepe com¬ 
mendata meminerimus: « Prima et maxima Pastorum cima 
« versari debet in iis quae ad fidem catholicam, quam S. Ro- 
« mana Ecclesia et colit et docet, et sine qua impossibile 
«est placere Deo, integre inviolateque servandam perti- 
« nent» (1). Et rursus: «In eo genere... nullum tantum 
« studium, quantum certe maximum requiritur, adhiberi 
« possit » (2). - Quapropter « haereticae pravitatis fermento», 
quod nisi cohibeatur totam massam corrumpit, hoc est pravis 
opinionibus ementita specie irrepentibus, quas in unum col¬ 
lectas modernismus profitetur, sanitas est opponenda doctri¬ 
nae et reputandum cum Carolo: « quam summum in hae- 
«resis crimine profligando studium et cura quam longe 
« omnium diligentissima episcopi esse debeat» (3). 

Haud opus est equidem cetera verba referre sancti viri 
commemorantis Romanorum Pontificum sanctiones, leges, 
poenas in eos antistites constitutas, quibus purgandae dioe¬ 
cesis ab «haereticae pravitatis fermento » esset cura re¬ 
missior. Nonnihil tamen iuverit ad ea quae inde concludit 
diligenter attendere. « Proinde, inquit, in ea perenni solli- 
« citudine perpetuaque vigiMa episcopus versari in primis 
« debet, ut, non modo pestilentissimus ille haeresis morbus 
« nusquam in gregem sibi commissum irrepat, sed omnis 
« plane suspicio ab eo quam longissime absit. Si vero for- 
«tasse, quod pro sua pietate et misericordia Christus Do- 
« minus avertat, irrepserit, in eo maxime elaboret omni ope, 
« ut quam celerrime depellatur: quique ea labe infecti erunt, 
« vel suspecti, cum illis agatur ad canonum sanctionum que 
« pontificiarum praescriptum » (4). 

(l) Cone. Prov. I, sub initium. — (2) Cone. Prov. V, Pars I. — (3) Ibid, 
— (4) Cone. Prov. V, Pars I. 

Verum nec propulsari possunt errorum contagia nec 
praecaveri, nisi in recta cleri populique institutione pars 
curarum ponatur maxima. Nam fides ex auditu; auditus 
autem per verbum Christi (1). Veri autem omnium auribus 
inculcandi necessitas nunc magis imponitur, quum per 
omnes reipublicae venas, atque etiam qua minime crederes, 
serpere cernimus malum virus ; adeo ut ad omnes hodie 
pertineant adductae a Carolo causae hisce verbis: « Haere- 
« ticis finitimi, nisi in fidei fundamentis firmi fuerint ac sta- 
« biles, summopere verendum esset, ne forte ab eis in ali- 
« quam impietatis ac nefariae doctrinae fraudem facilius 
« adducerentur » (2). Nunc enim, expeditioribus itineribus, 
quemadmodum ceterarum rerum, ita etiam errorum sunt 
aucta commercia, proiectisque ad licentiam cupiditatibus, 
in prava societate versamur, ubi non est veritas... et non 
est scientia Dei (3); in terra quae desolata est... quia nullus 
est qui recogitet corde (4). Quamobrem Nos, ut Caroli verba 
usurpemus: « multam hactenus diligentiam adhibuimus, ut 
« omnes ac singuli Christi fideles in fidei Christianae rudi- 
« mentorum institutione erudirentur » <o ); eademque de re, 
tamquam de negotio gravissimo scripsimus Encvclicas Lit¬ 
teras (6,. Etsi vero nolumus et illa Nobis aptare, quibus 
inexplebili desiderio flagrans Borromeus queritur, « parum 
« huc usque profecisse tanta in re » ; nihilominus eadem, 
qua ipse, « negotii periculique magnitudine adducti », addere 
stimulos velimus omnibus, ut, Caroli similitudinem arri¬ 
pientes, pro suo quisque munere aut viribus, in Christianae 
restaurationis opus conspirent. Quare meminerint patres 
familias ac domini, quo studio pastor ille sanctissimus eos¬ 
dem constanter monuerit ut liberis, domesticis, famulis 
addiscendae Christianae doctrinae, non solum copiam face¬ 
rent, sed etiam onus imponerent. Clericis pariter memoria 
ne excidat, in fidei rudimentis' tradendis a se operam dan¬ 
dam esse curioni; huic vero studendum, ut eiuSmodi scholae 
suppetant plures, christifidelium numero ac necessitati pares 
et magistrorum probitate commendabiles, quibus adiutores 
adsciscantur honesti viri aut mulieres, prout Mediolanensis 
ipse praescribit antistes (7). 

Christianae huius institutionis aucta necessitas, quum ex 
reliquo nostrorum temporum morumque decursu eminet, tum 
vero potissimum ex publicis discendi ludis, omnis religionis 
expertibus, ubi sanctissima quaeque rideri voluptatis loco 
fere ducitur, aeque pronis ad impietatem et magistrorum 
labiis et auribus auditorum. Scholam dicimus, quam neu¬ 
tram, seu laicam per summam iniuriam appellant, quum 
non sit aliud nisi tenebricosae sectae dominatus praepotens. 
Novum hoc praeposterae libertatis iugum magna quidem 
voce et bonis lateribus denuntiastis vos, Venerabiles Fratres, 
praesertim in locis ubi audacius proculcata sunt iura reli¬ 
gionis ac familiae et oppressa naturae vox imperantis ut 
adolescentium cafidori fideique parcatur. Cui calamitati ab 
iis illatae, qui, quam ab aliis oboedientiam exigunt, eandem 
supremo rerum Domino recusant, quantum in Nobis est 
medendum rati, auctores fuimus ut scholae religionis oppor¬ 
tune per urbes instituerentur. Quod opus quamquam hacte¬ 
nus, adnitentibus vobis, satis bene prospereque processit, 
nihilominus magnopere expetendum est ut in dies latius 
proferatur, hoc est ut eiusmodi magisteria et pateant ubique 
complura et praeceptoribus abundent doctrinae laude vitae¬ 
que integritate commendatis. 

Cum liac primordiorum saluberrima disciplina valde con- 
iunctum est oflicium sacri oratoris, in quo memoratae vir¬ 
tutes multo magis requiruntur. Itaque Caroli studia et con¬ 
silia provincialibus in Synodis ac dioecesanis eo potissimum 

fuere conversa ut concionatores fingerentur, qui in ministerio - 
verbi versari sancte atque utiliter possent. Quod idem, ac 
forte gravius, quae modo sunt tempora postulare a nobis 
videntur, quum tot hominum nutet fides, nec desint qui, 
captandae gloriolae cupidine, ingenio aetatis indulgeant, 
adulterantes verbum Dei, vitaeque cibum subducentes fide¬ 
libus. 

Quamobrem summa vigilantia cavendum nobis est, Vene¬ 
rabiles Fratres, ne per vanos homines ac leves vento pasca¬ 
tur grex; sed ut vitali alimento roboretur per ministros 
verbi, ad quos illa pertinent: Tro Christo legatione fungimur, 
tamquam Deo exhortante per nos: reconciliamini Deo (1); 
— per ministros et legatos non ambulantes in astutia, neque 
adulterantes verbum Dei, sed in manifestatione veritatis, 
commendantes semetipsos ad omnem conscientiam hominum 
coram Deo (2), — operarios inconfusibiles tractantes verbum 
veritatis (3). Nec minus usui nobis erunt normae illae sanctis¬ 
simae maximeque frugiferae, quas mediolauensis antistes, 
Paullinis verbis expressas, commendare solebat fidelibus : 
Cum accepissetis a nobis verbum auditus Dei, accepistis illud, 
non ut verbum hominum, sed, sicut est vere, verbum Dei, 
qui operatur in vobis, qui credidistis (4). 

Ita sermo Dei vivus et efficax et penetrabilior omni gla¬ 
dio (5j, non solum ad fidei conservationem ac tutelam ad¬ 
ducet, sed etiam ad virtutum proposita mire animos in¬ 
flammabit ; quia fides sine operibus mortua est (6), et non 
auditores legis iusti sunt apud Deum, sed factores legis 
iustificabuntur (7). 

Atque hac etiam in re cernere licet, utriusque instaura¬ 
tionis quam sit ratio dissimilis. Nam qui falsam propugnant, 
ii stultorum imitati inconstantiam, praecipiti cursu solent 
ad extrema decurrere, sive fidem sic efferentes, ut ab ea 
recte agendi necessitatem seiungant, sive in sola natura 
excellentiam omnem virtutis collocantes, remotis fidei ac 
divinae gratiae praesidiis. Quo fit ut, quae a naturali hone¬ 
state ducuntur officia nihil sint aliud nisi simulacra virtutis, 
nec diuturna illa quidem, nec ad salutem satis idonea. 
Horum igitur actio, non ad restaurationem disciplinae, sed 
ad fidei morumque eversionem est comparata. 

Contra qui ad Caroli exemplum, veritatis amici minime- 
que fallaces, salutari rerum conversioni student, hi extrema 
devitant, neque certos excedunt fines, quos ultra nequit in¬ 
stauratio ulla consistere. Etenim Ecclesiae eiusque Capiti 
Christo firmissime adhaerentes, non modo inde robur vitae 
interioris hauriunt, sed exterioris etiam actionis metiuntur 
modum, ut sanandae hominum societatis opus tuto aggre¬ 
diantur. Est autem proprium divinae huius missionis, in 
eos perpetuo transmissae qui Christi legatione functuri 
essent, docere omnes gentes, non solum ea quae ad eredem 
dum, sed etiam quae ad agendum pertinerent, hoc est, uti 
Christus edixit: servare omnia, quaecumque mandavi vobis (8). 
Ipse enim est via, veritas et vita. (9), qui venit ut homines 
vitam habeant et abundantius habeant (10). Quia vero officia 
illa retineri omnia duce tantum natura est difficillimum, 
quin etiam multo positum superius quam ut humanae vires 
ipsae per se consequi possint; idcirco Ecclesia magisterio 
suo adiunctum habet Christianae regimen societatis eiusque 
ad omnem sanctitatem instituendae munus, dum per eos 
qui pro suo quisque statu et officio sese illi ministros adiu- 
toresve praebent, apta et necessaria salutis instrumenta 
suppeditat. Quod plane intelligentes verae instaurationis 
auctores, non ii surculos, praeservandae radicis gratia; 
coercent, hoc est, non fidem a vitae sanctitate seiungunt, 
sed utramque alunt foventque halitu caritatis, quae est vin- 

culum perfectionis (1). Iidem, dicto audientes Apostolo, depo¬ 
situm custodiunt (2), non ut gentibus notitiam eius occulant 
lumenque subducant, sed quo deductos ex eo fonte veritatis 
ac vitae saluberrimos riyos latius recludant. In eaque copia 
doctrinam ad usum adi ungunt, illa utentes ad praeripien¬ 
dam circumventionem erroris, hoc ad praecepta in mores 
actionemque vitae deducenda. Quamobrem instrumenta om¬ 
nia ad finem vel apta vel necessaria comparat, quum ad 
extirpationem peccati, tum ad consummationem sanctorum, 
in opus ministerii, in aedificationem corporis Christi (8). 
Huc sane spectant Patrum et Conciliorum statuta, canones, 
leges; huc adiumenta illa doctrinae, regiminis, beneficen¬ 
tiae omne genus; huc denique disciplina et actio Ecclesiae 
universa. Hos fidei virtutisque magistros intentis oculis ani¬ 
moque intuetur verus Ecclesiae filius, cui sua ipsius emen¬ 
datio proposita est atque aliorum. His auctoribus, quos crebro 
memorat, in instauranda Ecclesiae disciplina nititur Borro- 
meus; ut quum scribit-i « Nos veterem sanctorum Patrum 
« sacrorumque Conciliorum consuetudinem et auctoritatem, 
« in primis oecumenicae Synodi Tridentinae secuti, de iis 
« ipsis multa superioribus nostris Conciliis Provincialibus 
«constituimus». — Idem ad consilia publicae corruptelae 
coercendae adductum se profitetur « et sacrorum canonum 
« iure et sacrosanctis sanctionibus, et Concilii in primis Tri- 
« dentini decretis » (4). 

His non contentus, quo sibi melius caveret ne forte ab 
ea norma unquam discederet, a se statuta in Synodis pro¬ 
vincialibus ita fere concludit: « Omnia et singula quae a 
« nobis in hac provinciali Synodo decreta actaque sunt, qua 
« debemus oboedientia et reverentia, auctoritati ac iudicio 
« Sanctae Romanae Ecclesiae, omnium ecclesiarum matris et 
« magistrae, semper emendanda et corrigenda subicimus» (5). 
Quam quidem voluntatem ostendit eo propensiorem, quo in 
dies magis ad actuosae vitae perfectionem grassabatur; nec 
solum quamdiu cathedram Petri occupavit patruus, sed etiam 
sedentibus, qui ei successerunt, Pio V et Gregorio XIII, 
quibus quemadmodum strenue suffragatus est ad pontifica¬ 
tum, sic in rebus maximis validum se socium adiunxit eo- 
rumqtie exspectationi cumulate respondit. 

Potissimum vero ipsorum voluntati est obsequutus in¬ 
struendis rebus ad propositum sibi finem idoneis, hoc est 
ad sacrae disciplinae instaurationem. Qua in re prorsus abfuit 
ab illorum ingenio, qui speciem studii fervidioris imponunt 
contumaciae suae. Itaque, incipiens iudicium a domo Dei (6), 
primum omnium cleri disciplinae ad certas leges confor¬ 
mandae animum adiecit; cuius rei causa sacri ordinis alum¬ 
norum Seminaria excitavit, sacerdotum congregationes, queis 
nomen oblatis, instituit, religiosas familias tum recentiores 
adscivit, concilia coegit, quaesitis undique praesidiis coe¬ 
ptum opus munivit auxitque. Mox emendandis populi mo¬ 
ribus haud remissiorem admovit manum, sibi dictum repu¬ 
tans quod olim prophetae: Ecce constitui te hodie... ut evellas 
et destruas , ut disperdas et dissipes, et aedifices et plantes (7). 
Quare bonus pastor ecclesias provinciae ipse per se nec sine 
magno labore lustrans, arrepta similitudine divini Magistri, 
pertransiit benefaciendo et sanando gregis vulnera; quae 
passim deprehenderet incommoda, sive ex inscitia sive ex 
neglectu legum profecta, tollere atque eradere summa ope 
contendit; opinionum pravitati et exundanti ebeno libidi¬ 
num quasi aggerem obiecit a se apertos puerilis institutionis 
ludos et epheborum convictus; auctas, quas in Urbe pri¬ 
mum excitatas noverat, consociationes Mariales; reclusa 
orbitati adolescentium hospitia; mulierculis periclitantibus, 
viduis, aliisque, tum viris tum feminis, egenis aut morbo 

seniove confectis, patefacta perfugia; pauperum tutelam ab 
impotentia dominorum, ab iniquo foenore, ab exportatione 
puerorum, aliaque id genus quamplurima. Haec autem sic 
praestitit, ut ab eorum consuetudine toto caelo abhorreret, 
qui, in renovanda suo marte christiana republica, omnia 
cient agitantque vanissimo strepitu, divinae vocis immemo- 
res: non in commotione Dominus (1).. 

Hac nempe altera nota, prout vos experiendo didicistis, 
Venerabiles Fratres, veri nominis instauratores distinguun¬ 
tur a fictis, quod illi quae sua sunt quaerunt, non quae 
Iesu Christi (2), pronisque auribus excipientes insidiosa dicta 
ad Magistrum divinum olim conversa: manifesta teipsum 
mundo (3), superbas iterant voces: Faciamus et ipsi nobis 
nomen. Cuius temeritatis causa, quod etiamnunc fieri saepe 
dolemus, ceciderunt sacerdotes in bello, dum volunt fortiter 
facere, dum sine consilio exeunt in proelium (4). 

Contra qui societati hominum ad meliora deducendae 
sincero animo studet, is non propriam gloriam quaerit, sed 
gloriam eius qui misit eum (6); seque ad Christi exemplum 
conformans, non contendet neque clamabif, neque audiet ali¬ 
quis in plateis vocem eius; — non erit tristis neque turbu¬ 
lentus (5), sed mitis et humilis corde (7). Hic et probatus 
Deo erit et salutis fructus consequetur amplissimos. 

In eo quoque secernuntur alter ab altero, quod ille, hu¬ 
manis tantum innixus viribus confidit in homine et ponit 
carnem brachium suum (8); hic vero fiduciam omnem in 
Deo collocat; ab Ipso et a supernis opibus vim omnem et 
robur expectat, iterans Apostoli verba: Omnia x>ossum in eo 
qui me confortat (9). 

Has opes, quarum uberem copiam Christus effudit, vir 
fidelis in media quaerit Ecclesia ad communem salutem, in 
primisque precandi studium, sacrificium, sacramenta, quae 
fiunt quasi fons aquae salientis in vitam aeternam (10). Ea 
omnia inique ferentes qui, transversis itineribus et postha¬ 
bito Deo, ad instaurationis opus contendunt, nunquam desi¬ 
nunt haustus illos purissimos, sin funditus exsiccare, at certe 
turbulentos facere, ut Christianus -grex inde arceatur. Qua 
in re profecto turpius agunt recentiores ipsorum asseclae, 
qui speciem quandam religionis nobilioris adhibentes, admi¬ 
nicula illa salutis pro minimo ducunt habentque ludibrio, 
praesertim sacramenta duo, quibus aut admissa paenitentium 
expiantur, aut caelesti dape roboratur animus. Quapropter 
optimus quisque summo studio curabit, ut collata tanti pretii 
dona maximo in honore habeantur, neve patietur in utrum¬ 
que divinae caritatis opus hominum studia restingui. 

Ita plane se gessit Borromeus, cuius inter cetera hoc scri¬ 
ptum legimus: « Quo maior et uberior est Sacramentorum 
« fructus quam ut eius vis explicari facile possit, eo diligen- 
« tius et intima animi pietate et externo cultu ac venera- 
« tione tractanda ac percipienda sunt » (11). Illa quoque me¬ 
moratu dignissima, quibus curiones aliosque sacros concio- 
natores vehementer hortatur, ut caelestis alimenti crebram 
gustationem in pristinam consuetudinem revocarent; quod 
idem Nos egimus decreto, cui initium : Tridentina Synodus. 
« Ad saluberrimum illum, ait sanctus Antistes, sacrae Eucha- 
« ristiae frequenter sumendae usum, parochi... et conciona- 
«tores item quam saepissime populum cohortentur, nascentis 
« Ecclesiae institutis atque exemplis, et gravissimorum Pa- 
« trum vocibus et uberrima hoc ipso de genere Catechismi 
« romani doctrina, et sententia denique Tridentinae Synodi, 
« quae optaret quidem fideles, ih singulis Missis, non solum 
« spirituali affectu, sed sacramentali etiam Eucharistiae per- 
« ceptione communicare » (12). Qua vero mente, quo animo 

adeundum sit sacrum convivium, docet his verbis: « Populus, 

« cum ad frequentem SSmi Sacramenti sumendi usum exci- 
« tetur, tum etiam commonefiat, quam periculosum exitio- 
« sumque sit ad sacram divini illius cibi mensam indigne 
« accedere » (1). Quam quidem diligentiam postulare videntur 
maxime haec tempora nutantis fidei et languescentis cari¬ 
tatis, ne forte ex frequentiore usu debita tanto mysterio reve¬ 
rentia minuatur, sed potius in hoc ipso sit causa cur probet 
seipsum homo, et sic de pane illo edat et de calice bibat (2). 

Ex iis fontibus dives gratiae vena manabit, unde succum 
trahant et alantur humanae quoque ac naturales industriae. 
Nec enim actio Christiani viri quae usui sunt et adiumento 
vitae despiciet, ab uno eodemque Deo, auctore gratiae ac 
naturae profecta; sed illud valde cavebit, ne in externis 
rebus bonisque corporis captandis fruendis totius vitae finis 
et quasi beatitas collocetur. His rebus igitur qui recte ac 
temperanter uti velit, eas conferet ad animorum utilitatem, 
Christi obtemperans dicto: Quaerite primum regnum Dei et 
iustitiam eius, et haec omnia adicientur vobis (3). 

Ordinatus et sapiens hic rerum usus tantum abest ut infe¬ 
rioris ordinis, idest societatis civilis bono adversetur, ut po¬ 
tius huius commoda maxime provehat; nec id inani verborum 
iactatione, qui mos est factiosorum hominum, sed re ipsa 
et summa contentione, usque ad bonorum, virium, vitaeque 
iacturam. Cuius exempla fortitudinis prae ceteris exhibent 
sacrorum antistites complures, qui, rebus Ecclesiae afflictis, 
Caroli ardorem aemulati, divini Magistri ratas efficiunt voces: 
Bonus pastor animam suam dat pro ovibus suis (4). Hic 
quidem, non gloriae cupidine, aut studio partium, aut pri¬ 
vati alicuius commodi causa, ad se devovendos pro communi 
salute trahuntur, sed caritate illa quae nunquam excidit. 
Hac flamma, quae profanos oculos latet, incensus Borro- 
meus, qjuum ob praestitam lue correptis operam se in mortis 
discrimen coniecisset, nihilominus praesentibus occurrisse 
malis non contentus, de futuris etiam sollicitum se sic osten¬ 
dit : « Omni rationi plane consentaneum est, ut, quemad- 
« modum parens optimus, qui filios unice diligit, cum in 
« praesenti tum in futuro eis prospicit ac parat quae sunt 
« ad vitae cultum necessaria; ita nos paternae charitatis 
« officio adducti, omni praecautione fidelibus provinciae 
« nostrae in hoc Concilio provinciali quinto consulamus pro- 
« videamusque deinceps quae experiendo cognovimus pesti- 
« lentiae tempore, salutaria esse adiumenta » (5). 

Eadem haec providentis animi studia et consilia, Vene¬ 
rabiles Fratres, per eam quam saepe commendavimus, ca¬ 
tholicam actionem, in rem usumque deducuntur. In partem 
vero ministerii huius amplissimi, quod officia omnia mise¬ 
ricordiae, sempiterno donanda regno complectitur (6), selecti 
etiam e populo advocantur viri. Qui ubi semel id oneris in 
se receperint, parati et instructi esse debent ad se suaque 
omnia plane devovenda pro optima causa, ad obsistendum 
invidiae, obtrectationi et infenso quoque multorum animo, 
qui malefactis beneficia repensant, ad laborandum sicut 
bomis miles Christi (7), et currendum per patientiam ad 
propositum nobis certamen, aspicientes in auctorem fidei et 
consummatorem Iesum (8). Acerbum sane luctae genus, sed 
ad bonum civitatis apprime conducens, etiamsi plenam victo¬ 
riam remoretur dies. 

In his etiam, quae modo dicta sunt, illustria Caroli exem¬ 
pla intueri licet, atque inde sumere quae pro sua quisque 
conditione imitetur et quibus animum erigat. Etenim quem 
et singularis virtus et mira solertia et effusa caritas adeo 
spectabilem effecerunt, nec ipse tamen alienam sibi sensit 
hanc legem : Omnes, qui pie volunt vivere in Christo Iesu, 

persecutionem patientur (1). Itaque quod asperioris vitae 
sectaretur genus, quod recta semper et hopesta retineret, 
quod incorruptus legum iustitiaeque vindex exsisteret, hoc 
ipso primorum in se invidiam collegit; reipublicae geren¬ 
dae peritorum vafris artibus est obiectus; magistratus habuit 
infensos; in optimatium, cleri populique suspicionem venit; 
flagitiosorum denique hominum capitale odium sibi confla¬ 
vit, ad necem usque petitus. Quibus omnibus, quamvis miti 
esset suavique indole, invicto animo restitit: 

Nec modo nihil cessit in iis quae fidei ac moribus exitio 
forent, sed ne postulationes quidem excepit adversas disci¬ 
plinae aut fideli populo graves, etiamsi allatas, ut creditur, 
a rege potentissimo et ceteroquin catholico. Idemque memor 
verbi Christi: Reddite quae sunt Caesaris Caesari et quae 
sunt Dei Deo { 2), atque apostolorum vocis: oboedire oportet 
Deo magis quam hominibus (3), non de causa tantum reli¬ 
gionis optime meruit, verum etiam de ipsa societate civili, 
quam insanientis prudentiae poenas luentem, commotisque 
suapte manu seditionum fluctibus paene submersam abduxit 
certissimae morti. 

Eadem sane laus et gratia debebitur catholieis huius 
temporis viris eorumque strenuis ducibus episcopis, quibus 
in utrisque nullae officiorum partes, quae civium sunt, de¬ 
siderari poterunt unquam, sive agatur de servanda fide ac 
reverentia dominis etiam dyscolis iusta praecipientibus, sive 
de ipsorum iniquis imperiis detrectandis, aeque remota tum 
procaci licentia delabentium in seditiones ac turbas, tum 
servili abiectione excipientium quasi sacras leges impia sta¬ 
tuta pessimorum hominum, qui mentito libertatis nomine 
iura omnia pervertentes, durissimam imponunt servitutem. 

Haec nempe in conspectu terrarum orbis et in media 
luce praesentis humanitatis geruntur penes quandam potis¬ 
simum gentem, ubi principem sibi sedem constituisse vide¬ 
tur potestas tenebrarum. Quo praepotenti sub dominatu iura 
omnia filiorum Ecclesiae miserrime proculcantur, exstincto 
penitus in reipublicae rectoribus omni sensu magnanimita¬ 
tis, urbanitatis ac fidei, quibus virtutibus eorum patres, 
christiano titulo insignes, tamdiu inclaruerunt. Adeo liquet, 
concepto semel in Deum et in Ecclesiam odio, retro sub¬ 
lapsa referri omnia, et ad antiquae libertatis ferociam, seu 
verius ad crudelissimum iugum, per unam Christi Familiam 
eiusque invectam disciplinam depulsum cervicibus, fieri cur¬ 
sum praecipitem. Aut, quod idem significavit Carolus, adeo 
est « certum atque exploratum, nulla alia re Deum gra- 
« vius offendi, nullaque ad vehementiorem iram, quam hae- 
« resum labe provocari; niliilque rursus ad provinciarum 
« regnorumque interitum maiores vires habere, quam teter- 
« rimam illam pestem » (4). Quamquam multo etiam fune¬ 
stior existimanda est hodierna conspiratio ad Christianas 
gentes ab Ecclesiae sinu avellendas. In summa enim dis¬ 
sensione sententiarum ac voluntatum, quae propria nota est 
aberrantium a vero, in una re inimici consentiunt, hoc est 
in pertinaci iustitiae ac veritatis oppugnatione; cuius utrius- 
que quia custos est ac vindex Ecclesia, in hanc unam con¬ 
fertis ordinibus impetum faciunt. Cumque se neutris in 
partibus esse, aut etiam causam pacis fovere dictitent, mel¬ 
litis quidem verbis, at non dissimulatis consiliis, nihil aliud 
revera agunt, nisi ut insidias locent, addentes damno ludi¬ 
brium, fraudem violentiae. Novo igitur certaminis genere 
per hos dies Christianum impetitur nomen; belli moles con¬ 
flatur longe periculosior ac pugnae antea pugnatae, ex qui¬ 
bus tam amplam collegit gloriam Borromeus. 

Inde exempla nobis omnibus ac documenta sumentes, 
pro rebus maximis, quibus et privata et publica salus con¬ 
tinetur, pro fide ac religione, pro sanctitate publici iuris, 

(1) II Tirn, III, 12. — (2) Matth. xxii, 21. — (3) Act. v, 29. — (4) Cone. 
Prov. Y, Pars. I. 

alacri erecfoque animo dimicabimus, dolenda quidem neces¬ 
sitate compulsi, sed suavi simul freti fiducia, omnipotentem 
Deum tam gloriosa in acie militantibus victoriam deprope- 
raturum. Cui fiduciae robur addit Caroliani operis producta 
ad hanc usque aetatem vis et potentia, sive ad intemperan¬ 
tiam ingeniorum compescendam, sive ad obfirmanduin ani¬ 
mum in proposito sancto instaurandi omnia iri Christo. 

Licet nunc, Venerabiles Fratres, iisdem verbis dicendo 
finem imponere, quibus pluries memoratus Decessor Noster 
Paulus V Litteras absolvit decernentes Carolo supremos 
honores: « Aequum est igitur dare nos gloriam et honorem 
« et benedictionem viventi in saecula saeculorum, qui be- 
« nedixit conservum nostrum in omni benedictione spiri- 
« tuali, ut esset sanctus et immaculatus coram ipso, et cum 
« illum dederit nobis Dominus tamquam fulgentem stellam 
« in hac nocte peccatorum, tribulationum nostrarum, adea- 
« mus ad divinam clementiam ore et opere supplicantes, ut 
« Carolus Ecclesiae quam vehementer dilexit, prosit etiam 
« meritis et exemplo, adsit patrocinio et in tempore iracun- 
« diae fiat reconciliatio, per Christum Dominum nostrum» (1). 

Accedat his votis cumuletque communem spem Aposto¬ 
licae benedictionis auspicium, quam vobis, Venerabiles Fra¬ 
tres, et vestro cuiusque clero populoque peramanter imper¬ 
timus. 

Datum Romae apud Sanctum Petrum, die xxvi mensis 
Maii, anno mdccccx, Pontificatus Nostri septimo. 

PIVS PP. X 


(1) Bulla « Unigenitus ». 



DIARIUM VATICANUM 

(Mense Iulio mcmx). 


Coram SSmo admissiones. 

Praeter Purpuratos Patres, Urbanos Antistites aliosque 
viros, qui sui quisque muneris gratia Pontificem de more 
adiverunt, peculiari nota digni sunt iuxta admissionis diem: 
Peregrinorum manus e Civitatibus Foederatis Americae Sep- 
temtrionalis; Austrorum Hungarorumque atque Chilensis 
civitatis legati apud Apostolicam Sedem; Camillus Bellaigne, 
numismaticae disciplinae doctor; Borussiae legatus apud 
Apostolicam Sedem; Philippus Lancellotti, Princeps Urba¬ 
nus eiusque familia ; Ianuarius Granito Pignatelli di Bel- 
monte, Apostolicus Nuntius apud Austrorum Hungarorum¬ 
que Imperium; Franciscus Marchetti Selvaggiani, Apostolicae 
Legationis Bavaricae Auditor. 

Pontificiae electiones. 

RR. PP. DD. Thomas Liliis, episcopus Leavenworthensis, 
ad sedem tit. Cibyren.; Ioannes Krapac, episcopus tit. Bel- 
logradensis et Semendriensis ad sedem cathedr. ecclesiarum 
Bosnen. et Syrmien. invicem perpetuo unitarum; Rochus 
Vucic, episcopus tit. Helenopolitan., ad cathedralem sedem 
Segniensem cum perpetua administratione ecclesiae Modru- 
sien.; Vincentius Pulisic, episcopus Sebenicen., ad metropo¬ 
li tanam ecclesiam Iadrensem; Iosephus Iacobus Irala, olim 
episcopus cathedralis ecclesiae de Chachapoyas, in sedem 
cathedr. tit. Tingitanam transferuntur. 

— Augustinus Laera, presbyter Praelaturae nullius Aqua- 
viventis, episcopus Castellaneten.; Adulfus Verrienti, archi- 
dioecesis Brundusinae, novissime Barensi in provincia utrius- 
que archipresbyteralis ecclesiae Alti Muri et Aquae Vivae 
nullius clioeceseos Praelatus Ordinarius renunciatus, episcopus 


tit. Calynden.; Petrus Armengaudius Valenzuela, Magister 
Generalis Ordinis B. M. V. de Mercede, episcopus cathedr. 
eccl. S. .Carali Ancudiae in republica Cfiilena Americae 
Meridionalis, renunciantur. 

— R. P. I). Thomas Liliis, episcopus tit. Cibvren., in 
Coadiutorem cum futura successione R. P. D. Ioannis Io- 
sephi Hogan, episcopi Kansanopolitani, deputatur. 

— R. P. D. Antonio Stillman3, episcopo Gandaven., pal¬ 
lii usus conceditur. 

— RR. PP. DD. Alafridus Willier, episcopus Atrebaten., 
et Ioannes 0’ Connor, episcopus Novarcen., inter episcopos 
Pontificio solio adstantes adnumerantur. 

— RR. PP. Iosephus M. Civra ex ordine Servorum B. 
M. V. et Aloisius Copere, Procurator Generalis Societatis 
Marianae, inter Consultores Supremi Tribunalis Signaturae 
Apostolicae; et Iulius Saubat, e Congregatione Presbytero¬ 
rum Sacri Cordis o Betharam, inter Consultores Sacrae Con¬ 
gregationis Religiosorum adleguntur. 

Varia. 

— Die xx mens. Iulii, in Xvstino sacello, adstante Pon¬ 
tifice, iusta funebria Leoni PP. XIII persolvuntur, septimo 
recurrente anno ab eius obitu. 


ANNALES 

Hispanici gubernii cum Apostolica Sede discri¬ 
men. 

Quum novum administrorum collegium, prae¬ 
side Canalejas, sub specie' universorum libertatis 
tutandae, summa rerum in Hispania arripuit, certum 
contra propositum esse in Christianam religionem 
saevire plerique iam inde suspicabantur. Non ta¬ 
men fieri posse cogitabant, ut viri illius audacia 
eo brevi esset deventura, quo vix perfidiosi Gal¬ 
lici collegae paullatim pervenerunt. Atqui violenter 
rebus in Apostolicam Sedem et contra foedera agi¬ 
tatis, ultimi iam temporis discrimen adventat, dum- 
que hae paginae lectorum oculis subiiciuntur, ver¬ 
bum ultimum fortasse enunciatum erit, nobilissi- 
maque et pientissima Hispanorum gens legatione 
sua Romae, ac Pontificio Nuntio Madriti privata 
erit, atque ad bellum civile item ac religiosum in¬ 
digne proiecta. Faxit Deus, qui potest, ut atrae 
nubes evanescant, atque iustitiae pacisque sol cae¬ 
cas factiosorum hominum mentes collustret, lucis¬ 
que suae beneficos radios iterum per Hispanicas 
terras diffundat! 

Cretensis quaestio. 

Firma nationum tutelam Cretae insulae gerentium 
voluntas, optatum exitum obtinuit. Ipsae enim na¬ 
ves suas ad Sudae litus miserunt, ut quum publici 

coetus sessiones resumerentur, libertas Tureis le¬ 
gatis fieret, suum ad quod deputati erant officium 
solvendi, neque tamen Graecorum regi fidelitatis 
iuramentum praestare cogerentur. Ita reapse factum 
est, rogationeque ad rem approbata, coetus ipsius 
sessiones ad quatuor menses dimissae. Nunc igitur 
sperare licet fore ut huiusce saltem temporis spa¬ 
tium in pace peragatur. 

In inferiore America. 

Dum Saenz Pena, Bonearensi in urbe, sollem¬ 
niter rerum Argentinae reipublicae potitur, Restre- 
pusque doctor Columbianae civitatis praeses paci¬ 
fice renunciatur, in Nicaragua novus electus praeses 
Madrizius magnis occupationibus distinetur. Quum 
enim in adversae partis fautores Superioris Ame- 
ricae cives, incaute procedit, Civitates Foederatae 
Americae Septemtrionalis ad cives suos defen¬ 
dendos cum armis intervenire minitantur, neque 
ceteri Status, quorum patrocinium Madrizius invo¬ 
caverat, ut eas ab huiusmodi consilio retinerent, 
ipsius petitionibus obsequi voluerunt. Quid inde 
futurum ? Eventus indicabunt. 


PUBLICI PER ORBEM COETUS 

legibus ferendis 

In Anglia de novis redditibus pro classi provi¬ 
sum; computatio expensarum pro Indiis approbata: 
definitaque difficilis quaestio de regalis iuramenti 
formula, quae temperatior in Catholicorum cultum 
facta est. 

In Bavaria de scholasticis legibus disceptatum, 
acriter at frustra iis socialistarum factione obstante. 

In Dania novum administrorum collegium com¬ 
positum,' praeside Bernsten e liberalium parte. Ah- 
lefeld-Laurvig, - Comes, exteris negotiis praepositus. 

In Hispania, recurrente anno a Barcinonensibus 
tumultibus, de eorum coercitione a tunc temporis 
gubernio facta excitate atque audacter disputa¬ 
tum. — Ab administrorum praeside rogatio legis 
senatui proposita, qua prohiberetur novarum reli¬ 
giosarum familiarum constitutio, donec reforma¬ 
tiones de relationibus inter civile et ecclesiasticum 
gubernium expletae fuerint. 

In Hungaria publici coetus opus ad exitum tran¬ 
quille peractum novaque delectus militum lex, et 
commercii foedus cum Romania rata habita. 

In Italia lege de infima schola ad finem per¬ 
ducta; coetus sessiones ad autumnum dilatae. 


PER ORBEM 


Die i mens. Iulii mcmx, Leopoli, iuvenes Po- 
loni et Rhuteni studiis vacantes inter se manu con¬ 
fligunt. 

— die iv Ioannes Schiapparelli, vir astrorum 
scientia per orbem universum celebratus, Mediolani, 
pie sancteque obit. Natus erat in oppido Savigliano 
ad Cuneum die xiv mens. Martii an. mdcccxxxv. 

Rheni in urbe, atque inde in pluribus aliis Ame¬ 
ricae Superioris civitatibus, quum ex pugnorum 
singulari certamine Iohnson quidam nigritarum 
gentis gladiator victor evasisset, Odium in nigritas 
tam saevit, ut ad vim in eos passim deveniatur. 

— die v Sinensis legatio ad militares Euro¬ 
paeorum ordines cognoscendos, cui Tsai-Tao prin¬ 
ceps praefectus, Romam advenit. 

— die vn, Romae, signum insculptum ponitur 
Henrico Ibsen poetae, in domo ubi dramaticum 
poema scripsit, cui titulus Brand. 

— die vm Aemilius Usiglio, symphoniacus prae¬ 
clarus, Mediolani moritur. 

Rhemis, De Laroche, nobilis foemina, cum ae- 
roplano suo in terram praecipitat vulneraque pa¬ 
titur, quae post paucos dies eam ad mortem ad¬ 
ducunt. 

— die x Carolo Wachter et Danieli Kinet avia- 
toribus eadem tristia fata contingunt. 

— die xiii novos huiusmodi luctus de Rolls 
aviatore Bournemout in urbe lugentur. 

— die xv Belgarum rex et regina Lutetiam 
Parisiorum tenent. 

— die xvi Romae vita fungitur Vincentius Re- 
mer e S. I. philosophiae magister eximius, quam 
viginti et quinque annos in Gregoriana Universi¬ 
tate docuit. 

— die xvn Danorum aviator Svendsen cum 
aeronavi sua Sund fretum feliciter pertransit. 

— die xxi nova ferreis axibus constrata via 
inter Venetias et Tridentum aperitur. 

- die xxii, Barcinone, iuvenis quidam ex anar- 
chistarum factione, Antonium Maura, iam admini¬ 
strorum collegii praesidem, manuballistula petit, 
quin tamen fausto auspicio facinus, cui intenderat, 
perpetret. 

— die xxiii imber densissimus plures Insubriae 
civitates ex improviso vastat. 

— die xxiv senectute atque laboribus confectus 
Romae vita fungitur Constantinus Maes, antiquitatis 
ac de moribus Romanorum indefessus inquisitor. 

— die xxix, Modoetiae, sacellum in loco ubi ab¬ 
hinc annos decem, hac ipsa die, Humbertus, Italo¬ 
rum rex, nefarie interemptus est, sollemni ritu 
inauguratur. 

— d. xxxi celeberrima turris apud Waterloo in 
ruinam procumbit. 

LIBRORUM RECENSIO 


Georges Fremont. — La grande erreur politique des 

Catholiques frangais. (Parisiis, Bloud, 1910); 

Auctor iam pluribus notus operibus editis, probatis 
argumentis id suis civibus probare studet, quod nos 
ceteri omnes ubique terrarum iam diu perspectum ha¬ 
bemus, miseram rerum publicarum conditionem ex eo 
habere originem, quod catholici hostiliter in rempubli- 
cam democraticam se gerant. Huiusce autem rei causa 
est ille primus error multorum, qui opinantur monar¬ 
chiam formam imperii ab Ecclesia quasi inseparabilem, 
ita ut ambo fere unum et idem sint; rempublicam vero 
democraticam ex natura sua fidei catholicae adversari 
et cum illa reconciliari non posse. Quod quam sit ab¬ 
surdum Leo XIII in praeclaris illis Encyclicis litteris: 
« Immortale Dei » anni 1885 disertissime demonstravit; 
et quod plurimi Francogalli doctrinas et consilia Summi 
Pontificis non observant, est alter gravissimus error. 
Quamquam in hoc auctorem valde laudamus, nihilomi¬ 
nus ille in idem vitium cadere videtur, quum in suis 
civibus severe reprehendat, quod Summus Pontifex 
nunc temporis regnans Praesidem Reipublicae gallicae 
Loubet non solemniter susceperit; quasi non optimis 
rationibus fultus et vestigiis sui praedecessoris incedens 
Pius X ita egerit. Omnes autem Galliae catholicos per¬ 
pendere et observare velim illud Sallustii — et haec 
est summa libri —: « Concordia parvae res crescunt, 
discordia maximae dilabuntur ». 


P. Fridolinus. 



LIBRI RECENS DONO ACCEPTI 


Sociorum et lectorum in mentem revocamus, libros 
recens editos atque ad nos missos, ut in Voce Urbis 
eorum notitia detur, neque hoc ipso a nobis commendari, 
neque apud administratorem nostrum, nisi contra aperte 
declaretur, venumdari. Si quis alterum eorum sibi cu¬ 
piat, petat necesse est ab editore, quem semper indicamus. 

Skladnia gramatyczna jezyka lacinskiego iv stosunku 
do jezuka Polskiego.... przez Jozefa Wabnera. — Edid. 
Varsaviae Polonorum E. Wende. (Ven. kop. 50). 

I. B. Francesia Sac. De Dominico Savio Salesia- 
norum legiferi alumno commentarius. — Ex off. Don 
Bosco S. Benigni in Salassis, 1910. 

Card. Alfonso Capecelatro. Commemorazione di 
Don Bonifacio Maria Krug, Abate di Montecassino . — 
Romae edid. Desclee et Soc., 1910. (Ven. lib. 1). 

Id. La famiglia cristiana. La civiltd cristiana. — 
Indidem. (Ven. lib. 0,50). 

Id. Foveri e ricchi — II dcmaro. — Indidem. (Ven. 
lib. 0,50). 

Mons. Geremia Bonomelli. La scuola laica. — In¬ 
didem. (Ven. lib. 0,75). 


Id. La Famiglia. — Indidem. (Ven. lib. 0,75). 

Id. II Divorzio. — Indidem. (Ven. lib. 0,75). 

Id. II Suicidio. — Indidem. (Ven. lib. 0,75). 

Id. Proprietd e Socialismo. — Indidem. (Ven. lib. 
0,75). 

Id. Questioni morali dei giorno., — Indidem. (Ven. 
lib. 2,75). 

R. G. Meyer d. C. d. G. La scienza dei Santi. Ver- 
sione italiana dei sac. Angelo Sinibaldi, riveduta e ap- 
provata dalPautore. — Editio altera. — Indidem. (Ven. 
lib. 2). 

Barone J. Angot des Rotours. S. Alfonso de’ Li- 
guori. ( 1696-1787) — Indidem. (Ven. lib. 2). 

Ludo vico Macinai. Tra i Misteri. I misteri e l’evo- 
luzione. — Indidem. (Ven. lib. 0,60). 

Paolo Graziani. Sisto V e la sua riorganizzazione 
della S. Sede. — Indidem. (Ven. lib. 0,60). 

D. G. Pilatillo. Racconto estratto dalla collezione 
di Letture ricreative di L. Coloma e tradotto coi per- 
messo delPautore. — Indidem. (Ven. lib. 0,60). 



AENIGMATA 


i. 

Sustinet arcanum; cervicis sustinet orbum; 

Sustinet hic quadrupes; sustinet ille bipes. 

II. 

Olfacio, clamo, moneo, quoscumque fidele, 

Captivum tueor, liberiusve sequor. 

F. X. B. 

Ex sociis, qui utriusque aenigmatis interpretatio¬ 
nem ad Doctorem IOSEPHUM FORNARI, Commentarii 
moderatorem (Roma, via dei Governo Vecchio, 96) 
miserint intra menses duos, unus, sortitus, gratis 
accipiet IOANNIS FRANCESIA opus, cui titulus : 

TARCISIUS 

ACTIO DRAMAT1CA VERSIBUS SENARIIS CONSCRIPTA. 


Aenigmata an. XIII, n. V proposita his respondent: 
l) batro; 2) Palea - r. 

Ea rite soluta miserunt: 

Guil. Schenz, Ratisbona. — Ali). Ivain, Dublino. — Lad. Lud. Podo- 
binski, Cracovia. — Alb. Perraud, Lutatia Parisiorum. — I. M. Meunier, 
Corbiniaco. — I. Ortiz, Moralia. — I. Wawer, ex Argantina republica. — 
Alb. Catteau, Lugduno. — Ani. Robert, Marieville in Canada. — I. Mar¬ 
tius, Philadalphia. — Fr. Baturawiez, Zytomiria. — lac. Mencndez, Ma- 
drito. — Alex. P. Gest, Tranlonio. — I. Ciolli, Papia. — Alex. Fdsztusz, 
Szatmdr. — Hem. Forgeot, Nicaaae ad Varum. — Ioan. Biava, Bergomo — 
R. Riclii, Traianopoli. — F. Arnori, Madiolano. — F. Correa, Emerita. — 
B’. X. N., Drepano. — B'r. Guerra, Aletio. — E. Ricci, Florentia. — F, Sta- 
race, Neapoli. — Clem. Fiard, Curia Rhaetorum. — Petrus Tergestinus. — 
Eug. Dolmar, CKicagine. 

Sortitus est praemium: 

Renatus Richi, 

ad quem missum est opus, cui titulus: 

S. AMBROSII DE OBTBTCIIS LIBRI TRES 
(Edit. F. TAM1ETTIUS). 


Sponsor: Ioannes Baptista Ciampi, iurisperitus 

Romae — Ex officina Societatis Romanae Edi tricis. 















Ann. XIII. 


Romae, Mense Septembri MCMX 


Num. IX. 

DE LITTERIS ET BONIS ARTIBUS COMMENTARIUS 


Rerum 

Do Svllabi Pii Papao X propositione LVI. 

De condicionibus quibus latinae disciplinae perceptio conti¬ 
netur. 

Do re litteraria apud Subalpinos. — De poesi lyrica (Dominicus Ca- 
pellina - Iosopli Bertoldi - Ioseph Regaldi - Constantinus Nigra). 

lani redundat horreum! 

Goiloquia latina. De sacra Synaxi. 

Paroemiac sive adagia : Mustelam habere. 

S. Petri primatus et pracroaativae ex archaeologiae testimoniis. 

Acta Pontificia : De iureiurando conceptis verbis dando ab iis qui Do- 
ctores in Scriptura Saera renunciandi sunt. — Motu proprio - Litte¬ 
rae Apostolicae. 

Ex Sacris Congregationibus Romanis sententiae novissimae se- 



De Syllabi Pii Papae X 

propositione LVI. 


Pius Papa X (Encycl. Pascendi, 7 Sept. 1907) sa¬ 
pienter circa Modernistas scribit: « Tria sunt potissi¬ 
mum quae suis illi conatibus adversari sentiunt: scho¬ 
lastica philosophandi methodus, Patrum auctoritas et 
traditio, magisterium ecclesiasticum... Ipsius ecclesia¬ 
stici magisterii auctoritatem toto studio minuere atque 
infirmare conantur, tum eius originem, naturam, iura 
sacrilege pervertendo, tum contra illam adversariorum 
calumnias libere ingeminando ». Contra ecclesiastici 
magisterii auctoritatem militat propositio 56 a Syllabi, 
ab eodem Pontifice (4 Iulii 1907) damnata: «Ecclesia 
Romana non ex divinae providentiae ordinatione, sed 
ex mere politicis conditionibus caput omnium Eccle¬ 
siarum effecta est ». 

Quaestio de origine divina Ecclesiae romanae pri¬ 
matus supra alias ecclesias, a quaestione de S. Petri 
adventu ac morte in Urbe dependet; ita si S. Petrus 
Romam petiit ibique diem supremum obiit, nonnisi di¬ 
vino consilio hoc factum fuit, primatusque Romani Pon¬ 
tificis non iam ex politicis conditionibus, sed divina 
dispositione ortus est. Audiantur Protestantes scripto¬ 
res (1): « Si Apostolorum Princeps in Urbe aeterna 
aliquando fuit, tunc certum est, ipsum hoc fecisse, non 
tanquam simplicem viatorem, sed ex apostolicae pote¬ 
statis plenitudine, ita ut martyrium eius sub Nerone, 
nonnisi gloriosa consummatio eorum quae inter Roma¬ 
nos operatus est, sit... Romanus episcopatus, in pote- 

(1) Jahrbiicher fur prot. Theol. (Leipzig 1876) p. 562. - « Se non k ve- 
nuto (S. Piotro) in nessun modo, ne b morto nella cittii eterna... il pri- 
mato posteriormente innegabile dei Vescovi romani sulla Chiesa sarsi 
unhisurpazione, o, per usaro una frase piii benigna e piii scientifica, una 
formazione storica ». Ita Modernus quidam. 


index: 

lectae : Ex Congregatione Consistoriali — Ex Congregatione Rituum 
— Ex Congregatione de Sacramentis. 

Diarium Vaticanum. 

Annales. — Novum inter Balkanicos populos regnum constitutum — Au¬ 
strorum Hungarorumque gaudium — Cretensis quaestio — Ex Isiponia 
— In inferiore America. 

Per orbem. 

Librorum recensio. (G. Bonomelli. — A. GarneriJ. 

Libri recens dono accepti, 
loci. 

Epistolarum commercium. 

Aenigmata. 

Appendix: Arrae Gorgoniae. 


state Petro collata semper fundabitur... Propter hoc, 
facile intelligitur, quare antiqui protestantes historici, 
omnibus viribus conati sint, fundamentum supra quod 
superbum dominationis Ecclesiae romanae aedificium 
fundatur, removere ». 

Ad praedictam igitur propositionem reficiendam, 
enumeratis prius erroribus, sufficiens erit ostendere, tum 
ex factis, tum ex recentiorum historicorum auctoritate, 
S. Petrum Romam venisse, ibique diem obiisse su¬ 
premum. 

* * 

Roma - inquit Renan (1) - quotidie Christianismi 
caput magis ac magis fiebat, atque loco Ierusalem, ve- 
luti centrum religionis humanitatis « Civitas sacro¬ 
sancta » successit... Retinebatur communiter romanam 
Ecclesiam a Petro fundatam fuisse, Ipsique primatum, 
quem Apostolus a Christo receperat esse transmissum... 
Simulque nonnisi dexteritate quadam romana Ecclesia 
remansit. Petri ac Pauli reconciliatio supremum futu¬ 
rumque romanae Ecclesiae dominium fundavit... Causae 
vero materiales nonnullae multum contulerunt, ut a ce¬ 
teris Ecclesiis tale dbminium recognosceretur. Videlicet, 
cum Ecclesia romana divitiis afflueret, cumque bona 
eiusdem summa cura administrarentur, factum est, ut 
divitiae huiusmodi, ad aliarum Ecclesiarum auxilium 
diffusionemque conservarentur. Communis Christianismi 
thesaurus Romae exstitit, Romanaeque Ecclesiae unica 
intentio fuit « regere et gubernare » atque ad finem hunc 
omnia media adhibere. In consiliando romana Ecclesia 
politica arte usa est, et ars politica non abhorret a 
fraude. Ecclesiae romanae munus fuit non iam doctri¬ 
narum speculatio vel puritas, non dogmata, sed disci¬ 
plina; Ipsa catholicismum fundavit; atque expressio 
illa « Ecclesia catholica » Romae prima vice audita est, 

(1) Mare AurdU, chap.. 5, 

Quinam sunt characteres - inquit Harnack (i) - 
quibus Romana Ecclesia praedita est ? Latinorum ge¬ 
nium romanique imperii universalitas, praeter multa 
alia, perdurant in ea. Saeculo quinto cum romanum 
imperium, tum propter intimas causas, tum propter 
barbarorum invasiones dissolvebatur, Romanus Episco¬ 
pus, uti praeteriti defensor atque futuri custos apparuit. 
Homines qui saeculo quinto in romana cathedra regna¬ 
verunt, circumstantiis saeculi apprime instructi fuere, 
eisdemque circumstantiis in propriam utilitatem usi 
sunt. Romana Ecclesia, loco romani imperii clam suc¬ 
cessit, romanumque imperium in ea perduravit, Ipsa 
continuo populos regit, eiusque Pontifices, Traiani ac 
Marci Aurelii more modoque regnant. Loco Romuli et 
Remi Petrus et Paulus habentur; loco Consulis ac Pro¬ 
consulis, episcopus et archiepiscopus est, legionum loco 
monachi et presbyteri, loco imperatoriae cohortis Socie¬ 
tas Iesu habetur. Romana Ecclesia, nonnisi quaedam 
artis politicae creatio est; cum sit perduratio imperii 
romani; Pontifex qui simul Rex, et « Pontifex maxi¬ 
mus » vocatur, est Caesaris imperatoris successor. Cum 
Romana Ecclesia genio Latinorum feratur iam a saeculo 
tertio instauratio quaedam romani imperii fuit. 

Non aliter ipsemet Loisy (2) a quo propositio 56 a 
desumpta est. Certum est - scribit ille - Iesum Chri¬ 
stum de Ecclesiae constitutione, quasi de gubernio quo¬ 
dam in terra instituto atque longa saeculorum serie ad 
permanendum in aeternum destinato, nunquam cogi¬ 
tasse... Si Romana Ecclesia Imperatoris mores adhibuit, 
si primatui formas legales et quasi constitutionales 
tribuit, haec omnia a motu quodam universali repe¬ 
tenda sunt, a quo motu Ecclesia ab initio ad formam 
cuiusdam gubernii accipiendam coacta est. Per textuum 
criticam neque ad Romani Pontificatus divinam insti¬ 
tutionem probandam, neque ad illius exercitii legitimas 
conditiones ostendendas valemus. Propter temporis cir¬ 
cumstantiarumque necessitates, Romana Ecclesia, ad 
instar imperii, quasi ad instar exercitus qui a capite 
mandata recepit, eaque absque ulla discussione cogitur 
exequi, organizationem consequuta est. 


Ex factis, atque ex recentiorum historicorum aucto¬ 
ritate ostendendo S. Petrum Romam venisse, ibique 
diem obiisse supremum, praedictorum errorum critica 
instituitur. 

(1) Das Wesen d. Christentums 14 Vorlesung. 

(2) Cf. L’Evangile et VEglise iv, v. Autour d’ un 'petit livre v, iv, v. 
Cf. etiam UEvangile et VEglise p. 141, 143, 144: Simples Rdflexions p. 103: 
« C’est ineontestablement a son rang de capitale que Itonie dut d’attirer 
k elle les deux personnages les plus importants de PEglise apostolique » 
et « que la position centrale de Home aprbs avoir amend les apotres dans 
cette ville, a mis son eveque 4 meme d’exercer une influence que nui 
autre n’aurait pu avoir dans un autre endroit. Pariant en historien pignore 
les dispositions de la Providence. Mais j’ai eu soin d’observer que, si 
Pierre et Paul lorsqu’ils moururent... ne se doutaient pas qu’ils eussent 
legue un maitre & Cdsar, ni meme qu’ils eussent donne un chef & PEglise, 
iis voyaient dans Rome et 1’Eglise romaine le centre providentiel de 
1’bvangelisation chretienne. L’historien ne peut rien dire de plus, s’il 
veut rester dans les limites de la probabilite », 


a) Ex factis. — Post saeculi secundi dimidium habe¬ 
tur I) existentia universalis traditionis penes maioris 
momenti scriptores, ita ut de S. Petri martyrio in ro¬ 
mana Urbe tamquam de re cognita fiat sermo, scri¬ 
ptaque exstent. Ita Dionysius Corinthiorum episcopus, 
ita S. Irenaeus, Clemens, Origenes, Tertullianus. (1) 
II) Eusebius (. Hist. Eccl. 1. 2, c. 25) refert nobis Caium 
romanum hisce verbis de Petri et Pauli sepulchris lo- 
quutum fuisse: « Ego vero Apostolorum tropaea eorum 
possum ostendere. Nam sive in Vaticanum, sive ad 
Ostiensem viam pergere libet, occurrent tibi tropaea 
eorum qui Ecclesiam illam fundarunt ». III) Saeculo 
tertio Romani Pontifices, nemine contradicente, asse¬ 
runt se esse Romae Petri successores iisdemque iuribus 
pollere. IV) Dum inter ecclesiam romanam et orienta¬ 
lem controversiae innumerae ortae sunt, nulla contro¬ 
versia oritur circa Romanorum Pontificum successionem 
in cathedram Petri. Modo ius non habemus, tot scri¬ 
ptores de errore vel de falso accusandi. Facta recensita, 
quamvis, solitarie accepta, possint pro quibusdam vi de¬ 
monstrativa carere; coniuncta tamen auctoritatibus al¬ 
latis, probant vere S. Petrum Romam venisse, Romae 
diem obiisse supremum. Nonne rursus traditio habetur 
de adventu Marci cum Petro Romae, de Evangelio a 
Marco Romanorum rogatu conscripto, ac de prima 
epistola Petri, Romae pariter scripta? Confusio quae¬ 
dam igitur est, ex maiori extensione accepta a Roma¬ 
norum Pontificum auctoritate propter politicas conditio¬ 
nes, concludere: ex conditionibus illis politicis prima¬ 
tum ortum fuisse. Primatus ille siquidem ex voluntate 
Christi est, maior vero eiusdem primatus explicatio 
atque extensio ex conditionibus externis dependere 
possunt. 

b) Ex recentiorum historicorum auctoritate. — A. Har¬ 
nack ( Patres Apostolici, fasc. 1, p. 15):« Lis adhuc sub 
iudice non esset, nisi critici fabulis illis Pseudo-Cle- 
mentis vel iudaizantium Christianorum plus quam par 
est auctoritatis tribuerent» (2). Horatius Marucchi (In- 
trocl. storica al Quo Vadis, p. II): « Factum adventus 
Petri Romae (abstrahendo a quaestione chronologica) 
tantae evidentiae historicae est, talibus ac tot insignibus 
antiquitatis testimoniis corroboratur, ut hodie critici 
protestantes magis illuminati, illud tamquam certissi¬ 
mum retineant». Ioannes Guiraud ( Questions dhistoire - 
La venue de 8. Pierre d Rome, in fine) haec habet: 
« Si factum aliquod datur, argumentis quae refutari 
nequeant comprobatum, est factum Apostolatus S. Petri 
in Urbe Romae. Fundatur in traditione constanti quae 
de generatione in generationem a saeculo quarto usque 
ad apostolicam aetatem nos ducit. Iam in secunda ge¬ 
neratione Christiana penes illustriores communitates 

(1) Cf. argumentum Traditionis Eusebii Caes., S. Clementis, S. Ignatii 
M. 1. Epist. Petri, Fei-Propaedeutica, Tract. de Ecclesia a. 4 n. 36. 

(2) In quodam recentiori sermone Proteslantismus und Katholzcismus 
in Deutschland (p. 24} clarius ait: « Flaeius und die alten Protestanten 
leugneten iiberhaupt die Amyesenheit des Petrus in Rom.... Ietzt wissen 
wir, dass iene Anwesenheit eine gute bezeugte Tatsache ist ». 

(Rom.ae t Corinthi, Smyrnae, Antioehiae) ab Apostolis 
fundatas, quaeque speciali modo eoruindem memorias 
servabant, factum illud universaliter admittitur. Idi- 
psum, diebus nostris habetur, penes melioris notae sa¬ 
pientes, paucis ( 'retardataires ) protestantibus ac veteribus 
catholicis dubitantibus. Circa factum hoc traditiones 
nostrae consolidantur, ac nobis fas est nomine scientiae 
credere, Romanam Ecclesiam vere matrem et caput 
omnium Ecclesiarum esse, quia ab Apostolorum prin¬ 
cipe fundata atque morte illius consecrata fuit ». 

Duchesne (Histoire ancienne de VEglise, chap. 5) 
scribit: « Post saeculi secundi dimidium universalis 
habetur traditio circa S. Petri mansionem in romana 
Urbe. Sufficiat enumerare Dionysium Corinthium pro 
Graecia, Irenaeum pro Gallia, Clementem et Origenem 
pro Alexandria, Tertullianum pro Africa. Circa a. CC, 
Caius est, qui Apostolorum sepulchrum Romae indicat. 
Iam a tertio saeculo, dum PontifipeS Romani, nomine 
atque tamquam successores S. Petri loquuntur, nullibi 
titulus iste impugnatur. Statim ac Christianitas uni¬ 
versa memoriam Apostolorum recolit, et eorumdem 
Apostolorum iura recognoscit, Romana ecclesia tam¬ 
quam Petri Ecclesia retinetur, quod ibi Petrus mortuus 
sit, quod ibi sedem suam reliquerit. Quamvis rursus 
multae inter Orientem et Occidentem ortae sint contro¬ 
versiae, nunquam tamen, factum de sede Petri Romae, 
in dubium versum fuit ». Hodie, - inquit Paulus Allard 
(Le Christianisme et Vempire romain, 5* ed ; , p. 17. n. 2) - 
critici omnes, nomine Babylonis in versiculo illo epi¬ 
stolae primae S. Petri romanam urbem intelligunt, quae 
ita designabatur in modo secreto loquendi Iudaeorum 
et Christianorum: non vero civitas Chaldeae, quae 
primo saeculo, forsitan non exstabat amplius, et in qua 
Petrus nunquam praedicavit ». 

Propter hoc miramur quod Gregorovius ausus sit 
scribere: « Historia nihil scit de praesentia Petri Ro¬ 
mae... Fundatio communitatis Petro tributa, nonnisi 
quaedam legenda est ». 


Ex hucusque dictis, ius nobis est concludendi Ro¬ 
manum Pontificem iure divino esse Petri successorem 
in primatu supra Universalem Ecclesiam, necnon repe¬ 
tendi verba Tertulliani (De Praescrip., 36) circa Ro¬ 
manam Ecclesiam: « Ista quam felix Ecclesia! cui to¬ 
tam doctrinam apostoli cum sanguine suo profuderunt; 
ubi Petrus passioni Dominicae adaequatur ». 

Fribnrgi Helvetiorum. 

P. Regin ALDUS M. Fei 0. P. 


Omnia alia incerta sunt, caduca, mobilia,' virtus est una 
altissimis defixa radicibus, quae nunquam ulla vi labefactari 
potest, nunquam dimoveri loco. 

Cic., Phil ,. IV, 6. 


DE CONDICIONIBUS 

QUIBUS 

LATINAE DISCIPLINAE PERCEPTIO CONTINETUR ( l ) 

IV. 

Venio nunc ad quartam institutionis latinae perci¬ 
piendae condicionem, quae ex beneficiis inde speratis 
oritur; quae quidem condicio est ipsa crux, ut aiunt, 
totius quaestionis. Quid enim aliud aut nos commen¬ 
damus aut discipuli quaerunt, nisi utile? Utilitas autem 
disciplinarum scholasticarum et varias interpretationes 
accipere solet, et generaliter in duas omnino partes vel 
classes (sive hae simul existunt sive seorsum) dividi 
potest. Qua de re universim ac paullo fusius dispu¬ 
tare placet. 

Ipsa videlicet natura rerum sive communis vitae 
humanae condicio Universis hominibus et necessitatem 
imposuit officiorum alienorum, et pari ratione imperat 
ut aliis officia praestare velint. Neque quidem bene mo¬ 
ratis tantum religionisve cultoribus haec obligatio re¬ 
linquitur agnoscenda, verum ex omnium ac singulorum 
ortu ad supremum usque diem (ne de pietatis erga de¬ 
functos officiis verbum faciam) vim suam constanter 
exercet. Quod si quis quaerat quonam modo et quate¬ 
nus homo homini prodesse debeat, illud respondere in 
promptu est, ita ut victum sibi comparet. Namque 
etiamsi non pauca sunt vitae communis officia, quibus 
pecuniae sordida remuneratio nequaquam exaequetur, 
tamen est pecunia norma quaedam ac mensura laboris, 
ideoque, dum de necessitatibus cottidianis agitur, quae¬ 
cumque officia sive munera praebent unde vivamus, 
haec rite et sufficienter aliis prodesse existimanda sunt. 
Sacerdotes et pastores, medici et pharmacopolae, iudi- 
ces et iurisconsulti, mercatores et mensarii, agricolae 
et opifices, nautae et milites, custodes et vigiles, scri¬ 
ptores et poetae, cantores et histriones, mimi quoque 
et ventilatores, immo (ne quem exclusisse- videar) ipsi 
carnifices de suis in societatem humanam meritis bene 
sentire possunt. 

Haec quum ita sint, sequitur ut in institutione pue¬ 
rili id ante omnia provideatur, ut ad aliquam certam 
artem qua victus comparetur unusquisque erudiatur. 
Quaelibet disciplina ad hanc rem maxime necessaria 
videbitur, principatum studiorum merito obtinebit. Non 
modo voluptates posthabendae sunt, sed studia opti¬ 
ma signa huic principali consilio adversatura esse vide¬ 
buntur. 

Tamen ne illud quidem obliviscendum est quod nulla 
prorsus arte vel occupatione totus homo expletur, eo- 
que verius hoc nostro saeculo dicitur quoniam crescit 
in dies occupationum numerus atque minuuntur singu¬ 
lorum hominum partes. Quamobrem adversum et con¬ 
trarium illis disciplinis quae ad vivendi subsidia per¬ 
tinent, quaeque studia puerilia in unum quasi punctum 

(1) Gfr. num. sup. 













cogunt, etiam aliud institutionis exsistit genus, quod 
praecavere studet ne nimis angustus vitae cursus flat. 
In utro igitur genere latina studia ponimus? Non est 
una eademque pro omnibus responsio. Aliis quidem 
proderunt latina in artibus unde vivitur; aliis umbra¬ 
tilem quandam animi culturam adferent; nonnullis vero 
utrumque commodorum genus praebebunt. Sed haec 
quoque satis sunt. 

Y. 

Nunc ad praecepta docendi venio, quae ex his quas 
demonstravi condicionibus proficisci puto. Quae dum 
expono, peto ut ignoscatur mihi sicubi vel iterasse iam 
seripta videbor, vel mutasse. Etenim revera nihil mu¬ 
tavi ; verum tamen paullo aliter sententias meas, expe¬ 
rientia duce, exponere didici. Pono autem octo prae¬ 
cepta generalia sive axiomata. 

Primum praeceptum meum idem permanet quod 
semper: copiam• rerum appetendam esse. Sunt equidem 
qui in latinis studiis nihil aliud videant nisi meram 
animi exercitationem et quantitati rei qualitatem longe 
anteponendam esse clament. At neque tota utilitas rei 
latinae in sola intellectus exercitatione consistit, neque 
opponenda copia curae est. Irnmo vero, si intra angu¬ 
stiores fines versabitur industria docentis, carebunt 
pueri non paucis intellectus vere exercendi instrumen¬ 
tis. Scilicet fieri potest ut ipsa quantitas rei qualitatis 
rationem habeat. Exempli gratia, si quis in uno libro 
Caesaris omnem industriam suam collocabit, qui poterit 
locos cum locis conferre? At, inquit, nonne sapienter 
praecipit Quintilianus ut multum, non multa legamus ? 
Sapienter sane; sed quid tandem est istud « multum 
legere » ? Credo, scriptum aliquod excellentius animo 
comprehendere. Quis autem comprehendat sine scien¬ 
tia? Qualis autem scientia ista est quae nec perspicere, 
nec prospicere, nec circumspicere valet? Non est me¬ 
tuendum ne id abundet quod ne sufficiat quidem ? 

Proximo autumno quum in Universitate Chicagi- 
nensi litteris latinis et graecis operam darem, coetui 
cuidam vespertino adfui, in quo de praeparatoriarum 
scholarum curriculis latinis agebatur. Nemo non fave¬ 
bat litteris humanioribus; nemo non postulabat melio¬ 
rem linguae latinae institutionem; nemo non cupiebat 
ut quocumque modo expediret, ea linguae latinae no¬ 
titia traderetur, qua postea quivis ad universitatum 
studia venissent litteras latinas facile et commode le¬ 
gerent. Omnes tamen qui super hac re illic disputa¬ 
runt, in eo unicam spem ponere videbantur ut, paucio¬ 
ribus vocabulis, dictionibus, regulisque traditis, certior 
firmiorque cetera scientia fieret. Quod contra, ut per¬ 
mittam mihi tantis viris contradicere, longe alia via ad 
commune propositum fert; amplianda erat rerum copia. 
At, inquit, ne hoc quidem efficitur quod tentatur. 
Recte: aliqua pars e memoria excidat necesse est. Sed 
quo plus traditur, eo plus remanebit, detrimento facto. 

Notabilis liber nuperrime in lucem prodiit cuiusdam 


praeceptoris latini, qui dum supervacanea depellere 
conatur atque in necessariis solis elaborare, duo millia 
vocabulorum latinorum curiosissime selecta proponit, 
quae quadriennio scholarum superiorum sufficiant. Hoc 
apparatu vocabulorum, eis scilicet interpretamentis, 
quae ipse designavit instructorum, illa incommoda unde 
laborat hodierna institutio latina emendari posse con¬ 
fidit. Sed, meo iudicio, erravit vir doctissimus; satius 
erat ad totius latinitatis thesauros pueros remitti, sicut 
mihi puero (si licet narrare) olim contigit in schola su¬ 
periori. 

Ibi quidam ex condiscipulis meis lexicon latinum 
maioris formae discedens donavit. Ex illo tempore uni¬ 
versum sermonem latinum ob oculos habere coepi et 
in una qualibet voce exploranda alias complures ani¬ 
madvertere et addiscere consuevi. Plus igitur huic uni 
libro quam omnibus magistris meis, primo duntaxat 
anno excepto, debere mihi videor. 

(Continuabitur). 

Chicagine, Nonis Augustis. 

Theo. T. Chave. 


DE RE LITTERARIA APUD SUBALPINOS (,) 


De poesi lvrica. 

Quum primum Carolus Albertus rex cives ad 
rempublicam secum capessendam advocavit, et 
novus ab integro rerum ordo nasci visus est, om¬ 
nes qui aliquo ingenio pollerent atque litteris, re¬ 
gni felicitatem auspicati, perpetuis fere laudibus 
principem in caelum ferebant, et populorum ube¬ 
rem prosperitatem praesagiebant. Tunc ex impro¬ 
viso magnus poetarum foetus in laudibus principis 
serendis visus est ad nos pervenire, qui aeternis 
in dies profusis cantibus, imperium cum libertate 
celebrarent, quod regis cura in hoc praesertim 
versarentur, ut liberalissimis studiis atque optimis 
doctrinis civitatem excolerent. 

Primus nobis obvius est Dominicus Cajiellina do¬ 
mo Vercellis, qui ex provincialium ephebeo exiit, 
in quo lectissimi adolescentes tuto et sine offen¬ 
sione publice alerentur. Hic, in ipso iuventutis flore, 
magnam de se, de ingenii celeritate atque studio¬ 
rum cultu, fiduciam suis attulit. Namque acerrimo 
a natura donatus ingenio, ex ipsis athenaei clau¬ 
stris, in medios reipublicae litterariae fluctus passus 
abripi, omnibus admirantibus, ex discipulo magi¬ 
ster subito evasit. Non ei tamen mens in bellis 
pingendis, quibus patres atque aequales intererant, 
non in tumultuosis rerum eversionibus, vel urbium 

(l) Cfr. an. xm, n. iv. 

vel populorum contentionibus, sed in artibus man¬ 
suetioribus exponendis, quibus puerorum virtus 
excoli solet, litterarum studium commendat, quibus 
omnis res subalpina optime cuique maxime pro¬ 
batur. Adsiduus Subalpinorum morum cultor ex 
patriis rebus atque ex ingenio suo romuleam plane 
vim, et splendidam hausit brevitatem, atque in 
gravioribus argumentis poetarum clarissimorum 
magnificentiam feliciter compensavit. Suos quoque 
versiculos, ex patrio fonte depromptos, egregius eius 
aetatis musices doctor, commodius aptiusque cum 
artis suae notis mirifice aptabat. Hinc passim scho¬ 
larum nostrarum alumni, vel animi causa nullaque 
prorsus difficultate, ad amorem erga litteras, et ad 
pietatem in patriam fovendam mirum in modum 
excitabantur. 

Suppari aetate, eiusdemque doctrinae discipulus 
fuit loseph Bsrtjldi, qui cum ipso gloriam littera¬ 
rum promeruit et decus. In primis imo vel unice 
in omnium laudem ferebatur ob carmen Carolo 
Alberto dicatum, atque ita Italorum animos per¬ 
vasit, ut ab Alpibus ad Siciliam, per vicos, per 
compita et per angiportus nil dulcius exaudiretur, 
nil aptius nilque commodius ad patriam colendam. 
Omnes in novum rerum patriarum vatem respi¬ 
ciunt, eumque recentem Italiae Tyrtaeum salu¬ 
tant, qui suis carminibus animos in martia bella 
exacuit; eiusque verba pueri alacres repetunt, ea 
iuvenes ingeminant, ea denique vel milites qui 
hostilibus animis ad hostes progrediuntur. Sed dum 
magnam iam de se non spem sed fiduciam adfert, 
novis tot honoribus poene obrutus, ad altiora vo¬ 
catus, munera vero publica adgressus, omnia asper¬ 
natus, ibi totus diu multumque permansit. 

Semel atque iterum, quoad vita ei suppeditavit, 
in publico cuiusdam potissimum viri clarissimi 
funere, ad musas excolendas feliciter tantummodo 
rediens, carmen condidit, in quo mens divina ve- 
luti vena pollens interdum fulgebat. 

Sicque timor sui primum, mors demum omnium 
spem intercepit. 

Paullo ante vixit loseph Regaldi, domo Novaria. 
Etiamtum puer iamque iurisprudentiae laurea in 
Archigymnasio taurinensi donatus, ingenio fervidus 
atque levi cuiusdam gloriola raptus, per totam 
Europam carmina ex improviso fundens peragra¬ 
vit. Mox saeculo indulgens in Orientem perrexit, 
ubi patriam carminibus omni arrepta occasione 
honestare consuevit. In patriam tandem senescens 
reversus, carmina, quae maioribus ingenii lumini¬ 
bus splendescerent, in unum volumen coegit atque 
in vulgus edere placuit. Legentium etiamnunc ma- | 


nibus teritur inter cetera carmen variis modis con¬ 
scriptum, cui est titulus: Lci Dora ; nunc versibus 
exaratum nunc soluta oratione; in quo enarrat 
poeta quae apud celebre illud Subalpinorum flu¬ 
men, saeculis evolventibus, ab Augusta Domo modo 
feliciter, modo adverso marte acta fuerunt. 

Hic unus inter poetas, qui ex tempore versus 
componere consueverunt, adhuc animorum cum 
voluptate legitur, eiusque memoria apud posteros 
prorogatur. Namque eius carmina altioris poeseos 
luminibus nitent, et legentium mentem exhilarant. 
Ingeniosissimo enim viro, qui multas Europae re¬ 
giones atque Asiae sapientiae causa visitavit, vix 
licebit locos ex intima quaestionum naturalium sub¬ 
tilitate petitos, poeticis amoenitatibus exornavit. 
Ex quo etiam latissime patet quanto Christiana 
sapientia ad poesim excolendam magis conferat, 
quam illa philosophorum placita, quae potius quam 
mortalium mentem ad caelum erigant, humi de¬ 
figere consueverunt. 

Constantinus Nigra. — De lioc clarissimo viro 
scripturus optimum factu reputo haec Horatii verba 
in medium esse ferenda, eique aptissime compo¬ 
nenda : 

Multos saepe viros nullis maioribus ortos, 

Et vixisse probos amplis et honoribus auctos. 

Ipse enim humili loco natus, apud Salassos, in 
villula, cui est nomen Castelnuovo, ad altissima 
regni munera pervenit. Florenti adhuc aetate, li- 
beraliter Augustae Taurinorum institutus, quum 
egregiam iurisprudentiae operam daret, exarde¬ 
scente bello adversus Austriacos, studiis intercep¬ 
tis, ad arma multorum aequalium exempla secutus, 
convolavit. Ubi strenue militavit et vulnere ad¬ 
verso pectore honestatus, rediit. Identidem vero, 
vel inter iurisprudentiae disciplinam, ad carmina 
suopte ingenio ferebatur, atque ad ea potissimum 
celebranda, quae probatissimo cuique viro prae¬ 
clara viderentur. Eius carmina de exercitu Subal¬ 
pino apud No variam, carmina popularia, quae pas¬ 
sim vel inter iocos tunicata plebs fundere con¬ 
suevit, maxime laudantur iucundo sententiarum 
candore atque inaffectata illa stili simplicitate, qua 
fit, ut ex eius ingenio nullo prorsus labore fluxisse 
videantur. In celebrandis domesticis factis tam pro¬ 
priis coloribus usus est, ut a nullo homine sumi 
potuerint. 

Utinam vero ultimam operibus manum impo¬ 
suisset! Sed multis rebus publicis abstractus, ra¬ 
rius omnino, et horis modo subsecivis, quibus a 
rebus gravioribus otium erat in amoeniores artes 
incubuit. 

Eius tamen nomen e communi oblivionis nau¬ 
fragio enatabit, et rebus publicis, quibus interfuerit, 
illustre, inter poetas componendum esse iudicabo. 
Ipse enim carmina haud spernenda, sive de penu 
suo depromta, sive de Graeco fonte, nunc Italico 
sermone nunc etiam Latino in vulgus edidit. In¬ 
surgit enim aliquando et plenus est iucunditatis 
et gratiae, et variis figuris et verbis felicissime 
audax. 

Quoad vixit, orator regni apud complures ex¬ 
teras gentes, plurimos doctos et principes viros 
amicitia devinctos tenuit, inter quos recensetur 
Napoleon III, Gallorum imperator. Devexa aetate, 
omnibus carus placidissime obiit. 

Subalpinus. 



IAM REDUNDAT HORREUM! 


Filii Sion, exsultate, et laetamini in Domino 
Deo vestro, quia... descendere faciet ad 
vos imbrem matutinum et serotinum... 
et implebuntur areae frumento. 

(JofiL, II, 28-24). 

ylrva (sidus vult), colone, scinde presso vomere, 

‘Pingue sulcis crede semen, fisus occa iugera: 

Qui serenti semen affert, ipse fruges Providus 
Imbribus laetas adauget, hisque ditat pauperem. 

Stridet arbustis cicada, gryllus una constrepit; 
Decidere culmo aristae... dona spectat horreum! 

Tecta circum vix hirundo vere trinsat florido, 

Ut loquelis sic perita turba runcis squalidam 
Sarrit aeram, ne laboret messis... ut virgo Ceres 
Turgidis undet papillis ad Favonii oscula. 

Stridet arbustis cicada, gryllus una constrepit; 
Decidere culmo aristae... vere pubet horreum! 

filrva sole sub rubenti flava sterne falcibus 

Eia! messor; quae parentis e sinu adsunt munera, 

Nunc fluentes gratiosa fronte pendant guttulae: 

Excita falcem retusam, sterne messes impiger. 

Stridet arbustis cicada, gryllus una constrepit; 
Decidere culmo aristae... iam paratur horreum! 

ylureos, quos plaustra vectant post bubulci aculeum, 
Area aequata cylindro sparge, tritor, mergites; 

Cantilena equos beante verberis vox urgeat; 

Grana solvant laeta glumae diro apertae tribulo. 

Stridet arbustis cicada, gryllus una constrepit; 
Decidere culmo aristae... iam vigescit horreum! 


Dentus afflat en! secundus: nunc acus tollat leve, 
Quod tibi fruges det amplas, pala mensis Aeoli: 
Uberes quot fundit Eos, ac Orion lacrymas, 

Guttulas quot frons, tot alma mater offert munera. 
Stridet arbustis cicada, gryllus una constrepit; 
Decidere culmo aristae... iam repletur horreum! 

Frugibus plenos revinci reste, deduc sacculos: 

Aream, quam pes terenti messe struxit ungula, 

Flore splendidae puellae, iunctae ephebis ehodum! 
Gaudii gemmisque amoris saltitando insigniant. 

Strepit arbustis cicada, gryllus una constrepit; 
Decidere culmo aristae... iam redundat horreum! 

Iam redundat... laude multa fer, colone, Providum; 
Efferat gryllus, cicada; messis, horreum efferat! 

Romae, mense Augusto. 

Thomas Vignas S. P. 


COLLOQUIA LATINA 

De sacra Svnaxi. 

Curio. — Auspicato quidem mihi obvenis, Atili 
mi carissime; fidensque ad me accedas, sollicitu¬ 
dinemque ex animo expellas omnem, eo quod in 
periculo, quod heri de Christianae disciplinae in¬ 
stitutionibus fecisti, primas habueris; unde scias te 
post hebdomadam sacra de altari primum liba¬ 
turum. 

Atilius. — 0 me beatum! quaenam me manet 
sors! quid enim maius usquam sperare possim ? 
Properet quidem candidus ille dies, quo caelestium 
dapibus refici merear, et sic, adolescens adhuc, 
cum Christo coniungar, ut eius caro mea sit caro; 
sanguineque eius genae rubescant meae! Iamiam 
videor manibus eius capiti meo impositis oblectari, 
meque totum eiusdem amplexibus devincier, ut 
olim evenisse legimus Galilaeis puellis, qui a pa¬ 
rentibus oblati ad Christum singuli accedebant. 

C. — Atili mi, sensus quidem, quos in animo 
concipis, bene de te portendunt, locutionesque tuae 
oppido me solantur; sed caveas, ne divinis libami¬ 
nibus receptis, a talibus sensim incoeptis desciscas, 
ut plurimum de adolescentulis fit, qui altiorum di¬ 
sciplinarum mox arrepto curriculo, recedunt.... 

A. — 0 mi pater, ne talia de me suspiceris; 
quonam modo ego Iesu mihi tam dulciter et ma¬ 
ture occurrenti terga vertere possim! Nonne tu 

aliquando dicebas tempus amantium tempus esse 
Dei? Attamen si mihi daretur etiam, ut Christi 
suave os tueri possim, manusque eius attrectare, 
vel paulisper tantum indumenta eius osculari mihi 
£ concessum, ut Palaestinis pueris, quibus invideo 

nimis ! 

C. — Mysterium, adolescens mi, quod usque 
nunc, tanto studio te docere curavimus, prodigium 
quidem amoris, et sapientiae est: « Christus in 
Eucharistia latens », unde nihil habes, ut iuveni- 
bus illis invideas - « Christus sub signo abditus, 
et vere praesens - Caritas atque Fides mirabili 
quodam nexu insimul coniunctae », unde homo 
^ hac vita degens adhuc totque infirmitatibus ob¬ 

noxius, fide non exuta divino frui consortio, divi¬ 
nisque complexibus propemodum implicari valeat. 
Quid potius cupere valeas? 

A. — Quae tuis commentationibus tanto amore 
docuisti, mihi nova luce nunc clarescere viden¬ 
tur, imo in tanta mysterii caligine eiusmodi obie- 
ctum propius attingere et contemplari. Quanam ra¬ 
tione, cedo, potero per annos altius usque, usque 
assurgere tantis obvolutus impedimentis? 

C. — Fidem atque humilitatem nunquam a la¬ 
tere tuo dissociari permittas; nec semel per diem 
meditari negligas ad quodnam fastigium Euchari¬ 
stiae sacramenti causa, Christianus quilibet ascen¬ 
dere pergat. En puellum, ut proxime te, sub vitae 
initium ad angelicas admittier dapes; illumque, 
quem homines parvi pendunt, nobiliori in sede, in 
templo nitere, unde caelestis convivii suavitas 
eius pectus mulcere, quin et laetitiam insuetam in 
eius propinquos effundi... Quid dicam de piis fide¬ 
lium cohortibus, qui summo mane, facibus in tem¬ 
plo collucentibus per sacramentum Christo uniri 
consuescunt, ut lacrymis quas hesterno die aerum¬ 
nis confecti, forsan profuderunt, aliquantisper de¬ 
tersis, caelestis suavitatis sensibus se recreari sen¬ 
tiunt ? 

A. — Sinas, quaeso, ut et mihi de sacramento 
« hoc aliquid edicere, pro parte quidem mea, liceat. 

Puellus tantillus eram; in matris gremio sisten¬ 
tem memini me, non semel concentuum sacrorum 
suavitate delectari; collucentiumque luminum va- 
( rietatem in templo mirari, et statis temporibus 

sacro silentio recreari. Conceptus cordi erant sed 
locutiones deerant; infans propemodum adhuc 
eram... 


C. — Habes ut et unde maiora perspicias. Non 
longis sermonibus te detineam; accipe quae pau¬ 
cis tibi promam. Clamores populares in praesens 
excitantur, vulgusque passim in civitatum primo¬ 
res insurgit, quod ipse parvi pendatur, egenique 
in fastidio habeantur. At, cedo, sacras ingrediaris 
aedes; statimque spectabis cum nobili viro opi¬ 
busque affluenti humili loco natum, pannisque pro¬ 
pemodum sordidis tectum, ad caeleste accedere 
convivium pari ritu, nec iure dissimili. Adest pro¬ 
digium et alterum. Omnes morimur et sicut aqua 
dilabimur, aiebat foemina illa. Unumquemque quip¬ 
pe nostrum manet ultima dies! Aegroti oculos ca¬ 
ligo quaedam occupat, adstantesque moestitia in¬ 
vadit. Quisnam morientem solari, eumque in spem 
erigere valeat? Ne desperes; en infirmi domus 
paupere supellectili non raro instructa, illico sa¬ 
cris lucescere facibus, non secus ac templum; 
Christi corpus solemni ritu per sacerdotem deferri, 
ut iamiam funebri lecto decumbens eo reficiatur, 
et ceu viatica daps illi praebeatur. Omnes genua 
flectere mystico velamine tecto Domino ingredienti; 
et sub ipsum funus, sive languidum, sive eiusdem 
propinquos caelestium gaudiorum praesagium quod¬ 
dam afficere, ac solari! Sed sermocinationibus no¬ 
stris finem imponamus. Quae diximus hucusque 
memoria serves, studeasque, ut cogitationibus hisce 
inhaerens sacram ad synaxim properare contendas 
illorum verborum veritatem ratus: Beati qui in 
ipso iuventutis flore ad nuptiarum agni vocati a 
sacris divinae Domus liminibus in posterum nun¬ 
quam recesserunt! 

Albii Intemelii. 


Callistus Amalberti A. U. 



FAROE/AIAE SIVE ADAGIA 


Mustelam habere. 

Adagium a Diogeniano refertur, in eosque quadrat, 
quibus omnia sunt inauspicata, tamquam fatis ac diis ira¬ 
tis, ut aiunt. Olim enim creditum est hoc animal infau¬ 
stum iis qui haberent, domique alerent; ut non admodum 
dissideat ab illis: « Equum habet Seianum », et « Au¬ 
reum habet Tolosanum ». Unde nunc etiam apud quas¬ 
dam gentes infelix omen habetur, si, quum paratur 
venatio, mustelam quis nominet, cuius etiam occursus 
passim inauspicatus habetur. 

S. PETRI PRIMATUS ET PRAEROGATIVAE 

EX ARCHAEOLOGIAE TESTIMONIIS w. 


Inter rationes, qnas Luteriani et Calviniani addu¬ 
xerunt ad suam a Romana Ecclesia secessionem quo¬ 
dammodo cohonestandam, haec fuit potissima, ut sci¬ 
licet ad primaevam Fidei esset redeundum simplicita¬ 
tem, a qua Romana Ecclesia prorsus descivisset. Interim 
vero Pontificis Maximi conciliorumque auctoritas ipsaque 
Ecclesiae probata traditio illis nulla: dogmata quae sibi 
placent, mutata persaepe eorum natura, ea retinent; 
cetera veluti abusus reiiciunt. Sacrorum exinde librorum 
testimonia, privatum iuxta uniuscuiusque iudicium do¬ 
cent accipienda, ac proinde quidquid sibi favere posse 
intelligunt, huic parcendum existimant; quae autem 
nullo possunt modo ad privatum sensum retorqueri, 
haec, tamquam interpolata, eliminanda esse pronuntiant. 

Itaque, contra illos, nedum Petri potestas summa, 
ne auctoritas quidem Scripturarum sacrarum efficaciter 
plerumque afferri potest; utrumque enim respuunt cri- 
terium, ad historiam provocantes eamque lactantes se 
probatam habere dumtaxat. 

Dicamus audacter: huic ad historiam provocationi, 
nos, catholici, parum inventi fuimus parati. Doctissimi 
cardinalis Baronii Annales aliorumque virorum erudi¬ 
torum, maximeque Balmes philosophi, scripta complures 
certe dissiparunt errores; attamen adhuc propugnacu¬ 
lum quoddam viris Religioni nostrae infensis manserat, 
in quo fere invicti viderentur. Sic saeculo xvn, Iacobus 
Spon, vir antiquitatis suo quidem tempore peritissimus, 
catholicos archaeologos ut historice, per monumenta, 
nonnulla dogmata, verbi gratia purgatorii existentiam, 
seu precum pro mortuis efficaciam, antiquitus a Chri¬ 
stianis fuisse admissa probarent provocabat; neque ul¬ 
lus fuit, qui tunc ac deinceps per longum tempus re¬ 
sponderet; ita Christiana monumenta, licet ab immor¬ 
tali Bosio paullo ante illustrata, parum tamen perpensa 
atque examinata fuerant. 

E contra, hodie, quot traditionis testimonia circa 
potissima catholicorum dogmata licet e monumentis 
colligere! Iacobi Spon provocationi quinquaginta circi¬ 
ter abhinc annis a doctissimo viro Edmundo Leblant, 
inter alios, apprime responsum fuit, nec quidquam 
illius difficultatis superest hodie nisi provocatoris au¬ 
dacia. Multo etiam ulterius in huiuscemodi probationis 
genere procedi posse, satis est nostris temporibus de¬ 
monstratum; ipseque ego, De Rossi, Wilpert aliorum¬ 
que archaeologorum huius aetatis vestigiis insistens, 
plura nec levia contra novatorum placita evincere potui. 
Prolixius vero est huc omnia adducere, quae e monu¬ 
mentis ad nostram Fidem confirmandam erui fas sit; 

(i) Quod' cl. auctor dissertationem, quam ad Vicensem conventum 
proxime habendum ad centenaria Iacobi Balmesii commemorationem ce¬ 
lebrandam misit, nobis vulgandam ultro tradiderit, Vox Urbis grates habet 
ac refert. 


obiter enim summatimque nimis quaedam proponi de¬ 
berent, quae tamen haud breviter essent natura sua 
tractanda. Unum proinde eligam quod, ut par erit, 
evolvam, uc fortasse ita fuse, ut nunquam hucusque 
fuerit ab aliis dissertum : de Primatu Beati Petri dico. 

Quanta haeretici contra S. Petri primatum, ut illum 
everterent, moliti sint, incredibile pene videtur; eorum 
tamen disiiciendis cavillationibus sermonisque circui : 
tionibus haud immorabor. Unum animadvertam, eorum 
detortam capitis XVI Matthaei interpretationem (1), 
iuxta quam nihil Petro a Christo Domino commissum 
fuit, quod simul ceteris apostolis aeque non fuerit 
tributum. Etenim, nihili quod Christus nomen Petri 
(Ceplias ) Simoni indiderit ipsi faciunt; nihili quod eidem 
fratres in fide confirmandi munus commiserit, nihili 
denique quod pascendi non solum agnos, sed et oves 
curam Petro, eique soli, Christus crediderit. Immo et 
Patrum plurima explicataque testimonia de Petri pri¬ 
matu aut spernunt, aut ad alienum retorquere sensum 
conantur. 

Videamus igitur num revera Petrum ceteris parem 
apostolis monumenta archaeologica exhibeant. Haud 
profecto ad nostram Fidem confirmandam eiusmodi ar¬ 
gumentum referre necesse est: clariora enim Scripturae 
verba sunt quam ut istud quidquam amplius demon¬ 
stret. At adversariis non ita; quippe qui, si Scripturae 
verbis ac Patrum testimoniis parum auctoritatis tri¬ 
buerint, nihilominus haud ita facile monumentorum elo¬ 
quentiam vitare aut minuere poterunt. 

I. 

Petrus saepius quam alius quisquam, praeter Christum, 
in sculptilibus cernitur. 

Humanae proprium est naturae, ut illud magis com¬ 
memoretur quod ; aut propter praestantiam, aut propter 
bonitatem ceteris rebus excellat, magisque cordi sit. 
Porro; si Christi Salvatoris personam excipias, nemo 
tam saepe in sculptilibus coemeterialibus cernitur quam 
beati Petri persona. 

Illi qui eiusmodi monumenta probe norunt, facile 
id mihi concedent; verum, ut omnibus probetur, nu¬ 
meros adducam, qui hodie in omnibus quaestionibus 
maximi fiunt. Ut autem recte eiusmodi intelligatur com¬ 
putatio, quaedam sunt animadvertenda. 

A computatione nostra excludantur primum ea om¬ 
nia biblica argumenta, quae prophetam vel patriarcham 
exhibent veluti defuncti imaginem; Ionam videlicet, 
Danielem inter leones, paralyticum aliaque huiusce¬ 
modi ; secundo vero omnes personae, quae nullo modo 
possint certo ac perspicue dignosci, uti sunt quidam 

(1) «Respondens autem, dixit ei: Beatus es Simon Bar-Iona: quia 
caro et sanguis non revelavit tibi, sed Pater meus, qui in caelis est. Et 
ego dico tibi: Quia tu es Petrus, et super hanc petram aedificabo Eccle¬ 
siam meam, et portae inferi non praevalebunt adversus eam. Et tibi dabo 
claves regni caelorum. Et quodcumque ligaveris super terram, erit liga¬ 
tum et in caelis: et quodcumque solveris super terram, erit solutum et in 
caelis (vv. 17-19) ». 

prophetarum vel apostolorum iuxta Christum imagines, 
inter quas vel Petri haud raro adumbratio esse potest. 
Praeterea, ut facile suis unusquisquh oculis rem inspi¬ 
cere ac recognoscere possit, ad fidelem monumentorum 
synopsim est recurrendum. Artis Christianae historiae, 
a Garrucci doctissimo scriptae, quintum igitur volumen 
eligatur, quod maximam huius monumentorum generis 
partem omniumque Christianarum regionum complecti¬ 
tur, atque iuxta illud computatio fiat. 

Personae autem con¬ 
siderandae, praeter 
Christum, apostoli Pe¬ 
trus et Paulus mihi vi¬ 
dentur, qui a ceteris 
apostolis facile distin¬ 
guuntur, sive quia Chri¬ 
sto propiores sunt, sive 
quia etiam soli sine apo¬ 
stolorum collegio effin¬ 
guntur. Porro, in praefa¬ 
to Garrucci volumine, 
omissis obscurioribus re¬ 
praesentationibus, Chri¬ 
sti imagines quadrin¬ 
gentae et quadraginta 
sunt (1); Petri imagi¬ 
nes ducentae duodecim, 

Paulique vero quadra¬ 
ginta septem. 

Ut autem proportio¬ 
nis huius, respectu ce¬ 
terarum personarum, 
conceptus habeatur, no¬ 
tare sufficit, Moysis imagines triginta septem, Ezechielis 
quinque, Danielis undecim (2), Eliae sex in praefato 
volumine reperiri; denique collegium apostolorum ne 
trigesies quidem cerni. Neque dicendum est id Romae 
solummodo contigisse; nam Garrucci volumen, circa 
sarcophagorum anaglypta, omnia complectitur monu¬ 
menta, quae suo tempore cognita erant. Christiana 
igitur plebs, praeter Christum, beati Petri magis quam 
aliorum, et ipsius Pauli, memoriam coluit, eiusque 
apostoli imagine potissime sculptorum ingenia sunt 
afflata. 

II. 

Quaedam Petri ac Pauli communia. 

Ut ipsa rei natura ferebat, communis Petri cum Paulo 
apostolatus in Romana Ecclesia instituenda gubernan- 
daque fecit ut in quibusdam privilegiis consocii duo 
isti apostoli prorsus essent, idque praesertim in passio- 

(1) Excipiuntur imagines boni Pastoris, quae innumerae prorsus exstant. 

(2) Agitur de Danielis effigie cibum mortiferum draconi porrigentis. 


nibus quibus Magistro quodammodo compararentur. 
Hinc est quod Paulus a militibus deprehensus aliquando 
inveniatur, sive symmetrice cum Petro item a militibus 
deprehenso dispositus, sive non. Immo semel eius de¬ 
prehensio atque martyrium cum captura Christi sym¬ 
metrice opponitur; quod profecto quanta eius fama 
fuerit luculenter probat. 

Aliud est insuper hoc in genere notandum, Paulum, 
haud secus atque Petrum, saepe ad latus Salvatoris 
conspici, atque ab eo 
legationem accipientem 
Evangelii inter gentes 
propagandi. 

Denique duo aposto¬ 
li, veluti intercessores 
pro defunctis, sive in 
catacumbarum picturis, 
sive in sculptilibus, ubi 
animae imagini, orantis 
instar personae effictae, 
adsunt, delineati repe- 
riuntur, praesertim vero 
in media anaglyptorum 
parte. Horum quidem 
nullus fuit in supra dicta 
computatione respectus 
sed ob lineamenta utri- 
usque apostoli propria, 
haud est ambigendum 
quin ita fuerint saepis¬ 
sime ambo Romanorum 
apostoli repraesentati ; 
saepius vero Petrus. 

{Ad proximum numerum). 

Xystus Scaglia 0. C. R. 



ACTA PONTIFICIA 


De iureiurando conceptis verbis dando ab iis 
qui Doctores in Scriptura Sacra venundandi 
sunt. — « Motu proprio » SSmi. dat. d. xxix mens. 
Iunii mcmx candidati ad lauream, antequam Docto- 
ris titulo in Sacra Scriptura donentur, certam iu- 
ramenti formulam recitare atque emittere iubentur, 
qua spondeant se « principia et decreta per Sedem 
Apostolicam et pontificiam Biblicam Commissionem 
edita vel edenda uti supremam studiorum normam 
et regulam fideliter, integre sincereque servaturum 
et inviolabiliter custoditurum, nec unquam sive in 
docendo sive quomodolibet verbis scriptisque ea¬ 
dem esse impugnaturum ». 

• — « Motu proprio » SSmi. dat. d. m Maii mcmx, 

edit. d. xv men. Iulii e. a., Vicarius-Castrensis con¬ 
stituitur in Reipublicae Cilenae exercitu. 

— Per Apostolicas litteras dat. d. xxiv mens. 
Martii mcmx, edit. d. i mens. Iulii e. a., confirman¬ 
tur nominatim veteres indulgentiae Piae Catholica¬ 
rum Mulierum Fuldensi Unioni a Missionibus nuncu¬ 
patae, no vaeque adiiciuntur cum facultate cognomi¬ 
nes Associationes ubique aggregandi in perpetuum. 

— Per Apostolicas pariter litteras dat. d. ix 
mens. Iunii mcmx, edit. d. xv mens. Iulii mcmx, 
laudatur Societas pro diffusione Catholicae Fidei 
Chicagine in Civitatibus Foederatis Americae Sep- 
temtrionalis instituta. 

— Item per Apostolicas Litteras dat. d. x mens. 
Maii mcmx, edit. d. xxxi mens. Iulii mcmx, Vica- 
riatus Apostolicus Ce-Kiam Occidentalis erigitur, 
hisce finibus conclusus: ad septem triones Vicaria- 
tus Kian-Nan et lacus T’hai-hou; ad occidentem 
Vicariatus Kiam Nan et Vicariatus Kiam Si orien¬ 
talis; ad meridiem Vicariatus Ce-Kiam orientalis 
et Vicariatus Fokien; denique ad orientem Vica¬ 
riatus Ce-Kiam orientalis et mare Sinicum orien¬ 
tale, vel potius sinus Ham-tchou. Eadem Missio ita 
terminata apostolicis curis concreditur Sacerdotum 
e Congregatione S. Vincentii a Paulo. 

V — Etiam per Apostolicas Litteras d. ix mens. 
Iunii mcmx ad R. P. D. Patritium Fergo Mac Evary, 
archiepiscopum Torontinum, missas, laudatur Asso¬ 
ciatio pro diffusione Ecclesiae Catholicae Toronti 
in dominio Canadensi constituta, indulgentiisque 
ditatur. 

— Denique per Apostolicas Litteras in « Acta 
Apostolicae Sedis » d. xv mens. Augusti mcmx re¬ 
latas : 

a) Plenariae et partiales Indulgentiae conce¬ 
duntur Fidelibus, qui Missae quotidianae Lugduni 
pro pauperibus defunctis cura Piae Unionis Cruci¬ 
fixi a venia celebrandae, vel in spiritu se sistant. 

b) Plenariae et partiales Indulgentiae conce-' 
duntur Fidelibus Reipublicae Mexicanae centenario 
adeptae libertatis anniversario hoc anno recurrente. 

c) Ecclesia Metropolitana Leopoliensis Lati¬ 
norum titulo Basilicae Minoris decoratur. 

d) Sacerdotibus inscriptis in recenter adiecta 
quarta sectione Pii Consortii sub titulo Deiparae 
Virginis Perdolentis, dioecesis Mediolanensis, pri¬ 
vilegium Missarum conceditur. 

e) Ecclesia Cathedralis Plocensis ad dignita¬ 
tem Basilicae Minoris evehitur. 

f) Piacularis perpetua Missa in universis Gfalliae 
ecclesiis uno e Novembris mensis dominicis diebus 
celebranda instituitur, addita plenaria indulgentia. 


EX SACRIS CONGREGATIONIBUS ROMANIS 

SENTENTIAE NOVISSIMAE SELECTAE 


Ex Congregatione Gonsistoriali. 

De competentia concedendi facultatem acquirendi bona 
Ordinibus aut Congregationibus religiosis usurpata. 

Sacra Congregatio Concilii, quum ipsi oblatae essent 
preces a Vicario Capitulari cuiusdam dioecesis circa 
emptionem aedificii Ordinis Regularis, cui a gubernio 
civili iamduclum ablatum fuerat, Sacrae Congregationi 
Consistoriali proposuit dubium « utrum, post Constitu¬ 
tionem Sapienti Consilio , spectet ad S. C. Concilii, vel 
potius ad S. C. de disciplina Religiosorum, facultas 
permittendi Christifidelibus, ut bona acquirant Ordini¬ 
bus aut Congregationibus religiosis usurpata ». Re au¬ 
tem mature perpensa et praehabito consultorum voto, 
Emi. Patres respondendum censuerunt: « Spectare ad 
Sacram Congregationem Concilii ». (Ex decr. d. xiv 
mens. Martii mcmx). 

De Societate Missionar iorum Africae, vulgo « Pdres 
Blancs ». 

Societas haec etiam post Constit. Sapienti Consilio 
subiecta manet S. Congregationi de Propaganda Fide. 
(Ex decr. d. xv mens. Martii mcmx). 

Nova Apostolicae Cancellariae regula pro subscri¬ 
ptione Constitutionum Apostolicarum. 

Constitutionibus huiusmodi in posterum una subscri¬ 
bent Cardinalis S. R. E. Cancellarius, et Cardinalis qui 
officio praeest, ad cuius competentiam res pertinet in 
eadem Constitutione pertractata. Duplex earumdem 
Constitutionum exemplar, alterum a Summo Pontifice, 
alterum a memoratis Patribus Cardinalibus subscri¬ 
ptum, in Apostolicae Cancellariae tabulario custodietur 
et servabitur. (Ex decr. d. xv mens. Apr. mcmx). 

Regulae circa secretum servandum in designandis ad 
Sedes Episcopales apud Foederatas Civitates Americae 
Septemtrionalis, ubi leges de re vigent. 

1. Convenientibus dioecesanis consultoribus et pa¬ 
rochis qui ius habent suffragium ferendi pro prima can¬ 
didatorum propositione, vulgo terna, ab initio sessionis 
omnes et singuli coram Praesule praesidente iusiuran- 
dum dabunt de secreto servando circa nomina quae in 
discussionem veniunt, et circa ea quae ex maiore suf¬ 
fragiorum numero probata manent, ut Episcoporum 
iudicio subiiciantur. 

2. Si quis cousultor, quod Deus avertat, iuramento 
desit, praeter alias poenas quibus obnoxius evadere 
potest, statim a consultoris officio removendus erit: si 
parochus, poena erit perpetua privatio iuris ad suffra¬ 
gium ferendum. 

3. Episcopi ad idem secretum sub gravi obligantur: et 
ab initio sessionis in qua de candidatorum scrutinio 
agitur, Praeses de hac obligatione eos opportune ad¬ 
monebit. 

4. Ad idem secretum sub gravi tenentur Apostolicae 
Delegationis administri, iuxta iuramentum quod ab 
iisdem praestari solet; et ii quoque ad quos forte Apo- 

stolicus Delegatus se diriget ut opportunas notitias de 
candidatis habeat; qua de re sive verbis, sive litteris 
aliquem interpellet, ipse tenetur de gravi hac obligatione 
interpellatum docere. 

5. Exemplar huius decreti in singulis curiis episco¬ 
palibus servetur, ut omni tempore singulis ad quos 
spectat norma et regula sit. (Ex decr. d. xxx mens. 
Martii mcmx). 

Novae erectae dioeceses. 

Decreto S. C. Consistorialis, SS. D. N. Pius PP. X 
erexit: 

Die xi mens. Novembris mcmix. — Sedem episco¬ 
palem Natalensem ( Natal ) provinciae ecclesiasticae 
S. Salvatoris de Bahia in Statu reipublicae Brasilianae. 

D. xv mens. Decembris mcmix. — Sedem episcopa¬ 
lem Aracayuensem (Aracayii) pariter provinciae eccle¬ 
siasticae S. Salvatoris de Bahia in statu reipublicae 
Brasilianae. 

D. xxx mens. Decembris mcmix. — Sedes episco¬ 
pales Crookstoniensem (Crookston) et Bismarckiensem 
(Bismarck) provinciae ecclesiasticae S. Pauli de Minne¬ 
sota in Statibus Foederatis Americae Septemtrionalis. 

D. xxi mens. Ianuarii mcmx. — Sedes episcopales 
Corrientensem (Corrientes ) et de Catamarca provinciae 
ecclesiasticae Bonaerensis iri republica Argentina. 

D. iv mens. Martii mcmx. — Sedem episcopalem 
Reginatensem, provinciae ecclesiasticae S: Bonifacii in 
regione Canadensi; et Vicariatum Apostolicum de Kee- 
vatin in eadem provincia ecclesiastica S. Bonifacii. 

D. x mens. Martii mcmx. — In metropolitanam 
evexit sedem episcopalem Cuiabensem (Cuyabd) eique 
suffraganeas constituit duas novas sedes episcopales 
S. Aloisii de CAceres et Corqmbensem (Corumbd ) in 
statu Matto Grosso reipublicae Brasilianae. 

D. x mens. Aprilis mcmx. — Erexit in Insulis Phi- 
lippinis .quatuor novas sedes episcopales: Lipensem 
(Lipa), Calbayoganam (Calbayog), Tuguegaraoanam 
(Tuguegaras), Zamboangensen (Zamboangci) et novam 
praefecturam apostolicam Palawanam, easque suffraga¬ 
neas constituit metropolitanae ecclesiae Manilanae. 

D. xv mens. Aprilis mcmx. — In Civitatibus Foe¬ 
deratis Americae Septemtr. erexit Sedem episcopalem 
Toletanam, provinciae ecclesiasticae Cincinnatensis. 

D. xxm mens. Maii mcmx. — Novas Praefecturas 
Apostolicas Solimoes Superioris et de Teff6, quas dis- 
membravit ab amplissima Amazonum dioecesi, in re¬ 
publica Brasiliana. 

D. vm mens. Iunii mcmx. — Novam Abbatiam nul¬ 
lius S. Mariae Auxiliatricis Belmontensis in vicariatu 
Apostolico Carolinae Septemtrionalis in Foederatis Ame¬ 
ricae Statibus. 

D. vn mens. ludii mcmx. — Sedem episcopalem 
Caliensem, provinciae ecclesiasticae Popayanensis in 
republica Columbiana. 

De competentia circa taxas Curiarum Episcopalium. 

Proposito dubio: « Utrum post Const. Sapienti Con¬ 
silio adhuc spectet ad S. C. Concilii adprobare taxas 
Curiarum Episcopalium, nec non dirimere quaestiones 
omnes, quae ad eas referuntur; an vero haec facultas 
reservanda sit S. C. Consistoriali*», per decr. d. xxi 


mens. Apr. mcmx responsum est: « Affirmative ad pri¬ 
mam partem; negative ad secundam ». 

Circa privilegium deferendi pileolum violacei coloris 
Episcopis concessum. 

Episcopi absque speciali induito uti possunt privi¬ 
legio deferendi pileolum violacei coloris a die in_ qua 
a Summo Pontifice electi suut, quamvis consecrationem 
episcopalem nondum susceperint; idque dum sacris 
operantur, non tamen a Praefatione usque ad susceptum 
Corpus et Sanguinem Christi Domini, ac dum divinis 
officiis sacrisque ritibus intersunt. (Ex decr. d. n mens. 
Maii mcmx). 

Ex Congregatione Rituum. 

Dubia soluta circa nonnullas in Ordine Praedicatorum 
consuetudines. 

An fratres Ordinis Praedicatorum teneantur geriu- 
flectere coram Episcopo dioecesano, dum in eorum Ec¬ 
clesiis assistit ad Sacras functiones? — Resp. Quum in 
ritu Ordinis Praedicatorum ministri et clerus inferior 
non genuflectant ad Crucem, sed caput profunde in¬ 
clinent, neque ad Episcopum dioecesanum in casu ge- 
nuflectere debent. 

II. An decretum S. R. C. n. 3874 Meliten. 30 No¬ 
vembris 1895, vi cuius iidem Fratres Ordinis Praedi¬ 
catorum possunt in processionibus Crucifixi imaginem 
ad se conversam tenere, habeat locum etiam in proces¬ 
sionibus in quibus intervenit Episcopus Dioecesanus ? 

— Resp. Affirmative. 

III. An liceat Praelatis Regularibus privilegium ha¬ 
bentibus uti palmatoria, quando celebrant coram Epi¬ 
scopo dioecesano? — Resp. Affirmative, dummodo ta¬ 
men Episcopus non assistat throno. 

IV. An qui tenentur ad processiones Litaniarum, 
S. Marci videlicet et Rogationum, possint, processione 
peracta, relinquere Ecclesiam: vel debeant exspectare 
donec celebrans preces post Litanias dicendas concludat? 

— Resp. Negative ad primam partem; affirmative ad 
secundam, et consuetudinem contrariam esse eliminan¬ 
dam. — (Ex decr. d. ix mens. Aprilis mcmx). 

Ex Congregatione de Sacramentis. 

Dubia soluta circa Decretum de Sponsalibus et Ma¬ 
trimonio. 

I. Quid intelligendum sit nomine «regionis», seu 
in qua distantia debeant versari contrahentes a loco in 
quo est sacerdos competens ad assistendum matrimonio, 
ut hoc possit valide et licite iniri coram solis testibus 
ad normam art. vm decr. « Ne temere ». — Resp. Ma¬ 
trimonium potest valide et licite contrahi coram solis 
testibus sine praesentia Sacerdotis competentis ad assi¬ 
stendum semper ac, elapso iam mense, Sacerdos com¬ 
petens absque gravi incommodo haberi vel adiri ne¬ 
queat. 

II. Accidit non raro ut ob sacerdotum inopiam plures 
paroeciae ab uno tantum parocho regantur, qui easdem 
omnes singulis mensibus invisere nequit. Sunt pariter 
quaedam amplae paroeciae, vicos etiam cum sacello 
publico valde dissitos continentes, qui infra mensem, 

tum ob viarum asperitatem, tum ob fluminum impetum 
lustrari a parocho nequeunt omnino, nec parochus a 
fldelibus adiri potest. Quaeritur: a) Possintne fideles 
paroeciarum in primo casu, elapso mense quin paro¬ 
chus advenerit, valide ac licite matrimonium contrahere 
coram duobus testibus tantum, iuxta art. vm; b) Qui¬ 
libet vicus in secundo caso possitne tamquam « regio » 
haberi, ita ut ibi degentes facultate praefati art. vm 
uti valeant. — Resp. Provisum in primo. 

III. Utrum valide matrimonium coram solis testibus 
ineat qui in « regionem », de qua art. Vm in fraudem 
legis se conferat. — Resp. Affirmative. 

IV. An possint adhiberi ut testes mali Christiani 
atque adeo pagani in ordine ad observandas praescri¬ 
ptiones art. it, iii, vn et vm - Resp. Quoad qualitates 
testium a decreto * Ne temere » nihil esse immutatum. 

Y. Quoad menstruam commorationem et vagos quae¬ 
ritur: a) Utrum commoratio menstrua, de qua in art. v, 
§ 2, sit accipienda sensu relativo, i. e., quoad eos qui 
alibi habent domicilium aut quasi-domicilium, an sensu 
absoluto, seu quoad illos qui nullibi praedictum domi¬ 
cilium aut quasi domicilium habent; b) Utrum paro¬ 
chus vel Ordinarius proprius, de quo eodem art. v, 
§ 3, sit parochus vel Ordinarius commorationis men¬ 
struae sensu absoluto acceptae; c) Utrum nomine va¬ 
gorum, de quibus art. v, § 4, ii omnes veniant qui 
destituuntur domicilio et quasi-domicilio, an ii tantum 
qui, domicilio et quasi-domicilio destituti, praeterea 
nullibi habent parochum vel Ordinarium commoratione 
saltem menstrua acquisitum. — Resp. ad a et b. Pro¬ 
visum per responsum ad v datum a S. C. Concilii 
die xxviii mens. Martii mcmviii. (1) Ad c): Nomine 
vagorum, de quibus art. v, § 4, veniunt omnes et soli 
qui nullibi habent parochum vel Ordinarium proprium 
ratione domicilii vel menstruae commorationis. 

VI. Accidit ut parochorum coadiutores ab Episcopis 
nominentur, et quidem ex iure particulari facultate as¬ 
sistendi coniugiis non sint instructi; tamen usuvenit ut, 
ab incepto officii exercitio, parochis non contradicen¬ 
tibus, sed irrequisita eorum licentia matrimoniis adsi- 
stant, in libris etiam matrimoniorum adhibentes solam 
sui ipsorum subscriptionem; imo praesertim in maio¬ 
ribus paroeciis semper vel fere semper matrimoniis 
adsistant. Quaeritur in casu: a) An matrimonia coram 
coadiutoribus hucusque inita, tacentibus parochis, sint 
valida; b) Quatenus affirmative, an licite coadiutores 
se gerant in assistentia connubiis praestanda ab incepto 
officii exercitio, absque expressa parochorum delega¬ 
tione ; c) Utrum tolerari possit mos ut coadiutores om¬ 
nibus vel fere omnibus matrimoniis in paroecia adsi¬ 
stant, an potius parochi urgeri debeant ad hanc adsi- 
stentiam ut plurimum et ordinarie per seipsos explen¬ 
dam, nisi legitima et gravi causa, onerata ipsorum 
conscientia, impediti fuerint, quo in casu deputationem 
coadiutoribus conferant et ita solitis verbis connubia 
in libris matrimoniorum describantur. — Resp. ad a: 
Acquiescant, facto verbo cum SSmo; ad b: Serventur 
de iure servanda; ad c: Quoad assistentiam matrimo¬ 
niis a parochis personaliter praestandam Archiepisco- 


pus pro suo iure urgeat si quae sunt de ea re leges 
Concilii Provincialis. Quoad descriptionem matrimonii 
celebrati servetur art. ix Decreti « Ne temere » et prae¬ 
scriptum Ritualis Romani. 

VII. Utrum per art. i decreti maneat abrogatum ius 
speciale ante illud decretum in Hispania vigens, et ad 
Americani Latinam extensum, vi cuius ad valorem 
sponsalium requirebatur scriptura publica a notario sub¬ 
scripta. — Resp. Affirmative. 

VIII. Utrum Ecclesiae regulares exemptae ad teno¬ 
rem decreti existimari possint et valeant tamquam 
territorium parochi seu Ordinarii, in quorum territo¬ 
riali districtu sunt sitae, ad effectum adsistentiae ma¬ 
trimonii. — Resp. Affirmative. 

IX. An et quomodo annuendum sit petitionibus quo- 
rundam Ordinariorum, nimirum: 1° Episcopi Rosensis 
postulantis dispensationem ab obligatione imposita per 
art. ix, § 2 adnotandi in libro baptizatorum coniuges 
tali die in sua paroecia matrimonium contraxisse ; 2° Vi¬ 
carii Apostolici Kiam-Si Orientalis postulantis dispen¬ 
sationem non solum ab obbligatione adnotandi matri¬ 
monium contractum in libro baptizatorum, sed etiam 
in libro matrimoniorum; 3° quorundam Ordinariorum 
Sinensium qui quaerunt: Utrum responsum S. C. C. 
diei 27 Iulii 1908, ad vn, restringatur ad solos duos 
casus tunc in quaesito proposito; et, quatenus affirma¬ 
tive, postulant ut responsum extendatur ad alios casus 
verae necessitatis; 4° Episcopi Mangalorensis qui po¬ 
stulat ut sibi facultas ‘detur permittendi ut matrimo¬ 
nium celebratum in libro matrimoniorum describi pos¬ 
sit a Sacerdote qui ex delegatione parochi matrimonio 
adsistit, quando parochus sit absens. — Resp. ad l um : 
Non expedire et ad mentem. Mens est, ut Ordinarius 
aliique ipsius cooperatores, quantum in Domino pos¬ 
sunt, satagant illam perniciosam superstitionem ab ani¬ 
mis fidelium avertere, qua ab usurpandis sanctorum 
nominibus in baptismo susceptis deterrentur. Doceant 
ipsos frequenter, idcirco nomina eis imponi Sanctorum, 
ut eorum exemplis ad pie vivendum excitentur et pa¬ 
trociniis protegantur. Parochis vero aliisque animarum 
curae praepositis sacerdotibus commendent, ut quamdiu 
illa perniciosa superstitio eradicari non possit, omni, 
qua valeant, diligentia libros parochiales conscribant, 
etiam adhibita opera aliorum, quorum industria ea in 
re iuvari posse credant. Quodsi in casu particulari ve¬ 
rum nomen coniugati scire non poterunt, stante morali 
impossibilitate legem observandi, ea non obligantur. — 
Resp. ad 2 um : Non expedire quoad utrumque et ad 
mentem. Mens est, Ordinarios curare debere, ut a Mis- 
sionariis regesta celebratorum matrimoniorum diligen¬ 
ter conficiantur et conserventur, eisque pro suo pru¬ 
denti arbitrio praescribere cautiones ad vitanda incom¬ 
moda exposita, adhibitis etiam, si opus fuerit, signis 
conventionalibus. — Ad 3 um : Quoad primum, negative; 
quoad secundum, provisum in primo. — Ad 4 um : Pro 
gratia prudenti arbitrio et conscientiae Episcopi. — (Ex 
decr. d. xiii mens. Martii mcmx). 


Homo non sibi se soli natum meminerit, sed patriae, 
sed suis. 


(I) Ofr, Vox Urbis fti, xi, n, V, pag, 57. 


Cic., De /in., II, 14, 

DIARIUM VATICANUM 

(Mense Augusto mcmx). 


Coram SSmo admissiones. 

Praeter Purpuratos Patres, Urbanos Antistites, aliosque 
viros, qui sui quisque muneris gratia Pontificem de more 
adiverunt, peculiari nota digni sunt iuxta admissionis diem: 
Manus peregrinorum a Septemtrionali America ab illmo. et 
revmo. dno. Augustino Van der Vvver, episcopo Richmon- 
dien., coram adducta; Lagoaca, Comes, Lusitanorum nego¬ 
tiorum gestor apud Apostolicam Sedem; legatio Americanae 
Societatis, cui « Equites a Columbo » nomen. 

Pontificiae electiones. 

Ulmus, et revmus. dnus. Stephanus Reville, episcopus 
Sandhursten., inter episcopos pontificio solio adstantes re¬ 
fertur. 

— R. p. d. Aloisius Boschi, episcopus Ripanus, Dele¬ 
gatus Apostolicus mittitur dioecesis Montis Alti, durante 
infirmitate illius episcopi et ad nutum S. Sedis. 

— R. p. d. Paulus Aemilius Bergamaschi, episcopus 
cathedr. eccl. Troianae, in archiepiscopum tit. eccl. Areo- 
politanae promovetur. 

— R. d. Iosephus Chartrand, rector cathedr. ecclesiae 
Indianopolitanae ibique vicarius generalis episcopi, epi¬ 
scopus tit. eccl. Flaviadensis creatur, cum deputatione Coacl- 
iutoris cum futura successione r. p. d. Francisci Silas 
Chatard, episcopi Indianopolitani. 

Varia. 


Die ix mens. Augusti mcmx in Xystino Sacello, adstante 
Pio X P. M., sollemnia peraguntur, octavo ineunte anno 
ab ipsius Pontificis coronatione. 



ANNALES 


Novum inter Balkanicos populos regnum consti¬ 
tutum. 

Die xxviii elapsi mensis Augusti, deposita omni 
cuiusque generis concertatione, Balkanici populi 
novum intra suos fines regnum, maxima cum lae¬ 
titia, salutarunt. Et i ure quidem; si enim magnis 
conatibus magna praemia proponuntur, diadema quo 
Nicolai, Nigri Montis Principis, caput redimitum 
est, honestissimum virtutis pretium proculdubio 
habendum est. Nicolaus enim, Danilo regi patruo 
suo, nefarie interempto die xm mens. Augusti 
mdccclx, suffectus, per annos quinquaginta talem 
initio militem pro patria in libertatem vindicanda, 
ac deinde, communem gentis suae desiderium con- 
sequutus, tam sagacem politicum se praebuit, ut 
antiquam Tcherna-Gorae gloriam renovaverit, no¬ 
vorum temporum eam cum humanitate apte con- 
iunxerit, sibique et novo nunc regno aestimatio¬ 
nem ac fidem ceterarum Europae gentium conci¬ 
liaverit. Nil mirum igitur, quod ne vox una quidem 
festi diei sollemnibus discors intercesserit, omnium- 


que plausus facile fuerit ingeminatus. Quod felix, 
bonum faustumque siet! 

* * 

Austrorum Hungarorumque gaudium. 

In proximo quoque Austrorum Hungarorumque 
imperio gaudii dies transacti sunt ob adeptos feli¬ 
citer a Francisco Iosepho Caesare aetatis annos 
octoginta. Quamquam, ipsius augusti senis desi¬ 
derio, non publice festum celebratum fuit, sed in¬ 
timius hinc, inde in pauperum solamen, ad quos pe¬ 
cunia omnis delata est pro publicis sollemnibus 
congesta. Id tamen non prohibuit, quominus omnes 
populorum rectores Teutonum populorum laetitiae 
participes fieri voluerint, in primisque Gulielmus, 
Germanorum Imperator, qui Francisco Iosepho li¬ 
bere propinans, eum potentem Europaeae pacis 
factorem salutavit. 

Cretensis quaestio. 

Appropinquantibus Graecorum comitiis, ad coe¬ 
tum « constituentem » eligendum, ne quies inop¬ 
portunis motibus turbaretur, Rhallis, Theotokis 
• atque Venizelos, qui inter maximos civiles Grae¬ 
corum viros adnumerantur, convenerant, ut quivis 
Cretensis candidatus excluderetur. Habitis tamen 
comitiis, Athenis atque in omni Attica populi scito 
popularis factionis viri necopinato electi sunt; ante 
omnes ipse Venizelos, qui Cretensi, quem aiunt, 
actuoso comitatui praeest, et ad gubernium, uti 
par erit, vocatus, non facile praeteritis civilibus 
actibus suis contradicere poterit, qui proxime prae¬ 
teritorum eventuum non ultimam partem consti¬ 
tuerunt. Novae igitur rerum complexiones ad hori- 
zontem elucent. 

# 

* * 

Ex laponia. 

Quod iamdiu prospiciebatur, effectum tandem 
est: laponia Coreanam peninsulam suo imperio 
placide atque secure addixit, abdicanti regi no¬ 
mine ac dotis donatione relictis. 

* 

* * 

In inferiore America. 

Dum Cilensis civitas Petrum Montt praesidem 
suum, virum prudentem et civilis artis peritum, 
vita functum deflet, et Argentinensis Saenz Pena, 
Reipublicae oras attingenti, plaudit, ex Nicaragua 
nuntiatur Madrizius, vix ad summun imperium 
delatus, a rebellibus civibus acriter fuisse impe¬ 
titus atque in fugam versus. Et sic itur ad astra! 

PER ORBEM 


Die i mens. Augusti, Noti, in oppido Siciliae 
insulae, moritur Iosephus Cassone, Siculorum poeta 
popularis. 

— d. m Tolonae, navis ex eorum genere qui¬ 
bus a torpedine nomen, machina incenditur, unde 
classiarii plures atrocia vulnera reportant. 

— d. iv Stockel in urbe, Nicolaus Kinet, qui 
de aviatione magnos triumphos retulerat, cum ve¬ 
livolo suo in terram praecipitat, mis ereque confrin¬ 
gitur. 

Mutinae vita fungitur Franciscus Ghiaroni, phi- 
lanthropus insignis. 

— d. vi Stocolmae annuo de pace internatio- 
nali conventui finis imponitur. 

— d. xi centenaria dies a quo Camillus Benso, 
Comes a Cavour, maximus Italorum politicus, na¬ 
tus est, per Italiam omnem sollemni ritu comme¬ 
moratur. 

— d. xm ex Iaponia nuneiantur inundationes 
magna damna civibus procurasse: oppida eversa, 
Tokioque in urbe triginta domorum millia aquis 
submersa. 

— d. xiv Bruxellis in omnium artium interna- 
tionali exhibitione incendium, qua de causa obor¬ 
tum ignoratur, brevi tempore late diffunditur, ten¬ 
toriaque a Belgica, Anglia et Gallia statuta fere 
omnino in cinerem vertuntur. 

_ — d. xvi Romae, Adulfus Cozza, Comes, pictor 
atque artis criticus valde probabilis, improviso 
fato occumbit. 

Bremae, quam urbem valetudinis suae resti¬ 
tuendae causa petiverat, Petrus Montt, Cilenae Rei- 
publicae praeses, morte aufertur. 

— d. xvn Americanus aviator Moisant Ambiano 
profectus, Britannicum mare transit atque ad Do- 
verium appellit. 

In Apulia colera morbus diffunditur. 

— d. xix polaris expeditio, cui Mikelsen prae- 
est, Aalesund tenet. 

— d. xx. Stabiae, nova Italorum loricata navis, 
cui a Dante Aligherio nomen, sollemniter ac feli¬ 
citer in mare immititur. 

Prima Italicae aviationis victima, Hugolinus 
Vivaldi Pasqua tribunus militum lugetur, cum aero- 
navi sua ad Romam collapsus. 

— d. xxviii, Cettinje in urbe Nigri Montis ca¬ 
pite, Nicolaus princeps, adstantibus Italorum et 
Bulgariae regibus, pluriumque Europaearum natio¬ 
num legatis, rex dicitur atque coronatur. 

Sancti Terentii in oppido Liguriae novem et 
septuaginta annos natus obit Paulus Mantegazza, 
physiologus notissimus. 

— d. xxx novis terrae motibus Calabrae Si¬ 
culaeque circa Messanam terrae agitantur. 


LIBRORUM RECENSIO 

Mons. G. Bonomelli, Vescovo di Cremona. — Questioni 
morali dei giorno. (Romae, Descl6e 1910). 

Hoc titulo doctissimus Antistes Cremonensis episto¬ 
las suas Pastorales annorum nuper praeteritorum denuo 
edidit, quibus argumenta gravissima dilucide et diserte 
tractantur. Longe distans ab omni malefico modernismo, 
auctor ante omnia illud axioma quorundam recentio- 
rum confutat, quod tenet, non solum omnia quae sunt 
in mundo materialia et spiritualia perpetuo esse in 
fluxu et necessarie cuidam subdi evolutioni, sed etiam 
animos hominum ipsamque humanam societatem huic 
fluxui et evolutioni quasi fataliter subiacere. Qua futili 
sententia materialistica et fatalistica reiecta, maximae et 
gravissimae res et conditiones generis humani expen¬ 
duntur et iudicantur summa quidem moderatione erga 
errantes bona fide, sed severissima iustitia contra errores. 

Quattuor voluminibus illae quaestiones ■, quae ma¬ 
xime hodiedum animos hominum occupant et com¬ 
movent, dilucido sermone et solidis argumentis ortho¬ 
doxae fidei consentaneis disseruntur. Hoc primo, quod 
nobis sub manibus est, volumine Pastor Cremonensis 
gravibus rationibus demonstrat, scholam quam vulgo 
vocant laicam seu neutram practice existere non posse, 
sed revera esse fidei et Ecclesiae hostilem. Dein victo¬ 
riose ostendit, quam perniciosa sit amentia, quae qui¬ 
busdam in locis et ordinibus grassatur, nefarium dico 
scelus suicidii. Postremo vera principia familiae Chri¬ 
stianae proponit, eiusque destructionem i. e. divortium 
tanquam detestandam et pessimam pestem societatis 
humanae severissime condemnat. 

Sunt quidem principia philosophica et moralia iam 
antiquis nota et probata, quae hic proponuntur; sed 
nova quadam veste induta, circa dictionem nostris 
omnino temporibus atque hominibus non tam doctis 
quam non omnino incultis et viris mediocriter instru¬ 
ctis mire accomodata. Nam praeter iustam principio¬ 
rum rationem et sententiarum luciditatem etiam nitor 
stili ornatusque orationis et argumentationis cum uti¬ 
litate etiam iucunditatem legentibus parat, ut non du¬ 
bitemus, quin hoc opus optimi cuiusque laus et appro¬ 
batio sequatur et etiam uberrimus inde non desit fructus. 

P. Fridolinus. 

Prof. Augusto Garneri — Corso elementare di clisegno 
geometrico. - 3 vol. - (Augustae Taurinorum et Ro¬ 
mae ediderunt Paravia et Socii, 1910). 

Cursus hic delineationis geometricae, vel geometriae 
descriptivae, methodica via et ratione ab elementis fa¬ 
cilioribus ad difficiliora procedit; lucidus ordo et optima 
exempla totum opus maxime ad docendum idoneum 
reddunt, et praeclara praecepta optimis imaginibus il¬ 
lustrantur. Quodsi quid adhuc desiderare licet, delinea¬ 
tionem proiectivam aliquanto fusius tractatam optem ; 
contra, auctor delineationem technicam tractans omne 
tulit punctum. Ceterum quam egregium sit huiusmodi 
opusculum, hoc optime testatur, quod volumen primum 
iam duas supra viginti editiones habuerit, vol. ii. et m. 
iam sexies fuerint publicata. 

P. Victor. 

LIBRI RECENS DONO ACCEPTI 


Sociorum et lectorum in mentem revocamus, libros 
recens editos atque ad nos missos, ut in Voce Urbis 
eorum notitia detur, neque hoc ipso a nobis commendari, 
neque apud administratorem nostrum, nisi contra aperte 
declaretur, venumdari. Si quis alterum eorum sibi cu¬ 
piat, petat necesse est ab editore, quem semper indicamus. 

P. Alessio Maria L^picier 0. S. M. L’Immacolata 
Madre di Dio corredentrice dei genere umano. — Editio 
altera ab auctore aucta. — Romae edid. Descl6e et 
Socii, 1910. (Ven. lib. 1,50). 

L. C. L. Fillion. S. Pietro. — Indidem. (Ven. lib. 2), 

Mons. Geremia Bonomelli. La questione sociale & 
questione morale. — Indidem. (Ven. lib. 0,75). 

Id. Gli scioperi — Una parolci amica a tutti gli 
operai con un’ appendice su W Agro Romano. — Indi¬ 
dem. (Ven. lib. 0,75). 

Id. Capitale e lavoro. — Indidem. (Ven. lib. 0,75). 


Almancicco delle Famiglie Cattoliclie per Vanno 1911. 
— Indidem. (Ven. lib. 0,50). 



IOCI. 


Poeta rudis idemque vana sui fiducia elatus, animum 
adiecerat ad fabulas scribendas, quae sicubi darentur, li¬ 
cet omnibus fere irrisui essent, ipsi tamen eiusmodi videban¬ 
tur, quarum non poenituisset Alflerium. Non noscens igitur 
quantum distent aera lupinis, pergebat de se lusus prae¬ 
bere. Ad tantam autem stultitiam cumulus accessit his ver¬ 
bis, in coetu hominum doctissimorum ab illo, iniecto de 
arte scenica sermone, prolatis : « Orestem fabulam quum 

doceret Euripides, primos tres versus revocavisse dicitur So¬ 
crates ; meos, viri amplissimi, et eos quidem multos, tota 
cavea vel sibilis revocat. At quaeret quispiam : — Cur si¬ 
bilis ? .— quo facilius, si quem actorum pigeat morem pe¬ 
tentibus gerere, is ad id illata vi compellatur ». Postquam 
poeta dicendi finem fecit, vetulus festivissimus sic loquu- 
tus est: — « Longe alia mihi mens fuit compluribus abhinc 
annis, quum iisdem voluntatis significationibus actores cu¬ 
iusdam fabulae meae a cavea iussi sunt unum aut alterum 
locum iterare; tunc enim ego, qui persuasum haberem tantum 
abesse, ut opus meum spectatoribus probaretur, ut etiam 
vellerit productioribus sibilis scriptori ad satietatem illu¬ 
dere ; paene corrui, nullaque interiecta mora, abii, excessi, 
evasi, erupi, nec unquam theatrum revisi. Ceterum, — ad 
poetam gloriosum conversus, — uter nostrum rectius de 
sibilis sentiat, horum, qui adstant, sit iUdicium». Vetulus 
a cunctis, in risum effusis, optimus sibilorum interpres ha¬ 
betur. 

Titus Curzius. 

* * 

In anum vinosam. 

Quaedam, anus exitium vini cum aliquando doleret, 

Divino fecit talia vota Iovi: 

« Si Phlegethontiacae ardorem vitavero febris, 

In centum soles ros mihi potus erit». 

Postquam autem evasit morbi superabile fatum, 

Luce eadem tales est fabricata dolos. 

Arripuit cribrum pertusum et vidit aperte 
Tot soles quot erat pollicitata Iovi. 

(N. N.). 


Lurco senex. 

Olim quaerebam noto a lurcone quot annos 
Natus erat, quoniam eertum erat esse senem. 
Respondens : — « Annum solum sum natus; at annus 
Hic iam multoties est iteratus» — ait. 

(Leod. Querculus), 

* 

* * 

In malum poetam. 

Dum canit Eurydicen, silvaeque et saxa sequuntur, 

Et tenet immanes Thracius ipse feras. 

At tu cum horrisonis silvas concentibus imples, 
Attonitae fugiunt in sua lustra ferae. 

(Bellarius). 



EPISTOLARUM COMMERCIUM 


Cl. v. Iosepiio W., Varsaviae Polonorum. — Costag- 

ginius facultatem quam ab eo petiisti, libentissime tibi 
tribuit. 

Cl. v. Theo. T. Ch..., Chicagine. — Excerpta, quae tibi 
in votis erant, exsequi nequivimus ; quum enim litterae tuae 
de re ad nos pervenerunt, primi articuli typi iam dissoluti 
fuerant. 

A Secretis. 



AENIGMATA 


i. 

Sume duas voces : timidam notat una vagamque 
Bestiolam, murmur quam fugat exiguum. 

Altera vox ordo est, mortali non violandus, 

Qui multat sontes, innocuosque tegit. 

Primae retrorsum versae, sub iunge secundam: 

Quo conclave tuum condecoretur habes. 

II. 

Feminei princeps sexus ego glorior esse. 

Nomen verte meum... Iam valedico tibi. 

F. P. 

Ex sociis, qui utriusque aenigmatis interpretatio¬ 
nem adDoctorem lOSEPHUM FORN4RI. Commentarii 

moderatorem (Roma, via dei Governo Vecchio, 96) 

miserint intra menses duos, unus, sortitus, «ratis 
accipiet opus, cui titulus : 

POETARUM LATINORUM EGLOGAE 
(Edid. Brandt Lipsiae ex off. Teubneriana). 

Aenigmata an. XIII, n. VI proposita his respondent: 
i) Gallina ; 2) Populus. 

Ea rite soluta miserunt : 

Guil. Schenz. Ratisbona. — R. Riehi, Traianopoli. — Alb. Ivain, 
Dublino. — I. Ortiz, Moralia. — lac. Menendez, Madrito. — F. Arnori, Me¬ 
diolano. — Cariri. Uinczky, Cracovia. — Fr. Guerra, AUtio. — F. X. N., 
Drepano. — A. Bounin, Aureliano. — Petrus Tergestinus. — Paulinus a 
S. Iosepho, Barcinone. — F. Correa, Emerita. — Fr. Xav. Ghion, Ostunio. — 
H. Forgeot, Nicaeae ad Varum. 

Sortitus est praemium: 

Hernestus Forgeot, 
ad quem missum est opus, cui titulus: 

THOMAE VALLAURI 
DE RE EPIGRAPIIICA 
ACROASIS 

Sponsor: Ioannes Baptista Ciampi, iurisperitus 

Romae — Ex officina Societatis Romanae Editricis. 

ARRAE GORGONIAE 

(Cfr, num, VII), 


— Quos vidisti, quot vidisti hostes — rogavit Caeci¬ 
lius extemplo — quum heic prima nocte iter faceres? 

— Nullum vidi, imperator; at sagittas in me con- 
iectas, ut dixi, multas sensi, quarum ex altera equum 
necatum rettuli. 

— Ecquomodo iam — ad quemdam conversus, qui 
ad laevam equitabat, subdit Caecilius — ecquomodo tu, 
Cossa, tuique equites nullum, praeeuntes, vidistis ? 

— Nullum vidimus, nihil audivimus, neque sagittae 
stridor ullibi deprehensus est. Ceterum ipsi Germani, 
qui praeiverant omnibus, si aliter res esset, nunciantes 

rediissent: atqui nemo rediit. 

. —- Nemo; ita est; nemo rediit!... — fremens legatus 
ac veluti vix iram contineret, gladii capulum pugno 
percutiens, —Nemo ! At, mehercle, peiore auspicio nun¬ 
quam iniissemus iter, quam gorgoniis illis donis a te 
nuncio delatis. 

— Et insanientes potius Apollinis fato — ita Cossa 
ille praefectus alae subridens — qui tam mali ominis 
conscii, nec Martem nec Mercurium expiavimus. 

Tum legatus: — Victima si Mars eget, caput hoc 
meum libens ei sacro, dummodo legionibus parcat. Quas 
enim Varo, quas Caesari copias reddam? 

— Lugubria desine auspicari, — haec alius ex comi¬ 
tatu, iuvenis admodum tribunus. — Suspice potius : 
acta iam nox est, atque demirare, quam lucidi primi au¬ 
rorae rubores caelum incendant ». 

— Acta iam nox? — ita Cossa vicissim — ecquo modo 
igitur quum nec duabus adhuc horis me equitasse dixerim? 

Sed lux splendebat reapse: post iuga, post montem 
rubescens lata caeli zona, illustrabat aerem; pallescebant 
stellae non tam vivo eius lumine, quam et subfusca 
etiam nube, cuius caligine obvolutus lucis ortus vide¬ 
batur. Insolitum tamen erat lucem non ex ea caeli 
parte diffundi, unde, si acti illuc usque itineris bene 
Atilius recordabatur, solem oriri oportebat. Haec dum 
haerenti animo ille cogitat, dumque comitatus ducis 
pariter incertus demiratur, fusca illa nubes paullatim 
succrescit, nigricat magis magisque, atra denique fit, 
ventoque crescente inflata caeli magnam plagam oppe- 
rit. Addebatur his et augebatur pariter strepitus qui¬ 
dam longinquus sane, sed ingens, sed vastus, veluti im¬ 
mensi cuiusdam rogi, qui paullatim comburentibus 
lignis undique crepitaret. Hoc sensim aucto atque magis 
magisque insonante, attoniti alius alium legatus, tri¬ 
buni, magistri alarum conspexerunt invicem, eamdem- 
que omnibus esse suspicionem compererunt. 

Nulla mora: calcaribus admotis in cursum equos in¬ 
citant; Atilius turmam tribunorum per media velitum 
agmina Sequitur. Velites eodem visu et ipsi commoti, 
atque de insolita re attoniti saxosam vallem post prae¬ 
currentes calcant citissimo pede, dum omnes ventus 
afflat densus magis, caliginem olens et incendium. 

Equites tandem primi per devium iter dextrorsum 


conversi in vallis fauces simul proruperunt, atque re¬ 
pente hirtis crinibus, erectis auribus ipsi equi fremen¬ 
tes constitere. 

Immanis rogus locum implebat pmnem tam latus, 
vastus et horridus, ad quem ime Vulcanus ipse acce¬ 
dere auderet. Silva omnis, qua planities late densa erat, 
igneus veluti locus facta; arborum trunci candentes 
quasi carbones immenso in clibano videbantur, ex 
adustis ramis ex multitudine frondium strepentes, cre¬ 
pitantes, prosilientes simul in cinerem favillae sine 
numero per altissimas flammas eructabantur; flammae 
autem, quas neque Troianum incendium aequasset, 
linguis infinitis vibrabant, easque supra circumque atra 
atque teterrima fumi nubes obvolvebat undique. 

Dum duces et primi milites obstupescentes horridum 
prodigium contemplantur, concurrebant interea seseque 
ad ostium vallis nova semper agmina stipabant, va- 
stumque incendium mille iam vultus rubore novo pin¬ 
gebat pavoris plenos atque irae. At nulla audacia 
nullaque amentia quemquam iuvaret; transire enim per 
inmanem rogum vivus poterat nemo. 

— Proditor adest!... Barbarorum insidiae sunt!... 
Nulla salus!... 

Haec clamabant certatim milites, qui, nocturna 
quiete expergefacti, asperrimoque itinere fatigati, huc 
tandem pervenerant, ut sese in ignem darent. Incendii 
enim nullus adspiciebatur terminus; nam, post primos 
truncos in limine silvae iam absumptos atque prostra¬ 
tos, alios aliosque, veluti densissimas faces, per rubram 
latamque fornacem vix oculus intueri poterat, qui tan¬ 
tum splendorem sustineret. 

Caecilius tandem inter ruborem magnum, insignis 
purpurea crista, rubraque magis chlamyde, equum ad 
suos vertit, hisque brevi adloquutus est: 

— Varus legatus Caesaris, milites, misso prima nocte 
nuncio, imperavit ut ad se quam citissime regredere¬ 
mur. Barbari, calliditate aut proditione, conscii itineris 
fuerunt. Nulla modo salus, nisi viam retrorsum petere, 
atque in apertum instructo agmine exire. 

Ululatus ingens clamantium, obsecrantium, legato 
respondit: attollentes hastas, scutaque vibrantes, Ger¬ 
manis equitibus, adversae fortunae, ipsisque ducibus 
milites imprecabantur. 

Fatale tamen tempus urgebat: laxatis igitur tur- 
batisque ordinibus, coecus veluti fluctus, omnes re¬ 
trorsum cucurrere. Discurrebant mediam per turbam 
centuriones prohibentes tumultum, ac satagentes ut, 
quantum liceret, ordines servarentur. Hoc modo exer¬ 
citus omnis per contrarium iter progrediebatur, ac nisi 
concitati gressus equitum peditumque late sonarent per 
aspera montium, diuturnum properantium agmen um¬ 
brarum aut spectrorum fuga visum esset. 

(Ad proximum numerum). 

I. A. Costaggini. 

Rerum 

An Theologia sit vera scientia. 

Philosophicae disputationes Modernistam inter et Thomistam. 

— Quid sit iudicium liberum investigatur. 

De condicionibus quibus continetur latinae linguae perceptio. 

(Concluditur). 

Triticum et Uva. (Imitatio carminis Victoris Delaporte, S, I.). 

Ex Italis urbibus. — De Paulo Albera sacerdote, Rectore Salesianorum 
Maximo nuper electo. 

Acta Pontificia : Motu proprio quo quaedam statuuntur leges ad moder- 
nismi periculum propulsandum. 


AN THEOLOGIA SIT VERA SCIENTIA 

Modernistae omnes (1) uno agmine facto, characterem 
quemvis « scientificum » Theologiae catholicae dene¬ 
gant, imo, prouti Pius X (Encycl. Pascendi) ait, « Theo¬ 
logiam scholasticam derident passim atque contemnunt ». 
Modernistarum mens, ab ipso Loisy (2) non absque du¬ 
ritia quadam, hisce verbis redditur: Medii aevi tempo¬ 
re nonnisi una et unica scientia exstitit, Theologia, 
quamvis verae scientiae characteribus non ornaretur. 
Cognitiones omnes aliae ad religionis scientiam refere¬ 
bantur ; in qua quidem scientia, Aristotelis philosophia 
primatum obtinuit, atque loco experientiae necnon cri¬ 
ticae, solum ratiocinium adhibitum fuit. Theologia no¬ 
mine Reginae scientiarum donata fuit, non secus ac 
Papa nomine Regis Regum praeditus erat. Temporum 
progressu experimentalis methodus praevaluit, atque 
methodus critica tantam evolutionem accepit, ut philo¬ 
sophiam ipsam, historiam, necnon religionis historiam, 
uno verbo omnia, pervaserit. Non secus atque Ecclesia, 
Theologia progressui huic scientiflco continuo sese op¬ 
posuit. Theologia « revelationis scientia » fuit, non vero 
scientia revelata, neque scientia scientiarum est; immo, 
iuxta Modernistarum sententiam, nec scientiae naturam 
sibi vindicandi ius illi est, cum ad scientiae ordinem 
obiectum eiusdem non pertineat, neque scientiflca sit 
methodus, quam ipsa adhibet. 

Determinato prius scientiae conceptu, veram Theo¬ 
logiam verae scientiae naturam sibi vindicare osten¬ 
demus. 

Pro nonnullis scriptoribus, scientiae conceptus in 
sola experientia et in sola critica consistit. Nulla datur 

(1) Cf. Weiss Die ReligiOse Gefahr iv, 29; v, 4; vi, 2G; vn, G8. — 
(2) Autour d’im petit lier e, Lettre a un jeune savant, iii. 


index: 

Ex Sacris Congregationibus Romanis sententiae novissimae se¬ 
lectae: Ex Congregatione Consistoriali — Ex Congregatione S. Officii 

— Ex Congregatione Rituum — Ex Congregatione de Sacramentis 

— Ex Congregatione de Religiosis. 

Diarium Vaticanum. 

Annales. — Cretensis quaestio — Regia itinera. 

Publici per orbem coetus legibus ferendis. 

Per orbem. 

Aenigmata. 


scientia, nisi methodus experimen talis et methodus cri¬ 
tica adhibeantur. Alii scientiae conceptum, vel in solis 
factis concretis atque individua!ibus nondum ad statum 
generalem reductis, vel in factis atque legibus reponunt. 
Scientia - ait Negri (1) - nonnisi circa facta est, secus 
ideae a priori, necnon Metapliysica habentur, quae om¬ 
nia umbrae sunt. Scire subiective sumptum - scribit 
Kuhn (2) - est veritatem cognoscere, sive cognitio haec 
fiat immediate per intuitionem intellectus, sive mediate 
per demonstrationem; obiective vero est, quoddam ve¬ 
ritatum systema, et absque systematibus nulla vera 
scientia datur. 

Ut ab omni simus errore tuti, in conceptu scientiae 
a S. Thoma tradito sistimus. Iuxta Angelicum, scientia 
certitudinem iudicii, demonstrationem ex qua iudicium 
provenit, principia nota ex quibus procedit, includit et 
definiri potest: « Cognitio certa et evidens a mente ha¬ 
bita ope ratiocinii demonstrativi » ; ille scientia pollet, 
qui de re aliqua, quoad omnia, ac cum certitudine, 
rationem reddere potest. Hinc scientiae conceptus exclu¬ 
dit a) cognitiones spontaneas, quae superficiem non in¬ 
tima rerum respiciunt; b) cognitiones vulgares, quae 
superficiales sunt, neque factorum explicationes tra¬ 
dunt; c) cognitiones incertas, cum scientia certitudinem 
postulet; d) cognitionem per fidem, quia fides est de 
non visis; scientia de rebus visis. 

Iuxta Angelicum scientia includit certitudinem iu¬ 
dicii. « Quia ergo nomen scientiae importat quamdam 
certitudinem iudicii... si quidem certitudo iudicii fit 
per altissimam causam, habet speciale nomen, quod est 
sapientia; dicitur enim sapiens in unoquoque genere qui 
novit altissimam causam illius generis, per quam potest 
de omnibus iudicare; simpliciter autem sapiens dicitur 
qui novit altissimam causam simpliciter, scilicet Deum. 

(1) Giuliano l’Apostata. - Prefazione. — (2) Loc. c. (Gfr. Vox TJrbis 
Mense Iulio mcmx, p. 98) §. 6. 

Et ideo cognitio divinaram reram vocatur sapientia ; 
cognitio vero rerum humanarum vocatur scientia, quasi 
communi nomine importante certitudinem iudicii appro- 
priato ad iudicium, quod fit per causas secundas » 
(2-2 ae . q. 9, a. 2). Scientia includit demonstrationem. 
« Nam homo consequitur certum iudicium de veritate 
per discursum rationis; et ideo scientia humana ex ra¬ 
tione demonstrativa acquiritur... Scire est finis syllo¬ 
gismi demonstrativi, sive effectus eius: cum scire nihil 
aliud esse videatur, qnam intelligere veritatem alicuius 
conclusionis per demonstrationem » (2-2 ae p. q. 9. 1. 
ad 1; In Arist. I Poster. Anal. lect. 4). Scientia inclu¬ 
dit principia. « Quaedam (scientiae) sunt quae proce¬ 
dunt ex principiis notis lumine naturali intellectus, 
sicut arithemetica, geometria et huiusmodi; quaedam 
vero sunt quae procedunt ex principiis notificatis per 
geometriam, et musica ex principiis per arithemeticam 
notis » (1. p. 1. 2). 

* 

* * 

Veram Theologiam verae scientiae naturam sibi vin¬ 
dicare, tribus ex capitibus apparet. Animadvertenda est 
prius illa expressio: vera Theologia ; idest Theologia in 
qua amico foedere, methodus tum scholastica, tum- po¬ 
sitiva uniuntur. Methodus scholastica, quia hac remota, 
prouti optime Bellamy (1) animadvertit, sola methodus 
positiva nonnisi textuum atque factorum repertorium 
quoddam esset, vel aridus quidam documentorum ca¬ 
talogus.- Methodus 'positiva, quia scholastica sola insuf¬ 
ficiens est, imo - fatente Melchiore Cano (2) - misera 
est scholae doctrina « quae detracta Scripturae sacrae 
auctoritate syllogismis contortis de rebus divinis phi¬ 
losophatur » ; commentaria rursus in Theologiam edita, 
in quibus « sacrorum Bibliorum testimonia rarissima 
sunt, conciliorum mentio nulla, nihil ex'antiquis san¬ 
ctis oleant » iuxta eumdem Canum « vix digna lucubra¬ 
tione anicularum » sunt. Praeterea « vera Theologia •» 
est quae a) historicae scientiae acquisitionibus utitur; 
6) tectus a scientia exegetica genuinos atque authenti¬ 
cos declaratos necnon P.P. testimonia a scientiae Pa- 
tristicae cultoribus recognita adhibet; c) sanam criticam 
nullimode spernit ac deridet. Animadverte etiam expres¬ 
sionem « verae scientiae »; non intelligitur nempe scien¬ 
tia, quae in solis affirmationibus superficie tenus prolatis 
consistit, vel cuius tota vis in deridendis spernendisque 
iis quae ab antiquitate nobis relicta fuere est, vel quae 
solis hypothesibus nititur; sed ea scientia quae de af¬ 
firmatis vel negatis rationem 'reddit, quae nova et an¬ 
tiqua in veritatis bonum coniungit, quaeque argumenta 
vere probantia adducit. Probatur igitur: 

I. — Quoties habentur a) vera demonstratio; b) li¬ 
bertas investigationis; c) libertas examinis, vera quoque 
scientia habetur. In vera autem Theologia huiusmodi 
tria inveniuntur; ideoque vera Theologia scientia est. 

Invenitur 1° vera demonstratio. Siquidem ex Fidei 

. (1) La TMologie catholique au xix e sidcle, vm, i. — (2) De Locis Theol., 

1. 8. c. 1. 


articulis procedit Theologus ad ostendendum vel quod 
verum est id quod asseritur, vel quomodo id quod as¬ 
seritur sit verum. Theologus, rursus, docuihenta et ra¬ 
tiocinium, methodum speculativam methodumque posi¬ 
tivam simul adhibet, quae ad demonstrationem aptis¬ 
sima sunt. Theologia - ait ad rem S. Thomas (1) - 
« disputat cum negante sua principia, argumentando 
quidem, si adversarius aliquid concedat eorum quae per 
divinam revelationem habentur; sicut per auctoritates 
sacrae doctrinae disputamus contra haereticos,, et per 
unum articulum contra negantes alium. Si vero adver¬ 
sarius nihil credat eorum quae divinitus revelantur, 
non remanet amplius via ad probandum per rationem 
articulos fidei, sed ad solvendum rationes, si quas in¬ 
ducit contra fidem ». 

Invenitur 2° libertas investigationis. Dum enim theo¬ 
logus investigat, in potestate eius est methodum spe¬ 
culativam vel positivam adhibere; vel uti mediis a 
scientia historiae, aut exegeseos, aut sanae criticae tradi¬ 
tis; discutere atque examini subiicere argumentane cnon 
documenta in favorem catholicarum veritatum militantia. 

Invenitur 3° libertas examinis. Nihil siquidem impe¬ 
dit quin theologus media ad veritates catholicas stabi¬ 
liendas sibi oblata libere examinet, meliora eligat, no¬ 
vaque adinveniat diligentius inquirendo. Nihil eum im¬ 
pedit, quin documenta sibi oblata subtiliori studio sub- 
iiciat, eorumdemque valorem per sanam criticam sta¬ 
tuat. Quid igitur deest pro libertate examinis in Theo¬ 
logia asserenda? Neque fas est opponere, Theologiam 
methodo auctoritatis uti, ideoque verae scientiae no¬ 
mine privari. Nonne et ipsae scientiae historicae aucto¬ 
ritate testimoniorum utuntur ? Nonne scientiae aliae uti 
physica, chimica, astronomia auctoritatem hominum in 
illis peritorum adhibent, eaque persaepe utuntur? Recte 
Angelicus (2): « Sicut aliae scientiae non argumentan¬ 
tur ad sua principia probanda, sed ex principiis argu¬ 
mentantur ad ostendendum alia in ipsis scientiis, ita 
haec doctrina non argumentatur ad sua principia pro¬ 
banda, quae sunt articuli fidei; sed ex eis procedit ad 
aliquid ostendendum; sicut Apostolus, I ad Cor. xv, 
ex resurrectione Christi argumentatur ad resurrectionem 
communem probandam... Argumentari ex auctoritate 
est maxime proprium huius doctrinae, eo quod prin¬ 
cipia huius doctrinae per revelationem habentur. Et sic 
oportet quod credatur auctoritati eorum quibus revela¬ 
tio facta est. Nec hoc derogat dignitati huius doctrinae; 
nam licet locus ab auctoritate, quae fundatur super re¬ 
velatione humana sit ififirmis simus, locus tamen ab 
auctoritate quae fundatur super revelatione divina, est 
efficacis simus ». 

II. — Scientiae conceptus ex tribus resultat: a) ex 
certitudine; b) ex demonstratione; c) ex principiis qui¬ 
busdam. In Theologia autem, certitudo, demonstratio 
necnon principia quaedam habentur, ideoque Theologia 
vera scientia est. Habetur: 

(1) Th. p. s, q. 1, a. 1. — (2) 1. p. 1.. 8 in corp. ‘et ad 3. 

a) Certitudo « quia aliae scientiae certitudinem lia- 
bent ex naturali lumine rationis humanae, quae potest 
errare; haec autem (Theologia) certitudinem habet ex 
lumine divinae scientiae, quae decipi non potest» (1). 

b) Demonstratio, quia Theologia « ex articulis 
Fidei... ad alia argumentatur... disputat cum negante 
sua principia, argumentando quidem, si adversarius 
aliquid concedat eorum, quae per divinam revelatio¬ 
nem habentur; sicut per auctoritates sacrae doctrinae 
disputamus contra haereticos, et per unum articulum 
contra negantes alium. Si vero adversarius nihil credat 
eorum quae divinitus revelantur, non remanet amplius 
via ad probandum per rationem articulos fidei, sed ad 
solvendum rationes, si quas contra fidem inducit » (2). 

c) Principia, quia « haec doctrina non argumen¬ 
tatur ad sua principia probanda, quae sunt articuli 
Fidei; sed ex eis procedit ad aliquid ostendendum (3). 

III. — Tractatio quae 1°, catholicas veritates se¬ 
cundum Fidei regulas, videlicet iuxta Ecclesiae magi¬ 
sterium, sacram Scripturam, Traditionem, necnon S. S. 
Patrum mentem exponit; quae 2°, contrarios errores 
recenset, examini subiicit, iudiciumque circa eosdem 
pronuntiat; quae 3°, veritates omnes catholicas ad sy¬ 
stemata quaedam suprema reducit, verae scientiae cha¬ 
ractere praedita est. Modo Theologia ipsa est « Tracta¬ 
tio » quaedam, qua catholicae veritates iuxta Fidei re¬ 
gulas, secundum nempe magisterium Ecclesiae, sacram 
Scripturam, Traditionem, necnon S. S. Patrum men¬ 
tem exponuntur; in qua rursus errores eisdem verita¬ 
tibus contrarii recensentur, examini subiiciuntur at¬ 
que circa eosdem iudicium profertur; in qua denique 
catholicae veritates ad suprema quaedam systemata re¬ 
ducuntur. Nonnisi igitur iniuria character vere scien- 
tificus Theologiae denegatur. 

* . 

* * 

Merito igitur S. Thomas (4) affirmat s. Theologiam 
esse scientiam aliis digniorem a) secundum certitudinem, 
quia « aliae scientiae certitudinem habent ex naturali 
lumine rationis humanae, quae potest errare; haec au¬ 
tem certitudinem habet ex lumine divinae scientiae, 
quae decipi non potest», b) Secundum dignitatem ma¬ 
teriae, « quia ista scientia est principaliter de his, quae 
sua altitudine rationem transcendunt. Aliae vero scien¬ 
tiae considerant ea tantum quae rationi subduntur ». 
c) Secundum finis rationem, quia « finis huius doctri¬ 
nae, in quantum est practica, est beatitudo aeterna, ad 
quam sicut ad ultimum finem ordinantur omnes alii 
fines scientiarum practicarum ». Merito etiam Pius Pa¬ 
pa X (Encycl. Pascendi) asseruit, Modernistas s. Theo¬ 
logiam contemnere atque deridere « ex ignorantia », 
quia nempe altitudinem eius ignorant. 

Friburgi Helvetiorum. 

P. ReGINALDUS FeI 0. P. 

(1) S. Th. 1. p. 1. 5, — (2) S, Th, 1. p. 1. 8. — (3) S. Th. ib. — 
(4) 1 p. <j. 1, a, 5, 


PHILOSOPHICAE PISPOTATIOHES 

MODERNISTAM INTER ET THOMISTAM 


Quid sit iudicium liberum investigatur. 

Thomista. — Quod tibi recentius promisi de iudicio 
libero fusius explanando, (1) id, amice dilectissime, tibi 
affero. 

Dicenda vero maximi prorsus momenti sunt, unde 
haec attentioni tuae omnimodae commendo. 

Modernista. — Attentis ergo auribus adsto, qui te 
audiam libentissime. 

T. — Iudicium rationis « practicum » quandoque 
dicitur liberum, ut distinctum contra naturale iudicium. 
Qui tamen dicendi modus probe intelligendus et expla¬ 
nandus est, si innumeros errores devitare voluerimus. 

Id imprimis notandum est, solam voluntatem esse 
potentiam formaliter et proprie liberam, ita passim fa- 
tentibus omnibus; intellectum vero per se esse poten¬ 
tiam necessariam, utpote ab obiecto proprio depen¬ 
dentem. 

Duplici tamen sensu dicitur iudicium liberum et 
quidem analogiae. Primo, quia a voluntate quoad actum 
seu exercitium pendet, cum voluntas actum suspendere 
et avertere libere possit: non tamen hoc sensu hic in- 
telligitur iudicium liberum. Secundo autem iudicium 
dicitur liberum causaliter, quia nempe ut causa liber¬ 
tatis in voluntate, quod est rationis proprium, unde, 
iuxta effatum Aristotelicum, liberum arbitrium sit fa¬ 
cultas‘rationis et voluntatis; rationis, inquam, causa¬ 
liter; voluntatis formaliter. Quo sensu hic inquiritur 
quale sit istud iudicium liberum, ex quo voluntas in 
liberum actum exit. 

Id imprimis, ex perpetua Aquinatis doctrina et ex 
natura rei, statuendum in genere videtur illud intel¬ 
lectus iudicium practicum dici liberum, cuius homo est 
dominus, seu quod in potestate iudicantis remanet, et 
ad quod iudicans non naturali instinctu movetur, sed 
seipsum movet, attingens et sciens formaliter sui iu- 
dicii et actum et causam, atque intrinsece potens aliud 
iudicare, imo et oppositum decernere. 

Quam descriptionem omnibus philosophis Christia¬ 
nis arridere velim, atque ex terminis ipsis patere. 

M. — Patet utique, siquidem verba tua rem exhi¬ 
bent perspicuitate sua, quin involvunt. 

T. — Ut igitur totam quaestionem quasi prae oculis 
simul ponam, en varia capita argumentationis postrno- 
dum, etsi brevius, evolvenda. 

Et primo quidem ex parte intellectus requiritur ut 
ipse sit intrinsece indifferens ad opposita iudicia, sicut 
et voluntas ad oppositas electiones. 

Ex parte obiecti requiritur secundo ut ipsum, quan¬ 
tum sit ex ratione boni, sit contingenter amabile. 

Et tamen tertio non requiritur ut intellectus propo¬ 
li) Cfr. Vox Urbis h, a, num, vm, pag. 116. 

nat voluntati obiectum ut indifferenter - amabile prae 
alio opposito. 

Imo quarto ut voluntas ad unum prae alio sese de¬ 
terminet, requiritur ut intellectus obiectum prae alio 
opposito determinate amabile proponat. 

Singulas asserti partes resumamus explanantes et 
comprobantes. 

Requiritur imprimis ad iudicium practicum idemque 
liberum ut supponatur intrinseca indifferentia in intel¬ 
lectu ad opposita iudicia de obiecti amabilitate, sicut 
et in voluntate intrinseca indifferentia ad amandum et 
non amandum obiectum. 

Quod enuntiatum ex ipsis terminis patet, siquidem 
quaelibet potentia quae non pollet praedicta indifferen¬ 
tia, determinatur ad unum: ubi autem determinatur ad 
unum, incapax est libertatis ad plura. 

Necessario igitur iudicium causaliter liberum debet 
proponere sub indifferentia obiectum ipsi voluntati in¬ 
differenti ad opposita, quantum sit de ratione boni con- 
tingenter de se amabile vel secus non amabile. 

Ex parte obiecti requiritur ut obiectum, quantum 
sit de ratione boni absolute sit contigenter amabile et 
non amabile, ad libitum voluntatis. Id indubitatum ap¬ 
paret eo quod libere amari nequit illud quod non nisi 
necessario amatur, et saltem ex imperfectione amantis 
non potest non amari. 

■ Id tertio asserebatur, non requiri in iudicio practico 
eodemque libero ut intellectus non proponat unum 
obiectum prae alio amabile. Etsi enim intellectus me¬ 
lius utiliusque voluntati proponat, nullatenus assensus 
cogitur, neque ubi voluntas unum et quidem melius 
eligit, sequitur iutellectum non perspicere aliud reapse, 
si libuerit, eligi posse. 

Imo naturae consonum est, et quidem liberae, quod 
ex usu iudicii sui et libertatis eligat id quo ipsa excel¬ 
lentius ditatur et perficitur, et contra naturam simul 
erit quod bonum minus minusque utile sponte eligat. 
Iudicium practicum per se et ex natura, ubi prudens 
fuerit, semper est de meliori bono. 

Ubi autem duo vel plura bona pariter amabilia fin¬ 
gantur proponi voluntati, intellectus semper in uno eo¬ 
rum aliquod singulare inveniet, ait Angelicus, quo 
unum uni praeferatur; quod fiet sane ipsius hominis 
consilio. 

Imo, ut quarto asserebamus, id fieri debet: nisi 
enim intellectus determinate indicaverit eligendum 
unum prae alio, nulla sequetur electio. 

Ex dictis itaque eolligendum est iudicium unde ori¬ 
tur voluntas libera, supponere indifferentiam et indif¬ 
ferentiam obiecti, ita ut excludatur necessitas violen¬ 
tiae et naturalis instinctus; non autem ut unum obie¬ 
ctum prae alio amabile, non appareat; imo, tollenda 
est indifferentia amabilitatis, ut appareat determinate 
unum magis amabile quam aliud, dum secus nulla erit 
electio et actio. 

M. — Egregie dicta! Attamen a te id rursus discere 


velim, utrum ex praedicta doctrina non tollatur ipsa li¬ 
bertas in iis qui libertatem negantes, fatalismo indul¬ 
gentes, non possunt utramque indifferentiam sibi exhi¬ 
bere, scilicet voluntatis ad amandum, et amabilitatis in 
re amata. 

T. —■ Statim repono, nullimode requiri ut explicite 
utramque indifferentiam quis sibi proponat, sed suffi¬ 
cere si implicite, ubi homo se violentiam non pati ex 
parte sui et ex parte obiecti conscius sit: unde Calvi¬ 
nus, etsi libertatem negaverit et requisita ad libertatem, 
attamen recte propter facinora puniendus fuisset: error 
enim, imprimis voluntarius non tollit naturam in ho¬ 
mine sanae mentis et sicut fatalista, non obstantibus 
doctrinis suis, consilia quaerit et init de inchoandis et 
prosequendis, non obstantibus iisdem, puniendus erit, 
ubi facinorosus evadat. Ad libertatem quippe non re¬ 
quiritur cognitio inconsiderata vel falsa. 

M. — Ex quibus dictis mihi videtur iudicium practi¬ 
cum quo voluntas ad actum percellitur, vario multi- 
plicique titulo dici liberum. 

T. — Recte dicis, carissime, atque hanc multiplici¬ 
tatem enucleare mihi in promptu est. Imprimis enim 
liberum est tripliciter libertate voluntatis; quum primo 
voluntas libere intellectum adactum moveat; secundo, 
moveat quoad specificationem proponendo obiectum, 
proponendo adhaesionis media et rationes ex bona sui 
dispositione; tertio, moveat ad assensum in rebus fidei 
et opinionis, extra rei evidentiam. 

Sed prae primis iudicium practicum est liberum li¬ 
bertate intellectiva, quae non est nisi indifferentia ra¬ 
tionis ad opposita iudicia. Quum enim intellectus, ap¬ 
prehenso obiecto, non est a natura determinatus ut 
determinate iudicet istud esse amabile vel secus; atque 
imprimis respiciat bonum ut bonum universaliter, et 
habitudinem cius ad bona particularia, in quibus iun- 
guntur bonum et malum, unde intellectus in ipsis con¬ 
siderare potest vel amabilitatem boni, vel non amabi¬ 
litatem mali; haud secus in iudicio practico intellectus 
non est determinatus ut hoc alio vel alio modo iudicet, 
ductus solum indole et natura obiecti. 

Et praeterea rationem finis, eiusque ad media pro¬ 
portionem attingit, atque in illo fine, seu bono univer¬ 
sali invenit rationem amandi singula bona particularia, 
ex istorum cum illo necessitudine, ex circumstantiarum 
adiunctis, et sic deinceps. 

Hinc iudicium practicum libertatis intellectivae pro¬ 
prietates participat. 

Est enim liberum, seu in potestate nostra positum; 
est supra se reflexivum et sui iudex; et denique attin¬ 
git propter quid scit, sciens et quod amat et propter 
quid amat. 

Iudicium igitur et libertate voluntatis, et libertate 
intellectiva simul liberum est, proindeque et libera 
electio iudicium secuta. 

M. — Multa, et quidem egregia, protulisti de iudi¬ 
cio practico circa bona particularia. 

Me igitur non habeas importunissimum, ubi nonnihil 
a te exquiram de bono in communi, deque iudicii pra- 
ctici ad ipsum habitu, 

T. — Imo de quaesito tuo dicenda dicam, et qui¬ 
dem summa alacritate, dum iam dictis quasi comple¬ 
mentum addenda erunt. 

Omnes passim confitentur amorem boni in univer¬ 
sali libertate obiectiva, seu improprie dicta, liberum 
esse, eo nempe sensu quod huius amoris exercitium 
homo potest vel inire vel impedire, sicut cuiuscumque 
facultatis etiam naturalis impedire potest et applicare, 
v. gr. pedem ne ambulet, oculum ne videat, vel secus. 

At vero in bonum universim dictum et quidem prae¬ 
sens, amor liber non est, sed ex natura in ipsum fer¬ 
tur voluntas. Inde ut quod non indiget discursu aliquo 
aut consilio, ut in ipsum feratur, sed instinctu proprio 
exit. 

Id rursus quod omne consilium praecedit non potest 
procedere ab consilio, neque proinde a iudicio libero: 
atqui amor finis seu boni in communi praecedit omne 
consilium, ergo non a consilio, sed a natura est. 

Cuius asserti ratio haec est, quod voluntas non so¬ 
lum potentia, sed et natura est, unde voluntati ut po¬ 
tentiae respondet bonum ex natura. 

Inde autem pronum est colligere voluntatem ut po¬ 
tentiam agere ex iudicio et libere, ut naturam vero, 
necessario et immobiliter. 

Iterum collige voluntatem non seipsam movere circa 
amorem boni in communi, seu finis, siquidem istud est 
per se amabile; sese autem movere -simul et a Deo mo¬ 
veri per amorem naturalem boni in amorem boni par¬ 
ticularis, seu medii ad bonum in communi. 

Id demum exinde collige, voluntatem ut naturam 
esse fundamentum immobile eorum, quae voluntas eli¬ 
git et agit ut potentia. 

M. — Yix tamen intelligere quis poterit qua ratione 
actus esse possit simul et naturalis et liber, quod ex 
praemissis sequi videtur: siquidem idem actus est na¬ 
turalis, ut amor boni in communi, seu beatitudinis, et 
liber simul dicendus erit, prout est hic vel ille actus, 
seu amor huius illiusve boni particularis. 

T. — Res ipsa tamen sic se habet, ita ut in nobis 
nullus detur actus qui sub diverso sane respectu, et 
necessarius sit et liber. Cuius asserti ratio haec est, 
quod nullus detur beatitudinis in commumi amor, qui 
non sit in individuo, proindeque simul et liber, sicut 
nullus occurrit amor .boni in individuo, qui non sit ab 
amore boni in communi. Et hoc hisce terminis alicubi 
reddidit Aquinas: « Quamvis nullus possit vitare qui 
beatitudinem aliquo modo appetat, potest tamen vitare 
quod non appetat eam hoc modo quo est appetenda, 
et'sic potest mereri, vel demereri » (1). 

Exinde etiam deduces, voluntatem semper agere ubi. 
praesens per cogitationem obiectum aderit; non tamen 
ex necessitate, quia de obiecto non cogitare velle po- 

(1 ) Sent. iv, d. 49. q. 1. a. 3. 2"'. 


test. Ratio est quia voluntas ex natura ad bonum in 
communi tendit, et ad quaecumque particularia bona, 
ubi nonnihil de bono in communi apparet, affective 
saltem, etsi non effective, id est cum effectu electionis 
secuto. 

I. I. B. 



DE CONDICIONIBUS 

QUIBUS CONTINETUR LINGUAE LATINAE PERCEPTIO 

( Concluditur) 


In qualibet institutione studiorum latinorum tria ha¬ 
bentur : praeceptor, discipuli, et ratio docendi. Ex his 
tribus rebus solam rationem docendi emendatione indi¬ 
gere puto. Quippe dissentio vehementer ab iis homini¬ 
bus, qui praeceptores latinos inscitiae inertiaeve arguere 
volunt: cuius furoris signifer apud nos fuit nescio quis 
Hungarus, ephemeridis cuiusdam Philadelphinae dudum 
exstinctae olim administrator. Iste quum taetrum mon¬ 
strum loquelae pro latino sermone in vulgus commen¬ 
daret et perpaucos nancisceretur quibus consilia sua 
probaret, in universum gregem magistrorum America¬ 
norum invehi solebat, tamquam omni prorsus doctrina 
careremus latina, atque data opera nollemus meliora 
instituere, scilicet ne ignorantiam nostram tironibus 
proderemus. Sed huiusmodi crimina conviciaque a ple- 
risque nostrum longissime abesse debent. Emendatio 
institutionis latinae neque doctrinae augmentum re¬ 
quirit, nec studii; verum novam melioremque rei la¬ 
tinae administrandae rationem, qua docentis notitia 
cum discentium animis facilius commodiusque se con- 
iungat. Tanta est enim earum copia rerum, quae in 
bona institutione linguae latinae opus sunt, ut non modo 
invitos, sed ne cupidos quidem magister sine ipsorum 
cooperatione scientia sufficienti instruere possit. Impe¬ 
rare pensa, audire reddita, obscuriora explanare, curare 
iterando ne quid de memoria excidat, haec omnia ut 
necessaria esse confitebitur meus praeceptor, ita pro 
exigua solum parte officii sui habebit: multo maiorem 
opem a se exspectari volet. 

* 

* * 

Secundum igitur docendi praeceptum pono a primo 
facile proficiscens, ut nempe ad discipulorum pensa 
meditationesque domesticas accedat in ipsis scholis eot- 
tidianis praeceptoris expedientis atque ampliantis indu¬ 
stria. Etenim plurimas partes linguae latinae easque 
pernecessarias assignare tironibus pro penso domi fa¬ 
ciendo omittet magister, sed ad suos in scholis labores 
pertinere existimabit. Domi quidem apud se suum quis¬ 
que tiro opus memoriae ac meditationis commodissime 
peraget; illic flexus, illic vocabula a vulgaris sermonis 
forma remotiora, illic praecepta et exempla structurae 
syntacticae ediscenda sunt: in scholis autem addiscant 











150 


VOX URBIS 


pueri, duce magistro, quaecumque praeterea vel auditu 
vel aspectu percipi possunt. Ut exemplum ponam, in 
plerisque linguis recentioribus tam Teutonicis quam 
Romanicis ingens est numerus verborum de latinis asci¬ 
torum, quae, sive formam respicias, sive sensum, aut 
nihil aut certe non multum ab antiquitate differunt. 
Haec magister proferet et iterata usurpatione inculcabit, 
donec omnia omnibus pernoscantur. Item haud dissi¬ 
mili ratione eas voces formulasque quibus grammatica 
exponi solet sibi reservabit, ut, « post verba sentiendi 
et declarandi primaria enuntiatio sive adfirmantis sive 
negantis per accusativum cum infinitivo exprimitur »; 
vel, « casus Subiecti verbi (s. Nominativus) et casus 
Obiecti verbi (s. Accusativus) diversa forma sunt, exce¬ 
ptis neutris». Huiusmodi carmina si ipsa per se non 
adeo clara sunt, ut primo adspectu intellectum reddant, 
tamen repetitione satis frequenti innotescent et, semel 
cognita, copiam verborum pueris exaugebunt. 

* 

* * 

Tertio praecipio ut pro singulis vocabulis locutiones 
breviores tradantur, quales sunt, unicus filius, Deus 
omnipotens, aequus dominus (tribus significationibus). 
Cui praecepto si accesserit quartum ut de etymologia 
aliquid cottidie adiciatur, tum ex illa ampliatione quam 
supra commendavi uberrimos fructos sperare licebit. Ne 
extra locutiones modo datas progrediamur, hinc erunt 
tironibus, monstrante magistro, filia, dea, domina, dei¬ 
tas (in ecclesiastica latinitate), omnipotentia (ibidem), 
praepotens (quod melius dicitur), aequitas, iniquitas, 
iniquus , dominicus, dominica, dominium, dominatio. Do¬ 
minandi quidem verbum magistro occurret, sed ad de¬ 
ponentia verba reservabitur; neque enim omnia uno 
tempore agenda sunt. 


Tum - quod duo praecepta complectitur - suadeo ut 
ad lectionem scripti alicuius facilioris quam primum 
adducantur tirones, et seorsum ab hac re, ut in regulis 
grammaticis per ordinem condiscendis contineantur. Le¬ 
ctiones autem velut oblectandi gratia concedi videantur 
et excipiant semper rei grammaticae institutionem ad 
alia scripta difficiliora tendentem. Ne quid legatur quod 
difficultates grammaticas exhibeat: alioquin et grava¬ 
bitur animus ibi, ubi potius delectandus erat, et a le¬ 
gum grammaticarum debita expositione (quae rationem 
ordinemque postulat) misere arcebitur. Sed de hac re 
satis. 


Venio nunc ad latine conscribendi exercitia, quae 
pars disciplinae latinae quam otiosa et molesta discen¬ 
tibus esse soleat non ignoramusest tamen diligenter 
adhibenda, si verum usum sermonis latini nostris com¬ 
parare studemus. Atque quidem usurpantur apud nos 
libri quidam utilissimi ad classicos auctores quasi co¬ 


mitandos conscripti, quorum generalis ratio est, ut ex 
certis locis iam ante perlectis cognitisque anglicae pro¬ 
ponantur oratiunculae exquisitissimis verbis conceptae 
at structura syntactica ab eo loco qui ob oculos sit 
longe alia. Voces igitur pueri ab ipso auctore latino 
petunt, orationem vero suam ad quamcumque tum tem¬ 
poris grammatices legem edocentur, conformant. 

Sed tamen huiusmodi exercitationes plus laboris et 
molestiae pueris quam amplae et solidae scientiae ad- 
ferunt. Quopropter alia ratio quaerenda est quae et mi¬ 
nus molesta sit et (si fieri possit) alliciat pueros ad 
plura ultro suscipienda. Nulla autem efficacior erit, 
quam si modico nec ingrato labore magnas laudes ti¬ 
rones a magistro sese referre intellexerint. Quare pro 
septimo praecepto suadeo ut liberior exercitatio latine 
conscribendi instituatur. Ex. gr., iubeantur pueri voca¬ 
bula et locutiones vel iam datas, vel e derivationibus 
facile divinandas, adhibitis quas norint legibus linguae 
latinae, in quam plurimas sententias vertere hasque 
coram condiscipulis, iudicante praeceptore, reddere. Ut 
locutiones supra memoratas repetam, ad hunc fortasse 
modum orationem latinam component: « Dominus no¬ 
ster, Iesus Christus, Filius Dei omnipotentis unicus, ae¬ 
quos et iniquos in (iudicium) vocaturus (cf. vocaturis) 
est. Hic nobis benevolentiam Divinam (anglice divine 
benevolence ) per sacramenta declaravit ». Sin autem 
excluditur theologica disputatio, aliae res tractari pos¬ 
sunt, etsi haud scio an ullum aliud argumentum ae¬ 
que clarum incipientibus inveniatur. 

F os tremo auctor sum ut tum singulae voces tum 
dictiones longiores quam accuratissimas accipiant pa¬ 
trii sermonis interpretationes. Scilicet, proposita aliqua 
vocula vel oratiuncula, tentent pueri cognoscere in 
quot et quales anglice loquendi figuras ipsa abire pos¬ 
sit. V. g., nomini magnus quidam nuperrime plus quam 
triginta invenit interpretamenta anglica. 

•* 

* * 

Sed haec hactenus; iam tempus est toti nostrae dis¬ 
putationi modum imponere. Neque tamen universa 
subtiliter persequi institui. Etenim dum brevitati consulo 
et exiguitati spatii indulgentia Editoris abuti atque in 
grande opus disputationes extendere plane nolui. Equi¬ 
dem in votis est fore ut liber quem in manibus habeo 
tandem aliquando in lucem prodeat, fratrum et socio¬ 
rum censuram ingenue invitaturus. Interim firmiter 
credo adeo carere invidia commilitones huiusce mili¬ 
tiae, adeo amantes esse Rei Publicae Latinae ut quis¬ 
quis de studiis optimis bene meritus fuerit, is sese pro 
communi omnium defensore ac benefactore haberi con¬ 
fidere possit. 

Chicagine, mense Septembri mcmx. 

Theodorus T. Chave. 


Multa experiundo fiunt, quae segnibus ardua videntur. 

Tacit., Ann., XV, 59. 

TRITICUM ET UVA 

(IMITATIO CARMINIS VICTORIS DELAPORTE, S. I.) 0) 

Fervebat aestas: triticum 
cives metebant Nazarae, 
et inferebant horreis 
sudore partas mergites. 

Heu! nulla Iosepho seges 
flavet metenda, virgini 
nec ulla Sponsae: Coniugum 
tectis Egestas insidet. 

“ I, Nate, ,, Mater admonet 
Iesum trilustrem; “ collige 
quos forte messorum manu 
fugisse culmos videris ,,. 

Mandata divus perficit 
Ephebus, arva qui cito 
detonsa lustrans, perditas 
solers aristas quaeritat. 

Quaerit relictas, ut bonus 
nos ille Pastor devios 
sectatur agnos, inferum 
ne praeda simus hostium. 

Amplum, suborto vespere, 

Iesus maniplum legerat; 
quem, fune vinctum iunceo, 
paterna fert ad limina. 

Parat Maria coenulam 
ornatque lino candido 
mensam; vocatus stridulam 
Sponsus dolabram deserit. 

Coenant; et actis gratiis, 

Spicas Puellus deligit 
septem, nitore flammeo 
doctas vel aurum vincere. 

Circum fenestram repserat 
fecunda vitis; pendulam 
hinc carpit uvam, quam iubet 
repente maturescere. 

Spicas et uvam mensulae 
imponit, inque nobilem 
hanc vertit aram; grandia 
tum pandit haec mysteria: 

“ Suam sub hisce symbolis 
Deus recondet gloriam, 
dabitque se mortalibus 
Escam, dabitque Poculum. 

(l) Insjgnis hic poeta, Gallicarum decus litterarum, nuper vivis 
ereptus est. 


Dignatus hoc Convivio 
ultra sitire nesciet 
vel esurire, Caelitum 
ut quem dapes refecerint,,. 


Ad haec, beati Coniuges 
arsere sacris ignibus, 
Deumque laudant, splendide 
in nos suimet prodigum. 


Franc. X. Reuss. 



EX ITALIS URBIBUS 


De Paulo Albera sacerdote. 

Rectore Salesianorum Maximo 
nuper electo 

Decimo septimo kalendas Sept. hoc anno labente, 
magnus Salesianorum conventus habitus est Augu¬ 
stae Taurinorum, in illa urbis parte, quae ad orien¬ 
tem spectat et Vallis Salicis vulgo appellatur. Illic 
enim iamdiu, magna piorum Taurinensium appro¬ 
batione, conditae sunt exuviae Ioannis Bosco, Sa¬ 
lesianorum legiferi, et nuperrime Michaelis Rua, 
qui eius vestigiis mordicus insistens, adeo Parentis 
virtutes in se animumque retulit, ut merito alter 
Pater dici soleret. 

Agebatur enim de re maximi momenti; quisnam 
ita ex omnibus excelleret, ut dignus reputaretur, 
qui in eius locum eligeretur. Maxima equidem ani¬ 
morum tranquillitate omnique longe prorsus repulsa 
honoris atque cupiditatis ambitione, id unum cuncti 
studebant, ut omnium dignissimum deligerent. 

Nec lis diu agitata est, et sors divinitus cecidit 
in Paulum Albera, domo None, in agro Taurinensi. 
Hic pollens ingenio atque studiis multis ac magnis 
animi mentisque meritis laudatur. Namque sexa- 
ginta et amplius annos natus, inter eos adnume- 
ratur, quos ipse Ioannes Bosco, primo Sodalitatis 
suae initio, ad virtutem coluit atque ad virtutem 
peramanter informavit. In eius spem crevit adole¬ 
scens tum ingenii mansuetudine cultuque, tum pie¬ 
tate, quae eum maxime decet, qui ad religionem 
tendat atque ad sacerdotium. 

Itaque, post optima in studiis indicia, sacerdotio 
initiatus, nihil antiquius habuit quam eumdem sibi 
tramitem vitae sumeret a Parente ipsi signatum, 
eumque toto pectore sequeretur atque diligeret. 
Verum, quot aerumnas sustulit, quot vel amico¬ 
rum iniurias est fortiter passus! Eodem tempore 
studiorum suorum specimen praeter ordinem dedit, 
atque Superioris voluntatem unice secutus, ut rite 

publice pueros doceret, qui scholas gymnasii fre¬ 
quentant, regio diplomate in magno Taurinensium 
Studio praeditus est. Sed ad maiora vocatus, post¬ 
quam iuyenis' admodum prima in docendo stipendia 
meruit, ad sanctum Petrum Arenarium in Liguria 
Collegium pueris alendis docendisque aperuit, ibi- 
que cum magna omnium piorum laetitia, Rector 
quoque templi S. Caietano sacri adstitit. Quum vero 
omnes in eius virtutum contemplatione laetarentur 
et maiora sibi bona eius ductu consilioque in dies 
auspicantes magnas Deo gratias agerent, in Galliam 
missus, novas aedes Massiliae primum condidit, in 
quibus pueri pauperiores in artes incumberent, iis 
omnibus adiunctis, quae ex temporum ratione im¬ 
primis exigerentur. Mirum quot utilitatum flumina 
in puerorum salutem aperuit! Massiliensem domum 
superavit domus altera, quam postea suorum om- 
niumque plausu Lutetiis Parisiorum instituit. Quo 
facto in Gallia sacerdos hic cum ipso Patre facile 
componitur, idemque gallice Le petit cl. Bosco pas- 
sim advocabatur. 

Nuperrime vero post Parentis funus ad domum 
Taurinensem, omnium Salesianorum caput, advo¬ 
catus, rebus sacris praefuit apud sodales suos, sub 
praescripto Michaelis Rua, qui mox omnibus flebi¬ 
lis decessit. Hoc vero munus ea prudentia, doctrina, 
dulcedine gessit, ut ad supremum Salesianorum 
regimen omnibus fere suffragiis electus sit. 

Quod felix, faustum, fortunatumque, Deo adiu- 
vante, adveniat! 

Nos qui iamdiu, imo vel a teneris, egregiam 
viri indolem novimus, eumque sumus in omni vitae 
curriculo, ob suavem mentis animique fortitudinem, 
admiratione persecuti, suorum omnium vota eum 
esse perfecturum speramus, quin imo supergres¬ 
surum. 

Tot virtutibus ingenii praeditus est eaque pru¬ 
dentia ! 

Unum deest, sanitas. Utinam vero corporis va¬ 
letudo par sit in eo mentis sanitati et gravissima 
quaeque ei muneris pondera addita sufferre possit! 
Tunc magnum erit universae Salesianorum fami¬ 
liae incrementum, religioni ipsi ornamentum et 
decus, multis denique gentibus beneficium. 

Augustae Taurinorum. SUBALPINUS. 

Non possidentem multa vocaveris 
Necte beatum: rectius occupat 
Nomen beati, qui deorum 
Muneribus sapienter uti 

Buramque callet pauperiem pati, 

Eiusque leto flagitium timet. 

Non ille pro caris amicis 
Aut patria timidus perire. 

Hor., Od. IV, 9. 


ACTA PONTIFICIA 

MOTU PROPRIO 

quo quaedam statuuntur leges ad modernismi 
periculum propulsandum. 

Sacrorum antistitum neminem latere arbitramur, vafer¬ 
rimum hominum genus, modernistas, persona quam indue¬ 
rant illis detracta per encyclicas Litteras Pascendi domi¬ 
nici gregis ( 1), consilia pacis in Ecclesia turbandae non 
abiecisse. Haud enim intermiserunt novos aucupari et in 
clandestinum foedus ascire socios cum iisque in Christianae 
reipublicae venas opinionum suarum virus inserere, editis 
libris commentariisque suppresso aut mentito scriptorum 
nomine. Haec audaciae maturitas, per quam tantus Nobis 
inustus est dolor, si perlectis iterum memoratis Litteris 
Nostris, consideretur attentius, facile apparebit, eius moris 
homines haud alios esse quam quos ibi descripsimus, ad¬ 
versarios eo magis timendos, quo propiores; ministerio suo 
abutentes ut venenatam hamis escam imponant ad interci¬ 
piendos incautos, doctrinae speciem circumferentes, in qua 
errorum omnium summa continetur. 

Hac lue diffluente per agri Domini partem, unde laetio¬ 
res essent exspectandi fructus, quum omnium Antistitum 
est in catholicae fidei defensione laborare, summaque dili¬ 
gentia cavere, ne integritas divini depositi quidquam de¬ 
trimenti capiat, tum ad Nos maxime pertinet Christi Ser¬ 
vatoris imperata facere, qui Petro, cuius principatum, licet 
indigni, obtinemus, dixit: Confirma fratres tuos. Hac nempe 
de causa, hoc est, ut in praesenti dimicatione subeunda 
confirmentur bonorum animi, opportunum duximus memo¬ 
rati Nostri documenti sententias et praescripta referre hisce 
verbis expressa : 

« Vos oramus et obsecramus, ne in re tam gravi vigi- 
«lantiam, diligentiam, fortitudinem vestram desiderari vel 
« minimum patiamini. Quod vero a vobis petimus et expe- 
« ctarnus, idipsum et petimus aeque et expectamus a ce- 
«teris animarum pastoribus, ab educatoribus et magistris 
* sacrae iuventutis, imprimis autem a summis religiosarum 
« familiarum magistris. 

« I. Ad studia quod attinet, volumus probeque manda- 
« mus ut philosophia scholastica studiorum sacrorum funda- 
« mentum ponatur. — Utique, si quid a doctoribus schola- 
« sticis vel nimia subtilitate quaesitum, vel parum conside- 
«rate traditum; si quid cum exploratis posterioris aevi 
« doctrinis mimis cohaerens, vel denique quoquo modo non 
« probabile; id nullo pacto in animo est aetati nostrae ad 
« imitandum proponi (2). Quod rei caput est, philosophiam 
« scholasticam quum sequendam praescribimus, eam praeci- 
« pue intelligimus quae a sancto Thoma Aquinate est tra- 
« dita: de qua quidquid a Decessore Nostro sancitum est, 
« id omne vigere volumus, et qua sit opus instauramus et 
«confirmamus, strieteque ab universis servari iubemus. 
« Episcoporum erit, sicubi in Seminariis neglecta haec fue- 
« rint, ea ut in posterum custodiantur urgere atque exigere. 
« Eadem religiosorum Ordinum moderatoribus praecipimus. 
« Magistros autem monemus ut rite hoc teneant, Aquina- 
« tem vel parum deserere, praesertim in re metaphysica, 
« non sine magno detrimento esse. Parvus error in prin- 
« cipio, sie verbis ipsius Aquinatis licet uti, est magnus in 
« fine (3). 

« Hoc ita posito philosophiae fundamento, theologicum 
« aedificium extruatur diligentissime. — Theologiae stu- 
« dium, Venerabiles Fratres, quanta potestis ope provehite, 

(1) Dat. d. vm Septembr. mcmvii. — (2) Leo XIII, Encycl. « Aeterni 
Patris ». — (3) De Ente et Essentia, probm. 

«ut clerici e.Seminariis .egredientes praeclara illius existi- 
« matione magnoque amore imbuantur, illudque semper pro 
« deliciis habeat. Nam in magna et multiplici disciplinarum 
« copia quae menti veritatis cupidae obiicitiir, neminem latet 
« sacram Theologiam ita principem sibi locum vindicare, ut 
« vetus sapientum effationi sit, ceteris scientiis et artibus of- 
« -fidum incumbere, ut ei inserviant ac velut ancillarum 
« more famulentur (1). — Addimus heic, eos etiam Nobis 
« laude dignos videri, qui, incolumi reverentia erga Tra- 
« ditionem et Patres et ecclesiasticum magisterium, sapienti 
« iudicio catholicisque usi normis (quod non aeque omni- 
«bus accidit) theologiam positivam, mutuato ab historia 
« lumine, collustrare studeat. Maior profecto quam antehac 
« positivae theologiae ratio est habenda: id tamen sic fiat, 

« ut nihil scholastica detrimenti capiat, iique reprehendan- 
« tur utpote qui modernistarum rem gerunt, quicumque 
« positivam sic extollunt ut scholasticam theologiam despi- 
« cere videantur. 

«De profanis vero disciplinis satis sit revocare quae 
« Decessor Noster sapientissime dixit: In rerum etiam na- 
« turalium consideratione strenue adlaboretis: quo in genere 
« nostroruni temporum ingeniose inventa et utiliter ausa, sicut 
«iure admirantur aequales, sic posteri perpetua commenda- 
« tione et laude celebrabunt (2). Id tamen nullo sacrorum 
« studiorum damno; quod idem Decessor Noster gravissi- 
« mis hisce verbis monuit: Quorum causam eirorum, si 
« quis diligentius 'investigaverit , in eo potissimum sitam esse 
« intelliget, quod nostris hisce temporibus, quanto rerum 
« naturalium studia vehementius fervent, tanto magis seve- 
« riores altioresque disciplinae defloruerint: quaedam enim 
« fere in oblivione hominum conticescunt; quaedam remisse 
« leviterque tractantur, et quod indignius est, splendore pri- 
« stinae dignitatis deleto, pravitate sententiarum et imma- 
« nibus opinionum portentis inficiuntur (3). Ad hanc igitur 
« legem naturalium disciplinarum studia in sacris Semina- 
« riis temperari volumus. 

« II. His omnibus praeceptionibus tum Nostris tum De- 
« cessoris Nostri oculos adiici oportet, quum de Seminario- 
« rum vel Universitatum catholicarum moderatoribus et 
« magistris eligendis agendum erit. Quicumque modo quo- 
« piam modernismo imbuti fuerint, ii, nullo habito rei cu- 
« iusvis respectu, tum a regundi tum a docendi munere 
« arceantur; eo si iam funguntur, removeantur: item qui 
« modernismo clam aperteve favent, aut modernistas lau- 
« dando eorumque culpam excusando, aut Scholasticam et 
« Patres et Magisterium ecclesiasticum carpendo, aut ec- 
« clesiasticae potestati, in quocumque ea demum sit, obe- 
« dientiam, detrectando: item qui in historica re, vel ar- 
« cheologica, vel biblica nova student: item qui sacras ne- 
« gligunt disciplinas, aut profanas anteponere videntur. — 
« Hoc in negotio, Venerabiles Fratres, praesertim in magi- 
« strorum delectu, nimia nunquam erit animadversio et 
« constantia; ad doctorum enim exemplum plerumque com- 
« ponuntur discipuli. Quare, officii conscientia freti, pru- 
« denter hac in re et fortiter agitote. 

« Pari vigilantia et severitate ii sunt cognoscendi ac 
« deligendi, qui sacris initiari postulent. Procul, procul esto 
« a sacro ordine novitatum amor: superbos et contumaces 
« animos odit Deus ! — Theologiae laurea nullus in poste- 
« rum donetur, qui statum curriculum in scholastica philo- 
« sophia antea non elaboraverit. Quod si donetur, inaniter 
« donatus esto. — Quae de celebrandis Universitatibus Sa- 
« erum Consilium Episcoporum et Religiosorum negotiis 
« praepositum clericis Italiae tum saecularibus tum regula- 

(1) Lko XIII, Litt. ap. x Dec. mdccclxxxix. — (2) AUoc., « Pergratus 
Nobis » ad sciontiar, cultores, vn Martii mdccclxxx. — (3) Alloc., ut supra. 


« ribus praecepit anno mdcccxcvi ; ea ad nationes omnes 
« posthac pertinere decernimus. — Clerici et sacerdotes qui 
« catholicae cuipiam Universitati vel Instituto item catho- 
« lico nomen dederint, disciplinas, de quibus magisteria in 
« his fuerint, in civili Universitate ne ediscant. Sicubi id 
«permissum, in posterum ut ne fiat edicimus. — Episcopi, 

« qui huiusmodi Universitatibus vel Institutis moderandis 
« praesunt, curent diligentissime ut quae hactenus impera- 
« vimus, ea constanter serventur. 

« III. Episcoporum pariter officium est modernistarum 
« scripta quaeve modernismum olent provehuntque, si in 
« lucem edita, ne legantur cavere; si nondum edita, ne 
« edantur prohibere. — Item libri omnes, ephemerides, com- 
« mentaria quaevis huius generis neve adolescentibus in 
« Seminariis neve auditoribus in Universitatibus permittan- 
« tur: non enim minus haec nocitura, quam quae contra 
« mores conscripta; imnio etiam magis, quod Christianae 
« vitae initia vitiant. — Nec secus iudicandum est de quo- 
« rumdam catholicorum scriptionibus, hominum ceteroqui 
« non malae mentis, sed qui theologicae disciplinae expertes 
«ac recentiori philosophia imbuti, hanc cum fide compo- 
« nere nituntur et ad fidei, ut inquiunt, utilitates transferre. 
« Hae, quia nullo metu versantur ob auctorum nomen bo- 
« namque existimationem, plus periculi afferunt ut sensim 
« ad modernismum quis vergat. 

« Generatim vero, Venerabiles Fratres, ut in re tam 
« gravi praecipiamus, quicumque in vestra uniuscuiusque 
« dioecesi prostant libri ad legendum perniciosi, ii ut exu- 
«lent fortiter contendite, solemni etiam interdictione usi. 
« Etsi enim Apostolica Sedes ad huiusmodi scripta e medio 
«tollenda omnem operam impendat; adeo tamen iam nu- 
« mero crevere, ut vix notandis omnibus pares sint vires. 
« Ex quo fit, ut serior quandoque paretur medicina, quum 
« per longiores moras malum invaluit. Volumus igitur ut 
« sacrorum Antistites, omni metu abiecto, prudentia carnis 
« deposita, malorum clamoribus posthabitis, suaviter quidem 
« sed constanter suas quisque partes suscipiant; memores 
« quae Leo XIII in Constitutione apostolica Officiorum ac 
« munerum (1) praescribebat: Ordinarii, etiam tamquam 
« Delegati Sedis Apostolicae, libros aliaque, scripta noxia in 
« sua dioecesi edita vel diffusa proscribere et e manibus fide- 
« lium auferre studeant. Ius quidem his verbis tribuitur sed 
« etiam officium mandatur. Nec quispiam hoc munus officii 
«implevisse autumet, si unum alterumve librum ad Nos 
« detulerit, dum alii bene multi dividi passim ac pervul- 
« gari sinuntur. — Nihil autem vos teneat, Venerabiles 
« Fratres, quod forte libri alicuius auctor ea sit alibi fa- 
« cultate donatus, quam vulgo Imprimatur appellant: tum 
« quia simulata esse possit, tum quia vel negligentius data 
♦ vel benignitate nimia nimiave fiducia de auctore concepta, 
« quod forte postremum in Religiosorum ordinibus aliquando 
« evenit. Accedit quod, sicut non idem omnibus convenit 
« cibus, ita libri qui altero in loco sint innocentes, nocen- 
« tes in altero ob rerum complexus esse queant. Si igitur 
« Episcopus, audita prudentum sententia, horum etiam li- 
« brorum aliquem in sua dioecesi notandum censuerit, po- 
«testatem ultro facimus immo et officium mandamus. Res 
« utique decenter fiat, prohibitionem, si sufficiat, ad clerum 
« unum coercendo ; integro tamen bibliopolarum catholico- 
«rum officio libros ab Episcopo notatos minime venales 
« habendi. — Et quoniam de his sermo incidit, vigilent 
« Episcopi ne, lucri cupiditate, malam librarii mercentur 
« mercem: certe in aliquorum indicibus modernistarum libri 
« abunde nec parva cum laude proponuntiu*. Hos, si obe- 
« dientiam detrectent, Episcopi, monitione praemissa, biblio- 
« polarum catholicorum titulo privare ne dubitent; item 

(1) xxv Ian. mdcccxcvii. 

«potioreque iure si episcopales audiant: qui vero ponti- 
« ficio titulo ornantur, eos ad Sedem Apostolicam deferant. 
« — Universis demum in memoriam revocamus, quae me- 
«' morata apostolica Constitutio Officiorum habet, articulo 
« xxvi: Omnes, qui facultatem apostolicam consecuti sunt 
« legendi et retinendi libros prohibitos, nequeunt ideo legere 
« et retinere libros quoslibet aut ephemerides ab Ordinariis 
« locorum proscriptas, nisi eis in apostolico induito expressa 
« facta fuerit potestas legendi ac retinendi libros a quibus- 
« cumque damnatos. 

«IV. Nec tamen pravorum librorum satis est lectionem 
« impedire ac venditionem •, editionem etiam prohiberi opor- 
«tet. Ideo edendi facultatem Episcopi severitate summa 
« impertiant. — Quoniam vero magno numero ea sunt ex 
« Constitutione Officiorum , quae Ordinarii permissionem ut 
« edantur postulent, nec ipse per se Episcopus praecogno- 
« scere universa potest; in quibusdam dioecesibus ad co- 
« gnitionem faciendam eensores ex officio sufficienti numero 
« destinantur. Huiusmodi censorum institutum laudamus 
« quam maxime: illudque ut ad omnes dioeceses propagetur 
« ion hortamur modo sed omnino praescribimus. In uni- 
« versis igitur curiis episcopalibus censores ex officio ad- 
« sint, qui edenda cognoscant: hi autem e gemino clero 
« eligantur, aetate, eruditione, pradentia commendati, qui- 
« que in doctrinis probandis improbandisque medio tutoque 
« itinere eant. Ad illos scriptorum cognitio deferatur, quae 
« ex articulis xli et xlii memoratae Constitutionis praevio 
« subsunt examini. Censor sententiam scripto dabit. Ea si 
« faverit, Episcopus potestatem edendi faciet per verbum 
« Imprimatur, cui tamen proponetur formula Nihil obstat, 
« adscripto censoris nomine. — In Curia romana, non secus 
« ac in ceteris omnibus, censores ex officio instituantur. 
« Eos, audito prius Cardinali in Urbe Pontificis Vicario, tum 
« vero annuente ac probante ipso Pontifice Maximo, Magi- 
«ster sacri Palatii apostolici designabit. Huius erit ad 
« scripta singula cognoscenda censorem destinare. Editionis 
« facultas ab eodem Magistro dabitur necnon a Cardinali 
« Vicario Pontificis vel Antistite eius vices gerente, prae- 
« missa, prout supra diximus, approbationis formula adiec- 
« toque nomine censoris. — Extraordinariis tantum in 
« adiunctis ac per quam raro, prudenti Episcopi arbitrio, 
« censoris mentio intermitti poterit. — Auctoribus censoris 
« nomen patebit nunquam, antequam hic faventem senten- 
« tiam ediderit •, ne quid molestiae censori exhibeatur vel 
« dum scripta cognoscit, vel si editionem non probarit. — 
« Censores e religiosorum familiis nunquam eligantur, nisi 
« prius moderatoris provinciae secreto sententia audiatur : 
« is autem de eligendi moribus, scientia et doctrinae inte- 
« gritate.pro officii conscientia testabitur. — Religiosorum 
« moderatores de gravissimo officio monemus nunquam si- 
« nendi aliquid a suis subditis typis edi, nisi prius ipso- 
« rum et Ordinarii facultas intercesserit. — Postremum edi- 
« cimus et declaramus, censoris titulum, quo quis ornatur, 
« nihil valere prorsus nec unquam posse afferri ad privatas 
« eiusdem opiniones firmandas. 

« His universe dictis, nominatim servari diligentius prae- 
« cipimus, quae articulo xlii Constitutionis Officiorum in 
« haec verba edicuntur: Viri e clero saeculari prohibentur 
« quominus, absque praevia Ordinariorum venia , diaria vel 
« folia periodica moderanda suscipiant. Qua si qui venia 
« perniciose utantur, ea, moniti primum, priventur. — Ad 
« sacerdotes quod attinet, qui correspondentium vel collabo- 
« ratorum nomine vulgo veniunt, quoniam frequentius eve- 
« nit eos in ephemeridibus vel commentariis scripta edere 
«modernismi labe infecta; videant Episcopi ne quid hi, 
« contra quam siverint, moliantur, datamque potestatem, si 
« oportet, retractent. Idipsum ut religiosorum moderatores 


« praestent gravissime admonemus: qui si negligentius agant, 
« Ordinarii auctoritate Pontificis Maximi provideant. — 
« Ephemerides et commentaria, quae a catholicis scribuntur, 
« quoad fieri possit, censorem designatum habeant. Huius 
« officium erit folia singula vel libellos, postquam sint edita, 
«integre attenteque perlegere: si quid dictum periculose 
« fuerit, id in sequenti folio vel libello corrigvndum iniun- 
« gat. Eadem porro Episcopis facultas esto, etsi censor forte 
« faverit. 

« V. Congressus publicosque coetus iam supra memora- 
« vimus, utpote in quibus suas modernistae opiniones tueri 
« palam ac propagare student. — Sacerdotum conventus Epi- 
« scopi in posterum haberi ne siverint, nisi rarissime. Quod 
« si siverint, ea tantum lege sinent, ut nulla fiat rerum 
« tractatio quae ad Episcopos Sedemve Apostolicam perti- 
« nent; ut nihil proponatur vel postuletur, quod sacrae po- 
« testatis occupationem inferat; ut quidquid modernismum 
« sapit, quidquid presbyterianismum vel laicismum, de eo 
« penitus sermo conticescat. — Coetibus eiusmodi, quos sin- 
« gulatim, scripto, aptaque tempestate permitti oportet, nul- 
«lus ex alia dioecesi sacerdos intersit, nisi litteris sui Epi- 
« scopi commendatus. — Omnibus autem sacerdotibus animo 
« ne excidant, quae Leo XIII gravissime commendavit: 
« Sancta sit apud sacerdotes Antistitum suorum auctoritas: 
«pro certo habeant sacerdotale munus nisi sub magisterio 
« Episcoporum exerceatur, neque sanctum, nec satis utile, 
« neque honestum futurum (1). 

« YI. Sed enim, Venerabiles Fratres, quid iuverit iussa 
« a Nobis praeceptionesque dari, si non haec rite eonstan- 
« terque serventur ? Id ut feliciter pro votis cedat, visum 
« est ad universas dioeceses proferre, quod Umbrorum Epi- 
« scopi (2), ante annos plures, pro suis prudentissime decre- 
« verunt. Ad errores , sic illi, iam diffusos expellendos atque 
« ad impediendum quominus ulterius divulgentur, aut adhuc 
« exstent impietatis magistri per quos perniciosi perpetuentur 
« effectus, qui ex illa divulgatione manarunt; sacer Conven- 
« tus, sancti Caroli Borromaei vestigiis inhaerens , institui 
« in unaquaque dioecesi decernit probatorum utriusque cleri 
« consilium, cuius sit pervigilare an et quibus artibus novi 
« errores serpant aut disseminentur atque Episcopum de hisce 
« docere, ut collatis consiliis remedia capiat, quibus id mali 
« ipso suo initio exstingui possit, ne ad animarum perni- 
« ciem magis magisque diffundatur, vel, quod peitis est, in 
« dies confirmetur et crescat. — Tale igitur consilium, quod 
« a vigilantia dici placet, in singulis dioecesibus institui 
« quamprimum decernimus. Viri, qui in illud adsciscantur 
« eo fere modo cooptabuntur, quo supra de censoribus sta- 
« tuimus. Altero quoque mense statoque die cum Episcopo 
« convenient: quae tractarint, decreverint, ea arcani lege 
« custodiunto. Officii munere haec sibi demandata habeant. 
« Modernismi indicia ac vestigia tam in libris quam in ma- 
« gisteriis pervestigent vigilanter; pro cleri iuventaeque in- 
« columitate, prudenter sed prompte et efficaciter pracscri- 
« bant. — Vocum novitatem caveant, meminerintque Leo- 
« nis XIII monita: Probari non posse in catholicorum scriptis 
« eam dicendi rationem quae, pravae novitati studens, pie- 
« tatem fidelium ridere videatur, loquaturque novum christia- 
«'nae vitae ordinem, novas Ecclesiae praeceptiones, nova mo- 
« demi animi desideria, novam socialem cleri vocationem, 
« novam Christianam humanitatem, aliaque id genus multa (3). 
«Haec in libris praelectionibusque ne patiantur. — Libros 
« ne negligant, in quibus piae cuiusque loci traditiones aut 
« sacrae Reliquiae tractantur. Neu sinant eiusmodi quae- 
« stiones agitari in ephemeridibus vel in commentariis fo- 

(I) Litt. Encycl. « Nobilissima », vm Febr. mdccclxxxiv. — (2) Act. 
Consess. Epp. Umbriae, Novembri mdcccxlix, tit. ii, art. 6. — (3) Instruet. 
S. C. NN. EE. ,EE. xxvii Ian. mcmii. 

« vendae pietati destinatis, nec verbis ludibrium aut de- 
« spectum sapientibus, nec stabilibus sententiis, praesertim, 
« ut fere accidit, si quae affirmantur probabilitatis fines non 
« excedunt vel praeiudicatis nituntur opinionibus. — De 
« sacris Reliquiis haec teneantur. Si Episcopi, qui uni in 
« hac re possunt, certo norint Reliquiae cuiuspiam aucto- 
« ritates, ob civiles forte perturbationes vel alio quovis casu, 
« interierint; ne publice ea proponantur nisi rite ab Episcopo 
« recognita. Praescriptionis argumentum vel fundatae prae- 
« sumptionis tunc tantum valebit, si cultus antiquitate com- 
«mendetur; nimirum pro decreto, anno mdcccxcvi a sacro 
« Consilio indulgentiis sacrisque Reliquiis cognoscendis edito, 
« quo edicitur: Reliquias antiquas conservandas esse in ea 
« veneratione in qua hactenus fuerunt, nisi in casu parti- 
« cidari certa adsint argumenta eas falsas vel supposititias 
« esse. — Quum autem de piis traditionibus iudicium fuerit, 
« illud meminisse oportet: Ecclesiam tanta in hac re uti 
« prudentia, ut traditiones eiusmodi ne scripto narrari per- 
« mittat nisi cautione multa adhibita praemissaque decla- 
« ratione ab Urbano VIII sancita; quod etsi rite fiat, non 
« tamen facti veritatem adserit, sed, nisi humana ad cre- 
« dendum argumenta desint, credi modo non prohibet. Sic 
« plane sacrum Consilium legitimis ritibus tuendis, abhinc 
« anilis triginta, edicebat: Eiusmodi apparitiones seu reve- 
« lationes neque approbatas neque damnatas ab Apostolica 
« Sede fuisse, sed tantum permissas tamquam pie credendas 
« fide solum humana, iuxta traditionem quam ferunt, ido- 
« neis etiam testimoniis ac monumentis confirmatam (1). Hoc 
« qui teneat, metu omni vacabit. Nam Apparitionis cuiusvis 
« religio, prout factum ipsum spectat et relativa dicitur, 
« conditionem semper habet implicitam de veritate facti: 
« prout vero absoluta est, semper in veritate nititur, fertur 
« enim in personas ipsas Sanctorum qui honorantur. Simi- 
«liter de Reliquiis affirmandum. — Illud demum Consilio 
« vigilantiae demandamus, ut ad socialia instituta item que 
« ad scripta quaevis de re sociali assidue ac diligenter adii- 
« ciant oculos, ne quid in illis modernismi lateat, sed Ro- 
« manorum Pontificum praeceptionibus respondeant. 

« VII. Haec quae praecepimus ne forte oblivioni dentur, 
« volumus et mandamus ut singularum dioecesum Episcopi, 
« anno exacto ab editione praesentium litterarum, postea 
« vero tertio quoque anno, diligenti ac iurata enarratione 
« referant ad Sedem Apostolicam de his quae hac Nostra 
« Epistola decernuntur, itemque de doctrinis quae in clero 
« vigent, praesertim autem in Seminariis ceterisque catho- 
« licis Institutis, iis non exceptis quae Ordinarii auctoritati 
« non subsunt. Idipsum Moderatoribus generalibus ordinum 
« religiosorum pro suis alumnis iniungimus ». 

His, quae plane confirmamus omnia sub poena temera¬ 
tae conscientiae adversus eos, qui dicto audientes esse re¬ 
nuerint, peculiaria quaedam adiicimus, quae ad sacrorum 
alumnos in Seminariis degentes et ad instituti religiosi ti¬ 
rones referuntur. — In Seminariis quidem oportet partes 
omnes institutionis eo tandem aliquando conspirent ut di¬ 
gnus tali nomine formetur sacerdos. Nec enim existimare 
licet, eiusmodi contubernia studiis dumtaxat aut pietati pa¬ 
tere. Utraque re institutio tota coalescit, suntque ipsa tam¬ 
quam palaestrae ad sacram Christi militiam diuturna prae¬ 
paratione fingendam. Ex iis igitur ut acies optime instructa 
prodeat, omnino sunt duae res necessariae, doctrina ad 
cultum mentis, virtus ad perfectionem animi. Altera postu¬ 
lat ut alumna sacrorum iuventus iis artibus apprime eru¬ 
diatur quae cum studiis rerum divinarum arctiorem habent 
cognationem; altera singularem exigit virtutis constantiae¬ 
que praestantiam. Videant ergo moderatores disciplinae ac 

(1) Deer. ii Maii mdccclxxvii, 


pietatis, quam de se quisque spem iniieiant alumni, intro- 
spiciantque singulorum quae sit indoles; utrum suo ingenio 
plus aequo indulgeant, aut spiritus profanos videantur su¬ 
mere ; sintne ad parendum dociles, in pietatem proni, de 
se non alte sentientes, disciplinae retinentes; rectone sibi 
fine proposito, an humanis ducti rationibus ad sacerdotii 
dignitatem contendant; utrum denique convenienti vitae 
sanctimonia doctrinaque polleant; aut certe, si quid horum 
desit, sincero promptoque animo conentur acquirere. Nec 
nimium difficultatis habet investigatio; siquidem virtutum, 
quas diximus, defectum cito produnt et religionis officia 
ficto animo persoluta, et servata metus causa, non con¬ 
scientiae voce, disciplina. Quam qui servili timore retineat, 
aut animi levitate contemptuve frangat, is a spe sacerdotii 
sancte fungendi abest quam longissime. Haud enim facile 
creditur, domesticae disciplinae contemptorem a publicis 
Ecclesiae legibus minime discessurum. Hoc animo compa¬ 
ratum si quem deprehenderit sacri ephebei moderator, et 
si semel iterumque praemonitum, experimento facto per an¬ 
num, intellexerit a consuetudine sua non recedere, eum 
sic expellat, ut neque a se neque ab ullo episcopo sit in 
posterum recipiendus. 

Duo igitur haec ad promovendos clericos omnino requi¬ 
rantur; innocentia vitae cum doctrinae sanitate coniuncta. 
Neve illud praetereat, praecepta ac monita, quibus episcopi 
sacris ordinibus initiandos compellant, non minus ad hos. 
quam ad candidatos esse conversa, prout ubi dicitur: « Pro- 
« videndum, ut caelestis sapientia, probi mores et diuturna 
« iustitiae observatio ad id electos commendet.... Sint probi 
« et maturi in scientia simul et opere... eluceat in eis to- 
« tius forma iustitiae ». 

Ac de vitae quidem probitate satis dictum esset, si haec 
a doctrina et opinionibus, quas quisque sibi tuendas as¬ 
sumpserit, posset facili negotio seiungi. Sed, ut est in pro¬ 
verbiorum libro: Doctrina sua noscetur vir (1); utque docet 
Apostolus: Qui... non permanet in doctrina Christi, Deum 
non habet (2). Quantum operae vero dandum sit addiscen¬ 
dis rebus multis equidem et variis, vel ipsa huius aetatis 
conditio docet, nihil gloriosius efferentis quam lucem pro¬ 
gredientis humanitatis. Quotquot igitur sunt ex ordine cleri 
si convenienter temporibus velint in suis versari muneribus; 
si cum fructu exhortari in doctrina sana, et eos, qui con¬ 
tradicunt, arguere (3); si opes ingenii in Ecclesiae utilita¬ 
tem transferre, oportet cognitionem rerum assequantur, 
eam que minime vulgarem, et ad excellentiam doctrinae 
propius accedant. Luctandum est enim cum hostibus non 
imperitis, qui ad elegantiam studiorum scientiam saepe do¬ 
lis consutam adiungunt, quorum speciosae vibrantesque sen¬ 
tentiae magno verborum cursu sonituque feruntur, ut in 
iis videatur quasi quid peregrinum instrepere. Quapropter 
expedienda mature sunt arma, hoc est, opima doctrinae 
seges comparanda omnibus, qui cumque sanctissimis perar- 
duisque muneribus in umbratili vita se accingunt. 

Verum, quia vita hominis iis est circumscripta limitibus 
ut ex uberrimo cognoscendarum rerum fonte vix detur ali¬ 
quid summis labiis attingere, discendi quoque temperandus 
est ardor et retinenda Pauli sententia: non plus sapere 
quam oportet sapere, sed sapere ad sobrietatem (4). Quare, 
quum clericis multa iam satis eaque gravia sint imposita 
studia, sive quae pertinent ad sacras litteras, ad Fidei ca¬ 
pita, ad mores, ad scientiam pietatis et officiorum, quam 
asceticam vocant, sive quae ad historiam Ecclesiae, ad ius 
canonicum, ad sacram eloquentiam referuntur; ne iuvenes 
aliis quaestionibus consectandis tempus terant et a studio 
praecipuo distrahantur, omnino vetamus diaria quaevis aut 


(1) Prov. xii, 8. — (2) II Ioan. 9. — (3) Tit. i, 9. — (4) Rom. xii, 3. 

commentaria, quantumvis optima, ab iisdem legi, onerata 
moderatorum conscientia, qui ne id accidat religiose non 
Caverint. 

Ut autem suspicio segregetur omnis clanculum se infe¬ 
rentis modernismi, non solum omnino servari volumus quae 
sub numero secundo superius praescripta sunt, sed prae¬ 
terea praecipimus ut singuli doctores, ante auspicandas 
ineunte anno praelectiones, Antistiti suo textum exhibeant, 
quem sibi quisque in docendo proposuerit, vel tractandas 
quaestiones, sive theses; deinde ut per annum ipsum explo¬ 
retur sua cuiusque magisterii ratio ; quae si videatur a sana 
doctrina discedere, causa erit quamobrem doctor illico amo¬ 
veatur. Denique, ut, praeter fidei professionem, iusiuran- 
dum det Antistiti suo, secundum adiectam infra formulam, 
et subscripto nomine. 

Iusiurandum hoc, praemissa Fidei professione per formu¬ 
lam a sa. me. Decessore Nostro Pio IY praescriptam, cum 
adiectis definitionibus Concilii Vaticani, suo antistiti item 
dabunt: 

I. Clerici maioribus ordinibus initiandi; quorum singu¬ 
lis antea tradatur exemplar tum professionis fidei, tum for¬ 
mulae edendi iurisiurandi ut eas accurate praenoscant, 
adiecta violati iurisiurandi, ut infra, sanctione. 

II. Sacerdotes confessionibus excipiendis destinati et sa¬ 
cri concionatores, antequam facultatate donentur ea munia 
exercendi. 

III. Parochi, Canonici, Beneficiarii ante ineundam be¬ 
neficii possessionem. 

IV. Officiales in curiis episcopalibus et ecclesiasticis tri¬ 
bunalibus, haud exceptis Vicario generali et iudicibus. 

V. Adlecti concionibus habendis per quadragesimae tem¬ 
pus. 

VI. Officiales omnes in Romanis Congregationibus vel 
tribunalibus coram Cardinali Praefecto vel Secretario eius¬ 
dem sive Congregationis sive tribunalis. 

VII. Religiosarum familiarum Congregationumque Mo¬ 
deratores et Doctores antequam ineant officium. 

Professionis fidei, quam diximus, editique iurisiurandi 
documenta,, peculiaribus in tabulis penes Curias episcopa¬ 
les adserventur, itemque penes Romanarum Congregationum 
sua quaeque officia. Si quis autem, quod Deus avertat, ius¬ 
iurandum violare ausus fuerit, ad Sancti Officii tribunal 
illico deferatur. 


(Ad proximum numerum ). 



EX SACRIS CONGREGATIONIBUS ROMANIS 

SENTENTIAE NOVISSIMAE SELECTAE 


Ex Congregatione Consistoriali. 

De secreto servando in designandis ad Sedes Episco¬ 
pales. 

Rogantibus nonnullis Antistitibus, ut decretum S. C. 
Consistorialis diei 30 Martii 1910, de secreto servando 
in iis designandis, qui ad sedes episcopales proponun¬ 
tur in Foederatis Statibus Americae Septemtrionalis (1), 
extenderetur ad suas quoque dioeceses et provincias 
ubi eadem vel similis forma designationis obtinet, SSmus. 
D. N. Pius PP. X, de consulto S. C. Consistorialis, votis 
sibi oblatis obsecundans, statuit ac decrevit, ut memora¬ 
tum decretum congrua congruis referendo, ad omnes 

(1) Gfr. num, sup. 


praedictas regiones extendatur eiusque praescripta ab 
omnibus, ad quos spectat, adamussim serventur. (Ex 
decr! d. n mens. Iulii mcmx). 

De providendis Episcopalibus Sedibus in provincia 
S. Ioannis de Terranova. 

In provisione Sedium Episcopalium memoratae pro¬ 
vinciae ecclesiasticae eaedem servari debent normae, 
quae vigent in provinciis dominii Canadiensis. (Ex decr. 
d. xviii mens. Iulii mcmx). 

Circa competentiam relate ad Missas votivas. 

Ad S. C. de disciplina Sacramentorum spectat con¬ 
cedere facultatem legendi Missam votivam, praeterquam 
coeco aut coecutienti, de quibus in normis Romanae 
Curiae (pars 2, cap. 7, art. 3, n. 10-g), etiam senio con¬ 
fectis vel alio morbo laborantibus; eademque S. C. in 
superius memoratis casibus concedere valet facultatem 
non solum legendi Missam votivam B. M. Virginis aut 
pro defunctis, sed etiam alias Missas votivas a S. Sede 
adprobatas. (Ex decr. d. xvi mens. Augusti mcmx). 

De amotione administrativa ab officio et beneficio cu¬ 
rato. 

Per decretum S. Congregationis Consistorialis datum 
d. xx mens. Augusti mcmx novae peculiares normae con¬ 
stitutae sunt triginta duobus canonibus conclusae, qui¬ 
bus gravis haec ecclesiasticae disciplinae pars deinceps 
regatur (1). 

Ex Congregatione S. Officii. 

Dubia circa interpretationem Motus Proprii « Quum 
per Apostolicas » d. vii mens. Aprilis mcmx (2). 

Exortis circa interpretationem Motus Proprii « Quum 
per Apostolicas » d. vn mens. Aprilis mcmx quibusdam 
dubiis, haec Supremae S. Congregationi S. Officii (Sectio 
de Indulgentiis) proposita, resoluta sunt prouti sequitur: 

1. Utrum S. Congregationi S. Officii recognoscendae 
exhiberi debeant concessiones Indulgentiarum et facul¬ 
tatum Indulgentias respicientium, quae ante diem 1 No¬ 
vembris 1908 a S. Congregatione tunc temporis Indul¬ 
gentiis praeposita et a Secretariis Brevium et Memo¬ 
rialium obtentae fuerunt? — Resp. Negative. 

2. An dictae exhibitioni sint obnoxiae concessiones 
Indulgentiarum facultatumque Indulgentias respicien¬ 
tium quae a Brevium Secretaria obtentae sunt post diem 
1 Novembris 1908; quaeque sive ante sive post eam- 
dem diem 1 Novembris 1908 a quovis alio, praeter re¬ 
censita, S. S.edis Officio seu Dicasterio prodierunt? — 
Resp. Affirmative ad utramque partem. 

3. An Indulgentiae ac facultates Indulgentias respi¬ 
cientes ante diem 1 Novembris 1908 aliter quam per 
tramitem alicuius ex supra laudatis S. Sedis Officiis seu 
Dicasteriis obtentae, debeant et ipsae S. Congregationi 
S. Officii exhiberi ab eaque recognosci sub poena nul- 
litatis? — Resp. Affirmative. 

4. Utrum S. Congregationi S. Officii recognoscen¬ 
dae, ut supra, exhiberi debeant facultates, quae con- 

(1) Decretum idem, utpote maximi momenti, integrum, ubi primum 
spatii angustiae concesserint, in Vocem Urbis referemus. 

(2) Cfr. Vox Urbis curr. an. num. v, pag. 76, 

ceduntur ex peculiari Apostolico privilegio ab Ordinibus 
Religiosis, tamquam ipsorum propriae, benedicendi pias 
imagines, coronas, scapularia, numismata et similia (ut- 
pote a Minoribus pro Crucifixis ad Viam Crucis, a Prae¬ 
dicatoribus pro coronis. Rosarii, a Carmelitis pro sca¬ 
pularibus B. M. V. de Monte Carmelo, etc.) eisque In¬ 
dulgentias adnectendi? — Resp. Negative. 

Praeterea SSmus. D. N. Pius Papa X has resolutio¬ 
nes adprobans et confirmans declaravit « non fuisse suae 
intentionis comprehendere sub N. 1 Motus proprii 
Quum per Apostolicas facultatem Benedictionem Apo- 
stolicam cum Indulgentia Plenaria una alterave vice, 
vel determinato alicui personarum coetui impertiendi ». 
(Ex decr. d. xvn mens. Iunii mcmx). 

5. Utrum S. Congregationi S. Officii reeognoscendae 
exhiberi debeant concessiones Indulgentiarum et facul¬ 
tatum Indulgentias respicientium, quae ante diem 1 No¬ 
vembris 1908 a S. Congregatione de Propaganda fide 
factae fuerunt suis subditis? — Resp. Negative. 

6. Utrum exhiberi debeant recognitioni Congrega¬ 
tionis S. Officii concessiones Indulgentiarum et facul¬ 
tatum Indulgentias respicientium factae ab eadem Con¬ 
gregatione de Propaganda Fide post diem 1 Novem¬ 
bris 1908 et in posterum ab eadem faciendae suis snb- 
ditis? — Resp. Negative et ad mentem. — Mens autem 
est ut firma et observanda maneat lex per Decretum 
S. Congregationis Indulgentiarum ac SS. Reliquiarum 
a Benedicto XIV approbatum d. xxvm mens. Ianuarii 
mdcclvi, confirmatum a Pio PP. IX d. xiv mens. Apri¬ 
lis mdccclvi, iterumque confirmatum a SSmo. Dno. N. 
Pio PP. X, die xxix mens. Septembris mcmviii ( Ordo 
servandus in Romana Curia, Nomnae peculiares cap. vn, 
art. 2, n. 81), hoc est: « Impetrantes posthac genera¬ 
les Indulgentiarum concessiones teneri, sub poena nul- 
litatis gratiae obtentae, exemplar earumdem concessio¬ 
num ad Secretariam S. Congregationis deferre » ; idest 
ad Secretariam S. Officii. (Ex decr. d. xv mens. Iulii 
mcmx). 

De doctrina Renovationis, quam vocant, Eschatolo- 
gicae. 

Quum renuntiatum esset S. Congregationi S. Officii 
doctrinam Renovationis, ut aiunt, Escliatologicae, etsi 
iam alias per Sacram Indicis Congregationem proscri¬ 
ptam, libris ac diariis, inter quae nominanda cum pri¬ 
mis ephemeris Jdsus-Roi, quae Pictavii in lucem pro¬ 
diit, adhuc inter fideles evulgari; Emi. ac Rmi. Dni. 
Cardinales in rebus Fidei et morum Inquisitores Gene¬ 
rales, in plenario conventu habito die n mens Martii 
mcmx, omnibus mature perpensis decernendum censue- 
runt: « Doctrinam de Renovatione Eschatologica esse 
reprobandam ». Sequenti autem die SSmus. huiusmodi 
resolutionem adprobavit atque confirmavit. (Ex decr. 
per Acta Apostolicae Sedis vulgato d. xxxi mens. Au¬ 
gusti mcmx). 

Commentaria et Opera in Indicem librorum prohibi¬ 
torum relata. 

Per decretum d. vii mens. Septembris mcmx in In¬ 
dicem librorum prohibitorum relata sunt Commentaria 
et opera quae sequuntur; 


A) Rivista Storico-critica delle Scienze Theologiche. : 
— Pubblicazione mensile. Roma. 

B) Libri collectionis « Manuali di Scienze Reli¬ 
giose hucusque editi, scilicet: 

1. Alfonso Manaresi — L’ impero Romano e il 
Cristianesimo nei primi tre secoli. — Vol. i. Da Nerone 
a Commodo. Roma, 1910. 

2. Ernesto Buonaiuti. — Saggi di Filologia e 
Storia dei Nuovo Testamento. Roma, 1910. 

3. Francesco ‘Mari. — II Quarto Vangelo. Ro¬ 
ma, 1910. 

Ex Congregatione Rituum. 

De usu coronidum sive ex ligno, sive ex metallo in 
altaribus. 

Neque tolerari neque permitti potest, ne attenta qui¬ 
dem antiquissima consuetudine, in altaribus usus coro¬ 
nidum, sive hae ligneae sint, sive ex metallo decenti 
coopertae, vel saltem de metallo totaliter confectae, non 
solum dum festivis diebus Sacra Solemnia sive Missae 
sive Vesperae celebrantur, sed etiam aliis temporibus. 
(Ex decr. d. xm mens. Maii mcmx). 

De Missa seu Collecta in anniversario electionis seu 
translationis Episcopi, iuxta caeremoniale Episcoporum. 

Ex Decretis S. R. C. n. 3661 Ilalifaxien. 16 Apri¬ 
lis 1866 ad m, et n. 3876 Quebecen. 13 Decembris 1895 
ad vm, dies electionis seu translationis Episcopi est ille, 
in quo provisio Ecclesiae Episcopalis a Summo Ponti¬ 
fice publicatur in Consistorio, sive ipsa electio seu trans¬ 
latio fiat in Consistorio, sive in eo tantum enuncietur 
electio seu translatio antea facta; atque ab eiusmodi 
publicatione consistoriali hucusque communiter compu¬ 
tatum est anniversarium electionis seu translationis Epi¬ 
scopi ad effectum Missae seu Collectae respondentis 
iuxta Caeremoniale Episcoporum (lib. n, cap. xxxv). 
Nunc autem, de mandato SSmi per S. Congregationem 
Consistorialem patefacto, Sacra Rituum Congregatio sta¬ 
tuit ac declaravit diem anniversarium electionis seu 
translationis, in casu et ad effectum de quo agitur in 
citato libro et capite Caeremonialis Episcoporum, quoad 
Episcopos in Consistorio electos seu translatos, compu¬ 
tandum adhuc esse a die publicationis consistorialis; 
quoad ceteros vero Episcopos antea electos seu transla¬ 
tos, in posterum non a die enunciationis in Consistorio, 
sed a die expeditionis decretorum seu litterarum Apo- 
stolicarum ad electionem seu translationem pertinen¬ 
tium ; non obstantibus resolutionibus in contrarium huc¬ 
usque editis. Denique Sacra eadem Congr egatio .iterum 
atque opportune declaravit, diem anniversarium electio¬ 
nis seu translationis Episcopi Coadiutoris cum futura 
successione relate ad Missam ipsam seu Collectam, ces¬ 
sante Coadiuti munere et adveniente Coadiutoris suc¬ 
cessione, item a die expeditionis decretorum seu Litte¬ 
rarum Apostolicarum pro Coadiutoria supradicta esse 
computandum; prouti alias resolutum fuit, praesertim 
in una Martanopolitana n. 3440, diei 30 Ianuarii 1878. 
(Ex decr. d. vm mens. Iunii mcmx). 

Sequitur inde ut etiam Collecta pro eligendo novo 
Episcopo, tempore Ecclesiae vacationis, iuxta disposi- 

tionem Caeremonialis Episcoporum 'lib. ii, cap. 38, 
num. 27, quae ex decreto n. 2672 in Florentina diei 
19 Decembris 1829 ad iri, continuari debuerat usque ad 
diem electionis seu Consistorii secreti, deinceps conti¬ 
nuari debeat usque ad diem qua notitia de facta Epi¬ 
scopi electione seu translatione, sive per provisionem 
Consistorialem, sive per Litterarum Apostolicarum expe¬ 
ditionem, a Cura Dioecesana rite evulgata fuerit. (Ex 
decr. d. vm mens. Iulii mcmx)., 

Dubium circa Missam Parochialem. 

In quibusdam Dioecesibus, Missa in Festis suppres- 
• sis celebranda et applicanda pro populo, de speciali 
Induito Apostolicae Sedis, pro peculiari aliqua inten¬ 
tione applicari potest, dummodo stipendium ad commu¬ 
ne aerarium dioecesanum deferatur. Quaesitum a S. E. 
C. est utrum in Ecclesiis Parocbialibus, ubi unus est 
tantum Sacerdos, dictis diebus, enunciata Missa neces¬ 
sario sit celebranda de die currente; an possit esse 
cum cantu de Requie in die et pro die obitus seu de¬ 
positionis, physice vel moraliter praesente cadavere; et 
'responsum affirmative ad primam partem; negative ad 
secundam. (Ex decr. d. vm mens. Iulii mcmx). 

Ex Congregatione de Sacramentis. 

De facultate dispensandi ab impedimentis matrimo¬ 
nialibus imminente mortis periculo. 

Decreto S. C. de disciplina Sacramentorum edito 
die 14 mens. Maii 1909, statutum fuit « quemlibet Sa¬ 
cerdotem qui ad normam art. vn Decreti Ne temere, 
imminente mortis periculo, ubi parochus vel loci Ordi¬ 
narius vel Sacerdos ab alterutro delegatus haberi ne¬ 
queat, coram duobus testibus matrimonio adsistere va¬ 
lide ac licite posse, et in iisdem rerum adiunctis dispen¬ 
sare quoque posse super impedimentis omnibus etiam 
publicis matrimonium iure ecclesiastico dirimentibus, 
exceptis sacro presbyteratus ordine et affinitate lineae 
rectae ex copula licita ». Circa quod decretum eidem 

S. C. dirimendum propositum est dubium: « An prae¬ 
fato decreto comprehendantur etiam parochi, etsi non 
fuerint ad normam declarationis S. Officii diei 9 Ianua- 
rii 1889, habitualiter subdelegati a propriis Ordinariis »; 
et responsum est affirmative. (Ex decr. d. xxix mens. 
Iulii mcmx). 

De aetate discretionis, ac de praecepto Con fessionis et 
Communionis Eucharisticae. 

1. Aetas discretionis tum ad Confessionem tum ad 
S. Communionem ea est, in qua puer incipit ratiocinari, 
hoc est circa septimum annum, sive supra, sive etiam 
infra. Ex hoc tempore incipit obligatio satisfaciendi 
utrique praecepto Confessionis et Communionis. 

2. Ad primam Confessionem et ad primam Commu¬ 
nionem necessaria non est plena et perfecta doctrinae 
Christianae cognitio. Puer tamen postea debebit inte¬ 
grum catechismum pro modo suae intelligentiae grada¬ 
ti m addiscere. 

3. Cognitio religionis, quae in puero requiritur, ut 
ipse ad primam Communionem convenienter se prae¬ 
paret, ea est, qua ipse Fidei mysteria necessaria neces¬ 


sitate medii pro suo captu percipiat, atque eucharisti- 
cum panem a communi et corporali distinguat ut ea 
devotione quam ipsius fert aetas ad SS. Eucharistiam 
accedat. 

4. Obligatio praecepti Confessionis et Communionis, 
quae puerum gravat, in eos praecipue recidit, qui ipsius 
curam habere debent, hoc est in parentes, in con- 
fessarium, in istitutores et in parochum. Ad patrem 
vero, aut ad illos, qui vices eius gerunt, et ad Confes- 
sarium, secundum Catechismum Romanum v pertinet ad¬ 
mittere puerum ad primam Communionem. 

5. Semel aut pluries in anno curent parochi indicere 
atque habere Communionem generalem puerorum, ad 
eamque, non modo novensiles admittere, sed etiam 
alios, qui parentum confessariive consensu, ut supra 
dictum est, iam antea primitus de altari sancta liba¬ 
runt. Pro utrisque dies aliquot instructionis et praepa¬ 
rationis praemittantur. 

6. Puerorum curam habentibus omni studio curan¬ 
dum est ut post primam Communionem iidem pueri ad 
sacram mensam saepius accedant, et, si fieri possit, 
etiam quotidie, prout Christus Iesus et mater Ecclesia 
desiderant, utque id agant ea animi devotione quam 
talis fert aetas. Meminerint praeterea quibus ea cura 
•est gravissimum quo tenentur officium providendi ut 
publicis catechesis praescriptionibus pueri ipsi interesse 
pergant; sin minus, eorundem religiosae institutioni 
alio modo suppleant. 

7. Consuetudo non admittendi ad confessionem pue¬ 
ros, aut nunquam eos absolvendi, quum ad usum ra¬ 
tionis pervenerint, est omnino improbanda. Quare Or¬ 
dinarii locorum, adhibitis etiam remediis iuris, cura¬ 
bunt ut penitus de medio tollatur. 

8. Detestabilis omnino est abusus non ministrandi 
Viaticum et Extremam Unctionem pueris post usum 
rationis eosque sepeliendi ritu parvulorum. In eos, qui 
ab huiusmodi more non recedant, Ordinarii locorum 
severe animadvertant. 

Mandatum est insuper singulis Ordinariis ut huiusmodi 
decretum non modo parochis et clero significarent, sed 
etiam populo, cui quotannis legi debebit tempore prae¬ 
cepti paschalis, vernacula lingua. Ipsi autem Ordinarii 
debebunt, unoquoque exacto quinquennio, una cum ce¬ 
teris dioecesis negotiis, etiam de huius observantia de¬ 
creti ad S. Sedem referre. (Ex decr. d. vm mens. Au¬ 
gusti mcmx). 

Ex Congregatione de Religiosis. 

Declarationes circa Decretum «Ecclesia Christi », 
editum die vn mens. Septembr. mcmix « de quibusdam 
postulantibus in religiosas familias non admittendis. » (1) 

Circa Decretum Ecclesia Christi d. d. 7 Septembris 
1909 De quibusdam postulantibus in Religiosas Fami¬ 
lias non admittendis a S. C. Negotiis Religiosorum So¬ 
dalium praeposita, nonnullorum dubiorum solutio expe¬ 
tita fuit et data prouti sequitur: 

I. An postulantes ad Novitiatum admissi ante pu¬ 
blicationem decreti et in ipso comprehensi, valide ad 

(l) Cfr, Vox Urbi$ an, xai, n. I, pag. 13, 

professionem admitti queant, absque venia Apostolicae 
Sedis. — Resp. Negative. 

II. An ii, qui in aliqua familia Religiosa primam 
tantum professionem emiserant ante publicationem de¬ 
creti, valide admitti possint ad alteram professionem, 
scilicet solemnem in Ordinibus Regularibus, et perpetuam 
in ceteris Institutis, si in decreto comprehensi fuerint. 
— Resp. affirmative; sed Superiores sub gravi obliga¬ 
tione tenentur: a) opportunas, secretas iuratasque in¬ 
formationes exquirere Superiorum Seminarii, vel Col¬ 
legii, vel Instituti religiosi a quo, circa veras causas 
exitus alumnorum, de quibus agitur; b) moraliter 
aliunde certos fieri et de bonis eorum religiosis mori¬ 
bus, et de solidae vocationis argumentis, et, si agatur 
de clericis candidatis, etiam de idoneitate litteraria. Et 
Superiores a quo, graviter onerata eorum conscientia, 
tenentur sincere et sub iuramento secretas huiusmodi 
informationes a Superioribus ad quos exquisitas trans¬ 
mittere. 

III. An valide et licite ad Novitiatum admitti pos¬ 
sint postulantes, qui a Seminariis vel a Collegiis sive 
ecclesiasticis, sive religiosis, vel a Novitiatu dimissi 
quidem non fuerunt formaliter, sed aequivalenter, id 
est quos superiores induxerunt vel hortati sunt, ut 
sponte discederent ne dimitterentur. — Resp. Valide 
quidem per se, sed omnino illicite. Et ad fraudes vel 
abusus e medio tollendos in re tanti momenti, Supe¬ 
riores nullum ex huiusmodi candidatis admittant, an¬ 
tequam per accuratas et secretas informationes a Mo¬ 
deratoribus Seminariorum, vel Collegiorum ecclesiasti¬ 
corum sive religiosorum, vel religiosi Instituti, in quo 
no vitii fuerunt, sub fide iuramenti habitas, certi om¬ 
nino fuerint, candidatos, de quibus agitur, neque for¬ 
maliter dimissos fuisse, neque aequivalenter. Quod si de 
candidatis clericis agatur, pariter constare debet de 
eorum idoneitate litteraria. 

IV. An recipi valeant ii, qui professionem votorum 
temporaneorum in aliqua Congregatione emiserunt, sed, 
peracto tempore, eamdem sponte non renovarunt. — 
Resp. Affirmative, praehabitis tamen iuratis informa¬ 
tionibus, ut supra, in responsione ad II et III. 

CEx decr. d. v mens. Aprilis mcmx). 


DIARIUM VATICANUM 

(Mense Septembri mcmx). 


Coram SSmo admissiones. 

•Praeter Purpuratos Patres, Urbanos Antistites, aliosque 
viros, qui sui quisque muneris gratia Pontificem de more 
adiverunt, peculiari nota digni sunt iuxta admissionis diem: 
Supremum Ord. Fratrum Minorum vulgo Conventualium 
Consilium, a nuper electo administro generali P. Sottaz 
coram adductum ; Paulus Alberaj novus Salesianorum rector 
maximus; Petrus Maria Yigorelli, praepositus generalis 
renunciatus Congregationis S. Pauli Apostoli, vulgo Barna- 
bitarum; Sacerdotes Capitulares Ordinis Praedicatorum; 
Veuillot doctor, moderator Gallicae ephemeridis, cui titulus 
L’Univers; Sara Campo de Montt, vidua Reipublicae Chi- 
lentis Praesidis, recens vita functi, 


Pontificiae electiones. 

Ulmus, et revmus. dnus. Gulielmus Walsh, archiepisco- 
pus Dublinen. atque Hiberniae Primas, inter episcopos 
pontificio solio adstantes refertur. 

— R. p. d. Antonius Maria Bonito, ipso postulante, ab 
archiepiscopali sede Amalphitana ad titularem archiepisco- 
palem sedem Auxumitanam transfertur. 

Ipso pariter postulante, r. p. d. Dominicus Mannaioli, 
ab episcopali sede Montis Falisci transfertur ad titularem 
episcopalem sedem Pomariensem. 

— R. p. d. Angelus Hyacinthus Scapardini, hactenus 
episcopus Nuscanus, in archiepiscopum tit. eccl. Antiochenae 
in Pisidia promovetur. 

— R. d. Namitius Patritius Foley, rector cathedralis 
ecclesiae S. Augustini in America, Episcopus dicitur eccle¬ 
siae Tuguegaraoanae noviter electae in insulis Philippinis. 

— R. d. Robertus Vicentini doctor, Substitutus eligitur 
Vinculi Defensoris apud Sacrae Romanae Rotae tribunal. 

Varia. 

Sub die xxv mens. Augusti mcmx SS. D. N. Pius PP. X 
ad Galliae episcopos epistolam misit, qua actio Gallicae 
societatis, cui titulus le Sillon, frenaretur atque in certos 
fines redigeretur. 



ANNALES 


Cretensis quaestio. 

Dum Venizelos et Pologiorgis, Cretensis alter 
atque simul Graecus civis qui pariter populi le¬ 
gatus dictus est in nationali Graecorum coetu, 
Athenas veniunt, ut coetus laboribus participes 
fiant, en Turearum gubernium novas protestatio¬ 
nes emittit coram nationibus Cretensis insulae tu¬ 
telam gerentibus, ut consectaria vitentur quae, 
iuxta idem gubernium, Cretensi quaestioni ex hisce 
electionibus oriri possint. Exagerata quidem verba; 
quum nihil immutatum reapse fuerit, praesertim 
ex electorum intelligenti iudicio, qui sive Graecis 
officiis se abdicarunt, sive ipsum mandatum renue¬ 
runt. Equid ultra Tureis optandum erat ? Atque eo 
magis quod Georgius, Graecorum rex, coetum 
« constituentem » inaugurans, in aditiali oratione, 
opportuno sane consilio, quae in Graecia nunc re¬ 
galem familiam, exercitum, populi concilium po¬ 
pulumque inter se amice coniungere queant osten¬ 
derit, de praeteritis discordiis, de regia stirpe 
quibusdam infecta partibus, deque Cretensi discri¬ 
mine ne obiter quidem attingens. 

Cretae interim gubernio praefectus est Maris 
doctor t Venizelos assecla, qui magistri prudentiam 
procul dubio erit sectaturus, 

Regia itinera. 

Inter regum vel administrorum itinera, quae 
transacto mense peracta sunt, dignum memoratu 
est quod Gulielmus, Germanorum Caesar, Vindobo¬ 
nam suscepit. Licet enim privata sub specie urbem 
Austrorum caput petiverit, obsequium scilicet et 
omina seni Germani populi socio domestice of¬ 
ferendi, tantus fuit Vindobonensis civitatis aestus, 
ut huiusmodi eventus veluti antiquae amicitiae so- 
lemnis consecratio unanimiter recognitus fuerit. 



PUBLICI PER ORBEM COETUS 

legibus ferendis 


In Batavia reginae oratione, magno cum plausu 
accepta, coetus sessiones resumptae. 

In Civitatibus Foederatis Americae Septemtrionalis 

comitia ad senatores eligendos habita, quae rei pu¬ 
blicae quam vocant parti non omnino favorabilia 
cesserunt. 

In Graecia constituens coetus pluribus suffra¬ 
giis sanxit ut omnibus legatis emittendum esset 
fidelitatis iuramentum tum regi tum vigentibus 
adhuc legibus. 

In Lusitania publici coetus instaurato operi legati 
qui gubernio obstant accedere renuunt. 



PER ORBEM 


Die i mens. Septembris mcmx Victorius Betto- 
loni, Italorum poeta praeclarus, ex illorum schola 
qui « Commenticii» appellati sunt, in oppido Castro 
Rubro moritur. 

Mediolani fit initium sollemnium in honorem 
S. Caroli Borromei, abhinc annos ccc in Sancto¬ 
rum album relati. 

— d. ii Heaston natator fretum Britannicum fru¬ 
stra transire conatur. 

— d. v Mayor des Planches dynasta, Italorum 
legatus apud Turearum imperium, a fanatico non¬ 
nullorum civium furore, Constantinopoli in urbe, 
inurbane impetitur. 

Monteregali, Canadensi in urbe, .Eucharisticus 
omnium gentium conventus, praeside Purpurato 
Patre Vincentio Vannutelli, Pontificio ad rem le¬ 
gato, maxima pompa agitur. 

— d. vn Londini supremum obit diem Guliel¬ 
mus Holman Hunt, pictor, eorum ultimus habitus, 
ejui « praeraphaeliticum » genus diligerent. 


— d. vili In Moravia atque in Silesia graves 
inundationes urbes et oppida vastant. 

— d. xi Caprese in oppido monumentum di¬ 
catur Michaeli Angelo Bonarrotio, inibi nato. 

— d. xii Lorraine aviator fretum S. Georgii, 
quod Angliam ab Hibernia dividit, per latitudinem 
nonaginta quinque chilometrorum feliciter transit. 

— d. xv ad Clitumni fontes, quas Iosue Car- 
ducci, Italorum poetarum nostrae aetatis maximus, 
cecinit, in eiusdem poetae honorem monumentum 
inauguratur. 

— d. xv Lutetiae Parisiorum vita fungitur Ne- 
lidofius, Russorum apud Gallos legatus. 

— d. xix magnum ex ferriviarum ruina infor¬ 
tunium Rottenman, apud Austrorum stationem, lu¬ 
getur. 

— d. xxm Geo Chavez, Peruvianus, in aero- 
navi Alpes ad Simplonem montem primus transmit¬ 
tit. Quum vero ad Domodossola oppidum terram 
iterum petit, converso velivolo obruitur atque ita 
vulneratur, ut post paucos dies omnibus deflendus 
extremum spiritum ediderit. 

— d. xxiv ad Ariminum fractis limitibus flumi¬ 
na sata et ipsam urbem invadunt atque ingentia 
damna procurant. 

— d. xxvii Berolini carbonis fossores ex con¬ 
dicto ab opere recedentes cum militibus publicae 
tutelae praepositis manus in viis conserunt. Ex ci¬ 
vili certamine plures hinc inde vulnerati recedunt. 



AENIGMATA 

(vulgo KEBUS) 


I. 

DEVS 
OB OB 

II. 

SUNT SUNT TT T 
SUNT SUNT I V i 

Ex sociis, qui utriusque aenigmatis interpretatio¬ 
nem ad Doctorem lOSEPHUM FORIN4RI, Commentarii 
moderatorem (Roma, via dei Governo Vecchio, 96) 
miserint intra menses duos, unus, sortitus, gratis 
accipiet opus, cui titulus : 

ALOISII CLASII Lusus pastorales. 

(Latine vertit loannes Battani . 


Spatio deficiente, ad proximum numerum: Aenigma¬ 
tum solutiones - Librorum recensio - Appendix: 
Arrae Gorgoniae, etc. 

Sponsor: Ioannes Baptista Ciampi, iurisperitus 

Romae — Ex officjiia Societatis Romanae Editricis, 

DE LITTERIS ET BONIS ARTIBUS COMMENTARIUS 


Rerum 

Posf Eucharisticum Marianopolitanum conventum. — Allocutio 
habita ab Emo. ac Emo. D. Vincentio Card. Vannutelli, Summi Pon¬ 
tificis Legato, ad Sacri Ordinis Viros qui eidem conventui adfuerunt. 

De S. Gregorii Nazianzeni epigrammatis ad Matrem. 

In festo Omnium Sanctorum. 

De re litteraria apud Subalpinos. — De re dramatica (Carolus Ma- 
renco - Leopoldus Marenco - Iosephus Giacosa - Aloisius Petracqua - 
Victorius Bersezio) — De epigrammate (Antonius Baratta - Angelus 
Broffcrio). 

In mortem loannis Setti immaturo funere exstincti. 

S. Petri primatus et praerogativae ex archaeologiae testimoniis. 

Colloquia latina. Dimissio improvisa. 


index: 

Acta Pontificia : Motu proprio quo quaedam statuuntur leges ad moder- 
nismi periculum propulsandum. 

Diarium Vaticanum. 

Annales. — In Lusitaniam reipublicae forma invecta. 

Publici per orbem coetus legibus ferendis. 

Per orbem. 

Librorum recensio. (L. F. Guerra — A. Capecelatro — G. Bonomeili). 

Libri recens dono accepti, 
loci. 

Aenigmata. 

Appendix: Arrae Gorgoniae. 

Sociis atque Lectoribus monitum. 


POST EUCHARISTICUM MARIANOPOLITANUM CONVENTUM 


Eucharisticum Marianopolitatum Concentum, cuius sollemnia, tam magnifice non prius acta, 
diaria omnia per orbem universum celebrarunt, in superiore nostri Commentarii numero inter 
eventus Septembris mensis proxime elapsi singulari 'memoria dignos adnumeravimus. Qnum autem 
ab Eminentissimo Viro Vincentio Card. Vannutelli, qui Pontificii Legati munere eidem praefuit, 
Romam redeunte, institissemus, ut orationem aliquam illic ab eo latine habitam concederet nobis 
vulgandam, Purpuratusque ipse Pater, qua benignitate Vocem Urbis hanc nostram iamdiu prose¬ 
quitur, suam ultro obtidisset allocutionem ad Sacri Ordinis Viros qui coetui adfuerunt, hac nos 
nostras paginas condecoramus, dum ob novum datum honorem decori illi Pontificii Senatus publi¬ 
cas gratias referimus. 


AD SACRI ORDINIS VIROS 
QUI MARIANOPOLITANO CONVENTUI ADFUERUNT. 

Voluptatem quam cepimus ex Marianopolitano Conventu cumulavit conspectus vester multo fre 
quentissimus, compulitque ut vos in unum collectos in hac Vobis adsignata sede conveniremus. 

Delectat enim nobilis haec pietatis aemulatio, quam vultu ipso perspicere videmur emicantem; 
recreat singularis hic in Apostolicam Sedem amor, qui dux Vobis profecto fuit ad Nos tam humaniter 
excipiendos. Nec vestra officia minus accidunt grata, quod, non privatim Nos, sed personam quam 
gerimus contemplati animo estis. Quid enim Nobis potest esse iucundius, quam prona in Pontificis ob¬ 
sequium voluntas, propter id maxime quod in honorem cedit Servatoris Nostri Dei ? Quid optabilius 
quam posse ad Christi Vicarium referre, qua in Ipsum caritate flagretis, quantum studii attuleritis in 
Eucharisticum Coetum, quos inde fructus perceperitis, quantum spei et exspectationis vestra alacritas 
addat ? 

Si explorata Nobis pietas vestra non esset, fusius fortasse ostenderemus, nulla re magis posse Sa¬ 
cerdotes Christianam gentium humanitatem per Eucharisticum cultum tueri, quam animo insculptam 
habentes ministerii sui magnitudinem ac sanctitatem. Nihilominus, quia « necesse est de mundana 
pulvere etiam religiosa corda sordescere » (1), liceat, hac oblata occasione, in memoriam redigere mu¬ 
nerum omnium, quorum participes adiutoresque sumus, augustissimum illud esse, quo Corporis et San¬ 
guinis Christi mysteria conficimus ac distribuimus. Itaque, ut verbis utar Gregorii Magni: «Pensemus 

(1) S. Leo Papa Serim, iv de Quadrog. 

negotium nostrum: pensemus pondus quod suscepimus » (1). Agitur de mundi vita, pro qua data est 
Christi caro, nostris tractanda manibus; agitur de mysterio quod est velut anima Ecclesiae, ad quod 
ipsa sacerdotalis gratiae amplitudo per varios ordinum gradus dirigitur; agitur de vera et mirabili, 
quamquam incruenta, oblati semel a Christo sacrificii instauratione, cuius Ipse infinitam virtutem, sive 
ad expiandum, sive ad impetrandum, permanere voluit in Eucharistia. Quanta igitur fide ac reverentia 
nos ad Eum oportet accedere, cuius personam sacra litantes induimus, ut saluti nostrae prospiciamus; 
quam caute graviterque obeunda illa munia sanctissima, ne forte adstantium pietati offendiculo po¬ 
tius quam adiumento simus! 

Si vita Iesu manifestetur in nobis, hausta ex illo igne, quem Ipse venit mittere in terram, hoc 
est ex Eucharistia, qua, ut habet Ioannes Chrysostomus, « os igni spiritali repletur», tunc tantum sup¬ 
petent vires ad Augusti Sacramenti cultum provehendum ea ratione quam Summus Ecclesiae Guber¬ 
nator Pius tantopere commendavit. 

Est autem ea ratio duplex et utraque cum actione Sacerdotali coniuncta maxime; altera in prae¬ 
dicatione Eucharistica, altera in frequenti caelestis convivii participatione posita. 

Yos profecto non latet, Venerandi Sacerdotes, proelium illud magnum ab initio factum in caelis ex 
rebellium Angelorum invidia in hominem, cuius naturam esset assumpturus Verbum, iamdudum fuisse 
redintegratum, nec desiturum, dum Ipsum in terris manebit sub mystico pane delitescens. In hoc si¬ 
gnum tartareae phalanges intenderunt arcum... ut sagittent in occultis immaculatum. Inde vetus illa 
polytlieismi labes, hoc est Satanae regnum; eiusque debellatori Christo parata Crux, inde et effusus 
in cruorem ethnicus furor et scissus, errorum monstris, Ecclesiae sinus, et publicarum rerum teterri- 
mhe conversiones; inde et inexplebile odium adversus Christi nomen, et in tenebricosis conventiculis 
conflata in Ipsam Hostiam sanctissimam infanda sacrilegia. Ecquis nostrum, media in hac potestate 
tenebrarum, non lucem aliquam afferat, memor verbi Domini: Vos estis lux mundi? — Igitur et scri¬ 
bendo, et agendo, et condonando maxime, sit vobis propositum exploratas facere populo machinationes 
impiorum, eius fidem ac pietatem excitare ad Servatoris Dei gloriam per Eucharisticum cultum vin¬ 
dicandam ac proferendam, eidemque suadere res maximas quum religionis, tum humanitatis ab eo 
vitae centro pendere, ideoque de civili consociatione actum esse, nisi in animo hominum imperet 
Christus. 

Regnabit autem in nobis Christus si eorum qui, ad Ipsum sumendum, et cum recto voluntatis 
proposito, augeatur numerus et ad divinum convivium frequentia. Quamobrem, ut quisque est inops 
consilii, viribus infirmus, periculis obnoxius, pronus in vitia, adhortandus est maxime ut ad Eum con¬ 
fugiat, qui luminis, fortitudinis, constantiae, sanctitatis fons patet perennis in Tabernaculo sancto. Ne 
sit unquam auditum inter vos, uberrimas hasce salutis venas incuria vestra interceptas esse fidelibus, 
ne ipsis quidem puerulis discretionis aetatem attingentibus, qui in mediis huius temporis insidiis my¬ 
stico illo auxilio ad innocentiae tutelam maxime indigent. Pateat caritas vestra lacrimis poenitentium, 
eorumque sanandis vulneribus manus ne desit, ne forte convenire vobis videatur Hieremiae reprehensio, 
intuentis non obductas cicatrices Filiae Sion: Numquid resina non est in Galaad, aut medicus non 
•est ibi? Ad hoc denique sit alacritas vestra conversa, ut sive in tenera, sive in matura hominum 
aetate frequens Eucharistiae usus late reviviscat, et novum velut agmen instruatur, eo fortius ad prae¬ 
dicanda proelia Domini, quo cum Illo coniunctius. 

Haec vix attigisse sat esto, ne forte longior oratio « scientibus sit onerosa ». Iamque vale vobis 
dicturo, detis hanc veniam, Venerandi Sacerdotes, ut coram significem, quid ex flagranti studio ve¬ 
stro exspectet Ecclesia. Vos honorem Sacerdotii digne sustinentes, ab eo accepti qui dixit: Caro mea 
est pro mundi vita , exemplo, conversatione, actione vestra efficietis, ut vita Iesu manifestetur in om¬ 
nibus, et comprobentur ipsius Domini verba: Qui manducat me, ipse vivet propter me. Erit opera 
vestra testimonium omnium luculentissimum perceptorum ex Marianopolitano Conventu fructuum et 
auspicium certum futurorum. Vos ardorem circumferentes invicti pueri Tharcisii et Paschalis Baylon, 
Eucharisticarum congressionum patroni caelestis, everso Satanae regno, renovabitis faciem terrae. Vos, 
alentes et acuentes populi studia in admirabile amoris pignus, hanc laudem promerebitis ut Apostoli 
Eucharistiae iure vocemini. Per vos felices; istae Americae regiones, in tantam Ecclesiae spem flore¬ 
scentes, ceteris gentibus documento erunt, hospite Deo sospitem esse rem publicam; quam admirati 
cives et advenae clamabunt: Quam pulchra tabernacula tua Iacob et tentoria tua Israel! Faxit 
haec Deus, coeptisque vestris adsit; vos in sancto proposito confirmet; alacriores reddat in dies, et 
benedictione sua, quam adprecamur amplissimam, prosequatur! 

Vincentius Card. Vannutelli. 


(1) Ilom. xvii i i Evang. 

pe s. mm\ wiziunzcni epigrammatis 

AD AATREA 

Quum proximis aestivis feriis in manns meas inci¬ 
disset illud Muratorii opus, sane dignum cedro ac mira 
industria confectum, quod inscribitur Anecdota graeca, 
et per otium evolvere statuissem, ut inde cuidam meo 
inexplicabili maerori levationem haurirem, Gregorii theo¬ 
logi epigrammata ante omnia me totum in se conver¬ 
rerunt ; adeoque illis perlegendis adlectus sum et quasi 
captus, ut italice transferre non dubitaverim. Neque 
vero Gregorii nomen me penitus latebat: eius enim le¬ 
geram, non sine quadam animi commotione, orationes 
illas , duas in funera Caesarii fratris et Basilii, Caesareae 
episcopi, habitas, quae valde inter Nazianzeni scripta 
eminent: hinc iam conieceram quibus omnino virtuti¬ 
bus auctor afflueret, quo sanctitatis vestimento indue¬ 
retur, quaenam eius esset pietas, quibus denique con¬ 
siliis motus in animis hominum excitare posset. 

Sciebam quoque eum, in Cappadocibus genitum, in 
illa idest regione, quae sub finem saeculi IV p. Chr. n. 
ad mores cultumque Graecorum lente, sed penitus in¬ 
clinabat, in haeresim huc illuc multiplici lapsu et er¬ 
ratico, ut vitis, serpentem, magnopere invectum esse, 
et una cum Basilio Magno ac Gregorio Nysseno om¬ 
nibus nervis ac viribus contendisse ut Ethnicismi tene¬ 
bras et Hypsistariorum errores disperderet, errantesque 
ad germanam Christi fidem revocaret. Neque autem me 
quidquam eius carminum fallebat, praesertim ea in qui-” 
bus de se plurimam notitiam affert, quae propter hoc 
ipsum pretiosiora sunt, quod multa nos auctor de sua 
vita edocet: hinc facile potest colligi, ne longius pro¬ 
grediar, quanta aviditate carmina evolverim, quae aut 
laudibus prosequuntur praeclaros homines Nazianzeno 
et sanguine et pietate et amore coniunctos, aut zelum 
et legitimam iracundiam in sepulcrorum effractores Aga- 
petosque effundunt. 

Placet igitur nonnulla huius Commentarii lectoribus 
offerre, ea scilicet quae ad matrem pertinent: perdulce 
enim est, si fluitamus in alto tempestatibus et undique 
fluctibus aestuosis premimur, matris in gremium confu¬ 
gere, ac molliter in eo recumbentes, humanarum cala¬ 
mitatum oblivisci, maerorem deponere, in spem induci, 
vera dolorum solacia invenire. Mihique autem, cui sors in¬ 
vida supremum hoc beneficium ante diem abstulit, liceat 
haec qualiacumque mea scripta, matri meae dedicare. 

Epigrammata in quibus Gregorius matrem Nonnam, 
aetatis plenam, luget summisque laudibus extollit, tri¬ 
ginta quinque sunt: his nomini parentis magnificum 
quoddam sertum intexitur, hac veluti marginata forma 
illius effigies decoratur. Tanta est enim dicendi simpli¬ 
citas, omnibus lenociniis expers, tantus enim calor per¬ 
meat verba, ut illa dicas non ingenio deprompta, sed 
corde: videlicet in labia Gregorii sensus motusque ani¬ 


mi sponte affluunt, et verbum, quasi animi speculum, 
candidos sincerosque exprimit affectus, nulla molestia, 
nullo rerum tumore, nullo eloquendi cir-cuitu. 

Quae fuerit Nonna in vita sua, quo candore distin¬ 
cta, quanta remissione perfusa, quibus moribus ornata, 
quanta humanitate perpolita, hinc luce clarius apparet: 
quo amore filios prosecuta sit eosque sanis praeceptis 
imbuerit, quot assiduis vigiliis, corpori ac saluti non 
parcens, sese consecrafit, luculenter ea carmina testan¬ 
tur. Constat enim Nonnam, Gregorii senioris Nazian¬ 
zeni Episcopi uxorem, Theologi matrem (ecquis ignorat 
Gregorium iuniorem theologi honorifico cognomine ap¬ 
pellatum esse ob suas de theologia orationes?) feminam 
tot virtutibus praeditam fnisse, quot in eius sanctissi¬ 
mis liberis atque in eius marito Graecia universa mi¬ 
retur. Ea enim et coniugem ab idolorum cultu ad Chri¬ 
stianam fidem deduxit, et filios optimis formatos moribus 
exemplo suo sanctitatem pietatemque sequi non tam do-' 
cuit, quam coegit. Officio suo igitur Gregorius satis facit, 
quum poetice solvat matri quod debet: observantiam, 
pietatem in eam gratamque beneficiorum memoriam. 

Hos vero sensus, haec, ut ita dicam, animi grati 
testimonia ac pignora, in orationibus et poematis qui¬ 
busdam non desinit ille significare; nam occasione 
arrepta, de matre sua large diffuseque loquitur vel nu¬ 
meris concinit, tali modo magnificum monumentum, 
marmoreo firmius, memoriae eius collocans. A-t quo¬ 
niam de iis praecipue carminibus disputandum est quae 
in Anecdota graeca, a clarissimo viro Muratorio collata, 
referuntur, et in quibus matris functae fit propius men¬ 
tio, videamus quo modo illius laudes enarrentur: 

«Idcirco te his quoque carminibus, mater, hono¬ 
ravi »: sic scribit Gregorius in epig. lxxxvii. 


Nonnae laetitiae et dolorum testis erat templum ; 
nunquam per ora eius profanus sermo venit, neque ri¬ 
sus mollibus insedit genis (lxxxiii). Adeo in viduas 
puerosque parentibus orbatos omnes curas et cogitatio¬ 
nes contulit, ut virgines et nuptae, ea mortua, sibi co¬ 
mas in luctu totonderint (lxxxiii). Pervigiles noctes trans¬ 
egit implevitque templi solum fletibus, Deumque assi¬ 
due precata est, ut sibi petenti satisfaceret (xci). Non 
aram humanis hostiis funestavit, non puerorum extis 
mactavit deum, non umbratilem vitulorum victimam, 
neque hircorum obtulit illi, ut ethnicorum mos erat; sed 
se ipsam dedit « per omnem vitam et mortem » (xcn). 
Orans exclamansque apud sacram mensam, dissoluta 
est (xciv); templumque, ubi tunc precabatur, senectu¬ 
tem laborum pati en tissimam solvit (xciii). Lingua eius 
fuit « hymnis dedita »; idcirco Deus voluit linguam 
post sanctos sermones obsignare (xciv). Beata, utpote 
inter precandum mortua: ea enim omnia in lacus cae¬ 
lestes intulit, sive in Ecclesiam, quae allegorice in sacris 
litteris «lacus» vocatur, auctore Suida (xcvin). Puro 
corde exornata, omni sacrificio puriorem vitam degit 

(xcix). Animam efflavit, perinde ac diu voluerit in tem¬ 
plo manere, et mortua pietati vacare (civ). Ingens sane 
prodigium mors, eius ! .Parcite, Martyres: non vobis in¬ 
ferior dilecta Nonna, propter occulta et .■ patentia bella ; 
idcirco talem etiam vivendi finem sortita est, unum 
precis et vitae exitum inveniens (cvi). Fidei addictis¬ 
sima, religioneque vincta et adstricta, non cessit morbo, 
non senectuti, quae alter quidem morbus est, non mae¬ 
rori ; sed «incolumis et erecta» sanctae sub pedibus 
mensae orans Christo vocem reddidit (cix). Nunquam 
incestis sua casta labra, neque impiae manui puram 
manum miscuit; merces autem fuit illi inter sacra vi¬ 
tam linquere (cxn). Angelus fulgens lucidissimusque 
rapuit: ubinam exspiravit? in templo. Quomodo? orans. 
Quando ? iam aetate gravis. 0 pulcram vitam et piam 
mortem ! (cxv). In templo somnum altum obdormivit, 
libens virum suum Gregorium secuta (cxvi). Lugeant 
alii, mortalium genus; se autem filius affirmat non de¬ 
flere velle, quum mater orans obierit. Caelestibus cho¬ 
ris recepta, nunc autem inter pios stans precatur: hinc 
omnes eam divinam patronamque magnam sursum sub¬ 
latam prosequantur gaudeantque pii. 

Sed de his hactenus. Retuli, ut facile est visu, la- 
tinis verbis, saepe autem iisdem Muratorii usus, qui 
eleganter ac prope ad verbum Gregorium lyricum ex¬ 
pressit, quid mihi ad clarissimae Nonnae laudes illu¬ 
strandas magis conferre visum fuerit. Nihil vero ad rem, 
Nazianzeni hic dicendi genus trutina perpendere: in 
animo mihi est quam primum fusiore disputatione id 
amplecti, quid scilicet a prioribus optimis poetis Gre- 
gorius mutuatus sit ac suo stilo, qui varietate linguae, 
haud raro ab obsoleta vetustate sumptae, insignis est, 
commiscuerit. Quin immo observare iuvat, argumentum 
potissimum, de quo poeta noster delectetur, et in quo 
supra modum retardet, mortem esse matris in templo 
impetratam et obtentam: dixeris id ante oculos habere 
eum et nostris quoque proponere velle. 

(Aci proximum numerum). M. Galdi. 


IN FESTO OMNIUM SANCTORUM 

PRECATIO 

Litus, o Sancti, placitum tenetis 
Sol ubi blandus sine fine fulget; 

Vasta iam vitae vada permeastis 
Plena procellis. 

Nos adhuc, eheu! agitamur undis: 

Insident caeci scopuli sub alto; 

Imminent imbres mare dum molestum 
Findimus aegre. 

Gurgitis, Fratres, facite ut furentis 
Mulceat fluctus modo lenis aura, 

Tuta quae navem vehat ad quieti 
Ostia portus! 

Prairie du Chien, 

Wisconsin, U. S. A. OWEN L. Lewis. 


DE RE LITTERARIA APUD SUBALPINOS (I) 

De re dramatica. 

Post Victorium Alferium, qui italicae Melpo¬ 
menes vindex, veterum tragicorum gloriam est 
consecutus, Deo nos adiuvante, fama celeber est 

Carolus Marenc?. — Hic Cevae in Subalpinis 
natus, plurimis a iuventute litteris imbutus acer- 
rimoque ingenio natura donatus, etiamtum adole¬ 
scens ad tragoedias conscribendas animum impulit. 
Quum autem litteras impense excoleret, ac me¬ 
dium se vellet inter Alferium et Pellicum gerere, 
historiae patriae argumenta in tragoediis compo¬ 
nendis perpetuo derivavit, atque ad recentiorum 
hominum mores corrigendos invexit. 

Ad divinum Dantis Aligherii carmen oculos 
potissimum intulit, atque inde rem tam mirifice 
spectatoribus exposuit, ut in omnium utilitatem fa¬ 
cile redundaret; quod quidem ita patribus nostris 
placuit, ut frequentissimi adirent, poetamque per¬ 
petuis exciperent laudibus. Ubere sane copia lau¬ 
dantur eius tragoediae et mira affectuum suavi¬ 
tate, patriam eamdemque Christianam caritatem 
redolentium, etiamsi ad Alferii dignitatem ac gra¬ 
vitatem minime adsurgant. Stilo usus est tamen 
eleganti, florido, saepe quoque sc::te:itiarum alti¬ 
tudine spectando. Prae ceteris vero magnis fuerunt 
honoribus habitae, quibus est nomen: Pia de’ To- 
lomei; Piccarda Donati; II Conte Ugolino. In his 
robustioris sermonis castitatem et poeticum po¬ 
tissimum leporem maxime laudandum passi m cri¬ 
tici notant atque admirantur. 

Leopoldus Mareneo. — Hic, Caroli filius, ad co¬ 
moediam potissimum se contulit. Licet suis civi¬ 
bus patris celebritate cognitus ac veluti manu pro¬ 
ductus, quasi munus paternum indigne sustinens, 
novum sibi iter ad gloriam parare voluit opere 
suo a-tque labore, Comoediarum argumenta vario e 
fonte derivavit, atque ad eas potissimum respexit, 
quae ad diversorum hominum caracterem graphice 
depromendum conferunt. Neminem imitatus, suus 
semper atque in omnibus apparet. Singulari enim 
excogitandi vi donatus natura fuit atque acumine. 
In fabularum oeconomia, atque in nodi solutione 
nunquam claudicat; et spectatores dialogi lepore, 
et subitariis quibusdam casibus afficit, quos con- 
iectura nondum prospexerat. Praeterea hominum 
ingenia et mores depingit, omniaque venustissimis 
iocis adspergit. Principem sibi locum inter sceni- 
cos poetas aetatis suae obtinuit, et dignus post pa¬ 
trem habitus est nominari. 

losephus Giacosa. — Sed omnes quos hactemus 
nominavi, quosque nos vidimus laudibusque cu¬ 
mulavimus, longe est supergressus losephus Gia- 

(1) Cfr. an xiii, n, ix. 









cosa, Perellae in Salassis honesto loco natus. Si 
Leopolclus Marenco Plautum potius refert, hic Te¬ 
rentium; et vi comica atque arte potissimum 
laudatur. Ipse, cogente patre, Augustae Taurino¬ 
rum, iurisprudentiae operam dedit: at natura im¬ 
pulsus, comoedias identidem scriptitare consuevit. 
Nobilitate verborum, rerum celeritate ac pulcritu- 
diiie conspicuus, carminis illius modum eleganter 
adeptus est, quem olim apud nos Ioseph Martelli 
pulcrius in comoediis suis exarandis invexit. Vel 
elegantia, vel suavitate, omnes aetatis suae comi¬ 
cos poetas longe sibi retro reliquit. Simplex est in 
comoediis componendis, res facile ad exitum recto 
procedit, sed eleganti verborum inventione ac 
structura, stilo nobili maxime honoratur. 

Quo nomine, cum politissimo quoque est in 
primis componendus, quia in conscribendis homi¬ 
num studiis plane singularis est naturam imitatus. 
In fabulis eius maxima urbanitas praesertim spe¬ 
ctatur, mira orationis venustas et mundities, dia¬ 
logus artificio quodam et varietate distinctus, acer¬ 
rimum iudicium, planissima communis naturae co¬ 
gnitio. 

Ad antiquitatem potius respexit, et hominum 
mores depingere consuevit illius aetatis, quam me¬ 
diam recentiores appellant; atque adeo graphice 
res atque homines refert, ut nihil melius, nihil 
aptius spectatores exoptent. 

Florenti adhuc aetate, adclamantibus omnibus, 
diem obiit supremum, summa honorum ac gloriae 
laurea decoratus. 

Aloisius Petracqua. — Haud parvam sibi famam 
sua aetate peperit Aloisius Petracqua, Taurinen- 
sis. Hic ad tunicatum popellum unice respiciens, 
cuius mores ad humanitatem effingendos sum¬ 
mo studio adnitebatur, italico sermone relicto, ad 
vernaculam dictionem usurpandam se contulit, ni- 
hilque alia ratione composuit. Tunc primum, ut 
olim apud Venetos, adnitente Carolo Goldoni, thea¬ 
trum verus visus est atque germanus sapientiae 
fons," in populum manans, qui omnia quae auc¬ 
tori placerent, sapienter imbui posset atque illuc 
rapi quo vellet poeta. Hic, dum Subalpini, ductu 
consilioque principis, imperium Italiae affectabant, 
atque ad illud obtinendum totis nervis artibusque 
tendebant, suis comoediis, quae unice res novas 
redolerent, novi temporis speculatoribus mirum 
in modum favebat. Nunquam, mea quidem senten¬ 
tia, scriptor melius auditoribus suis adhaerere visus 
est, nec unquam ferventius auditores calcaria au¬ 
ctori addere certaverunt. Nec ei quoque suus actor 
defuit, qui verbo, personae habitu gestuque rem 
expressius spectatoribus proponere posset, gratio- 
remque reddere. Haec mea verba ad Ioannem 
Toselli potissimum spectant, qui summis semper 
laudibus atque undique exceptus, ad summam in 


comoediis agendis perfectionem pervenit. Si vero 
auctorem Plautum dixeris, Roscium merito actorem 
appellaveris : tam graphice, tam vivide personam 
reddere consuevit! 

Eo defuncto, seu potius a scenis remoto, in 
comoedia vernacula conscribenda, apud nos fasti¬ 
gium attigit Victorius Bersezio per comoediam cui 
est titulus: Le miserie cV fnonsu Travet, quod 
idem est ac si latine dixeris: Traveti infortunia. 

Haec comoedia, non modo apud nos actitata 
placuit, sed in omnibus fere Europae theatris, et 
in varios populorum sermones traducta, auditorum 
animos hilaravit atque mulsit. 

De epigrammate. 

Non minus quam fabulae Aesopeae satyram re¬ 
dolent epigrammata, in quibus maxime enituit 
Antonius Saratta, qui, sub ipso regis Caroli Alberti 
dominatu, ingenium acerrimum in epigrammati- 
bus conscribendis exercuit. Urbanitate animi om¬ 
nium bonorum studia sibi facile conciliavit. Vel 
apud regem gratiam iniit, a quo equestri est di¬ 
gnitate donatus, quae illa tempestate optimo cui¬ 
que tantummodo conferebatur. In honesta semper 
paupertate vitam transegit, ac firmo corpore, ve¬ 
geta mente ad ultimam senectutem pervenit. Casu 
quoque occubuit in publico valetudinario honori¬ 
fice acceptus, platani forte pondere obrutus, quae, 
quum in media urbe, aeris captandi causa, mora¬ 
retur, in meliorem ordinem componeretur. 

Huius carmina hominem produnt ingeniosum, 
acutum, quique plurimum in scribendo et salis 
haberet et fellis, nec candoris minus. 

Complures hac nostra aetate epigrammata pan¬ 
xerunt, quorum pleraque in desuetudinem abierunt. 

Ad satyricos poetas accedit Angsius Brofferio, 
qui vernacula usus poesi, improborum vitia, suos 
potius adversarios aliquando ridet atque unum¬ 
quemque suum admonet officium. Temporum dif¬ 
ficultatem aspernatus, quibus damno hominibus es¬ 
set, quae animo sentiant libero ore proferre, ad 
hoc scribendi genus se contulit, in quo affectus 
proprios quibusdam quasi velis obtendant. 

Itaque carmina eius acuminata ac veneno quo¬ 
dam aspersa, quibus per ambages vel administri 
facinora carperet, vel improbum illius temporis 
dominatum derisu vellicaret. 

Haec mirum in modum tunicati popelli laevita- 
tem sollicitabant, haec passim in vulgus secreto 
pervadebant, primum inter paucos atque electis¬ 
simos effundebantur, mox per compita suspiciose 
volitabant, et serius tandem, ex necessitate qua¬ 
dam exacta, per omnes Civitatis angiportus effere¬ 
bantur. Dolendum sane quod, nulla usus religione 
nihil ipse habeat quod timeat, quod speret, quod 
doleat, quod laetetur; hominibus serviit et scenae; 

illuc omnino tendebat; ut impotentem factiosorum 
audaciam carperet, ad rem publicam Christianam 
evellendam totis nervis nitebatur. 

Quum venit tandem libertas, et quidquid cui¬ 
que menti placeret, libero ore proferre licuit, huius- 
ce poeseos causa excessit, eius quoque carmina 
omniumque qui eius fuerant exemplum secuti, in 
desuetudinem brevi abierunt. 


Subalpinus. 



IN MORTEM 

IOANNIS SETTI 

immaturo funere exstincti 


- Ioannes Setti, quem Itali universi immature functum 
deflemus, utpote qui nondum quinquagesimum quartum 
annum aetatis suae implevisset, in Universitate Taurinensi 
magna cum laude graecas litteras docebat. 

Apud Mutinam natus, humili quidem loco, mox tenaci¬ 
tate in studiis effulsit, eaeque ingenii facultates fuerunt, ea 
mentis acies, ut brevi amplissimos dignitatis gradus con¬ 
secutus sit. 

Singulari bonitate et modestia praeditus, non honoribus 
inserviebat: unum tantum ardebat, in litteras se totum 
abdere, eruditissimasque disputationes peragere. Quanta 
enim eius commoditas! quanta doctrinae elegantia! quanta 
litt -rarum varietas! 

Dulcis ac niticp eloquii auctor, nonnulla volumina suae 
industriae ac navitatis documenta, reliquit, quae temporis 
iniuriae non cedent, quaeque iam vel fastidiosi existimantes 
non potuerunt quin summis laudibus efferrent. Quid memo¬ 
rem, prae ceteris, suam illam Herodae mimorum conver¬ 
sionem, librum cui nomen: « La Grecia leiteraria nei pen- 
sieri dei Leopardi », Hesiodi imaginem elegantissima oratione 
descriptam novissimamque illam dissertationem doctissi¬ 
mam, in « Rivista di Filologia classica » editam, de Luciani 

Gravissimam iacturam fecimus tanti viri amissione, qui 
Panormitanae, Patavinae, ac demum Taurinensis Universi¬ 
tatis vere decus ac lumen fuit. 

Haec qualiscumque elegia, in eius mortem exarata, adeat 
manes, iisque expiatis renuntiet, memoriam hic perennem 
et perpetuam fore. 

Occubuit fato doctos clarissimus inter, 

Qui ingenuas artes Helladis excoluit. 

Hyblaeum labiis tenere stillantibus, ipse 
Effinxit miro tempora prisca stilo. 

Illius hinc animum poteris cognoscere dulcem, 

Qui movit citharae mollia plectra suae. 

(Njsibus hinc promptam fortemque stupescere mentem 
Quae scandit nulli culmina tacta prius. 

lure voco vatem, cuius sint scripta poesis: 

Quid mihi si numeri, si careantque modi? 

Iure sophum, qui magna licet non proferat ausa, 
Maturos fructus tempus in omne parit. 

Quam bene tractavit, vario splendore colorum, 

Res italique decus nexuit eloquii! 


Quam bene festivi pervadit lympha saporis 
Chartas et suadae diffluit inde latex! 

In mediis Vero vates fluitantibus undis 

Tradidit heu ventis carbasa nigra scaphae. 

Non cantu sonuere dies, non risibus aurae 
Spirarunt: gelidos texit at umbra dies. 

Ignea nulla unquam sua pectora flamma perussit: 

Deperiit semper scrinia sola vigil. 
dftCirum! qui Graias, captus dulcedine formae, 
Delicias cecinit, carpere nescit eas. 

ZNjon gravitas sacri vatis, non mollia dicta, 

Non Veneres lepidae, non valuere sales, 
jddvena pertransit tacitus convivia vitae: 

Nil movit rumor, festa, nihilque ioci. 

ZNjunc cecidit morbo letali fractus et alte 
Spiritus effugiens agmina docta petit. 

Heu dolor! heu pietas! nimium crudelia fata ! 

Occumbit praeceps quem iuvet esse diu! 

Luctibus hinc omnes ploremus pectore functum: 

Ille auxit studiis Italiaeque decus. 

Cavae Tyrrhenorum. 

Marcus Galdi. 


S. PETRI PRIMATUS ET PRAEROGATIVAE 

EX ARCHAEOLOGIAE TESTIMONIIS 

(Cfr. num. IX) 

III. 

Petrus — Moyses. 

Quum supra ducentas duodecim Petri numeravimus 
imagines, plures etiam hoc numero effigies computavi¬ 
mus, quae quidem Moysen rupem percutientem adum¬ 
brant; sub cuius specie Petrus, novus veluti Moyses, 
intelligendus est; id vero nunc probandum. 

Notamus inprimis, fontem e rupe a Moyse percussa 
scaturientem haud quidem historicam in primaevis 
Christianorum monumentis habuisse significationem, 
sed mysticam ac typicam, iuxta illa Pauli ad Corinthios 
verba: « Bibebant autem de spiritali consequente eos 
petra; petra autem erat Christus (1) ». Re enim vera 
Christianae artis proprium fuit evangelicas veritates an¬ 
tiqui Testamenti argumentis adumbrare; quod quidem 
ipsius Christi et Apostolorum, necnon Patrum doctri¬ 
nae concinit. Quin etiam, ipsis Veteris Testamenti pro¬ 
phetiis respondet; inter quas unum, Isaiae scilicet, 
quoddam vaticinium meminisse iuvabit: « Tunc saliet 
sicut cervus claudus, et aperta erit lingua mutorum; 
quia scissae sunt in des.rto aquae, et torrentes in soli¬ 
tudine. Et quae erat arida erit in stagnum, et sitiens 
in fontem aquarum » (2). Porro indubium est, adducta 
verba et de messianico regno loqui futuro, et prodigio- 

(1) I ad Corinth. x, 4. 

(2) Is ai., xxxv, 6-7. 

sum fontem commemorare, qni e monte a Moyse per- 
. cusso manavit. 

Ceterum fontem e petra defluentem baptismatis sym¬ 
bolum exstitisse fontisque gratiae omnigenae, plus est 
exploratum quam ut memorari oporteat. Verumtamen, 
quia ad monumenta, quae mox producentur apta, illu¬ 
stranda sunt, quaedam Patrum testimonia lmc afferenda 
putamus. Sic Iustinu3 martyr in suo cum Triphone col¬ 
loquio : « Fontem aquae vivae - aiebat - a Deo in soli¬ 
tudine cognitionis Dei experte, in terra scilicet gentium 
scaturire fecit hic Christus » ; et Tertullianus: « Haec 
est aqua - (scilicet saluberrima baptismatis) -, quae 
de comite petra populo defluebat. Si enim petra Chri¬ 
stus, sine dubio aquae in Christo baptisma videmus 
benedici » (1). Et S. Cyprianus: « Quotiescumque aqua 
sola in Scripturis sanctis nominatur, baptisma praedi¬ 
catur, ut apud Esaiam XLVIII significari videmus. 
Praenuntiavit illic per prophetam Deus quod apud 
gentes in locis quae inaquosa prius fuissent, flumina 
postmodum redundarent, et electum genus Dei, id est 
per generationem baptismi, filios Dei factos, adaqua¬ 
rent. Item denuo praecanitur et ante praedicitur Iudaeos, 
si sitierint et Christum quaesierint, apud nos esse pota¬ 
turos, id est baptismi gratiam esse consecuturos: Si sitie¬ 
rint, inquit, per deserta adducet illos, aquam de petra 
producet illis, findetur petra et fluet aqua et bibet plebs 
mea (ad Calcii c. 8)». S. Hieronymus in Psalm. LXXVII: 
«... Interrupit petram in eremo, sicut Moyses percussit 
in terreno petram, et produxit populo aquas; ita et Do¬ 
minus quem Paulus percussum ait propter peccata no¬ 
stra, immensos nobis protulit fontes, apostolos scilicet 
quos petra monstravit; et per quos fluxerunt torren¬ 
tes ». Et S. Augustinus: « ... Denique percussa est 
ipsa petra ligno, ut aqua flueret virga enim percussa 
est. Quare ligno non ferro ? nisi quia crux ad Christum 
accessit ut nobis gratiam propinquaret ( Serm . 352 c. 1, 
n. 3) >. Denique Isidorus Hispalensis: « ... Percussa 
enim petra, fons emanavit; percussus in cruce Chri¬ 
stus, sitientibus lavacri gratiam et donum Spiritus San¬ 
cti effudit (in libro Prohem.) ». 

Hirte est profecto quod haec fontis effigies symbola 
eucharistiae constanter praecedat, atque in ipsa de pe¬ 
tra defluente aqua pisciculus a piscatore captus in mo¬ 
numentis appareat: «Nos, - inquit Tertullianus, - pi¬ 
sciculi, secundum IX0TN nostrum, Iesum Christum, in 
aqua nascimur (2) » ; atque Clemens Alexandrinus: 

« Sint autem nobis signacula columba, vel piscis, vel 
navis;... et, si sit aliquis qui piscetur, meminerit Apo¬ 
stoli et puerorum, qui ex aqua extrahuntur (3). 

Iam vero quisnam erit hic a Clemente Alexan¬ 
drino appellatus apostolus? Dubium dari nequit quin 
de Petro agatur, non solum quod a Christo illa verba 
audierit: «Ex hoc homines eris capiens», (4), sed 

(1) Tertull., Da baptismo, ix. 

(2) Tertull., De baptismo, i. 

(3) Clem. Alex., Pedag., 3, ii; P. G., vm, 634. 

(4) Luc. v, 10. 


quia antonomastice Petrus piscator evangelicus ha¬ 
beatur. 

Nihilominus, si ex Pauli doctrina rupes Christus est, 
fons vero inde scaturiens potus spiritualis, seu gratia, 
praesertim vero baptismi gratia, quae gratia simplici¬ 
ter a priscis vocabatur Christianis, cuiusnam figura erit 
Moyses? Si ex ipsa rerum comparandarum natura si¬ 
militudo erui debeat, nemo, nisi Petrus, Moysis per¬ 
sona adumbrari dicendus est. Quisnam enim novus 
Moyses dici poterit, id est novus Dei populi dux ac 
legislator, nisi Petrus? 

Sed, ne probatum me habere dicatur quod proban¬ 
dum sumpsi, huius inter Moysis ac Petri personas si¬ 
militudinem aliunde evincam. Petri concepta idea ac 
fontis gratiae summaeque potestatis cogitatio ita erant 
ex vulgi opinione coniunctae, ut, saeculo quinto, in qui¬ 
busdam Romanis catacumbis fontium sancti Petri, — 
nympharum sancti Petri seu loci ubi Petrus bctptizave v 



Cuppae fundus auro pictus, qui in Museo Vaticano asservatur. 

rat, — ; sedis ubi prius sedit sanctus Petrus apostolus, 
insignes memoriae essent. Patres vero haud aliter hac 
de re opinati sunt. Sic, exempli gratia, Maximus Tau- 
rinensis ait: « Per Christum Petrus factus est petra; 
nam sicut in deserto, dominico sitienti populo aqua flu¬ 
xit e petra, ita in universo mundo perfidiae ariditate' 
lassato, de ore Petri fons salutiferae confessionis emer¬ 
sit. » (1) Et sane, inter ea quae Patres excogitarunt ut 
omnem potestatem ecclesiarum ab una ecclesia Petri 
manantem ostenderent, aquae fontisque similitudo sae¬ 
pe reperitur, ut scilicet « a Petri potestate deberent su¬ 
mere ceterae ecclesiae (velut de natali suo fonte aquae 
cunctae procedunt ») (2). 

Audiatur Leo Magnus: « Multo est dignius ad bea¬ 
tissimi Petri apostoli gloriam contemplandam aciem 
mentis attollere... qui ab ipso omnium charismatum 
fonte tam copiosis est irrigationibus inundatus, ut, cum 

(1) S. Maximi Opp., ed. Eoriiae 1784, p. 219. 

(2) Cf. Coli, epist. roman e pontif., edit. Constantii, Ep, Bomfacii pa¬ 
pae IV, n. xv. 

multa solus acceperit, nihil in quemquam sine illius 
participatione transierit » (1). 

Secl explicatius Moysis ac Petri coniunctionem alia 
testimonia declarant. Ne dicam de Actis apocryphis Pro- 



Figura graphio ducta in quadam patera in Dalmatia reperta. 

cessi et Martiniani, in quibus Petrus revera, quasi 
Moyses, carceris parietem percutiens describitur ut a- 
quam inde scaturientem ad duos carceris custodes alios- 
que baptizandos adhibeat; paucis abhinc annis quod¬ 
dam apocryphum in lucem venit evangelium, quod non¬ 
nulli antiquissimum reputarunt atque illud ipsum esse 
XII apostolorum evangelium, quod iam saeculo secundo 
cognoscebatur; verius tamen saeculo tertio ex anti¬ 
quiori parte videtur tribuendum, licet antiquiorem ar¬ 
chetypum supponat (2). Porro, in hoc scripto, ubi de 
Petri dignitate est sermo, haec leguntur: « Quum Pe¬ 
trus magnos hos recepit honores, eius facies illuminata 
est, ac veluti sol ante apostolos resplenduit, vel sicut 
Moyses tunc temporis » (3). 

Quodcumque sit huius textus momentum, illud in¬ 
dubium apparet, ibi apocryphum de vulgari opinione 
testari iuxta quam, saeculo saltem secundo, Petrus Moysi 
assfmilabatur, et ista quidem opinio diu per¬ 
severavit; nam vel apud Aegyptios saeculi 
quarti monachos invenitur, quum in vige¬ 
sima sexta homiliarum quae beato Macario 
aecensentur, ista legantur: « Postea Moysen 
excepit Petrus, cui nova Ecclesia Christi ac 
verum sacerdotium commissum est » (4). 

Sed ad monumenta veniamus. Primum 
locum duo cupparum vitrearum fundi obti¬ 
neant in Romanis coemeteriis inventi, atque 
nunc in Vaticana bibliotheca asservati. In 
utroque enim Petri imago efficta est, veluti 
novus Moyses, virga percutiens rupem, e qua 
rivus aquae manat. Effigies auro elaboratae 
sunt, persona vero Petri ideo innotescit, 
quia nomine suo insignita utroque in exem¬ 
plari cernitur (5). 


Aliud vero pretiosissimum huius generis monumen¬ 
tum quaedam est in Dalmatia patera vitrea inventa, 
in qua, inter alia biblica argumenta, Petri quoque fi¬ 
gura apparet virga arborem percutiens e quo rivus ma¬ 
nat. Hic etiam dubium omne inscriptione qua imago 
munita est solvitur; nam retro ac supra Petri capite 
legitur: Petrus virga perquodset, fontis ciperunt quorere; 
id est: « Petrus virga percussit, fontes coeperunt cur¬ 
rere » (1). Inscriptio ista, e Numerorum vigesimo libro 
eruta est, in quo dicitur: Moyses percutiens virga... 
egressae sunt aquae largissimae (2). 

Ecce cur tam saepe et ubique, in antiquis artis Chri¬ 
stianae anaglyptis, hoc Moysis argumentum apparet ac 
constanter antiquus legislator Petri imaginem, sub qua 
Christiani artifices Petri faciem solebant effingere, prae 
se fert. Raro hoc Moysis argumentum cum Petri ima¬ 
ginibus non est coniunctum: solito enim illud haec se¬ 
quitur, ac facile est animadvertere Moysen ac Petrum 
unam eamdemque esse personam. 

Patera, de qua supra, aliquid refert, quod difficile 
explicatu videtur: nempe haud quidem e rupe, sed 
ex arbore fontem salutarem elicit. Quidnam hoc sibi 
velit, adhuc inter archaeologos non satis constat; sed 
unum certe demonstratur, hanc effigiem alias imitari, 
quae multo illa exstent antiquiores; proindeque sensum 
imaginis, ut supra explicavimus et in patera inscriptione 
declaratur, eumdem esse atque apud anaglypta in quibus 
inscriptiones desunt, sed quae eamdem arboris exhibent 
figuram (3). Ceterum, quod .mystica prorsus eiusmodi 
sit fontis imago, eo patet, quod in quodam Arelatcnsi 
sarcophago, necnon alibi, fons, qui non e rupe, sed 
e caelo defluere videtur, baptismatis lavacro adhibeatur, 



Arelatensis 

— capti — 


(1) S. Lko, Sermo III habitus in anniversario suae assumptionis ad 
, pontif., c. ii. 

(2) Cf. C. Schmidt, ap. Gdttingischen Gehhrten Anznigen, 1900 (n. 0) 
p. 481-506; et Baumstark, ap. Revue biblique, 1905, p. 245-265. 

(3) Revillout, ap. Revue biblique, 1904, p. 324. 

(4) MacariI Aegyptii Homilia XXVI, 23; P. G., XXXIV, 690. 

(5) Cf. P. Xystus, Notiones archaeologiae Christ. Vol. ii, pars 2, p. 160. 


sarcophagus, in quo etiam peculiare, Petri figuras tres (negantis 
fontem percutientis) identice ex industria effictas esse. 


(1) Ibidem, Tab. 135. 

(2) Num., xx, 11. 

(3) Plura sunt in his Petri adumbrationibus, quae melius clariusque 
Moysis cogitationem excludunt, sed quae minime propterea clara evadunt, 
ac tortasse ad apocrypha aliqua pertinent scripta, quae ad nos usque non 
pervenerunt. De his in meo de anaglyptis opere, proxime in lucem prodi¬ 
turo, fuse tractabitur. 

ac supra nudum adolescentem eius aqua labatur (1), dum 
duo alii iuvenes adsunt bibentes. 

Totius itaque huius articuli conclusio haec erit: 
Petrum uti novum Moysen, novum populi Dei ducem, 
legislatorem et caput apud priscos Christianos habitum 
fuisse; quod quidem his versibus, quos Constantinus 
Augustus triumphali arcui basilicae Vaticanae inscri¬ 
bendos curaverat, expressum invenimus: 

QVOD DVCE TE MVNDVS SVRREXIT IN ASTRA TRIVMPHANS 
HANC CONSTANTINVS VICTOR TIBI CONDIDIT AVLAM. 

(Continuabitur). 

Xystus Scaglia 0. C. E. 

(1) Garrucci, vol. v, 398, n. 10. — Verumtamen idem anaglyptum ab Ed- 
mundo Le Blant relato adolescentis baptizandi nullum exhibet vestigium. 
Quo nihilominus monumentum minoris haud fit; nam symmetrice, id est 
illi repraesentationi respondens, Christi exhibet baptisma eodem fere 
modo. 



COLLOQUIA LATINA 


Dimissio improvisa. (*) 

Gokgonius. — De scholane? 

Theodokus. — De schola. 

G. — Proripuistis vos inde, an potestatem ab¬ 
eundi obtinuistis ? 

T. — Neutrum. 

F. — Quid igitur exeundi tempus antecapitis? 
Necdum enim secundam audivimus, et exiri solet 
ad quartum demum. 

Eusebius. — Quin taces? Non displicebit tibi 
simul rem intellexeris. Bonum factum te in nos 
incidisse; laetitia et lubentia onusti incedimus. 

G. — Expedite brevi. 

E. - - Praeceptor nos dimisit lusum. 

G. — Hui, lusum ? Dies Iovis praestitutus est 
ad quem exerceantur ludi, non dies Martis. 

T. — Sciscitare ex aliis, si lubet; et si inve¬ 
neris secus, mentitos dicito. 

G. — Ain’ tandem ita esse ut dicis ? 

T. — Quidni aiam? 

G. — Curnam dimisit hodie ? Quid natum est 
novi ? Quid viro in mentem venit ? 

E. — Duplex, credo, causa. 

G. — Cedo. 

E. — Una, quia misit sanguinem e manu dex¬ 
tra, quam videbamus illum gestare in mitella 
bombycina... 

T. — Altera, et fortasse verior, quia hodie da¬ 
bit natalitia. 

G. — Multa loquimini; iam assentior. In me¬ 
moriam enim regredior alias quoque nos ideo ius- 

(1) Ex Iacobi Pontani opere, cui titulus Progymnasmata latinitatis, 
passim retractavit I. F. 


sos redire domum, quia cum amicis diem suum 
natalem ille acturus erat. 

T. — Nobis nec opinantibus haec fortuna ob¬ 
tigit, siquidem ita ingressi eramus gymnasium, tam¬ 
quam veteri more exituri. 

G. — Eu, probe. Nemo igitur hanc gratiam 
extorsit ? 

E. — Nemo, quod sciam; sponte sua benefecit 
nobis. 

G. — Omnium quantum .est qui vivunt hominum 
optimus est homo. Verum in isto concessu seu 
liberalitate sui magis quam nostri rationem duxit; 
nam haec lux, qua ipse primum lucem hanc aspexit 
et vitales auras hausit, omnino hilaris ei, et feine 
ulla perturbatione sumenda est. 

E. — Nos lusum vadimus recta. 

G. — Siccine est sententia? 

E. — Sic. 

G. — Celeriter revertar, et adiungam me vobis 
tertium. 


T. — Vola curriculo; hunc diem suaveni et 
amoenum agitabimus. 



ACTA PONTIFICIA 


MOTU PROPRIO 

quo quaedam statuuntur leges 
ad modernismi periculum propulsandum. 

(Gfr. num. sup.) 

IVRISIVRANDI FORMVLA. 

« Ego... firmiter amplector ac recipio omnia et singula, 
quae ab inerranti Ecclesiae magisterio definita, adserta ac . 
declarata sunt, praesertim ea doctrinae capita, quae huius 
temporis erroribus directo adversantur. Ac primum quidem 
Deum, rerum omnium principium et finem, naturali ratio¬ 
nis lumine per ea quae facta sunt, hoc est per visibilia 
creationis opera, tamquam causam per effectus, certo co¬ 
gnosci, adeoque demonstrari etiam posse, profiteor. Secundo, 
externa revelationis argumenta, hoc est facta divind, in 
primisque miracula et prophetias admitto et agnosco tam¬ 
quam signa certissima divinitus ortae Christianae Religionis, 
eademque teneo aetatum omnium atque hominum, etiam 
huius temporis, intelligentiae esse maxime accommodata. 
Tertio: Firma pariter fide credo, Ecclesiam, verbi revelati 
custodem et magistram, per ipsum verum atque historicum 
Christum, quum apud nos degeret, proxime ac directo in¬ 
stitutam, eandem que super Petrum, apostolicae hierar chiae 
principem eiusque in aevum successores aedificatam. Quarto : 
Fidei doctrinam ab Apostolis per orthodoxos Patres eodem 
sensu eademque semper sententia ad nos usque transmissam, 
sincere recipio ; ideoque prorsus reiicio haereticum commen¬ 
tum evolutionis dogmatum, ab uno in alium sensum trans¬ 
euntium, diversum ab eo, quem prius habuit Ecclesia; pa- 
riterque damno errorem omnem, quo, divino deposito, Chri¬ 
sti Sponsae tradito ab Eaque fideliter custodiendo, Sufficitur 
philosophicum inventum, vel creatio humanae conscientiae, 
hominum conatu sensim efformatae et in posterum indefi- 

nito progressu perficiendae. Quinto: certissime teneo ac 
sincere profiteor, Fidem non esse coecum sensum religionis 
e latebris subconscientiae erumpentem, sub pressione cordis 
et inflexionis voluntatis moraliter informatae, sed verum 
assensum intellectus veritati extrinsecus acceptae ex auditu, 
quo nempe, quae a Deo personali, creatore ac domino no¬ 
stro dicta, testata et revelata sunt, vera esse credimus, 
propter Dei auctoritatem summe veracis. 

, «Me etiam, qua par est, reverentia, subiicio totoque 
animo adhaereo damnationibus, declarationibus, praescriptis 
omnibus, quae in Encyclicis litteris « Pascendi » et in De¬ 
creto « Lamentabili » continentur, praesertim circa eam 
quam historiam dogmatum vocant. — Item reprobo errorem 
aifirmantium, propositam ab Ecclesia fidem posse historiae 
repugnare, et catholica dogmata, quo sensu nunc intelli- 
gtintur, cum verioribus Christianae religionis originibus 
componi non posse. — Damno quoque ac reiicio eorum sen¬ 
tentiam, qui dicunt, Christianum hominem eruditiorem in¬ 
duere personam duplicem, aliam credentis, aliam historici, 
qtiasi liceret historico ea retinere quae credentis fidei con¬ 
tradicant, aut praemissas adstruere, ex quibus consequatur 
dogmata esse aut falsa aut dubia, modo haec directo non 
denegentur. — Reprobo pariter eam Scripturae Sanctae diiu- 
dicandae atque interpretandae rationem, quae, Ecclesiae 
traditione, analogia Fidei, et Apostolicae Sedis normis post¬ 
habitis, rationalistarum commentis inhaeret, et criticen 
textus velut unicam supremam que regulam, haud minus 
licenter quam temere amplectitur. — Sententiam praeterea 
illorum reiicio qui tenent, doctori disciplinae historicae theo¬ 
logicae tradendae, aut iis de rebus scribenti seponendam 
prius esse opinionem ante conceptam sive de supernaturali 
origine catholicae traditionis, sive de promissa divinitus ope 
ad perennem conservationem uniuscuiusque revelati veri; 
deinde scripta Patrum singulorum interpretanda solis scien¬ 
tiae principiis, sacra qualibet auctoritate seclusa, eaque iu- 
dicii libertate, qua profana quaevis monumenta solent in¬ 
vestigari. — In universum denique me alienissimum ab 
errore profiteor, quo modernistae tenent in sacra traditione 
nihil inesse divini; aut, quod longe deterius, pantheistico 
sensu illud admittunt; ita ut nihil iam restet nisi nudum 
factum et simplex, communibus historiae factis aequandum; 
hominum nempe sua industria, solertia, ingenio scholam a 
Christo eiusque apostolis inchoatam per subsequentes aeta¬ 
tes continuantium. Proinde fidem Patrum firmissime retineo 
et ad extremum vitae spiritum retinebo, de charismate ve¬ 
ritatis certo, quod est, fuit eritque semper in episcopatus ab 
Apostolis successione (1;; non ut id teneatur quod melius et 
aptius videri possit secundum suam cuiusque aetatis cultu¬ 
ram, sed ut nunquam aliter credatur, nunquam aliter in- 
telligatur absoluta et immutabilis veritas ab initio per Apo¬ 
stolos praedicata (2). 

«Haec omnia spondeo me fideliter, integre sincereque 
servaturum et inviolabiliter custoditurum, nusquam ab iis 
sive in docendo sive quomodolibet verbis scriptisque de¬ 
flectendo. SiC spondeo, sic iuro, sic me Deus etc. ». 

De Sacra Praedicatione. 

Quandoquidem praeterea diuturna observatione sit co¬ 
gnitum Nobis, episcoporum curis ut annuntietur divinum 
Verbum pares non respondere fructus, idque, non tam au¬ 
dientium desidiae, quam oratorum iactantiae tribuendum 
putemus, qui hominis verbum exhibent magis quam Dei, 
opportunum censuimus, latine versum evulgare atque Or¬ 
dinariis commendare documentum, iussu Decessoris Nostri 
fel. ree. Leonis XIII a Sacra Congregatione episcoporum 

(1) IREN., 4, C. 26. 

(2) Praeser. c. 28. 


et regularium editum die xxxi mensis Iulii anno mdcccxciv 
et ad Ordinarios Italiae atque ad religiosarum Familiarum 
Congregationumque moderatores transmissum. 

1. ° «Et in primis quod ad ea pertinet virtutum orna¬ 
menta quibus sacri oratores emineant potissimum oportet, 
caveant ipsi Ordinarii ac religiosarum familiarum Modera¬ 
tores ne unquam sanctum hoc et salutare divini verbi mi¬ 
nisterium iis credant qui nec pietate in Deum nec in Chri¬ 
stum Filium eius Dominum nostrum caritate ornentur ac 
redundent. Istae enim si in catholicae doctrinae praeconi¬ 
bus desiderentur animi dotes, quavis tandem ii polleant 
dicendi facultate, aliud nihil profecto praestabunt quam aes 
sonans, aut cymbalum tinniens (1): neque unquam id ipsis 
suppetet a quo evangelicae praedicationis vis omnis ac vir¬ 
tus derivatur, studium videlicet divinae gloriae aeternaeque 
animorum salutis. Quae quidem oratoribus sacris apprime 
necessaria pietas, eluceat oportet etiam in externa vitae 
eorumdem ratione : ne sermone celebratis praeceptis insti¬ 
tutisque Christianis disserentium mores refragentnr: neve 
iidem opere destruant quod aedificant verbo. Ne quid prae¬ 
terea profani pietas eiusmodi redoleat; verum ea sit prae¬ 
dita gravitate, ut probet eos esse revera ministros Christi, 
et dispensatores mysteriorum Dei (2). Secus enim, ut scite 
animadvertit Angelicus, si doctrina est bona et praedicator 
malus, ipse est occasio blasphemiae doctrinae Dei (3). — At 
vero pietati ceterisque Christianis virtutibus comes ne desit 
scientia: quum et per se pateat, et diuturna experientia 
comprobetur, nec sapiens, nec compositum, nec frugiferum 
dicendi genus posse ab iis afferri, qui doctrina, praesertim 
sacra, non affluant, quique ingenita quadam freti celeritate 
verborum, suggestum temere adseendunt ac ferme imparati. 
Hi profecto aerem verberant, et inscii divina eloquia con¬ 
temptui obiiciunt ac derisioni; plane digni quibus aptetur 
divina illa sententia: Quia tu scientiam repulisti, repellam 
te, ne sacerdotio fungaris mihi (4> » . 

2. ° « Igitur episcopi et religiosarum familiarum antisti¬ 
tes divini verbi ministerium ne cui sacerdoti committant, 
nisi ante constiterit, ipsum esse pietatis doctrinaeque copia 
rite instructum. Iidem sedulo advigilent ut ea tantum per¬ 
tractanda sumantur, quae sacrae praedicationis sunt pro¬ 
pria. Quae vero eiusmodi sint Christus Dominus tunc ape¬ 
ruit quum ait: Praedicate evangelmm... {§) Docentes eos ser¬ 
vare omnia quaecumque mandavi vobis (6). Ad quae verba 
apte S. Thomas : Praedicatores debent illuminare in creden¬ 
dis, dirigere in operandis, vitanda manifestare, et modo 
comminando, modo exhortando, hominibus praedicare (7). Et 
sacrosanctum Concilium Tridentinum : Annuntiantes eis vi¬ 
tia, quae eos declinare, et virtutes quas sectari oportet, ut 
poenam aeternam evadere et caelestem gloriam consequi va¬ 
leant (8). Quae omnia fusiore calamo persequutus f. r. 
Pius IX, haec scipsit: Non semetipsos, sed Christum cru¬ 
cifixum praedicantes, sanctissimae religionis nostrae dogmata 
et praecepta, iuxta catholicae Ecclesiae et Patrum doctrinam, 
gravi ae splendido orationis genere, populo clare aperteque 
annuncient; peculiaria singulorum officia accurate explicent, 
omnesque a flagitiis deterreant, ad pietatem inflamment, quo 
fideles, Dei verbo salubriter refecti, vitia omnia declinent, 
virtutes secientiir, atque ita aeternas poenas evadere et cae¬ 
lestem gloriam consequi valeant (9). Ex quibus omnibus per- 

- (1) I Cor. xhi, 1. 

(2) I Cor. iv, 1. 

(3) Comm. in Matth. v. , 

(4) Os. iv, 6, 

(6) Mare-, xvi, 15. 

(6) Matth. xxvni, 20. 

(7) Loc. cit. 

(8) Sess. V, cap. 2, De Reform. 

(9) Litt. Enc. ix Nov. mdccxlvi. 

spicuum fit, symbolum Apostolorum, divinum decalogum, 
Ecclesiae praecepta, Sacramenta, virtutes ac vitia, sua cu¬ 
iusque conditionis officia, novissima hominis et cetera id 
genus aeterna vera, haec esse propria argumenta de quibus 
oporteat concionari ». 

3. ° « Sed rerum talium copiam et uberrimam et gravis¬ 
simam recentiores divini verbi ministri haud raro nil pensi 
habent; uti obsoletum quid et inane negligunt ac paene 
abiiciunt. Hi nimirum quum probe compertum habeant re¬ 
censita rerum momenta captandae populari gratiae, cui 
tantum inhiant, minus esse idonea; quae sua sunt quaeren¬ 
tes, non quae Iesii Christi (1), eadem plane seponunt; idque 
vel ipsis quadragesimae diebus ac reliquis solemnioribus 
anni tempestatibus. Una vero cum rebus immutantes no¬ 
mina, antiquis concionibus recens quoddam ac minus recte 
intellectum alloquendi sufficiunt genus, quod conferentiam 
dicunt, menti cogitationique alliciendae magis aptum quam 
impellendae voluntati atque instaurandis moribus. Hi pro¬ 
fecto haud secum reputant conciones morales omnibus, con- 
ferentias vix paucis prodesse; quorum si moribus diligen¬ 
tius perspectum foret j>er inculcatam saepe .castitatem, ani¬ 
mi demissionem, obsequium in Ecclesiae auctoritatem, hoc 
ipso praeiudicatas de fide opiniones exuerent lucemque ve¬ 
ritatis promptiore animo exciperent. Quod enim complures 
de religione prave sentiunt, maxime inter catholicas gen¬ 
tes, id effrenatis animi cupiditatibus potius est tribuendum, 
quam vitio aberrantis intelligentiae, secundum divinam sen¬ 
tentiam : De corde exeunt cogitationes malae.... blasphe- 
miae ( 2). Hinc Augustinus Psalmistae referens verba: Dixit 
insipiens in corde suo: non est Deus (3j, commentatur: in 
corde suo, non in mente sua». 

4. ° « Haec tamen non ita sunt accipienda quasi sermo¬ 
nes id genus per se omnino sint improbandi, quum contra, 
si apte tractentur, perutiles possint esse aut etiam neces¬ 
sarii ad refellendos errores, quibus religio impetitur. Sed 
amovenda omnino est a suggestu' pompa illa dicendi, quae 
in quadam rerum contemplatione magis quam in actione 
versatur; quae civitatem spectat propius quam religionem; 
quae denique specie nitet melius quam fructuum ubertate. 
Ea nempe omnia commentariis et academiis magis accom¬ 
modata, dignitati atque amplitudini domus Dei minime con¬ 
gruunt. Sermones autem, seu conferentiae, quae propositam 
habent religionis tuitionem contra hostiles impugnationes, 
etsi quandoque necessarii, non omnium tamen humeris apti 
sunt, sed validioribus. Atque ipsis quidem oratoribus exi¬ 
miis magna est adhibenda cautela, quod eiusmodi defen¬ 
siones haberi non decet nisi ubi tempus aut locus aut au¬ 
dientium conditio eas necessario postulent, spesque adsit 
non 'fore fructu vacuas: cuius rei iudicium legitimum pe¬ 
nes Ordinarios esse ambiget nemo. Oportet praeterea in 
sermonibus id genus probandi vis sacris doctrinis multo 
plus quam humanae sapientiae verbis innitatur, omniaque 
nervose dicantur ac dilucide, ne forte mentibus auditorum 
haereant altius impressae falsae opiniones quam opposita 
vera, neve obiecta magis quam responsa percellant. Ante 
omnia vero illud cavendum, ne talium sermonum frequentia 
moralium concionum dignitatem deminuat ab usuve remo¬ 
veat, quasi hae inferioris ordinis essent ac minoris faciendae 
prae pugnaci illo dicendi genere, adeoque concionatorum 
ct auditorum vulgo relinquendae; quum contra verissimum 
sit conciones de moribus plerisque fidelibus esse maxime 
necessarias; dignitate vero contentiosis disceptationibus mi¬ 
nime cedere; ita ut vel a praestantissimis oratoribus, coram 
quovis elegantiori frequentiorique coetu, saltem identidem 

(1) Philip, ii, 21. 

(2) Matth. xv, 19. 

(3) Psal. xm, 1. 


summo cum studio essent habendae. Quod nisi fiat, multi¬ 
tudo fidelium cogetur audire semper loquentem de errori¬ 
bus, a quibus plerique ipsorum abhorrent; nunquam de 
vitiis ac noxis, quibus eiusmodi auditoria prae ceteris infi¬ 
ciuntur ». 

5.° « Quod si vitiis haud vacat argumenti delectus, alia, 
eaque graviora etiam, querenda occurrunt si animum quis 
referat ad orationis speciem ac formam. Quae, prout egre¬ 
gie edisserit Aquinas, ut reapse sit lux mundi, tria debet 
habere praedicator verbi divini: primum est stabilitas, tit 
non deviet a veritate: secundum est claritas, ut non doceat 
cum obscuritate: tertium est utilitas, ut quaerat Dei laudem 
et non suam (lj. At vero forma hodierna dicendi saepenu- 
mero, non modo longe abest ab illa evangelica perspicui¬ 
tate ac simplicitate quae iisdem deberet esse propria, sed 
tota posita est in verborum anfractibus atque abditis rebus, 
quae communem populi captum excedunt. Dolenda sane res 
ac prophetae deflenda verbis : Parvuli petierunt panem, et 
non erat qui frangeret eis (2). Sed illud etiam miserius, 
quod saepe his concionibus deest illa species religionis, af¬ 
flatus ille Christianae pietatis, illa denique vis divina ac 
Sancti Spiritus virtus interius loquentis et ad bonum pie 
permoventis animos: qua sane vi ac virtute sacris praeco¬ 
nibus semper essent usurpanda Apostoli verba: Sermo meus, 
et praedicatio mea, non in persuasibilibus humanae sapien¬ 
tiae verbis, sed in ostensione spiritus et virtutis (3). Iidem 
contra freti persuasibilibus humanae sapientiae verbis, vix 
aut ne vix quidem animum ad divina eloquia intendunt et 
ad Scripturas Sanctas, quae sacrae praedicationi potiores 
uberioresque recludunt latices, uti diserte docebat nuper 
Sanctissimus Dominus Leo XIII hisce verbis gravissimis : - 
« Haec propria et singularis Scripturarum virtus, a divino 
afflatu Spiritus Sancti profecta, ea est quae oratori sacro 
auctoritatem addit, apostolicam praebet dicendi libertatem, 
nervosam victricemque tribuit eloquentiam. Quisquis enim 
divini verbi spiritum et robur eloquendo refert, ille non 
loquitur in sermone tantum, sed et in virtute, et in Spiritu 
Sancto, et in plenitudine multa (4). Quamobrem ii dicendi 
sunt praepostere improvideque facere, qui ita conciones de 
religione habent et praecepta divina enunciant, nihil ut 
fere afferant nisi humanae scientiae et prudentiae verba, 
suis magis argumentis quam divinis innixi. Istorum scilicet 
orationem, quantumvis nitentem luminibus, languescere et 
frigere necesse est, utpote quae igne careat sermonis Dei, 
eamdemque longe abesse ab illa, qua divinus sermo pollet 
virtute: Vivus est enim sermo Dei, et efficax, et penetrabi¬ 
lior omni gladio ancipiti: et pertingens usque ad divisionem 
animae ac spiritus (5j. Quamquam hoc etiam prudentioribus 
assentiendum est, inesse in sacris Litteris mire variam et 
uberem magnisque dignam rebus eloquentiam; id quod Au¬ 
gustinus pervidit diserteque arguit (6), atque res ipsa con¬ 
firmat praestantissimorum in oratoribus sacris, qui nomen 
suum assiduae Bibliorum consuetudini piaeque meditationi 
se praecipue debere, grati Deo, affirmarunt (7) ». 

« En igitur eloquentiae sacrae fons facile princeps, Bi- 
blia. Sed qui ad nova exempla componuntur praecones, di¬ 
cendi copiam non e fonte hauriunt aquae vivae , sed abusu 
haud sane ferendo, se ad humanae sapientiae cisternas dis¬ 
sipatas convertunt, et seposita doctrina divinitus inspirata, 
vel Ecclesiae Patrum et Conciliorum, toti sunt in profano¬ 
rum recentiorumque atque adeo viventium scriptorum no- 

(1) Loc. cit. 

(2) Thren. iv, 4. 

(3) I. Cor. ii, 4. 

(4) I. Thess. i, 5. 

(5) Hebr. iv, 12. 

(6) De Doctr. christ. IV, 6, 7. 

(7) Litt. encyel. de Studiis Seript, Sacr,, xvui Nov. mdcccxciii. 





millibus sententiisque proferendis: quae sane sententiae 
saepe interpretationibus ansam praebent, aut ambiguis aut 
valde periculosis. — « Alterum offensionis caput iniiciunt 
qui ita de rebus religionis disserunt, quasi omnia caducae 
liuius vitae emolum entis commodisque metiantur, futurae 
ac sempiternae pene obliti: qui fructus quidem a Christiana 
religione illatos hominum societati praeclare persequuntur; 
officia vero ab iisdem serv anda dissimulant; Christi Serva¬ 
tori! unam efferunt caritatem ; iustitiam silent. Inde istius 
praedicationis exiguus fructus, qua audita profanus homo 
persuasionem secumfert, etiam non mutatis moribus se fore 
Christianum, dum dicat: Credo in Christum Iesum (1) »; — 
Verum, quid ipsorum interest fructus colligere? Non id 
sane propositum habent, sed illud maxime, ut auditorum 
prurientes auribus iisdem assententur; dumque templa re¬ 
ferta videant, vacuos animos remanere patiuntur. Hac nempe 
de causa mentionem iniiciunt nullam de peccato, de no¬ 
vissimis, aliisque maximi momenti rebus, sed in eo toti 
sunt ut verba placentia effundant, tribunicia magis et pro¬ 
fana eloquentia quam apo stolica et sacra, ut clamores plau¬ 
susque aucupentur, contra quos ita Hieronymus: Docente 
in Ecclesia te, non clamor populi, sed gemitus suscitetur: 
auditorum lacrimae laudes tuae sint C2). Quo fit ut istorum 
conciones, quum in sacris aedibus tum extra, scenicum 
quendam apparatum exhibeant, omnemque speciem sancti¬ 
tatis et efficaciam adimant. Hinc ab auribus populi et plu¬ 
rium etiam e clero migravit voluptas omnis quae a divino 
verbo hauritur; hinc bonis omnibus iniectae offensiones ; 
hinc vel admodum exiguus, vel plane nullus aberrantium 
profectus, qui, etiamsi interdum concurrant audituri verba 
placentia, praesertim si magnificis illis illecti centies reso¬ 
nantibus humanitatis adscensum, patriam, scientiam recen¬ 
tius invectam , postquam dicendi peritum effuso prosequuti 
sunt plausu, templo iidem qui antea discedunt, haud eo¬ 
rum absimiles, qui mirabantur, sed non convertebantur (3). 

« Volens igitur haec Sacra Congregatio, ex mandato San¬ 
ctissimi Domini Nostri, tot ac tam improbandos abusus co¬ 
hibere, Episcopos omnes et eos, qui religiosis Familiis in- 
stitutisve ecclesiasticis praesunt tamquam supremi modera¬ 
tores, compellat, ut apostolico pectore sese iisdem opponant 
omnique studio extirpandos curent. Memores igitur eorum, 
quae a SS. Concilio Tridentino praescripta sunt (4) - Viros 
idoneos ad huiusmodi praedicationis officium assumere te¬ 
nentur, - in hoc negotio perquam diligenter cauteque se 
gerant. Si de sacerdotibus agatur suae dioecesis impense 
caveant Ordinarii ne unquam iidem ad id muneris admit¬ 
tantur, quin prius de vita et scientia et moribus probati 
fuerint (5) hoc est nisi facto periculo aut alia opportuna 
ratione illos idoneos esse constiterit. Si vero de sacerdoti¬ 
bus res sit alienae dioecesis, neminem suggestum adscen- 
dere sinant, idque solemnioribus praesertim diebus, nisi 
prius ex testimonio scripto proprii Ordinarii vel religiosi 
Antistitis constiterit eosdem bonis moribus esse praeditos 
eique muneri pares. Moderatores vero sui cuiusque Ordinis, 
Societatis vel Congregationis religiosae neminem prorsus 
ex propriae disciplinae alumnis obire sinant concionatoris 
munus, eoque minus litterarum testimonio commendent lo¬ 
corum Ordinariis, nisi eiusdem perspectam habeant et mo¬ 
rum probitatem et facultatem concionandi uti decet. Si 
quem vero commendatum sibi litteris oratorem exceperint 
ac subinde experti cognoverint, eum in concionando a nor¬ 
mis praesentium Litterarum discedere, cito in obsequium 

(1) Card. Bausa, Archiep. Florentin., ad iuniorem clerum , 1892. 

(2) Ad Nepotian. 

(3) Ex Aug. in Matth. xix, 25. 

(4) Sess. V, c. 2, De reform. 

(5) Cone. Trid., Sess. V, c. 2, De reform . 


adigant. Quod si non audierit, a suggestu prohibeant, iis 
etiam, si opus fuerit, adhibitis canonicis poenis., quas res 
videatur postulare ». 

Haec praescribenda censuimus aut recolenda, mandantes 
ut religiose observentur, gravitate permoti succrescentis in 
dies mali, cui serius occurri non potest sine summo peri¬ 
culo. Neque enim iam res est, quemadmodum ab initio, 
cum disputatoribus prodeuntibus in vestimentis ovium, sed 
cum apertis infensisque inimicis, iisque domesticis, qui facto 
foedere cum Ecclesiae capitalibus hostibus, propositam ha¬ 
bent fidei eversionem. Sunt hi nempe, quorum audacia ad¬ 
versus deductam caelo sapientiam quotidie consurgit, cuius 
corrigendae sibi ius arrogant, quasi esset corrupta; reno¬ 
vandae, quasi esset senio confecta; augendae aptandaeque 
saeculi placitis, progressionibus, commodis, quasi eadem, 
non- levitati paucorum, sed bono societatis esset adversa. 

Hisce ausibus contra evangelicam doctrinam et ecclesia¬ 
sticam traditionem nunquam satis opponetur vigilantiae aut 
severitatis nimium ab iis quibus commissa est sacri huius 
depositi custodia fidelis. 

Quae igitur monita et salutaria mandata Motu hoc pro¬ 
prio ac certa scientia ediximus, ab universis catholici or¬ 
bis quum Ordinariis tum etiam regularium Ordinum insti¬ 
tutorumque ecclesiasticorum supremis Magistris religiosis¬ 
sime servanda, rata et firma consistere auctoritate Nostra 
volumus et iubemus, contrariis quibuslibet non obstantibus. 

Datum Romae, apud Sanctum Petrum, die i mensis 
Septembris, anno mdccccx, Pontificatus Nostri octavo. 

PIVS PP. X 


DIARIUM VATICANUM 

(Mense Octobri mcmx). 


Coram SSmo admissiones. 

Praeter Purpuratos Patres, Urbanos Antistites aliosque 
viros, qui, sui quisque muneris gratia, Pontificem de more 
adiverunt, peculiari nota digni sunt iuxta admissionis diem: 
De Leiningen, Comes ; Gonzales Arnao doctor, ex Hispanica 
legatione apud Apostolicam Sedem ad Madritense extera¬ 
rum rerum officium translatus; Sacerdotum collegium ad 
Italicos emigrantes adiuvandos; Concilium supremum Con¬ 
gregationis Filiorum Mariae Immaculatae; Carolus Santucci, 
eques torquatus, eiusque familia; r. d. Aloisius Lavitrano, 
rector nuper renunciatus Collegii Apostolici Leoniani de 
Urbe; Szecsen de Temerin, Comes, Austrorum Hungarorumque 
legatus apud Apostolicam Sedem; Oscar Gana Serruys a 
Chilensi apud Apostolicam Sedem legatione ad legationem 
Chilensem apud Germanos translatus; Hilarius Moreno, ne¬ 
gotiorum gestor Argentinae reipublicae apud Apostolicam 
Sedem; De Pimodan, Comes; D’ Erp dynasta et Chaves 
doctor, Belgarum alter, alter Brasiliensis civitatis administri 
cum Omni potestate apud Apostolicam Sedem. 

Pontificiae electiones. 

R. d. Agathus Philippus Alvarado, vicarius capitularis 
dioecesis de Barquisimeto, episcopus ipsius cathcdralis eccle¬ 
siae de Barquisimeto; r. d. Arturus Caelestinus Alvarez, 
parochus loci Zarasa in dioecesi de Calabozo, episcopus 
cathedralis ecclesiae Zuliensis; r. d. Iosephus Angelucci, 
canonicus cathedr. lis ecclesiae Praenestinae, episcopus ca¬ 
thedralis ecclesiae Civitatis Plebis; r. d. Franciscus Ema- 
nuelli, rector seminarii Calaritani, episcopus cathedralium 
ecclesiarum perpetuo unitarum Uxellensis et Terralbensis 
creantur. 

— R. p. d. Nicolaus Cola, episcopus Marsorum, ad ca- 
thedralem ecclesiam Nucerinam, et r. p. d. Carolus Hugo 
Gauthier ab ecclesia Kingstoniensi ad sedem metropolitanam 
Ottaviensem transferuntur. 

— R. p. d. Angelus Hyacinthus Scapardini, mutato titulo 
Antiocheno iam eidem adsignato, archiepiscopus titularis 
ecclesiae Damascenae eligitur. 

— R. p. d. Gregorius Maria Grasso, abbas nullius Montis 
Virginis, administrator apostolicus deputatur archidioecesis 
Amalphitanae. 

— R. p. d. Donatus Sbarretti, archiepiscopus tit. Ephe- 
sinus, delegatus apostolicus apud civitatem Canadensem, 
a secretis dicitur Sacrae Congregationis Religiosorum. 

Vita functi viri clariores. 

Die xvi mens. Octobris, Romae, Leopoldus Mayer de 
Schavansee, Pontificiae Helveticae cohortis chiliarcus. 


ANNALES 

In Lusitaniam reipublicae forma invecta. 

Tranquillitatem, qua huius anni autumnus ac¬ 
cesserat, bellicorum tormentorum fragor ex im¬ 
proviso intercepit. Die enim m mensis Octobris, 
noctu, civilis perturbatio a viris Lusitanarum rerum 
evertendarum cupidi/parata iam diu, - id est a quo, 
infando crimine, Carolus rex eiusque filius natu 
maior nefarie interempti sunt, atque unione ani¬ 
morum a seditiosis refugentium incassum tentata, 
novus rex, iuvenis admodum atque gubernandi 
imperitus, inhabilibus infidisque administris sese 
commisit, - tandem aliquando erupit. Coniuratio cal¬ 
lido sane consilio, atque occulte ita, apud milites 
et classiarios praesertim, structa, ut brevi oppo¬ 
sitio quaevis inutilis foret, nullaque regali familiae, 
proditae et ab omnibus derelictae, salus, nisi in 
fuga remaneret, quae facta est per automobiles 
currus usque ad mare, atque inde, regia navi, ad 
Calpe usque, ubi Anglicus gubernator extorres illos 
sub tutela imperii sui recepit, quoadusque Ennna- 
nueli regi, Ameliae matri et patruo ad castrum 
Woodnorton Aurelianensis familiae in Anglia acce¬ 
dere licuit; Mariae Piae autem, paternae aviae, e 
Sabaudica gente, in Italiam patriam redire, Italico 
rege eam hospitante. 

Certamina Olissipone exorta, inde regni provin¬ 
cias minime pervasisse dicendum est, siquidem 
novo regimini facile omnes acquieverunt, cuius 
praeses ab administrorum collegio, — a prin¬ 
cipibus scilicet coniurationis Costa, Machado, Al- 
meida, Leao etc., — ad tempus renunciatus est 
Theophilus Barga. 

Communis vero libertatis studium, quod tam 
acerrime propugnabant isti regenatores, quibus 
facile accesserunt (incredibile dictu!) ipsi, qui 
civitatem postremis hisce temporibus administra¬ 
runt, id certe cupientes ut actis suis hac ratio¬ 


ne oblivionem quaererent atque in posterum a- 
genda in praeiudicium non verterent, — in hoc 
tantum fuit, ut tunicato popello et sentinae urbis 
contra sacri ordinis viros et catholicos diariorum 
scriptores saeviendi facultas quaevis daretur, utque 
ex ipso gubernio decreta prodirent, quibus non 
solum Societas Iesu et piae Congregationes in exi¬ 
lium mitterentur, sed bona eorum a fisco occupa¬ 
rentur ; ut, uno verbo, odium in Christi relligionem 
quolibet modo significaretur, legatusque Pontificis 
ut Romam secederet cogeretur. Interim Ioannes 
ille Franco eiusque collegae, qni tres ante an¬ 
nos Lusitanis malis firma manu mederi aggressi 
erant, proditionis accusantur, neque sine summa 
pecunia ad satisdationem numerata, carcerem vi¬ 
tare possunt... Nonne sponte in mentem veniunt 
memorabilia verba Gallici illius martyris: « 0 liber¬ 
tas, quot crimina falsa sub specie tua admittuntur » ? 



PUBLICI PER ORBEM COETUS 


legibus ferendis 

In Gallia ob operariorum ferreis viis addictorum 
ab opere desertionem firme a gubernio repressam, 
graves obortae disputationes in Briand praesertim, 
administrorum collegii praesidem, qui, « socialista» 
licet, ut apud omnes notum est, civitatis iura a 
gubernio tutanda acriter adseruit. Quamquam suf¬ 
fragia ei favorabilia cesserunt, is eiusque collegae 
a muneribus suis deinde abdicarunt. 

In Grascia Venizelos gubernio praepositus, non 
tamen a populi legatis benigne exceptus. Itaque, 
a rege eidem fiducia renovata, is, iure suo usus, 
constituentem coetum dimisit. 


I11 Hispania apud Senatum lex ne religfosi novi 
Ordines inducantur cognoscitur. 



PER ORBEM 


Die i mens. Octobris mcmx, Mediolani, dum cer¬ 
tamina aviationis habentur, aeronaves duae inter 
se collidunt. Dickson atque Thomas nautae graviter 
sauciantur. 

— die ii per Hispaniam omnem, contra ratio¬ 
nem sibi a gubernio propositam'in Sacri Ordinis 
viros et Christianam religionem saeviendi, publi¬ 
cae protestationes sollemniter peraguntur. 

— die iv Olisippone rei publicae liberae forma 
promulgatur. 

Belgarum rex et regina Vindobonam tenent, 
Franciscum Iosephum Imperatorem visitaturi. 

— d. vili per fines Civitatum Foederatarum 
Americae Septemtrionalis et Canadensis regionis 
incendia silvas et oppida excidunt. 

— d. x in Gallia opifices ferriis viis addicti ex 
condicto ab opere recedunt, frustra operarios alios 
omnes invitantes ut suum exemplum sequantur. 

— d. xi Berolini centesimus annus, ex quo illius 
civitatis athenaeum conditum est, sollemniter com¬ 
memoratur. 

— d. xiii Saenz Pena, Bonearensi in urbe, Ar- 
gentinae rei publicae supremum magistratum init. 

— d. xiv Rodulfus Lindau, Theutonicus scriptor 
praeclarus, Berolini moritur. 

— d. xv Wellman aeronauta in dirigibili navi 
sua America Neo-Eboraco proficiscitur, Oceani 
Atlantici traiectum tentaturus. In alto vero nebulis 
post dies duos circumfusus, quominus ultra proce¬ 
dat impeditur, atque a pyroscapha Trent, ventis 
aeronavi commissa, sospes recipitur. 

— d. xvi aeronavis Clementis Bayard cum via¬ 
toribus septem a Gallico oppido Guise-la-Motte pro¬ 
fecta, feliciter Londinum appellit. 

— d. xviii operariorum ab opere desertioni in 
Gallia ob fortitudinem a gubernio oppositam finis fit. 

— d. xix Genevensi in carcere sibi mortem 
consciscit Aloisius Lucheni, qui Austrorum impe¬ 
ratricem Elisabeth nefarie aliquot ante annos inte¬ 
remerat. 

— d. xxii Franciscus de Teck, princeps, An- 
glicae reginae frater, Londini vita fungitur. 

— d. xxm, Bangkok in urbe, Siamensis rex 
Chulalong-Korn pariter supremum obit diem, eius- 
que filius Maha Vajiravudh quiete regnum obtinet. 

— d. xxiv atra procella in Amalphitanum litus 
furit, Cetara oppidum solo aequat, Aenariaeque in¬ 
sulae immensa tum hominum tum domorum damna 
affert. 

— d. xxvii Romae in aerodromo, Iosephus Sa- 
glietti, tribunus militum, in terram praecipitat mi- 
seramque mortem sub aeroplano suo oppetit. 

— d. xxxi, in Gallia Cispadana, Ausa et Parma 
flumina pluviis tumescentia e limitibus excedunt, 
sataque per eorum cursum late vastant. 

LIBRORUM RECENSIO 


Vde scelte di Cornelio Nepote con note ad uso delle 
Scuole ed illustrazioni storiche premesse alie sin- 
gole « Vite » di Luigi Feancesco Guerra, professore 
ordinario dei R. Ginnasio e Liceo « G. B. Vico » di 
Napoli. — Neapoli edid. G. Casella, 1911. (Ven. lib. 
1,50). 

Novissimam hanc Cornelii editionem vix vulgatam, 
a pluribus secundi ordinis scholis acceptam cognovi¬ 
mus; quod mirum procul dubio nobis non visum est, 
quum clarissimi Neapolitani doctoris opus vel summis 
labiis delibavimus. Non enim, ut assolet, male digesta¬ 
rum rerum hic congeries, non immodicae eruditionis 
labor, nec denique foeneraticius aliquis scopus palam 


vel occulte comparatus; sed liber a magistro compo¬ 
situs scholae late assueto, scholae atque latinarum lit- . 
terarum amantissimo et in discipulorum progressum 
unice intento, quem assequi per Horatianum illud niti¬ 
tur: Omne iulit punctum, qui miscuit utile dulci. Utile 
profecto est puero ad latinam linguam vel accedenti 
opportunam rationem praebere, qua difficultates unde 
terreatur omnemque fidem et animum facile amittat 
sensim et sine sensu superare queat, quum tamen ad 
cogitandum quasi inscius invitetur; utile, nec, quod 
sciam, ab alio prius invectum, post vitam cuiusque 
Imperatoris expletam, indicem invenire, quo tum ipsas 
difficultates — praecipuas saltem — ipse sibi repetat, tum 
vocabulorum et phrasium quasi acervos colligat, unde 
practice syntaxis regulas maxime obvias ediscat ac re¬ 
tineat; utile singulorum capitum argumenta vernacula 
lingua praenoscere, paginasque figuris et hominum et 
rerum illustratas videre. Utilia haec, inquam, ac simul 
dulcia. Non tamen id satis; accedit enim singulis 
« Vitis » — per se, uti constat, cum ariditate quadam 
a latino illo auctore exhibitis, — temporum et even¬ 
tuum satis ampla et iucunda expositio, quae dum excel¬ 
lentis viri imaginem magis magisque collustrat, tantam 
ingerunt legentis tenero animo delectationem, ut dubium 
non sit quin cum curiositate et exspectatione summa ad 
textum latinum adventet. Quibus positis, clare patet 
operis lata probatio, patet causa, qua idem maxime 
docentibus commendemus. 

I. F. 

Card. Alfonso Capecelatro. G,. sii Crlsto - La Chiesa. 

— Romae edid. Descl6e, et Soc., 1910. (Ven. lib. 

0,60). 

Tractatio sobria atque illius pietatis plena, qua ve¬ 
nerandus Pater hic Purpuratus non facile superabilis 
evadit, intimum utriusque argumenti nexum demon¬ 
strat. Ostendit enim in Christo et promissum Redem¬ 
ptorem, et creationis centrum, et Verbum; idque in 
eius vita, praeceptis, exemplis. Ex « Sponso » autem 
ad « Sponsam » procedens, huius aeternam pulchritu¬ 
dinem persequitur, qua magnae familiae similis fit. 
Huius quidem familiae ordo deinceps enucleatur, Pa¬ 
trisque, id est Summi Pontificis, potestas describitur. 
Inde evincitur, maximae utilitati opusculum iis praeser¬ 
tim futurum, qui strictis licet at certis finibus divinam 
Christi Ecclesiaeque figuram sibi perspectam habere 
cupiant. 

Mons. Geremia Bonomelli. L’emigr .zicne, Indidem. 

(Ven. lib. 0.75). 

Emigratio inter civiles eventus peculiari studio di¬ 
gnos apud omnes gentes non immerito nunc habetur; 
oratio autem Cremonensis episcopi opportuna eo magis 
occurrit, quod in illo viro beneficentissimi collegii ad- 
opifices ab Italia ad exteras gentes transmigrantes auxi¬ 
liandos conditorem omnes norunt, atque igitur argu¬ 
menti huius peritissimum. In quo quidem evolvendo 
causas multiplices tum ad tempus tum perpetuae emi¬ 
grationis exponit, tristem in pluribus casibus eius ne¬ 
cessitatem demonstrat, opportunas denique regulas sug¬ 
gerit ut dirigatur, utque et populo et ipsis emigrantibus 
utilis fiat. Quod ad obtinendum non gubernantium 

modo, sed et popularium rectorum et privatorum ipso¬ 
rum aliqua pollentium auctoritate concursus requiritur, 
in primisque sacerdotum, quibus orationis postremae 
paginae diriguntur, flagransque amore adhortatio fit, 
ut operam omnem ad « socialem » eamque religiosam 
nostrae aetatis instaurationem conferant. 

Z. 


LIBRI RECENS DONO ACCEPTI 


Sociorum, et lectorum in mentem revocamus, libros 
recens editos atque ad nos missos, ut in Voce Urbis eo- 
i um notitia detur , neque hoc ipso a nobis commendari, 
neque apud administratorem nostrum, nisi contra ape) te 
declaretur, venumdari. Si quis alterum eorum sibi cu¬ 
piat, petat necesse est ab editore, quem semper indi¬ 
camus. 

Cornelio Nepote, Vite commentate da Luigi Fran- 
cesco Guerra. — Neapoli edid. Casella, 1911. (Ven. 
lib. 1,50). 

Dominicus Pianaroli Moroni. Arborum festum. Eclo¬ 
ga. — Indidem, 1910. (Ven. lib. 1). 

Id. Lacasetta di Nazaret. Canzone. — Indidem, 1910. 
(Ven. lib. 1). 

Card. Alfonso Capecelatro. Gesit Cristo - La Chie- 
sa. — Romae edid. Desclee et Soc , 1910. (Ven. lib. 
0.60). 

Id. Sursum Corda. Aspirazioni a Dio. — Indidem. 
(Ven. lib. 1). 

Mons. Geremia Bonomelli. L'emigrazione. — Indi¬ 
dem. (Ven. lib. 0,75). 

Id. Cause della miscredenza moderna e rimedi. — La 
liberta di pensiero. — Indidem. (Ven. lib. 0,75). 

Monita ad sacerdotes ex Sacris Conciliis et Ecclesiae 
Patribus. Editio septima auctior. — Indidem. (Ven. lib. 
0,50). 


IOCI. 

In medicum imperitum. 

Mittebat medicus natum mihi forte docendum, 

Formandum et primis grammaticae studiis. 

Qui mox ut didicit magni tria carmina Homeri, 

A quibus exorsus est opus ille suum : 

« Musa, iram canito Pelidae docta superbi, 

Argivum castris quae mala multa dedit, 

Egregiasque animas heroum ad tartara misit», 

Ecce suum gnatum detinet ille domi. 

Dein me conspecto : — « Grates ago — dixit — amice ; 

Commodius natum ho<j ipse docere queo ; 

Namque ego non paucas animas ad tartara misi; 

Hic mihi Grammatici nil opus est opera. 

(Agathias). 

*"* 

Lucilius italicae poeseos studio flagrantissimus, men¬ 
sem Maium in villula exigens, suavitate ipsa veris sua¬ 


dente, carmina ut cum maxime pangebat. Quodam die se 
cum amicis oblectans in hortis, epigramma recitavit recens 
conditum, quod “ Gaudia Ruris ,, erat inscriptum. Aderat 
ibi rusticus, qui flores irrigabat, quum interim aures suas 
potitae dedebat. Subito veluti furore ille abreptus: — «0 
praeclaram cantiunculam, — clamavit —, quae redoleat eas, 
quibus tempore metendorum percipiendorum que fructuum, 
labores levant agricolae! » Coorta hinc hilaritate, Lucilius 
versus suos, ab agricolis numeros mutuatus, canere coepit. 


Titus Curzius. 



AENIGMATA 


i. 

Me pertiment cuncti, latens fero lethum, 

Si me cavere vis, cavebis incassum; 

Sed si petam te, sospitaberis certe 
Meum per hostem, si citatior currat. 

II. 

Cogere prima solet; 

Altera nare iubet; 

Utraque mixta bibis. 

Ex sociis, qui utriusque aenigmatis interpretatio¬ 
nem ad Doctorem IOSEPHUM FORIN4.RI, Commentarii 
moderatorem (Roma,, via dei Governo Vecchio, 96) 
miserint intra menses duos, unus, sortitus, gxatis 
accipiet opus, cui titulus : 

MARCI MINUCII FELICIS 
OCTAVIUS 

ADNOTATIONIBUS ILLUSTRATUS. 


Aenigmata an. XIII, n. VII proposita his respondent: 

l) Penula; 2) Pindus-Pinus. 

Ea rite soluta miserunt: 

Petrus Tergestinus. — I. M.-Meunier, Corbiniaco. — Alb. Kain, I)u- 
blino. — Ioan. Biava, Bergomo. — Alb. Perraud, Lutetia Parisiorum. — 
A. Papay, Barosshdza. — R. Richi, Traianopoli. — Adam. Koztbwski, 
Petricovia. — I. Ortiz, Morelia. — Alb. Catteau, Lugduno. — F. Arnorj, 
Mediolano. — Hem. Forgeot, Nicaea ad Varum. — Max. Vronski, Crg,- 
covia. — Eug. Dolmar, Neo Eboraco. 

Sortitus est praemium: 

Albertus Kain, 

ad quem missum est opus, cui titulus: 

VINCENTII LANFRANCHI 
De poetis epicis Romanorum acroasis. 


Aenigmata autem n. VIII proposita his respondent: 
i) Fa-mulus; 2) Canis. 

Ea rite soluta miserunt: 

Petrus Tergestinus. — Alb. Kain, Dublino. — Ioan. Biava, Bergomo. — 
Alb. Perraud, Lutetia Parisiorum. — R. Richi, Traianopoli. — F. Ortiz, 
Morelia. — Alb. Catteau, Lugduno. — F. Arnori, Mediolano. — Hem, 
Forgeot, Nicaea ad Varuyn. — Max. Vronski, Cracovia. — Eug. Dolmar, 
Neo Eboraco. — Alois. Cappelli, Senis. — Fr. Xav, Ghion, Ostunio. — lac. 
Monendez, Madrito. — Fr. Guerra, Aletio. — F. X. N., Drepano. — Clem. 
Fiaril, Curia Rhaelorum. — F. Starace, Neapoli. — Eug. Ricci, Floren¬ 
tia. — I. Ciolli, Papia. — I. Martins, Philadelphia. — F. Correa, Emerita. 
— Paulinus a S. Iosepho, Barcinone. — A. Bounin, Aureliano. 

Sortitus est praemium: 

Eugenius Ricci, 

ad quem missum est I. B. Francesia opus, cui titulus: 

TARCISIUS 

Actio dramatica versibus senariis conscripta. 


Sponsor: Ioannes Baptista Ciampi, iurisperitus 
Romae'— Ex officina Societatis Romanae Editricis . 

ARRAE GORGONIAE 

(Cfr. num. IX). 


Non alias saepe per novilunia pastorum aut agri¬ 
colarum vigilias Trasimeni lacus in oris aut Cannensis 
paludis in litore terrent funebres turbae, quas Hanni¬ 
balis victoria paravit. 

•Nec absonum ferme a punica clade Varianos milites 
manebat fatum. 

Iamque, dimensi cursu viam, haud multum ab op¬ 
positis faucibus aberant, quum ecce rursus elatus est 
tonitnis ingens, quasi montium iuga, Iovis sceptro con¬ 
cussa, late infremerent. Simul vero saxa, lapides, gle¬ 
bae, arbores ad imum, in properantem exercitum, hor¬ 
renda grandine cadere coeperunt. Atrox per noctem 
exterminium; equites, pedites, belluaeque conculcati, 
obtriti manipulatim. Contubernales, qui cum facibus 
accurrunt ut sospitent vulneratos, mox superincidens 
mola conterit. Hostium vero latibula videre tenebrae 
non sinebant. Legionarii Samnites, Brutii, Campani, 
Latini, Romani, equites ipsique triarii emeritis stipen¬ 
diis, eorumque non pauci tum pharsalicis tum actiacis 
pugnis superstites, vulpecularum more mactabantur. 
Spatium autem repugnandi nullum supererat nullaque 
spes salutis, nisi in fuga. 

Iamque primi ordines, ipseque legatus itineris fau¬ 
ces attingunt, quum ecce turma novum attollit clamorem. 
Pons tabulatus, quem paullo ante transierant, fractus in¬ 
natabat undis, atque oceanum versus fragmenta age¬ 
bantur. Desuper ex utraque ripa instabant barbari; ignis 
autem post terga, fluctus in fronte concludebant viam. 
Aquilarum legionumque conclamata salus. 

Tunc desperatio mirum furorem animis addidit; 
proejium initum, quod vix gigantes committerent. Fra¬ 
ctis ordinibus velites, triarii, hastati, principes certa- 
tim dextra levaque scandere iuga aggrediuntur. Can¬ 
dentis nemoris rubores, ipso aquarum speculo remissi, 
viam pugnantibus collustrant; quibus, quoniam morien¬ 
dum erat, gloriosa quaerenda mors, Romano nomine 
digna. Saga igitur, scutaque post terga iaciunt, pila 
iacula dentibus gestant, scopulis, rimis, arboribus sese 
fulcipnt, manibusque pedibusque ascendunt, corruunt, 
redeunt ad nisum, ut unum saltem hostem attingant, ut 
detur cominus ferro digladiari et non inultam oppetere 
mortem. Immanis lucta, cruenta, vanaque audacia! 

JVfullitudo hostium summis in iugis abdita, ipsa 
ausup temeritate primum exterrita, a iaculis continuit 
manus; mox, resumpto animo, coronantur multitudine 
silvae, pluviaque illa missilium omne genus novo furore 
multiplicatur. 

Interea, medio itinere progreditur Caecilius cum 
equitatu ad ripam fluminis. Opposito in litore pontis 
reliqpiae flammis supremis conficiebantur: iamque ex 
ultimis Bructeriorum montium iugis aurora illucescit. 
Cuius illustrata luce, apparuerunt barbarorum agmina 
in opposita ripa clamantium: Bructerii, Cherusci, Cha¬ 
suarii, Tubantes suas copias omnes ad exitium Romani 
nominis extremum miserant. 


Tum Caecilius ad equites conversus: 

— Vos, — inquit —, patriciae gentis iuvenes, dum 
miles in monte pugnat moriturus, ad ultionem saltem 
supremam contra hostes properate mecum, sitque non 
sine gloria Romanorum mors! 

Conticuit, atque ipse primus equum in undas com¬ 
pulit ; alaeque omnes, ducem per fluctus sequutae sunt. 
Pedites, qui per montium abrupta oppugnabant hostes, 
inutilem ausum contemplati, gladiatorum vocem supre¬ 
mam extulerunt undique: 

— Ave, Caecili, morituri te salutant! 

At iam progredientem medium per flumen equita¬ 
tum a fronte primum sagittae telaque petunt: confossi 
equi ruunt una cum equite in fluctus; ceteri tendere 
pergunt in hostes. At ecce aliae extolluntur per flu¬ 
men voces: ex utraque ripa, abditae hactenus cymbae, 
scaphae, trunci, lintres, remis aut natatu acta, exeunt in 
medias aquas hostibus onusta, atque vadantes Romanos 
utrinquepetunt. Equites rati moriendum maturius, hastas 
et equos in obvenientes hinc inde convertunt, adoriuntur, 
tela immittunt; mox rates ipsas laeva apprehendere, 
atque districto ense medios in hostes prosilire, pugna 
cladesque ferocissima fieri. Germanorum Romanorum- 
que cadavera complent Luppiae undas, quae tanto san¬ 
guine purpuratae, Rhenum versus defluunt. Ubi vero 
magis ardet clades, insignior scapha vehementiusque 
impulsa, inter clamorem barbarorum maximum, descen¬ 
dit fluctus. Dant utrinque Germani locum: horrendum 
visu! Scapham complebant Barbari, Romanis galeis 
omnes cristati, loricis induti; miroque trophaeo insignia 
manipulorum cohortiumque attollebant: aquilas, vexilla 
legionum ipsa, fero clamore elata, vibrabant. Tunc un¬ 
dique per flumen, per silvas, per montes crevit victo¬ 
rum vox: «Macte! macte! aquilae hae vestrae sunt; 
vestra spolia! Varianos hac ipsa nocte delevimus! » 
Profecto: appropinquante navicula innotuerunt hastis 
infixa horrenda signa victoriae; legatorum Varii lividae 
et madentes sanguine cervices, ipsiusque imperatoris 
pallidus vultus, aquilae aureae appensus, agitabatur. 

{Ad proximum numerum). 

I. A- COSTAGGINI. 


Sociis atque Lectoribus^ monitum 


Ad proximum numerum, Id est mensis Decembris, Appendix 
cui titulus « Arrae Gorgonlae » erit absolutus. Eum novus se¬ 
quetur, et statlm inchoabit: 

EUPLIUS, 

actio dramatica in tres actus distributa et versibus senariis 
exarata, quam « Voci Urbis» ultro atque unice concessit eius 
auctor 

IOANNES BAPTISTA FRANCESIA 












Ann. XIII. 


Romae, Mense Decembri MCMX 


Num. XII. 


VOX URBIS 

DE LITTERIS ET BONIS ARTIBUS COMMENTARIUS 


Rerum 

Sociis ot Lectoribus Commentarii nostri humanissimis. 

Intimum “ Vocis Urbis ,, gaudium. 

Sacrae Theologiae obtectum. 

Quid Sacerdotes debeant de Arte scire. 

De re litteraria apud Subalpinos. Operis conclusio — Salutatio. 

De S. Gregorii Nazianzeni epigrammatis ad Matrem. 

Ex Italis urbibus. De «Cetaria» pago nuper aquarum eluvionibus direpto. 

In Cetariae reliquias. 

Acta Pontificia. SS. D. N. Pii PP. X litterae ad (Disparem Decurtins, 
Doctorem Decurialem in athenaeo catholico Friburgensi missae de 
modernismo litterario. 


index: 

Ex Sacris Congregationibus Romanis sententiae novissimae se¬ 
lectae: Ex Congregatione Rituum. 

Diarium Vaticanum. 

Annales: In « Latina America » seditiones — Lusitanae novae reipublicae 
gesta — Mauritana res. 

Publici per orbem coctus legibus ferendis. 

Per orbem. 

Librorum recensio. (D. Pianaroli Moroni). 

Aenigmata. 

Appendix: Arrae Gorgoniae — Euplius. 


SOCIIS ET LECTORIBUS 

CO/A/AENTARII NOSTRI HU/AANISSI/AIS 


Novo adventante anno, quem hilari animo xiv inscribemus, socios et lectores consalutare iuvat, 
iisque gratiam referre sive qui per arcluum tot annorum iter nos comitati sunt, sive qui novissimi 
accesserunt; omnibusque simul cum votis hisce diebus ab amicis proferri solitis, nostra quoque inge¬ 
minari. Nonne enim una nobiscum eorum mens, unus animus, propositum unum, latinum sermonem 
ita diffundere, ita ad eius amorem alios incendere, ut quum persuasum ubique fiat ipsum ad universas 
res, vel recentissimas, exprimendas apprime idoneum esse, doctorum virorum saltem apud gentes 
omnes commune eloquium evadat? 

Haec Vocis Urbis commentarii condendi causa; haec apud Societatem Editricem nostram eius 
prosequutionis ratio. Faxit Deus, ut quomodo haec videt apud diarium suum Romanum, cui titulus 
Co)‘riere cVItalia non factiosos Italorum animos in dies colligi viresque suas a patriae nostrae borea- 
libus regionibus per ephemeridem UAvvenire d’ Italia ad australes usque, per diurnum pariter com 
mentarium II Corriere di Sicilia, confirmatas, videat pariter Vocem Urbis, ad bonum summum 
intentam, Italiae fines magis in dies transgredi, atque latius latiusque propagari per orbem. 


Quod ad nos pertinet, quibus munus commissum est non parvi hoc momenti negotium moderandi, 
ab antiqua nostrum agendi ratione, tam magno consensu et accepta et probata, nunquam aberrabimus. 
Scripta igitur in Voce Urbis proximo quoque anno edentur « quae populos omnes aliquo* modo attim 
gant, a pubblica re ad bonas artes, a litteris ad simplici et facili stylo expressas descriptiones, nar¬ 
ratiunculas, dramaticas actiones; ab antiquitatis scientia ad dialogos vitae argumenta maxime com¬ 
munia tractantes, unde colloquia latine inire atque alere detur; a doctorum virorum scriptis nondum 
vulgatis aut parum cognitis ad primas adolescentum exercitationes, quae incitamentum veluti in pa¬ 
laestra eorum conatibus conferant ; a Pontificiis denique documentis praecipuis ad iuris regulas a 
S. Congregationibus positas; haec omnia ut quisquis vel ex dissitis regionibus, vel cultu, doctrina, 
animi proclivitate, artibus, altero ab altero difformis, per commentarium hunc explere desideria sua 
possit». 

Quo autem sociorum animus ad operandum nobiscum magis sollicitetur erunt etiam anno mdccccxi 
singularia 'praemia, sub anni exitum assignanda; trium numismatum argenteorum ex iis, quae Pon- 

tifex Maximus quotannis in festo Apostolorum Principis cudi iubet Sacro, Purpuratorum Senatui, Ro¬ 
manae Curiae aulicisque pontificiis distribuenda. Quorum unum collegio aut seminario, ,aut scholae 
illi tribuetur, unde plurima soluta oratione scripta cuiuslibet argumenti publicatione digna ad nos per 
annum pervenerint; reliqua duo sociis illis, quorum scripta pariter per annum in commentario vul¬ 
gata, a doctorum virorum collegio, ad hoc constituto, commendata maxime fuerint. 

Pretium quoque subnotationis immutatum permanebit; quod est in Italia libell. sex; ubique 
extra Italiam libell. novem {Doli. 1,80; Sch. 1 ; Mare. 7; Rubi. 4; Coron. 9). Qui autem ephemeridum 
a Societate nostra editarum {Corriere d’ Italia, Romae; VAvvenire d’ Italia, Bononiae; Corriere di 
Sicilia, Panormi) subnotator exstiterit, is Vocem Urbis dimidiato pretio habere poterit. 

* 

Restat ut animorum vestrorum, o Socii et Lectores humanissimi, nobiscum adiunctio immutata et 
ipsa permaneat, utque vota perficiantur, quibus vestrum unus, Titus Curzius, Canonicus, pro summa 
eius humanitate, Natalicios Domini proximos dies, faustos nobis ita nuncupabat: 

0 VOX URBIS SUAVIS 
QUAE DECIMUM IAM TERTIUM ANNUM 
ROMANORUM LITTERAS 
PER ORBEM TERRARUM TUERIS FOVES 
TIBI DE CHRISTIANA SAPIENTIA ET HUMANITATE 
OPTIME MERITAE 

ADVENTANTE DIE NATALI IESU DEI SERVATORIS 
OMINOR CUNCTA FAUSTA FELICIA 
IDEMQUE PRECOR EX ANIMO 
UT COMMENTARIUS UNDE TU EDUCTA 
DOCTE DISERTA PERSONAS 
SUBNOTANTIUM NUMERO AUGEATUR 
HUNC STUDIOSE LEGANT AC PERVOLUTENT 
QUOTQUOT ANIMUM DOCTRINA EXEMPLIS EXCOLUNT 
VIRI SACRIS FACIUNDIS 

SUMMO IN HONORE HABEANT HUIUSCE CONSUETUDINE UTANTUR 



Intimum VOCIS URBIS gaudium 


Sociis et Lectoribus Commentarii nostri, dum 
proposita nostra in proximum annum, uti supra, 
edicimus, laetum simul afferimus nuntium, qui ipsis 
' profecto ita pergratus erit, uti nos iucundissime 
affecit. 

Agitur de insigni honore, quo hisce diebus au¬ 
ctus est alaLer Commentarii nostri curator, Io- 
' sephus Fornari, qui ab annis duodecim et ultra 
in his paginis et ipse scribit assidue, et aliorum 
scripta colligit atque opportune revisa ordinatim 
disponit. Namque illum Pius X Pont. Max., quem 
Deus in multos annos sospitet, sua sponte et pro¬ 
prio, ut aiunt, motu, per Breve diei xxn Novem¬ 
bris inter Equites clarissimi civilis Ordinis a S. 
Gregorio Magno adlectum voluit, pretiosis eiusdem 
dignitatis insignibus dono etiam missis, 


Verba quibus in Litteris Pontificiis, Fornarii 
« eximia virtutum ornamenta » laudantur, ob quae 
« omnium egregia opinione floret», spectant im¬ 
primis ad eius religionem, pietatem et peculiare 
erga Romanam Cathedram obsequium; quae qui¬ 
dem Iosephus noster luculentissime prodidit tum 
in regenda sodalitate Petriana e Catholica Italo¬ 
rum Iuventute, tum in pluribus negotiis a SSmo. 
non semel ei commissis, et maxime in curanda 
illa orphanorum legione, quam in clade Messa- 
nensi et Rhegina superstitem benignissimus Pon¬ 
tifex adoptare suisque expensis educare dignatus 
est. His namque pueris ac puellis, hac illae disper¬ 
titis, deputatus est Fornarius veluti tutor atque 
administer: quos proinde saepe invisit, paterna 
Pontificis monita atque etiam munuscula deferens, 
moestos consolans, recreans aegrotos, bene mora¬ 
tos laudans eosque arguens qui forte se parum 


dociles ostenderint. 

At Breve pontificium « iuris ac latini sermonis 
peritiam » laudat insuper Iosephi, inde profecto 
respiciens egregiam eius operam quondam apud 
Sacrorum Rituum Congregationem - in cuius com¬ 
modum codicem composuit de processibus in cau¬ 
sis Beatificationis et Canonizationis sequendis 
nunc autem apud Supremum Signaturae Aposto- 
licae tribunal; hinc ipsam hanc Vocem Urbis no¬ 
stram de litteris latinis egregie sane meritam, cui 
sollertissimus ipse moderator et scriptor eruditus 
tamdiu operam et dedit ac porro dabit indefessam. 

Novo equiti igitur Gregoriano, amico nostro dul¬ 
cissimo, plaudimus, atque impertitum honorem ex 
animo gratulamur. 

Societas Romana Editrix. 


SACRAE THEOLOGIAE OBIECTUM 

(Cfr. num. X). 


Quia scientia omnis proprium possidet obiectum, de 
scientiae theologicae obiecto ultimo dicendum superest. 

Circa sacrae Theologiae obiecti determinationem 
lectorem meminisse iuvabit S. Augustini verba (1) : 
« Quid ad nos quid grammatici velint ? Melius in bar¬ 
barismo nostro vos intelligitis, quam in nostra diserti¬ 
tudine vos deserti eritis... Non timeamus ferulas gram¬ 
maticorum ; dum tamen ad veritatem solidam et cer¬ 
tiorem perveniamus ». 

Triplex igitur scientiae obiectum solet a theologis 
distingui, idest, materiale quod , formale quod, formale 
.sub quo. « Obiectum materiale - inquit Billuart (2) - est 
id quod a potentia vel habitu attingitur quidem, non ta¬ 
men ratione sui sed ratione alterius. Obiectum formale 
est id quod a potentia vel habitu attingitur ratione sui, 
et ratione cuius caetera attinguntur. In obiecto formali 
duplex ratio debet distingui: ratio quae , et est ipsa 
res quae attingitur, et dicitur obiectum formale quod: 
et ratio qua seu sub qua, et est id quo mediante ratio 
quae attingitur, et dicitur obiectum formale quo seu sub 
quo: ita ut ex hac duplici ratione quae et qua integre¬ 
tur obiectum formale quod est specificativum potentiae 
vel habitus. Sit exemplum in potentia visiva: obiectum 
eius materiale est corpus: formale quod color: formale 
quo lux; formale specificativum coloratum lucidum ». 
Clarioribus forsitan verbis dicamus : Materiale obiectum 
scientiae est materia universa, quae a scientia atque ab 
eiusdem scientiae studioso investigatur. Obiectum for¬ 
male quod est specialis adspectus sub quo materia scien¬ 
tiae a studioso investigata menti sese offert, quique a 
mente in universa materia illa, speciali ratione discoo¬ 
peritur. Obiectum formale sub quo est norma vel cri- 

(l) Enarr. in Psal. xxxvi Serm. 3, n. 6. Tracl. II in Ioa. n. 14. — 
(2) Cursus Theol. vol. i, Diss. prooem. a. 5. 


terium quibus scientia atque scientiae studiosus dirigun- 
tur(l) tum circa materiae universae investigationem, tum 
circa materiae specialem adspectum discooperiendum. 

* 

Angelicus Doctor (2) circa Theologiae obiectum, quo¬ 
rumdam theologorum sententiam affert qui « attenden¬ 
tes ad ea quae in ista scientia tractantur, et non ad 
rationem secundum quam considerantur, assignaverunt 
aliter materiam huius scientiae; vel res et signa, vel 
opera reparationis, vel totum Christum, id est, caput 
et membra; de omnibus enim istis tractatur in ista 
scientia, sed secundum ordinem ad Deum » . Senten¬ 
tiam vero suam manifestat per verba haec: « Deus est 
subiectum huius scientiae. Sic enim se habet subiectum 
ad scientiam, sicut obiectum ad potentiam vel habitum. 
Proprie autem illud assignatur obiectum alicuius po¬ 
tentiae vel habitus, sub cuius ratione omnia referuntur 
ad potentiam vel habitum; sicut homo et lapis refe¬ 
runtur ad visum in quantum sunt colorata; unde colo¬ 
ratum est proprium obiectum visus. Omnia autem tra¬ 
ctantur in sacra doctrina sub ratione Dei, vel quia sunt 
ipse Deus, vel quia habent ordinem ad Deum, ut ad 
principium et finem. Unde sequitur quod Deus vere sit 
subiectum huius scientiae. Quod etiam manifestum fit 
ex principiis huius scientiae, quae sunt articuli fidei, 
quae est de Deo. Idem autem est subiectum principio¬ 
rum et totius scientiae, cum tota scientia virtute con¬ 
tineatur in principiis ». 

Billuart (1. c. a. 5) circa Theologiae obiectum ponit 
tres propositiones. Prima propositio est: « Obiectum for¬ 
male quod Theologiae est Deus sub ratione Deitatis ». 
Ratio est quia « Deus ut Deus, est id quod principali¬ 
ter et ratione sui attingitur a theologia, est enim, ut 
dictum est, sermo seu consideratio de Deo; et ratione 
illius cetera in ea quaeruntur et tractantur; quae enim 
tractantur in theologia, vel sunt ipse Deus, vel dicunt 
ordinem ad Deum, sive ut proprietates ad essentiam, 
sive ut media ad finem, ut sunt actus humani, virtu¬ 
tes, Incarnatio, sacramenta, etc. ». 

Secunda propositio a Billuart statuta est: « Obiectum 
formale quo Theologiae est divina revelatio virtualis et 
mediata ». Ratio est, « quia sub illa ratione et ea me¬ 
diante attingit quaecumque tractant de Deo, sicut me¬ 
diante luce visus attingit quodvis corpus coloratum ». 

Tertia propositio est: « Obiectum materiale adae¬ 
quatum Theologiae est omne quod cadit sub divina re¬ 
velatione virtuali et mediata ». Ratio est, quia « theo¬ 
logia potest attingere et contemplari omne ens ratione 
Dei, quatenus subest revelationi virtuali et mediatae ». 

P. Ianssens (3) circa Theologiae obiectum sequentia 
habet: « Quum supra viderimus, obiectum formale sa- 

(1) Cf. Mkrcier, Philos. vol. 1-4, Nota 2. « L'objet materiei (Pune Science 
est la chose qu’elle dtudie consideree indetermindment. L’objet formel est 
Vaspect spdcial sous lequel la chose se prdsenle au regard de Vespril ». — 
(2) 1. p. q. 1. a. 7. — (3) Praelecl. de Deo uno 2. <j. 1. a. vn in corp. et 
in nota. 

erae doctrinae esse Deum, et omnia uti ad Deum or¬ 
dinantur, lumine revelationis cognita, sequitur subie- 
ctum sacrae doctrinae esse proprie Deum, et omnia alia 
propter Deum... In theologia ratio quae est ipsa Deitas 
et alia omnia in ordine ad Deum...; ratio sub quae st 
lumen revelationis divinae ». 

P. Pesch (1) ait: « Obiectum formale Theologiae est 
verum demonstrabile ex revelatione divina publica; 
obiectum autem materiale est, quidquid ex hac reve¬ 
latione cognosci potest. Hinc apparet differentia inter 
theologiam naturalem et supernaturalem, quae habent 
idem subiectum: Deum. Theologia enim naturalis de 
Deo agit, in quantum Deus ex mundo adspectabili et 
ordine naturali cognoscitur. Theologia autem superna- 
turalis ab ipso Deo loquente discit, quae de Deo tradit; 
illa nititur revelatione Dei naturali et improprie dicta; 
haec revelatione Dei supernaturali et proprie dicta ». 

Prof. Specht (2) scribit: « Obiectum principale Dog¬ 
maticae Deus est, vel in se vel in activitate sua ad 
extra. In primo casu consideratur eius essentia eiusque 
trinitas, in secundo consideratur uti Creator, Salvator, 
Sanctificator, Consummator ». 

* 

* •» 

Sententiae quas retulimus claritate aliquantulum de¬ 
ficere nobis videntur. Demus igitur circa Theologiae 
obiectum huiusmodi responsiones: 

a) Obiectum materiale Theologiae est doctrina ca¬ 
tholica. Nomine siquidem materialis obiecti Scientiae 
intelligitur materia universa, quae a scientia atque a 
scientiae studioso investigatur. Modo Theologia ac ipse 
Theologiae studiosus doctrinam catholicam investigant, 
quae propterea obiectum materiale Theologiae est. Hic 
unum animadvertendum placet, doctrinam videlicet 
catholicam in Symbolo contineri, atque per quatuorde- 
cim articulos exprimi, quorum septem pertinent ad Di¬ 
vinitatem, septem ad Humanitatem Iesu Christi. S. Tho- 
mas (8) circa articulorum Fidei enumerationem ita se 
exprimit: « Circa maiestatem autem divinitatis tria no¬ 
bis credenda proponuntur: primo quidem unitas divi¬ 
nitatis, et ad hoc pertinet primus articulus; secundo 
trinitas personarum, et de hoc sunt tres articuli se¬ 
cundum tres personas; tertio vero proponuntur nobis 
opera divinitatis propria, quorum primum pertinet ad 
esse naturae, et sic proponitur nobis articulus creatio¬ 
nis ; secundum vero pertinet ad esse gratiae, et sic pro¬ 
ponuntur nobis sub uno articulo omnia pertinentia ad 
sanctificationem humanam; tertium vero pertinet ad esse 
gloriae, et sic proponitur nobis alius articulus de re¬ 
surrectione carnis et de vita aeterna. Et ita sunt sep¬ 
tem articuli ad Divinitatem pertinentes. Similiter etiam 
circa Humanitatem Christi ponuntur septem articuli, 
quorum primus est de incarnatione, sive de conceptione 
Christi; secundus de nativitate eius ex Virgine; ter- 

(l) Instit. Propaeil. §. 2. — (2) Dorjmatik I. B. Einleiluny, 2. — (3) 2-2»' 
q. 1. a. 8. 


tius de passione eius, et morte, et sepultura: quartus 
est de descensu ad inferos; quintus est de resurrectione: , 
sextus de ascensione; septimus de adventu ad iudicium; 
et sic in universum sunt quatordecim ». 

b) Obiectum formale quod Theologiae est Deitas. 
Obiectum enim formale quod scientiae alicuius, est spe¬ 
cialis adspectus sub quo materia scientiae a studioso 
investigata menti sese offert, quique a mente in uni¬ 
versa materia illa, speciali ratione discooperitur. Sed 
specialis adspectus sub quo doctrina catholica, quae 
materia est Theologiae, menti eiusdem Theologiae stu¬ 
diosi sese offert, est Divinitas; pariter adspectus qui a 
Theologiae studioso in doctrina catholica discooperitur 
est Divinitatis adspectus. Ergo Divinitas est obiectum for¬ 
male quod Theologiae. « Omnia - inquit Angelicus (1) - 
tractantur in sacra doctrina sub ratione Dei, vel quia 
sunt ipse Deus, vel quia habent ordinem ad Deum ut 
ad principium et finem ». 

c) Obiectum formale sub quo Theologiae est lumen 
divinae revelationis. Nam obiectum formale sub quo 
scientiae est norma vel criterium quibus scientia atque 
scientiae studiosus diriguntur tum circa materiae uni¬ 
versae investigationem, tum circa specialem adspectum 
materiae illius discooperiendum. Sed in scientia theolo¬ 
gica studiosus tum circa doctrinam catholicam tum circa 
specialem adspectum qui discooperitur in ea, et qui 
menti sese offert, dirigitur lumine revelationis divinae. 
Ergo lumen divinae revelationis est obiectum formale 
sub quo Theologiae. - « Propria - inquit Angelicus (2) - 
huius scientiae cognitio est quae est per revelationem, 
non autem quae est per naturalem rationem ». 

Animadvertendum est cum eodem Angelico (2) Theo¬ 
logiam inniti « revelationi Apostolis et Prophetis factae 
qui canonicos libros scripserunt, non autem revelationi, 
si qua fuit, aliis Doctoribus factae». 

* * 

Theologia igitur vere et proprie scientia dicenda 
est, scientifica eiusdem methodus est retinenda, ad scien- 
tificum ordinem pertinet eius obiectum. Concludere 
propterea necesse est, errare Modernistas dum propo¬ 
sitionem 13^ Syllabi a Pio IX damnatam iterum pro¬ 
clamant, methodum scilicet et principia, quibus antiqui 
Doctores scholastici Theologiam excoluerunt, temporum 
nostrorum necessitatibus scientiarumque progressui mi¬ 
nime congruere. Errare rursus dum proclamant Theo¬ 
logiae studium esse veluti inutile pondus relinquendum. 
Deus enim de quo Theologia agit, - prouti S. Augusti¬ 
nus (3) scribit - « causa institutae universitatis, lux per¬ 
cipiendae veritatis, et fons bibendae felicitatis » est.. 

Friburgi Helvetiorum. 

P. REGINALDUS FeI 0. P. 

(1) S. sp. 1. 7. — (2) Ib. a. 8. ad 2. Cf. Fei Theol. Dogm. Vol. i. n. 4. 
— (3) De Civ. Dei 1. 8. c. 10 n. 2. 

Iniuriarum remedium est oblivio. 

Senec., Ep., CVIII, 9. 

Quid Sacerdotes debeant de Arte scire 

Sacerdotes sunt magistri in Israel, idest doctores in 
populo Dei. Oportet igitur eos nedum sacras disciplinas 
edoctos, verum etiam omnibus illis notionibus, quas 
communiter laici possident, imbutos esse. Inter huius- 
modi notiones illae eminent, quae, licet profanae, ta¬ 
men sacras disciplinas attingunt, uti notitiae de historia 
naturali, de physice, de philologia, at praesertim de 
artibus. Quum plures de opportunitate cognitionis pro¬ 
fanarum disciplinarum in sacerdote omnibus tempo¬ 
ribus loquuti sint, et ex adverso perpauci magnam uti¬ 
litatem, imo necessitatem cognitionis artis in sacro 
ministro ostendere curaverint, hanc secundam thesim 
breviter demonstrare opportunum censui. 


Quid autem est ars? Ars obiective considerata est 
systema regularum ad certas operationes explendas di¬ 
rectarum. Subiective considerata dici potest: habitus 
practicus regulas ad actionem applicandi. 

Artes, aliae serviles aliae liberales sunt, prout in 
ipsarum exercitio corporis vires vel animi facultates 
praevalent. Artes serviles italice mestieri, liberales arti 
simpliciter appellantur. Hae aliam divisionem secundum 
obiecti diversitatem patiuntur: quaedam enim ad verum 
diriguntur (grammatice, rhetorica, logica, etc.) aliae ad 
bonum partiale vel totale hominis, uti arithmetica, me¬ 
dicina, ethica; aliae denique ad pulchritudinem, unde 
artes pulchrae, seu bonae artes vocantur. 

Ex quibus tres, architectura scilicet, sculptura, pi¬ 
ctura, oculum delectant; una, musices, ad aures diri¬ 
gitur; una denique phantasiae loquitur, poesis. 

De his praecipue, videlicet de bonis artibus, hic sermo 
erit, quum ceterae fere omnes a sacris ministris plerum¬ 
que ediscantur. Bonae artes eo sunt nobiliores, quo sim¬ 
plicior et minoris magnitudinis est res materialis ad 
opus pulchrum efformandum adhibita: hinc ipsarum se¬ 
ries iuxta progressivum nobilitatis gradum haec statui 
potest: architectura, sculptura, pictura, musice, poesis. 

In suis operibus artificem duos fines sibi proponere 
necesse est; directum unum et proximum; alterum in¬ 
directum et remotum. 

Finis directus pulchritudo est, et consequenter de¬ 
lectatio admirativa exinde oriens; quapropter artifex 
non est, qui non ad pulchritudinem, sed ad scientiam 
tendit. Sed quia humanum omne delectamentum ra¬ 
tioni conformari debet, et bono hominis reali, idest 
bono honesto, subordinari oportet, ita artifex veluti 
finem indirectum et remotum suorum operum bonum 
morale habebit, idest vel honestam animi recreationem 
vel interiorem hominis perfectionem, cuius animus per 
bonas artes elevatur et nobilitatur. Dicit enim Doctor 
Angelicus: « Omnes scientiae et artes ordinantur ad 
unum, scilicet ad hominis perfectionem » ( Prooem. Me- 
taphy sicae Aristotelis) et Augustus Conti: « Ars est ad 
pulchritudinem; at pulchritudo ad verum et bonum » (1). 

(1) L’arle d per la bellezza, ma la bellezza i per la verita e per il bene. 
(A. Conti. Il bello nel vero , vol. i, pag. 137). 


Iam elucet quam maxime conveniat sacerdoti co¬ 
gnitio bonarum artium, quum ipsius munus sit animos 
hominum ad veri pulchri et veri boni cognitionem ad¬ 
ducere. Sed idipsum magis apparebit si singillatim bo¬ 
nae artes considerentur, si variae ipsarum manifesta¬ 
tiones perpendantur, si regulae denique ipsas artes 
moderantes breviter exponantur. 

* 

* * 

De architectura. — Architectura est ars, quae aedi¬ 
ficando ad aedificii pulchritudinem praecipue tendit. 
Quum aedificium vel privata domus, vel publicae aedes, 
vel sacrum templum esse possit; hinc architectura in 
privatam, publicam, sacram distinguitur. Architectura 
sacra ceteris antecellit eo quod, sicut omnium bonarum 
artium, ita etiam architecturae excellentissima inspira- 
trix religio nunquam non fuit. 

Revera maximae architecturae manifestationes inter 
religiosa monumenta, praecipue a Christiana fide inspi¬ 
rata, requirendae sunt. 

Nam Christiana religio praeterquam quod in suas 
basilicas classicos conceptus opportune mutatos indu¬ 
xerit, novos, et quidem pulcherrimos, invexit. 

Huiusmodi sunt sublimes illae « styli byzantini » for¬ 
mae, item « styli longobardi », ac praesertim « styli 
gothici » productiones : templa enim hunc stylum prae- 
seferentia, propter pinnacula altissima et sublimia, pro¬ 
pter arcus ex acuto vertice, propter polychromas fenestras 
animum rapiunt et ad caelestes cogitationes facilius 
extollunt. 

Praeterea novas partes ars Christiana templo addidit: 
baptisterium, turrim campanariam, tholum. Inde ap¬ 
paret quanta inter religionem et architecturam relatio 
intersit; ideo sacerdotem etiam leges aestheticas archi¬ 
tecturae cognoscere opportunum videtur. 

Ad pulchritudinem autem in architectura obtinen¬ 
dam, quadruplex requiritur harmonia. Imprimis har¬ 
monia inter varias lineas (euritlimia) absque torsionibus 
vel interruptionibus, adeo ut partes cum toto aequam 
proportionem habeant, et visionem unicam et gratam 
oculo praebeant. Secundo harmonia inter ornatus (co¬ 
ronas, interpensiva, denticulos, fascias, zophoros, pictu¬ 
ras, statuas, anaglypta) et aedificii massam, adeo ut illi 
non ut res inutiliter superpositae, sed ut decora orna¬ 
menta appareant. 

Requiritur tertio harmonia inter formam aedificii 
et eius positionem, itemque inter formam aedificii at¬ 
que eius usum. Ita parva domus, quae castelli formam 
praeseferat dicta harmonia caruerit ; atque idem de¬ 
fectus haberetur si magnum conclave ad profanum 
usum exstructum sacri templi formam exhiberet. 

Quarto harmonia partium cum stylo aedificii exi¬ 
gitur. Exempli gratia ordo doricus sepulcris convenit; 
corynthius aedibus elegantia et splendore refulgentibus. 


De sculptura. — Sculptura anterior pictura fuit, ita 
ut silices et ossa ab hominibus praehistoricis insculpta 
inveniantur. Ab Augusto Conti definitur: «- Ars qua 
humana figura ad scopum pulchritudinis solide reprae¬ 
sentatur ». Saepe humanam figuram aliae statuae (equo- 

rum, leonum, hominum) comitantur, sed semper har¬ 
monice ad illam. 

Innumera et magnifica opera sculpta Christiana re¬ 
ligio inspiravit; in Italia praesertim in omni fere civi¬ 
tate aliquod sacrum monumentum inaestimabilis valo- 
ris invenitur. 

Regulae seu leges, quae sculpturam moderantur, fun¬ 
damentum ex triplici harmonia repetunt, unde pulchrum 
exsurgit. Hinc requiritur: 1°) harmonia omnium partium 
figurae cum figura ipsa; 2°) harmonia exterioris for¬ 
mae cum statu psychologico in quo verisimiliter persona 
insculpta invenienda est; 3°) harmonia (si plures sta¬ 
tuae sint) omnium figurarum cum idea artificis. 


De pictura. — Pictura definitur: « Ars pulchri quae 
hominis formam ac statum psychologicum, nec non na¬ 
turam visibilem qua ille circumdatur per superficies 
planas retrahit ». 

Hinc deducitur actionis campum in pictura valde 
ampliorem quam in sciilptura esse; plura enim pingi 
possunt, quae sculpere non licet; ex. gr. pulchritudines 
naturales, quae circum homines stant; item momenta 
historica, campestres visiones) etc. 

Leges quae picturam gubernant naturam exteriorem 
repraesentantem sunt : 1°) Pictor subiectum inter pul¬ 
cherrima quae a natura exhibentur eligat; 2°) Re¬ 
praesentatio sit fideliter ex vero detracta etiam in par¬ 
ticularibus (ex gr. motus in undis maris). 

Si autem vita humana in pictura exhibeatur, tunc 
artifex statum psychologicum interioris animae exterius 
fidelissime et verisimiliter exprimendum curabit. Quod 
insuperabili manu magnifice expressit Leonardus a 
Vinci quum ultimam Christi coenam repraesentavit; 
qua in tabula omnis persona, ut optime cecinit vates, 
il cor negli occhi e nella fronte ha scritto. 

Mirabilis quoque est affectuum expressio apud picto¬ 
res italicos, qui sec. xiv et xv vixerunt, et tot imagi¬ 
nes sacras pictis tabulis tradiderunt; in primisque Ci- 
mabue, Giotto, Frater Angelicus, pluresque alii. 

* 

* * 

De Musice. —- Musice est ars affectus exprimendi 
ac movendi per rythmieam sonituum diversorum dispo¬ 
sitionem. 

Inter bonas artes ad affectus excitandos maxime 
idonea est, et consequenter tum corrumpere mores tum 
bonas cogitationes provocare potest. Ita factum est ut 
educatricem musicen habuerint viri clarissimi, Plato, 
Aristoteles, S. Augustinus, Severinus Boetius, S. Tho- 
mas, S. Carolus, S. Philippus Nerius, S. Ioseph Cala- 
sanctius. Imo semper ad religiosum sensum excitandum 
cantus et sonitus adhibiti sunt, officium quod est nobi¬ 
lissimum musicae sacrae. 

Musica sacra, « amica templi », ut ait Horatius, pro¬ 
fana forsitan antiquior est, quippe qua populus Israel, 
iam a tempore, quo terram Gessen incolebat, usus est. 
Id ex Exodo colligitur, quum Moyses post transitum 
Maris Rubri sublimem illum hymnum canere incepis¬ 
set : « Cantemus Domino; gloriose enim magnificatus 
est, equum et ascensorem deiecit in mare » ; quem sta- 


tim soror eius Miriam, et aliae mulieres cum tympanis 
decantaverunt. 

Christiana religio iam ab initio nobilissimos af¬ 
fectus exprimendi cum cantu necessitatem persensit: 
hinc cantus ille, postea Gregorianus appellatus, origi¬ 
nem duxit, qui, licet severus, tamen sublimis consistit; 
postea vero organi sonitus et cantus polyphonicus in¬ 
ducti sunt. 

Hodie autem in Seminariis fere omnibus cantorum 
scholae et musices exstant, ut alumni qui ad sacrum 
ministerium vocantur hac arte iucundissima, animi edu¬ 
catrice insigni, sufficienter imbui possint. 

* 

■K * 

De poesi. — Poesis est ars phantasticos sfensus creandi 
atque potentes imagines, easque exprimendi ac vivifi¬ 
candi verbis essentialiter harmonicis, ope rythmi. 

Regulae poesis sunt: ut, 1° poetica cogitatio aliquid 
novum et elevatum ostendat; 2° ut compositio poetica 
phantasiae loquatur; 3° ut elocutio sit electa, ornata, 
harmonica. 

Poesis plures habet species, inter quas eminet poe¬ 
sis religiosa, quae, sicut musica sacra, animos ad pios 
sensus et ad honesta patranda inflammat. Omnibus 
temporibus apud omnes populos, et praecipue inter 
Christianos, excellentissima carmina sacra composita 
sunt, ac persaepe in sacris conventibus vel processioni¬ 
bus decantata. 


Ex iis quae hucusque protulimus, liquet quanta sit 
inter religionem et bonas artes connexio, et quantum 
intersit sacerdotes notionibus de bonis artibus praeditos 
esse. Quasdam perhibuimus atque insinuavimus regu¬ 
las ad bonas artes exercendas et iudicandas idoneas ; 
non tamen ea mente, ut tractatum de arte exhibere¬ 
mus, sed ut omnibus, ac praecipue sacerdotibus, per¬ 
suaderemus facili et delectabili studio unumquemque 
sufficientes cognitiones de arte sibi comparare posse. 

Permultae enim adsunt occasiones, in quibus sacer¬ 
dos se notiones de arte habere opportunum videt. Ita, 
exempli gratia, si agatur de templo exstruendo, de 
sculpturis vel picturis in templo collocandis; saepe 
insuper in saeris aedibus insignia artis opera asservan¬ 
tur et custodes sunt presbyteri, vel monachi. Atqui non 
semel accidit, ut aliquis sacerdos, cui alicuius templi 
cura commissa erat, ob sufficientis scientiae defectum 
pretiosam sculpturam vel picturam, vel aliud rarum 
opus perdiderit (1). 

Quopropter optabile est, ut in singulis Seminariis, 
sicut scholae musices habentur, ita praelectiones de bo¬ 
nis artibus adolescentibus tradantur. Quod si hoc nul¬ 
latenus fieri possit, curent saltem sacerdotes libros vel 
ephemerides de bonis artibus tractantes sibi comparare. 
Huiusmodi studia, ceu complementum eruditionis ec¬ 
clesiasticae censeri debent, et ideo clerici, qui theologica 
studia per legales disciplinas complere cupiunt, optime 
agent, si eodem tempore etiam illis utilibus notionibus 
propriam mentem ornare curaverint. Hoc autem spe- 

(1) Confr. librum Episcopi Niedzialkowski Snopeli Kdholu, 








VOX URBIS 


183 


ciali modo ad sacerdotes illos clericosque pertinet, qui 
Romae in universitatibus studiis superioribus vacant. 
Roma enim, innumerabilium monumentorum insignium¬ 
que operum custos, locus maxime idoneus est ubi cle¬ 
rici notiones de artibus acquirere possint. Iam a pau¬ 
cis diebus in alma Urbe hospitium patet sacerdotibus 
Polonicae nostrae nationis, qui studia sua perficere cu¬ 
piant, sicut aliae domus exstant pro sacerdotibus ce¬ 
terarum nationum. Hoc modo presbyteri qui nedum 
doctrinas proprie sacras, sed etiam auxiliares alias 
notiones, inter quas de arte, didicerunt, quum in pa¬ 
triam revertantur et in Seminariis doctores eligantur, 
clericis, qui Romam non petunt, propriam doctrinam 
communicabunt magnum que emolumentum clero, Ec¬ 
clesiae, animabus afferent. 

D. r W. Nejmak 
Presbyter polonus. 



OE RE LITTERARIA APUD SUBALPINOS (1) 


Operis conclusio 

Si spatium postremi nuper elapsi saeculi vel obiter 
respicias, iam illud tibi facile occurrit, Subalpinos nostros 
nihil intentati reliquisse studio, sedulitate, animique 
constantia, ut cum ceteris nationibus in contentionem 
de primatu descenderent in omnibus, quae ad com¬ 
mercia atque ad artes pertinent. Quo facto Italia, quae 
usque ad nostra tempora apud omnes gentes ad man¬ 
suetiores artes tantummodo, et in primis ad poesim 
nata esse credebatur, novis officinatorum inventis in¬ 
claruit, tabernas aperuit, in quibus paullo ante externi 
modo populi percrebrescere videbantur. Adventantibus 
autem novis inventis, nova quoque adhibita sunt rerum 
instrumenta; et Italia commerciis studet quae in im¬ 
mensum terra marique crescunt, et chimicae in primis 
atque electrici officinae parantur, novoque rerum ordine 
vel agri reviviscunt, unde ipsi boves, ut Vergilii car¬ 
men mutuem, fertilitaten admirati: « contenta cervice 
trahunt stridentia plaustra » ! 

Ad omnia enim adhibetur ignis ille electricus, pa¬ 
tribus nostris vix cognitus, adnitente praesertim Galilaeo 
Ferraris. Hic, domo Vercellis, maximo ingenio pollens, 
florente adhuc aetate, in dies vel pro re nata in schola, 
plaudentibus saepe discipulis, ad mira semper inventa 
feraciter in electrico igni progrediebatur, praesertim in 
agricolarum adiumentum. Quum omnes iam magna 
atque incredibilia de viro in proximum portenderent, 
improvisa morte perculsus, spem civium intercepit. 

Clarissimo viro in media urbe, Subalpinorum capite, 
statua aere confecta paullo ante posita est. Sed eius 
vestigiis alacres iuvenes insistentes, alii alio modo ad 
immortalitatem adgrediuntur. 

Haud semel hospiti, sub porticu archigymnasii Tau- 
rinensis deambulanti, homo obvius est viridi adhuc se¬ 
necta, qui inter multorum adolescentium frequentiam, 
gravi incessu procedit, salutantibus hilari vultu subri¬ 
det, omniaque bona auspicatur, et ultro magno disci- 

(1) Cfr. num. sup. 


pulorum numero stipatus, ad scholam ingreditur. Scisne, 
candide lector, quis sit homo ille grandaevus, et quo 
nomine adpelletur ? losephus Allievo hic est, domo Sancto 
Germano in agro Vercellensi, qui abhinc qiunquaginta 
et amplius annos disciplinam illam cum honore tradit, 
quae puerorum mentes ad humanitatem atque ad sa¬ 
pientiam informare consuevit, et recentiori vocabulo 
e graeco fonte depromto, Paedagogia adpellatur. Hic 
unus ex universa antiqua nostrorum philosophorum 
familia, veluti e communi naufragio, ad nos pervenit, 
et integer mente, doctrina, quamquam octogenario maior, 
etiam nunc discipulos erudit, eosque ad Italam germa¬ 
namque scientiam ducit. Quot discipulorum generationes 
vidit ipse et docuit! Complura quoque volumina per¬ 
spicuitate illustria edidit, quae doctorum manu hodieque 
teruntur. Ut vigilans disciplinae miles, quotiescumque 
hostis inter suos errores disseminare coepit vel occulte 
vel publice, illico invenili admodum confidentia eum 
adgreditur, et philosophicis placitis■ innixus, sanctis 
voluminibus depromtis, superior excessit. Namque im¬ 
proborum mendacia, vel deliramenta in medium facile 
refert et eorum mentis ambages insigniter detegit. Mi¬ 
rum quot iuvenes ita e tramite perversitatis vel reduxit, 
vel retraxit! Fusius de homine dicerem et de caeteris 
etiam dicerem, nisi tempus adesset, quo denique nar¬ 
rationibus meis finem imponam. Sit igitur 

SALUTATIO 


Poeta clarior, carmine notissimo, (1) 

Puellum depingit lentis qui cruribus 
Procedit ultra, lucibus sed avidis 
Ludos relictos quaerit et desiderat. 

Et ista, semper quae pictura placuit, 

Placebit omne per tempus in posterum, 

Est lippis nota cunctis et tonsoribus. 

Huic sum similis puello ego senex! 

Ad ultimum laetus finem quum pervenerim, 
Subalpinarum rerum quas in litteris 
Tu 1 ere Caroli principis tempora 
Eiusque Filii, transacto seeculo, 

Viros, qui magno floruere ingenio, 

Decus fuerunt ornamentum patriae, 

Et omnes perperis descripsi paginis, 

Adhuc admiror et memoria colo! 

Ipso3 et video gratulantes oculis, 

Mihique gratias acturos manibus, 

Suis quod iterum viventes posteris 
.Latinis reddidi festivus litteris. 

Virorum series fuit quae longissima! 

Sed et complures abdidi silentio, 

Vel inter tempo.is spatium parvuli. 

Quot rerum cursus, gloriaeque copia! 

Adest poeta vividis coloribus, 

Adest historicus, sententiis gravis, 

Suum sed redolens, proh ! dolor, saeculum. 

Orator aures teretes qui vellicat 
Latino, italico more et vernaculo. 

Adest minister cuncta supercilio 
Regit, gubernat, dominatur impotens. 

(1) Vide, sis, Carmen illuti immortale quod Vineentius Monti compo¬ 
suit, cui est titulus: La Basvilliana,- Canto I. Di ritroso fanciul tenendo 
il metro, etc. 











i 84 


VOX URBIS 


Et omnes dicunt singulari eloquio 
Quidquid in terris tetigit mortalia 
Et usque pulchre, molliter, commodius. 

Fuit qui mentes docuit philosophus, 

Fuit puellos qui educavit naviter, 

Sed illa semper praeditus sapientia, 

Magister Iesus sancte quam tradiderit. 

Eiusque rectis haeret mordicus placitis, 
Nihilque in pueros dixit perniciem. 

Ft cmnes ita se gessiss nt pervelim! 

Forent ingenii virtute praediti, 

Queis laudatur Subalpina natio, 

Ilures et plures, gloria dignissimi, 

Premo coactus tristi quos silentio. 

Ut ipsi, mea brevitate nimia, 

Mihi dent, postulo, volentes veniam! 

Avete, magni Subalpini Spiritus, 

Nepotes crescant, vestro patrocinio, 

ReFigipne maxime et ingenio. 

Subalpinus. 



PE S, GREGORII NAZIANZENI EPIGRAMMATIS 


AD /AATRE/A 

(Ofr. num. sup.) 

Sanctitatem Nonnae Gregorius depicturus, eam sci¬ 
licet sublimiorem virtutem, qua posset mater, vigiliis 
indulgens, assiduas preces effundere, totumque templum 
suis implere suspiriis, nequibat Gregorius in suis car¬ 
minibus hunc praecipuum laudis gloriaeque titulum 
omittere: filii enim magnopere intererat matrem in 
templo orantem, mortuam repraesentare, ut ii qui lege¬ 
rent, reverentiam praestarent, nomenque eius sanctis¬ 
simarum mulierum numero adseriberent. Ecquid fieri 
poterat dulcius suaviusque? Hinc illa quae saepe of 
fendis dicta : « Haec sacra mensa divinam Nonnam ad 
Deum transmisit » ; « cippus tibi mellitae mortis haec 
mensa » ; « in templo mortua est orans » ; «in caelum 
hinc sublata est prece e media » ; « orantem pure 
membris ac mente »; « obtulisti... novissime animam 
precis »... 

Non defuerunt qui poetam magnopere incusarent 
quod unam eandemque rem tot diversis Epigrammatis 
versavisset, pietatemque in matrem e templo in caelum 
sublatam, pluribus carminibus diluisset. Mihi vero longe 
alia mens est, magisque Muratorii sententiae sum, quj 
arbitratur amorem in eam tam variae carminum copiae 
causam dedisse, ac pergit: « Accedit fecunda scriptoris 
vena, ex qua fluere nullo negotio poterant tam diversa 
poemata. Et postremo non male forsitan calculos ponemus 
coniciendo pleraque ex his carminibus non in eum finem 
composita ut omnia vulgarentur; sed qualia ex opu¬ 
lento ingenio tumultuarie exciderant, in tabellas relata 
ad nos pervenisse ». 

* * 

Restat ut pauca dicamus de quibusdam ex litteris 
divinis comparationibus petitis, deque magno Nazian- 
zeni odio in fabulas veterum fictas. Nonna longe prae¬ 
stat Sarae sapienti, quae dilectum maritum coluit, dua- 
busque in sanctis libris celebribus Annis, quarum al¬ 


tera per preces filium carum peperit eumque templo 
purum famulum dedit; altera vero Christum magnum 
sinu complexa est (lxxxv). Nonna nunc inter pias mu¬ 
lieres excellit, Susannam, Mariamque et Annas, columen 
mulierum (lxxxvi). Ut Sara quae liquit Isaac, cupiens 
quam celerrime in Abrahae sinum deferri, quomodo 
potuit Nonna natum suum linquere? (cvi). Fides trans¬ 
tulit Enochum et Eliam; sic Nonna mater ab huma¬ 
nis translata abiit, viventiumque oculis erepta est (cvm). 
Obtulit Deo Abrahamus filium, ita et filiam inclitus 
Iephtes; Nonna vero castam vitam ac semetipsam per 
proprias preces... (cx). Curru quidem igneo Elias in 
caelum ascendit; Nonnam orantem spiritus suscepit ma¬ 
gnus (cxvi)... 

Hercules, Empedotime, ac Trophonie, temperate fa¬ 
bulis, tuque, infidum Aristaei supercilium vana iactan : 
tislYos quidem mortales..., Nonna autem Christifera... 
ac mundi contemptrix, caelestem in currum insiluit... 
(Lxxxvi). Empedocles, qui frustra superbiens in Aetnae 
caminum praecipitem dedisti te, ne quod corporis ve¬ 
stigium superesset, crateres mortalem ostenderunt. Non¬ 
na vero crateres non insiluit; sed altari supplicans su- 
blime attollitur... 

Quibus temporibus vixit Gregorius, non desinebant 
Ethnici nebulones istos magno in pretio habere, scili¬ 
cet Herculem, Empedotimum, Trophonium... qui - om¬ 
nibus notum est - ut divinitatis famam apud mortales 
quaererent, atque in eam opinionem venirent ut in cae¬ 
lum rapti esse existimarentur, in subterraneos quosdam 
specus sese iniecerunt et illic fame oppressi atque 
exstincti sunt... 

Nazianzenus, ut par erat, vehementer eos aggressus 
est, nec desunt orationum loci (vide orat. I in Inita¬ 
mini), in quibus is iracundia exardescat et quasi armis 
cum hoste decertet. Ceterum, nonne aperte affirmat (in 
lib. ii Carminum, 1, 39) se haec quae sunt de moribus 
ac religione poemata, ad eum finem composuisse, ne 
cui rei Gentilium Christiani inviderent? Nonne in epi- 
gr. ccxvii ludibrio habet Heliconiadas musas et lauros 
et tripodum furores, quibus nugis fabulisque ethnici 
poetae sua carmina inspergere solebant ? 

Erasmus de Gregorio Nazianzeno hanc opinionem 
habuit: « In Gregorio Nazianzeno pietas propemodum 
ex aequo certat cum facundia... », ac Psellus (in epi¬ 
grammate quodam) : « Mellifluos dulci protulit ore 
sonos ». 

Quod vero ad carmina spectat, quae a nobis utcum¬ 
que examinata sunt, nihil audeo prorsus radicare: id 
unum affirmo, ea mihi saepe in mentem libenter revo¬ 
casse, vel potius me coegisse ut, aestivis feriis, proxi¬ 
me elapsis, nimio cum gaudio ac sincera animi pertur¬ 
batione, illud suavissimum Albinii carmen lectitarem, 
matri suae inscriptum, quo nescio quid dulcius, concin¬ 
nius, mollius teneriusque italae Camenae aetate nostra 
unquam dictaverint. 

Legant alii ac meditentur, si quid otii est, quanta 
sit pietas in matrem immature functam, quanta verbo¬ 
rum elegantia, quanta intimarum cogitationum simpli¬ 
citate scateant versus, qui privatarum denique recor¬ 
dationum calor eos fuse pervadat et animet! 

Marcus Galdi. 

EX ITALIS URBIBUS 


De “ Cetaria ,, pago 
nuper aquarum eluvionibus direpto. 


Quum hisce proximis diebus universa Italia vehe¬ 
menter commota sit ob magnam violentamque tempe¬ 
statem, quae cum ingenti fragore tonitribusque coorta, 
amoenissimas plagas prope litus Amalphitanum thea¬ 
trali modo inflexas ac protentas evertit et fere subruit 
ab imo, haud erit abs re huius Commentarii lectores 
pauca de Cetaria admonere, eo magis quod hic pagus, 
terrifica calamitate percussus ac rabie fluvialis aquae 
direptus, miserrimum nunc suarum reliquiarum specta¬ 
culum praebeat. 

Quae autem tabulae photographice 
expressae, descriptionem hanc comitan¬ 
tur illustrantque, fortasse, ut spero, me¬ 
lius irreparabilis ruinae gravitatem oculis 
subicient. Vera hic referuntur: meis ipse 
• oculis locorum vestigia spectavi, quae 
adeo me dolore affecerunt ut etiam nunc, 
dum scribo, animo succumbam. 

Cetaria parvus est piscatorum tractus 
qui in mari recumbit; sed sese ascen¬ 
dens per adversos clivos explicat, qui alti 
praeruptique impendent ac veluti testudi¬ 
natum locum cingunt. Aquae e fastigio 
montium cadentes, in praecipitem quem¬ 
dam torrentem colliguntur qui per me¬ 
dium pagum fluit et in mare effunditur- 
Huius aquarum ductus prope margines 
Cetaria cum suis non superbis sed pul¬ 
chris discoloribusque aedificiis condita 
fuerat. Hinc facile est autem intellectu, 
torrentem imbribus auctum, qui magni 
densissimique caderent ex alto, silicibus, 
truncis, saxis ac limo commixti, quum 
eos continere non posset, ruptis aggeribus alveoque su¬ 
perato' vastationis et mortis ubique causam fuisse. Nam 
undae minaces omnia receptacula invadunt, templa, 
casas funditus evellunt, obstruunt aditus, viasque sub 
immensis lapidum cumulis cooperiunt... His praepo¬ 
sitis, pauca de historia pagi addamus. 

Ac primum de « Cetaria » nominis origine. 

Sunt qui censeant ita appellatam esse a magno quo¬ 
dam pisce, in litus proiecto, qui vulgo «cetus» (cet.s) 
vel « cete » dicitur. Alii vero a multis piscatoribus de¬ 
nominant qui, quum magnos quoslibet pisces capiant 
ac vendant, « cetarii » appellantur. 

Ex his duobus etymis, alterum reicimus, utpote 
vero abhorrens; alterum autem facile probamus, quod 
prisci maritimorum incolae, ut nos Forcellinius admo¬ 
net, pisces plerumque captaverint et venditarint. Quod 
si his recte incolis « cetarii» nomen congruit, etiam pago, 
ubi huiuscemodi piscatorum ministerio homines fun¬ 


guntur, « Cetaria », vel « Cetariae », corrupte Cetara, 
nomen est. Si enim « cetaria » piscinae sunt, seu vi¬ 
varia, in quibus magni pisces aluntur, ecquis dubitabit, 
ita Cetariam appellatam esse a piscinis, quae etiam 
nunc magnificos ingentesque quosdam thynnos alant? (1) 

Fait olim pagus barbarorum sedes et quasi latibu¬ 
lum : quo tempore aedificatus fuerit, parum liquet: non 
desunt vero qui iam inde 1 ab anno 455 p. Chr/n. exsti¬ 
tisse affirment. Labente saec. ix Saracini, ex alto in¬ 
vecti, hoc loco potiti sunt pluresque annos tenuerunt, 
ut incertus auctor Salernitanus edocet. Eorum enim co¬ 
lonia anno 878 occupavit habuitque usque ad a. 1016, 
qua aetate Salernum urbem aggressa est. Erat tunc 
princeps urbis Guaimarus III. 

Interea incolae pagi, utpote Saracinorum incursio¬ 


Cetariae pagi prospectus, aute eluvionem. 

nibus obnoxii eorumque ad omnes ictus expositi, ini¬ 
quissima fortuna utebantur. Non defuerunt postea ma¬ 
ritimi praedones; quin immo a. 1538 tunisinus ille 
praedo cui nomen fuit Barbstrossa, Cetariam introivit, 
trecentos homines cepit multosque obtruncavit, ita ut 
plerique Neapolim confugere coacti sint. At paulo post 
Carolus V imperator magna cum classe in Tunes venit, 
praedonem regem vicit stipendiariumque fecit ac mul¬ 
tos captivos liberavit, in quibus etiam Cetarienses. 

Pagus autem usque ab a. 1120 in dicione reipublicae 
Amalphitanae fuit, quo tempore Wilhelmus Normannus 
dux proximo monachorum Erclensi coetui his verbis 
eum concessit: « In n.mine Domini... Ego Gulielmus 

(1) Cetariae, arum (cetaria, ae - subaudi piscina cetarium, ii etc.) 
Kr,x£ta, sunt loca stagnantia in litoribus maris, in quibus thynni et alii 
huiusmodi pisces capiuntur et saliuntur. Cfr. Plin. Hist. Nat. 8, 43:« In 
cetariis Carthaginis garum e scombro pisce laudatissimum fuit »; Hor.' 
Sat. 2, 5, 44: « Plures annabunt thynni et cetaria crescent ». — Qui amplio¬ 
res velit de hoc nomine notitias, adeat Forcellini Lexicon totius latinita¬ 
tis, quod iam supra memoravimus. 

Dux... concedo tibi domino M stolo Venerabili Mon.cho 
et Abati Monasterii etc. ». Deinde sub Abbatia Trinitatis 
cavensi fuit, quoad, ecclesiastica iurisdictione a civili 
secreta, ecclesiastice ad Amalphim, civiliter ad Cavam 
pertinuit. Olim, ac certo a. 1516, incolae praefectos 
cognitoresque Cavae suum syndicum rogaverunt ut suis 
legibus viverent nullique alieno imperio parerent; sed 
eorum preces repudiatae sunt. Nunc vero res aliter est. 

Salernitani ac Saracini qui inter se continuis iurgiis 
ac maledictis certabant, cotidiana clade exanimati, foe¬ 
dus iunxerunt; sed illi non steterunt pactis ac rupto 
foedere Cetariam de improviso adorti sunt. Tunc bar¬ 
bari, quos primum stupor ob tantam perfidiam incessit, 




Cetariae pagi pars eluvione maxime direpta. 

(Photograpliice expressit F. Salgano, Cavae Tyrrhenorum). 


scidulam iuncti foederis SS. Trinitatis sigillo obsigna¬ 
tam suspenderunt ensi, ac sumptis armis, eo acriter 
pugnaverunt ut hostes in fugam converterent, multis 
interfectis, vulneratis et in mare proiectis: quapropter 
Cefaria Salernitanorum sepulchrum facta est, apud quos 
nihil societatis fides sancti habuisset. Iidem Saracini, 
rebus prosperis inflammati, arma in Salernum tulerunt 
ac funditus everterunt ea loca quae praeter moenia 
erant; adeo ut gentes exterritae maluerint mori, quem¬ 
admodum incertus auctor dicit, quam vitam in tam 
dubia asperaque re ducere. 

Non opus est hic lectoribus renuntiare, Cetariam 
patriam esse illius venerabilis Monachae, Ursulae Be- 
nincasa, quae sanctitate vitae et morum innocentia ef¬ 
fulserit, quaeque a se denominatum monasterium Nea¬ 
poli erigendum curaverit; quod vero a. 1656, sub saeva 


vi pestilentiae, perfectum est ac regio sumptu perpo? 
litum. 

Placet contra meminisse Cetarienses a Friderico Ara- 
goniae, Ferdinandi regis filio, innumeris beneficiis pri¬ 
vilegiisque cohonestatos esse, quod eum a Salernita¬ 
norum custodia dimisissent. Eventum refero, latine red¬ 
dens quae Summontius in sua historia italice scribit; 

In coniuratione quam barones regni contra Ferdi- 
nandum regem fecerunt, Fridericus cui summum im¬ 
perium oblatum erat, quum eorum voluntati satisfacere 
noluisset, in vincula coniectus est, in quibus viginti 
ferme dies elanguit. 

Tunc cuiusdam ope Corsorum ducis, quem princeps 
Salerni stipendiarium habebat, Mariotti Bocci, e car- 
cere dimittitur. 

Nam Bocci, quum eum muliebri veste texisset, per¬ 
suasit aliis se perdite adamare: sic egredi iussit e Sa¬ 
lerno, Grandenectoque Aulisio tradidit qui navi cursoria 
magna cum diligentia ac fide Neapolim abduceret. 

Grandeneetus autem qui, quamquam natus Cavae, 
tamen in Cetariae pago domicilium sibi constituerat, 
amplissime donis regiis decoratus est, ac Cetarienses pari 
modo benigne excepti sunt maximisque privilegiis do¬ 
nati, quae die xiv mensis Iunii, a. 1.494, Alfonsus II 
rata fecit et auxit. 

Elogium in Grandenecti sepulchro insculptum, quod 
legitur in pariete liminis Ecclesiae apostolorum prin¬ 
cipi dicatae, quodque male primum Mattlieus Camera 
in sua historia Delia cittci e costiera di Amalfi - Na- 
poli 1836 - exscripsit, integre ac recte, quale est, a me 
nunc refertur: 

Grandeneetus in hac Aulisius accubat urna, 

Nobilis ingenii quem Qava blanda tulit. 

Hic cum virtutem vitae sociasset honorem 

Contulit in patriam grande decusque suam. 

Namque Antonellus Princeps rectorque Salerni 
Dum Regi inferret bella superba suo: 

Captivum eripuit Federicum ex urbe Salerni, 

Regni et piimates consiliumque simul. 

Mox ficla soliis cymba p r cerula vexit 
Donec Parthenope reddidit incolumes. 

Munere quo immunem fecit Fedricus Abatem 
Ac natum et totam donat honore domum. 

Qui velut est Chi isti semper bene sancta secutus 
Dogmata sic caelo sit tibi tuta quies; 

Cuius adest vitae virtus socia hospes eumdem 
Post fatum sequitur gloria summa comes. 

MCCCCLXXXXX. 

Scripsi Cavae Tyrrhenorum Kal. Novembr. mcmx. 

M. G. 


Bona opinio hominum tutior pecunia est. 

Publ. Syrus, Mim. 

IN CETARIAE RELIQUIAS 

Huc tristes elegi veniant.... 

Heu nequeunt oculi tantam sufferre ruinam ! 

‘Pes cumulata nequit saxa per alta gradi! 
Undique perniciem spectas : fragmenta domorum, 
Vasa, trabes, tabulas, frustaque mixta luto. 
Offendis passim dilapsa cadavera tabo : 

Sunt pueri, nuptae, sunt iuvenesque, senes. 

Sub lapidum cumulis dulcissima membra teguntur : 

Sordida colluvies iam tenet arcta loca. 

Effodiunt terram, vellunt coenosa parentes 
Saxa, cavant molem, fletibus ora rigant... 

Vanum opus ! alta silex frangit molimina rerum : 

Funereum bustum grandis acervus erit! 

At quae dira manus mortem diffundit ubique ? 

Quae vires pago tergora sic lacerant ? 

Mox Amphitritis depellunt somnia cives, 

Qurgite submergit cum fluvialis aqua. 

Iam nox intempesta satis defluxerat imbri, 

Cum veniens nigrat turbine spissa dies. 

Ecce autem subitis concrescunt nubibus imbres, 
Intremuit vallis, surgit ab axe fragor. 

Ignea rima micat: genti radiisque sonoque 
Protinus attonitae frigida corda rigent... 

Iam iam praecipiti torrens devolvitur alto 
Monte : vides quali murmure claudat iter ! 
ylggerihus tandem ruptis, effunditur ille 
Ac rabie spumans, impete cuncta rotat. 

Quo fugitur ? dubiis quaenam spes blanda salutis ? 

In tanto lapsu mors furit atra minis... 

Curritur en pagi nemorosa cacumina versus : 

Non maris heu ! proni litora turba petit! 

Hic vero profugi merguntur funere tristi, 

Nam lapidosa cadit, facta repente, strues... 

Heu pereunt silicis lacerati pondere membra : 

Mors vetat amplexus, suavia quaeque vetat. 

Tecta labant passim, velluntur funditus aedes, 
Clamores, lacrimas, spernit et unda minax ! 

Quae vidi! quantum movit me diruta moles ! 

Vix mea perniciem verba referre queunt! 
Provida captabat laqueis Cetaria pisces, 

Nec modice vivens deficiebat ope. 

Aequoreo circum resonabant litora cantu, 

Et pueros docuit lina parare senex. 

Quos dum demulcent placide figmenta marina, 

In ripa stratos occupat alma quies... 

Quid nunc miraris ? luctum monumentaque cladis : 

Paupertas regnat, funera moesta, dolor. 

Non cantu resonant orae, frustraque superstes 
Advocat heu lacrimis tristis hebesque suos!... 


Huc adsta, tecum spectacula volve, viator: 

Non poterat gravior casus adesse : dole. 

Marcus Galdi. 


ACTA PONTIFICIA 

SS. D. N. Pii PP. X litterae ad Gasparem Decurtins, 
Doctorem Decurialem in athenaeo catholico Fribur- 
gensi missae 

De modernismo litterario. 

Dilecte Fili, salutem et apostolicam benedictionem. 
Tuum opus de modernismo litterario, firmissimis et 
magna disserendi copia conscriptum, haud studiose 
minus quam iucunde perlegimus. In eo enim, qualem 
antea, te praebes fidelissimum Ecclesiae filium ac de¬ 
fensorem strenuum, dignum propterea quem, sicut illu¬ 
stris Decessor Noster, ita et Nos peculiari existimatione 
ac benevolentia prosequamur. Dudum quidem animad¬ 
vertimus, multiplici sub forma, se occulentem moder- 
nismurn in litteras irrepsisse, nec solum in fabulas, 
quas romanenses appellant aliave narrationum genera, 
verum etiam in sermones, .qui in criticorum arte ver¬ 
santur. Novum hoc propagandi erroris adminiculum, 
mentita specie tractandi litteras de iisque iudicandi, in 
dies evulgatius, eoque periculosius quo simulatum cal¬ 
lidius et ad virus diffundendum expeditius, acerbum 
Nobis dolorem attulit. Ea namque agendi ratio declarat, 
fidei ac disciplinae catholicae adversarios nihil inten¬ 
tatum relinquere ut deploranda consilia sua ad exitum 
perducant. Haec nempe causa est quamobrem, post 
editas encyclicas Litteras Nostras «Pascendi», quae 
modernismum philosophicum ac theologicum directo 
percellebant, transversae sint initae viae ad exitiosos 
illos errores longe lateque proferendos. Magnam enim, 
ut egregie tu disseris, in artibus et litteris vim sitam 
esse animadverterunt ad hanc novam dimicationem, 
maxime vero in romanensibus aliis ve fabulis. Hinc 
mira illa librorum id genus colluvies, pluribus linguis 
redditorum, quibus propositum est humanitatem inimi¬ 
corum Ecclesiae summis laudibus efferre; nostrorum 
studia et scripta commiserari, deridere, quasi longe 
inferiora; fatuam quamdam religionem et commenticiam 
recti pulchrique formam, quam «Idealismum » dicunt, 
perpetuo celebrare, suo cuiusque sensu duce ac magi¬ 
stro reiecta quavis disciplinae norma et freno quovis 
legitimae auctoritatis excusso'; implicite saltem promo¬ 
vere inductam illam philosophandi rationem, a qua, 
velut a fonte, singuli errores derivantur, quae absolu¬ 
tam veritatem cognosci posse negat, omnemque religio¬ 
nem nihil aliud esse contendit, nisi inchoatam quandam 
formam eamque mutabilem, hoc uno utilem homini, 
quod eius animum expleat in ea pronum quae naturam 
excedunt. Haec omnia quam falsa sint atque impro¬ 
banda facile intellectu est. Primum enim, non fictam 
catholicae Ecclesiae historiam perlegenti patebit, hanc 
omnis humanitatis matrem et altricem fuisse, nulla 
cultus parte seclusa, Komanosque Pontifices eiusdem 
tuendae vindicandae auctores impigros exstitisse. Quod 
vero pertinet ad novissima de religione iudicia, quibus 
modernistae conantur evincere, nihil aliud esse religio- 









188 


VOX URBIS 


nem quam insitum unicuique sensum rerum caelestium, 
cui minime res ipsa respondeat, Nos quidem refellimus 
iam atque damnavimus errorem funestissimum, quo 
fatalis via sternitur ad veri nominis despicientiam in¬ 
curiamque rerum ad religionem spectantium quam in¬ 
differenti smiim vocant, vix dissimulatam fucatis verbis 
a rhetorum officina petitis. Haec lenocinia atque hae 
simulationes ingenii ad inventionem excolendi et criti- 
ces artis exercendae, quae mire inserviunt erroribus 
disseminandis aut facilius divulgandis, haec pompa sen¬ 
tentiarum ad incautos lectores decipiendos, existimari 
debent uti arma omnino funestissima ad falsi tutelam 
et ad oppugnationem veri. Oportet igitur omnes, qui- 
cmnque haud inani gloriantur nomine catholicorum, 
insidias hasce denuntient repellantque viriliter. 

Qua in re nemo sane poterit melius ferre suppetias 
quam iuventutis institutores et auctores operum eden¬ 
dorum. Campus enim his patet latissimus, in quo pos¬ 
sint subtile iudicium atque elegans, idemque plane 
catholicum, in animis adolescentium inserere, proposito 
exemplo scriptorum qui ex eo numero immortalem sibi 
famam pepererunt; aut causam litterarum a catholico 
sensu prodeuntium suscipere contra novissimum agmen 
iniquo animo scriptitantium; aut, si cui Deus hanc fa¬ 
cultatem concesserit, addere se scriptorum numero probe 
de religione sentientium. Huius navitatis exemplum, 
quod ipse, dilecte Fili, praebuisti nobilissimum, inci¬ 
tamento sit ceteris. Nobis gratissimum est praeclaram 
operam tuam pro Christo et Ecclesia impensam, excel¬ 
lens ingenium exquisitamque doctrinam, in obsequium 
veritatis collata contra erroris astutiam, publica laude 
honestare. Caelestis autem pignus mercedis, eademque 
excitatrix ad continuanda proelia Domini, sit Apostolica 
Benedictio, quam tibi, dilecte fili, paterno animo eflfu- 
soque impertimus. 

Datum Romae, apud Sanctum Petrum, die xv men¬ 
sis Septembris, anno mdccccx, Pontificatus Nostri octavo. 


Pius PP. X. 



EX SACRIS CONGREGATIONIBUS ROMANIS 


SENTENTIAE NOVISSIMAE SELECTAE 


Ex Congregatione Rituum. 

Resolutio dubiorum circa consuetudines in Missa Novi 
Sacerdotis , Expositionem SSmi. Sacramenti, Usum can¬ 
delarum ex cera stearina, Palmatoriam in officio feriae 
VI in Parasceue, Benedictionem in Communione extra 
Missam et Benedictionem cum Augustissimo Sacramento 
in ianua ecclesiae post processionem. 

Hodiernus Sacrae Liturgiae Professor in Seminario 
Tunquensis dioeceseos (Tunja) in Columbia, annuente 
sho revmo. Episcopo Ordinario, dubiorum quae sequun¬ 


tur solutionem a Sacra Rituum Congregatione expostula¬ 
vit, scilicet: 

I. In prima Missa cantata a Novo Sacerdote, prae¬ 
ter Ministros in Missa solemni adhiberi consuetos, duo 
inserviunt laici, quos Patrinos vocant, qui in parte et 
a latere Presbyterii stant, et quorum officium praecipue 
est aquam odoriferam aci manuum lotionem ter Neo-Sa- 
cerdoti effundere, videlicet ante Missam, ad Lavabo et 
post sumptionem Calicis. Quaeritur, an continuari pos¬ 
sit hic usus Patrinorum? — Resp. Tolerari posse, sed, 
quoad manuum lotionem, tantum ad Lavabo. 

II. Absoluta sua prima Missa, Novus Sacerdos, re¬ 
tenta vel interdum deposita casula et sumpto pluviali, 
a matre sua in Presbyterium ingressa et stante, genu- 
flexus benedictionem sic paratus recipit; mox surgens, 
matri genuflexae et ipse benedicit. Eodem modo fit 
quoad patrem Neo-Sacerdotis. Quaeritur, an haec con¬ 
suetudo, quae vetustissima videtur, retineri queat ? — 
Resp. Prouti exponitur, negative et ad mentem. Mens 
est: consuetudinem de qua in casu continuari posse, 
non tamen in Presbyterio et in Ecclesia, sed in sa- 
cristia vel alibi; et postquam Neo-Sacerdos deposuerit 
sacra paramenta. 

III. Ex decreto S. R. C. Colimen ., 12 Iulii 1901 ad 
I, expositio ac repositio SSmi. Sacramenti fieri nequit 
eo modo quo velum extensum in tabernaculo exposi¬ 
tionis plicatur, et ipsum in repositione explicatur, me¬ 
dia chordulae cuiusdam distensione in repositione, aut 
relaxatione in expositione, quae omnia a sacrista vel 
acolytho peraguntur. Hic vero modus expositionis et 
repositionis usurpatur fere in omnibus Ecclesiis et Ora¬ 
toriis sive publicis sive semi-publicis, nec non et in 
Ecclesiis Regularium, ac difficile foret hanc generalem 
et vetustam consuetudinem tollere, quia thronus expo¬ 
sitionis sic in altari est constructus, ut ad eum non 
facilis pateat accessus. Aliunde benedictio cum SSmo. 
Sacramento in fine expositionis non datur, ut patet, 
quum ex S. R. C. Decretis dari debeat, nisi in aliqui¬ 
bus tantum Ecclesiis ditioribus, ubi aliud praesto est 
Ostensorium, in quo celeriter exponitur alia Hostia su¬ 
per altare, et tunc datur benedictio. Quaeritur, an, at¬ 
tentis peculiaribus circumstantiis, praedicta consuetudo 
tolerari possit? — Resp. Standum Rubricis, Decretis et 
praxi universali. 

IV. Nonnulli doctores liturgici affirmant posse in so¬ 
lemni expositione SSmi. Sacramenti adhiberi tantum 
sex cereos. Quaeritur, an haec opinio ad praxim de¬ 
duci liceat, praesertim in pauperibus Ecclesiis ? — Resp. 
Ad Ordinarium. 

V. Ex variis S. R. C. Decretis, v. g. n.° 2865 Mas- 
silien., 16 Septembris 1843, n.° 3376 Policastren., 4 Se¬ 
ptembris 1875 ed III, candelae ex stearina pro usu sacro 
prohibentur. In expositione tamen solemni SSmi. Sa¬ 
cramenti nec non et in Missis solemnioribus, praeter 
numerum praescriptum cereorum, aliae permultae fre¬ 
quenter adhibentur candelae ex stearina, quae quidem 

collocantur hinc et hinc a latere tabernaculi et Cruces, 
extra tamen ambitum altaris. Quum autem aliquibus in 
locis altarium structura, saepe saepius perantiqua, non 
sinat candelas collocari nisi intra ambitum ipsius alta¬ 
ris, et ex altera parte propter cerae •penuriam sumptus 
faciendi nimii esse deberent, quaeritur, an praeter ce¬ 
reos praescriptos, sive in Missa, sive in benedictionibus 
cum SSmo. Sacramento, aliae candelae ex stearina in¬ 
tra ambitum altaris adhiberi possint ? Et quatenus ne¬ 
gative, an, attentis circumstantiis, praedicta consuetudo 
tolerari possit ? — Resp. Negative ad utrumque et stan¬ 
dum Decretis, praesertim recentioribus ad rem datis, 
liti in uno Natcheten., 16 Maii 1902, et in altero Plu¬ 
rium Dioecesium, 14 Decembris 1904. 

VI. Iuxta Caeremoniale Episcoporum, lib. n, cap. 
xxv, n.° 13, « Episcopus legit ex libro Prophetiam sine 
candela accensa », qui modus loquendi significare vi¬ 
detur candelam in hoc officio non esse adhibendam. 
Quaeritur, utrum in casu nullo modo adhibenda sit 
candela, an adhiberi debeat candela exstincta ? — Resp. 
Candelam seu palmatoriam nullo modo esse adhiben¬ 
dam. 

VII. Ex S. R. C. Decreto n.° 3792 Strigonien., 30 Au¬ 
gusti 1892 ad X, post distributionem Communionis 
extra Missam, benedictio sub formula « Benedictio Dei» 
semper danda est (uno excepto casu, quando datur im¬ 
mediate ante vel post Missam Defunctorum). In Rituali 
autem Romano, tit. iv, cap. n, n. 11, dicitur quod Sa¬ 
cerdos, sumpto Sanctissimo Sanguine, porrigit commu¬ 
nicandis Eucharistiam et finita Communione non dat 
eis benedictionem, quia illam dabit in fine Missae. 
Quaeritur, si certo constaret communicantes ante Mis¬ 
sam usque ad eiusdem finem esse mansuros, an illa 
benedictio omitti possit vel debeat? — Resp. Negative. 

VIII. Ex decreto S. R. C. n.° 1784 Fanen., 19 Iu- 
lii 1687, benedictio cum SSmo. Sacramento impertiri 
debet super altare in Ecclesia et non in ianua post Pro¬ 
cessionem. Attamen ’ cum decreto n.° 3225 Utinen., 
20. Augusti 1870, S. R. C. rescripsit praefatam consue¬ 
tudinem (impertiendi benedictionem in ianua) esse to¬ 
lerandam. Porro*quamvis temporum et locorum circum¬ 
stantiae de quibus in decreto n.° 3225, adamussim non 
verificentur, tamen eadem consuetudo pluribus in locis 
et parochiis viget, ea praesertim de causa, qua per¬ 
multi Christifideles, etiam milites, SSmum. Eucharistiae 
Sacramentum comitantes, peracta Processione, ingredi 
nequeunt propter angustiam ipsius ecclesiae, et sic di¬ 
scedunt, et benedictionem, nisi in ianua ipsis imper¬ 
tiatur, non recipiunt. Quaeritur, an in casu consuetudo 
retineri possit ? — Resp. Attentis expositis, consuetudi¬ 
nem servari posse. 

Hoc sit propositi nostri summa; quod sentimus loqua¬ 
mur; quod loquimur, sentiamus; concordet sermo cum vita. 

Seneo., Ep., LXXV, 2. 


DIARIUM VATICANUM 

(Mense Novembri mcmx). 


Coram SSmo admissiones. 

Praeter Purpuratos Patres, Urbano3 Antistites aliosque 
viros, qui sui quisque muneris gratia Pontificem de more 
adi erunt, peculiari nota digni sunt iuxta admissionis diem: 
R. p. d. Iulius Tonti, episcopus Ancyran., ipostolicus Nun¬ 
tius apud Lusitanos; 'Christina Gius iniani Bandini, Prin¬ 
ceps foemina, Praeses Unionis Catholicarum mulierum in 
Italia cum consilio sodalitatis suae; Schonberg-Roth-Schon- 
berg, dynasta; Consilium supremum Ordinis fratrum Mino¬ 
rum S. Francisci; S. Severinae Dux eiusque uxor; Guido 
Borromeo, Comes, eiu que familia; Hieronymus Theodoli, 
Marchio; Hulsen doctor; Nicolaus Szecsen de Temerin, 
Comes, legatus extraordinarius atque administer cum omni 
potestate Austrorum Hungarorumque apud Apostolicam 
Sedem. 

Pontificiae electiones. 

— R. p. Ioann?s Baptista Frey e Congne. Sacerdotum 
de Spiritu Sancto et Immaculati Cordis B. M. V. inter Con¬ 
sultores refertur Pontificiae Commissionis de Studiis Biblicis. 

— R. p. Placidus Lemos, ex Ordine Fr. Min S. Fran 
cisci Unionis Leonianae inter Consultores S. Congregationis 
de Propaganda fide pro Negotiis Ritus Orientalis: et r. p. 
Henricus Bonpensiere 0. P. inter Consultores S. Congrega¬ 
tionis Indicis adleguntur. 

— R. p. d. Peregrinus Stagni, archiepiscopus AquilaiiUS, 
delegatus apostolicus mittitur in Canadensem regionem. 

Vita functi viri clariores. 

— Die xxii mens. NovembUs mcmx, Romae, loannes De 
Nbntel, S. Romanae Rotae decanus emeritus. 

— d. xxiv Montiscastelli, in oppi lo Pisanae dioecesis, 
Purpuratus Pater Alexander Sanminiatelli Zabarella, Radicon- 
doli in oppido Volaterr nsis dioecesis n. die iv mens. Augu¬ 
sti mdcccxl, in Sacrum Senatum cooptatus d. xv m ns. 
Aprilis mcmi, titulo S. Petri et Marcellin 1 . 


AN NA LES 

In “ Latina America ,, seditiones. 

Qui Latinae gentis Orientalis Europae seditio¬ 
nem in superiore numero recoluimus, alias eiusdem 
seminis in Americis enucleare, non laeto quidem 
animo, hodie coacti sumus. Quamquam non de im¬ 
perio unius in civitatem, seu, uti vulgo dicitur, in 
reipublicae formam, translatum hic agitur, sed de 
bello civili, deque illa factionum contentione quae 
non ultima quondam causa exstitit unde Romaiio- 
rum vis et nomen prolapsa sint. 

Sed eventus, sicuti nobis mos est, sine partium 
studio, recolamus; atque primum Mexicanae regio¬ 
nis, ubi tentata rebellio est in Porfirium illum Diaz, 
qui ab anno usque mdccclxxvi civitatem-J| vix 
quattuor annorum intermissione — moderatur, 'et 
quasi dictatoriam auctoritatem assumpsisse visus 
est. • Seditionis princeps Madeiro fuit, in recentibus 
comitiis Porfirii aemulus; quod profecto non abso- 

num apparuit. Id vero inexplicabile prope fuit, 
Diaz militaris regiminis potius quam civilis accu¬ 
satum, a militibus praesertim impetitum fuisse. 

Tumultus alter in Brasilia orsus est, opera maxi¬ 
me classiariorum, disciplinae magis impatientium, 
quam politicam quamdam directionem affectantium. 
Pax ex concessa venia reducta; at novis statuendis 
circa classem ordinibus providendum erit, nisi 
factum, idque vehementiori vi, renovari civitatis 
administratores cupierint. 

Dum scribimus Porfirius Diaz, rebellione sedata, 
rerum potitus pacifice nunciatur. 

Lusitanae novae reipubficae gesta. 

Si legum et decretorum in odium catholicae 
fidei non interruptam successionem exceperis, nihil 
novi Lusitana respublica attulit; quae imo impe¬ 
dire non potuit quominus graves hic illic opera¬ 
riorum ex condicto ab opere desertiones exori¬ 
rentur. 

Quod ad negotia spectat atque clientelas cum 
exteris nationibus, hae novi regiminis formam so- 
lemniter recognituras sese declararunt, post coetus 
constituentis comitia, ad primos proximi anni men¬ 
ses indicta. 

Mauritana res. 

Potius quam interna, negotia externa Mauri- 
tanum gubernium hisce diebus respexit, circa Hi¬ 
spaniam praesertim, quacum Mulay Afid Imperatoris 
legati dissensiones tamdiu agitatas tandem ali¬ 
quando composuere. Sanctum est enim pactum, ut 
Hispaniae indemnitas solvatur, datisque certis re¬ 
gulis de publica securitate, de iure vectigalium et 
munitionibus ad fines Hispanici dominii, ut merca¬ 
turae et quaestus Hispanorum ad Ceutam libera 
satis fiant: novus proculdubio gradus ad pacem in 
Mahumetanorum illo imperio componendam, quae 
fore ut omnino ac brevi obtineatur in spe omnium 
est. 


PUBLICI PER ORBEM COETUS 

legibus ferendis 


In Anglia quaestio, quae « constitutionalis » ab 
omnibus vocata est, Eduardi regis morte sopita, 
paullatim suam vim resumpsit. Opportunum igitur 
visum est legiferorum coetum dimittere et populum 
ad comitia provocare. 

In Batavia publici coetus sessionibus resumptis, 
Heemskerk, administrorum praeses, legem rogavit 
de litoribus tutandis. 

In Belgica, mos ut rex orationem populi legatis 
haberet in desuetudinem transactus, est renovatus; 


quum tamen socialistarum factioni adlecti inurbane 
,sese coram rege gesserint. 

In Bulgaria Malinoff, admnister primus, publice 
declaravit Balkanicam foederationem a pluribus 
requisitam impossibilem re fore, seque esse firmum 
ad amicitiam cum Turearum imperio et Rumania 
servandam. 

In Gallia novum administrorum collegium con¬ 
stitutum ipso Briand praeside, qui iura gubernii 
adseruit desertiones ab operibus coercendi, quae 
magno incommodo civitati forent. 

In Hispania lex de novis Congregationibus non 
ultra instituendis a Senatu rata habita, quum ta¬ 
men vigorem obtineat anno mcmxii, ut locus inter¬ 
ea fieri possit novo foederi cum Apostolica Se¬ 
de (1). 

In Italia rationes acceptorum et expensarum ad 
examen revocantur. 

In Rumenia regia oratio Rumenae civitatis par¬ 
ticipationem ad pacem inter Balkanicos populos 
provehendam confirmavit. 

In Serbia post animosam Milovanovich oratio¬ 
nem commerciorum foedus cum Austrorum Hun- 
garorumque imperio constitutum. 

In Statibus Foederatis Americae Septemtrionalis co¬ 
mitia tum pro publico Coetu, tum pro Senatu, tuiq 
denique pro singulorum Statuum gubernatoribus 
« democraticae » factioni favorabilia maxime ces¬ 
serunt. 

In Turearum imperio coram Caesare publici coe¬ 
tus sessiones sollemniter incoeptae rursus. 


(1) Horatianum illud in mentem sponte hic venit: Speciosus pelle de¬ 
cora, introrsus turpis! 



PER ORBEM 


Die ii mens. Novembris mcmx, Romae, in campo 
proximae Italicarum artium exhibitionis, ventorum 
vi Sardiniae tabernaculum sternitur opifices eius 
constructioni vacantes secum trahens, quorum unus 
moritur, viginti plus minusve vulnerantur. 

— d. iv Potsdam in urbe Nicolaus II, Russo¬ 
rum Caesar, Gulielmum II, Germanorum impe¬ 
ratorem, convenit. 

— d. vi Brixiae repentino morbo corripitur Iose- 
phus Abba, Italicus senator et historicus. 

— d. ix Mutinae xx Italorum catholicorum con¬ 
ventus sollemni ritu inauguratur. 

— d. xn Leo Tolstoi, celebris ille Russorum 
scriptor et philosophus, qui ex rure suo ad Jasnaia 
Poliana improviso atque occulte abierat, a fami¬ 
liaribus suis in religiosa Russorum monachorum 
domo ad Keselek reperitur. 

— d. xm multae Lutetiae Parisiorum urbis viae 
Sequanae aquis rursus inundantur. 

— d. xiv Moncalieri in oppido ad Augustam 
Taurinorum nuptiae celebrantur Aloisii Napoleonis) 
Principis e gente Bonapartej cum Maria Clemen- 
tina, Leopoldi II, Belgarum regis ? recens vita fun¬ 
cti, filia. 

Paulus Heyse nunciatur Nobelium praemium 
de litteris hoc anno obtinuisse. 

— d. xv Copenhagen in urbe supremum obit 
diem Exner pictor apud Danos valde celebratus. 

— d. xviii Denwer in urbe Johnston aviator 
cum velivolo suo de magna altitudine in terram 
praecipitat miseramque oppetit mortem. 

— d. xix Cepanelli apud Catacium naturae con¬ 
cedit Achilles Fazzari, philanthropus apud Italos 
notissimus. 

— d. xx Leo Tolstoi, qui Keselekense mo¬ 
nasterium deseruerat solitudinem alio petens, Asta- 
powo ad ferriviae stationem, ubi malae valetudinis 
causa consistere coactus fuerat, animam placide 
agit. Natus erat die xxvm mens. Augusti an. 
mdcccxxviii. Circa an. mdccclx maximum opus a 
se conscriptum edidit, cui titulus Bellum et pax, 
quod, apud Russos praesertim, monumentum aere 
perennius ei stabit. 

— d. xxii ex ultimo Oriente nuncia perveniunt, 
Annam in regione, flumina, magnis quibusdam im¬ 
bribus tumefacta, ruptis aggeribus furentia in pa¬ 
gos lata, incolarum mille et ultra aquis submersisse. 

— d. xxm Maria Pia e Sabaudica gente, Ema- 
nuelis quondam Lusitanorum regis avia, Neapolim 
pervenit, ubi suum exilii domicilium constituit. 

— d. xxiv Augustae Taurinorum vita fungitur 
Angelus Mosso, Italicus senator, biologicae disci¬ 
plinae magister insignis; Chicagine autem Octa¬ 
vius Chanute architectus, aviationis praecursor, in 
quam ab anno mdccclxxiv sedulo incubuit. Na¬ 
tus erat Parisiis an. mdcccxxxii. 


— d. xxix Berolini cisternae, in quibus ma¬ 
xima purgati petrolei congeries asservabatur, for¬ 
tuito igni cum damno ingenti absumuntur. 



LIBRORUM RECENSIO 


Dominicus Pianaroli-Moroni. La caseltci di Naza. et. — 
Neapoli, edid. F. Casella, 1910. — Id. Arborum fe¬ 
stum, Ecloga. (Ibid.). 

In altero opusculo poeta, variis adhibitis metris, 
facili atque eleganti .stilo Nazarenam Christi ac Deipa¬ 
rae Domum decantat, cum sacrosanctis, quae inibi pe¬ 
racta sunt, mysteriis. Quum vero sacrae Domus eiusdem 
translationem in agrum Lauretanum describit, vel 
maiori videtur affectu moveri, memor nempe Recineti, 
« terrae suorum patrum ». In calce libri, notulae ad¬ 
eduntur, quibus facta quaedam, versibus memorata, ube¬ 
rius explanantur. 


Idem auctor, apud eumdem Neapolitanum typo- 
graphum, alterum edidit opusculum latine scriptum 
versibus hexametris, cui titulus: Arborum Festum. 
In eo quidem scriptor eruditum se prodit et musae 
Vergilianae probe memorem. Sed eheu! saepe in pro¬ 
sodiam peccat, et nonnunquam voces adhibet aut male 
latinas, aut improprias, aut ab orthographia desciscen¬ 
tes. Ita pro iuvenes constanfer scribit iuvanes, pro ro¬ 
bore, robure; fingit participium festantes, quod Latini 
ignoraverunt. Deinde producit i in videns , y in thy¬ 
mus (quod thymum scribi debet), et a in amoenus; 
dum contra corripit i in fige?is, a in caseum, u in salus, 
et i in miror. Haec menda auctor facile vitasset, si 
paulo altius animo infixisset leges prosodiae, nec tam 
festinanter sua effudisset carmina, quae Horatius nos 
iubet «nocturna versare manu, versare diurna». 


F. X. R. 



AENIGMATA 


i. 

Nescio mutari: recte seu lecta retrorsus 
Non cesso fauces urere saeva tuas. 

II. 

Pronomen monosyllabicum duplicabo. Quid inde 
Nascitur? Aethiopes quam coluere, dea. 

F. P. 

Ex sociis, qui utriusque aenigmatis interpretatio¬ 
nem ad Doctorem lOSEPHUM FORIN4RI, Commentarii 
moderatorem (Roma, via dei Governo Vecchio, 96) 
miserint intra menses duos, unus, sortitus, gratis 
accipiet opus, cui titulus : 

IOSEPHI SCOPA 
CARMINA 


Aenigmata an. XIII, n. IX proposita his respondent: 

1) Lepus, Lex, Supellex 

2) Eva — Ave. 

Ea rite soluta miserunt: 

Petrus Tergestinus. — Max. Vronski; Lad. Lud. Podobinsld, Craco- 
via. — A, Reveney, Estavaier-le-Lac in Helvetia. — Alb. Kain , Dublino. — 
Ian. Rocco, Afragola. — Alex. P. Gest, Trentonio. — Alb. Perraud, Lutetia 
Parisiorum. — Aug. Scriban, Iassiis. — R. Richi, Traianopoli, — Ioan. 
Hiavit;Bergomo. — Guil. Sehenz, Ratisbona. — F. Ortiz, Morelia. — Theo. 
T. Chave, Chicagine. — Alb. Catteau, Lugduno. — A. Bounin, Aureliano. — 
Alex. Fasztusz, Szatmdr. — Hern. Forgeot, Nicaea ad Varum. — F. Guerra, 
Aletio. — F. Amori,' Mediolano. — Ant. Faverzani, Merate. — Eug. Dol- 
mar, Neo Eboraco. — Adam. Koztowski, Petricovia. — Fr. Baturewicz, 
Zytomiria. — Alois. Cappelli, Senis. — lac. Menendez, Madrito. — Fr. Ra- 
der C. SS. R., Vaals. — Fr, Xav. Ghion, Ostunio. — F. X. N., Drepano. — 
Ricb. Mulier, Berolino. — I. M. Meunier, Corbiniaco. - Clem. Fiard, 
Curia Rhaelorum. — Paulinus a S. Iosepho, Barcinone. — Eug. Ricci, 
Florentia. — St. Lowinski, Zeflidiv. — I. Martins, Philadelphia. — F. Sta- 
race, Neapoli. — F. Correa, Emerita. — St. Kempe, Ogrodinia. — I. Ciolli, 
Papia. 

Sortitus est praemium: 

IGNATIUS CIOLLI, 
ad quem missum est opus, cui titulus: 

Poetarum Latinorum eglogae 
(Edid. Braxdt, Lipsiae, ex off. Teubneriana). 


Sponsor: Ioannes Baptista Ciampi, iurisperitus 


Romae — Ex officina Societatis Romanae Editricis. 

ARRAE GORGONIAE 

(Cfr. num. XI). 


Horruerunt nucleati adhuc equites, ipseque Caeci¬ 
lius sensit momentum adesse supremum, eiusque haec 
fuit ultima adhortatio : 

— Vari Manibus ac Romanae Fortunae ipsi nos ho¬ 
stias damus: sequimini, equites, caputque legati et aqui¬ 
las recipere connitamini, feralia dona nobiscum adfe- 
renda tartaro! 

Conclamarunt equites: iraque unanimi una cum duce 
ratem descendentem circumeunt, ac suprema vi petunt. 
VI. 

Tunc eius inter remiges, emicuit vir corpore pro¬ 
cerus fulvoque capillo, telumque iactans in Caecilium: 

— Arminius victor — ait — adsertorque patriae li¬ 
bertatis te libens macto, quem hostiam sacrasti! 

Sibilavit telum, legatique latus attigit, qui corruit 
ex equo in fluctus. At statim eques, e proximis iunior, 
elato ense in navem prosilit, vulnerantemque impetit. 
Audacem videt, dum unda agitur, Cciecilius, eumque 
ultima voce incitavit: 

— Corripe, Atili, aquilam! — iamque fluctibus mer¬ 
gitur. 

Digladiatur Atilius medios inter barbaros, ac niti¬ 
tur tota vi ut Arminium feriat: at, brevi, in humero, in 
latu, in dextera, in gena sauciatur. Modo fulvus ille 
dux, ipsam librans aquilae hastam, ex qua Vari cervix 
pendebat, nutanti jam fronti minitatur ictum gratiosum. 
At agilis ille cuspidem vitat; simul dexteram hostis 
gladio percutit: qui accepto vulnere relaxat digitos. 

Horridum trophaeum in fluctus corruit; at iuvenis 
subripit illud, seseque elata parmula tegens, in undam 



proicit: ac, licet sanguinem per vulnera quatuor emit¬ 
tat, supremis viribus lintrem aliam hostibus vacuam 
arripit, conscendit, fractus tandem in ea requiescit. 

Fit interea circa Arminium pugna suprema dum dif¬ 
fluit medios per equites mediosque per hostes quae 
vacua apparebat rates illa funebris, inter cadavera, 
inter spolia fluctibus acta. Iuvenis, defixis in caelum 
oculis, supremam auroram contemplatur; quasi incuna¬ 
bula materna manu agitata, insolitum feretrum un¬ 
dae pulsant. Abest paullatim omnis strepitus pugnae, 
grataque somnia cum rigore extremo adveniunt, dum 
fugit e vulneribus vita: 

— Vestinus sinus... Domitilla adstat in lintre, quae 
caris osculis medusaeam arram, dono sponsi acceptam, 
linit... 

Moriens lento motu dexteram laevo brachio admo¬ 
vet, armillamque, ultimas dilectae puellae reliquias, ori 
appingit. 


Oriente sole Romanae cladis vestigia omnia Rhe¬ 
nanis fluctibus innatabant. Dum per ramos silvarum 
prima lux inaurat aquas, mortifera scapha regium flu¬ 
men ingreditur, agens rigidas iuvenis exuvias, lorica 
indutas, rubro sanguine madidas. Laeva corporis Va¬ 
rianae aquilae obstringebat hastam; dextera ad labia 
arram adhuc premebat. 

Prope aquilam, ad pedes cadaveris, Quintilii Vari im¬ 
peratoris, Iulii Caesaris Octaviani Augusti in Germanos 
legati, horridum caput nigricabat. 

(Finis) I. A. Costaggini. 


EUPLIUS 


Actio dramatica a I. B. Francesia versibus senariis exarata 

A ID “VOCEM URBIS,, 

DEDICATIO. 


Anno millesimo noningentesimo nono, mense Augusto, 
Alexandriam petiturus, Messanam urbem olim civibus di¬ 
vitiisque pollentem perlustrare volui, quae ob terrae motum 
iacebat diruta adhuc et ruinis perculsa. 

Dum oculis contremiscens immane urbis excidium ad- 
spicio, et corde pavidus, « subit illius tristissima noctis 
imago » quae suprema fuit tot civibus, hic atque illic omnia 
decerno, immobilis religionis tamen insignia miratus, cae¬ 
lum suspiciens, exclamavi: « En omnium miserorum homi¬ 
num solatium, fides! » Et dum maximo dolore perculsus 
tempora transacta recolo atque Siculorum religionem respi¬ 
cio, ex una re ad aliam transiliens, ad illa antiquissima 
perveni, quibus primum sapientia Christiana ab apostolis 
prolata altissimas rapide apud omnes in Insula radices iecit, 
nec unquam in posterum vel calumniis vel tyrannorum mi¬ 
nis era’icari potuit. 

Tunc mihi prae ceteris gloriae luminibus circumdatus 
atque immortalitatis adsurrexit Euplius ille adolescens, qui 
nondum sacerdotio auctus, dominante Diocletiano, Catanae 
martyrium sustulit, probra, supplicia immania quaeque for¬ 
titer est perpessus. Sicque Siculos exemplo mortis suae te- 
terrimae firmius in religione tenuit atque a calumniis im¬ 
proborum insigniter adseruit. 

Et dum navis, nullis iam fluctuum impedimentis retenta, 
rara quidem velocitate, aquae evaporatae vi coacta iter 
graditur, inter me tacitus et rapidior haec mente volvebam: 


« Eccur hoc navigationis '.empus inanis in otio teram? Non¬ 
ne melius foret, si dum inter caelum et aquam peregrine 
rapior, aliquid scribam, atque sic nec inutilis admodum 
vivam? Et si de Euplio scripserim, qui adeo de religione 
optime meritus et de patria immortalem sibi gloriam san¬ 
guine comparavit? Sic et ego quandoquidem de martyre 
aliquantisper meritum adquisivero, si ita ad suos recentio- 
ribus vestibus indutus vel comica rediverit! 

Hisce mecum ipse prolatis, statim sum opus alacer ad- 
gressus, et vel inter quoque fluctuum lactationem via¬ 
torumque lactantium clamorem, primas scenas descripsi, 
quas mox Alexandriam adpulsus, in meliorem formam re¬ 
degi et prope in nonum et amplius mensem pressas tenui. 
Nunc tandem in vulgus prodit, atque utinarn cum lectorum 
adprobatione! 

Tres actus sunt, nec adeo breves n.ec longiores, quos fa¬ 
cillime pueri qui apud nos in scholas gymnasii incumbunt, 
actitare optime possent, dummodo sub ductu consilioque 
prudentissimi magistri. Sic vel ipsi bacchanalium ludi in uti¬ 
litatem vertent, et tempora quae saepius in rebus inanibus 
teri consueverunt, ad animorum sapientiam atque sanctita¬ 
tem revocabuntur. 

Si placet hanc de Euplio comoediam edere, ipsam tibi, 
Vox Urbis , libenter do, dedo, dedico, eique et Tibi candi¬ 
dissime omnia fausta auspicor, nec non ab ipso sanctissimo 
Christianae religionis adsertore largissime precor, Vale, 

















































































































